
JÓKAI  MÓR. 

1825    1904. 

Talán  nem  is  egész  bolondságok  az  óriásokról  szóló 
ősmesék  .... 

Hiszen  egyszer  a  mi  országunkban  is  voltak  óriások, 
összegyűltek  egyszerre  és  eltűntek  egyenkint,  ht  élt 
Széchenyi  István  gróf,  a  legnagyobb  magyar,  egy  idő- 
ben Deák  Ferenczozel,  az  ország  bölcsével,  Kossuth 
Lajossal,  minden  idők  legnagyobb  szónokával,  Petőfi 
Sándorral,  a  legnagyobb  lírikussal.  Arany  Jánossal,  a 
legnagyobb  epikussal  és  Jókai  Mórral,  minden  országok 
legnagyobb  mesemondójával. 

Itt  éltek  ezek  a  titánok,  itt  ragyogtak  mindeneknek 
csodájára,  magyar  anyák  szülték  valamennyit;  és  kivesz- 
tek innen  is,  visszaszármaztak  a  földbe,  —  a  melyre 
dicsőséget  hoztak  —  a  nélkül,  hogy  hasonlók  támadtak 
volna  utánuk. 

Az  utolsó  példány  volt  közöttük  Jókai  Mór.  Ez 
Komáromban  született  1825-ben  és  meghalt  1904-ben 
Budapesten  hetvenkilence  éves  korában.  De  hogy  csak 
ennyi  ideig  élt,  méltán  lehet  ezen  bámulni.  Mert  több 
munkát  hagyott  maga  után,  mint  a  mennyit  száz  író 
írt  meg  száz  év  alatt.  Egy  egész  könyvtár  az,  fantázia- 

jának  kincseivel,  kedélyének  napfényes  derűjével,  nyel- 
vezetének édes  zamatával. 

Jókai  Mór  az  ásvai  Jókay  családból  származik  (az  y 
betűt  maga  tette  le  a  forradalomban).  Beteges  fantá- 
ziájú fiúcska  volt,  a  ki  félt  az  utczára  is  kimenni  a  sza- 
kállas zsidóktól  és  kecskéktől  és  már  mint  gyermek, 
mellén  hordozta  inge  alatt  a  végrendeletét,  melyben 
édes  anyját  kéri,  hogy  halála  esetén  bonczoltassa  fel, 
nehogy  élve  temessék  el.  Szülei  aggódtak  is  emiatt,  pe- 
dig talán  épen  e  fantáziája  vitte  oda,  hogy  mosr  elte- 
metve is  él  és  végtelen  időkön  át  élni  fog. 

Kitűnően  tanult,  az  első  eminensek  közül  való.  Még 
ez  se  ártott  neki.  Tele  tömte  a  fejét  mindennel,  de  a 
nagy  fantáziáját  semmi  se  birta  elpusztítani.  Mikor 
Pápán  diákoskodott  (innen  kezdődik  Petőfivel  való 
ismeretsége)  festőnek  készült.  Kecskeméten  azonban 
í^'t  egy  Zsidó  fiú  czimű  drámát,  beküldte  pályázatra  az 
Akadémiához,  hol  dicséretet  nyert.  Talán  ez  döntött 
sorsa  fölött.  Ugyanekkor,  jogász  korában,  kezdte  írni 
első  regényét,  a  Tiétköznapok^X.  j  846-ban  letette  az 
ügyvédi  czenzurát  és  megjelent  a  regénye  is.  A  re- 
génynek nagy  sikere  lett.  A  lapok  új  és  eredeti  tehet- 
ség gyanánt  emlegették.  A  szokatlan  friss  hang  és  fo- 
lyamatos elbeszélői  modor  meglepte  a  közönséget  és 
az  írói  köröket   is,  melyek   siettek  őt  magukhoz  vonni. 

Vége  volt  most  már  a  festékes  tégelyeknek :  a  hasz- 
nálatra nem  szánt  lim-lom  közé  kerültek.  Az  asztal- 
fiók legaljára  nem  sokára  követte  őket  az  ügyvédi  dip- 

loma  is.  Mindössze  egy  pöre  volt.  a  melynek  történe- 
tét később  megírta.  A  diploma  tehát  mindössze  egy 
themát  hozott  a  konyhára. 

Az  akkori  ifjú  írók  azonban  nemcsak  themákat  haj- 
hásztak, nemcsak  verseket  faragtak  és  történeteket 
komponáltak,  hanem  lelkükben  egyszersmind  ott  forrt, 
ott  alakult  egy  modernebb,  szabadabb  Magyarország. 
Nem  fülemülék  és  verebek  voltak  e  derék  fiúk,  kik  a 
fa  lombjain  csiripelnek,  hanem  daloló  munkások,  a  kik 
gyomlálnak  alatta  és  a  fattyuhajtásait  nyesegetik. 

A  deli  termetű,  szép  kék  szemű,  szőke  fürtös  ifjú,  a 
ki  szelid  és  szemérmes,  mint  egy  kisasszony,  a  Pilvax- 
ban a  Közvélemény  asztalánál,  a  tizek  társaságában, 
mint  új  feltűnt  csillag  szerepel,  élénk  részt  vesz  az 
akkori  mozgalmakban,  régi  iskolapajtása,  Petőfi  Sán- 
dor oldalán,  ki  már  akkor  egyik  vezére  a  fiatal  iroda- 
lomnak, és  gyöngéden  vonzódik  ac^élkemény  karakte- 
rével a  gyenge,  félénk  és  filigrán  kis  Jókaihoz.  1848-ban 
együtt  csinálják  meg  a  nevezetes  márczius  1 5-ét.  Milyen 
szép  nap  volt  ez !  Egy  nap,  melyet  nem  tolnak  el  a 
semmiségbe  a  többi  érkező  napok,  hanem  visszatér 
minden  évben  rügyező  tavaszszal  a  nemzetet  ébreszteni. 
Ezzel  a  nappal  el  volt  jegyezve  Jókai  a  politikának  is. 
Szines,  változatos  és  hosszú  élete  úgy  fut  le  ezen- 
túl az  országé  mellett,  mint  a  nagy  folyam  mentén  az 
ahhoz  szorosan  simuló  gyalogösvény:  vele  megy,  vele 
kanyarodik,  elhajlik.  A  forradalomban  mindenüvé  ki- 
séri a  kormányt,  mint  a   békésebb  párt  pennája,  egész 

a  világosi  katasztrófáig.  Világos  után  bujdosik  a  bor- 
sodi Bükkben,  rajta  van  a  kivégzendők  lajstromán.  Idők 
enyhültével  visszatér  Pestre  és  folytatja  fényes  iro- 
dalmi pályáját,  vigasztalja,  ébren  tartja  a  nemzetet,  mo- 
solyt csal  ki  az  ajkára  humorával,  könnyet  a  szemeibe 
poézisével,  hova  tovább  játszik  a  nemzet  szivével, 
mártogatja  keserűségbe,  reménységbe  régen  elmúlt 
dicsőségbe,  hogy  meg  ne  dermedjen. 

A  Csataképek,  ezek  a  forradalom  eseményeiből  merí- 
tett novellák,  melyeket  a  Sajó  álnév  alatt  ír,  majd  gyö- 
nyörűséges török  regényei,  melyek  legjobban  illenek 
dús  képzelőtehetségéhez  s  tollának  pazar  szinpompá- 
jához,  gyorsan  emelik  a  közönség  szeretetében.  Majd 
sorba  jönnek  Erdély  aranykora,  Törökvilág  Magyar- 
országon. De  a  legnagyobb  sikert  aratja  a  Magyar  "Ná- 
hoh  és  J^árpáthy  Zoltán.  Az  egész  ország  kevélyke- 
dik, hogy  ilyen  írój?  támadt.  És  még  ez  sem  a  csúcs. 
A  hatvanas  években  megjelenik  legjobb  regénye  Jlz 
új  földesúr,  a  Bach-világ  persiflagea,  melyet  olyan  áhí- 
tattal, de  sokkal  nagyobb  mohósággal  olvasnak  kunyhók- 
ban, palotákban,  és  tanulószobákban,  mint  a  Bibliát. 

Ez  idő  óta  a  nemzet  nagyjai  között  foglal  helyet. 
A  kerületek  versengenek  érte,  hogy  a  parlamentbe 
küldjék,  hol  egyike  a  legszivesebben  hallgatott  szóno- 
koknak. A  légy  röpülését  meg  lehet  hallani  a  templomi 
csöndben,  melyet  a  derültség  zuhatagja  tör  meg,  ha 
szinméz  humorából  az  érvek  között  kibuggyan  eg)'- 
egy  csöppnyi.  1869-ben  mint  a  balközép  tagja  magában 

a  Icgkcreskedelmibb  városnegyedben  a  Terézvárosban 
legyőzi  Gorove  kereskedelmi  minisztert.  Nevének  va- 
rázsa elragadja  az  apró  üzletembereket  is,  Írói  nimbusza 
hallatlan  méreteket  ölt.  Diadalkapuk  ivei  alatt,  fáklyák 
füstjénél,  fehérruhás  leányok  bokrétáinak  illatánál  s 
a  vasúti  perronokon  szónokló  főispánok  és  polgár- 
mesterek szóvirágai  közt  utazhatja  be  az  egész  országot. 
Talán  épen  e  szinte  túlságos  tömjénezés  ingerelte 
kritikusait,  hogy  regényeinek  hibáit  kíméletlenül  osto- 
rozzák, kifogást  emelve  alakjai  ellen,  mivel  nem  elég 
élethivek,  hasonlatosak  a  mesék  fantasztikus  hőseihez. 
Jókai  kétségkívül  a  romantikus  iskola  embere.  Fantáziája 
gyakran  elviszi  a  lehetetlenségek  országába,  ott  érzi 
magát  jól,  lelkének  fönséges  szárnyaival,  az  élet  prózai 
valóságai  nem  birják  állandóan  lekötni.  Jellemzésben, 
compositióban  művészileg  és  lélektanilag  tökéleteset 
leginkább  rövidebb  lélekzetü  elbeszéléseiben  alkotott, 
de  mindenik  regénye,  kivált  a  közbülesők  (mert  a  fiatal 
kor  és  az  aggkor  produktuma  kiveendők  irói  ereje 
megitélésénél)  tele  van  a  lángelme  ragyogásával,  nyelve- 
zetének pompájával,  lelkének  derűs  játsziságával.  Leg- 
nagyobb kritikusunk.  Gyulai  Pál,  a  ki  egyszersmind 
legszigorúbb  is  hozzá,  így  jellemzi  elbeszélői  saját- 
ságait 1869-ben  a  Budapesti  Szemlében  « Valami  kedves 
elevenséggel,  lankadni  nem  tudó  mozgékonysággal  ra- 
gadja magával  olvasóit,  a  nélkül  hogy  fárasztaná.  Át- 
meneti fordulatai  erőltetés  nélküliek,  mintegy  ösztön- 
szerűek.   Könnyedén    lebeg   az  elbeszélés    folyamának 


kanyarulatain,  a  melyeket  nem  tartóztat  fel  a  reflexiók 
tömege  s  hol  rohamosan,  hol  csöndesen  hömpölyögve 
szalad  tovább,  megnyit  egy-egy  újabb  völgyet,  de 
ritkán  árad  ki  vagy  sülyed  posványba  —  személyei 
azonban  nem  annyira  jellemrajzok,  mint  inkább  közép- 
szerű színészek  szereplései  stb. » 

De  a  kritika,  mint  a  golyóbis  a  márványról,  vissza- 
pattant az  ő  népszerűségéről  és  egy  csöppet  se  rontott 
rajta,  úgy  hogy  egy  másik  kritikusa  végre  is  belefárad- 
ván műveinek  bonczolásába,  így  kiáltott  fel,  megadván 
magát:  «Jókait  csak  élvezni  kell,  birálni  nem  kell.» 

Népszerűségét  meg  nem  rendíthette  más  halandó, 
csak  ő  maga.  Tette  pedig  ezt  a  fusió  utáni  politikája 
által.  Majdnem  két  évtizedig  ült  most  már  a  kor- 
mányokat támogató  padokban,  még  igen  sokáig,  mint 
a  szabadelvű  párt  üíő  kArlyája,  a  kit  nagy  horderejű 
kérdésekben,  hangulatot  csináló  szónoknak  játszott  ki, 
a  választásoknál  pedig  nehéz  kerületekben  léptetett  fel. 
Eleinte  karika  csapásra  hódította  a  kerületeket,  ren- 
desen volt  kettős  mandátuma  is,  de  a  népszerűség 
egyre  fogyott,  fogyott  és  már  vége  felé  ő  is  a  könnyű  ke- 
rületekre szorult.  Csakhogy  a  magyar  tud  distingválni  és 
mikor  már  mint  politikus  alászállt  a  nép  szeretetében, 
még  mindig  magasan  állt  mint  iró.  j  894-ben  munkás- 
ságának ötven  esztendejét  ünnepelvén,  részét  kivette 
abban  egész  Magyarország,  kezdve  a  királytól  az  utolsó 
polgárig.  Tisztelgő  küldöttségeket  küldtek  a  vármegyék, 
díszpolgári  diplomákat  a  városok,  diszdoktorságot  adott 

az  egyetem,  nemzeti  ajándékokat  az  ország.  De  micsoda 
csekélység  ez  ahhoz,  a  milyen  ajándékot  ő  adott  az 
országnak  az  összegyűjtött  száz  vastag  kötetében  ! 

Ez  volt  fényes  pályájának  utolsó  ragyogása,  a  lehajló 
napnak  még  egyszer  kilobbanó  sugárözöne  s  aztán 
ereszkedni  kezd  lassan-lassan  a  hegyek  mögé.  Még  ott 
a  visszfénye  minden  tárgyon,  még  ott  rezeg  a  falakon, 
faleveleken,  még  piroslik  az  ég  pereme,  még  meleg  a 
hely,  a  melyre  az  előbb  sütött,  aztán  hiil,  hül,  a  piros- 
ság is  halványodik  az  égbolton,  de  még  nappal  van, 
és  csak  alig  alig  lehet  észrevenni,  hogy  már  közeleg 
az  est,  majd    az  éj. 

Az  1896-iki  képviselő-választáson  megbukott  és 
megszűnt  a  ház  tagja  lenni.  A  király  ugyan  jóvá  tette, 
a  főrendiház  tagjának  nevezte  ki,  de  ez  mégis  fájhatott 
neki.  Csakhogy  e  szerény  nagy  emberben  nem  volt 
epe  és  harag.  Egy  gyermek  gondtalanságával  siklott 
keresztül  az  életen.  Kétszer  nősült,  mind  a  kétszer 
egyformán.  Először  huszonhárom  éves  korában,  a 
mikor  ő  volt  túlságosan  fiatal  a  feleségéhez,  másodszor 
hetvennégyéves  korában,  a  mikor  a  felesége  (húsz 
éves  leány)  volt  túlságosan  fiatal  hozzá,  ó  maga  észre 
sem  látszott  venni  e  számbeli  különbségeket  az  évek 
között,  mert  megzavarta  az,  hogy  a  múzsájával  egészen 
más  elszámolási  viszonyban  állt :  a  múzsája  fiatal  maradt 
örökké  és  őt  is  fiatalon  tartotta  hajlott  korában  is. 

Ha  kizárta  is  a  képviselőházból  utolsó  éveiben  a 
népkegy    változása,  ha    abba   hagyta    is   a  politikát,  ha 

nem  járt  is  fel  többé  a  klubba,  régi  barátaival  kártyáz- 
gatni  (ez  volt  valamikor  az  egyedüli  szórakozása),  habár 
sokat  elszedett  tőle  a  saját  kora  és  a  világ  szeszélye, 
irói  asztalát  el  nem  vehette  semmi.  Ott  künn  a  másik 
világban  lenyughatott  a  nap,  de  itt  a  fénylő  lámpa  el 
nem  alszik.  Íróasztalánál  ült  élete  alkonyatán  is,  nap  nap 
után  szántván  gömbölyű  betűs  barázdákat  piros  tintá- 
jával a  fehér  papirokon,  minden  keserűség  nélkül  mesélt, 
egyre  mesélt  az  ő  nemzetéhez  —  melynek  legfőbb 
tanácsában  immár  nem  jutott  helye. 

Mikszáth  \álmán. 


AZ  UJ   FÖLDESÚR 


Jókai  :  Ai   új    földMÚr. 


Eítő  kiadása  megjelent  j86j-ban 


1. 

(R<gi  ember,  új  id6.) 

«CogJto;  ergo  sum.»  (Gondolkozom  ;  tehát  vagyok.) 

Tehát,  ha  «non  cogito*,  akkor  «non  sum». 

—  Én  pedig  mátul  fogva  nem  gondolkozom  semmit, 
híreszteljétek  ki,  hogy  meghaltam.  Meglehet  ug)'^an, 
hogy  élek,  hála  a  komáromi  kapitulácziónál  kezembe 
nyomott  Geleitscheinnak,  s  daczára  annak  a  muszka 
lándzsának,  a  mely  Szebennél  az  oldalamba  törött ; 
hanem  én  egyáltalában  nem  tudom  megmondani  az 
okát,  hogy  miért?  és  különösen,  hogy  miért  tovább? 
mikor  a  fű  épen  olyan  szépen  kinő,  ha  én  nem  nézem 
is,  s  az  idei  termés  tökéletesen  úgy  elfogy  a  maga  út- 
ján, mintha  én  nem  segíteném  is  fogyasztani.  Hanem 
hát  az  lir  rendelete,  hogy  olyan  állatok  is  legyenek  a 
világon,  a  mik  félig  növények  ;  tehát  —  vegetáljunk  ! ! ! 

Ilyenforma  beszédeket  lehetett  hallani  az  öreg  Garan- 
völgyi  szájából  azokon  a  korán  beállt  téli  ködös  estéin 
egy  nagyon  szomorú  esztendőnek,  midőn  egynéhány 
millió  ember  abban  a  kedélyállapotban  volt,  hogy  nem 
szerette  azt  kérdezni:  mi  újság  odakinn? 

Az  öreg  úr  elég  jókor  vetődött  még  haza  a  hadjárat 
után,  hogy  tapasztalhassa,  miszerint  csűrei  üresek,  földei 
harmadából  sincsenek  beszántva,  s  fundus  instructusáról 
épen  nincs,  a  ki  beszámoljon.  Nagy  birtoka,  mely  tiz- 
ezer  holdat  foglal  magában,  tisztek,  cselédek,  ekék, 
szekerek,  ökrök,  lovak  és  birkák  nélkül ;  házi  bútorain 
keresztül    vonult  hadsereg  gazdálkodásának   tanújelei, 


tárczájában  egy  pár  ezer  forint  olyan  bankjegyekben, 
a  miket  mutogatni  is  veszedelem. 

Hanem  hát  ki  törődnék  ilyen  apróságokkal,  mikor 
olyan  nagy  dolgok  elvesztek! 

Az  ember  meghúzza  magát  a  szobájában,  néha  át- 
rándul az  ismerőseihez,  nagyokat  iszik,  ha  rossz  kedve 
van,  akár  van  kiért  inni,  akár  nincs.  Legrosszabb  eset- 
ben reggeltől  estig  ütheti  a  filkót  pufira,  magához 
hasonló  nagy  urakkal,  kiknek  részint  volt,  részint  lehe- 
tett volna  nagy  gazdaságuk,  részint  még  van  is,  a  mi 
mindegy,  azért  csak  egyforma  szegény  az  mind  ;  egy- 
egy  lengyel  menekült  is  csak  vetődik  a  házhoz,  a  ki  a 
tarokk-kompániát  kiegészíti ;  ha  pedig  senki  sincs  is, 
az  se  baj !  rágyújt  az  ember  a  pipára  s  füstöl,  míg  be- 
esteledik. Hébe-hóba  egy-egy  hitelező,  vagy  valami 
ravasz  atyafi  pörbe  idézteti  az  embert,  bízván  a  «favor 
in  judice»  most  kedvező  alkalmaiban  s  ez  aztán  egy 
kis  aemóczióra*  is  ad  alkalmat:  az  emberrel  legalább 
észrevéteti,  mint  a  köszvényes  titillácziók,  hogy  az  élet- 
erő még  működik  benne. 

Ilyenformán  fltruditur  dies  die». 

(Soh'se  boszankodjál  másodszülött  olvasóm,  hogy 
annyi  latin  mondást  találsz  egy  lapon,  ez  is  a  kor 
kedélyhangulatához  tartozik.  A  classicusok  nyelvéhez, 
mint  egy  ókori  asylumhoz  menekülünk  néha,  mikor  az 
újkor  civilisatiója  nagyon  szorongat  bennünket.  Héj, 
mikor  még  minden  diákul  ment,  nem  merték  volna  azt 
mondani  —  —  no  de  elég.  Az  ember  fűhöz-fához 
folyamodik  védelemért,  s  ha  az  élők  nem  segítik,  a 
halottakhoz  fordul.  Ki  tudja,  ha  latinnal  keverve  marad 
a  nyelvünk,  tán  most  mi  is  román  fajnak  passirozhat- 
nánk,  s  hogy  keresnék  kedvünket  minden  oldalról !) 

Tehát  bizony  csak  truditur  dies  die ;  egyik  nap  tolja 
a  másikat. 

Egy  ilyen  kedve  ellen  előre  tolt  napon  azt  mondák 
Garanvölgyinek,  hogy  egész  tökéletességgel  még  sem 
lehet  a  világot  kizárni  a  szobából,  a  politikai  változá- 


sok  ellen  semmiképen  sincs  az  ember  az  által  bizto- 
sítva, ha  azt  mondja:  hallgatni  fogok,  mert  azok  fel- 
keresik az  embert  legcsendesebb  odújában  is,  s  meg- 
támadják a  dohánydöbözc  közepében.  Már  ezentúl 
nem  lehet  «szűzdohányt»  színi:  be  van  hozva  a  mono- 
pólium ;  a  dohányt  csak  trafikból  lehet  hozatni,  külön- 
ben házmotozásnak  teszi  ki  magát  az  ember,  s  ha  til- 
tott kedvenczét  megkapják  nála,  nagy  pénzzel  lesz 
adósa  a  státusnak. 

Garanvölgyi  Ádám  erre  azt  mondta: 

—  Jól  van.  Nem  fogok  dohányozni  többet.  Legalább 
jobb  étvágyam  lesz. 

És  azzal  fölviteté  a  padlásra  ősi  tajtékpipáit,  a  min- 
den veszedelemben  hű  kisérőket,  mik  annyi  veszteség- 
ből egyedül  maradtak  meg  családi  klenódiumképen  és 
soha  többet  nem  dohányozék  vala. 

Majd  ismét  egy  másik  huzavona-jött  napon  azzal  a 
hírrel  örvendeztették  meg,  hogy  bizonyára  a  bor  is 
accisa  alá  esik,  már  ezután  majd  csak  felsőbbek  enge- 
delmével lehet  csapra  ütni  a  hordót,  s  meg  kell  adni 
az  árát  jókedvnek  és  haragnak,  mert  az  ember  mindkét 
esetben  mentül  többet  « fogyaszt*,  annál  többet  con- 
tribuál. 

—  Jól  van.  Tehát  nem  fogok  több  bort  inni.  Leg- 
alább jobban  alszom. 

tis  azontúl  nem  nyúlt  hozzá  semmiféle  italhoz,  ki- 
véve a  vizet. 

Egy  újabb,  senkitől  nem  kivánt  napon  ismét  arra  a 
jó  hírre  ébredt,  hogy  a  játékkártyák  is  bélyeget  kap- 
nak, már  ezentúl  azokon  is  ott  lesz  a  sas. 

—  Jól  van,  tehát  nem  fogok  többet  kártyázni ;  leg- 
alább nem  vesztek. 

És  megtartotta  fogadását. 

Megint  virradt,  a  természet  rendé  úgy  hozta  magá- 
val, hogy  reggel  legyen.  Garanvölgyinek  egy  kurrenst 
hoztak,  a  melyben  tudtul  adatik,  hogy  ha  vadászni 
akar,  puskát  csak  a  megyefőnök  engedélye  mellett  tart- 


hat,  nyerget  pedig  csak  azoíi  esetten,  ha  az  iílctó 
járásbeli  biztosnál  revcrzálist  ad  maga  felől,  hogy  e 
veszedelmes  huszáringrediencziát  nem  használandja  a 
státus  jóllétével  nem  egyező  czélokra. 

—  Jól  van,  monda  Garanvölgyi  Ádám;  tehát  ezen- 
túl nem  vadászom  és  agarászom  többet.  Legalább  nem 
hűtőm  meg  magamat. 

Egyszer  aztán  azt  is  megtudta,  hogy  ha  az  ember  a 
szomszéd  faluba  át  akar  látogatni,  elébb  útlevélre  van 
szüksége,  a  mit  a  székvárosban  lehet  kapni  két  tanú 
jótállása  mellett,  hogy  csakugyan  igazjáratban  van,  s 
minden  sisakos  vitéznek  előmutatni  az  úton  s  keze- 
irását  összehasonlíttatni  mindjárt  in  facie  loci,  a  hol 
in  flagranti  «betretoltatott». 

—  Jól  van,  monda  rá  az  öreg  szittya;  tehát  ezentúl 
itthon  maradok  a  faluban,  nem  megyek  sehová.  Leg- 
alább nem  dűlök  fel  kocsival  az  úton. 

ts  azontúl  nem  ment  tovább  még  sétálni  sem  a  ker- 
tek aljánál ;  ez  volt  a  leghosszabb  út,  a  mit  tett,  még  a 
vetéseit  sem  nézte  meg  soha. 

Egyszer  aztán  azt  a  legújabb  intézkedést  tanulta 
meg,  mely  szerint  múlhatatlan  szüksége  van  a  státus 
orgánumainak  ellenőrizni  azon  kihágást,  miszerint  né- 
mely elégületlenek  szokatlan  alakú  föveget  viselnek,  s 
a  gondviselés  rendeleteibe  való  nemegyezésüket  azzal 
iparkodnak  tanúsítani,  hogy  a  kalapjaikon  levő  szalagot 
a  karimán  túl  engedik  csüggni,  annálfogva  a  ki  kellemet- 
len kérdezősködésnek  nem  akarja  magát  kitenni,  ennyi  és 
ennyi  hüvelyk,  vonal  és  minőség  meghatározását  vegye 
figyelembe,  mielőtt  kalapjával  kilépne  az  utczaajtón. 

—  Ez  is  jó,  monda  Garanvölgyi.  Tehát  ezentúl  nem 
megyek  ki  a  házból.  Legalább  nem  szaggatok  több 
csizmát. 

És  megtartá  szavát.  Azontúl  csak  a  kertjében  sétált, 
s  ha  beszorult,  foglalkozott  a  pőréivel,  a  mik  rögtön 
megelevenültek  a  dolgok  rendbejöttével,  mint  az  ősz- 
szel elhullott  légy,  ha  télen  ráfűtik  a  szobát. 


No  míg  egyszer  aztán  kijött,  Kogy  ezentúl  pörle- 
kedni csak  oly  módon  lesz  szabad,  ha  az  ember  előbb 
olyan  papirost  vesz,  a  mi  már  jogosítva  van  a  biró 
előtt  megjelenésre,  s  egyúttal  megtanul  különbséget 
tenni  kisebb  és  nagyobb  bélyegilletmények  között. 

—  No  —  hát  legyen  meg  ez  is.  Tehát  ezentúl  nem 
fogok  pörlekedni. 

És  azzal  összezsinegelé  pöriratait,  betette  a  szek- 
rénybe, felmondott  a  prókátorának.  A  ki  ellen  neki 
van  követelése,  hadd  szaladjon  vele,  a  kinek  pedig  ő 
ellene  van,  az  hadd  jöjjön  ;  6  nem  felesel  többet  sen- 
kivel. 

És  a  ki  jártas  az  ethnographiában,  az  tudni  fogja, 
hogy  mikor  a  magyar  ember  lemond  arról,  hogy  dohá- 
nyozzék, hogy  bort  igyék,  hogy  ismerőseivel  össze- 
jöjjön, hogy  vadászni  járjon,  hogy  az  utczára  kimenjen, 
az  mind  elég  nagy  eset,  de  mikor  arra  szánja  magát, 
hogy  nem  perlekedik  többet :  az  már  az  ftultima  Thule*! 

Hanem  utoljára  is  nagyon  meg  találta  adni  az  árát 
ennek  a  «passiv  ellenállásnak)). 

A  mindent  «laisser  faire»  következtében  majd  a 
hámos  lovait  exequálták,  majd  egyik-másik  pajtájára 
nyomták  rá  a  hivatalos  pecsétet,  majd  még  azzal  is 
fenyegették,  hogy  «Personalhaft))-ot  eszközölnek  ki  el- 
lene :  de  a  mikkel  ő  mind  stoicus  egykedvűséggel  nem 
törődött.  Az  utóbbira  épen  nagyon  vásott  a  foga :  sze- 
rette volna  tudni,  hogy  ő,  ki  vénségeig  mindig  a  maga 
emberségéből  élt,  s  soha  sem  jutott  hozzá,  hogy  valaha 
egy  napszámra  valót  birt  volna  megkeresni  fáradsága 
után,  hogyan  tudná  annyira  vinni,  hogy  egy  egész  esz- 
tendeig eltartassa  magát  más  költségén,  csupán  azon 
tudománya  által,  hogy  nem  tud  megfizetni. 

No  de  semmi. 

Az  egyik  uzsorás  exequálta,  a  másik  pedig  segítsé- 
gére jött  s  jó  nagy  procent  mellett  kiscgíté  a  zavarból. 
Egyik  elhajtotta  a  birkáit  s  elkótyavetyélte  párját  két 
forinttal  a  becsáron  alul,  a  másik  megszánta  s  megvette 


számára  ugyanazon  birkákat  két  forinttal  a  becsáron 
felül  s  megint  »rendben»  volt  minden. 

Egyszer  a  drága  birkák  is  azt  gondolták  ki,  hogy  ők 
megdöglenek.  A  systema  nem  tetszett-e  nekik,  vagy  az 
árpaszalma-provisorium?  azt  nem  tudom,  hanem  biz  azok 
egy  télen  nagyon  kezdték  a  kamatszelvények  helyett 
az  egész  nemzeti  kölcsönt  beadogatni,  gyapjú  helyett  a 
nagyon  devalvált  értékű  bőrrel  szolgálván  a  gazdának. 

Ez  egy  kicsit  bántotta  Garanvölgyi  Ádám  urat. 

Valami  ismerője  járt  nála,  annak  panaszkodott  is  e 
fátumáról  s  úgy  mellesleg  felkérte,  hogy  ha  be  talál  ve- 
tődni Pestre,  küldjön  ki  neki  valami  « marhadoktort », 
talán  az  tud  segíteni  a  birkákon. 

Az  ismerős  igértc,  hogy  nagyon  szivesen  teszi. 

—  De  aztán  el  ne  felejtse! 

Alig  múlt  el  két  nap,  —  hogy  Garanvölgyi  úr  udva- 
rára egy  pesti  bérkocsi  kanyarodott  be,  s  megállva  az 
úrilak  tornácza  előtt,  abból  egy  jól  táplált  egyéniség 
lépett  elő,  a  legújabb  divat  szerint  öltözve,  bolyhos 
téli  paletotban,  simára  borotvált  állal,  haja  tarkótul 
homlokig  simán  elválasztva,  s  leszorítva  a  legfényesebb 
kürtőkalappal.  Széles  shawlja  nagy  turquois-melltűvel 
keresztül  döfve,  kezein  jaquemárkeztyűk,  agyarán  a 
legfinomabb  Virginia  bocsát  illatos  füstöt;  míg  kezében 
kurta  jáspis  fogantyús  páczikó  lóbálódik. 

Ez  az  úri  egyéniség  ütközék  Garanvölgyi  Ádám  ki- 
felé induló  bekecsgombjaiba,  a  midőn  is  egy  perezre 
kivéve  foga  közül  két  ujjával  a  Virginiát  s  megemelve 
pálc7,ás  kezével,  hajfürteitől  i  V3  hüvelyknyi  magasra 
divatos  figaróját,  e  szavakat  intézé  hozzá: 

—  Van  szerencsém  Herrn  Ádám  von  Garanvölgyit 
tisztelhetni  ?  Én  vagyok  doktor  Grisák ! 

—  No  hozta  Isten!  ugyan  jókor  jött!  üdvözlé  őt 
Garanvölgyi.  Ezt  már  szeretem,  hogy  ilyen  gondos 
volt  az  öcsém,  hogy  mindjárt  küldte  az  urat.  Ugyan 
szükségük  is  van  már  a  birkáimnak  a  segítségére ; 
jöjjön  csak  édes  doktor  úr. 


Jlzonnal  k^ron  fogta  a  dactor  urat. 


Jókai  :  Az   új  földesúr. 


9.  lap. 


Azonnal  karon  fogta  a  doktor  urat,  s  mielőtt  ez  bő- 
vebb magyarázatokba  elegyedhetett  volna,  átvezette  a 
tágas  udvaron  keresztül  a  birkaakolba,  behúzta  maga 
után,  nyilvános  kárával  glacée  czipőjének,  s  beerőltetve 
a  beteg  birkák  rekesztékébe,  elkezdé  neki  magyarázni 
a  veszedelmes  diagnosist, 

—  No  lássa,  doktor  úr,  ennek  itt  a  szája  fáj,  nem 
tudja  a  szénát  rágni,  emennek  meg  a  lába  fáj,  nem  tud 
a  lábán  megállni. 

—  De  megengedjen  uram,  ez  furcsa  .  .  .  szólt  közbe 
doktor  Grisák. 

—  Persze  furcsa,  de  csak  hallgassa  tovább ;  az 
még  furcsább,  hogy  a  mikor  a  szájfájás  elmúlik  az 
egyiknél,  akkor  beleesik  a  lábfájásba,  s  megfordítva, 
a  melyiknek  ma  a  lába  fáj,  annak  holnap  a  szája  fog 
fájni. 

—  De  megbocsásson,  uram,  én  bámulom  .  .  .  szabad- 
kozék  doktor  Grisák. 

—  Én  magam  is  bámulom,  el  nem  tudom  képzelni, 
mi  baj  lehet  ez?  Talán  métely? 

—  De  uram,  ön  úgy  látszik,  hogy  csalódásban  van. 

—  Az  meglehet,  nem  igen  értek  a  barmokhoz,  ön 
jobban  tudhatja,  hiszen  azért  hivattam. 

- —  De  megbocsásson,  uram. 

—  Jó,  jó,  hiszen  én  nem  disputálok,  egészen  ke- 
gyedre bizom.  Hozott  kegyed  juholtót? 

—  De  urami  kiált  fel  végre  egészen  sértett  önér- 
zettel doktor  Grisák,  kinek  néz  ön  engem?  s  mérgé- 
ben úgy  ütött  orron  pálczájával  egy  kerge  birkát,  mely 
lekonyított  fejét  pantallonjához  kezdte  fenni,  hogy 
mindjárt  visszafelé  keringett. 

—  Hát  nem  marhadoktor  ön?  kérdé  együgyűséggel 
Garanvölgyi. 

—  Mit  gondol  ön?  Én  «doctor  juris»  vagyok  1 
Doctor  utriusque  juris,  Johann  Nepomuk  Grisák. 

—  Oh  hát  prókátor?  szólt capacitálódva  Garanvölgyi. 
Akkor  hát   ne  nézzük  a  birkákat.  Egyébiránt  nem  fá- 

rasztom  az  urat  a  szobámig,  itt  is  elvégezhetjük.  Exc- 
cutióra  tetszett  jönni  ? 

—  De  kérem,  szólt  a  juris  doctor,  az  ülhelyül  kí- 
nált bjrkafejő  széket  magas  orrú  apprehenzióval  uta- 
sítva el  magától,  talán  mégis  komfortabelebb  volna  a 
szobában  értekeznünk. 

—  Tessék  elhinni,  hogy  nincs  ott  már  semmi  lefog- 
lalni való.  Tegye  ön  a  kezét,  azt  tanácslom,  ezekre  a 
birkákra.  A  kliense  ugyan  nem  köszöni  meg,  mert  ez 
a  bőrével  fog  fizetni,  de  legalább  nagyságod  kikap- 
hatja belőle  a  salláriumot. 

—  Kérem,  szólt  doktor  Grisák,  illemes  prüderievel : 
én  nem  vagyok  « nagyságos ». 

—  Bocsánat,  « méltóságos)*  uram! 

—  Oh,  az  sem  vagyok. 

—  Engedelmet  kérek  «excellenciádtól». 

—  Oh  kérem;  engem  csak  « tekintetes*  czím  illet. 

—  «Csak?»  szólt  félvállról  átmosolyogva  a  jöve- 
vényhez a  házi  úr.  Már  «édes  amice»,  erre  mifelénk 
« tekintetes  »-nek  csak  azokat  szoktuk  czímezni,  a  kiket 
megbecsülünk.  Hanem  hát  röviden  mit  akar? 

. —  Én  épen  nem  jöttem  uraságodnak  kellemetlen- 
ségeket okozni,  hanem  azért  jövök,  hogy  uraságodat  ő 
méltósága  Ritter  von  Ankerschmidt  úr  nevében  valami 
szomszédi  szívességre  felkérjem. 

Most  volt  még  csak  a  sor  Garanvölgyin  a  bámu- 
lásra. 

—  Ankerschmidt?  Ritter  von?  Szomszédság?  Aztán 
szívességre  kér?  Nem  értem,  hogy  jutok  egyszerre 
ennyi  szórejtvényhez.  Nem  fejtené  meg  doktor  úr  ezt 
a  charádát,  mert  én  soha  életemben  sem  tudtam  kita- 
lálni egy  rébust  sem.  Honnan  szomszédom  nékem  a 
nagyon  tisztelt  Ankerschmidt  Ritter  von  úr  ő  mél- 
tósága ? 

A  doktor  úr  most  már  bővebb  magyarázatokra  is 
készen  volt. 

—  Tehát   nem   méltóztatik  még  értesülve   lenni.  Ez 

j  az  én  úri  kliensem  és  megbízóm,  az  a  bizonyos,  a  ki  a 

I  hajnácsi  parczellát  megvette. 

—  Micsoda  parczellát,  kérem? 

—  Azt  a  bizonyos  két  ezer  holdas  tagot  itt  ura- 
ságod jószága  mellett. 

—  Kitől  vette  meg? 

—  Természetesen  Pajtayné  ő  nagyságától,  uraságod 
sógorasszonyától . 

—  De  iszen  uram,  az  a  jószág  az  enyim.  Tőlem 
csak  mint  vitalitiumot  birta  azt  testvérem  özvegye;  én 
készpénzen  vettem  meg  azt  boldogult  öcsémtől,  hogy  6 
szegény,  sok  ide  nem  tartozó  ok  miatt  tönkre  jutott, 
meghagytam  az  özvegynél  atyafiságos  jó  indulatból, 
hogy  legyen  neki  miből  élni.  Az  én  törvényes  birtokom. 

Garanvölgyi  úr  azt  hitte,  hogy  most  olyan  igazsá- 
gokat mondott  el,  a  mik  előtt  le  kell  venni  a  kalapját 
a  világ  minden  ^jogtudósának. 

Héj,  nevetett  is  rajta  magában  eleget  a  doktor  úr! 
Hogy  mosolygott  gúnyosan  a  balga  táblabirón,  a  kinek 
még  most  is  azok  az  özönvíz  előtti  fogalmai  vannak  a 
jogviszonyokról.  Levette  szemüvegét,  megtörlé  selyem- 
zsebkendőjével, mert  a  birkaakol  gőze  megfogta,  ismét 
visszatéve  orrára,  s  egyet  villantva  vele  a  táblabiró 
felé,  nagy  bölcseséggel  monda : 

—  Ezt  én  mind  elhiszem,  uram,  elhiszem,  önnek  egy 
szavára.  Az  meglehet. 

—  De  nem  « meglehet »,  hanem  úgy  van.  Megmutat- 
hatom az  okiratokat. 

—  Sajnálom,  de  ez  nem  változtat  a  dolgon.  Ez  nem 
tesz  különbséget. 

—  Nem  értem. 

—  Járatja  uraságod  a  Rcichsgcsetzblattot? 

—  Járatja  biz  a  kakuk ! 

—  Ah !  tehát  nem  ?  Kár  nagyon.  És  itt  keblébe 
dugva  keztyűs  ujjait  a  doktor  úr,  nagy  folyékonysággal 
megnevezé  a  Rcichsgesetzblatt  azon  számát,  melyben 
ennyi    és   ennyi  számú  paragrafus  alatt  azon  rendelet 

foglaltatik,  mely  a  «rcgi»  jogczímekcn  alapuló  igénye- 
ket megszünteti  s  egyúttal  határidőt  tűz  ki,  a  melynek 
lefolytáig  minden  ember,  a  kinek  valamely  tettleg  bir- 
tokában nem  levő  fekvő  vagyona  van,  ez  iránt  a  bi- 
torlót megintetni,  megperelni,  törvénybe  idéztetni,  egy 
régi  magyar  szóval  «meguszultatni»,  el  ne  mulaszsza, 
mert  azontúl  «beati  possidenteso  ;  a  ki  a  birtokban 
találtatik,  az  vétetik  tulajdonosnak,  s  a  jogi  pörczímen 
többé  keresetet  támasztani  nem  lehet.  Minthogy  pedig 
a  kiszabott  határidő  már  lefolyt,  s  minthogy  Garan- 
völgyi  úr  a  Reichsgesetzblattot  nem  járatta,  s  minthogy 
bélyegpapirra  irni  nem  akart,  tehát  testvére  özvegyé- 
nél levő  birtoka  annak  tulajdonává  lett,  következőleg 
azt  el  is  adhatta ;  a  minthogy  meg  is  tette  s  már  azon 
bizony  semmi  kutyabőr  sem  segít. 

Garanvölgyi  úr  convincálva  érzé  magát. 

—  Uram.  Ön  nagy  ember.  Önnek  igaza  van.  Kapi- 
tulálok s  elismerem  önt  doktornak.  Magam  vagyok  a 
hibás,  a  miért  a  Reichsgesetzblattot  nem  járattam.  Rög- 
tön küldök  a  postára  s  megrendelem,  s  azontúl  ez  lesz 
az,  a  mit  oversate  die*  flversate  noctuques,  nehogy 
egyszer  tudatlanságom  miatt  még  magamat  is  eladjon 
valaki,  a  kinek  just  ád  hozzá  a  paragrafus.  És  hát  már 
most  miben  áll  a  szívesség,  a  mit  én  Ankerschmidt 
Ritter  von  úrnak  teljesíthetek?  Már  azt  értem,  hogy 
szomszédommá  hogy  lett. 

—  A  lovag  úr  « szívességnek*  kivánja  azt  nevez- 
tetni, ő  igen  udvarias,  gavallér  ember,  én  azonban  «jó 
ügyletnek))  nevezem  azt;  pactum  bilaterale:  do,  ut 
des,  facio,  ut  facias.  Méltóztatik  emlékezni,  hogy  a 
mely  cessiót  uraságod  nagyságos  Pajtayné  asszonyság- 
nak Írásban  adott,  bizonyos  záradékban  a  maga  részére 
egy  igen  terhes  servitust  tetszett  stipulálni,  mely  abból 
áll,  hogy  a  jószág  belső  telkén  levő  régi  kastélyt  pedig 
semminemű  használatra  az  özvegy  asszonyságnak  át- 
engedni nem  tetszik. 

—  Igenis.  Azt   valami    régi    módi    ősöm    építtette   s 

nem  akartam,  hogy  az  özvegy  haszonbérlője  még  pálinka- 
főzőt csináljon  belőle.  Persze,  balga  érzékenykedés  biz 
ez  egy  ilyen  vén  sastól,  mint  magam,  de  már  egyszer 
én  ilyen  babonás  vagyok. 

—  Szinte  kivenni  méltóztatott  az  uraságod  kastélyá- 
tól ama  faluvégén  levő  ócska  kastélyig  vezető  utat  az 
árkon  túl  egy  ölnyi  szélességre. 

• — •  Igen  természetesen ;  azon  oknál  fogva,  hogy  ma- 
gam valahonnan  bemehessek  abba  az  enclavéba,  még 
akkoriban  a  léghajók  kormányozhatósága  nem  lévén 
feltalálva,  hogy  az  ember  felülről  szállhasson  le  vala- 
mely körülzárt  területbe.  Az  út  mellékét  pedig  azért 
biztosítottam,  hogy  az  árendás  ki  ne  pusztítsa  a  szép 
jegenyefákat  két  oldalon. 

—  Ilyenformán  a  cessio  értelmében  a  nagyságos 
asszony  az  érintett  épület-  és  hozzá  vezető  útnak  soha 
sem  jött  tettleges  birtokába. 

—  S  ez  talán  alkalmatlan  volna  kegyeteknek?  Ugyan 
mit  czeremóniáznak  vele  olyan  sokat  ?  Rontsák  le  a  há- 
zat, építsenek  helyébe  palotát.  Hát  kell  erre  még  tőlem 
«is»  engedelmet  kérni? 

—  Oh  igen  is,  minthogy  az  okmányok  világos  szava 
szerint  uraságod  tettleges  birtokosa  az  említett  útnak 
és  kastélynak. 

—  És  valóban,  tekintettel  volnának  még  az  ilyen 
ócska  okmányokra? 

—  Minden  bizonynyal  I  iparkodék  buzgón  erősíteni 
a  kétkedő  hitét  a  jogok  tudora. 

—  Lehetetlen  !  szólt  az  öreg  úr,  oly  együgyű  fej- 
csóválással, hog}'  a  doktor  kezdett  kétségbeesni  embere 
primitiv  fölfogási  tehetsége  felett.  S  ha  mégis  via  facti 
elfoglalná  azt  tőlem  a  Ritter  von,  mit  tehetnék  én  ellene  ? 

—  Törvénybe  idézhetné !  sietett  a  kész  felelettel 
doktor  Grisák.   Beperelhetné  őt! 

—  S  nem  lehetne  attól  tartanom,  hogy  azon  esetben 
a  biró  engemet  csukat  be,  mint  clégületlcnt  és  csend- 
háborítót? 


Doktor  Grisák  kezdett  arra  a  nyomra  jönni,  mintha 
ez  a  táblabíró  nem  egészen  együgyűscgbőJ  intézne 
hozzá  ilyen  « ártatlan »  kéidéseket,  s  sietett  őt  szárazon 
rendreutasítani. 

—  Uram,  meg  lehet  ön  győződve,  hogy  «itt»  min- 
denkinek egyformán  osztanak  igazságot. 

—  Bocsánatot  kérek.  Ezt  nem  tudtam. 
Rettenetes  ez  az  ember  alázatos  iróniájával !  Dühönge 

magában  a  doktor. 

—  Talán  hát  lehetne  valami  formahibát  felfedezni 
abban  az  okmányban,  szólt  irtózatos  jóakaratú  humor- 
ral Garanvölgyi.  Talán  hogy  nincsen  bélyegpapirra 
írva,  vagy  talán,  hogy  a  pecsét  nem  jó  helyre  van  ütve 
benne? 

—  Uram,  vágott  közbe  doktor  Grisák,  én  nem  jöt- 
tem önhöz  consultálni,  hogy  nekem  tanácsokat  adjon, 
hogy  miként  lehetne  procedálni  saját  maga  ellen,  ha- 
nem jöttem  önhöz  egy  barátságos  ügyletet  megkötni, 
mely  uraságodra  nézve  is  nagy  haszonnal  járand.  Ha- 
nem —  ha  megenged  egy  kérést,  tisztelt  uraság,  elébb 
Jegyen  szíves  felkelni  onnan  a  szénáról ;  ezt  nem  vé- 
gezhetjük el  itten  a  juhistállóban,  legyen  jó  engemet 
bevezetni  dolgozószobájába. 

—  Dolgozószobámba?  kiálta  fel  Garanvölgyi,  nagy 
készséggel  ugorva  fel  a  szénahalomról,  melyre  letele- 
pedett volt.  A  bureauba?  A  cancelláriába?  Oh  igen 
szívesen !  Ha  már  üzletről  van  szó,  akkor  mindenesetre 
a  comptoirba  kell  mennünk.  Tessék  elébbre  kerülni. 
Menjünk  tehát  az  irodámba. 

S  vezette  aztán  a  doktor  urat  nagy  előzékenységgel 
végig  az  udvaron ;  nem  is  ártott,  hogy  ő  hátul  ment, 
mert  négy  lompos  szelindek  nagyon  kezdé  kerülgetni  a 
perkereső  férfiút,  ki  is  nem  látta  feleslegesnek  meg- 
jegyezni, hogy  az  ilyen  nagy  kutyákat  kosár  nélkül 
szájukon  szabadon  bocsátani  nagy  felelősséggel  járó 
helyzet ;  a  mely  észrevételét  Garanvölgyi  úr  igen  he- 
lyesnek találván,   rögtön   kiadá  a  parancsot  az  elősiető 

béreseknek:  « mindjárt  kosarat  kössetek  a  szájukra 
ezeknek  az  ebeknek,  ti  semmirevalók  I» 

Azzal  a  kertbe  vezette  át  a  vendég  urat,  ott  egy  te- 
kervényes, fűvel  benőtt  úton  megsétáltatva,  végre  egy 
sajátságos  alakú  suta  épülethez  érkezek  vele,  melynek 
elfordult  oldala  oly  csapinósan  látszott  levágva  lenni, 
mint  a  vásári  sátorok  eleje. 

Annak  az  ajtaját  kinyitá :  «tessék  előlmenni»  s  be- 
tuszkolta rajta  érdemes  vendégét. 

—  Mi  az  ördög  ez !  ?  kiálta  fel  a  juris  doctor,  mi- 
után körültekintett  s  füleit  gyanús  zúgás  kezdé  környé- 
kezni, míg  szemeit  gyilkos  fegyverek  fenyegetek.  Hisz 
ez  « méhes !» 

—  Ez  az  én  dolgozószobám,  uram,  szólt  nyájas  mo- 
solygással a  házi  úr.  Itt  töltöm  én  a  napot  csendes  stú- 
diumokkal ;  s  hogy  bebizonyítsa  szavai  valóságát,  elő- 
szedé  a  méhkasok  mellé  lerakott  könyveket:  régi  római 
autorok  voltak  azok,  Blair  aestheticája,  néhány  gazdá- 
szati  mű  s  egyéb  aféle.  Ugyanott  papir  is  volt  és  egy 
nagy  fakalamáris,  melybe  szárnyig  bele  volt  ütve  egy 
sárgult  irótoll.  Ez  egy  igen  csendes,  magános  hely,  a 
hol  a  tanulmányozót  semmi  zaj  sem  háborítja ;  a  hol  a 
világi  lárma  helyett  csak  a  csöndes  «örök  munkásokat* 
látja  maga  előtt,  kik  megtanítanak  bennünket  dolgozni 
az  utókor  számára.  A  méhek  társasága  nagyon  hozzánk 
illő  társaság  «most». 

—  Igen  ;  de  megcsípnek  !  szabódék  c  philosophi  öm- 
lengés ellenében  praktikus  aggodalommal  a  juris  doctor. 

—  A  «jó  embert »  nem  bántják,  nyugtatá  meg  őt  a 
házi  úr,  a  sareptai  pusztában  lakozott  bármelyik  pa- 
triarchához  illő  kedélynyugalommal. 

A  juris  doctor  úr  most  már  ezzel  engagirozva  volt 
arra  a  kisérletre,  hogy  megtudja  maga  felől,  vájjon 
csakugyan  «jó  ember»-számba  megy-e  hát  ő  is?  S  le- 
ült a  hárspadra,  mely  bundával  volt  szépen  leterítve, 
míg  Garanvölgyi  egy  üres  Dzirdzon-kasra  telepedett 
le  a  doktor  úrral  szemben. 

—  Tehát  röviden,  uram.  Clicnsem,  lovag  Anker- 
schmidt,  megszerezvén  a  jószágrészt,  s  a  hozzá  tartozó 
belső  telket,  birni  óhajtaná  a  rajta  levő  épületet  is,  a 
hozzá  vezető  úttal  együtt. 

—  Az  természetes,  helyeslé  az  invectivákat  Garan- 
völgyi,  miután  az  a  kastély  neki  ottan  csak  útjában  lesz, 
ha  építkezni  akar. 

—  Igen,  igen.  És  ő  oda  nagyszerű  kastélyt  akar  épí- 
teni. 

—  Mindjárt  gondoltam.  Az  egész  lapályon  az  az 
egyetlen  darab  egészen  úri  kastélynak  való  hely.  Ma- 
gam is  oda  építkezném,  ha  módomban  volna. 

( —  Oh,  hisz  ez  nagyon  hajlékony  ember,  gondola 
elégülten  doktor  Grisák.) 

—  S  minthogy  uraságod  úgy  sem  veszi  jelenben 
hasznát  annak  az  építménynek  .  .  . 

—  Biz  az  már  nagyon  rozzant  állapotban  is  van. 

—  S  nem  is  valószínű,  hogy  azt  ki  méltóztassék  tata- 
roztatni .  .  . 

—  Dehogy !  A  baglyoknak  és  a  patkányoknak  így  is 
elég  jó  az. 

A  doctor  juris  ezt  humoristikus  ötletnek  találta  s  úgy 
vélte,  hogy  az  ilyesmit  tréfásan  folytatni  kell. 

—  A  denevérek  úgy  sem  fizetnek  semmi  árendát. 

—  Nem  bizony,  sem  pedig  az  ősök  kisértő  szel- 
lemei. 

—  Hahahal  A  jámbor  kisértetek  ugyan  haragudni 
fognak,  ha  onnan  ki  kell  vándorolniuk.  Ezer  villám! 
(Az  utóbbi  felkiáltás  már  nem  volt  a  nevetés  folyta- 
tása ;  a  doktor  úr  széles  jó  kedvében  pálczájával  hado- 
názni találván,  e  demonstratiónak  vélt  mozdulatra  egy 
harczias  szellemű  méh  a  nyakacsigájára  repült  s  fulánk- 
jával  tréfásan  megcsiklandozá.) 

—  Nem  tesz  semmit.  Kenjen  rá  egy  kis  csapóföldet, 
vigasztalá  a  jajveszéklőt  a  házi  úr.  Elmúlik  az. 

De  a  doktornak  már  elmúlt  a  nevető  kedve. 

—  Nos  tehát  mit  gondol,  uram,  mennyiért  mondom 


fel  a  szállást  a  baglyoknak,  denevéreknek,  s  az  ős- 
anyák kísérteiéinek?  szólongatá  a  sziszeget  Garan- 
Yölgyi  úr. 

—  Csak  többet  ne  csípne  már  meg.  Én  teljhatalom- 
mal vagyok  felruházva  a  lovag  úr  által  ...  de  az  ördög 
vigye  el  ezt  a  méhet . . .  azt  hiszem,  hogy  tizenkét  ezer 
forintért  az  a  romnak  induló  épület  jól  meg  lenne 
fizetve. 

—  Tizenkét  ezer  forint,  uram,  nagyon  szép  pénz. 

—  S  az  épület  nagyon  rongyos. 

—  Az  is  igaz ;  sőt  még  az  is  igaz,  hogy  én  tizenkét 
ezer  forintra  nagyon  rá  vagyok  szorulva.  Hanem  hát 
csak  tessék  hazamenni  és  megmondani  a  lovag  úrnak, 
hogy  én  azt  a  rongyos  épületet  el  nem  adom. 

—  Miért  nem? . . .  Még  meg  fog  dagadni ! 

—  A  vételár? 

—  De,  ez  a  méhcsípés . . . 

—  Nem  adom  el,  mert  az  ősapám  építette. 

—  Ahá,  ennek  több  pénz  kell !  okoskodék  a  doktor. 

—  Essünk  át  rajta,  uram,  nekem  meg  van  engedve, 
hogy  Ígérjek  önnek  húsz  ezer  forintig.  Kezet  reá. 

—  A  mit  mondtam,  megmondtam. 

—  De  hisz  az  épület  idővel  összeszakad. 

—  Annál  szebb  lesz.  Egy  regényes  ruina  a  kastély 
udvarán. 

—  A  szél  már  bontja  a  tetejét. 

—  Én  pedig  föl  nem  rakatom,  ha  lehordja ;  s  ha  le 
talál  dűlni,  ott  hagyom  a  romjait  feketülni. 

Doktor  Grisák  most  kezdte  átlátni,  hogy  micsoda 
kemény  gyerekkel  akadt  össze ;  neki  pedig  a  lovag  azt 
adta  megbízásul,  hogy  ha  a  rozzant  kastélyt  megveheti 
« bármi  áron»,  ő  maga  öt  ezer  pengőt  kap  fáradsága 
jutalmául,  tehát  az  ügy  nagyon  sürgetős  volt. 

—  De  hát  uram,  mondja  meg  ön  maga,  mi  vélemény- 
ben van?  Mit  ajánlana  egyezkedési  alapul? 

—  Jó,  uram,  megmondom.  Tehát  utolsó  és  megmá- 
solhatatlan  véleményem  ez :  ősi  ruinámat  sem  pénzért, 

Jókai  :   Az   új    FOldciúr.  % 

sem  szép  szóért,  sem  fenyegetésért  oda  nem  adom ; 
hanem  várni  fogok,  a  míg  a  Reichsgesetzblattban  kijön 
az  a  paragrafus,  mely  azt  fogja  rendelni,  hogy  a  kinek 
rongyos  vityillója  van  olyan  helyen,  a  hová  valaki  más 
kastélyt  akar  építeni,  azt  onnan  bizonyos  határidőn  túl 
elhordassa.  És  ezzel  ajánlom  magamat. 

Nehogy  pedig  a  doktor  úr  azt  hihesse,  miszerint  ezt 
az  értekezést  még  státiónként  folytatni  is  lehet,  a  mint 
felkelt  a  hárságyról,  Garanvölgyi  végig  feküdt  a  bundán 
s  elővéve  Horatiust,  oly  buzgón  kezde  belőle  tanul- 
mányozni, mintha  soha  sem  olvasta  volna. 

Doktor  Grisáknak  rá  kellett  szánni  magát,  hogy  re 
infecta  kitaláljon  magára  a  kertből,  mert  Garanvölgyi 
úr  ugyan  egy  csepp  készületet  sem  látszott  tenni,  hogy 
őt  kikisérje. 

«Ez  nagyon  merev  gondolkozású  ember.  Jó  lesz  őt 
megjegyezni.)) 

Azonban  a  míg  a  kertajtóból  a  bérkocsiig  defilál  az 
ember,  a  komondorok  ugyancsak  megszabdalhatják ; 
már  pedig  a  méh  is  megcsípte. 

És  sehol  egy  kertész,  vagy  egy  házmester,  kit  kísé- 
retül szólíthatna. 

A  mint  aztán  aggodalmasan  kitekintett  a  kert  rács- 
ajtaján, nagy  meglepetéssel  szemléié,  hogy  a  béresek 
ugyancsak  szót  fogadtak  Garanvölgyi  úrnak,  a  vett  uta- 
sítás folytán  mindegyik  szelindek  fejére  egy  nagy  füles 
kosarat  kötvén  fel,  a  mitől  azok  úgy  tűntek  fel,  mint 
valami  plastron-sisakos  vitézek,  kik  a  vivó-iskolában 
valami  «assaut»-ra  készülnek.  A  cselédnép  hahotázott 
az   udvaron,  még  a  pesti  bérkocsis  is  velők. 

Hm.  Ezek  az  egyének,  úgy  látszik,  hogy  tréfát  űz- 
nek az  emberből. 


11. 

(A  szerencsétlenség  mint  iparOzlet.) 

Egy  esztendő  múlva  készen  állt  az  új  kastély  a  túlsó 
faluvégen. 

Hamar  felépült,  látszik,  hogy  építője  könnyen  bánik 
a  pénzzel. 

Másik  őszön  bele  is  költözött  Ankerschmidt  lovag 
családja,  egy  katonás  tartású  öreg  úr,  két  kisasszo- 
nyával. 

Gazdatiszteiket,  cselédeiket  mind  más  országból  hoz- 
ták ;  Garanvölgyi  tiszteinek  ennélfogva  is  nagyon  kevés 
érintkezésük  lett  volna  velük ;  ijyformán  a  régi  földesúr 
élhetett  nyugodtan,  a  nélkül,  hogy  valaki  szomszédját 
emlegette  volna  előtte. 

Volt  Garanvölgyinek  egy  régi  kasznárja,  ki  az  alatt, 
míg  az  ifjabbakat  elhordta  jobbra-balra  a  vihar,  meg- 
maradt a  maga  helyén.  Nagyon  köpczös  volt  már  arra, 
hogy  a  dicsőséget  keresse.  Hanem  azért  ő  is  volt  felkelő 
sereg  egy  ízben  Kassa  alatt ;  szerencsésen  az  elsők 
között  volt,  a  kik  onnan  visszaérkeztek;  még  a  puskáját 
is  meghozta  és  a  szorongattatás  napjaiban  is  megtartá 
dugaszban. 

Kampós  úr  igen  ügyes  gazda  volt,  értette  a  tudomá- 
nyát gyökeresen,  bár  erről  soha  sem  szokott  beszélni. 
O  csak  nagy  dolgokról  szokott  beszélni.  Politikáról. 
A  kit  elfoghatott,  azt  tartotta  is  efélével  untig. 

Ha  földesura  a  passiv  ellenállás  embere  volt,  ő  épen 
az  ellenkezővel  tartott.  Ha  földesura   nem  dohányzott, 

azért,  mert  a  monopoJium  bejött :  ő  ellenkezőleg  meg- 
mutatta, hogy  csak  azért  is  szűz  dohányt  fog  színi ! 
Hol  tett  szert  rá?  az  az  ő  titka,  ó  passussal  soha  sem 
jár,  pedig  mindenüvé  elmegy  s  a  finánczoktól  meg  nem 
ijed.  Ha  valahol  rászedheti  őket,  azt  nagy  virtusnak 
tartja.  A  mezőn  összeáll  a  munkásokkal  s  beszél  velük 
az  ország  dolgairól.  Neki  nem  kell  az,  a  mi  az  újságok- 
ban van.  Ó  különb  híreket  tud.  J  árnak  hajtsárok  keresztül 
a  falun,  Szerbiából,  Oláhországból,  társzekeresek  Len- 
gyelországból, azokat  ő  kikérdezi ;  megtud  tőlök  min- 
dent, a  mi  Európában  történik,  a  mit  az  újságok  nem 
közölhetnek,  s  távol  legyen,  hogy  kétségbe  volna  esve ; 
sőt  inkább  olyan  bizonyos  a  felől,  hogy  a  mi  el  nem 
következett  tavaszszal,  elkövetkezik  őszszel,  mint  az 
egy  halálról.  Azzal  szokta  rendesen  végezni,  hogy : 
«Nono!  eszem  én  még  szőlőt  lágy  kenyérrel !» 

A  kik  be  vannak  avatva  e  mysticus  mondatba,  tudni 
fogják,  micsoda  rettenetes  állítás  az  a  magyar  em- 
bertől, hogy  ő  még  valaha  szőlőt  akar  enni  lágy  ke- 
nyérrel 1 

Kampós  úr  a  mellett  tökéletesen  híve  volt  földesurá- 
nak. Ugy  rábízhatta  Garanvölgyi  zilált  gazdaságát, 
mintha  egy  kormányszék  vizsgálná  át  számadásait.  Ha 
valaki  megcsalta  Garanvölgyit,  ő  addig  nem  nyugodott, 
a  míg  a  csalót  vissza  nem  csalta.  Ha  Iczig  kiszedte  a 
mustra  búzából  a  konkolyt  s  átvételkor  olyat  követelt, 
ő  meg  azt  tette,  hogy  máskor  Ic^ignek  befagyott  vizes 
palaczkban  adott  spiritus-próbát  s  rászedte  egy  pár 
fokkal.  Az  ilyenért  aztán  rendesen  nagyon  meg  szokta 
őt  dorgálni  Ádám  úr. 

((Rettenetes,  hová  erkölcstelenedik  a  magyar  nép  a 
nyomás  alatt!  Ez  az  őszinte,  nyilt  szívű  faj  tanul  csalni, 
visszacsalni,  hazudni,  hamisan  esküdni. » 

fllnculpata  tutclaw  (vétlen  védelem),  monda  ilyenkor 
Kampós. 

Csak  is  a  végett  nézte  át  Ádám  úr  a  számadásokat, 
hogy  ilyenféle  repressáliák   elő  ne    forduljanak  benne. 


Pedig  furcsa  tételek  vannak  egy  ilyen  magyar  tiszt 
számadásában. 

Ott  van  például  egy  rubrika,  a  mely  így  szól:  « Sze- 
gény legények  számára*  kiadattak: 

« Kenyér,  szalonna,  bor,  pálinka,  szűr,  csizma,  kalap  ; 
ritkábban  pénz,  de  annál  gyakrabban  egy-egy  süldő 
malacz.» 

Hogy  nevetnének  ezen  a  külföld  oeconomusai,  ha 
megtudnák !  A  betyárokat  étellel  tartani !  A  helyett, 
hogy  feljelentenék  őket  a  kerületi  biztosnak. 

No  de  hagyjuk  ;  hiszen  nem  akarom  én  ezt  most 
megmagyarázni. 

Tehát,  a  mint  e  rubrikát  átfutná  Garanvölgyi,  talál 
egyszerre  ilyeneket  benne  : 

•  Sándornak  egy  átalag  ménesit  ...» 

« Sándornak  egy  pár  szarvasbőr  topánykát  ...» 

•  Item:  a  Sándornak  egy  flancll  alsó  inget  .  .  .» 

•  Detto  :  Sándor  repetáló  órájának  kiigazításáért  3  frt. » 

•  Ismét:  a  Sándornak  bizonyos  czélokra   10  frt.» 
Garanvölgyi  úr  azt  minden   kérdezősködés  nélkül  is 

jól  sejtette,  hogy  a  rubrikátus  miféle  osztályához  tar- 
tozik a  szegény  legényeknek.  Jámbor  bujdosó,  a  ki 
fátumát  kerülgeti  s  úgy  húzza  a  napokat,  ma  itt,  holnap 
amott.  A  hol  ráismernek,  megugrik.  Elég  siralom.  Nagy 
kérdés,  hogy  nem  jobb-e  annál  bekoczogtatni  a  hadbí- 
róhoz s  azt  mondani:  « Megjöttem  uram,  mivel  tarto- 
zom? fizetek. » 

Hanem  hát  azt  mégis  orrolta  a  dologban,  hogy  akárki 
legyen  is  e  nagyon  szánalomraméltó  ember,  de  már 
ilyen  állapotban  mégis  egy  kissé  alább  hangolhatná  az 
igényeit. 

—  Hiszen  én  nem  mondom,  hogy  ne  adjanak  neki 
bort,  de  már  épen  ménesit. 

—  Hagyja  el  azt  a  tekintetes  úr,  szabódék  a  kurta  fér- 
fiú, ki  nagyon  kényelmetlenül  érzé  magát  e  faggatásra. 

—  Aztán  szarvasbőrtopány  ?  Én  magam  sem  viseltem 
azt  soha,  kivált  falun. 


—  Rajt  szegénynek  nagyon  a   lába   más  csizmában. 

—  Aztán  repetáló  órát  igazíttatni ! 

—  Hiszen  azt  is  én  ajándékoztam  neki. 

—  Még  az  is  hozzá?  Meg  aztán  bizonyos  czélokra? 
mi  a  patvar  czélokra  adott  neki  tiz  forintot. 

—  Kérem  alássan,  tekintetes  úr,  ne  tessék  azt  oly 
nagyon  keresni.  Hiszen  azt  mondanám,  hogy  inkább  a 
magaméból  adom  meg,  ha  nem  tudnám,  hogy  a  tekin- 
tetes úr  nagyon  megbánná,  ha  majd  egyszer  tudtára 
esnék,  hogy  ki  volt  az,  a  kinek  ezt  felpanaszolta. 

Garanvölgyit  nem  tette  kiváncsivá  a  titok,  legfeljebb 
azt  jelezte  meg  rá  : 

—  ónt  már  megint  bolonddá  tette  valaki. 

—  No,  már  kérem  alássan,  ezúttal  nem.  Csak  azt 
ne  tessék  mondani.  A  miről  én  egyszer  meggyőződtem, 
az  nem  ámítás. 

—  Ugyan  hagyja  el !  Nem  odaadta-e  az  új  köpönyö- 
gét  is  a  minap  valakinek,  a  ki  azt  állította,  hogy  ő  Bem 
hadsegéde,  aztán  egy  hét  múlva  ráismert  Egerben,  mint 
pinczérre. 

—  No,  akkor  az  egyszer  megtörtént,  az  igaz.  De 
most  az  egyszer  kétségtelen  vagyok,  hogy  ő  az ! 

—  Kicsoda? 

—  No,  ha  megmondom,  a  tekintetes  úr  egyszerre 
fel  fog  ugrani  az  asztal  mellől  s  kérni  fog,  hogy  ve- 
zessem rögtön  hozzá. 

Ádám  úr  fejét  rázta. 

—  Minek  nevezi  magát? 

A  dei'ék  kis  zömök  ember  egy  ideig  tétovázott : 
elárulja-e  a  nagy  titkot;  már  a  nyelve  hegyén  is  volt, 
de  megint  visszanyomta ;  azután  az  orrának  került,  azt 
csavarta ;  utoljára  a  szemeibe  tódult,  ott  jelent  meg  két 
nagy  könycsepp  képében,  a  miket,  midőn  kurta  kezei 
bütykével  eltörült,  megindult  hangon  rebcgé  a  vallo- 
mást: 

—  ó  az,  ő  az,  a  mi  felejthetetlen  Petőfi  Sándo- 
runk .  .  . 

Ádám  úr  nagyot  ütött  öklével  az  asztalra  s  azután 
mélyen  sóhajtott. 

A  sóhajtás  a  költő  emlékezetének  szólt,  az  ütés  pedig 
annak,  ki  e  bálványozott  nevet  bitorolja. 

—  Ismerte  valaha  ön  Petőfit?  kérdé  szomorúan  a 
kasznártól. 

—  Hogyne  ismertem  volna,  hiszen  minden  versét 
könyv  nélkül  tudom. 

—  De  mint  élő  embert  látta-e? 

—  Látni  nem  láttam,  de  olyan  elevenen  tudom  őt 
képzelni  magamban. 

—  Arczképét  sem  látta? 

—  Nem  értenek  ahoz  a  pictorok. 

—  Hasonlít-e  ehhez?  kérdé  Garanvölgyi,  egy  albu- 
mot nyitva  ki,    melyben  a  költő   arozképe   látható  volt. 

—  Jaj,  kérem  alássan,  elváltoztatta  ám  most  az  áb- 
rázatját, hogy  rá  ne  ismerjenek. 

—  De  hát  kérem,  mi  oka  van  önnek  úgy  elhinni  az 
ugyanazonságot  ? 

—  Hát  mikor  kérem  alássan  mindenre  tud  verset 
mondani.  Mindennap  megir  az  huszonöt  verset  is,  de 
az  egyik  szebb  a  másiknál. 

— -  Szeretnék  egy  ilyen  költeményt  látni. 

—  Akár  százat,  egyszeribe ;  csak  egy  kis  vártatást 
kérek. 

Azzal  a  buzgó  honfi  előhúzva  zsebéből  egy  tollkést, 
clkezdé  bekecse  bélését  azzal  felfejtegetni :  oda  bevarrva 
viselte  a  becses,  de  féltett  költeményeket. 

—  Mutassa  ön.  Az  irást  messziről  látom,  hogy  nem 
Petőfié. 

—  Hja,  mert  elváltoztatta  ám  azt  is,  hogy  nyomára 
ne  jöjjenek  róla. 

Garanvölgyi  átvevé  a  mindenféle  dirib-darab  papirra 
írt  versezetekct  s  elkezdé  azokat  olvasni. 

Persze,  hogy  a  legrettenetesebb  fűzfa-poézis  volt  az, 
a  milyen  csak  valaha  szerkesztők  kemenczéjét  bemele- 
gíteni segített. 

Ádám  úr  most  már  nem  a  csaláson,  hanem  kasznár  ja 
ügyetlenségén  kezdett  boszankodni. 

—  Ugyan,  édes  barátom,  szólt  rátéve  tenyerét  a  pa- 
pírokra, miket  Kampós  áhítva  várt  már  vissza,  hogy 
újra  keblébe  varrhassa.  Ismeri  ön  azt  az  adomát,  mi- 
kor az  egyszeri  ember  sötétben  a  felesége  által  készí- 
tett gombóazok  helyett  megette  a  napos  kis  macska- 
fiúkat? 

—  Ismerem,  viszonzá  a  kurta  nyakú  férfiú,  nem 
birva  elképzelni,  miféle  vonatkozás  lehet  ez  adomában 
a  jelen  esetre. 

—  S  valószínűnek  találja  ön,  hogy  valakinek  oly 
tompa  inylése  legyen,  hogy  a  macskakölyket  meg  ne 
tudja  különböztetni  a  szalonnás  gombócztól,  a  míg 
enné? 

—  Nem  biz  én. 

—  Én  már,  igen.  Tessék  —  a  macskafiúk.  S  azzal 
átnyujtá  neki  a  pseudo-classikusokat. 

Kampós  uram  olyan  képet  csinált,  mint  a  ki  fizetni 
akar,  s  bankójára  azt  mondják,  hogy  « hamis*. 

Nehéz  az  embernek  azt  elhinni,  hogy  a  mi  eddig  az 
ő  meggyőződésében  ezüstöt  képvisel,  az  ezentúl  csak 
fidibus.  E  szerint  arról  mind  le  kellene  mondani,  a 
mit  a  «nagy  bujdosótól  eddigelő  titokban  kitudott ». 
E  szerint  a  Bem  apóvali  titkos  levelezés  sem  lenne 
igaz.  E  szerint  azt  a  vigasztalást  is  szegre  lehetne 
akasztani,  hogy  vannak  még  Ázsiában  scytha-magyarok, 
hét  nemzetséggel :  csak  a  hidat  építik  a  Bosporuson, 
hogy  átjöjjenek.  Ez  pedig  több  lemondás,  mint  a  meny- 
nyit egy  embertől  villásreggelire  kivánni  lehet. 

—  De  mikor,  kérem  alássan,  oly  elevenen  elő  tudta 
adni  minden  viszontagságait,  hogy  szabadult  ki  a  csa- 
tából, hogy  menekült  tovább,  hogy  szinte  maga  előtt 
látja  az  ember,  mikor  beszél.  Mikor  a  segesvári  csata 
után  egy  egész  szotnia  kozák  fogta  üldözőbe,  ő  neki 
vetette  a  hátát  egy  fának,  szembeállt  velők ;  hetet  le- 
vágott közülök ;  mikor   a   nyolczadikat   ketté   hasította. 

annak  a  nyeregkápájában  kettétörött  a  kardja.  Akkor 
halottnak  tetette  magát  s  nem  bántották  a  kozákok. 
Hanem  azután  jöttek  a  csata  után  a  szászok  a  halotta- 
kat eltemetni,  ó  hirtelen  lehúzta  az  egyik  holt  kozák- 
ról a  bundát,  azt  magára  vette,  arra  meg  feladta  az 
attiláját,  s  ugyan  jól  járt  vele,  mert  a  mint  a  szászok 
megvizsgálták  az  atillát,  megtalálták  benne  a  tárczáját, 
abban  volt  szászhúszezer  forint  amerikai  bankóban, 
meg  egy  csatadal.  A  bankót  elégették,  a  versről  meg- 
tudták, hogy  az  Petőfié,  s  a  kozáknak  levágták  a  fejét 
az  övé  helyett.  Ótet  meg  azután  eltemették ;  de  mint- 
hogy legfelül  esett,  éjszaka  kivájta  magát  a  föld  alól  s 
az  erdőn  keresztül  elmenekült.  Másnap  már  hallotta, 
hogy  üldözik.  Akkor  egy  patakot  talált,  mely  egy  bar- 
langba beomlik.  Abba  bele  ment ;  három  nap  bolyon- 
gott a  sötétben  a  föld  alatt,  mindenütt  a  patak  folyása 
által  vezettetve,  míg  negyednapra  ismét  kivezette  őtet 
a  patak  a  föld  túlsó  oldalára,  épen  Magyarországba. 

—  Már  azt  gondoltam :  Amerikába. 

—  No,  látom,  hogy  semmit  sem  tetszik  elhinni,  hát 
nem  mondom  tovább.  Pedig  érzékeny  dolog  ám  az, 
mikor  valaki  Bihartól  Borsodig  úgy  eljön,  hogy  nem 
eszik  útközben  egyebet,  mint  fenyőmagot. 

—  Kivált  a  Nagykunságon  keresztül,  a  hol  fenyő 
sincs.  Hanem  hát  jól  van  no.  Hiszek  én  már  «mindent», 
csak  parancsoljanak  velem.  Minthogy  azonban  a  jeles 
költő  nekem  személyesen  is  igen  jó  ismerősöm  volt, 
nem  említette,  hogy  óhajtana  velem  találkozni  ? 

—  Kérem  alássan.  Mindennap  emlegeti  a  tekintetes 
urat.  De  azt  mondja:  «nem  akarok  találkozni  öreg 
barátommal,  nehogy  kompromittálni  találjam*. 

—  A  nemes  lélek ! 

—  Kérem  alássan.  Ne  tessék  ironiázni.  ó  többet 
tud,  mint  mi.  (Itt  óvatosan  széttekinte  a  szobában 
Kampós,  mi  kurta  nyakának  nagy  önfeláldozásába  került, 
ha  nem  hallgatózik-e  valaki  ?  s  azután  száját  félig  elta- 
karva tenyerével,  odahajolt  Ádám   úr   füléhez.)  A  na- 

pókban  tudtomra  adá,  hogy  ez  a  Rittcr  csak  azért 
költözött  ide  a  faluba,  hogy  megtudja,  mit  beszél  a 
tekintetes  úr,  s  ezért  bizonyos  helyekről  tízezer  pengőt 
húz  évenkint. 

Ádám  úr  elmosolyodott  e  rémhírre. 

—  Bizony,  édes  barátom,  higyje  el,  hogy  azok  a 
bizonyos  helyek  annak  a  megtudásáért,  a  mit  én  be- 
szélek, nem  koc^káztatnak  tíz  piczulát  sem.  Hanem  hát, 
ha  olyan  jól  emlékezik  rám  az  ön  rejtélyes  védencbe, 
szíveskedjék  tőle  megkérdezni  ezt:  emlékszik-e  még 
rá,  hol  és  mikor  találkoztunk  mi  Bécsben,  mely  ven- 
dégfogadóban? s  micsoda  szóval  váltunk  el  egy- 
mástól ? 

—  No,  ezt  ebben  a  nyomban  megtudom  tőle. 
Azzal  alig  várhatta  Kampós  úr,  hogy  a  számadásokat 

visszakaphassa,  sietett  haza,  futott  a  titkos  rejthelyre, 
hol  bujdosóját  táplálni  szokta. 

Hogy  mi  helyen  volt  a  titkos  mentsvár?  azt  jelenleg 
még  felfedeznem  a  legsötétebb  árulás,  a  legocsmá- 
nyabb  denunciatio  volna.  Ezt  a  titkát  Kampós  úrnak 
ne  kutassuk. 

Elég  az  hozzá,  hogy  a  becsületes  buzgó  honfi  két 
óra  múlva  kipirult  arczczal,  s  fáradságtól  elfulladt  ke- 
bellel, mint  ki  messziről  jött,  vagy  tán  inkább  nagy  ke- 
rülőt tett,  toppant  be  ismét  Ádám  úrhoz. 

Az  már  el  is  felejtette  az  egész  esetet.  Azt  gondolta, 
valami  ég  a  tanyán. 

—  Beszéltem  velel  lihegé  a  köpczös  úr;  tőle  jövök. 
Igen  is.  Emlékezik  a  bécsi  találkozásra.  Engedelmet 
kérek. 

—  Vagy  úgy?  Törülje  le  elébb  az  izzadságot  a 
homlokáról,  hiszen  csurog  az  üstökéről. 

—  Köszönöm  alássan ;  nem  vagyok  éhes. 

Azt  sem  tudta,  mire  felel,  csak  a  «fő»  gonddal  volt 
tele  a  feje. 

—  Tehát  igen  is,  1848-dik  szeptember  27-ikén  vol- 
tak együtt  Bécsben  az  « Arany  báránynál*   Petőfi  és  a 

tekintetes  Garanvölgyi  Ádám  úr.  A  midőn  e  szavakkal 
váltak  el  egymástól  .  .  . 

Itt  megállt  nagy  lélekzetet  venni  a  hőkeblű  férfi,  s 
nehogy  egy  szót  megmásítson  a  traditióból,  elővéve 
tárczáját  bekecse  zsebéből.  Annak  egy  rejtekosztályát 
nagy  furfanggal  kifeszíté,  abba  volt  sajátságos  titkos 
Írással  holmi  jegyezve,  melynek  az  volt  a  kulcsa,  hogy 
a  magánhangzók  i,  2,  3,  stb.  számokkal  voltak  helyet- 
tesítve, a  mit  nagyon  nehéz  kitalálni.  E  rejtett  Írásból 
még  egyszer  meggyőzve  magát  a  kérdéses  mondat  való- 
diságáról, óvatos  tekintettel  lépett  Ádám  úrhoz  közel, 
sarkát  annak  sarkához  szorítva  s  míg  ujjával  a  titkos 
sorra  mutatott,  eleven,  fürge  szemeivel  fel tekinte  Ádám 
úr  komoly,  jó  tekintetű  arczára,  vizsgálva  rajta  a  mon- 
dat hatását. 

—  Ez  utolsó  szavak  voltak:  «A  csaták  mezején  látni 
fogjuk  egymást!)) 

Kampós  semmi  kevesebbet  nem  várt,  mint  hogy  Ádám 
úr  e  szavak  hallatára  le  fog  roskadni  a  háta  mögött  álló 
karosszékbe  s  reszkető  ajakkal  fogja  rebegni :  «Ez  ŐI* 
De  mily  nagy  volt  bámulása,  a  mint  e  várt  catastropha 
helyett  Garanvölgyi  hidegvérrel  kivette  tárcsáját,  kihú- 
zott belőle  tíz  darab  ezüsttel,  aranynyal  czifr ázott  öt 
forintos  Reichsschatzscheint,  s  azt  monda  nrgy  mali- 
cziával : 

—  Jól  van,  édes  Kampós,  hát  csak  rúgtasson  még 
egyszer  vissza  ahhoz  az  érdemes  «Armer  rajsenderhez* 
s  mondja  meg  neki,  hogy  Petőfi  Írásban  hagyta,  hogy 
soha  Bécs  városába  nem  fog  menni,  ha  csak  zászló  után 
nem :  én  pedig  tudtommal  soha  még  csak  útban  sem 
voltam  Bécs  felé.  Ezt  a  keveset  adja  neki  úti  költ- 
ségül. 

Kampós  uram  úgy  érzé,  mintha  jobb  lába  alatt  emel- 
kednék a  föld,  bal  lába  alatt  pedig  lefelé  sülyedne,  úgy 
hogy  bekecse  zsinórjába  volt  kénytelen  fogózni,  nehogy 
súlyegyenct  elveszítse.  Hát  mégis  csalóval  van  dolga? 
Rettenetes  tudat  ez  egy  olyan  becsületes  emberre  nézve, 


28 


ki  mindenkit  oly  őszinte,  buzgó,  utolsóingodaadó  haza- 
finak képzel,  mint  saját  maga! 

Maga  sem  vette  észre,  hogyan  történt  ?  hanem  annyi 
bizonyos,  hogy  mikor  ismét  fölemelte  a  fejét,  hogy 
Ádám  urat  még  bővebb  magyarázatok  adására  kérje 
föl,  hát  akkor  látta,  hogy  már  a  kukoriczaföldek  mellett 
jár ;  a  míg  a  kastélyból  odáig  eljutott,  addig  nem  esz- 
mélt a  makrokosmos  tárgyaira.  Csak  itt  a  csendes  ku- 
koriczaliget  susogásai  között  kezdett  magához  teregetni 
s  jól  mérlegre  vetvén  a  hallottakat,  miután  azt,  a  mit 
Ádám  úr  mondott,  az  utolsó  hangnyomatig  szentnek  és 
igaznak  nem  tartani,  örök  kárhozatra  méltó  bűnnek 
tartotta  volna :  e  szerint  akkor  annak  a  másiknak  kellett 
irtóztató  nagyokat  tágítani  az  igazságtól.  E  szerint  az 
az  ember  őtet  hallatlanul  bolonddá  tartottal  ó  minden 
éjjel,  mikor  már  aludt  minden  lélek  a  háznál,  vette  az 
ételes  kosarat,  vitte  a  sötétben  végig  út-nélküli  mezőkön 
ki  a  szőlők  közé;  ott  is  nagy  kerülőt  tett,  hogy  hátul- 
ról osonhasson  be  a  kolnába,  hol  védenczét  rejtve  tartá; 
ő  annak  a  kedvéért  minden  nap  eltartlirozott  négy-öt  fo- 
rintot keserves  keresményéből ;  ő  felruházta,  még  órát 
\s  ajándékozott  neki,  hogy  tudhassa,  mennyi  az  idő ; 
de  mindezt  nem  sajnálta  tőlel  hanem  panaszosan  fel- 
hányta neki  magában  azokat  a  keserves  illusiókat,  a 
miket  oly  bőven  pazarolt  rá.  Hogy  féltettel  mennyit 
aggódott  miatta,  mennyi  álmát  elrabolta  1  nem  volt  sem 
étele,  sem  itala,  mindig  róla  törődött.  Azután  azok  a 
szép  csalóka  álmok,  a  mikkel  tele  beszélte  fejét;  fé- 
nyes, dicső,  boldog  jövő  napjairól  a  magyarnak !  Hát  a 
magyarnak  boldogabb  jövője  már  mind  hazugság?! 
Ezt  nem  tudta  sehogy  elnyögni.  No  de  hiszen,  majd 
meg  is  mondja  neki,  csak  kerüljenek  össze !  Az  ő  jám- 
bor hazafi  lelkével  ilyen  csúfot  űzni ! 

Nem  is  került  most  a  gyetőnek,  hanem  egyenesen 
nekivágott,  a  merre  a  kolnának  visz  az  út  s  felnyitva 
annak  ajtaját,  ott  ment  be,  haragjában  még  mélyebben 
húzva   le   a   kalapját,    ha   eszébe   jutott,    hogy  ő  eddig 

mindannyiszor  olyan  együgyű  volt,  hogy  egy  lábtón 
mászott  fel  a  háztetőre,  ott  bujt  be  a  padláslyukon, 
úgy  látogatta  védenozét.  Csak  legalább  ezt  ne  tette 
volna  1 

No  de  iszen,  lesz  is  annak  most  ne  mulass!  Majd 
milyen  szépen  meg  lesz  lépetve,  ha  meglátja,  hogy 
eddigi  bálványozója  első  lépésre  is,  hogy  lép  eléje  föl- 
tett kalappal. 

Egy  pár  üres  hordót,  mik  a  látszatos  lakálytalanság 
kedvéért  voltak  a  folyosóra  hengergetve,  félrehárítván 
útjából,  haragtól  bugyborékoló  kedélylyel  lépett  Kam- 
pós uram  a  «csendilla»  ajtajába  s  minden  koczogtatás 
nélkül  belépett  rajta. 

Készen  várták. 

A  nevezetes  férfiú,  kit  addig  is,  míg  igazi  nevét  va- 
lamikor kitudhatnók,  kénytelenek  vagyunk  ((teljes  czímű 
Szerencsétlen  úrnak))  c^ímezni,  előre  érezve  a  sáfrán- 
illatot,  hogy  ebből  a  tudakozódásból  aligha  valami 
((subscusw  nem  lesz,  akként  vala  felkészülve,  hogy  szük- 
ség esetében  azonnal  csatakészen  találtassék:  tudni- 
illik, hogy  mindazokat,  a  mik  a  szobában  rendelkezé- 
sére állanak,  órát,  fésűt,  evőeszközt,  törülközőket  biztos 
helyre  menekített;  mindennemű  ruháját  felölté:  a  leg- 
felső volt  egy  divatszerű  zsemlyeszín  téli  kabát,  mely- 
nek oldalzsebéből  piros  selyem  zsebkendő  szeglete 
virított  elő, 

A  nagy  férfiú  elég  tekintélyes  alak  volt  arra,  hogy 
gyönge  szívű  embereknek  imponáljon.  Magas,  egyenes, 
daliás  termete,  szénfekete  bajusza,  mint  két  paragrafus- 
fark felkunkorítva,  körszakálla  sima  állát  fclbodorítva 
sövényzi  körül,  arc^a  piros,  jól  táplált ;  fekete  haja 
homlokközépen  szétválasztva,  mint  Hunyadi  János  képén 
látszik.  Oly  jó  őszinte,  nyilt  magyar  arcza  van,  hogy 
bizony  akárkit  is  elszédítene  első  tekintetre. 

Nem  is  megrovásul  jegyzem  fel  Kampós  úrnak,  hogy 
a  mint  őt  ismét  testi  alakjában  maga  előtt  látta,  elfeled- 
kezett szándékáról  s  olyan  szépen  lekapta  a  kalapját  a 

fejéről,    mintha    épen    csak    feledékenységből    maradt 
volna  az  fenn. 

—  Nos  uram,  mi  hozta  önt  ismét  vissza  hozzánk? 
szólítá  őt  meg  a  tisztelt  boldogtalan,  oly  kegyteljes  le- 
ereszkedéssel, minővel  egy  princz  fogadja  az  üdvözlő 
város  küldöttségét. 

Kampós  úr,  igazán  mondom,  nagy  zavarban  volt.  Ha 
ezt  a  teljes  szívből  jövő  érczhangot  hallotta,  lehetetlen 
volt  elhinnie,  hogy  ez  hazudás  is  lehessen;  ha  pedig 
a  szemeibe  talált  nézni,  akkor  meg  épen  közel  volt 
hozzá,  hogy  kezet  csókoljon  neki  s  bocsánatot  kérjen 
tőle,  mielőtt  megmondta  volna  neki,  a  mivel  meg  akarja 
sérteni. 

—  Uram.  Én  százszor  engedelmet  kérek.  Bocsá- 
natot kérek.  Most  jövök  a  tekintetes  úrtól,  Garanvölgyi 
úrtól.  Ne  tessék  megneheztelni ;  de  bizonyára  a  tekin- 
tetes úr  azt  monda,  hogy  ő  nem  emlékezik,  mintha 
valaha  személyére  nézve  Bécsben  jelen  lett  volna :  e 
szerint . . . 

A  tisztelt  boldogtalan  egy  lépést  tett  hátra,  kinyitott 
baljával  csendet  intett  és  megindult  hangon  közbe- 
szólt : 

—  Ne  mondja  ön  tovább!  Elengedem! 

Kampós  úr  elrémült  s  legjobbnak  találá  engesztelésül 
a  markában  tartott  pénzecskét  kibontogatni. 

A  nagy  férfiú  összefonta  karjait  mellén  s  fejét  kese- 
rűen rázva,  mély,  bánatos  hangon  ily  szemrehányást 
intéze  hozzá : 

—  Értelek,  ember!  Ez  hát  a  magyar  barátság!  Ez 
a  nagy  nevek  nimbusza!  Szégyen  és  gyalázat.  Nem- 
telen kelepczét  vetni  egy  üldözött  honfi  elé,  hogy  abban 
megejtsék.  Ravasz  jezsuita-fogással  szavakat  kérdezni 
tőle,  mikért  «pereátot))  kiálthassanak  rá.  Ismerlek  ben- 
neteket. Ti,  kik  gyáván  kivontátok  magatokat  a  veszély- 
ből, nehogy  egy  ilyen  üldözött  honfi  közelléte  nyomo- 
rult élteteket  veszélybe  döntse,  keresitek  az  alkalmat, 
hogy  tőle  megmenekülhessetek.  Szégyen  a  népre,  mely 


ily  fiakat  nevez  nagyjainak !  Árulás,  hitszegés  minden 
nyomon!  Titkainkat  kémekre  bízzuk,  fejünket  orgyilkos 
kezébe  hajtjuk  le,  üdvösségünkkel  ördögök  játszanak. 
De  reszkessetek.  El  fog  jönni  a  fizetés  napja  és  az 
rettenetes  nap  lesz.  Akkor  megemlékezzetek  róla,  hogy 
az  üldözött  honfitól  megsajnáltátok  a  falat  kényért  s 
kaput  zártatok  előtte.  Reszkessetek!  Reszkessetek! 

Kampós  úr  úgy  is  tetőtől   talpig   reszketés  volt  már. 

Úgy  gondola,  hogy  e  szörnyű  fenyegetés  ellenében 
semmi  sem  lesz  olyan  jó  védelem,  mint  azt  az  ötven 
pengőt  által  adni. 

—  Hiszen  kérem  alássan,  itten  küld  a  tekintetes  úr 
ötven  pengőt. 

—  Hahaha!  kiálta  fel  a  nagy  férfiú,  elkapva  hevesen 
a  feléje  nyújtott  aranyos  bankókat,  oly  dühös  mozdu- 
lattal, hogy  Kampós  úr  nem  kevesebbet  várt  tőle,  mint 
azt,  hogy  menten  rongyokká  fogja  azokat  tépni.  Ötven 
pengőt !  kiálta  elkeserüRen  a  bujdosó,  égre  emelve  a 
tíz  darab  Reichsschatzscheint.  Látod-e  ezt  hazám?  Ne- 
kem, ki  tízszer  áldozám  érted  életemet,  ki  véremmel 
öntöztem  végig  határaidat,  most  ötven  pengő  a  jutal- 
mam. Oh  szegény  elhagyott  hazám ! 

Kampós  úr  de  bizony  nagyon  el  volt  érzékenyülve, 
már  a  zsebkendőjét  kezdte  keresni  a  hátulsó  zsebében, 
mely  mozdulatát  a  nagy  férfiú  félre  találván  magya- 
rázni, hirtelen  rajta  dobbant  s  mellbe  ragadá. 

—  Valld  meg,  hitszegő,  hogy  száz  forintot  küldtek 
számomra  s  te  ötvenet  eldugtál  belőle. 

De  már  ez  olyan  szó  volt,  a  miért  Kampós  úr  is  meg 
tudott  haragudni. 

—  No  de  hallja  az  úr,  azt  nekem  ne  mondja;  ha 
nekem  nem  hisz,  jöjjön  velem  a  tekintetes  úrhoz,  be- 
széljen vele  maga.  Engem  ne  gyanúsítson.  Nézze  1 

A  nagy  bujdosó  magas  büszkeséggel  tekinte  végig  a 
kurta  férfiún  s  büszke   önérzet   hangján  tromfolt  le  rá. 

—  Megvetlek  benneteket  uraddal  és  rongy  alamizs- 
nátokkal együtt!  s  azzal  a  rongy  alamizsnát  jobb  kézé- 

bői   bal   kezébe  ragadván,   hevesen  —  zsebébe  dugta. 

És  még  egyszer  végig  tekintve  megvetően  a  kis 
számtartó  köpczös  alakján,  méltóságteljes  léptekkel  el- 
hagyá  a  szobát. 

Azonban  minden  keserve  mellett  is  bírt  annyi  lélek- 
jelenléttel, hogy  az  asztalon  levő  két  kalap  közül  a 
jobbikat  vigye  el,  mely  történetesen  Kampós  uramé 
volt,  ott  hagyván  annak  emlékül  saját  ócska  kalábriaiját. 

A  folyosó  ajtajánál  még  megállt  s  észrevevén,  hogy 
a  jámbor  férfiú  szemei  most  is  utána  merengenek,  még 
egyszer  visszafordult  s  tenyerét  homlokára  téve,  hörgé : 

—  Nagy  a  világ,  végtől  végig  bujdosom! 

És  elrohant. 

Kampós  uram  úgy  érzé  magát,  mint  egy  gonosztevő. 
Hátha  mégis  «ő))  volt!  Milyen  méltósággal  beszélt! 
hogy  fel  volt  indulva!  Ez  mégis  aligha  valaki  nem 
nem  volt.  Ha  valami  szerencsétlenség  éri,  soha  sem 
fog  lelkiismeretével  kibékülhetni. 

El  is  vitte  magával  emlékül  az  üldözöttnek  ott  ha- 
gyott ócska  föveget  s  eltette  a  szekrénybe  otthon. 

De  az  a  mondás:  «nagy  a  világ,  végtől  végig  buj- 
dosom*. 

Hisz  ezt  a  nagy  verset  csakugyan  a  nagy  költő  irta. 

A  nagy  bujdosó  azonban  még  abban  az  órában  — 
nem  bujdosott  ugyan  a  világ  túlsó  végére,  hanem  igenis 
a  falu  túlsó  végén  levő  kastélyig,  a  hol  Ritter  von  An- 
kerschmidtnél  úgy  jelenteté  be  magát,  mint  egyik  tagját 
a  sárosi  szabadcsapatnak,  mely  a  kormány  által  eléggé 
nem  jutalmaztatott  s  a  megye  népessége  által  üldözte- 
tésnek kitéve,  kénytelen  más  megyékbe  elvándorolni, 
jutalmat  és  méltánylatot  keresve. 

«Ezuttali))  neve  volt  Marczián  Richárd.  Nem  olyan 
fényes,  mint  a  milyenből  legközelebb  kiugrasztották, 
de  köznapi  használatra  jó  —  míg  el  nem  szakad. 


—  Ez  hát  a  magyar  barátság! 


Jókai  :  Az  új  földesúr. 

(A  vén  katona  és  családja.) 

Ankerschmídt  lovag  mint  vértes-őrnagy  több  évig 
lakta  Magyarországot ;  tanulta  ismerni  annak  alföldi 
városait  s  akkor  igen  jól  érezte  magát  itten. 

Következtek  azután  olyan  évek,  a  mikben  egykori 
ismerőseit,  köztük  fegyvertársait  is,  mint  ellenségeket 
látta  maga  előtt.  Ez  is  bevégződött. 

Sebei,  miket  a  hajdani  jóakaróival  tett  vitában  kapott 
a  harc^mezőn,  okot  adtak  neki,  hogy  a  további  szol- 
gálat alól  fölmentesse  magát  s  a  magánéletbe  vonuljon 
vissza. 

Neje  bécsi  bankár  leánya  volt,  kinek  halála  után 
mintegy  félmilliót  kapott. 

Az  akkori  pénzviszonyok  meggondolása,  a  mik  a 
mostaniaknál  semmivel  sem  voltak  jobbak,  odavezette 
a  hadastyánt,  hogy  legjobb  lesz  a  pénzt  valami  elpusz- 
tulhatlan  birtokba  fektetni.  Magyarország  akkor  új 
Amerika  volt,  a  hol  Ritter  von  Ehrenfels  nyomán  talán 
ingyen  is  lehetett  földhöz  jutni,  de  kész  fizetésért  bi- 
zonyosan igen  szép  jószágokat  lehete  megszerezni.  Az 
országban  egyszerre  hetven  millió  bankjegy  vált  hamuvá, 
vagy  ereklyévé ;  sok  ember  el  volt  adósodva,  igen  sok 
megrigázva  (derangée)  ;  kevés  concurrens,  sok  eladó. 
Kétségtelenül  igen  jutányosán  lehetett  akkor  igen  szép 
birtokrészhez  jutni. 

A  lovag  nem  is  az  az  ember  volt,  a  kit  aprólékos 
akadályok  elriasztottak  volna.  Határozott  jellem,  szokva 

Jókai  :   Az   új    földesúr.  3 

küzdelemhez  és  parancsoláshoz,  bízott  az  új  rendezés 
vaskeménységében  s  nem  kevésbbé  saját  hadvezéri  tak- 
tikájában. 

Családi  ügyésze,  dr.  Grisák,  kit  alkalmas  birtok- 
vásárlással megbízott,  igen  szerencsés  vételt  tett  szá- 
mára a  Pajtaynétól  megszerzett  vitalitiummal.  Kétezer 
hold  legjobb  termőföldet  megkapott  százhatvanezer 
förintért,  a  mi  bagatelle  volt  érte.  Többi  pénzét  hasz- 
nálhatta beruházásokra.  E  vétel  módjairól  bizony  nem 
igen  sokat  tudott  meg  a  lovag,  csak  később  fedezte  fel 
az  ócska  kastélylyali  scrvitust  s  miután  azon  nem  lehe- 
tett segíteni,   megnyugodott  benne  s   eléje  építkezett. 

Meg  is  lehetett  Ankerschmidt  gazdaságát  nézni, 
mert  ez  ritkította  párját  a  vidéken  ;  volt  neki  gőzmalma, 
cséplő,  arató,  daráló  gépei ;  minden  gazdasági  épülete 
cseréppel  fedve;  pálinkafőzője,  hizlalói,  pompás  mürz- 
burgi  tehenészete,  yorkshirei  sertései,  egyiptomi  mumia- 
buzájaj  ozukorczirokja,  gyönyörű  répa-,  repczevetései ; 
s  hogy  mindenből  meglegyen  a  java,  a  jószágfelügye- 
lőtől kezdve  az  utolsó  szolgalegényig  mindennemű 
gazdaszemélyzete  a  munkás,  józan  cseh  népből  telt  ki. 
Elővigyázati  rendszabályai  is  kielégítők  voltak:  minden 
kívül  járó  cselédje:  vadász,  erdőkerülő,  kondás,  finom 
drótcsövű  dupla-puskákkal  volt  ellátva,  a  kastély  tor- 
nyában lármaharang,  a  minek  hangjára  strategice  össze 
kellett  bizonyos  ponton  vonulni  az  őrseregnek  s  ne- 
taláni  vakmerő  támadásokat  erélyesen  visszautasítani ; 
minden  ól,  pajta,  csűr  el  volt  látva  messziről  meglát- 
ható fényes  azímereivel  a  trieszti  «Assicurazioni  gene- 
ráli ))-nak,  még  az  asztagokon  is  láthatók  voltak  azok 
póznákra  szegezve,  hogy  a  gyujtogatóknak  elvegyék  a 
kedvét.  Éjjel  pedig  kürtös  őr  járók  czirkáltak  a  kastély 
körül,  távol  tartva  attól  minden  veszedelmet. 

így  aztán  csak  lehetett  nyugodtan  élni  Magyarorszá- 
gon  «ÍS)>. 

A  túlsó  faluvégen  levő  másik  kastélyról  csak  annyi 
tudomása  volt  a  lovagnak,  hogy  abban  valami  mogorva 

kuvuaz  táblabíró  lakik,  a  ki  valamely,  a  lovag  által  fel 
nem  fogható  törvénykezési  subtilitás  miatt  sógorasszo- 
nyára neheztelvén,  e  haragját  a  vevőre  is  kiterjeszti ; 
meg  más  egyébért  is  haragszik,  a  mit  ismét  nem  ért 
más,  mint  a  miniszterek  odafenn,  meg  a  volt  képviselők 
idelenn ;  de  a  kivel  össze  nem  zördülni  nagyon  könnyű, 
miután  sehova  sem  jár  és  útban  nincsen. 

A  lovag  még  48  előtt  özvegyen  maradt,  két  leányát 
akkor  nevelőben  hagyta ;  azután,  hogy  jószágbirtokossá 
lett,  egy  bécsi  nevelőnő  felügyelete  alatt  elhozta  őket 
magával  Magyarországba. 

A  leányok  nagyobbika  már  akkor  bálba  járni  való 
volt,  a  kisebbik  pedig  még  abban  a  korban,  a  mikor 
még  nincs  officiose  megengedve  a  regényolvasás. 

Hermina  kisasszony  magas,  büszke  szépség  volt,  vo- 
násaiban sokat  hasonlított  atyjához ;  annak  az  erős 
szemöldei,  csakhogy  nem  oly  kegyetlenül  összerán- 
czolva ;  annak  a  kék  szemei,  csakhogy  némi  ábrándos 
mélasággal  fátyolozva,  s  annak  a  gödrös  álla,  csakhogy 
ő  nála  a  természettől  simán,  nem  a  borotvától,  mint  az 
öreg  úré,  ki  még  aztán  hosszú  bajuszt  is  viselt,  a  mit 
48-ban  kezdett  ereszteni,  az  ideig  a  tisztikar  simára 
borotvált  ajkkal  jellemezvén  magát,  s  azután  meg  igen 
eredeti  divat  lévén  a  bajusz  tekintélyét  azzal  is  növelni, 
hogy  a  kiborotvált  szakálból  egy  csomót  folytatásul 
hozzá  adnectáltak. 

A  másik  kisasszony,  Eliz,  inkább  hasonlíthatott  any- 
jához, a  kit  mi  nem  ismertünk.  Kicsiny,  gömbölyű,  ele- 
ven termet,  szénfekete  göndör  haj,  villogó  szemek, 
minden  pillanatban  készek  sírásra  és  nevetésre ;  pic^iny 
száj,  melynek  beszélni,  vagy  dalolni  kell  mindig  és  a 
mellett  a  legháladatosabb  kedély,  mely  rossz  benyomást 
hamar  felejt,  a  jót  sokáig  tartogatja. 

Épen  ebéd  ideje  volt,  midőn  egy  tisztelt  bujdosót 
bejelentének  a  Ritternél. 

A  család  az  asztalnál  ült,  az  inas  azt  monda,  hogy 
egy  szerencsétlen  úrforma   ember   kivan  bebocsáttatni. 

—  Ha  szerencsétlen,  jöjjön  be,  ebédeljen  velünk, 
monda  a  lovag,  kinek  szigorú  arcza,  katonás  tekintete 
erős  ellentétben  állt  kedélyhangulatával. 

—  Én  átadom  neki  a  helyemet,  szólt  fürgén  fel- 
szökve Eliz. 

—  De  Eliz,  mit  gondol  ?  utasítá  őt  rendre  Natália 
kisasszony,  a  nevelőnő,  egy  szörnyű  bölcs,  tudományos 
és  sensitiv,  de  a  mellett  nagyon  sovány  delnő.  Ön  ma- 
radjon helyén,  Georg  fog  terítéket  tenni  az  asztal 
végére. 

A  szerencsétlen  úr  belépett.  Megállásában,  előlépé- 
sében  volt  valami  az  üldözött  világfájdalomból.  Sze- 
meinek csendes  lehunyása,  az  összeharapott  ajk  tanu- 
sítá,  mily  benső  küzdelmébe  kerül  az  emberek  jószívű- 
ségéhez folyamodnia.  Midőn  a  lovag  elé  lép,  midőn 
meghajtja  magát  a  társaság  előtt,  nem  bír  egy  szomorú 
sóhajt  visszatartani  keblében  s  hangja  tompa,  hangja 
fulladt,  midőn  e  szókat  kell  rebegnie: 

—  Uram,  én  egy  üldözött  szerencsétlen  vagyok. 

—  Tudom,  tudom,  szólt  a  lovag,  kurtán  végét  sza- 
kítva az  önbemutatásnak.  Foglaljon  helyet.  Épen  jókor 
jött,  még  a  levesnél  vagyunk. 

A  bujdosó  olyan  hosszú,  reszketeg  fohászszal  ült  le 
a  mutatott  helyre,  mintha  siralomházi  lakomához  ülne 
s  gondja  volt  rá  oly  érdekes  arczot  csinálni,  a  minőt 
csinálhat  valaki,  mikor  idegen  hölgyek  pillantásait  sejti. 

—  Lovag  úr,  szólt  a  boldogtalan,  miután  leveses  ka- 
nalát megmerítő,  azon  nemes  leereszkedés,  melylyel  ön 
egy  üldözöttet  fogad,  önnek  díszére  válik ;  nem  vesz- 
tegette ön  azt  érdemetlenre.  Én  is  az  ön  oldalán  har- 
czoltam. 

—  Úgy?  Az  nagyon  szép.  De  egyék  ön,  mert  elhűl 
a  levese. 

—  Köszönöm.  (Következett  egy  pár  kanál  leves, 
közbe  egy  kis  páthosz.)  Szolgáltam  igen  is.  (Két  kanál 
leves.)  Harczoltam  az  igaz  ügyért,  utolsó  lehelletemig. 
(Még  egy  néhány  kanál  leves.)  Nem  féltem  a  haláltól, 

nem  rokonaim  üldözésétől.  (Megint  kanál  leves.)  Tk]- 
áldoztam  mindenemet.  Végre  életemet  is.  (Most  már 
csakugyan  meg  kellett  pihenni  a  boldogtalannak,  miután 
sem  feláldozni,  sem  felkanalazni  való  nem  maradt 
előtte.) 

—  Micsoda  ezrednél  szolgált  ön  ?  kérdé  a  lovag 
gyanús  orrhordozással. 

—  Nem  kényszerítve  harczoltam,  uram ;  ez  legna- 
gyobb büszkeségem.  Szabadcsapatnál  voltam. 

—  Miféle  szabadcsapatnál  ? 

—  A  Szirmaynál. 

—  No  azok  engemet  egyszer  szépen  cserben  hagy- 
tak. Bagázsiát  fedezni  voltak  rendelve  s  egy  huszár- 
csapat közeledtére  mind  láthatatlanná  lett;  én  szinte 
két  tűz  közé  szorultam  miattok  K  .  .  .  alatt.  Ön  is  ott 
lehetett  akkor !  Mert  más  esetre  nem  emlékezem,  hogy 
a  testemhez  közel  lett  volna  ez  érdemes  testület. 

—  Ott  voltam,  kiáltá  a  boldogtalan,  a  körülhordott 
marhahúsból  egy  döféssel  két  szeletet  szúrva  keresztül. 
Egyedül  maradtam  ott,  míg  társaim  elpártoltak.  Küz- 
döttem túlnyomó  ellenséggel,  mint  Horatius  Cocles, 
egyedül  egy  fahídon,  mely  a  mély  Hernádon  átveze- 
tett; míg  végre  az  ellenfél  ágyúkat  hozatott  s  egy 
fáradt  tizenkétfontos  mellbe  találva,  eszméletlenül  dön- 
tött le  az  árokba. 

—  Teringettét!  Ilyen  merész  dolgokat  ne  mondjon 
ön !  kiáltá  közbe  a  lovag,  türelme  fogytán.  Tizenkét- 
fontos fáradt  golyó.  A  kit  ez  megtalál,  az  holt  ember. 

—  Nagyon  fáradt  volt   már,    magyarázá  a  jövevény. 

—  Akármilyen  fáradt  1  Mikor  a  földön  gurul  is,  még 
mikor  mászik  is,  megöl  egy  embert,  a  ki  útjában  áll. 
Egy  tizenkétfontos  golyó !  Ördög  lelke !  Az  igen  nagy 
úr!  Miért  nem  vesz  abból  a  májas  gombóczból  a  hús 
mellé? 

A  hős  csakugyan  jónak  látta  artilleriai  tanulmányait 
a  májgombóczokkal  folytatni,  a  mikből  öt-hat  által  talál- 
tatva sem  esett  el.  Az  így  támadt  néhány  percznyi  hall- 

gatás  egyúttal  jellegezheté  csendes  neheztelését,  önfel- 
áldozásának tagadólagos  fogadtatása  miatt. 

Csak  a  mint  az  utolsó  falatot  meghengergeté  a  pa- 
radicsom-mártásban, akkor  látta  jónak  felsóhajtani. 

—  És  c  miatt  kell  nekem  száműzve  bujdosnom  tulaj- 
don hazámban. 

—  Hogyan?  kérdé  a  tábornok.  Hiszen  a  kormány, 
mint  tudom,  méltányos  volt  az  érdemesekkel.  Nem 
kapott  ön  hivatalt? 

—  Elüldöztek  belőle.  Mindenütt  orgyilkosok  fenye- 
gettek. Bujdosnom  kellett. 

—  Nem  volt  önnek  édes  anyja?  kérdé  érzékeny 
hanglejtéssel  Natalie  kisasszony. 

—  Azt  megölték  ellenem  való  boszúból. 

—  Szörnyűség !  Hát  testvérei  voltak-e  ? 

—  Azokat  is  mind  megölték.  Két  szép  húgom.  Oly 
virulok,  oly  szépek,  mint  a  két  kisasszony.  Azok  is 
halva,  megölve.  És  itt  a  bujdosó  jól  dressirozott  sze- 
meiből két  könnycsepp  hullott  alá  a  kotlettre ;  megette 
úgy,  még  czitromot  is  facsart  rá. 

—  Szegény  ifjú !  sóhajtott   csendesen   miss   Natalie. 
A  lovag  nem   volt  ilyen   nagyon   meghatva.  Valami 

más  irányba  téríté  át  a  beszédet. 

—  S  miért  hagyta  ön  el  Garanvölgyi  úr  pártfogását? 

De  már  ez  a  kérdés  csakugyan  úgy  meglepé  a  sze- 
rencsétlent, hogy  az  épen  szájába  dugott  falatot  rágat- 
lanul  nyelte  le. 

—  Hogyan  méltóztatik?  kérdé  elbámulva. 

—  Hogy  én  hogyan  tudom  önnek  ottlétét?  Igen  egy- 
szerűen, ott  vadásztam  a  hegyek  között  s  megláttam 
önt,  a  mint  a  kolna  tornáczán  ült.  Vadászom  aztán 
megmagyarázta,  hogy  ön  kicsoda ;  hanem  az  úgy  adta 
elő,  hogy  ön  valami  menekült  honvéd,  vagy  kormány- 
biztos a  magyar  táborból  s  ezt  én  valószínűbbnek  is 
tartom. 

—  És  —  méltóságod  —  mégis  —  megtűrheté? 

—  Azt  érti  ön,  hogy  tudtam  és  nem  adtam  föl  ? 

—  Nemes  szívre  mutat. 

—  Uram!  kiálta  fel  indulatosan  a  lovag,  kit  a  jöve- 
vény elismerő  szem-meregetése  már  bosszantani  kez- 
dett. Én  medve  voltam,  ki  marakodtam  magamhoz 
hasonló  medvékkel,  de  vizsla  soha  sem,  ki  a  vadász 
számára  foglyokat  fürkész. 

E  kifakadásból  sondirozhatá  a  jövevény  a  lovag  ke- 
délyét, hogy  ott  igen  sok  rétegen  kell  keresztül  fúrni, 
a  míg  az  ember  az  eleven  vízre  talál. 

Tehát  odább  ásott. 

—  Garanvölgyi  valóban  azt  hivé,  hogy  én  a  forra- 
dalmi párthoz  tartozom  s  azért  rejtegetett  magánál. 

—  No  ez  természetes.  Mindenki  ragaszkodik  azok- 
hoz, a  kikkel  egyetért. 

—  Oh  de  én  nem  értek  vele  egyet,  iparkodék  ma- 
gát purifikálni  a  jövevény.  Ezért  is  hagytam  őt  el. 
Az  egy  igen  veszedelmes  ember.  Mind  ő  maga,  mind 
számtartója,  Kampós,  örökösen  conspiratiókon  törik  a 
fejőket.  Engemet  is  felszólítottak,  hogy  vegyek  benne 
részt ;  rám  bízták  legveszedelmesebb  titkaikat,  hol 
vannak  fegyvereik  elásva,  kikkel  correspondálnak  a  kül- 
földön . . .  mikor  szándékoznak  .  .  . 

Ankerschmidt  lovag  hevesen  ugrott  fel  helyéről. 

—  Uram !  ne  folytassa  tovább.  A  mit  ön  beszél,  azt 
nekem  nem  szabad  hallanom.  Ezt  a  themát  ne  hozza 
többet  elő.  Az  én  házamnál  nem  szabad  denunciatiónak 
hallatni  magát ! 

A  «pr3esumtiv»)  Marczián  Richárd  jónak  látta  ez 
erélyes  ripostozásra  hátra  vonulni.  Hiszen  nem  akart 
ő  e  helyen  árulkodni.  Nem  is  azért  beszélt  itt,  sőt 
épen  azért  mert  ily  nyilt  lenni.  Egyébiránt  «loyalis» 
érzületét  nyilvánossá  tenni  nem  mulaszthatná  el  stb. 

A  gouvernante  igyekezett  azután  a  társalgásnak  szcli- 
debb  jellemet  kölcsönözni.  Áttért  a  beszéd  színművekre 
és  tánczvigalmakra.  Beszéltek  a  Prófétáról  és  Fidesről. 
Ebéd  végeztével  Richárd  elárulá  zeneképességét  s 
zongorához  ült ;  eljátszotta  a  Radetzky-indulót,  a  Pró- 


féta  nyitányát,  Lucia  magándalait ;  míg  egyszer  Eliz 
kisasszony  azon  kivánságát  nyilvánítá,  hogy  szeretné 
tudni,  milyen  lehet  egy  csárdás?  Arra  a  jövevény  meg- 
neheztelt és  felállt,  olyant  nem  szokott  játszani.  A 
gouvernante  megdorgálta  a  kisasszonyt:  «quelle  idéeo, 
az  pedig  trillázva  szökdelt  át  a  szomszéd  szobába. 

Azután  Hermina  kisasszony  ült  le  a  zongorához  s 
különféle  «rcverie»-ket  bocsátott  közre,  kitűnően  nem 
ragaszkodva  semmi  ütenyhez  ;  kisérte  azt  a  jövevény 
obligát  ájuldozással. 

Később  a  hölgyek  saját  termeikbe  vonultak;  a  lovag 
pedig  átvezette  vendégét  a  pipázó-szobába. 

Itt  alig  hogy  magukra  maradtak,  Ankerschmidt  saját 
és  vendége  szájába  egy-egy  szivart  dugva,  cordiális 
egyenességgel  rátevé  két  kezét  annak  két  vállára  s  így 
szólt  hozzá  katonás  őszinte  hangon  : 

—  Hallja  önl  Én  kitaláltam,  hogy  ön  kicsoda!  ön 
egy  üldözött  menekvő  forradalmár,  ki  a  hadi  törvény- 
székek vaskarjait  kerülgeti,  s  minden  egyéb,  a  mit  ön 
beszél,  csak  ezt  maszkirozni  való  tréfa.  Legyen  ön 
bizalommal  hozzám.  Én  birok  egy  kis  befolyással  itt- 
amott,  ha  akarja  ön,  eszközlök  ki  számára  amnestiát; 
vagy,  ha  jobban  tetszik,  útlevelet  külföldre. 

Marazián  Richárd  keblére  tévé  kezét  s  égre  emelt 
szivarral  esküvék,  hogy  ő  nem  alakoskodik,  ő  igazat 
mondott.  O  loyalis  érzelmeinek  áldozata  s  honfitársai 
elől  menekül. 

—  No  —  jó,  szólt  a  háziúr.  Akkor  hát  maradjon  ön 
itt,  a  meddig  tetszik.  A  vendégszoba  fűtve  van ;  a  fo- 
lyosón balra  fekszik  1 1.  sz.  alatt.  A  mikor  akarja,  félre 
vonulhat. 

És  azontúl  nem  szólt  bele,  akármit  beszélt  előtte 
Marczián ;  kényelembe  tévé  magát  az  egyik  bőrpam- 
lagon  s  a  bujdosó  nem  sokára  azon  vévé  észre,  hogy 
Ankerschmidt  lovag,  a  mikor  ő  legjobban  magyarázná 
előtte  a  bányavárosi  hadjáratot,  javában  horkol  és  elejti 
szájából  a  kialudt  szivart. 


Oll  ült  eg^  asztal  mellett  Eliz  kisasszony. 

Jókai  :  Az  új  földesúr. 


41.   lap. 

Ekkor  aztán  a  szivarládából  vagy  öt-hat  darabot 
oldalzsebébc  nyomva,  ő  is  idején  levőnek  látá  új  szál- 
lása után  nézni,  a  mit  minden  kérdezősködés  nélkül  meg 
is  talált;  addig  azonban,  a  míg  a  folyosón  a  1 1.  számig 
végighaladt,  még  a  közbeeső  ajtók  kulcslyukain  is  be- 
nézegetett; az  embernek  jó,  ha  többet  is  lát.  E  végett 
lábhegyen  is  szokott  járni,  mint  a  macska. 

Látott  is  valamit.  A  lo-ik  számban,  mely  szintén 
valami  vendégszoba  lehetett,  de  ezúttal  fűtve  nem  volt, 
a  mi  látnivaló  a  hideg  kandallóról,  ott  ült  egy  asztal 
mellett  Eliz  kisasszony  és  irt  nagy  sebtén  valami  levelet. 
Gyakran  lehelt  a  körmeire,  mert  meg  voltak  gémbe- 
redve. 

Innen  Richárd  szép  csendesen  benyitott  a  i  i-be.  (A 
kastélyban  minden  szoba  számozva  volt.)  Ott  fel  volt 
szítva  a  tűz  a  kandallóban,  az  ágy  tisztán  felvetve,  a 
vendég  kényelméről  gondoskodva. 

Azon  gondolkozott,  hogy  vájjon  mi  lehet  az,  a  mit 
Eliz  kisasszony  oly  féltve  ir  a  hideg  vendégszobában? 
Jó  az  embernek  mindent  megtudni. 

Nem  sokára  nyikorgott  az  ajtó ;  Richárd  kinézett  a 
kulcslyukon  s  egy  kis  ökölnyi  gyerkőczöt  látott  belépni 
a  lo-ik  számba. 

A  tacskó  alig  volt  több  hat  évesnél,  s  olyan  furcsa 
volt  a  magas  kalapos,  harisnyás  egyenruhában.  Ez  a 
kisasszonyok  «Leib» -gárdistája.  Asztalnál  ő  szolgált  fel 
nekik. 

Vájjon  hova  küldik? 

A  kis  ficzkó  néhány  perez  múlva  visszajött,  s  egy 
levelet  látszott  kalapjába  dugdosni.  Együtt  jött  vele 
Eliz  kisasszony,  s  susogva  monda  «az  angol  kerten 
keresztül  menj». 

Richárd  mindent  jól  látott  és  hallott. 

A  mint  Eliz  eltűnt  a  folyosón,  Richárd  kijött  szobá- 
jából ;  sietve  Ichaladt  a  kastély  lépcsőjén  ;  az  angol 
kertben  utolérte  Gyuszit  a  kis  cseh  inast  s   visszahívta. 

—  Megállj,  Gyuszi.    A   kisasszony   utánad    küldött, 

hogy  azt  a  levelet,  a  mi  a  kalapodban  van,  add  ide, 
valamit  akar  még  beleírni ;  majd  én  mindjárt  vissza- 
hozom ;  addig  hasalj  le  itt  a  fűbe,  hogy  valaki  észre 
ne  vegyen  s  várj,  míg  visszajövök. 

A  kis  talpats  gömbölyűre  nyitott  szájjal  bámult  a 
nagy,  tekintélyes  úrra,  s  lehetetlennek  tartá,  hogy  a 
mit  ilyen  úr  mond,  az  még  máskép  is  lehessen,  mint 
a  hogy  mondják,  s  annál  fogva  minden  vonakodás 
nélkül  ki  is  szolgáltatá  neki  a  kért  levelet,  a  mit  az  gon- 
dosan keblébe  rejtett,  még  egyszer  ráparancsolva  a  kis 
kölyökre,  hogy  jól  elrejtse  magát,  míg  ismét  híni 
fogják. 

Azzal  sietett  vissza  ismét  a  vendégszobába.  Az  ajtót 
magára  zárta  s  a  levelet  elővette. 

Valakinek  a  lepecsételt  levelét  elolvasni,  a  mi  a 
technikai  nehézségeket  illeti,  annyi,  mint  semmi.  Én 
valóban  nem  is  értem,  minek  szokták  a  leveleket  lepe- 
csételni, miután  azt  mindenki  tudja,  a  ki  akarja,  hogyan 
szokták  a  leveleket  legkisebb  észrevehető  nyom  nélkül 
felnyitni. 

A  ki  még  nem  tudná,  hát  tanulja  meg,  hogy  a  levél- 
titok szentségének  a  magán-becsületérzésen  kívül 
semmi  garantiája  nincs. 

A  mint  Richárd  biztosítva  érzé  magát  a  meglepe- 
téstől, elővett  egyet  azon  kény ér-gal ácsi nok  közül,  a 
miket  rossz  szokású  vendégek  ebéd  közben  ujjaik  közt 
a  morzsalékból  össze  szoktak  gyúrni,  s  a  mik  aztán 
olyan  idomítható  gyurmát  képeznek,  mint  a  viasz. 

Egy  ilyen  kény  ér-gal  ácsi  nt  rányomott  a  levél  pecsét- 
jére, mely  ekként  a  pecsét  czímerének  lenyomatát  leg- 
hívebb mintában  felvéve.  E  pecsétmintát  aztán  a  meleg 
kandalló  párkányára  tette. 

Akkor  a  pecsételt  levelet  a  kandalló  tüze  elé  tartá, 
a  mitől  azon  a  spanyolviasz  szeliden  felolvadt  s  a  boríték 
szegletei  felváltak. 

Már  most  birtokában  volt  a  levélnek. 

Sietve  átolvasá  annak  tartalmát,  mely  németül  volt  írva. 

«Jólszü]etett  Garanvölgyi  úrnak.  Uram!  Sietek  önt 
tudósítani,  hogy  ön  nagy  veszélyben  forog.  Egy  gonosz 
lelkű  áruló,  kit  ön  saját  keblén  táplált,  felfedezte,  hogy 
ön  összeesküvést  tervez  kasznárjával.  Kampós  úrral 
együtt;  hogy  hol  vannak  fegyverei,  titkos  levelezései; 
siessen  ön  magát  megmenteni.  Még  most  olyan  helyen 
mondta  ezt  el  az  áruló,  a  hol  ezt  ön  ellen  nem  fogják 
felhasználni  ;  de  majd  máskor  olyanok  előtt  találja  el- 
árulni, a  kik  önt  kérdőre  veszik.  Azért  rejtse  ön  el 
jobban  és  semmisítse  meg,  a  mi  félteni  valója  van.  Higy- 
jen  nekem.  Isten  önnel.  Egy  ismeretlen.* 

Ah !  Nézze  meg  az  ember  a  kis  galambot,  miben 
töri  a  fejét  I 

No  de  jól  van.  Ez  nem  árt  semmit.  Hadd  tudja  meg 
az  öreg  kurucz,  hogy  leskelődnek  utána.  Ez  annál 
jobban  fogja  ingerelni. 

Az  alatt  a  kenyértészta-lenyomat  csontkeménynyé 
szilárdult  a  kandallón,  a  tűznél  meglágyított  pecsétet 
újra  le  lehetett  vele  nyomtatni,  oly  tökéletesen,  mintha 
soha  fel  sem  lett  volna  bontva,  a  kis  talpats  ismét  út- 
ban volt  a  levéllel,  s  ezúttal  szaladt,  helyrepótolni  a 
mulasztást. 

Annyit  világosan  felfogott  Richárd  úr,  hogy  itt  a 
megkezdett  szereppel  rózsákat  aratni  nem  lehet.  Ez  a 
család  nagyon  sok  hajlammal  bir  érzelgő  magasztos- 
ságra. A  hadastyán  restelli  üldözni  hajdani  ellenfeleit 
békés  úton,  a  kisasszonyok  pedig  nagyon  elegicus  han- 
gulatban vannak.  Itt  fordítani  kell  a  köpönyegen.  Hiába, 
nem  mind  arany  az,  a  mi  —  sárga. 

Nem  is  sokáig  késett  határozatával.  Hajfürteit,  nyak- 
kendőjét egy  fali  tükörből  rendbehozni,  szakállát  állán 
kissé  kétfelé  szoktatva,  hogy  arczának  némi  négyszög- 
letűséget  kölcsönözzön,  magában  hirtelen  végigfutotta 
szerepét,  s  erősnek  érezve  magát,  felkészülten  rontott 
át  a  delnők  szobájába,  délutáni  látogatásra. 

Csendesen  lépett  be,  óvatosan  körültekintett,  halkan 
tette  be  maga  után  az  ajtót ;  nyelvét    ajkai    közé   csip- 

tette,  mintha  azzal  jelvényezné,  hogy  tartózkodnia  kell 
a  vigyázatlan  beszédtől  s  azzal,  a  mint  látta,  hogy  a 
három  hölgyön  kívül,  kik  egy  lábszőnyeg  hímzésen 
dolgoznak,  senki  sincs  jelen  a  szobában,  hirtelen 
odament  hozzájok,  s  sietséges  gyorsasággal,  mohón  el- 
kezde    beszélni ;    suttogva,  de  nagy  színpadi    erővel. 

—  Tisztelt  úrnőim,  bocsássanak  meg  nekem,  hogy 
oly  nyomorult  szerepet  játszottam  önök  előtt  néhány 
órával  ezelőtt.  Érzem,  hogy  önök  megvetnek  engem 
és  c  megvetés  megöl.  Arczom  pirulása  minden  perczben 
elárulhatta  önök  előtt,  hogy  nem  mondok  igazat.  Nem 
viselhetem  e  piruló  arczot  önök  előtt  tovább.  Inkább 
haljak  meg. 

E  szavaknál  elszántan  térdre  roskadt  a  bujdosó,  s 
egy  kezével  miss  Natalie,  másikkal  a  Hermina  kezét 
ragadta  meg,  azokat  felváltva  szorítá  ajkaihoz  s  azután 
zokogva  monda : 

—  Igen,  én  nem  vagyok  az,  a  minek  kiadtam 
magamat:  lengyel  menekült  vagyok  én;  Prága  védel- 
mezőinekegyike; nem  Csehország  kapitáléjának,  hanem 
Varsó  elővárosának,  a  szerencsétlen  Varsóénak,  nevem 
Brazeszky  Bogumil  gróf.  Magam  egy  uhlánus-ezredet 
állítottam  s  vezettem  a  csatába.  Három  kastélyom  volt 
és  tizenkét  falum.  Az  mind  elveszett ;  de  mi  e  vesz- 
teség mind  az  elveszett  hazához  ! 

És  itt  könyes  arczát  tenyereibe  temeté  Brazeszky 
Bogumil,  —  vagy  kicsoda?  s  ujjai  közül  vizsgálá  a 
hölgyek  arczán  tett  hatást. 

Az  kedvezőnek  volt  nevezhető. 

Ennélfogva  a  bujdosó,  most  már  Bogumil  lévén, 
idején  találta  széttárni  keblét  s  elszánt  hangon  így 
riadozni  fel : 

—  Én  most  önök  kezébe  tettem  életemet,  úrnőim. 
Csak  egy  szavuk,  fejem  legördül,  hatalmukban  vagyok. 

Miss  Natalie  sietett  a  lovagot  biztosítani,  hogy  e 
háznál  bizonyára  senki  sem  fogja  e  hatalomnak  hasznát 
venni.  Keljen  fel  és  törülje  le  könyeit,  nehogy   a   cse- 

lédck  észre  vegyenek  valamit,  és  legyen  arról  meggyő- 
ződve, hogy  bár  ezelőtt  egy  néhány  esztendővel  a  házi 
úr  maga  is  aprította  a  feltámadt  lengyeleket  Halicsban, 
hanem  azért  a  házába  menekültet,  akárki  legyen  is, 
úgy  fogja  védeni,  mint  bármely  ó-cordovai  mór  khalifa 
spanyol  vendégét.  Csak  arra  vigyázzon,  hogy  a  fővadász 
előtt  ne  találjon  lengyel  szót  kiejteni,  mert  az  tud 
lengyelül. 

—  őrizkedni  fogok,  monda  Bogumil,  a  mit  annyival 
könnyebben  megígérhetett,  minthogy  ő  maga  egy  szót 
sem  tudott  lengyelül. 

És  azután  letörülte  könyeit  s  áldani  kezdte  fönhan- 
gon  a  sorsot,  mely  őt  ily  védangyalok  körébe   vezette. 

Hanem  a  védangyalok  közt  volt  egy  ártékony  angyal 
is  ránézve. 

Eliz  kisasszony,  ki  hamis  fejecskéjét  gyakran  rázo- 
gatta az  elmúlt  tragoediai  jelenet  alatt  s  mosolyogva 
folytatá  hímzése  keresztöltéseit,  egy  hallgatási  perez 
szünete  alatt  alkalmat  vett  magának  e  kérdéssel  inter- 
pellálni   a  bujdosót : 

—  De  hát  a  lengyel  harczos  miért  árulkodik  a 
magyarra  ? 

—  Ugyan  Eliz  1  kiálta  egyszerre  miss  Natalie  és 
Hermina  az  ifjú  oppositio  tagra.  Hogy  lehet  oly  gyön- 
gédtelen  ? ! 

Bogumil  tehette  volna  azt,  a  mit  «mási),  hogy  a  ma- 
joritás ily  fényes  bizalmi  nyilatkozata  után  fölöslegesnek 
tartson  minden  további  önigazolást ;  de  ő  meg  akarta 
mutatni,  hogy  nála  a  «kék  könyv*  rendben  van,  s  azt 
minden  perczben  leteheti  a  ház  asztalára. 

—  Csak  bevágtam  az  útját  az  árulónak.  Megtudtam, 
hogy  saját  nyomorú  életének  megmentéseért  engemet 
akar  feláldozni,  s  ha  nála  maradok,  elárul ;  mert  tessék 
elhinni,  ezek  a  régi  csökönös  táblabírák  minden  roszra 
képesek.  Ezért  megelőztem  őt,  hogy  ha  gonosz  szándékú 
árulkodásával  föl  akar  lépni,  önmaga  essék  a  kelepczébe. 

Eliz  vállat  vont,  s  valami    olyan   csettcnést   hallatott 

nyelvecskcjével,  mint  mikor  az  ember  azt  akarja  valakivel 
tudatni,  «oh  be  otromba  óriási  nagy  hazugságot  akarsz 
te  most  én  velem  elhitetni)),  a  nélkül,  hogy  tulajdon- 
képen egy  mondott  szót  ejtene  ki  ajakán. 

Miss  Natalie  basilisk  villámokat  lövelt  a  kétkedőre, 
Bogumil  észrevette,  hogy  itt  Eliz  kisasszonyra  nagy- 
szerű dorgálás  várakozik.  Nem  akarta  az  üdvös  tanítást 
meggátolni.  A  visszafojtott  fájdalom  érzetével  vévé 
kalapját  s  szemhunyó  lemondással  rebegé:  hogy  igen 
idején  látja  egyelőre  visszavonulni ;  sőt  ha  azon  meg- 
győződésig jutand,  hogy  jelenléte  bárkire  nézve  is  a 
háznál  kellemetlenné  lett,  kötelességének  ismerendi, 
semmivé  lenni,  elpárologni. 

Azzal  kihátrált  a  szobából  s  mindjárt  futott  le  az 
angol  kertbe,  a  visszatérendő  Gyuszit  elfogni.  A  hátra- 
maradtak közt  rögtön  kitört  a  « jegyzék  háború d. 

—  Eliz  kisasszony,  ön  egy  neveletlen  gyermek!  tört 
ki  legelébb  is  miss  Natalie. 

—  Ugyan  miért?  kérdé  a  kis  rebellis,  bátran 
fölemelve  daczos  fejét. 

—  Illik-e  vendéget  megsérteni  ? 

- —  Illik-e  a  házi  gazdára  árulkodni  ? 

—  Azt  ön  nem  képes  megitélni.  Azt  a  törvényes  fér- 
fiak «vétlen  védelemnek))  híják. 

—  No,  mi  leánykák  meg  a  nevelőben  « csúnya  árul- 
kodásnak))  szoktuk  nevezni.  És  az  olyant  kivexáltuk 
magunk  közül. 

—  Azt  elhiszem ;  arra  ön  nagyon  képes,  valakit 
vexálni,  boszantani.  Annak  fényes  próbáit  adja  min- 
dennap ;  de  én  jobb  szeretném,  ha  a  franczia  leczkéit 
tanulná  meg  az  alatt. 

—  Én  meg  jobb  szeretném,  ha  épen  semmi  franczia 
leczkét  sem  kellene  tanulnom. 

—  Oh  igen,  ön  szeretne  nem  tanulni  semmit,  hanem 
csak  felnőni  úgy,  mint  egy  kis  hamupepejke.  Ez  min- 
den kis  leánynak  az  ideálja.  Aschenbrödelnek  lenni, 
aztán  gyémántos  ruhába  öltöztetni. 

—  Miért  nem  tanítanak  arra,  a  mit  szeretnék  tanulni  ? 
Miért  nem  adnak  magyar  nyelvtant?  azt  tanulnám. 

Miss  Natalienak  minden  haraszgombolyag  kiesett  e 
szóra  az  öléből  s  szétgurult  valamennyi  szék  alá. 

—  Hallatlan  ezi 

—  De  ugyan  már  mi  volna  benne  hallatlan  ?  Engem 
soha  sem  visznek  Francziaországba,  a  francziákat  sem 
hozzák  ide  soha ;  de  magyarokkal  mindennap  jövök 
össze  s  aztán  olyan  furcsa,  hogy  nem  tudok  velük  be- 
szelni. Azok  olyan  szépen  köszönnek  nekem  az  utczán, 
s  én  még  el  sem  tudom  fogadni  ;  annyit  sem  tudok 
visszamondani,  adjon  az  Isten  hát  nekik  is  egyszer  egy 
«Jó  napot)).  Aztán  odalenn  a  kertben  a  paraszt  leánykák, 
mikor  gyomlálnak,  olyan  szép  dalokat  énekelnek.  Úgy 
szeretném  tudni,  hogy  miről  dalolnak,  mert  az  valami 
nagyon  szép,  valami  nagyon  bús  lehet ;  aztán  a  dallam 
megragad  a  fejemben,  egész  nap  azt  dúdolom  ma- 
gamban, s  a  verset  nem  tudom  hozzá.  Pedig  olyan  szép. 

S  azzal  elkezdé  dúdolni  szöveg  nélkül  a  « Télen 
nyáron  pusztán  az  én  lakásom »  valóban  gyönyörű  dal- 
lamát. 

—  Eliz  kisasszony!  parancsolá  magas  tekintélylyel 
a  miss,  keljen  ön  fel  a  himzéstől  s  menjen  tanulni  a 
grammairet  I 

Eliz  rögtön  letett  tűt  és  ollót,  elővette  a  gram- 
mairet ;  leült  egy  ablakba  s  az  elmés  nyelvtani  gyakor- 
latot az  «il»  használata  fölött  elkezdé  ugyanazon 
« Télen  nyáron »   melódiájára  dúdolni  : 

«]1  fáid  froid.  Quelle  heure  est  il  ?  ]]  est  midi!» 

—  Eliz !  rikolta  magánkívül  miss  Natalie.  Most  már 
elég  !  Most  már  teljes  a  mérték  1  Menjen  ön  ki  rögtön 
a  terembe,  egy  óráig  büntetésül  a  zongoránál  fog  ülni 
s  folyvást  « skálát*  fog  játszani. 

A  kis  gonosztevő  felállt  s  gonoszul  mosolyogva 
fordítá  hátra  megalázhatlan  fejét, 

—  A  tisztelt  haditörvényszék  elitélhet ;  de  azért  a 
bujdosót  nem  tartom  derék  embernek ! 

A  gonosz  lélek !  Tudta,  hogy  ezért  büntetik !  tudta, 
hogy  ez  fog  fájni  legjobban. 

S  aztán  mit  tett?  Talán  meghunyászkodott  az  ítélet 
kimondása  után  ?  Dehogy,  tessék  csak  elképzelni  I 
Leült  a  zongorához,  s  egy  óráig  folyvást  verte  rajta, 
nem  a  parancsolt  hanglépcsőt,  hanem  magát  azt  a  ve- 
szedelmes, betiltott,  konfiskált  dallamot :  « Télen  nyáron 
pusztán  az  én  lakásom.)) 

Miss  Natalie  görcsöket  kapott.  Talán  cl  is  ájul,  ha 
Hermine  nem  vigasztalja.  Ne  ügyeljen  a  rossz,  mali- 
tiosus  gyermekre ;  majd  megmondjuk  a  papának. 

—  Ah  Hermina!  zokogá  miss  Natalie,  a  nagyobbik 
kisasszony  nyakába  borulva.  Ha  ön  nem  volna,  el 
kellene  hagynom  e  házat! 

Daczára  a  hűvös  tavaszelői  alkonyatnak,  a  bujdosó 
megállta  a  lest  az  angol  kert  hátulsó  ajtajánál,  mely  a 
kertek  alá  vezetett,  tudva,  hogy  Gyuszinak  azon  az 
úton  kell  visszajönni. 

Egy  kicsit  késett  a  ficzkó,  mert  útközben  sok  veréb 
volt  az  akáczkerítésekcn,  azokat  kellett  neki  meghaji- 
gálni ;  Bogumil  figyelemmel  kisérte  e  kötelességmu- 
lasztást már  messziről,  s  midőn  a  fiú  a  kertajtóhoz  ért, 
hirtelen  eléje  dobbant,  mint  a  szakállas  farkas,  a  ki  a 
kis  gyereket  megeszi. 

—  Hát  te  miért  nem  sietsz  jobban? 

Gyuszi  ijedten  kapta  le  magas  tetejű  kalapját,  mely 
épen  olyan  nagy  volt  mint  ő  maga,  mintha  azt  fejezné 
ki  vele  :  hogy  hiszen  itt  az  üstököm,  czibáld  meg,  de 
ne  kérdezz. 

Bogumil  meg  is  tépászta.  Ilyen  alkalmat  a  cselédnép 
rendben  tartására  nem  lehet  elmulasztani. 

—  Hát  mit  izentek  vissza,  te  csavargó? 

A  kis  talpats  elébb  fölfelé  törülte  az  orrát,  azután 
messzire  felágaskodva  szemöldökeivel,  elkezdé  mondani, 
a  hogy  az  úton  kicsinálta  szépen. 

•  Tisztelj  a  nagyságos  úr  a  nagyságos  urat  alázatosan, 
csókolja  a  kezeiket,  azt  izeni,  hogy  «nix  tájts». 

Mit  izent,  te  semmirevaló  ?  kérdczé  Bogumil,  jobbról 
balról  pofon  legyintve  a  gyereket. 

—  Azt  izeni,  hogy  vissza  küldte  a  levelet,  bömbölt 
a  poronty,  kiejtve  kalapjából  a  levelet. 

—  Hah !  visszaküldi  ?  kiálta  homlokon  ütve  magát 
Bogumil. 

—  Az  ám,  azt  izente,  hogy  nem  tud  németül,  piszegé 
Gyuszi,  nagyon  örülve  rajta,  hogy  már  egyszer  magát 
kezdi  ütni  az  a  nagy  úr,  nem  őtet. 

—  Hallatlan  !  Add  fel  azt  a  levelet  I  Csak  nem  várod, 
hogy  én  hajoljak  le  érte?  pimasz.  És  most  takarodjál; 
ne  merj  felóle  senkinek  beszélni,  hogy  hol  voltál,  mert 
nyársba  húzlak. 

Azzal  zsebredugta  a  visszaküldött  levelet,  s  rohant 
fel  Ankerschmidt  lovaghoz. 

Egyenesen  be  a  szobájába,  mint  a  ki  legjártasabb 
ottan.  A  lovag  még  délutáni  álmát  aludta,  csak  a  nagy 
lármára  riadt  fel,  a  mit  Bogumil  már  az  ajtóban  el- 
kezdett. 

—  Hallatlan  I  Égrekiáltó  ez  I 

—  No!  Mi  szabadult  el?  kiálta  a  lovag,  felszökve 
a  pamlagról. 

—  Uram,  lovag  úr,  ez  túlmegy  minden  mértéken. 
Ez  a  szemtelenség,  ez  az  impertinentia. 

—  No,  no,  mi  az  ? 

—  Tessék  elképzelni.  Az  a  hetyke  faragatlan  tábla- 
biró  micsoda  kihívó  sérelmet  követett  el  méltóságodon, 
méltóságod  házán,  czimerén,  családján,  méltóságod 
fényes  nagy  nevén.  Hah  I  Ez  valami  hallatlan.  Én  bá- 
mulni kezdek  ezen  embernek  a  bátorságán  ! 

—  No  de  hát  mi  az?  Magyarázza  meg  ön. 

—  Tessék,  elmondom.  Most  találkozom  véletlenül 
méltóságodnak  egyik  hű  apródjával,  a  kis  Gyuszival. 
Feltűnt  előttem  a  dühtói  kikelt  arcz,  melyben  az  ifjúság 
daczára  a  nemes  szenvedély  ereje  lángolt.  Kérdem  tőle, 

mi  történt  vele.  Gondolja  cl  önl  szólt  a  derék  ifjú, 
egy  levelet  vittem  a  kastélyból  abba  a  másik  házba  a 
kurta  nemeshez,  s  az  nem  fogadta  el  az  általunk  küldött 
levelet,  olvasatlanul  visszaküldte. 

—  Levelet?  Innen  ?  Tőlünk?  kérdé  a  lovag  elbá- 
mulva. Micsoda  levél  lehet  az? 

—  Íme  itt  van.  Kezembe  adta  az  apród,  hogy  hozzam 
ide. 

Ankerschmidt  átvevé  a  levelet  s  összevont  homlokkal 
nézte  rajta  a  czímiratot,  tompán  dörmögve: 

—  Ez  Eliz  Írása. 

Bogumil  úgy  tett,  mint  a  ki  ezt  nem  sejtette. 

—  Tehát  annyival  nagyobb  a  sérelem  I  Egy  nő  irá- 
nyában gorombaság.  Garanvölgyi  azt  izente,  hogy  nem 
fogadja  el,  mert  nem  tud  németül. 

—  Az  ördögbe!  De  hát  mit  irhát  az  én  leányom 
Garanvölgyinek?  Dörgött,  morgott  a  hadastyán,  a 
levelet  hol  pecsétes,  hol  czímzetes   oldalán    nézegetve. 

—  Kérem  alássan,  azt  meg  lehet  tudni,  szólt  Bogumil 
nagy  készséggel. 

—  Micsoda?  kiálta  Ankerschmidt,  félre  kapva  a  le- 
velet. Csak  nem  képzeli  ön,  hogy  én  egy  levelet  fel 
fogok  törni,  a  mi  nem  nekem  szól  ? 

A  kalandor  kissé  le  volt  forrázva  ezzel. 

—  Nem  úgy  értettem,  kérem  alássan,  hanem  hogy 
talán  a  kisasszony  maga  .  .  . 

—  Ejh !  ön  nem  ismeri  a  kisasszonyt,  az  nem  fogja 
megmondani.  Nekem  Garanvölgyivel  van  dolgom. 

—  Igaz,  igaz  I  crősíté  Bogumil  e  nézetet,  addig  ütve 
a  vasat,  míg  tüzes ;  ez  szörnyű  megbántás,  azt  izeni 
vissza,  hogy  nem  tud  németül. 

—  És  énnekem,  a  mennykőbe  is,  meg  kell  tudnom, 
mi  van  ebben  a  levélben,  a  mit  az  én  leányom  ír  egy 
olyan  ellenséges  táborba. 

—  Valódi  árulás.  Ne  híjjam  ide  miss  Nataliet? 

—  Ne.  Maradjon.  Majd  megtudom  én  attól,  a  kinek 
szól  a  levél. 

—  Hiszen  a  kisasszony  maga  is  .  .  . 

—  Mondtam  már  egyszer,  hogy  az  nem.  Ha  6  nem 
akarja  a  levél  tartalmát  nekem  megmondani,  én  nem 
tudom  őt  kényszeríteni,  mert  én  gyermeket  meg  nem 
ütök  ;  de  amattól  megtudom,  mert  az  férfi,  s  ha  meg 
nem  mondja,  megverekszik  velem. 

—  Dicsői  dicsői  Valóban  kilátszik  a  nemes  ember 
és  a  katona  I  Minden  íz  egy  lovag,  minden  íz  egy  hős. 
Engedje  meg  méltóságod,  hogy  én  rohanhassak  a  vén 
poltronhoz  és  számadásra  vonhassam  e  gyáva  megbán- 
tásért. 

—  Micsoda  ?  én  helyettem  I 

—  Nem.  Mint  cartel-vivő.  Engedje  méltóságod, 
hogy  ez  ügyben  segédje  legyek. 

—  Köszönöm,  magam  fogok  odamenni,  szólt  a  lovag 
mogorván,  s  indult  kardját  felkötni. 

—  De  tanúk  nélkül  ?  Az  veszedelmes.  Hátha  valami 
insultust  tesznek? 

—  Ketten  leszünk  I  szólt  a  hadastyán,  kardjára  ütve. 
Kérem  önt,  most  menjen  fel  szobájába,  s  ne  szóljon  e 
felől  senkinek. 

Bogumil  hajlongott  és  elhátrált,  a  folyosón  végig 
haladva  kezeit  dörzsölé,  polkalépésben  kapkodva  lábait 
szobájáig,  egy  kicsit  fütyülve  is  csendesen  mellé.  A 
két  öreget  összeveszítenie  már  szépen  sikerült.  Jobb 
lett  volna  ugyan,  ha  őt  küldik  kihívó  segédnek,  de  így 
is  bizonyos  a  siker.  A  táblabiró  égető,  maró  választóvíz 
satyrája,  a  hadastyán  puskapor  természete,  ha  ez  a 
kettő  összeakad,  kétségtelen  az  explosió. 

Ezek  jól  összekerültek. 

A  hadastyán  kardja  végig  csörtetett  a  lépcsőkön,  a 
kalandor  polkalépésben  szökdelt  végig  a  vendégszo- 
bában, kedélyesen  fütyörészve  mellé. 


IV. 

(A  kik  egymást  meg  akarják  cnnJ.) 

Garanvölgyj  úr  Kampós  urammal  épen  a  gazdasági 
számadások  befejezésén  fáradozott,  midőn  Ankerschmidt 
lovag  kardja  megcsörrent  az  ajtó  előtt. 

A  lovag  fejéből  az  úton  kissé  kipárolgott  a  harag: 
elgondolta  magában,  hogy  valamennyire  cordialis,  hu- 
moristicus  viselet  bevezetésül  sokkal  inkább  illeni  fog 
hozzá,  mint  egyszerre  mindjárt  az  öreg  ágyúkkal  ruk- 
kolni elő ;  a  miért  is  a  koozogtatásra  belülről  hangzó 
«lehet»  szót  arra  értve,  hogy  «herein»,  azzal  a  durczás 
tréfával  nyitott  be  az  ajtón,  hogy  «áh,  ön  azt  mondja 
•  heréin*  és  mégis  azt  állítja,  hogy  nem  tud  németül ». 

Ekkor  álltak  először  egymással  szemtül-szembe. 

—  Nem,  uram,  szólt  Garanvölgyi,  én  azt  mondtam, 
hogy  «lehet». 

—  Ah.  Tehát  miért  nem  a  régi  magyar  szokás  sze- 
rint: « szabad*?  Lássa  ön,  én  ismerem  a  magyart,  én 
nem  tagadom  el. 

—  Hja  uram,  e  szót  «szabad»,  én  policziaellenes  do- 
lognak tartom  emlegetni.  Most  csak  «lehet»,  de  nem 
(szabad ».  Tessék  helyet  foglalni.  Minek  köszönjem  e 
szerencsét  ? 

— -  Ön  tudja  azt  jól ;  ön  engemet  megbántott. 

—  Az  nem  lehet,  álmodni  sem  szoktam  méltóságod- 
ról soha.  Senkit  sem  bántok  meg.  Mindig  a  zsebem- 
ben van  az  osztrák  büntetőtörvénykönyv,  soha  sem 
teszek  semmit,  a  míg  meg  nem  nézem,  hogy  nincs-e 
az  valamely  paragrafus  által  tiltva. 

—  De  ön  egy  levelet,  a  mi  házamtól  jött  önhöz, 
visszautasított  olvasatlanul,  azzal  az  izenettel,  hogy  nem 
tud  németül. 

—  E  vétség  ellen  nincsen  paragrafus  a  büntető  tör- 
vénykönyvben, ha  csak  utólagosan  nem  fog  helyrepó- 
toltatni a  Reichsgesetzblatt  valamelyik  későbbi  számá- 
ban, az  eddigiekben  tudom,  hogy  nincs,  mert  azokat 
tanulmányoztam. 

Ankerschmidtnek  megint  kezdett  már  a  fejébe  tó- 
dulni a  vér. 

—  De  uram,  ön  maga  is  katona  volt,  s  mint  tudom, 
jó  katona ;  ön  tudni  fogja,  hogy  vannak  sérelmek,  mi- 
ket semmi  törvényszék  nem  orvosolhat,  de  miket  férfi 
férfival  egyedül  szokott  elintézni. 

—  Tudom,  lovag  úr,  de  azt  is  tudom,  hogy  kivételes 
törvények  mivel  biztatják  azt,  a  ki  fegyvert  vesz  a  ke- 
zébe, mikor  engedelme  nincs  rá ;  és  én  engedelem  nél- 
küli engedelmes  alattvaló  vagyok. 

Ankerschmidtnek  egy  egész  bataillon  ördögöt  kellett 
visszatartóztatni  a  rohamtól  ez  ingerkedésre.  Csak  az 
hűsítette  a  vérét,  hogy  ennek  a  táblabirónak  azokhoz 
a  sarcasmusokhoz  olyan  szelíd,  nyugodt,  apostoli  fehér 
szakállú  ábrázatja  volt. 

—  No,  hanem  hát  tegyünk  félre  minden  tréfát,  foly- 
tatá  Garanvölgyi,  mondja  meg  nagyon  tisztelt  uram, 
miben  és  mi  által  találja  magát  megsértve  részemről  ? 

—  Igen.  Ön  uram  ma  egy  levelet  kapott,  melyet 
házamtól  való  cseléd  hozott  ide. 

—  Kaptam.  Nem  tudtam,  hogy  cseléd ;  azt  gondol- 
tam, szolgabíró,  mert  olyan  magas  tetejű  kalapja  volt. 
Különben  nyájasabb  lettem  volna  hozzá. 

—  On  e  levelet  föl  sem  bontotta;  meg  sem  nézte, 
kitől  jön,  hanem  feltöretlen  visszaküldte  azzal  az  ize- 
nettel,  hogy  nem  tud  németül. 

Ankerschmidt  e  szavaknál  élesen  szemügyre  vette 
Garanvölgyi  arozát :  mit  felelhet  erre  ? 

Az  pedig  egy  quakerhez  illő  szelídséggel  felelt: 

—  Mert  valóban  nem  tudok. 

—  Ah  pah !  Ezt  higyjc  az  ördög.  Ön  előkelő  úr ; 
szülői  bizonyosan  jó  nevelésben  részeltették ;  lehetet- 
len, hogy  nyelvekre  ne  taníttatták  volna. 

—  Oh  igen  is,  tudtam  valaha.  Sőt  igen  nagyra  be- 
csült volt  előttem  a  német  tudomány  és  litteratura ;  egy 
időben  egészen  au  courant  tartottam  magamat  benne ; 
még  azt  is  meg  tudtam  mondani,  melyik  szakma  mi- 
csoda új  tehetséggel  szaporodott  a  német  irodalom- 
ban ;  hanem  már  —  elfelejtettem. 

—  Ah  uram,  ez  nagyon  erős!  kiálta  Ankerschmidt, 
kardjával  nagyot  ütve  maga  elé ;  ilyen  feleleteket  ado- 
gasson ön  másnak,  ne  nekem.  Én  nem  ilyen  humoris- 
ticus  válaszokért  jöttem. 

—  Humoristicusnak  találja  ön  ? 

—  Hogy  az  ördögbe  ne?  Azt  mondani,  hogy  az 
ember  elfelejtett  —  ilyesmit. 

Garanvölgyi  egyet  sóhajtott  s  közelebb  húzódott  a 
lovaghoz. 

—  Nagyságos  és  vitézlő  uram ;  igen-igen  nagy  dol- 
gokat el  tud  az  ember  felejteni,  —  ha  akar.  Valaha  e 
megyének  választott  kormányzója  voltam  huszonnégy 
éven  át,  minden  három  évben  újra  megválasztva,  s  osz- 
tottam igazságot  ismerős  törvények  szerint,  tartottam 
rendet  jó  sikerrel,  védelmeztem  szóval,  tettel,  a  mi  az 
országnak  becses  volt.  Ez  elmúlt.  Az  első  évben  sok- 
szor jött,  mintha  álmodnám,  hogy  be  kell  mennem  a 
székvárosba,  közgyűlés  lesz ;  nagy  tárgyak  fordulnak 
elő.  Ejh,  balgaság;  vége  van  már.  El  «kell»  felejteni! 
és  én  el  « tudtam*  felejteni.  Valaha  gazdag  ember  vol- 
tam ;  ha  szüksége  volt  a  népnek,  mindig  kenyeret  ta- 
lált nálam.  Ennek  is  vége.  Sokáig  úgy  tetszett,  mikor 
rongyos  embereket  láttam  ablakom  alatt  köszöntgetni, 
hogy  megyek  megkérdezni,  miért  olyan  szomorúak? 
Ejh,  balga  képzelet.  Nálam  sem  úgy  van,  mint  régen. 
El  kell  azt  már  felejteni,  és  én  el  tudtam  felejteni. 
Voltak  rokonaim,  a  kiket  jótéteményekkel   halmoztam 


SS 

el,  megcsaltak,  kivertek  őseim  örökéből ;  és  én  cl  tud- 
tam vesztett  jótetteimet  felejteni.  Volt  egy  öcsém,  egy 
kedves  gyermekem,  megholt  leány  testvérem  egyetlen 
fia,  kit  bölcsős  korától  neveltem;  valóban  az  volt  ne- 
kem, a  mi  egy  fiú  az  apjának :  jó  szívű,  derék,  bátor 
és  eszes,  büszkeségem,  gyámolom ;  öregségem  vigasz- 
talása. Nem,  ez  nem  csalt  meg,  hanem  Kufsteinban  ül, 
tizenkét  évre  elitélve.  Ha  velem  marad,  ha  együtt  jár 
velem,  most  ő  is  szabad ;  de  mert  másfelé  bocsátám, 
ő  bűnhődik,  ifjúsága  éveit  négy  fal  között  fonnyasztva 
el,  míg  én  elmenekültem ;  és  énnekem  úgy  tetszett 
sokáig,  mintha  mindennap  várnám  hazajöttét,  mintha 
már  szobájában  volna,  mintha  ismerős  hangját  hallanám, 
mintha  lépteire  ismernék  a  folyosón  ;  mintha  használna 
az  valamit,  ha  midőn  róla  álmodom,  s  megfogom  a 
kezét  és  azt  mondom :  már  most  itt  maradsz !  hogy 
majd  akkor  ébren  is  ott  fogom  találni !  Ez  a  halluci- 
natio  tartott  legtovább ;  de  el  kellett  felejteni,  mert 
bolondság  az  ;  nem  élek  én  addig,  hogy  őt  lássam  !  és 
én  el  tudtam  e  bánatot  felejteni.  Uram,  én  elfelejtet- 
tem, a  mit  veszték,  el,  a  mit  szenvedtem,  cl,  a  mit  re- 
ménylcttcm ;  elfeledtem  népem  bukását,  elfelejtettem 
szégyenemet,  dicsőségemet ;  hogyne  tudtam  volna  hát 
elfelejteni  azt,  a  miről  nem  gondolkozom, 

Ankcrschmidt  nem  vette  észre  a  sophismát,  mely  az 
antecedens  és  consequens  összeállításából  támadt ;  nála 
csak  az  ragadt  meg,  hogy  ellenfelének  egy  kedves 
gyermeke  van,  a  ki  börtönben  bűnhődik  ;  itt  érzé,  hogy 
szemei  nedvesülnek. 

Most  már  sokkal  csöndesebb  hangon  beszélt  a  tábla- 
biróhoz. 

—  Távol  legyen  tőlem,  hogy  én  önhöz  insultatiókat 
tenni  jöttem  volna  ;  c  lépésre  az  kényszerített,  hogy  c 
levél  borítékcítímén,  mely  önhöz  van  intézve,  egyik 
leányom  kéziratát  ismertem  meg.  Ön,  uram,  természe- 
tesnek fogja  találni,  hogy  nekem,  mint  apának,  köte- 
lességem megtudni  azt,  hogy  gyermekeim,   előttem  is- 


meretlen  emberekkel  mit  leveleznek.  Az  hozzám  nem 
illik,  hogy  a  levelet  magam  bontsam  fel,  mert  nem 
nekem  szól.  Azért  visszahoztam  ezt  önhöz,  hogy  bontsa 
fel  ön,  s  ha  maga  nem  érti  azt,  mit  szavára  el  kell  már 
most  hinnem,  van  tisztviselője,  a  ki  tud  németül,  olvas- 
tassa el  azzal,  s  ha  lehet,  ismertesse  meg  velem  annak 
tartalmát. 

—  Jól  van,  szólt  Garanvölgyi,  átvéve  a  levelet  s  ki- 
véve azt  borítékjából,  oda  inté  Kampóst,  hogy  olvassa 
cl  annak  tartalmát. 

Kampós  pedig  igazán  nagyon  keveset  tudott  né- 
metül. 

De  már  most  mit  csináljon  ? 

Ha  ő  is  azt  mondja,  a  mit  a  földesúr  mondott,  a 
katona  úr  azt  gondolja,  hogy  tréfálni  akar  vele  s  még 
megagyalja.  A  mi  szabad  a  földesúrnak,  nem  szabad  a 
kasznárnak.  Már  csak  rá  kellett  szánnia  magát,  hogy 
keresztül  ötöl -hatoljon  a  levélen. 

Szerencsére  a  kisasszonynak  olyan  finom  szép  írása 
volt,  mint  a  metszés.  Kampós  úr  nem  is  csinált  egyéb 
hibát  a  felolvasásban,  mint  hogy  a  «SS»-t  mindenütt 
«2ö»-nek  olvasta,  úgy  kell  neki,  miért  nem  írják  «f»-fel. 

Ankerschmidt  látva,  hogy  igazán  nehezen  megy  neki 
a  fordítás,  minden  tételt  maga  utána  mondott  magya'- 
rul.  A  hol  Kampós  uramról,  saját  magáról  kezdett  szó 
lenni,  az  majd  a  torkán  akadt  a  jámbor  férfiúnak;  há^ 
romféle  színt  is  váltott  s  mikor  elhagyta,  úgy  tetszett 
neki,  mintha  székek,  pamlagok  s  a  két  földesúr  is  a 
pamlagon  tánczolni  kezdenének  csendesen. 

Garanvölgyi  visszatette  a  levelet  borítékjába. 

—  Megengedi  uram,  hogy  megtartsam  e  levelet? 

Ankerschmidt  némán  inte  fejével  s  csak  hosszú  baju- 
szát morzsolgatta  végig,  szemöldeit  komolyan  lerán- 
czolva.  Végre,  hirtelen  odafordulva  Garanvölgyihez, 
kérdezé : 

—  Ez  bolond  dolog  ugyebár,  uram? 
Garanvölgyi  csendesen  mosolygott. 

—  Dehogy  bolond.  Nincs  ebben  semmi  rossz.  Én 
igen  köszönöm  a  drága  kisasszonynak  szíves  figyelmez- 
tetését, jó  szívéről  tanúskodik,  de  én  nekem,  úgy  segél- 
jen, a  szívemet  kivéve,  semmim,  a  mit  titokban  tartsak. 
És  ezzel  be  volna  fejezve  e  kritikus  kérdés? 

—  Úgy  látszik.  Én  mégis  nagyon  szeretem,  hogy 
ezt  megtudtam,  ön  nem  fog  éite  indiscrétnek  tartani, 
remélem. 

—  ün  pedig  viszont  remélem,  hogy  derék  pártfogó- 
némra  nézve  ez  nem  leend  semmi  következmény- 
nyel. 

—  Az  már  az  én  dolgom,  szólt  Ankerschmidt  ko- 
moran, helyéről  fölkelve.  Családom  körében  szigorú 
vagyok.  Katonaságnál  tanultam,  hogy  a  feljebbvalónak 
az  alattvaló  szót  fogadjon. 

—  ^S^^'  Helyeslé  Garanvölgyi.  Csak  az  az  egy  al- 
kalmatlan a  házi  fegyelemtartásban,  hogy  ott  többnyire 
a  nők  a  vezérek,  a  férfiak  a  közkatonák. 

Ankerschmidt  jónak  látta  takarodót  fúvatni.  Sietett 
már  haza. 

A  tornáozig  elkisérte  őt  Garanvölgyi ;  ott  Kampós- 
nak hagyta  meg,  hogy  kisérje  tovább  a  nagyságos  urat, 
mert  ő  nem  hagyja  el  a  házát. 

—  Még  mindig  fogadása  tiltja  ?  kérdé  Ankerschmidt. 

—  Nem  annyira,  mint  a  csúz  a  fél  fejemben. 
Azzal    elváltak    egymástól.   A    következő   perczben 

mind  a  kettőnek  egyszerre  egy  gondolatja  támadt :  az, 
hogy  —  tán  lehetett  volna  az  elváláskor  kezet  is  szo- 
rítani. Már  késő.  Miért  nem  nyújtotta  azt  elébb  a 
másik  ? 

Mielőtt  azonban  Ankerschmidt  a  tornáczból  a  pit- 
varba léphetett  volna,  a  kiséretéül  rendelt  Kampós  hir- 
telen útját  állta  oly  sietséggel,  hogy  a  lovag  már  egy- 
előre azt  képzelte,  hogy  valami  merényletet  tervez 
ellene. 

—  Nagyságos  uram,  kérem  csak  egy  pillanatra.  Ne 
menjen  még  el.  Tessék  kihallgatni  engem. 

—  Nos?  kérdé  Ankcrschmidt,  szörnyen  szemme- 
resztve. 

—  Rettenetes  dolog  az,  a  hogy  el  vagyok  árulva. 
Ne  tessék  hinni.  A  tekintetes  úr  nem  tud  semmiről 
semmit.  Egyedül  én  vagyok  a  vétkes ;  neki  semmiről 
sincs  tudomása. 

—  Hogyan  ?  szólt  a  lovag  elkomorodva.  Tehát  mégis 
volna  benne  valami  ? 

—  En  nem  bánom,  ha  kerékbe  törnek  is  ;  ludom, 
hogy  az  az  áruló  majd  másutt  is  el  fogja  mondani. 
Azért  magam  jelentem  fel  magamat,  nehogy  a  tekinte- 
tes úrnak,  az  én  jó  uramnak,  legyen  valami  baja  miatta. 
Persze  az  a  hamis  ember  tudja  jól,  mert  előtte  rejtet- 
tem a  présházban  az  ászok  alá. 

—  Mit?  kérdé  Ankerschmidt,  nagy  aggódással. 

—  Már,  ha  a  fejemet  veszik  is,  mi  haszna  tagadnám. 
Megvallom. 

—  Talán  csak  nem? 

—  Igenis,  úgy  van;  egy  csomó  «Márczius   i5-ikét». 

—  Mi  az  ördög  az  ? 

—  Negyvennyolczadiki  újság. 

—  Semmi  más?  Hát  vegye  ön  ki  az  ászok  alól,  mert 
ott  elrothad. 

—  S  nem  lenne  semmi  bántásom  ? 

—  Bánja  is  valaki  az  újságokat.  Tegye  ön  a  könyv- 
tárba, senki  sem  fog  érte  jönni. 

—  Hm.  Ejnye.  Ezt  nem  gondoltam.  Hanem  meg 
aztán,  kérem  alássan,  más  is  van  ám. 

—  A  patvart !  még  más  is  ? 

—  A  miről  az  a  levél  beszél. 

—  Tán  fegyverek? 

—  Igen  is,  bizony.  A  kolna  padlásán. 

—  No,  a  mennykőbe,  ez  rossz.  Ön  fegyvereket  rej- 
teget? Mi  czélra? 

—  Tudom,  hogy  végem  van,  de  kimondom.  Jobb,  ha 
előre  megmondom.  Valaha  egy  szép  dupla  puskát  kap- 
tam a  tekintetes  úrtól,  igen  becses  ajándék ;  épen  azért 

adom  fel  magamat,  nehogy  a  tekintetes  úrra  fogják,  ha 
megtalálják,  mert  az  ő  neve  van  belevésve.  Azt  nem 
akartam  beadni,  mert  igen  jól  hord,  aztán  remélhettem, 
hogy  valaha  mégis  csak  lehet  majd  vadászni. 

—  Vadászfegyver  ?  Hát  még  mi  ? 

—  Hát  még,  —  n^ég.  Már  csak  elmondok  mindent ; 
meg  egy  lőporszarú. 

Ankcrschmidt  roppantul  elkaczagta  magát.  Azt  várta, 
legalább  is  egy  ágyú  fog  előkerülni. 

—  No  hát,  szólt  vállára  vei-ve  a  töredelmes  bujto- 
gatónak,  minthogy  ön  olyan  szenvedélyes  vadász,  hát 
menjen  ki  a  kolnába,  hozza  haza  a  duplát ;  mire  ha- 
zaér, én  küldök  önnek  egy  fegyverengedélyt,  nálam 
van  egy  pár,  hivatalnokaim  számára  kiadva ;  egyet 
átengedek,  s  mikor  lejár,  eszközlök  önnek  újra.  Hát 
sok  nyulat  lőjjön  aztán. 

Kampós  uram  azt  sem  tudta,  hogy  ébren  van-e,  vagy 
álmodik. 

Hogy  ő  még  egyszer  valaha  vállára  akaszthassa  a 
puskáját  s  úgy  mehessen  végig  az  ugaron  fényes  nap- 
pal, azt  6  ugyan  egyhamar  még  álmodni  sem  merte. 
Nem  is  messze  kisérte  ő  aztán  a  lovagot,  hanem  a 
mint  jóéjszakát  kívánhatott  neki,  vette  az  útját  a  kolna 
felé,  s  ha  látott  valaki  embert,  ki  egy  helyett  kettőt 
lép,  az  6  volt. 

Várhatta  őt  Garanvölgyi  vissza !  Mikor  alig  vett 
lélekzetet  addig,  míg  a  kolna  tetejére  fel  nem  mászott, 
ott  nyaktörő  gymnastikával  fel  nem  húzta  magát  az 
elhagyott  pálinkafőző  kéményéig,  s  abba  lenyúlván,  elő 
nem  húzá  a  százféle  ruhába  pólált  drága  kincset,  mely- 
lyel  aztán  örömében  le  is  gurult  a  háztetőről ;  szeren- 
cséjére egy  venyigerakásra  esett,  csak  az  orrát  törte 
be.  Bánja  a  patvar,  csakhogy  a  puskának  nem  esett 
baja.  Az  megmaradt  a  maga  épségében,  még  rozsda- 
folt sincs  rajta,  azt  Kampós  uram  össze-vissza  törül- 
gette kabátja  szélével,  sárkányát  megpróbálgatá,  arczá- 
hoz  fektette,  ha  ismerik-e  még  egymást,  sőt  végre  még 

meg  is  csókol gatá,  s  azután  vállára  akasztotta,  s  csipó- 
jére  tett  kézzel  ment  vissza  a  faluba.  Szentül  azt  hitte, 
hogy  ő  most  egy  lábbal  magasabb,  mint  tegnap  volt. 

Garanvölgyinek  e  napra  be  kellett  azzal  érni,  hogy 
midőn  elment  Kampós  uram  ablaka  előtt,  nagy  diadallal 
mutatá  fel  a  puskát.  Ádám  úr  láthatta  a  ragyogó  arcá- 
ból, hogy  ezzel  ma  nem  beszélhet  senki. 

A  kis  férfiú  egyenesen  haza  ment;  nőtlen  férfi  volt, 
nem  volt  kinek  elmondania  örömét.  A  cselédektől  elég 
volt,  ha  bámulhatták,  s  bejelenthették,  hogy  a  másik 
uraság  inasa  egy  pecsétes  levelet  hozott  számára. 

Tudta  már,  hogy  mi  van  abban.  Bevonult  szobájába. 
Az  őzbőr  a  falon  még  most  is  ott  volt  felakasztva  az 
üresen  álló  szeggel,  melyen  máskor  a  puska  szokott 
állni.  Csak  egy  gyászos  furkósbot  volt  az  ágy  mellé 
odatámasztva,  mint  egyedüli  fegyverzet.  Most  tehát 
újra  felakasztá  régi  helyére  a  becses  útitársat,  elválhatlan 
jó  barátját  minden  kerülésben,  a  kit  még  akkor  sem 
dobott  el,  mikor  Kassától  Miskolczig  riasztotta  a  svali- 
zsér ;  s  ott  gyönyörködött  benne  sok  ideig. 
.  Mikor  aztán  kissé  kezdtek  elülni  öröme  jó  kedvű 
verebei,  lassankint  felriadt  benne  a  veszekedés  nagy- 
mérgű  kakasa.  Az  áruló  jutogatott  eszébe. 

Micsoda  utálatos,  háládatlan  ember  volt  ez  I 

S  még  ő  utoljára  is  eltette  emlékül  a  jó  ötforintos 
kalapjával  kicserélt  kalábriaiját. 

Gyere  elő  kalábriai  1 

Kikereste  azt  most  szekrénye  titkos  rejtekéből  s  le- 
tette maga  elé  az  asztalra  s  levetve  felső-öltönyét,  » 
felgyűrve  ingujjait,  tartott  hozzá  ilyen   szép  beszédet : 

—  Hát  te  áruló  gézengúz !  Hát  te  kifordított  lelkű 
országkerülő.  így  mentél  te  árulkodni  az  ellen,  a  ki 
téged  táplált,  rejtegetett,  felruházott.  Te  háládatlan, 
utálatos  pöfetegi  Engem  akartál  te  elúsztatni  úgy-e? 
De  nem  kaptál  « piros  csizmát*  érte!  Látod,  gyalázatos. 
Azért  is  ott  van  a  puskái  Rosszat  akartál  tenni  s  jó 
lett  belőle.   Látod   úgy-e,  te   ma  itt,  holnap  ott  csaló. 

Meg  akartál  rontani  úgy-c,  de  emberedre  akadtál,  Is- 
ten nélkül  való,  azt  mondhatom. 

És  itt  ndci  esett  ököllel  a  kalapnak,  elkezdé  azt  ke- 
gyetlenül dögönyözni ;  s  miután  laposra  verte,  két 
markával  minden  képzelhető  alakba  összegyúrta,  vég- 
tére pedig  földhöz  vágta  s  sarkaival  meggázolá. 

—  Nesze  I  Nesze  még  ez  is !  Ez  is  a  tied !  Nesze 
istentelen.  PifF,  pufF.  így  ni ! 

Csakhogy  kitölthette  rajta  boszúját  kedve  szerint. 

A  cselédek  azt  hitték  odakünn,  hogy  Kampós  uram 
valakinek  kigázolja  a  lelkét  most  s  mikor  már  igen  nagy 
volt  a  küzdelmi  zaj,  benyitottak  az  ajtaján,  hogy  elvá- 
laszszák  a  küzdőket  egymástól. 

Kampós  uram  meg  nem  zavarodva  emelé  fel  a  kala- 
pot s  kielégített  vendetta  önérzetével  nyujtá  azt  át  a 
vasvillahordozó  hetesnek. 

—  Itt  van !  megdöglött  már.  Vigyétek ;  szúrjátok 
fej  egy  póznára,  tegyétek  ki  a  borsóföldre  —  madár- 
ijesztőnek ! 

Azzal  letörlé  homlokáról  a  verejtéket,  nagyot  fujt,  s 
ingujjait  legyűrve,  felölté  kabátját  és  megnyugodott. 

Ankerschmidt  lovag  pedig  azalatt  otthon  tartá  a  ke- 
gyetlen autodafét.  A  szigorú  családi  hadi  törvényszéket, 
melynek,  mint  fentebb  is  érintve  volt,  csak  egy  parag- 
rafusa van :  az  egyik  parancsol,  a  másik  engedelmes- 
kedik. 

Eliz  kisasszony  idézve  volt  a  hadi  törvényszék  elé 
a  lovag  úr  magánszobájába. 

Rettenetes  itélő-terem  az ;  kegyetlen  elnök,  hideg- 
vérű ülnökök,  megvesztegetheti en  közvádló  és  hideg- 
vérű végrehajtó  biróság:  mindez  egy  személyben  An- 
kerschmidt lovag  maga. 

Nagyobb  ünnepélyesség  okáért  négy  gyertyát  gyújtott 
meg  az  asztalán,  s  az  ott  közszemlére  kitett  halálfőt 
különösen  előtérbe  állította.  —  Két  pisztoly  is  volt  az 
asztalra  téve,  s  kardja  még  folyvást  oldalára  volt  kötve. 

Nagy  léptekkel  járt  fel  s  alá :  erősen  kigondolta,  hogy 
mit  fog  elmondani  neki. 

Eliz  benyitott  az  ajtón,  s  tánczolva  szökelve  sietett 
atyja  elé. 

—  Eliz  kisasszony!  dörgé  a  lovag,  maradjon  ott,  a 
hol  áll.  Le  a  kézzel  I  Ma  nem  tréfálunk. 

Azzal  ő  maga  leült  az  asztal  mellé. 

—  Ön  —  birája  előtt  áll. 

Eliz  kisasszony  kecses  pukerlival  jelzé,  hogy  érti. 

—  Ne  mosolyogjon !  Ezer  villám.  Ez  nem  tréfadolog. 
Tudja-e  ön,  honnan  jövök  én  most? 

—  Vallja  meg! 

—  Mennykőt!  Még  én  vallják  neki  ?  Én  Garanvölgyi 
úr  házánál  valék.  Tudja-e  ön,  miért  ? 

—  Hát  hiszen  szabad  volt  papának  odamenni. 

—  Nekem  igen  is.  Ki  mondja  azt,  hogy  nem?  De 
miért  mentem  oda?  Mert  ön  levelet  küldött  neki. 

—  Hát  ezt  már  ki  árulta  el  ?  Oh  az  az  ostoba  Gyuszi. 
Mindjárt  megránczigálom  a  fülét. 

—  Itt  marad  ön!  Mit  írt  ön  abban  a  levélben? 
Eliz  egyet  vont  gömbölyű  vállacskáján. 

—  Hát  mit  Írtam?  Tudattam  vele,  hogy  vigyázzon 
magára,  mert  árulkodnak  ellene,  s  ha  valami  rejtegetni 
valója  van,  jobban  dugja  cl. 

—  Lánczos  mennykő !  De  hisz  ez  árulás !  On  családi 
titkokat  árult  el ! 

—  Ezek  az  ő  titkai,  nem  a  mieink. 

—  Csitt!  egy  szót  se  többet. 

—  Hát  ne  kérdezz  tőlí'm  többet. 

—  Hallgatás !  kiálta  Ankerschmidt  lovag,  nagyot  ütve 
öklével  az  asztalra.  Teringettét!  Meg  fogom  én  mu- 
tatni, hogy  idehaza  én  parancsolok. 

És  e  szavaknál  baljóslatú  mozdulatot  tett  kezével  a 
drótcsövű  pisztolyok  felé.  S  csakugyan  megérte  azt  a 
diadalt,  hogy  négy  másodperczig  oly  mély  hallgatást 
idézett  elő,  melyben  a  légydongás  is  hallható  volt. 

Eliz  négy  máisodperczre  megszűnt  mosolyogni,  fejét 

illegetni  és  fecsegni,  s  e  négy  másodpercznyi  komoly 
hallgatás  alatt  olyan  szép  volt,  összevont  szája  oly  pa- 
rányi, bámulóan  felnyílt  szemei  oly  ragyogók. 

Ez  ünnepélyes  csend  alatt  Ankerschmidt  felállt  he- 
lyéről nagy  elszántsággal  és  hidegvérrel,  szigorú  már- 
ványarczczal  tekintve  le  Elizre. 

—  Hát  —  rosszul  tettem  ?  rebegé  kétkedve  a  leányka. 

—  Csitt!  —  Eliz  kisasszony.  Ön  főbenjáró  bűnt 
követett  el.  Ön  benső  titkokat  árult  el  az  ellenséges 
tábor  előtt ;  ha  ön  katonám  volna,  én  önt  e  vétségeért 
főbelövetném. 

—  Üs  minthogy  leányod  vagyok,  tehát  megcsókolsz 
érte !  vágott  bele  nevetve  a  pajkos  gyermek  s  a  másik 
perczben  már  ott  csüngött  a  kérlelhetetlen  biró  nyakán, 
ki  szitkozódott,  morgolódott,  hanem  utoljára  is  azon 
vette  észre,  hogy  keblére  ölelve  tartja  az  elitélendő 
gonosztevőt,  s  megcsókolgatva  két  piros  orczáját,  azzal 
az  intéssel  bocsátja  el,  hogy  csak  máskor  h  « legyen 
mindig  jó». 


V. 

(Hogy  jut  az  ember  a  legelső  kanászkalaphoc  í) 

«Ncm    adnám   száz   forintért,  hogy  semmim  sincs  1» 

Ugyan  ki  találta  volna  ki  ezt  a  paradox  mondást,  ha 
nem  magyar  ember? 

Pedig  igaza  van. 

Neki  nincsenek  szövőgyárai,  mik  egy  amerikai  háború 
által  gyapot  nélkül  hagyassanak,  neki  nincsen  kereske-. 
dése,  a  mit  a  világesemények  tönkre  juttassanak,  neki 
nincsenek  féltett  üzletpapirjai,  a  mikért  a  tuileriák  újévi 
köszöntőit  s  a  londoni  börzetelegrammokat  remegéssel 
várja,  neki  minden  gazdagsága  az  istenadta  föld. 

Az  igaz,  hogy  biz  ezzel  igen  « földhözragadt*  úr  az 
ember,  de  egyébhez  azután  nincs  is  nagyon  ragadva. 
És  végtére,  ha  az  egész  esztendei  aratást  mind  elvesz- 
tette is,  ha  úgy  maradt  is,  mint  a  farul  leesett  fiaveréb, 
másik  esztendőben  megint  csak  kikel  az  új  vetés ;  s  ha 
egy  évben  mosolyog  az  ég  a  földművesre,  jó  termés 
van,  kiheveri  a  multak  veszteségeit  s  megint  csak  ott 
van,  a  hol  volt. 

Egy  ilyen  mennyei  mosolygás  alatt  ért  esztendő  volt 
az  i85">^-diki,  a  gabona  szépen  igért,  a  repcze  is  jól 
beütött,  ez  a  megfordított  uzsorása  a  magyar  ember- 
nek, a  ki  ezeres  kamatot  fizet  a  kölcsönadott  tőkéből. 

Hozzá  még  azon  szerencse,  hogy  épen  ez  időtájon 
a  világ  nagy  urai  jónak  találták  egymás  mulattatására 
egy  kis  szomorújátékot  rendezni,  a  mi  a  termények  árát 
fölrugtatta. 


Otí  csüngött  a  kérlelhetetlen  biró  nyakán. 
Jókai  :   Az  új   földesúr.  6,    |ap^ 

—  No,  ha  a  repcéét  hiba  nélkül  betakaríthatjuk, 
akkor  megint  «eb  ura  a  fakó !»  Nem  lát  bennünket  több 
hitelező. 

E  szókkal  vígasztala  meg  Garanvölg^'it  Kampós  uram, 
egy  nyári  délután  izzadtan  térve  meg  a  rétről,  hol  épen 
a  szénagyűjtést  végezteté,  a  mi  után  rohamlépésben 
következik  a  repczetakarítás. 

—  Mennyire  számíthatunk?  kérdé  Garanvölgyi. 

—  Lesz  avagy  tízezer  mérőcske.  Vendelin  patrónus 
két  akkora  táblán,  nem  hiszem,  hogy  nyolcz  ezerét 
arasson.  (Vendelin  pátronusnak  hítta  Kampós  Anker- 
schmidt  morva  jószágigazgatóját.) 

—  Miért? 

—  Mert  nem  hallgatott  rám,  mikor  mondtam  neki, 
hogy  vesse  el  jókor  a  repazét.  Azt  mondta,  hogy  azt 
jobban  tudja  ő,  mert  könyvből  olvasta.  Aztán  szakker- 
mentirozott,  mikor  látta,  hogy  a  földi  bolha  mind  neki 
esik  a  vetésnek.  Hahaha  !  Valahányszor  összejött  velem, 
mindig  szidott,  hogy  tudok  valami  babonát,  a  mivel  el- 
küldöm a  magunk  vetéséről  a  férgeket  s  az  övékére  utasí- 
tom. Mondtam  neki,  hogy  ő  meg  küldje  őket  mi  hozzánk 
vissza.  A  féreg  persze  mindig  a  fiatalabb  vetést  keresi. 

—  Hát  hogy  lehet  ennek  örülni  ? 

—  Mikor  olyan  nagyra  van  a  magp.  tudományával  I 
Mindent  jobban  tud  ő.  Majd  ő  mutatja  már  meg,  ho- 
gyan kell  aranyat  csinálni. 

—  Hanem  hát  csak  intézkedni  kell,  hogy  a  dolog 
idejére  minden  rendében  legyen. 

—  El  van  az  már  végezve,  tessék  megnyugodni  fe- 
lőle. Ma  este  beszélek  a  tiszteletessel,  hogy  a  jövő 
vasárnap  egy  kis  napfényért  imádkozzék,  s  holnap  pa- 
szulyt  főzetek,  hogy  kiürüljön  a  tál. 

(Elárultam,  hogy  a  magyar  ember  oly  tudatlan  és 
babonás,  hogy  mikor  kedvencz  étele  van  az  asztalon, 
azzal  az  indokolással  szokta  magát  és  vendégét  rábiz- 
tatni a  fogyasztásra,  hogy  «ha  üres  lesz  a  tál,  holnap 
szép  idő  leszB.  Adatok  barbár  létünkhöz.) 

Jókai  :    Az   új    tOldctúr.  r 

A  kik  valaha  gazdaságot  láttak,  tudják,  micsoda  moz- 
galmas időszak  az  a  takarítás ;  cseléd  és  gazda  korán 
kel,  későn  fekszik ;  napszámost,  részrcdolgozót  nagyon 
megbecsülnek,  konyhában  üstökben  fő  a  drága  étel,  a 
mit  pontosan  kivisznek  utánuk  déli  harangszóra ;  em- 
ber és  állat  izzad  és  siet ;  kasznár,  tiszttartó  alig  ér  rá 
pipára  gyújtani. 

Nem  így  van  ám  az  a  műveltebb  világban. 

A  hol  sok  az  ember,  válogatni  lehet  a  munkásban 
öt  garasért :  aztán  vannak  arató,  cséplő,  szénagyűjtő 
gépek. 

Három-négy  ember  egy  nap  alatt  levágja,  behordja, 
kicsépli,  fel  is  méri,  a  mivel  az  « óhitű*  táblabíró  egy 
hétig  tábor-sokaság  mellett  birkózik ;  még  sem  éri 
végét. 

Például  Ankerschmidt  lovag  gazdasága  mindjárt  oly 
remekül  van  berendezve,  hogy  az  egész  függetlenné 
van  téve  a  napszámosoktól. 

Maxenpfutsch  Vendelin,  a  lovag  jószágának  igazga- 
tója, igen  tudós  férfiú  volt,  Ankerschmidt  pénztára  pe- 
dig eléggé  győzte  a  tudományos  kísérleteket. 

Mikor  Kampós  uramnak  legjobban  izzadt  az  üstöke, 
az  inspektor  úr  porc^ellán  pipáját  akkor  próbálta  ki 
legkényelmesebben  verandája  alatt  ülve,  s  szürcsölgetve 
mindennapi  theáját.  Kövér  vizslája  a  pad  alatt  hevert, 
kioltott  nyelvvel  lihegve ;  a  puska  a  szegletbe  volt 
vetve  ;  meleg  idő  ez  nagyon  —  fürjezni.  Egyéb  dolog 
meg  nincs. 

Egy  öreg  paraszt  jön  be  az  udvarra,  s  kérdezőskö- 
dik a  legalsóbb  cselédtől,  hogy  merre  van  az  inspek- 
tor úr.  Az  mutatja  neki,  hogy  ott  ül  a  hüsön  s  theát 
iszik. 

A  vadember  szépen  leteszi  a  kalapját  a  nyitott 
veranda  lépcsőjére  s  beköszönt  egy  jó  szívű  « adjon 
Istennel »  az  inspektor  úrhoz.  Talán  bizony  beteg? 
hogy  herbatéát  iszik ;  jó  is  biz  az,  mikor  az  embernek 
hasrágása  van,  kivált  —  a  friss  bodzavirág. 

—  No,  mit  akar  kend  ?  mondja  röviden !  riad  rá  az 
inspektor. 

Persze,  mintha  az  nem  sorjában  jönne. 

—  Hát  nemzetes  uram.  Én,  meg  a  pajtásaim  innen 
a  szomszédból  valók  vagyoonk ;  innen  a  palóczságból, 
de  mi  nem  vagyoonk  palóczok,  mert  mi  kálvinyisták 
vagyoonk,  csak  egynehányan  vagyoonk  pápisták,  a  töb- 
biek lutyéránosok. 

—  Hát  mi  nekem  ezzel  a  bajom  ?  kérdi  erre  bámulva 
az  inspektor. 

A  jámbor  vállat  von. 

—  Nem  tudom  biz  én.  Nem  vagyok  én  tilógus.  Tán 
a  nehézség  töri  ? 

—  Mit  akar  kend  ?  rivall  rá  az  inspektor. 

A  vadember  nem  hagyja  magát  kihozatni  a  sodrából 
s  csak  folytatja  szépen. 

—  Hát,  hogy  épen  tizennyolcban  volnánk,  aztán 
huszonkét  lóval  volnánk,  aztán  mindenikőnknek  van 
magának  kaszája  is,  vellája  is,  meg  gereblyéje  is. 

—  De  hát  az  ördögbe  is,  mi  közöm  nekem  ahhoz, 
hogy  kentek  hányan  vannak  lovastul,  s  mijük  van? 

—  No,  mert  csak  azért,  hogy  hétfőre  verradóra,  ha 
Isten  megéltet,  lekaszál nók  a  tekintetes  Garanvölgyi 
uram  ő  kegyelme  rcpczeejét,  szombatyig  be  is  hord- 
hassuk, ki  is  csépelhessük.  —  Azután  másik  hétfőhöz 
egy  hétre  kezdünk  csak  az  árpához,  azután  a  búzához, 
hát  közbe  maradjon  egy  egeesz  hét,  a  mikor  csak  fo- 
gunkat piszkálnók. 

—  Hát  piszkálják  kentek ;  bánom  is  én. 

—  Mondok,  hogy  Garanvölgyi  tekintetes  úrnak  a 
repczéje  jobban  meg  volna  érve,  mint  a  tekintetes 
Akkorsincs  úré,  annak  a  kaszálása  egy  héttel  utóbbat 
következhetnék. 

—  Nos  aztán  ? 

—  Hát  mivelhogy  már  a  Garanvölgyi  tekintetes  úr 
aratóját  felvállaltuk,  hogy  egy  izzadsággal  majd  a  te- 
kintetes Akkorsincs  úrét  is  letakarítanók. 

5* 

—  Hát  napszámot  keresnek? 

—  No  már  —  kit  így,  kit  úgy.  Széna,  repcze  nap- 
szám; rozs,  búza,  arató-rész;  a  napszám  ötven  garas, 
egy  meszely  pálinka,  két  itcze  bor  minden  fejre,  reg- 
gel szalonna,  kenyér,  délben  főtthús  n\eg  galuska  vagy 
tokány ;  este  kétféle,  az  egyik  hús ;  ozsonnára  füstölthús 
vagy  aludt  tej ;  a  kalapoonk  mellé  egy  csinált  virág ; 
a  mi  meg  rész,  hát  az  minden  kilenczedik  mérő  a  gar- 
madából a  mienk. 

Maxenpfutsch  Vendelnek  kialudt  a  tűz  a  pipájában 
e  hallatlan  beszédre!  Ez  a  kópé,  úgy  látszik,  hogy  őt 
bolonddá  akarja  tartani. 

Amaz  pedig  még  folytatta  volna  a  szövetség  prseli- 
minariáit,  de  inspektor  uram  nem  vette  tovább  tréfára 
a  dolgot,  hanem  felugrott  a  padról,  odaugrott  az  alku- 
dozó félhez,  megkapta  a  mándli-gallérját  s  egyet  pön- 
dörített  rajta. 

—  Eltaicarodol  innen,  semmirevaló  betyár.  Azt  gon- 
dolod, bolonddal  van  dolgod!  Majd  adok  én  neked 
háromszor  ebédet  egy  nap,  csak  még  egyszer  ide 
gyere. 

Azzal  ellökdöste  onnan ;  a  kalapját  is    utána   dobta. 
A  vadember  pedig  ment  szép  phlegmával. 

—  Jól  van,  jól,  no.  Megyek  én  magamtool  is,  csak 
azt  mondják,  hogy  nem  kell.  Elmegyek  én.  Azért  nem 
kell  az  embernek  az  apja  lelkét  szidni !  Csendes  joj- 
czakát  kivánok. 

—  Ha  még  egyszer  ez  a  szemtelen  ember  ide  vető- 
dik, ki  kell  dobni  a  kapun!  parancsolá  az  inspektor  a 
cselédeknek.  Ilyeneket  merni  nekem  magamnak  mon- 
dani. Mintha  én  most  tanulnám  először,  hogy  mi  az 
ára  egy  parasztnak. 

Attól  azonban  felesleges  volt  tartania,  hogy  még 
egyszer  az  a  paraszt  visszajöjjön  az  udvarába,  mert  azt 
ugyan  marczipánnal  sem  csalogatnák  többé  oda  vissza. 

Vendelin  úr  egészen  biztosítá  magát  mindennemű 
parasztzsarolás  ellen. 

Volt  az  uradalomnak  annyi  cselédje,  hogy  az  maga 
egy  kis  divisio ;  aztán  volt  egy  pompás  aratókaszáló- 
gépje, melyet  ő  maga  rendelt  meg  Bécsben,  s  mely  a 
próbakaszáláson  padlósima  földön  két  perez  alatt  lebo- 
rotvált egy  boglya  árpát.  Mi  lesz  ezzel  azt  a  néhány 
száz  hold  repczét  leteremteni ! 

Garanvölgyi  kaszásai  már  az  ötödik  napot  izzadták 
a  hétben.  Vendelin  úr  pipázva  engedé  őket  fáradni  s 
előre  sietni,  mint  a  jófutó  nyúl  a  tekenős  békát  a  me- 
sében. Hatodik  nap  ő  is  kiszállt  a  síkra. 

Hat  ökör  vontatta  ki,  egészen  e  czélra  készült  lapos 
keréktalpú  szekéren  a  kalászvágó  szörnyeteget.  Tizen- 
két ember  izzadt  vele,  míg  beállítá  a  barázdába.  Az 
volt  a  szerencse,  hogy  addig  semmije  sem  törött  el. 

Két  okos,  kitanult  és  nagyerejű  mecklenburgi  lett  a 
gép  elé  fogva,  tudományáról  és  lelki  nyugodtságáról 
hirhedett  faj,  a  kiben  meg  lehet  bízni. 

Már  most  tehát  rajta  ! 

A  gép  megindult  általános  hurrah-kiáltás  mellett, 
a  kerekek  gyönyörűen  forogtak,  a  motollák  pompásan 
kalimpáztak,  a  hengerek  fogai  szabályszerűen  kattog- 
tak, s  az  egymásba  kapó  ollóvasak  sicczegtek  hatalma- 
san a  szalmaszálakon.  Öt  perez  alatt  le  volt  borotválva 
egy  akkora  szalag,  a  mekkorát  egy  ember  egy  nap  alatt 
kaszálna  le. 

A  fordulónál  a  gépet  kisérő  öreg  béres  (pardon  I  — 
Altknecht)  Konrád,  kit  Csaszlauból  hoztak  ide,  fejét 
megvakarva  a  kalap  alatt,  így  szólt  az  igazgatóhoz : 

—  Kegyelmes  uram,  ez  a  masina  olyan  jó  masina, 
hogy  nemcsak  lekaszálja  a  repczét,  de  itt  mindjárt 
helyben  ki  is  csépli,  meg  is  őrli. 

Vendelin  úr  utána  nézett.  Ennek  bizony  igaza  van. 
A  ménkűadta  gép  egészen  máskép  dolgozott  Hietzicg- 
ben  a  padlón,  mint  itt  a  tarlón  :  ott  is  levagdalta  ugyan 
az  árpának  a  fejeit,  de  a  repczc  bugáit  meg  épen  ki- 
fejti. Ennek  nyomában  nem  fognak  egyebet  gyűjteni, 
mint  szalmát. 

Vcndelin  úr  meg  akarta  mutatni,  hogy  ért  a  mecha- 
nikához ;  elővette  a  kalapácsot,  a  csavarkulcsot  megtá- 
g/tgatta,  megütögette  a  kerekeket,  megolajozta  a  ten- 
gelyeket. No,  már  most  mehet. 

A  furfangos  gépnek  pedig  az  a  sajátságos  belszer- 
vezetc  volt,  hogy  minél  jobban  tágultak  a  metsző  henge- 
rei, a  jármű  kerekei  annál  sebesebben  neki  indultak,  sha 
olyankor  aztán  az  a  bolondos  kettős  golyó  ott  a  ko- 
rongpergettyűn  elkezdett  körülforogni,  akkor  azután 
ment  az  a  gép  magától  még  azontúl  is,  ha  a  lovakat 
megállították. 

És  épen  valami  lejtő  következett.  A  gép  természeti 
súlyánál  fogva  elkezdett  sietni,  minélfogva  a  két  meck- 
lenburgi  egyszerre  azt  vette  észre,  hogy  nem  ők  húz- 
zák a  szekeret,  hanem  az  tolja  őket.  A  mecklenburgi 
pedig,  a  milyen  csendes,  okos  faj  békés  előre  haladás 
korszakában,  ha  egyszer  rendkívüli  körülmények  közé 
jut,  épen  olyan  haragos.  Az  első  lökés  után  neki  lódult 
először  az  egyik,  azután  a  másik  s  vitték  sebesen  le- 
felé az  ördögmalmot. 

—  Állítsd  meg!  ordítá,  gonoszat  sejtve,  Vendelin 
úr,  de  már  későn  volt.  A  gépet  és  lovakat  kisérő  négy 
ember  négyfelé  hullott  az  első  pillanatban;  maga  Konrád 
béres  erős  legény  levén,  nagy  biztában  megkapta  két 
kézzel  a  súlykereket,  az  aztán  feldobta  őt  a  levegőbe, 
mint  egy  macskát,  s  elhajítá  tíz  ölnyire  a  repczébe. 

Azzal  aztán  a  neki  szilajult  masina  és  lovai  elkezd- 
tek egymással  versenyt  futni ;  a  rúd  ketté  tört,  a  gép 
a  két  paripa  közé  furakodott,  mint  egy  harmadik  nyar- 
galó, pokoli  berregéssel  dühítve  a  szilaj  állatokat;  úgy, 
hogy  csaknem  egyszerre  értek  el  az  akadályhoz,  a  lej- 
tőt bevégző  garádhoz,  tán  a  gép  még  egy  fél  lófejjel 
hamarább  jutott  oda ;  s  minthogy  ő  végre  az  akadályt 
átugrani  nem  tudta,  ott  megfeneklett;  a  hol  aztán  tét- 
len hevervén,  a  két  hozzá  istrángozott  versenytárs  által 
kegyetlenül  összerugdaltaték. 

Mire  segítségére  siettek,  már  akkorra   egypár   foga 

hiányzott.  Ezt  ugyan  rögtön  vasútra  Ichct  tenni  s 
visszaküldeni  Bécsbe  ahhoz,  a  ki  csinálta,  hogy  ké- 
szítse el  újra. 

Hanem  már  most  mi  lesz  a  kaszálással  ? 

Nincs  más  mód,  mint  neki  vetkőztetni  minden  em- 
bert ;  inast,  vadászt,  libériás  legényt,  kaszát  adni  a  ke- 
zébe, próbálja  meg,  tud-e  « mezőt  borotválni*)? 

Ment  a  munka,  a  hogy  mehetett :  csősz,  vadász, 
lovászlegény,  kocsis,  szakács  egymás  kezéből  szedte  ki 
a  kaszát,  hogy  kisegítse  a  csendes  földmivelő  szolga- 
személyzetet. Elv  volt,  hogy  azért  a  parasztra  még  sem 
szabad  rászorulni. 

Most  engedjük  őket  izzadni  s  beszéljünk  egy  kissé 
másról. 

Ankerschmjdt  mindenből  azt  válogatta,  a  mi  legjobb. 
Neki  voltak  szarvnélküli  tehenei,  mindennap  tojó  tyúk- 
jai és  hat  mázsára  meghízható  sertései.  Ezeket  ő  maga 
hozta  Angliából,  yorkshirei  fajból.  Azóta  felszapo- 
rodtak vagy  negyvenre.  Soha  meg  nem  öletett  és  el 
nem  adatott  belőlük  egyet  is. 

Képzelhetni,  hogy  ezeket  a  nagy  urakat  nem  terel- 
ték ki  a  csürhére,  mint  más  szegény  ember  malackait. 
Ezek  nem  jártak  a  makkra,  hanem  külön  palotájuk  volt 
építve  a  vadászlak  mellett;  márványmedencééből  kap- 
tak szakácsfőzte  ebédet,  vacsorát ;  két  őr  állt  szolgála- 
tukra, meg  egy  állatorvos,  mindhárom  fel  volt  fegyve- 
rezve szuronyos  puskákkal,  hogy  netalántán  vakmerő 
szándékkal  közelítő  zsiványok  ellen  megoltalmazzák  a 
disznókastélyt,  mely  azonkívül  is  magas  kőfallal  volt 
körülvéve. 

Mennyire  kegyelték  a  mankusokat,  abból  is  kitet- 
szik, hogy  a  beütött  repcze-veszedelem  alatt  az  ő  há- 
rom gondviselőjük  nem  kényszeríttetett  a  kaszás  nép- 
fölkeléshez csatlakozni,  a  hová  pedig  a  fáczányos  ke- 
rülőit mind  elhajtották. 

Hát  mikor  a  legjobban  folyt  a  repczekaszálás,  egy 
szép  reggel  nagy  ijedten   jön   a  tisztilakra   Kristóf,  az 


egyik  disznó-őr,  jelentve,  hogy  az  éjjel,  hogyan,  hogyan 
nem?  ő  meg  nem  foghatja:  tizenkettőt  a  sertés-urasá- 
gok  közül  elloptak.  Mind  egy  éves  úrfiak  és  kisasszo- 
nyok voltak,  a  legkisebb  lehetett  két  mázsa ;  ő  nem 
képzeli,  merre  vihették  el,  mert  a  kapu  lakattal  volt  be- 
zárva, s  ha  a  kőfalon  emelték  át,  hát  akkor  három  közül 
valakinek  csak  fel  kellett  volna  ébredni  a  nagy  ordí- 
tásra, mert  ezek  nem  oly  kisasszonyok,  a  kik  némán 
engedjék  magokat  megszöktetni. 

No,  ez  nagy  eset! 

Maxenpfutsch  mindjárt  ment  e  Jób-hirt  feljelenteni 
Ankerschmidtnek. 

Ankerschmidt  maga  is  haragra  gerjedt.  Akármijét 
lopták  volna  el,  csak  a  yorkshireieket  ne !  Ez  volt  a 
gyöngéje.  Ezt  nem  fogja  elengedni!  Elő  kell  nekik 
teremteniök  a  föld  alól  is.  Azért  van  rend  és  törvényszék 
az  országban,  hogy  ily  vakmerő  tett  büntetését  elvegye. 

Rögtön  üljön  lóra  egy  lovász-legény  s  vigye  be  a 
székvárosba  ezt  a  levelet  doktor  Grisáknak,  melyben 
körülményesen  le  van  írva  a  tényállás,  s  kéretik  a  hi- 
vatalos eljárás  minél  elébb.  A  doktor  ne  kimélje  a  költ- 
séget; a  .tetteseknek  meg  kell  kerülniök. 

Másnap  négy  fegyveres  csendőr  jelent  meg  a  kas- 
télyban, Bráuhausel  kerületi  biztos  úr  irott  parancsá- 
val, melyben  elrendeltetik,  hogy  terhes  gyanú  követ- 
keztében a  három  disznóőr  menten  a  törvényszék  elé 
felkisértessék  vallatás  végett. 

—  Oh,  ezek  nem  tették  azt!  bizonyozott  Anker- 
schmidt. Régi  hű  szolgáim.  Csak  kérem  minél  előbb 
hazaereszteni  őket. 

Hanem  már  most  a  yorkshirei  telep  őrizetére  három 
vadászt  és  csőszt  kellett  kifogni  a  kaszálásból.  Ennyivel 
kevesebben  lettek. 

Másnap  újra  kijött  a  négy  csendőr.  Bráuhausel  úr 
azt  rendelé,  hogy  miután  a  kondások  nem  akarják  a 
bűntényt  magukra  vallani,  a  biróság  kénytelen  a  vadá- 
szokat is  szembesíteni  velük. 

Már  most  tehát  a  vadászok  is  beszól íttattak. 

—  De  csak  creszszék  őket  hamar  haza,  mert  itt 
szükség  van  minden  emberre !  riadozott  reájok  Anker- 
schmidt. 

Csak  tessék  várni. 

Ismét  másnap  rendesen  ott  volt  a  négy  csendőr  Brau- 
hausel  úr  rendeletével,  miszerint  a  vadászok  sem  valla- 
nak semmit,  szembesítni  kell  velük  a  csőszöket. 

—  Jaj,  de  így  önök  minden  emberemet  elviszik,  pe- 
dig nekem  nagyon  kellenek  itthon. 

Nem  tehettek  róla.  Biz  azoknak  el  kellett  menni. 

Pedig  hát  azok  sem  vallhatták  semmit,  mert  azok  is 
ártatlanok  voltak,  mint  a  kifejt  tej. 

A  repazében  napról-napra  kevesebb  kaszás  maradt, 
már  csak  a  rendes  béresek  dolgoztak !  Egyszer  azután 
azokért  is  kiküldött  Bráuhausel  úr,  s  bevitette  vala- 
mennyit a  városba.  Persze,  hogy  azokat  is  confrontálni 
kellett  a  többivel. 

De  már  erre  elkezdett  Ankerschmidt  szakkermenti- 
rozni.  Ez  már  sok!  Ez  már  rettenetes!  Ilyen  munka 
idején!  Mit  gondolnak  azok  odabent?  Feliben  marad 
minden  munka.  Több  belőle  a  kár,  mint  a  haszon. 

Egy  szép  reggel  aztán  felrendelték  minden  kocsisát, 
lovászát,  inasát,  azokat  is  bentartották  mind.  Nem  ma- 
radt neki  más,  mint  Vendelin  úr,  meg  a  kis  Gyuszi. 
Már  most  maga  őrizhette,  takaríthatta,  táplálhatta  összes 
állatait,  mintha  valami  amerikai  prairiebe  telepedett 
volna  !e,  hatszáz  angol  mérföldre  az  utolsó  emberlakta 
földtől. 

De  holnap  csak  haza  eresztik  őket  ? 

Ha  holnap  nem,  hát  holnapután. 

Biz  elmúlt  ott  egy  hét  is,  még  sem  került  vissza 
senki. 

De  már  magunk  is  nézzünk  utána,  hogy  mit  csinál 
Bráuhausel  úr  és  dr.  Grisák  ennyi  tengeridéig. 

Legbizonyosabban  megtaláljuk  őket  Bráuhausel  úr 
lakásán  mindennap  délután  három  órakor.  Ilyenkor,  ha 

csak  fogfájás  nem  gátolja,  doktor  Grisák  rendesen  el 
szokott  látogatni  Brauhausel  úrhoz,  a  midőn  aztán  ren- 
delkezésére áll  egész  esti  hét  óráig,  a  midőn  is  az  ügy- 
védi informátiók  háborítatlanul  folyhatnak.  Az  egyes 
tárgyak  közötti  időszüneteket  e  mellett  igen  czélszerűen 
pótolják  ki  figyelemébresztő  tárklijátszmákkal. 

Brauhausel  úr  szenvedélyes  tárklijátszó.  A  kit  egy- 
szer megfogott,  az  aztán  az  ő  foglya,  az  meg  van  kö- 
tözve, az  le  van  lánczolva,  az  el  van  Ítélve,  ennyi  meg 
ennyi  esztendei  tárkli-sánczmunkára,  legkevesebb  kilá- 
tás nélkül  a  megszabadulásra.  Doktor  Grisák  önként 
vetette  magát  alá  ezen  rabságnak. 

Mert  tudni  kell  azt,  hogy  nincs  viszony  oly  mélyen 
gyökerező,  nincs  barátság  oly  szilárd,  nincs  szerelem 
oly  plátói,  mint  a  tárklijátszás  viszonya,  barátsága, 
szerelme  a  játszótárs  iránt,  —  kivált  az  olyan  iránt,  a 
ki  mindig  veszt. 

A  szerelmes  ifjú  nem  várja  a  légyott  óráját  oly  nyug- 
talanul, mint  szokta  várni  Brauhausel  úr  doktor  Gri- 
sákot,  mikor  már  a  három  óra  közelít,  s  ugyan  el  le- 
gyen látva  doktor  Grisák  igaz  és  nem  való  adatokkal, 
amikkel  kimentse  az  alibit,  ha  egy  órával  későbben  talált 
érkezni ;  ha  pedig  egész  délutánt  el  talált  mulasztani, 
ahhoz  épen  orvosi  bizonyítvány  szükséges. 

Tárkli  közben  aztán  lehet  a  peres  ügyekről  is  érte- 
kezni. 

Legkivált  alkalmas  idő  erre  a  kártyakeverés  alatti 
időköz. 

—  Tetszett  a  vizsgáló  bizottmányt  kinevezni  a  tiszai 
zsilip  tárgyában? 

—  Igen.  Ön  képviseli  ott  az  építő  mérnököt.  A  bi- 
zottmány tagjai  azok,  a  kiket  ön  választott.  Terz ! 

—  Meddig? 

—  Csak  kilencízig. 

Doktor  Grisáknak  quart  volt  a  kezében,  de  nem  ron- 
totta el  játszó  társáét. 

—  Kern  hiszem,  hogy  sok  haszna  legyen  Schmerz 
n\érnöknek  azon  a  zsilip-építésen. 

—  Miért? 

—  No,  a  hogy  a  vállalat  szabályozva  van.  Ezer 
tölgyfa-czölöpöt  leveretni,  minden  czölöpnek  három  öl 
négy  láb  hosszúnak  kell  lenni,  egy  ölre  négy  lábra  a 
földre  leveretni ;  minden  czölöpre  száztizenkét  ütést 
tetetni  a  kallósúlyokkal ;  alig  hiszem,  hogy  a  vállalkozó 
a  napszám  és  anyag  drágasága  mellett,  cl  nem  számí- 
totta niagát.  —  Hát  ön  aduttokat  hajigál  el  ? 

—  Úgy?  nem  vettem  észre;  de  hátha  a  vállalkozó 
száztíz  helyett  csak  harminczat  üttet  a  czölöpökre? 

—  Hát  akkor  két  ölnyinél  több  kimarad  a  földből. 
Ön  eldobja  a  vörös  alsót,  pedig  abból  a  színből  még 
egyet  sem  láttam. 

Ott  volt  biz  az  heted  magával  doktor  Grisáknál,  de 
nem  « beszélt  belőle »>. 

—  Vagy  pedig  két  ölnyi  czölöp  kimarad  a  földből, 
de  a  föld  alá  megy  le  kevesebb. 

—  Ah,  ez  is  igaz.  Lám,  lám  I  Erre  ki  gondolt  volna  ? 
A  bizottmány  csak  azt  tudhatja  meg,  hogy  mennyi  áll 
ki  a  földből,  de  azt  nem,  hogy  mennyi  ment  le,  s  így 
egy  harmadrészt  még  az  anyagszereken  is  megtakarít- 
hatni. 

Ezen  mindketten  jót  nevettek. 

—  A  munka  így  is  eltart  tíz-tizenkét  esztendeig; 
akkor  pedig,  ha  újra  kell  is  kezdeni,  ki  veszi  az  em- 
bereket elő? 

—  Igaz.  Adutt  1  no  még  egy  adutt  I  Ide  azzal  a  tizes- 
scl  I  Az  utolsó  ütés  is  az  enyim.  Kivagyok  1  ön,  bará- 
tom, mattsba  maradt. 

—  A  kakukba  is !  Mindenre  vártam,  s  semmi  sem 
jött  meg. 

—  Tessék  osztani. 

Uj  játszma  kezdődött.  BráuhSusel  úr  sorsával  elégül- 
ten szippantott  burnótos  szelenc^éjéből  s  felszedte 
kártyáit. 

—  Fatál ;  ilyen  kártyákat  osztani  magamnak ;  csupa 
hetes  meg  nyolczas. 

—  Kinőheti  az  még  magát.  Biztatá  őt  a  doktor  juris, 
kinek  az  első  osztásra  négy  kilencz  akadt  a  kezébe,  az 
egyiket  mindjárt  kihítta,  a  nélkül,  hogy  a  j  50-et  fel- 
írná. 

—  No,  no ;  kár  a  9-eket  elhajigálni. 

—  Nekem  soha  sem  jönnek  meg.  —  Vájjon  az  ér- 
tesítés felment-e  már  a  befogott  Garanvölgyi  Aladár 
ügyében  ? 

—  Oh  igen.  Minden  hozzátartozandókkal  együtt. 
Ugyan  kérem,  mi  volt  az  első  ütés? 

—  Tessék  valamennyi.  Straff  levelei  is  felmennek 
vele? 

—  Természetesen,  természetesen.  Azok  a  legterhe- 
lőbbek.  Terz  von  ober!  Jó? 

—  Nagyon  jó. 

—  Vájjon  mi  érdeke  lehet  Pajtayné  asszonynak  ab- 
ban, hogy  Garanvölgyi  Aladár  úr  mind  végig  kiülje  a 
büntetését  ? 

—  Azt  én  nem  tudom.  Pajtayné  az  én  kliensem. 
Ő  így  kivánja  tőlem  s  én  így  működöm.  E  szerint  Ga- 
ranvölgyi Aladár  nem  jut  a  kibocsátandók  közé. 

—  Terz  major!  Bizonyos  lehet  ön  felőle.  StrafF 
nagyon  gonosz  dolgokat  fedezett  fel. 

—  S  azt  nem  tudja  senki,  hogy  ki  az  a  Straff? 

—  Bellus  musicus.  Nem  tudhatja  azt  senki.  Ön  el- 
hányt négy  kilenc^est. 

—  Persze ;  nem  vigyáztam  rájuk.  Azt  hiszem,  hogy 
sértett  hiúság,  vagy  szerelemféltés  dolgozik  az  ifja 
özvegynél. 

—  Az  ménkű  dolog.  Hanem  azt  bámulom,  hogy  ön 
az  utolsó  kártyát  rám  hagyta.  Most  ezzel  négy  alsóm 
van. 

—  Ejnye  teringettét!  Egy  ütés  az  enyim,  a  többi 
odavaló. 

—  Ön  megint  elvesztette  a  partiét. 

—  Ma  különösen  szerencsétlenségem  van. 

—  játszunk  még  egyet? 

—  A  legnagyobb  örömmel. 
Brauhausel  úr  ismét  osztott. 

—  Apropos.  Az  öreg  Ankerschmidt  írt  ma  nekem. 
Tizenkét  yorkshirei  sertését  ellopták  a  fallal  körülke- 
rített udvarból. 

—  Mennykőt?  Azok  ügyes  ficzkók  lehettek. 

—  Az  az  ideája  van  az  öreg  úrnak,  hogy  szeretné 
megtudni,  kik  lopták  el. 

—  Különös  kíváncsiság. 

—  Rám  izent,  hogy  adjam  be  a  keresetlevelet  a  vizs- 
gálat elrendelése  végett. 

—  Ötvenöt,  hatvanöt,  hetvenkilence.  Az  öné  82.  Itt 
van  a  keresetlevél  ? 

- —  Dr.  Grisák  nyúlt  a  zsebébe  s  előadta  a  wfelzetetD, 
míg  Brauhausel  úr  osztott. 

Osztás  után  bele  tekintett  Brauhausel  úr  a  kereset- 
levélbe, s  figyelmesen  látszott  elmélyedni  benne. 

—  Kedves  barátom  uram,  itt  hiba  van. 

—  Mi  lehetne  az  ? 

—  A  bélyeg  nem  elegendő. 

—  Az  lehetetlen.  A  1 2  sertés  30  írtjával  számítva 
360  frt,  a  bélyeg  400  frtig  való. 

—  Épen  ebben  van  a  tévedés.  Yorkshirei  sertések- 
ről van  szó ;  azoknak  az  ára  legalább  40  frt.  Ez  tesz 
480  frtot.  400  frton  felül  a  bélyeg  még  egyszer  annyi. 
Én  kénytelen  vagyok  önt  háromszoros  büntetésben  el- 
marasztalni. Fizet  felül  két  frtot. 

No,  iszen  azt  a  játszmát  el  is  vesztette  aztán  Brau- 
hausel úr,  még  pedig  úgy,  hogy  mattsban  maradt.  Nagy 
tévedés  volt  tőle  azt  hinni,  hogy  a  doktor  juris  maga 
fizesse  a  birónak  a  bélyegbüntetést,  mikor  kezében  van 
a  kártya. 

A  végszámadásnál  mégis  kilence  forintot  fizetett 
Brauhausel  úrnak. 


—  Kérem  az  Ankerschmidt  ügyét  rögtön  tárgyal- 
tatnj,  mert  az  öreg  úr  nagy  lármát  tud  csapni. 

—  Ismerem.  Majd  elveszszük  tőle  a  kedvét.  Csak 
bízza  rám.  Hanem  holnap  pontosabban  eljöjjön  aztán. 

Ebéd  után  itt  leszek. 

Doktor  Grisák  a  tartlizásból  hazatérve,  első  dolgá- 
nak tartá  költségkönyvét  elővenni  s  különböző  litterák 
alatt  a  napi  költségek  közé  feljegyezni: 

fl  Ügyvédi  informátióért  a  bíróságnál  9  frt»  Schmerz 
mérnök  úrnak. 

•  Ügyvédi  informátióért  a  bíróságnál  9  frt»  Pajtayné 
asszonynak. 

« Ügyvédi  informátióért  a  bíróságnál  9  frt»  lovag 
Ankerschmi  dtnek. 

No,  azt  bizony  ne  gondolja  senki,  hogy  ha  a  doctor 
juris  a  pörfelei  kedvéért  elhányja  a  négy  felsőt  a  ke- 
zéből, mikor  a  kerületi  biztossal  játszik,  hát  hogy  azt 
senkinek  sem  szükség  megtéríteni. 

Másnap  ismét  így  folyt  az  értekezlet,  azzal  a  lénye- 
ges változtatással,  hogy  Brauháusel  úr  délelőtt  valami 
kedvezőtlen  végzést  találván  doktor  Grisák  egy  ügyé- 
ben hozni,  ezúttal  általa  kegyetlenül   megtromfoltatott. 

Persze,  hogy  a  mai  nap  «defect»-jét  ezúttal  ő  írta 
be  «Expenz-Notái»  közé  Ankerschmidt  lovag  részére, 
mint  nem  tudom  én  hányadik  «Diatenklasse»  illetmé- 
nyét. Már  itt  bizony  akár  doktor  Grisák,  akár  Brau- 
háusel úr  veszt,  azt  Ankerschmidtnek  kell  megsinyleni. 

Igaz  ugyan,  hogy  az  utolsó  játszma  vége  felé  kezdett 
szó  lenni  a  yorkshireick  felől  is,  meg  a  behozatott  ta- 
nukról és  gyanús  emberekről,  és  hogy  ez  gonoszul  com- 
plicált  história.  A  vizsgálatok  nagyon  soká  fognak  el- 
tartani. 

A  bonyolult  história  pedig  napról-napra  bonyolul- 
tabb lett,  minél  több  tanút  hozattak  be,  annál  több  felé 
oszlott  a  gyanú,  minél  több  protokollumot  vettek  föl, 
annál  kevesebb  nyomra  akadtak,  és  ezalatt  Ankerschmidt 
repczéje  ott  fűlhetett  kinn  a  levágott  rendben. 

Megadta  volna  már  magát  Vendelin  úr,  s  capitula- 
tionalis  föltételekkel  járult  volna  a  kikergetett  parasz- 
tok elé!  Ígért  volna  nekik  dupla  napszámot,  négyszer 
ebédet  minden  nap ;  még  azzal  is  kínálta,  hogy  éjszaka 
is  fel  fogja  őket  költeni  s  megitatja,  ha  szomjasok. 

—  Ne  lehessen  az,  felelt  a  palóozok  vezére,  el  legyünk 
már  szegődve  az  egész  aratásra. 

Semmi  Ígéret  nem  birta  őket  megvesztegetni,  hogy 
csak  egy  napot  szakítsanak  el  a  szegődött   munkákból. 

A  helybeli  gazdáknak  maguknak  is  annyi  dolguk  volt, 
hogy  azokkal  szóba  sem  lehetett  állani. 

Es  ezeken  az  általános  izzadás  napjain  Ankerschmidt 
minden  nap  körüllovagolta  birtokát  s  látta  a  szép  meg- 
érett kalászokat  veszendőbe  menni,  s  számítgatta  ma- 
gában, hogy  ha  ez  még  néhány  nap  így  tart,  a  repczének 
fele  kipörög,  lesz  rajta  húszezer  forint  veszteség,  s  ilyen- 
kor aztán  áldotta  még  azt  a  yorkshirei  koczát  is,  a  mely- 
től azok  a  malac^ok  származtak,  a  kik  miatt  az  ő  rep- 
czéje  most  takarítatlan  áll  s  azután  még  más  mindenféle 
koczákat  is. 

Azt  hitte  egyébiránt,  hogy  a  védtelen  maradt  telep- 
ből azóta  a  többit  is  mind  elrabolták  már,  a  hol  csak 
asszonycselédek  maradtak  meg  a  háznál.  Feléjük  sem 
mert  menni. 

Csak  egy  szombaton  este  vitte  annyira  a  kíváncsiság, 
hogy  Garanvölgyi  kondását  megszólítsa  az  utczán,  ki  az 
erdőről  akkor  terelte  haza  a  csürhét. 

—  Hej,  öcsém.  Mit  hallottál  felőle?  Nem  lopták-e 
még  «mínd»  cl  a  disznaimat,  a  mióta  a  kondások  be 
vannak  híva  ? 

A  kondás  nagyon  megcsóválta  erre  a  fejét,  s  szűrét 
félvállra  vetve,  feddő  hangon  tanítá  az  új  földesurat 
helyesebb  fogalmakra  a  szokások  felől. 

—  Mit  gondol  a  méltóságos  uram  ?  Hiszen  rettene- 
tos  csúnya  zsiványság  volna  az,  ha  valaki  «az  alatt* 
lopna  más  csürhéjéből,  a  míg  a  kondás  a  « vármegyére 
van  híva».  Nem  szabad  abból  a  mankusból  egy   Bának 


se  addig  elveszni,  «a  míg»  a  kondások  odabenn  vannak  a 
«"Was  sagt  er*  uraknál.  Becsület  dolga  ez,  uram.  Isten 
megáldj ! 

—  Teringettét!  Nem  tudtam,  hogy  ez  «pointd'hon- 
neur»,  monda  magában  Ankerschmidt,  ki  kezdte  napon- 
kint jobban  átlátni,  hogy  sok  új  dolog  van  még  a  nap 
alatt. 

Hanem  a  tárgyalások  csak  egyre  folytak  odabenn  a 
városban,  s  Vendelin  úr  egyre  járta  a  szomszéd  falvakat 
munkásokért  és  minden  este  magában  tért  haza. 

A  második  hét  vége  felé  már  egészen  kifogyott  An- 
kerschmidt minden  türelmi  reszrvhada.  Ez  már  sok. 
Ez  már  kifáraszt  minden  loyalitást.  Egyik  levelet  a  másik 
után  küldözé  doktor  Grisáknak,  meg  Brauhausel  úrnak  ; 
kért,  könyörgött,  utóbb  szitkozódott,  fenyegetőzött, 
hogy  felmegy  a  minisztériumhoz,  sőt  még  azt  a  rette- 
netességet is  felemlegeté,  hogy  kiíratja  a  dolgot  minden 
újságba  :  —  nem  kell  már  neki  se  disznó,  se  tolvaj,  csak 
a  cselédjeit  ereszszék  haza.  Csak  legalább  a  kocsisait, 
hogy  a  már  kinnheverő  lekaszált  repcéét  behordathassa. 
Nem  használt  semmit.  Végre  a  hatodik  levelére  csak- 
ugyan érkezett  egy  hivatalos  pecsét  alatti  válasz,  melyet 
felbontván,  nagy  megnyugtatására  olvasá  benne,  hogy 
miután  hat  rendbeli  kérvényt  bélyeg  nélkül  intézett  a 
bírósághoz :  siessen  be  rögtön  a  városba  s  fizessen  hat- 
szor 45  krajczár  pengőt  birságul. 

Ankerschmidt  fogta  azt  a  levelet,  rámába  tétette  s 
odaakasztotta  az  Íróasztala  fölé,  hogy  mindig  ráláthas- 
son ;  de  azontúl  csendesen  viselte  magát. 

Vasárnap  következett,  ó  nagy  komoran  ismét  kilova- 
golt árván  maradt  tarlójára.  A  láthatár  nag^'on  kezdett 
borulni,  a  piítypalatty  erősen  vert  a  búzában,  minden 
fűfa  érzé,  hogy  esős  idő  fog  következni. 

—  No  még  ez  kell.  Az  egész  termés  háromnegyede 
kinn  a  mezőn  boglyába  rakva ;  ha  azt  az  eső  kinn  éri, 
vége  van  ;  megfülik,  megég,  megrohad.  Negyvenezer 
forint  esik  a  sárba.  Olyan  szépen,  mintha  csak  tárczás- 

tul  együtt  kiesett  volna.  Ezen  már  senki  sem  segít. 
Hozzá  még  az  is,  hogy  a  repczetermésre  előre  szer- 
ződés van  kötve,  nagy  bánatpénz  mellett.  Már  most  a 
bánatpénzt  is  lehet  fizetni. 

A  mint  ily  méltó  aggodalmak  közt  léptetgetne  végig 
a  tarlón,  hajtva  maga  előtt  a  prücskök  ezeréit,  egy- 
szerre valami  ismerős  hang  szólítja  meg. 

Felkapja  a  fejét,  s  ime  Kampós  uramat  látja  maga 
előtt,  ki  ugyancsak  ügetni  látszott,  hogy  egy  diagonalis 
vonallal  eléje  kerülhessen  a  lovagló  Ankerschmidtnek. 

—  Alászolgája  méltóságos  uram.  Ugyan  meleg  időnk 
van. 

—  Nekünk  nincs  ;  mi  pihenünk.  Hála  Istennek,  felelt 
a  lovag  keserű  humorral. 

—  A  bizony.  Elég  kár  az  ;  már  most  még  eső  is  talál 
lenni,  pedig  bizonyosan  lesz,  mert  az  én  térdem  azt 
mindig  megérzi,  a  mióta  a  kassai  csatában  megütötte  a 
golyóbis. 

—  Önt  is  megütötte  a  golyóbis  ?  kérdé  Ankerschmidt 
furcsa  hangnyomattal,  mindjárt  Bogumil  jutván  eszébe. 

—  Olyanformán  ütött  meg  kérem  alássan,  magya- 
rázá  Kampós  nevetgélve,  hogy  mikor  mentünk,  hát  egy 
golyóbist  leltem  az  útban ;  azt  én  betettem  a  csurapém 
zsebébe,  hogy  majd  elhozom  emlékül.  A  masirozás  alatt 
aztán  a  nehéz  golyóbis  kifúrta  a  csurapém  zsebét,  s 
lecsúszott  a  béllésébe,  de  azt  én  nem  vettem  észre.  Mikor 
egyszer  aztán  szaladni  kellett,  a  golyóbis  odalenn  úgy 
megcsapta  a  térdemet,  hogy  majd  koldussá  lettem  bele. 

—  No  már  úgy  lehet,  szólt  engedékenyen   a    lovag. 

—  S  azóta  a  térdem  barometrum. 

—  Így  van  biz  az,  de  hát  ki  tehet  róla? 

—  Hiszen  épen  azért  jövök  a  méltóságos  úrhoz.  Mi 
épen  tegnap  végeztük  a  takarítást,  én  beszéltem  a  te- 
kintetes úrnak  a  felől,  hogy  méltóságod  micsoda  fatális 
bajban  van.  Ha  még  az  eső  is  itt  éri  a  termést,  az  egész 
semmivé  lesz  ;  ő  aztán  azt  mondta,  hogy  az  nagy  kár 
volna  és  parancsolatot  adott,  hogy  a  jövő  héten,  a  helyett, 

Jókai  :   Ax   új    foldciúr.  ( 

hogy  a  rozshoz  fognánk,  álljunk  neki  a  magunk  kaszá- 
saival a  méltóságod  repczéjénck,  takarítsuk  be ;  aztán 
meg  a  magunk  szekereivel  és  béreseivel  hordassuk  be 
a  már  összerakott  boglyákat,  mert  nagy  kár  lesz  ben- 
nök.  Ha  tehát  méltóságod  elfogadja,  a  tekintetes  úr 
egész  készséggel  ajánlotta.  Azt  mondta,  hogy  a  mi  a 
mezőn  elvész,  az  az  egész  országnak  kár. 

Mondott  biz  az  még  valami  mást  is,  de  azt  Kampós 
uram  elhallgatta. 

Ankerschmidt  lovagnak  ezúttal  eszébe  jutott,  hogy 
lováról  lehajolva,  nyilt  őszinteséggel  nyújtsa  kezét  Kam- 
pós uramnak,  a  mit  az,  miután  meggyőződött  róla,  hogy 
nem  akar  neki  tán  pénzt  adni,  el  is  fogadott. 

—  Mondja  ön  meg  a  földesurának,  hogy  ajánlatát 
köszönöm,  nagyon  köszönöm.  És  azt  is  mondja  meg 
neki,  hogy  Ankerschmidt  lovag  nem  feledékeny  ember. 

Csak  mikor  már  minden  le  volt  takarítva,  érkeztek 
vissza  a  városból  Ankerschmidt  cselédjei,  azzal  a  vég- 
eredményével a  két  heti  vizsgálatnak,  hogy  ezek  mind 
ártatlanok. 

Velük  együtt  megérkezett  az  esős  idő  is,  igazat  adva 
Kampós  uram  térdének,  és  megérkezett  egy  hosszú 
ügyvédi  és  bírói  számla,  melyet  Ankerschmidt  lovag 
szó  nélkül  kifizetett  és  senkinek  sem  mutogatott,  csu- 
pán annyit  jegyzett  meg  rá  Maxenpfutsch  előtt,  hogy 
ezen  az  áron  egyenesen  Angliából  lehetett  volna  ser- 
téseket hozatni  az  ellopottak  helyébe. 

A  visszabocsátott  cselédséget  pedig  maga  elé  ren- 
delve, a  következő  napi  parancsot  közié  velük  katonás 
kategorikus  rövidséggel : 

« Emberek!  Azt  mondom,  ezután  vigyázzatok,  hogy 
valami  kár  ne  történjék.  De  ha  mégis  meg  találna  tör- 
ténni a  kár,  azt  mondom,  hogy  kegyetlenül  titokban 
tartsátok  azt,  mert  a  ki  még  valaha  ki  meri  beszélni, 
hogy  engem  megloptak,  azt  minden  irgalom  nélkül  el- 
csapom!* 

Csupán   Maxenpfutsch  úrnak  nem  tetszett   az  a  be- 

szed.  Jól  van.  Ha  a  lovag  úr  ilyen  sottiseokat  mond : 
ő  magánbuzgalomból  veti  magát  az  elejtett  tárgynak 
utána  s  majd  megmutatja,  hogy  azért  is  elő  kell  kerülni 
a  veszteségnek.  Persze  a  bíróságnál  minden  feszesen 
megy ;  de  azért  van  itt  a  csendőrség ;  azokkal  ő  jó  is- 
meretségben van.  Szépen,  minden  zaj  nélkül  majd 
nyomra  kerülnek,  csak  egy  kis  kitartás  kell  hozzá.  Egy 
pár  erdőn  lakó  embert  is  meg  lehet  vesztegetni,  hogy 
színleg  értsen  egyet  a  zsiványokkal  s  azután  adja  kézre 
őket.  Ez  nagyon  furfangos  dolog. 

A  siker  nem  is  soká  hagyott  magára  váratni.  Egy 
este  beállít  az  inspektor  úrhoz  egy  derék  szál  férfiú, 
tisztességes  jámbor  arczc^al,  szép  fekete  bajusza,  hátra- 
simított haja,  csinosan  megborotválkozva,  egyébiránt 
rendes  ezüstgombos  kék  pruszli  rajta,  s  tulipánokkal 
kivarrt  kurta  szűr  a  nyakában,  melynek  csatjáról  a  réz- 
sodronynyal  kivert  szilvafanyelű  kurta  fejsze  csüggött 
alá,  karjára  pedig  az  ólmos  czifrázattal  ékesített  nyelű 
kanászostor  volt  feltekergetve.  Az  egész  alakon  látszott, 
hogy  ez  valami  igen  rendes  uraságnak  jó  kondiczióban 
tartott  cselédje. 

—  Jó  estét  kivánok  a  nemzetes  úrnak. 

—  Jó  estét  bátya.  Mit  akar  kend? 

- —  Egy  pár  szót  akarok  szólani  azok  végett  az  el- 
veszett jó  zsírból  való  sertések  végett. 

(A  yorkshirei  praedicatumot  igen  okszerűen  értei- 
mezé így,  természetesen  okoskodva,  hogy  ha  az  embe- 
rek között  az  előkelő  származásút  « jó  vérből  való  »-nak 
nevezik,  úgy  a  disznók  között  az  arisztokraták  bizo- 
nyosan «jó  zsírból  valók ».) 

—  Tud  kend  valamit  felőlük?  Tessék  leülni  ide  a 
kanapéra. 

A  jövevény  nem  sokat  szabadkozott,  hanem  mint  a 
kit  a  megtiszteltetés  megillet,  szépen  leült  a  mutatott 
helyre. 

-  Igen  is  tudok  felőlük,  felelt  értelmesen  és  vigyázva. 
Gyanítom,  hogy  ki  vitte  cl  és  nyomukban  vagyok.  Tet- 

szik  tudni,  hogy  itt  a  Bükkségben  a  pandúr  is  nehe- 
zen, a  zsandár  pedig  épen  nem  kaphat  meg  ilyesmit, 
mert  a  mint  észreveszik  a  közeledésüket,  egyik  kanász 
a  másiknak  kézről-kézre  adja  a  jószágot,  egyik  völgyből 
a  másikba  átterelik ;  mindig  csak  a  hűlt  helyére  akad- 
nak. Hanem  hát  én  magam  azt  hiszem,  hogy  az  ilyen 
különös  formájú  sertések,  a  mik  a  többiektől  annyira 
különbözők,  mégis  alkalmatlanok  magukra  a  tolvajokra 
nézve  is,  mert  akárkinek  el  akarnák  adni,  mind  azt  kér- 
dezné, hogy  jutottak  hozzá?  Ha  csak  maguk  számára 
le  nem  vágják :  az  pedig  nyáron  elromlik,  semmi  hasz- 
nát sem  vehetik  neki.  Azért  én  azt  gondolom,  hogyha 
magam  forma  ember  menne  közéjük,  a  kitől  nem  fél- 
hetnek, ha  büntetés  nélkül  megszabadulhatnának,  maguk 
is  örömest  visszaadnák  az  egész  lopott  jószágot  tíz-húsz 
forintért. 

Megörült  ennek  a  szónak  Vendclin  úr  s  már  nyúlt 
a  tárczája  felé. 

—  Azonban  még  nem  is  tetszett  a  nevem  után  kér- 
dezősködni. 

—  Hiszen  látom  az  arczárói,  hogy  becsületes  ember. 

—  Nem  elég  az.  Én  meg  akarom  mutatni,  hogy  jó 
járatban  vagyok.  Azzal  előhúzott  pruszlija  zsebéből  egy 
szorgalmasan  megviselt  papirost,  jól  megkopott  pecsét- 
tel a  közepén,  a  miből  megértheté  Vendel  úr,  hogy  ez 
a  mellette  ülő  tisztességes  személy  nagyságos  Nyir- 
báródi  Lőrincz  úrnak  nyeregkápai  pusztáján  levő  szám- 
adó kondása.  Vak  Mihály,  s  e  szerint  igen  szavahihető 
egyéniség. 

—  Hát  én  azt  mondom  kendnek  bátya,  szólt  Vende- 
lin  úr  az  érdemes  férfiú  vállára  téve  kezét,  hogy  ha  ki- 
kcríti  a  yorkshireieket,  azon  a  húsz  forinton  kívül,  a  mit 
a  tolvajoknak  kell  váltságul  adni,  még  kendnek  is  adok 
húsz  forintot. 

—  Köszönöm.  Az  nekem  sok  lesz.  Annyit  én  nem 
érdemlek.  Beérem  tízzel  is. 

Oh  be  derék,  becsületes  ember  ez. 

—  Kell  valami  költség  előre? 

—  Csak  épen  az  a  bizonyos  váltság.  Annak  is  csak 
a  fele. 

—  Tehát  tíz  forint  elég  ? 

—  Untig.  A  többiért  várjanak. 

Oh  hisz  ezek  szeretetreméltó  tolvajok,  a  kik  még 
hiteleznek  is. 

—  De  csak  azt  szeretném  tudni,  hogy  a  patvarba 
tudták  a  falon  keresztül  kilopni  a  kockákat? 

—  Úgy  gondolom,  hogy  elébb  pálinkát  töltöttek  a 
vályújokba,  s  mikor  attól  lerészegedtek,  szépen  kiado- 
gatták őket  egymásnak. 

Üm:  ez  a  tisztelt  férfiú,  úgy  látszik,  járt  az  akadé- 
miákon. 

Hanem  hát  áll  az  alku ;  az  ember  csak  tíz  forintot 
koczkáztat. 

—  Tehát  kendre  bízom  a  többit.  Ha  megjön  a  ko- 
ckákkal, még  harmincz  forintot  kap  tőlem.  Itt  a  kezem  rá. 

A  kondás  felcsapott  Maxenpfutschnak,  azután  vette 
a  süvegét  s  szépen  elhálálkodva  eltávozott. 
Kis  idő  múlva  megint  visszatért. 

—  Nini.  Most  jut  valami  az  eszembe.  De  ha  én  a 
koczákat  előkerítem,  hát  mikor  hazafelé  hajtom,  engem 
majd  elcsípnek  az  úton  a  zsandárok,  s  még  magamat 
vernek  vasra,  mint  tolvajt :  hanem  hát  kérem  szépen, 
tessék  nekem  egy  pakszust  kiállítani  arra  a  tizenkét  ser- 
tésre, hogy  szabadon  jöhessek  velük  haza. 

—  Igaz  biz  az,  helyeslé  Vendelin  úr,  erre  én  sem 
gondoltam. 

Mindjárt  adott  is  kellően  kiállított  igazságot  a  derék 
közbenjárónak,  hogy  semmi  baja  ne  történjék.  Azzal 
elváltak  a  legnagyobb  barátságban. 

Másnap  összejött  Vendelin  úr  Kampós  urammal,  s 
dicsekedett  neki,  hogy  megvannak  már  a  yorkshireiek. 
Lesz  a  lovag  úrnak  öröme,  ha  megtudja,  de  addig  nem 
szól  neki,  míg  az  udvaron  nem  lesznek.  El  is  monda, 
hogyan  jut  hozzájuk. 

Kampós  uram  mosolyogva  töltött  pipára.  Vcndclin 
úr  kérdé,  mit  mosolyog. 

—  ün  is  jártam  egyszer  úgy  Pesten,  felelt  Kampós, 
hogy  a  tajtékpipámat  ellopták,  aztán  kihirdettem,  hogy 
öt  pengőt  adok  annak,  a  ki  visszahozza.  Másnap  reggel 
beállíthozzámegy  becsületes  ember  a  pipámmal :  mondja, 
hogy  kézre  kerítette  a  tolvajt,  s  most  megy  a  város- 
házára a  pipával  a  bűntény  constatálása  végett.  Én  ki- 
fizettem neki  az  öt  forintot  s  ő  másodszor  is  ellopta 
hivatalosan,  saját  beleegyezésemmel  a  pipámat.  Hanem 
kétszer  rajtam  sem  esett  ez  meg. 

—  Hát  mit  ért  kegyed  ezen? 

—  Azt  értem,  hogy  ezúttal  kegyed  magának  a  tol- 
vajnak adott  úti  költséget,  s  hogy  háborítatlanul  me- 
hessen a  zsákmányával,  még  útlevelet  is,  s  hogy  az  a 
Vak  Mihály  senki  sem  volt  más,  mint  Szemes  Miska, 
a  környék  legravaszabb  szegény  legénye. 

Bizony  üthette  már  annak  a  nyomát  Vendelin  úr. 

S  még  az  a  boszúsága  is  volt,  hogy  a  kik  megtudták 
a  dolgot,  ki  is  nevették. 

Ankerschmidt  lovag  maga  nevetett  rajta  legjobban, 
s  a  legelső  alkalommal,  hogy  a  városba  bement,  zöld 
vadászkalapja  helyett  egy  tökéletes  felgyűrt  karimájú 
kanászkalapot  vett  magának,  széles  szalaggal,  nagy  csattal 
a  közepén,  darutollal  az  oldalán.  Régi  ismerősei  csak 
úgy  tántorogtak  vissza,  mikor  meglátták. 


VI. 

(A   $zíp  szellem.) 

Pajtayné  még  most  is  szép  asszony. 

Arcza,  termete  azok  közé  tartozik,  a  mik  sokáig  szé- 
pek maradnak.  Aztán  meg  —  nincs  is  egyéb  feladata, 
mint  hogy  szép  legyen. 

Nem  vesződött  soha  gyermekkel,  nagy  szenvedélyei 
nem  voltak ;  az  a  vihar,  a  mi  annyi  embernek  ősz  haja- 
kat hozott,  neki  még  csak  egy  álmatlan  éjt  sem  szerze. 

Vannak  olyan  boldog  emberek,  a  kik  önmagukban 
élnek. 

Déli  tizenkét  órára  épen  készen  van  a  toilettejével 
s  igen  meg  van  elégedve  azzal  a  sikerrel,  hogy  sikerült 
két  roppant  szőrhurkát  saját  haja  mögé  elrejteni ;  én 
nem  tudom,  ki  hitette  el  az  asszonyokkal  egy  időben, 
hogy  ez  a  hajuk  közé  kevert  állatszőr  valami  szép. 
Hanem  hát  Corinna  meg  van  vele  elégedve,  s  nekünk 
mi  közünk  hozzá. 

Most  az  udvarlókat  kell  várni,  a  kiknek  szépen  fel 
van  osztva  az  idejük :  Nro  i  jön  i  2  órakor,  Nro  2  fél 
egyre,  Nro  3  egy  után,  Nro  4  két  órakor.  Ezeket  külön 
qualitásuk  szerint  kell  fogadni. 

Nro  1.  Derék  falusi  földesúr.  Törkölyi  Tivadar; 
nem  fiatal  ember  már,  de  jól  birja  magát.  Komolyan 
házasodni  készül  s  nem  megvetendő  « játszma*.  (Neo- 
lógjaink a  « partié »-t  «játszmá»-val  adják  vissza,  s  kü- 
lönösen én  tréfásnak  találom  azt  ezen  a  helyen.) 

Törkölyi  Tivadar  1  2  órakor  szokott  jönni,   mert  fél 

egyre  már  várja  az  arany  sasban  az  asztaltársaság  a  meg- 
rendelt ebédre,  s  azt  nem  lehet  elmulasztani. 

Ennélfogva  Corinna  1 2  órakor  már  felváltja  a  pipere- 
asztalt az  Íróasztallal ;  kiteríti  maga  elé  a  nagy  szám- 
adásos könyvet,  s  midőn  Tivadart  meglátja,  örvendve 
kiált  fel:  «ah,  épen  jókor  jön;  megmondhatja,  hogy 
kel  a  gyapjú?*  ennyiért  kérik,  nem  akarja  annyin  alul 
adni.  Nem  tudja,  a  serfőzéssel  fölhagyjon-e  a  nagy 
accisa  mellett.  Panaszkodik  a  drágaságról,  az  ember 
mindig  azon  töri  a  fejét,  hogy  miben  lehetne  valamit 
megtakarítani.  A  nőt  mindenki  megcsalja,  húzza;  tud- 
ják, hogy  nem  ügyelhet  semmire. 

Törkölyi  aztán,  mikor  pajtásaival  összekerül,  nem 
győzi  eléggé  magasztalni,  hogy  milyen  okos,  milyen 
takarékos  asszony  ez  a  Pajtayné,  kétségtelenül  egészen 
neki  való,  mintha  csak  számára  nevelték  volna. 

A  mint  pedig  Tivadar  úr  behúzza  maga  után  az  ajtót, 
Corinna  illatos  szappannal  lemossa  ujjáról  a  minden- 
esetre ráragadt  tintafoltot,  mert  hölgyeknél  az  rendes, 
hogy  betintázzák  az  ujjaikat,  ha  tollhoz  nyúlnak ;  s  cl- 
csukva  a  számadások  unalmas  lajstromát,  a  divatképek 
halmazával  rakja  körül  magát ;  mert  a  kit  vár,  a  Nr.  2, 
az  egészen  más  génre. 

A  Nr.  2.  Taréjy  Nándor,  nevezetes  férfiú ;  az  urak 
báljának  részvényese.  Egy  azok  közül,  a  kiknek  nagy 
Magyarországon  jog  adatott  azt  mondani :  mi  urak  va- 
gyunk. Nagyszerű  helyzet  ez !  Azonkívül  előtánczos  a 
cotillonban.  Ez  sem  mindennapi  eset.  Es  tökéletes  ud- 
varoncz.  Ezzel  ugyan  meg  nem  lehet  az  embernek  unni 
magát. 

—  Ah,  nagysám  épen  divatlapokkal  foglalkozik. 

—  Oh  nem,  oh  nem.  Csak  a  divatképekkel.  Nem 
egyébért  járatom  őket,  mint  a  divatképekért;  pedig 
azok^sem  sokat  érnek.  Már  nézzen  ön  ide,  képzelheti 
e  mellé  a  sötét  lilaszín  selyem  mellé  ezt  a  szalmaszín 
díszezetet  ?  ez  valóságos  maskara. 

—  Nagysádnak  igaza  van.  A  szerkesztő  alkalmasint 

valamelyik  Putzhandlcr  kegyelméből  közli  ez  ingyen- 
képeket, ki  rokokó  ruháit  akarja  a  közönségre  kötni, 
így  csak  Szalmaváryné  fogna  öltözködni. 

—  Hahaha.  (Ez  jól  esett.)  Én  valóban  kénytelen 
vagyok  bálruháimat  Bécsben  készíttetni.  Az  itteni  sza- 
bóknak nincsen  semmi  ízlésük.  —  Pedig  vannak,  a  kik 
még  ebből  is  hazafiságot  akarnak  csinálni. 

—  Nevetséges !  Egyébiránt  nagyon  jó  nagysádtól, 
ha  a  divatlapok  tartalmát  nem  olvassa,  mert  legalább 
nem  jár  úgy,  mint  én  a  minap,  nem  akarom  megmon- 
dani —  hol ;  egy  hölgytársaságban,  a  hol  malapropos 
valaki  belekeverte  a  társalgásba  az  irodalmat;  azután 
szó  volt  az  írónőkről ;  egyszer  csak  egy  delnő  inter- 
pellál, hogy  mit  tartok  »Paradisa»  legújabb  verseiről, 
a  mik  a  « Holdsugár*  c^zímű  lapban  megjelentek.  Én 
erre  azt  feleltem,  hogy  biz  én  az  egész  Paradisa  neve 
alatt,  modoráról  itélve,  nem  sejtek  mást,  mint  egy  nagyon 
bagaria-csizmás  fűzfapoétát  valahonnan  az  alföldről. 
Erre  a  delnő  nagy  kegyesen  meghajtja  magát:  «Kö- 
szönöm  a  bókot,  az  a  bagaria-csizmás  fűzfapoéta  én 
vagyok. » 

—  Hahaha,  hahaha !  Ki  volt  az  ?  mondja  meg. 

—  Nem,  nagysád,  azt  már  nem  tehetem. 

—  Ugy-e,  báró  Királyváryné  ?  nem  ?  ne  tagadja.  Vagy 
gróf  Zajtayné.  Hiába  tagadja,  úgyis  megtudom ;  ez  na- 
gyon mulatságos.  Hanem  már  most  jöjjön,  mondja  el, 
ki  hogyan  lesz  öltözve  az  első  urak  báljában  ?  Mit  tu- 
dott ki  Baltánszkyéknál  ?  Kivel  készíttetik  a  ruhákat  ? 
Az  enyim  még  titok.  Önnek  megsúgom,  de  tovább  ne 
adja.  A  pipereárusnőnek  megparancsoltam,  hogy  fej- 
ékemet senkinek  se  mutassa  meg,  különben  soha  sem 
vásárlók  nála.  De  ha  ön  meg  akarja  tekinteni . . . 

Hogyne  akarna  ilyet  Taréjy  Nándor?  Persze,  hogy 
el  van  a  finom  ízlés  által  ragadtatva.  Ezt  bizony  nem 
is  igen  utánozhatná  minden  ember.  Csupa  gyémánt  so- 
litairek  a  virágok  kelyhében,  ez  hódító  hatást  fog  el- 
követni este  lámpafénynél. 


—  Ez  még  eredetibb  ötlet  a  minapi  ékszernél,  mely 
csupa  régi  pénzekből  volt  összerakva,  kisebb-nagyobb 
aranyokból.  Soha  érdekesebb  nummismaticai  gyűjte- 
ményt nem  tanulmányozott  még  fiatalság,  s  mindazok 
közt  a  nagysád  arcza  volt  a  legvalódibb  királynőkép ; 
valamint  e  mostani  ékszernél  is  csak  nagysád  szemei 
fogják  a  többi  gyémántot  fel  ül  ragyogni. 

Ilyen  hiába  való  beszédek  tetszenek  az  asszonyoknak. 

Fél  óra  múlva  Taréjy  Nándor  is  átengedi  a  tért  más- 
nak s  siet  a  tizenharmadik  párbajt  megvívni  azon  thema 
fölött,  hogy  az  idei  farsang  bálkirálynéja  Pajtay  Corinna 
és  senki  más. 

Következik  a  Nro  3. 

Corinna  most  már  a  divatlapok  nyomtatásos  részét 
rakja  az  ölébe,  mert  a  Nro  3  poéta. 

Nro  3-nak  a  neve  Fellegormi  Danó.  Látni  való,  hogy 
csinált  név.  így  ismerik  őt  mindenütt,  a  hol  szívesen 
látják;  az  igazi  nevét  csak  hitelezői  szokták  látni  vál- 
tóikon. 

—  Nagysád  a  közelgő  farsang  éldel etein  merengeti 
lelke  sugarait;  szólt  Ffellegormi  Danó. 

—  Oh  nem,  sóhajt  Corinna.  Lelkemet  nem  érintik 
a  hiúság  röpke  vágyai  ;  egy  költeményt  leltem  itt :  a 
•  Harmathoz*.  Mily  gyöngéd  eszme,  mily  jól  esik  rokon 
érzelmekre  találnom.  Álnév  van  aláírva;  és  én  azon 
gondolkodom,  ki  lehet  ő. 

Tudja  nagyon  jól,  hogy  az  az  «ő».  Fellegormi  Danó. 

Nro  3  fülig  pirul,  s  azon  észrevételt  teszi,  hogy  milyen 
boldogok  a  költők,  kik  azon  szerencsében  részesülnek, 
hogy  szellemeik  minden  szép  szellemmel  összekötte- 
tésbe jöhetnek.  Az  ám ;  valóságos  szellemi  török  basák. 

—  Vájjon  nem  ismerne  hasonló  hangokra  nagysád  e 
költeményben?  szól  Danó,  elővonva  félénk  szemte- 
lenséggel kebléből  egy  aranyszegélyű  papirkát,  s  el- 
szavalva belőle  szörnyű  émelygős  modorral  egy  döczö- 
gős  költeményt,  melynek  czíme :  « A  fogoly  madár »  ; 
nem  valami  «Rebhuhn»,  hanem  egy  madár,  mely  fogva 


9» 

ván.  Nem  igen  lehet  kivenni  az  értelmét,   hogy  gyer- 
mekvers-e, vagy  aesopusi  mese,  vagy  szerelmes  allegó- 
ria, vagy  pedig  hazafias  költemény? 
Corinna  a  legutóbbinak  veszi. 

—  Mintha  összebeszéltünk  volna.  Nézze  ön,  én 
épen  hasonló  költeményt  irtam. 

—  Hogyan  ?  Hát  ön  költeményt  irt  ? 

—  De,  kérem,  ne  mondja  senkinek.  Csak  önnek  sza- 
bad hallani. 

—  Engedje  látnom. 

—  Nem.  Magam  olvasom  fel.  De  meg  ne  Ítéljen, 
tudom,  hogy  gyenge:  «A  lelánczolt  sas». 

Ez  már  valóságos  politikai  költemény.  A  lelánczolt 
sas  egy  fogoly  ifjú,  kinek  a  röpüléshez  a  hiányzó  szár- 
nyakon kívül  még  az  a  gátló  akadálya  is  van,  hogy 
porkoláb  vigyáz  a  lépéseire. 

—  Remekmű!  Classicus  költemény!  Engedje  nagy- 
sád, hogy  ezt  elvigyem  a  « Holdsugár »-nak. 

—  Oh  nem,  nem,  nem.  Erről  nem  szabad  senkinek 
tudni.  Egyedül  ön  hallotta  ezt.  Majd  később. 

—  Oh  mi  kár,  ennyi  lángoló  honszerelemnek  ön- 
magába temetkeznie! 

A  balga !  Hogy  tud  honszerelcmről  beszélni  valaki 
előtt,  a  kinek  körül  van  a  homloka  hunczutkákkal  i-akva. 

Eredj  már  Isten  hírével  Nro  3  :  várnak  az  ebéddel ; 
hadd  jöjjön  már  a  Nro  4. 

A  Nro  4  senki  más,  mint  —  doctor  Grisák. 

Nagy  tévedés  és  százados  félreértés  gyászos  jelen- 
sége azon  sajnálatra  méltó  körülmény,  miszerint  a  re- 
gényirók  a  legújabb  időkig  azon  bal  fel  fogásban  voltak, 
hogy  a  « doctor  juris»-okat  nem  lehet  szerelmes  sze- 
repekben applicálni. 

E  nézet,  a  mennyire  ellene  küzd  a  kor  szabadelvű 
irányának,  annál  is  jobban  megczáfoltatik  az  empyria 
concret  fölfedezései  által. 

Oh  igen  is :  tudnak  udvarolni,  még  tánccolni  is  a 
doctores  juris,  tudnak   consultatiókat   tartani  szép  sze- 

mek  bírói  széke  előtt  minden  honorárium  nélkül,  szel- 
lemi cselszövényeket  szőni,  törvényes  és  törvénytelen 
úton,  sőt  a  mi  legvakmerőbb  állítás,  még  arra  is  képe- 
sek, hogy  egy  biró  elé  bocsátott  ügyet  siettessenek  : 
a  nősülés  ügyét. 

Miért  ne   udvarolhatna  doctor  Grisák  Pajtaynénak  ? 

A  jogalap  megvan  hozzá :  az  ő  eszességének  kö- 
szönheti, hogy  a  vitalitiumképen  birt  jószágrész  tulaj- 
donává lett,  s  azt  eladhatta.  Ezért  neki  hálával  tarto- 
zik. Egy  életre  való  doctor  jurisnak  már  aztán  könnyű 
a  hálatartozásból,  ügyvédi  fáradság  s  egyéb  expensák 
hozzáadásával  szerelmi  keresetet  indítani  meg,  s  azt 
mint  házasságot  exequálni. 

Tehát  jogalap  van. 

De  ok  is  van  hozzá. 

Doctor  Grisák  maga  legjobban  tudja,  hogy  Pajtayné 
birtokviszonyai  a  legjobb  alapon  nyugszanak.  A  vételár 
solid  statuspapirokban  van  elhelyezve,  a  mik  ez  idő 
szerint  hét  perczentet  jövedelmeznek,  s  Jőve  favente 
nyolczat   is   hozhatnak.  Ebből  méltóságosan  lehet  élni. 

Tehát  ok  is  van. 

És  végre  kedvező  körülmények  is  vannak.  Az  asz- 
szonyság  elég  szép  és  fiatal  s  úgy  látszik,  maga  is  haj- 
landó a  doctor  úrhoz.  Igaz  ugyan,  hogy  több  udvarlója 
is  van,  de  azok  fölött  a  doctor  úr  van  par  excellencc 
kitüntetve,  ő  csaknem  mindennapos  nála,  s  rendesen 
ott  szokta  magánál  marasztalni  ebédre.  Dr.  Grisák 
eddig  is  úgy  érzi  már  magát  a  szép  özvegynél,  mintha 
otthon  volna. 

Aztán  a  dolog  természete  is  úgy  hozza  magával, 
hogy  Corinna  kénytelen  a  doctor  jurist  legbizalmasabb 
titkaiba  beavatni.  Természetesen.  A  tolvaj  védője  is  azt 
mondotta  védenczének  :  « barátom,  nekem  mindent 
mondj  el,  a  mi  igaz  ;  majd  a  mi  nem  igaz,  azt  hozzá 
teszem  én». 

Egy  idő  óta  pedig  sajátságos  megbízásban  kellé  el- 
járni a  doctor  úrnak. 

A  szép  özvegy  azt  bízta  rá,  hogy  egy  fiatal  ember- 
nek, ki  politikai  vétségért  hosszas  börtönre  van  itélve, 
lehető  korábbi  kiszabadulását  meg  kell  akadályozni. 
Ez  a  fiatal  ember  Garan völgyi  Aladár. 
Az  öreg  Garanvölgyi  Ádám  bizonyosan  minden  kö- 
vet   megmozdít,  hogy    a   még   hátralevő   tíz    évet  ked- 
vence unokaöcscsének  elengedjék. 
Ezt  ellensúlyozni  kell. 

Adatokat  kell  rá  szerezni,  hogy  Ádám  úr  most  is 
annyira  rossz  dologban  töri  a  fejét,  mint  hajdan.  Fel 
kell  fedezni,  hogy  tervei  vannak,  miknek  kivitelére 
öcscsét  múlhatatlanul  fel  kell  használnia.  Egy  szóval, 
meg  kell  akadályozni  Aladár  megkegyel meztetését. 

Hiszen  doctor  Grisáknak  nagyon  helyes  volt  ez  mind. 
Mindjárt  dctachirozott  is  egy  keze  ügyében  levő  em- 
bert, ellátva  illő  utasításokkal ;  bizonyos  Straff  nevű 
egyéniséget,  kit  már  egyszer  hallottunk  említtetni. 
Már  most  tehát  tudjuk  igazi  nevét. 
Tehát  az  ál-Petőfi  és  a  többi,  a  mivé  átváltozott 
egész  Bogumilig,  StrafiF  Péter,  senki  más :  és  ez  doc- 
dor  Grisák  bérencze  Pajtayné  bizományában. 

Hanem  azt  az  egyet  mégis  szerette  volna  tudni 
doctor  Grisák,  hogy  tulajdonképen  mégis  mi  indok 
lehet  az,  a  mi  e  szép,  ragyogó  szemű  és  mosolygó 
szájú  asszonyt  arra  birja,  hogy  ily  kegyetlenül  bánjék 
egy  emberrel,  a  ki  fiatal  ? 

Mert  ha  az  csupán  atyafiságos  gyűlölet,  akkor  igen 
szép;  de  hátha  sertett  szerelmi  boszú? 

Á  legközelebbi  alkalommal  meg  is  indítá   a    nyomo- 
zást, félig  bizalmasan,  félig  hivatalos  tudni   vágygyal. 
Ugyan    mondja  meg  nagysád,  mi    oka  van    azt   a 
Garanvölgyi    Aladárt   ily   kiméletlenül   sújtani?    Hogy 
nagy  okai  lehetnek  rá,  abban  nem  kétkedem. 

—  Lássa  ön,  azt  a  világon  senkinek  meg  nem 
mondanám;  de  önnek  kell,  hogy  fölfedezzem,  nehogy 
•  valami  rosszat*  gondoljon  felőlem.  Midőn  férjem 
meghalt,  az   öreg  Garanvölgyi  Ádám    addig  mesterkc- 

dett,  míg  keresztül  vitte,  hogy  engemet  Aladár  öcscsé- 
vel  eljegyezzen.  Pedig  nagyon  sok  bajába  került,  mert 
Aladár  megholt  férjemnek  közeli  rokona  lévén,  a  há- 
zassági engedély  megszerzése  sok  időt  és  utánjárást 
vett  igénybe.  Az  öreg  úrnak  egyenesen  az  volt  a  czélja 
ezzel,  hogy  ha  én  Aladárhoz  megyek  nőül,  annak  ma- 
gának is  saját  szerzett  birtoka  lévén,  az  özvegyi  jogon 
birt  jószágrész  Ádám  úrra  visszaesik.  Oh,  az  öreg 
nagy  mester,  igen  ravasz  róka ;  a  hol  lehet,  berántja 
az  embert. 

Doctor  Grisákot  rávitte  a  lelke,  hogy  ráhagyja,  hogy 
«úgy  van)). 

—  Hanem  én  voltam  oly  előrevigyázó,  hogy  mielőtt 
kezemet  odaígértem  volna,  egy  móri ngl eveiét,  egy  köl- 
csönös szerződést  kötöttem  Aladárral,  melyben  min- 
den vagyonunkat  közös  birtoknak  nyilatkoztatjuk ;  a 
mi  az  övé,  az  az  enyim,  a  mi  az  enyim,  az  az  övé.  Ala- 
dár könnyelmű  ember  volt,  könnyen  ráállt.  Nekem  tu- 
lajdonképen nagyon  kevés  birtokom  volt  akkor,  mert 
anyai  örökségem  csőd  alá  volt  kerülendő  ;  ezt  ő  bizo- 
nyosan nem  tudta.  Mielőtt  azonban  házasságunk  végbe- 
mehetett volna,  kiütött  a  háború;  Aladár  egy  ízben 
elment  a  vörös  pántlikásokkal,  mint  nemzetőri  száza- 
dos ;  én  Pozsonyba  futottam,  később  aztán  hallottam 
hírét,  hogy  a  huszárokhoz  lépett  át ;  mindenben  részt 
vett,  ezredes  is  lett  a  magyaroknál ;  ebből  megítélheti 
ön,  hogy  micsoda  könnyelmű  ember  volt.  Én  az  alatt 
várhattam  a  menyegzőre. 

—  Hallatlan  szeleburdiság. 

—  Egyszer  aztán  vége  lett  az  egész  tréfának,  Ala- 
dárt elfogták ;  nem  tudta  magát  kimenteni,  mint  más 
okos  ember,  inkább  a  más  hibáját  is  magára  vallotta ; 
ebből  láthatja  ön,  hogy  milyen  haszontalan  ember. 

—  Pedig  jogot  is  végzett  1 

—  Ebből  aztán  az  lett,  hogy  elitélték  fogságra.  Ez 
még  hagyján  ;  de  minden  vagyonának  elvesztésére. 

-  Ahá]  szólt  doctor  Grisák,  térdére  csapva. 

Most  kezdett  már  előtte  világosodni  a  tájék. 

—  Már  most,  ha  ő  hirtelenében  kiszabadul,  a  bir- 
tokviszonyok meg  vannak  fordulva ;  akkor  ő  volt  gaz- 
dag s  én  voltam  csőd  alatt ;  most  én  vagyok  gazdag, 
most  ő  koldus.  Szerződésünk  pedig  kezében  van.  Az 
a  szerződés  pedig  saját  gondoskodásomból  úgy  össze- 
vissza van  kötözve  vinculumokkal,  bogy  a  melyik  fél 
fel  akarja  bontani,  nagyon  nagy  eret  vág  vele  magán. 
Érti  ön  már  most  a  dolgot? 

—  Tökéletesen. 

Doctor  Grisák  el  volt  ragadtatva  e  nő  bölcsesége  ál- 
tal ;  hiszen  ebben  egy  doctor  juris  utriusque  veszett 
el !  No  de  a  mit  a  természet  mostoha  intézkedése 
megtagadott  tőle,  azt  helyre  lehet  hozni  az  által,  ha 
doctor  jurisné  lesz  belőle ;  soha  jobban  összeillő  kedé- 
lyek egymással  nem  találkozhattak. 

—  Kedves  nagysád,  én  egészen  helyesnek  találom 
aggodalmait;  szerencsére  törvényeink  az  itt  említett 
esetre  nézve  igen  üdvös  jogorvoslatokat  reserváltak. 
Legelső  teendője  nagysádnak  következő  edictalis  idé- 
zést köröztetni  hirlapok  útján,  persze  hivatalosan : 
•  Garanvölgyi  Aladár,  kinek  tartózkodási  helye  nem 
tudatik,  ezennel  felszólíttatik  a  házassági  szerződések 
értelmében  keletkezett  kötelezettségeinek  teljesítése 
végett  alulirt  helyen  megjelenni,  mit  ha  egy  év  egy 
nap  alatt  megtenni  elmulasztana,  minden  az  idézett 
kötvényekből  származó  kötelezettségek  in  contumaciam 
semmiseknek  és  felbontottaknak  nyilatkoztatnak. » 

—  Lehető  volna  ez  ? 

—  Oh  van  rá  több  eset.  Hasonló  úton  házasságok 
is  bontattak  már  fel. 

—  De  hiszen  mi  tudjuk,  hol  van  Garanvölgyi  Aladár. 

—  Nem  tartozunk  tudni.  A  domicilium  kérdése  nem 
a  beperlő  dolga.  Hogy  a  megidéztetés  helyére  meg 
nem  jelenhet  egy  év  és  nap  alatt,  az  az  ő  hibája ;  mi 
nem  tartozunk  felőle  értesülve  lenni  s  a  törvény  előtt 
az  nem  kifogás.  És  akkor  egy  év  múlva,  hogy  minden 

további  alkalmatlan  kötelezettséget  elhárítson  nagysád 
magáról,  leghelyesebbnek  ajánlanám  a  rögtöni  férjhez- 
menetelt, így  nagysád  egészen  biztosítva  volna. 

Corinna  szeme  közé  akart  nézni  e  szóra  a  doctor 
jurisnak;  de  nem  tehette,  mert  hisz  az  szemüveget 
hord  ;  hölgyeknek  nagyon  alkalmatlan  gát  ez  a  szem- 
üveg: nem  olvashatnak  a  férfi  szemében,  a  helyett  sa- 
ját miniatűré  arczképeiket  látva  meg  az  üveg  tükrében. 

No  de  a  dolgot  megérteni  nem  is  igen  mély  vizs- 
gálódás kellett.  A  doctor  úr  a  megírt  receptet  mindjárt 
maga  is  kész  volna  bevenni.  Majd  meglássuk. 

—  Ezt  mégis  nem  szeretném,  szólt  Pajtayné,  húzó- 
dozva a  bölcs  ajánlattól.  Bizonyos  tekinteteket  kímélni 
tartozom, 

—  Bocsánat,  tisztelt  nagysád,  én  sokkal  jobban  ki- 
méivé látom  Aladár  urat  az  én  ajánlatom  által.  Ez 
esetben  neki  csak  egy  évig  kellene  azon  gondoskodás- 
ban részesülnie,  hogy  mostani  tartózkodása  helyét  el 
ne  hagyhassa ;  egy  év  múlva,  ha  egyéb  akadálya  nincs 
kiszabadulásának,  nagysád  érdeke  nem  álland  útjában, 
míg  így  kénytelenek  vagyunk  őt  szomorú  sorsában 
továbbra  is  megerősíteni. 

— -  Nem  őt  értettem,  kérem.  Saját  magamat.  Igaz, 
hogy  ez  reá  nézve  kisebb  baj  volna,  de  nagyobb  lenne 
én  reám.  Önnek  nincs  fogalma  arról  a  türelmetlenség- 
ről, a  mivel  az  embernek  itt  minálunk  minden  tettét 
bírálgatják.  Minden  magán  ügyből  politikai  kérdést 
csinálnak.  Ha  egy  kivándorolt  honvéd  menyasszonya 
máshoz  megy  nőül,  kigyót-békát  kiáltanak  fejére ;  ha 
valaki  pénzét  nem  hagyja  egy  bujdosónál  oda  veszni, 
azt  mindjárt  hazaárulásnak  mondanák.  Ha  rólam  valami 
nyilvános  fellépés  elárulna  e  kérdésben  valamit,  a 
legvakmerőbb  rágalmaknak  tenném  ki  magamat.  Aztán 
tudja  kegyed,  az  ember  a  jó  hírét  szereti. 

—  Azonban  végtére  is  —  nagysád  nincs  ehhez  a 
koronaországhoz  kötve. 

—  Arról  magam  is  töprenkedtem  már ;  de  még  nem 

határozhattam  el  magamat.  Hagyjuk  ezt  későbbre. 
Most  egyelőre  maradjunk  annál,  a  mire  kértem.  Este 
el  fog  ön  jönni  theára  hozzám? 

Ez  azt  jelenté,  hogy  most  ebédre  nem  marasztal- 
tatik. 

—  Igen  sok  dolgom  van ;  magyarázá  az  özvegy. 
Leveleket  kell  írnom  mindenfelé. 

—  Nagysádnak  oly  nagy  correspondentiája  van,  hogy 
már  azért  magáért  megérdemelné  férjhez  menni. 

—  Csak  nem  képzeli  ön,  hogy  férjemmel  íratnám 
leveleimet? 

—  Nem  ;  hanem  a  levélírások  elmaradnának. 

—  Oh,  ne  képzeljen  ön  szerelmes  leveleket.  A  kit 
én  szeretni  akarok,  annak  azt  nem  adom  írásban. 

Grisák  úr  ezt  nagyon  okos  szónak  találta,  mely 
eléggé  indokolva  van,  ha  az  embernek  már  egyszer  az 
írásban  adott  szerelmi  kötelezettség  ennyi  fejfájást  oko- 
zott. Míg  aztán  a  lépcsőkön  lement,  végig  futott  azon 
levelek  lajtsromán,  miket  hozzá  küldözött  a  szép  öz- 
vegy, s  úgy  találta,  hogy  csakugyan  nincs  azokban 
semmi  szerelmi  nyilatkozat.  Már  pedig  ha  valaki, 
hát  ő  . . . 

Alig  húzá  be  maga  után  az  ajtót  doctor  Grisák,  mi- 
dőn Corinna  ismét  Íróasztalához  ült,  s  egy  finom,  illa- 
tos, lilaszín  lapocskára,  csipke-nyomatú  szcgélylycl, 
írni  kezde : 

« Kedves  barátom!* 

A  többi  titkos  jegyekben  van  írva. 

A  levél  borítékára  ez  jön  :  Straff  Péter  úrnak,  Ká- 
polnán, poste  restante. 

StrafiF  Péter  úr,  « kedves  barátom*.  Szép  constel- 
latio  I 

Doctor  Grisák  bureaujába  visszasietve,  egy  látogató- 
jegyet talált  asztalán,  melyen  Ankcrschmidt  lovag  ne- 
vét olvasá,  néhány  plajbászvakarítással,  melyből  az 
sült  ki,  hogy  a  lovag  úr  délután  öt  órakor  el  akar 
jönni. 

Jókai  :    At    új    fOldcfúr  -j 


—  Aha!  A  yorkshircick  végett!  Még  most  is  azt 
képzeli,  hogy  itt  ezen  a  világon  ügyvédnek,  birónak 
semmi  egyéb  dolga  nincs,  mint  ha  valami  jámbor  far- 
mernek elveszett  a  lábas  jószága,  utána  szaladgálni.  No 
ez  járhat,  míg  itthon  talál. 

Hanem  a  sors  ezúttal  megbüntette  gonosz  akaratú 
szándékáért,  mert  a  mint  a  vendéglőbe  benyitott,  a  hol 
az  elegáns  világ  szokott  dinirozni,  hát  épen  annál  az 
asztalnál,  a  hol  ülni  szokott,  találta  letelepedve  Anker- 
schmidtet.  Akkor  már  az  a  dessertnél  volt. 

—  Épen  méltóságodat  « kerestem »  !  —  szólt  doctor 
Grisák,  helyet  foglalva  a  lovag  úr  mellett. 

—  Bravó,  hát  akkor  nem  is  kell  önhöz  fáradnom. 

—  Oh  kérem,  de  legyen  szerencsém.  Itt  nem  vé- 
gezhetünk ügyleti  dolgokat. 

—  Nem  igen  sokat  kell  magyaráznom  rajta,  a  miért 
önhöz  jöttem. 

—  Értem.  Tudom.  A  yorkshireiek. 

—  Ördög,  mennykő !  Ne  hozza  ön  a  yorkshirei 
históriát  elő !  kiáltá  haragosan  Ankerschmidt ;  s  jó  sze- 
rencse, hogy  indulatát  leöntheté  egy  pohár  ruszti  más- 
íással.  Az  is  bolond  volt,  a  ki  elkezdte  az  ilyen  tréfát. 
No  de  vége.  Erről  egy  szót  se  többet.  Másban  járok. 
Egy  folyamodásra  van  szükségem.  Valami  szépre. 

—  Készen  vagyok. 

—  Mikor  nyugdíjaztattam  magamat,  azt  mondták 
odafenn :  bizonyos  lehet  ön  a  felől,  hogy  akármikor 
kérni  fog  valamit,  kérelme  azonnal  tejesíttetni  fog.  No 
hát,  most  fel  akarom  használni  ezt  az  Ígéretet.  Írásban. 
Mert  szóval  majd  elmondom  én  azt  magam. 

—  Értem,  szólt  bizalmas  suttogással  hajolva  köze- 
lebb Ankerschmidthez  a  doctor.  Talán  valami  rendjel 
ügye? 

—  A  mennykőt !  Most  is  annyi  van,  hogy  nem  tu- 
dom hol  viselni.  Aztán  kinek  mutassam?  A  paraszt- 
jaimnak otthon  ?  Mást  akarok  én.  Valami  fogolynak 
^karok  kegyelmet  eszközölni, 

—  Ah,  ez  igen  szép,  ez  igen  nemes.  Tán  finan- 
ciális botlásért  van  elitélve. 

—  Nem.  Politikai  vétség  miatt. 

—  Ah!  Bizonyosan  az  aula  tagja! 

—  Nem.  Magyar  katonaember. 

—  Tán    egy   hajdani   tiszttársa  nagyméltóságodnak? 

—  Épen  nem  az.  Nem  ismerem.  De  fel  akarom 
használni  minden  befolyásomat  érte.  A  neve  Garan- 
völgyi  Aladár.  Annak  a  Garanvölgyi  Ádámnak  az  öcs- 
csc,  tudja?  Nos,  mi  a  patvar  lelte  önt? 

—  Semmi,  semmi.  Egy  halszálka  akadt  meg  a  tor- 
komon. 

—  Halszálka?  Mennykőt.  A  borjucotelettből.  No 
ilyen  rajtam  sem  történt  még,  pedig  hat  esztendeig 
éltem  a  menázson ! 

Doctor  Grisák  csúnya  kelepcéébe  került ;  két  kliens 
közé,  a  kik  közül  az  egyik  igen  jó  jövedelem,  a  másik 
pedig  igen  jó  kilátás. 

—  Szabad  megtudnom  méltóságodtól,  mi  oka  van  az 
érintett  urat  pártfogolni  ? 

—  Az  nem  tartozik  a  dologra.  Azt  nem  is  szükség 
híresztelni,  hogy  én  ebben  lépéseket  teszek,  miután  a 
mint  vége  van  a  dolognak,  elfeledjük.  Én  Garanvölgyi 
Aladár  urat  nem  ismerem  most,  nem  fogom  ismerni 
ezután.  Ezt  tessék  az  én  részemről  úgy  venni,  mint 
magán  mulatságot.  Nem  is  akarok  én  semmiféle  szín- 
padi szerepet  játszani,  hogy  én  nékem  tapsoljon  a  gal- 
léria  valami  nagylelkűségért,  vagy  tudja  patvar  miért. 
Csak  a  tényt  akarom  elérni,  minden  további  vonatko- 
zás nélkül.  Akarom,  hogy  Garanvölgyi  Aladár  otthon 
legyen,  aztán  semmi  közöm  hozzá.  Ha  találkozunk  az 
utczán,  jó  napot  kivánunk  s  odább  megyünk.  Azért 
nem  is  az  a  tervem,  hogy  magam  folyamodjam  kisza- 
badításáért, hanem  valaki  más ;  én  majd  azután  csak  a 
harmadik  személy  folyamodásának  akarok  sikert  sze- 
rezni azzal  a  befolyásommal,  a  mi  illető  helyeken  szá- 
momra fenn  van  tartva. 


—  úgy?  értem.  Az  öreg  Garanvölgyi  lesz  a  folya- 
modó? 

—  Az  öreg  Garanvölgyi  ?  Ah  barátom,  akkor  ön  nem 
ismeri  az  öreget.  Az  nem  folyamodik  semmiért. 

—  Ügy  tudom,  hogy  nagyon    szerette  unokaöcscsét. 

—  Szerette,  de  azért  nem  folyamodik  érte. 

—  Sőt  lényeges  szüksége  is  van  rá,  mert  ő  maga, 
sok  hóbortja  mellett,  egészen  tönkre  juttatja  nagy  gaz- 
daságát, a  mit  a  jólképzett  fiatal  ember  igen  jó  kar- 
ban tartott. 

—  Az  mind  meglehet.  Hanem  azért  az  öreg  szom- 
szédnak hamarább  nyakába  szakad  a  háza,  hamarább 
lerágják  a  lábáról  az  egerek  a  csizmát,  mint  ő  egy  fo- 
lyamodásnak aláírja  a  nevét.  Ezt  én  jobban  tudom. 
Valakinek  másnak  kell  föllépni.  Más  közelálló  ro- 
konnak. 

Dr.  Grisák  kiváncsian  kezde  egy  fogpiszkálóval  mű- 
ködni ;  vájjon  ki  lehet  az  ? 

—  Nos ;  nem  találja  ön  el,  hogy  kinek  kell  folya- 
modnia? 

Doctor  Grisák  rázta  a  fejét;  ő  ki  nem  találja. 

—  No  hát  ne  találja  ki.  Hanem  hát  készítsen  el  egy 
szép  folyamodást ;  de  szép  legyen  ;  ne  valami  száraz 
Stylus,  mint  ha  privilégiumot  kérne  valaki  újon  felta- 
lált csizmakenőcsre  ;  hanem  illő,  méltóságteljes  ;  majd 
én  azután  gondoskodom,  hogy  az  illetővel,  a  kinek  fo- 
lyamodnia kell,  aláirassam :  azután  majd  én  magam  fel- 
viszem azt  Bécsbe.  Azért  csak  siessen  ön  azzal  a  kom- 
póttal, nem  szükség  minden  szem  cseresnyéről  külön 
lerágni  a  magot.  Mikor  én  olyan  idős  voltam,  mint  ön, 
minden  cseresnyét  magostól  ettem  meg.  Tehát  csak 
iparkodjék,  én  megvárom  s  együtt  elmegyünk  az  ön 
szállására.  Ön  maga  megírja  a  folyamodványt,  ezt  a 
segédek  kezébe  nem  szabad  juttatni ;  én  zsebembe  te- 
szem s  aztán  megyünk   együtt  az  aláírást  megszerezni. 

Doctor  Grisák  jobban  megfőtt  e  szavak  alatt,  mint 
a  rostbecf,  a  mit  elköltött.  Ez   szép   lesz.  Az   ő   saját 

kézirása  menjen  fel,  mint  folyamodás,  a  lovag  által 
pártfogolva ;  holott  Pajtayné  épen  ellenkező  megbí- 
zással terhelé  meg!  Hogy  ő  maga  írjon  szívreható 
esedezést  annak  az  embernek  a  szabadsága  érdeké- 
ben, a  ki  épen  azt    akarja  nőül  venni,  a  kit   ő   is   áhít. 

De  nem  lehetett  Ankerschmidttől  szabadulni ;  csak 
meg  kellett  inni  a  fekete  kávét  szaporán  s  igyekezni 
vele  haza  a  szállásra,  ott  leülni  s  addig  föl  nem  kelni, 
a  míg  a  kivánt  okmány  szerkesztve  nincs. 

A  doctor  úrnak  az  a  ravasz  ötlete  volt,  hogy  majd 
ő  olyan  sok  ákombákomot  fog  ebben  a  folyamodásban 
csinálni,  annyi  törlést,  beigazítást,  hogy  szükséges  lesz 
letisztáztatni.  De  csalódott.  A  mint  a  lovag  végig  ol- 
vasta a  fogalmazványt,  szépen  összehajtotta  és  zsebébe 
tette. 

—  Kérem  alássan  I  majd  egyik  Írnokommal  Ictisztáz- 
tatom. 

—  Nem  szükséges.  Jó  ez  így. 

—  Csak  nem  gondolja  méltóságod  így  brouillonban 
beadhatni. 

—  Nem  bizony.  Hanem  magának  a  folyamodónak 
kell  ezt  sajátkezűleg  leirni  szórói-szóra. 

—  De  az  nem  fog  elmenni  rajta. 

—  Én  el  tudok  rajta  menni  s  lediktálom  neki  magam. 

Ezt  már  nem  lehetett  megmenteni.  A  lovag  úr  ke- 
zébe fogta,  s  azt  többé  tőié  semmi  rohammal  vissza- 
foglalni nem  lehet. 

Már  most  legsürgetősebb  feladat  e  váratlan  fordu- 
latról Corinnát  értesíteni.  A  veszély  sürgetős ;  ezt  vala- 
hogy paralyzálni  kell. 

Szerencsére  a  lovag  végezve  az  ügyet,  nem  akar 
tovább  időzni,  hanem  rögtön  veszi  kalapját  s  indul 
dolga  után.  Doctor  Grisák  maga  is  sietős  útban  van. 
Neki  természetesen  Pajtaynét  kell  minél  előbb  fel- 
keresni. Az  ugyan  csak  theára  várja  őt,  de  ily  rend- 
kívüli esetben  nem  várhatja  az  ember  az  audientia 
rendes  óráit,  midőn  minden  perez  rohanó  veszély. 

A  kapu  alatt  doctor  Grisák  sürgős  indulnivágygyal 
vesz  búcsút  Ankerschmidttől,  s  miután  kölcsönösen 
kezet  szorítottak,  s  egymásnak  jó  éjszakát,  sok  szeren- 
csét kívántak  és  egymást  biztosíták  a  felől,  hogy  mi- 
lyen nagy  szerencse  volt  rajok  nézve  e  találkozás, 
akkor,  —  úgy  tapasztalták,  hogy  mind  a  ketten  egy  felé 
akarnak  menni. 

—  No  ez  derék,  tehát  ismét  egy  úton  megyünk. 

A  Kristóf-téren  ismét  búcsút  vettek  egymástól,  is- 
mét kezet  szorítottak. 

—  Sok  szerencsét. 

—  Isten  önnel. 

—  Merre  tetszik  tartani  ? 

—  Én  a  váczi-utczának. 

—  No  én  is  arra  megyek. 

S  a  másodszori  búcsúzás  után  is  megint  csak  egy 
úton  haladtak.  Nagyon  nevettek  ők  ezen. 

Végre  aztán  egy  kétemeletes  ház  kapuja  előtt  vég- 
legesen megállt  Ankerschmidt. 

—  De  már  itt  csakugyan  búcsút  kell  vennünk.  No 
kedves  doctor,  a  viszontlátásig. 

—  Igen  örülök,  szólt  a  doctor.  S  azzal  mind  a  ket- 
ten majd  odaszorultak  a  kapuhoz,  a  hogy  egyszerre 
akartak  belépni  rajta. 

—  Mi  az  ördög?  Hát  ön  is  ide  tart? 

—  Hát  nagyságod   is  ide  törekszik.  No  ez  rendes. 

—  S  mi  olyan  szépen  elbúcsúztunk  már  háromszor 
egyhuzamban. 

—  Pedig  nem  is  vagyunk  egymásnak  adósok. 

—  Micsoda  ismerője  lakik  itt  önnek? 

—  Nekem?  szólt  dr.  Grisák  tétovázva.  Én  ő  nagy- 
ságához, Pajtayné  asszonysághoz  megyek  bizonyos 
ügyekben. 

—  Bravó  I  Ez  derék.  Hiszen  én  is  oda  megyek,  ön 
legalább  már  tudja,  merre  nyilik  az  ajtó,  bevezethet, 
én  csak  a  ház  számát  tudtam.  Hisz  én  is  épen  ide  in- 
dultam. No  ez  derék  véletlen. 

Azzal  megfogta  a  lovag  a  doctor  karját  s  tolta  őt 
nagy  nyájasan  maga  előtt ;  az  pedig  szerette  volna  őt 
lehajítani  a  lépcsőn,  ha  meg  nem  lett  volna  győződve 
a  felől,  hogy  a  lovag  hamarább  el  fogná  őt  hajítani, 
ha  a  «jus  fortioris»-ra  kezdenének  appellálni. 

Dr.  Grisák  egy  csínyt  tett  kis  diák  szívdobogásával 
engedé  magát  Ankerschmidt  által  kisértetni,  mint  a  ki- 
nek valami  gonosz  sejtelem  azt  súgja,  ha  a  praeceptor 
megtud  valamit,  majd  olcsó  lesz  a  mogyoró-pej  I 

Ankerschmidt  pedig  szívesen  látandott  vendég  lehe- 
tett Pajtaynénál  a  legelső  adás-vevési  viszony  óta ; 
mindig  is  nagyon  magasztalólag  szokott  emlékezni  a 
hadastyán  szeretetreméltó  tulajdonairól. 

Igen  is:  « szeretetre » -méltó  tulajdonairól.  Mert  ne 
is  hízelegjetek  magatoknak  azzal,  ifjú  felbodorított 
hajú  polgártársak,  mintha  az  asszonyok  már  csak  kizá- 
rólag titeket  tüntetnének  ki,  s  minket  ősz,  szürke,  félig 
és  egészen  kopasz  « meglett »  ifjakat  észre  sem  ven- 
nének. 

Valóban  igen  szívesen  is  fogadták  a  lovagot.  A  házi- 
asszony csupa  figyelem  volt  iránta,  ót  tünteté  ki  leg- 
jobban vendégei  között ;  tőle  kérdezte  meg,  hogy  mit 
zongorázzon  ?  mellé  ült  a  theázás  alatt,  s  engedte  a 
társaság  egyéb  alkatrészeit  ott,  a  hol  nekik  tetszett, 
csoportosulni.  Pedig  jelen  voltak  az  előtánczos,  a  gaz- 
dász,  a  költő  s  egyéb  imádók  is  ;  azok  Corinna  nőismerőit 
mulattaták,  ki  itt,  ki  amott  telepedve  le,  míg  Corinna 
maga  a  lovagot  tartá  legérdemesebbnek  apró  udvarias- 
ságok alkalmazására,  a  miben  őt  életrevaló  tisztelői 
nem  akadályozták. 

Csak  dr.  Grisák  iparkodott  untalan  úgy  ejteni  a  dol- 
got, hogy  « harmadik  lehessen  a  szövetségben*,  min- 
denféle apropos-kal  au  courant  tartva  magát  a  két 
cliens  párbeszédének  folyama  körül. 

Fölösleges  aggodalom  volt.  Csupán  csak  szépsége- 
ket mondogattak  egymásnak,  a  hogy  szokás  a  világban. 

Később   aztán    gyérülni  kezdett  a  társaság.  Igen  di- 

cséretes  bevett  szokás  szerint,  minden  oltározó  úgy 
osont  el,  hogy  azt  senki  se  tudja ;  nem  mint  falusi 
estélyeken,  hogy  elébb  felveszi  a  bundát,  meg  a  boto- 
sokat s  azután  sorban  búcsúzik  a  háziaktól,  meg  az  ott 
maradó  vendégektől.  Itt  legfeljebb  az  inas  tudja  meg, 
hogy  eltávozott  valaki,  midőn  a  felöltönyt  felsegíti  rá. 
Dr.  Grisák  is  nézegette  már  egy  párszor  az  óráját, 
idestova  éjfél  lesz,  mindenki  takarodik  már,  csak  Anker- 
schmidt  nem  akar  még  mozdulni  az  elfoglalt  positió- 
ból,  s  már  a  hetedik  csésze  theát  iszsza ;  még  meg  ta- 
lálja ütni  a  guta ! 

Most  végre  egy  pár  női  vendég  közbejötte  hábo- 
rítja meg  a  társalgást,  kik  mulattatóik  elosontával  szin- 
tén fölkerekednek  s  kocsijaikat  előrendelik.  Már  ezek 
búcsúznak  a  háziasszonytól.  Az  kikíséri  őket.  A  lovag 
állhatatosan  ülve  marad,  mint  az  ezeregy  éjszakai  kő- 
lábú  herczeg. 

—  Ugyan  késő  már  az  idő,  szól  dr.  Grisák,  kényel- 
metlenül feszengve. 

—  Az  ám,  helyesli  Ankerschmidt,  önnek  korán  kell 
felkelni,  miért  nem  megy  haza? 

—  Megvárom  önt,  hogy  együtt  menjünk.  Én  kocsit 
rendeltem  ide. 

—  Fölösleges  volt.  Egyébiránt  várjon  meg,  hanem 
akkor  még  töltsön    magának  egy  csészével,   mert   ráér. 

Üm.  Ennek  ugyan  megtetszett  itt. 

A  lovag  hozzáfogott,  hogy  rhumot  égessen  czukor- 
ral  a  theás  kanalában. 

Corinna  visszajött  s  újra  letelepedett  mellé  ;  dr.  Gri- 
sák oldalvást  ült  le,  nagy  kedvetlenül  könyökölve  egy 
kis  etagérere. 

—  Nagysád  vendégei  már  elmentek  mind  ?  kérdé 
Ankerschmidt. 

—  Oh  az  nem  tesz  semmit,  sietett  őt  megnyugtatni 
Corinna. 

—  Sőt  nagyon  szeretem,  hogy  valahára  egyedül 
szólhatok  nagysáddal. 

Jó  éjszakái  doctorkám  ! 

Jókai  :   Az   új   földesúr. 

Corinna  kétkedő  szemmel  inte  dr.  Grisák  felé. 

—  óh,  adoctor  úr  előtt  lehet  szólanom,  szólt  Anker- 
schmidt,  lassúdan  csepegtetve  az  égő  rhumot  kanalából 
a  theába.  ó  be  van  avatva. 

Mi  lehet  ez  ?  kérdezé  magában  Corinna,  míg  dr.  Gri- 
sák kényelmetlenül  feszengett  helyében. 

—  Nagysád,  mint  tudom,  menyasszony,  szólt  Anker- 
schmidt  nyájas  bonhomiával  tekintve  Corinnára. 

—  Oh  nem,  oh  nem,  szólt  ez  fülig  elpirulni  akarva. 
■ —  De  én  úgy  vagyok  értesülve. 

—  Oh  kérem,  én  nekem  semmi  szándékom  férjhez 
menni. 

Így  védik  magukat  azok,  a  kik  azt  akarják,  hogy 
megczáfoltassanak. 

—  Tudom,  tudom.  Egy  kellemetlen  ^körülmény. 
Nagysád  mindenkit  visszautasít,  és  ennek  senki  sem 
találja  ki  az  okát.  Í2n  már  tudom  azt.  Ne  tessék  zavarba 
jönni.  Kegyed  jegyese  fogva  van.  tn  tudom  jól.  Még 
pedig  olyan  hosszú  időre,  hogy  mikor  ismét  maga 
előtt  fogja  látni,  már  akkor  egy  elmaradt  ifjúság  alko- 
nyán nyújthatják  egymásnak  kezeiket.  És  nagysád  tit- 
kolja bánatát  s  azt  mondja,  nem  megy  nőül  soha.  Én 
ezt  nagyrabecsülöm.  tn  meglehet,  hogy  ellenség  vol- 
tam, a  míg  verekedtünk ;  de  minek  üldözném  azt,  a  ki 
már  nem  is  védi  magát?  Én  azt  mondom,  hogy  nagy- 
sádnak  rövid  időn  boldognak  kell  lenni,  még  pedig  az 
által,  a  kit  oly  messze  elveszettnek  gondol. 

Corinna  meglepetve  nézett  Grisákra,  ki  minden 
lehetőt  elkövetett,  hogy  inggallérját  oly  magasra  fel- 
húzza, hogy  egészen  elrejthesse  magát  mögötte, 

—  Kereken  kimondva,  szólt  Ankerschmidt  lovag, 
én  intézkedni  akarok,  hogy  egy  megkegyelmezési 
folyamodvány  a  legjobb  helyre  legjobban  ajánlva 
eljusson  s  kezeskedem  a  sikerért,  hogy  két  hónap 
múlva  Garanvölgyi  Aladár  itt  lesz  nagysád  lábainál. 

Doctor  Grisák  szükségesnek  találta  e  szavaknál  egy 
pohár  vizet  okvetlenül  meginni. 

CorJnna  zavartan  és  közönyösen  hebegé : 

—  Nem  értem. 

—  Oh  pedig  ez  nagyon  egyszerű. 
Ankerschn\jdt  zsebébe   nyúlt  s   doctor   Grisák    két- 
ségbeesésére a  sokszor  említett  fogalmazást  vonta  elő. 

A  doctor  érzé,  hogy  el  van  veszve. 

—  Ez  egy  igen  szép  folyamodás,  melyet  nagysád 
tulajdon  szép  kezecskéjével  fog  letisztázni.  Kell,  hogy 
lássék  rajta  a  szerető  kéz  reszketése.  Ha  egy  pár  betű 
kimarad  is  belőle,  annál  jobb ;  arról  fog  látszani  az 
érzelem  valódisága.  Ezt  nagysád  aláírja  s  azután 
együtt  felmegyünk  Bécsbe.  Én  személyesen  elkísérem 
mindenüvé,  a  hol  megjelennie  kell,  s  biztosítom  felőle, 
hogy  ha  valami,  úgy  ez  a  kérvény  nem  fog  tagadó 
válaszszal  visszajönni. 

Doctor  Grisák  úgy  érzé,  hogy  két  éles  nyíl  ahhoz  a 
fauteuilhöz  szegezi,  a  melyben  összeroskadva  ül  ;  e 
két  éles  nyíl  Corinna  két  szeme. 

Megismerte  a  fogalmazáson  a  doctor  irását. 
.  Vége  neki ! 

Corinna  ereiben  forrt  a  méieg.  Ez  az  együgyű  vén 
ember  a  helyett,  hogy  kapna  az  alkalmon,  a  midőn 
egy  szép  szalmaözvegyet,  egy  «res  nullius»-t  lát  maga 
előtt,  micsoda  zavart  akar  előidézni ;  s  még  azt  ki- 
vánja,  hogy  ezt  mint  nagylelkűséget  írják  fel  az  árjegy- 
zékébe. 

De  az  a  másik !  Az  a  törvényes  ember,  a  ki  min- 
dent jól  tud.  Nem  tudta  lebeszélni  e  balga  szándé- 
káról a  hadastyánt?  még  ő  fogalmazta  számára  azt  a 
fatális  kérvényt. 

Üs  ezt  ő  sajátkezűleg  írja  le  I 

És  ő  maga  járjon  utána  annak,  a  minek  bekövetke- 
zésétől retteg. 

Oh  ezek  a  férfiak  érdemesek  volnának  mind  arra, 
hogy  egytől-egyig  be  legyenek  zárva  földalatti  börtö- 
nökbe, a  hol  halálra  epedjenek  egy  óhajtott  asszonyi 
hang  hallhatásáért. 

A  lovag  csak  kavargatta  csészéjében  az  égetett 
czukrot. 

Egészen  meg  volt  elégedve  a  theater-coupval,  s 
semmit  sem  várt  kevesebbet,  mint  hogy  a  szép  özvegy 
sírva  fog  vállára  borulni  s  kezét  megcsókolni  törekszik, 
a  mit  ö  telhetőleg  meg  fog  akadályozni. 

Corinnának  most  hirtelen  egy  státus-csíny  ötlött 
eszébe,  jellemző  arra  nézve,  mennyi  erő  s  mennyi 
gyöngeség  tud  párosulni  egy  asszonyi  szívben. 

A  kérvényt  összehajtá  s  visszatette  a  lovag  elé.  És 
azzal  hideg  hangon,  de  tört  lélekzettel  monda  neki : 

—  Uram,  mielőtt  önt  ismertem  volna,  kész  leendtem 
e  lépést  megtenni;  de  most,  «a  ki  önnek  ellensége,  az 
nekem  is  ellenségem*. 

Ez  vallomás  in  optima  forma !  Nem  akarom  régi 
vőlegényemet  kiszabadítani,  hogy  « önnek »  útjában  ne 
legyen. 

És  ez  egyúttal  aztán  kosár  is  doctor  Grisáknak. 

Ankerschmidt  összeszorítá  ajkait,  nagyot  nézett  azok 
alul  a  sűrű  szemöldök  alul  Corinnára;  azzal  csen- 
desen visszadugta  oldalzsebébe  az  iratot,  s  begombolá 
kabátját. 

—  Késő  az  idő,  doctor  úr.  Mehetünk. 

—  Nem  iszsza  meg  theáját?  szólt  marasztó  hangon 
Corinna. 

—  Köszönöm.  «Elég  volt». 
Minden  elég  volt  már  a  lovagnak. 

Egy  hideg  főhajtás  után  búcsút  vett  és  eltávozott. 
Doctor  Grisák  leforrázva  ment  a  sarkában. 

Ott  nem  maradt  volna  ezúttal  egy  másodpercéig  egy 
miniszteri  tárczáért. 

Elébb  végig  kell  otthon  gondolni,  hogy  micsoda 
paragrafusokkal  védelmezze  magát  Corinna  megtáma- 
dásai ellen,  hogy  kerüljön  felül  Incattusból  Actorrá? 
most  pedig  csak  az  a  feladat,  hogy  retirálhasson  el  sze- 
rencsésen a  hadastyán  fedezete  alatt? 

Ankerschmidt  egy  szót  sem   szólt   a   lépcsők   aljáig. 

Ott,  a  míg  megálltak,  doctor  Grisák  bérkocsijának  clő- 
jártára  várakozva,  rátevé  kezét  a  doctor  vállára. 

—  Hallja,  doctor  úr,  látta  ön  már,  mikor  egy  kutyá- 
nak hat  kölyke  van,  aztán  csak  egyet  akarnak  belőle 
megtartani,  a  melyik  legkövérebb,  a  többit  pedig  elás- 
sák elevenen? 

A  doctor  bámulva  néze  rá  e  kérdés  után  ;  mit 
akar  vele  ? 

—  No  hát  azt  mondom  önnek,  hogy  olyan  elevenen 
elásott  fölösleges  kis  kutyának  lenni  sokkal  kegyelme- 
sebb fátum,  mint  lenni  azon  asszonyság  vőlegényének. 
Jóéjszakát  doctorkám. 

Azzal  ott  hagyta  őt  kocsijába  szállni,  ő  maga  gyalog 
ballagott  haza.  0  nem  félt  gyalog  járni  egyedül  a  bar- 
bárok fővárosában. 

(Az  a  másik.) 

Ankcrschmidt  fényes  új  kastélya,  mely  renaissancc- 
stylben  épült,  az  út  felől  egészen  eltakarta  amaz  ócska 
épületet,  melynek  birtokába  Garanvölgyi  Ádám  oly 
makacsul  nem  bocsáta  senkit.  Csak  a  midőn  az  ember 
a  házat  megkerülte,  tűnt  szemébe  az  ódon  emlék,  vén 
vadgesztenyefáktól  környezve,  mik  tetején  körül  össze- 
hajlottak, mintha  ők  vállalták  volna  magukra,  hogy 
majd  védeni  fogják  a  viharok  ellen.  Hasonló  szíves- 
séggel volt  a  megkoppadt  téglafalakhoz  a  zöld  folyon- 
dár, melynek  repkényindái  az  ablakok  közeit  egész  a 
tetőig  befutották,  míg  tőszáraik  olyan  bolyhosak  voltak 
már,  mint  egy  őiláb. 

A  ház  környékét  egész  a  fák  tövéig  szépen  körül- 
nőtte a  fű,  addig  volt  az  Garanvölgyi  birtoka,  azon 
innen  be  volt  hintve  kavicscsal  a  tér,  ez  már  Anker- 
schmidt  lovagé  volt.  Ankcrschmidt  még  korlátokkal  is 
elkülönítteté  az  idegen  tért,  nehogy  valami  szekérrel 
vagy  lóval  rátévedjenek. 

Az  ó  kastély  környékén  tehát  akkorát  nőhetett  a  fű 
tavasztól  őszig,  a  mekkorát  akart,  azt  se  nem  aratták, 
se  nem  taposták. 

Hanem  négyszer  egy  évben,  rendesen  elválasztott 
időszakokban  el  szokott  oda  jönni  Kampós  uram,  egy 
csomó  kulcscsal ;  felnyitogatta  az  ajtókat,  kiszellőztette 
a  szobákat,  odabenn  tett,  vett,  ki  tudja  mit?  fél- 
órai motoszkálás  után  ismét  bezárt  maga  után  mindent 
s  eltávozott. 


Hogy  e  rendes  negyedéves  megjelenés  az  ócska 
házban  fel  ne  ötlött  volna  Straffnak,  a  kit  most  már 
csak  nevezzünk  a  maga  nevén,  alig  föltehető. 

Straff .  csakugyan  ott  maradt  a  lovag  családjánál, 
zongoratanítói  hivatalos  minőségben.  Mint  tudjuk, 
igen  jól  tudta  játszani  a  zongorát  és  a  lengyel  mene- 
kültet, a  minek  őt  utoljára  maga  Ankerschmidt  is  hitte. 

Egy  ilyen  negyedév-fordulati  napon  Straff,  a  mint 
megsejté  Kampós  uram  közeledtét,  utána  osont,  s  míg 
az  maga  után  bezárta  a  ház  ajtaját,  addig  ő  egy 
orgonabokor  árnyában  elbújva,  rálesett  azon  szoba 
ablakán  át,  a  melybe  az  ajtók  nyitása  után  hallotta  őt 
átmenni. 

Kampós  úr  a  szobába  lépve,  elébb  körülnézett,  hogy 
jól  be  vannak-e  vonva  az  ablakokon  a  függönyök.  Az 
kikerülte  figyelmét,  hogy  az  egyik  ablak  ónkarikája  ki 
van  esve,  s  azon  keresztül  egy  benyúló  pálczikával 
valaki  a  függönyt  annyira  felemelheti,  hogy  a  nyilason 
át  megláthassa,  a  bennlevő  mit  csinál. 

Kampós  uramon  nagy  ujjas  csurapé  volt,  a  mi  igen 
alkalmas  volt  arra,  hogy  tárgyakat  láthatókká  és  lát- 
hatatlanokká tegyen,  mint  az  ezermester  japonicája. 

Egyszerre  csak  egy  kis  négy  szögi  ábnyi  szekrényke 
látszott  a  kezében.  Honnan  vette  elő,  azt  nem  lehetett 
jól  észrevenni.  A  szekrényke  ébenfából  volt.  Legalább 
fekete  volt,  annyi  igaz. 

Kampós  uram  egy  kis  kulcsot  vett  elő  mellényzsebé- 
ből s  azzal  a  szekrénykét  felnyitotta.  Kár,  hogy  úgy 
állt  vele,  miszerint  a  szekrényke  felnyilt  teteje  egészen 
eltakarta  azt,  a  mi  benne  lehet. 

Pedig  valami  nagy  dolognak  kell  benne  lenni,  mert 
Kampós  uram  sokáig  nézeget  a  szekrénybe,  mind- 
addig, a  míg  a  szemei  meg  nem  telnek  valami  nedű- 
vel, akkor  kezével  megtörli  két  szemét,  s  azután  ökölre 
szorítva  két  markát,  csúnya  fenyegetőző  mozdulatokat 
tesz  a  levegőben. 

Hát  azután  mit  csinál  tovább? 


Azután  iratokat  vesz  dő  bekecse  zsebéből  s  azokat 
a  szekrényke  fiókjába  elhelyezi. 

Igen  gyanús  manipulatio ! 

Azután  gyertyát  gyújt,  spanyolviaszkot  keres  elő, 
lehúzza  ujjáról  pecsétnyomó  gyűrűjét,  s  a  ladikot 
lepecsételi. 

Legfőbb  mértékben  gyanús  működés ! 

Akkor  ismét  felveszi  a  ládát,  egyet  kerül-fordul,  s 
végre  elhagyja  a  szobát.  Letette-e  a  szekrénykét  vala- 
hová, vagy  elvitte  magával,  azt  a  bűnrészes  csurapé 
miatt  nem  lehetne  kivenni.  Annyi  bizonyos,  hogy  a 
mint  a  házat  ismét  elhagyta,  nem  látszott,  hogy  vinne 
magával  valamit. 

A  corpus  delicti  tehát  okvetlenül  itt  «loco»  maradt. 

Ez  nagybecsű  fogás  lesz  több  oldalra.  Ilyen  felfe- 
dezésekért sokat  adhatnak  a  «committcns»-ek. 

Levél  iratik  rögtön  Bráuhausel  úrnak ;  extrapostának 
adatik;  sietség  ajánltatik. 

A  sietség  ellen  nem  is  lehet  panasz. 
y^.  Éjfél  Után  két  órakor  a  legnagyobb  csendben  meg- 
érkezik Bráuhausel  úr,  titkárja,  irnoka,  biztosa  és  meg- 
felelő fegyveres  assistentia  kiséretében,  melynek  egy 
része,  miután  az  ócska  kastély  kijárásaihoz  állomásoz- 
taték,  más  része  magával  a  hivatalos  személyzettel  a 
főczinkos.  Kampós  kézrekerítésére  indult. 

Sikerült  őt  megelőzni  a  netaláni  menekülésben. 
Egészen  öltözve  volt  már  s  az  istállók  felé  menni 
készült. 

—  Megállj !  riad  rá  Bráuhausel ;  hová  ? 

—  Az  istállóba,  felelt  rá  Kampós  uram  ártatlanul. 

—  Mit  keres  ön  ott  késő  éjjel  ? 

—  Gazdatiszt  vagyok.  Oculus  domini  saginat  bo- 
ves,  ezt  tetszik  tudni ;  most  pedig  nincs  már  éjjel, 
mert  reggel  van. 

—  Micsoda  reggel  ?  Éjfélután  három  óra. 

—  Hát  hiszen  ez  a  reggel.  Parasztembernek  ez  a 
bureaubamenés  órája. 


—  Semmi  élczeskcdés.  Ön  jön  velünk.  Hozza  magá- 
val a  puszta  kastély  kulcsait.  Mikucsek  úr  két  legény- 
nyel kisérni  fogja. 

Mikucsek  úr  sovány,  vékony  nyakú  egyéniség  volt, 
szűk,  tubákszín  téli  kabát  verte  az  inát,  a  miben  na- 
gyon fázott  volna,  ha  egy  nagy  tarka  szőrkendő  nem 
lett  volna  védelmére ;  így  is  azonban  alig  tudta  össze- 
fogni a  száját  az  éjjeli  dértől. 

—  No  csak  jöjjön  utánam  amice,  inte  nekik  Kampós 
uram,  kinek  végtelen  kedve  volt  e  perczben  pipára 
gyújtani  s  tűzkővel  kicsiholni  hozzá ;  hadd  álljon  addig 
a  fagyon  a  sok  nagyságos  úr. 

Mikucsek  úr  azonban  sarkában  volt  mindenütt.  Egy 
kézi  lámpás  segélyével  előkeresték  a  kulcscsomagot, 
azzal  az  egész  convoy  ment  az  ó  kastély  felé :  elől 
Bráuhausel  úr,  közepén  Kampós  uram  a  didergő  Miku- 
csekkel,  köröskörül  fegyveres  csendőrök. 

A  régi  kastély  elé  érve,  Kampós  uram  hivatalosan 
felszólíttaték,  hogy  haladéktalanul  nyissa  fel  a  zárt 
ajtókat. 

Kampós  uram  engedelmeskedett  a  hatósági  ren- 
deletnek. 

—  Két  legény  az  ajtónál  marad  és  senkit  se  ki,  se 
be  nem  ereszt!  hangzék  Bráuhausel  úr  parancsszava. 
Előre  ön  azokkal  a  kulcsokkal ! 

Kampós  uramnak  nem  mondta  senki,  hogy  mit  keres- 
nek, ő  pedig  nem  kérdezte,  hogy  mit  akarnak  meg- 
találni. 

Azzal  aztán  megindult  a  rendszeres  kutatás. 

Első  rendben  jött  a  szobák  padlója,  azt  falmentében 
szálanként  nagy  műértel  emmel  föl  bontogatták,  s  vizs- 
gálatot tártának  rejtekeik  fölött.  Titkos  menetű  eger- 
es patkánylyukak  labyrintjai  jöttek  lámpavilág  elé,  mik- 
nek felriasztott  lakói  szétfutottak  a  motozók  lábai  alatt 
s  nem  álltak  helyt  a  kérdőre  vonatásnak ;  ott  tűnt  ki 
a  szögletben  a  világtól  megvált  özvegy  prücsök  tanyája 
is,    meghordva  rágott  szalmával,   s   a  százlábú    titkos 

tenyész verme,  és  a  pinczeáska  agglomerativ  telepei ; 
de  azokon  kívül  semmi  titokszerű  sem   fedeztetett  föl. 

Ezután  került  a  sor  a  kemenczékre. 

Itt  már  elemében  volt  Mikucsek  úr;  neki  is  vetkő- 
zött. Mint  nagy  praktikus  talentum,  jól  tudá,  hogy  a 
kemenczék,  kályhák,  kandallók  ürege  nagyon  alkalmas 
titkos  rejtekhelyek  képzésére.  Azok  tehát  egyenkint 
szétszedettek,  darabjaik  megvizsgáltattak,  egy  pár  urna 
alakú  diszítmény,  melybe  szűk  volt  a  bejárás,  oldalán 
be  is  lyukasztatott.  Nem  volt  bennük  semmi ;  azaz, 
hogy  nagyon  sok  korom  volt,  a  mitől  Mikucsek  úr 
rövid  időn  olyan  lett,  mint  egy  czéhbeli  kéményseprő. 

Sokkal  tisztább  munka  volt  már  a  folyosók  márvány- 
koczkáinak  felszedése :  az  csákánynyal  mehetett  végbe 
s  nem  piszkolta  össze  az  embernek  a  kezét. 

Ott  sem  találtatott  semmi.  Az  albiztos  úr  kénytelen 
volt  kalamárisa  tetejét  ismét  felsrófolni  s  a  protocol- 
lumot  oldalzsebébe  dugni  minden  feljegyezhető  adat 
nélkül  ;  míg  Brauhausel  úr  személyesen  világított  oda 
a  kézi  lámpával,  nehogy  valami  csempészet  mehessen 
végbe. 

Innen  lemenének  a  pinczébe.  Néhány  üres  hordó 
állt  még  ott  korhadt  ászok  gerendáin,  azoknak  fenekei 
fel  nyittattak,  s  belsejök  hivatalosan  igen  dohosnak  és 
azonkívül  egészen  üresnek  találtatott. 

Hanem  Mikucsek  úr  praktikus  ember.  Pinczéket 
nem  így  szokás  motozni.  Parancsára  egy  üres  hordót 
oda  fenn  megtöltöttek  vízzel ;  azután  lehengergették, 
s  akkor  fenekét  beütve  felfordították,  hogy  a  víz  egy- 
szerre szétömöljön.  Ez  azért  történik,  hogy  ha  valahol 
el  van  ásva  valami  a  pincéében,  a  viz  ott  gyorsan  össze- 
fut s  a  taposott  földről  a  porhanyóbb  felé  siet  s  így  a 
rejtekhelyet  elárulja. 

A  vizsgáló  bizottmány  ezalatt  az  ászokra  állt  fel, 
nehogy  az  özönvíz  bemenjen  a  lábtyűje  torkán. 

Kampós  uram,  két  legény  közé  fogva,  csak  nézte 
mosolyogva  ezt  a  furfangos  műtéteit. 

Jókai  :  Az    új    földesúr.  g 

Íme  azonban  egyszerre  elkezdett  a  víz  épen  azon  a 
helyen,  a  hol  Kampós  uram  állt  az  ászokgerendán, 
gyorsan  összefutni,  s  egy  nyilván  besüppedő  mélye- 
désbe sebesen  eliszamodni. 

—  Ott  vanl  meg  van  1  kiáltanak  egyszerre  hárman, 
s  Mikucsek  úr  buzgalmában  akkorát  lépett,  hogy  bo- 
káig esett  a  tocsogóba.  Félre   innen  !   Ide  az   ásókkal ! 

Az  a  ((félre  innen »  nyilván  Kampós  uramnak  szólt, 
ki  nagy  mértékben  gyanússá  tette  magát  az  által,  hogy 
épen  a  veszélyes  hely  fölé  állt,  mintha  testével  akarta 
volna  azt  eltakarni. 

—  Ásókat  ide! 

Az  ászok-gerendákat  elháríták,  s  gyorsan  ásni  kezd- 
tek. Mikucsek  úr  a  struflijait  is  legombolta,  hogy  job- 
ban hozzáférjen. 

Valami  csörrent ! 

—  Aha !  Itt  van  valami. 

Kampós  uram  maga  is  kiváncsi  volt  megtudni,  vájjon 
mi  lehet  ott  elásva. 

—  Csak  csendesen,  vigyázni  kell.  Óvatosan.  Miku- 
csek úr  kezével  hárítgatá  félre  az  iszapos  göröngyöket 
a  gödörből.  Végre  kezébe  akadt  valami ;  kihúzta  ;  mi 
volt  az?  Egy  üres  palaczk.  Semmi  sem  volt  benne. 
Tovább.  Azután  megint  egy  üres  palaczk.  És  azután 
még  egy.  És  azután  még  vagy  tizenöt  palaczk,  min- 
denféle alakú,  kisebb-nagyobb,  itczés,  messzelyes,  kék 
üveg,  zöld  üveg,  sárga  üveg;  tokaji,  ménesi,  pezsgő; 
de  mind  egymással  megegyező  abban  a  tulajdonság- 
ban,  hogy  semmi  tartalom  bennök  nem  találtatik. 

A  vizsgáló  urak  megakadva  néztek  egymásra.  Mit 
jelent  ez? 

Kampós  uram  csak  hallgatott.  Nem  kérdezték.  És  ő 
hallgatott.  Pedig  ő  mindjárt  kitalálta,  hogy  volt  egy- 
szer a  tekintetes  úrnak  egy  részeges  hajdúja,  a  kit 
aztán  el  kellett  bocsátani ;  ennek  a  révén  sok  palacz- 
kokban  elrakott  bor  elpusztult  a  pinczéből,  miket  Ádám 
úr  csak  kedves  vendégei  számára  tartogatott ;  bizonyo- 

san  ez  a  kópé  volt  az,  a  ki  a  pinczcmagányt  arra  hasz- 
nálta fel,  hogy  bűntette  néma  tanujeleit,  a  már  élet- 
telen palaczkokat,  azoknak  gyilkos  kiürítése  után  az 
ászok  közé  elássa.  De  hát  Kampós  uramtól  ezt  nem 
kérdezte  senki,  s  ő  bizony  ráért  elnézni,  hogy  ülnek 
neki  a  vizsgáló  urak,  s  egy  hordófenéken  illő  buzga- 
lommal beírják  a  protocollumba,  miszerint  egy  nagyon 
gyanús  földalatti  üregben  találtatott  egy  rendkívül 
ixjtélyes  gyűjtemény,  tizenhét  darab  üres  palaczkból, 
melynek  összefüggése  leend  később  kiderülendő  ese- 
ményekkel, a  palaczkok  hivatalosan  lepecsételtetvén. 

E  közben  megvirradt ;  világos  lévén,  most  már  a 
padlást  lehetett  vizsgálat  alá  venni.  E  helyen  nagyon 
meggyűlt  a  baja  Mikucsek  úrnak  a  denevérekkel,  a  kik 
sehogy  sem  akarták  az  ő  hivatalos  küldetését  elismerni ; 
minden  zugból,  repedésből  a  szemének  repültek,  s  ha 
valami  rejtélyes  odúba  bedugta  a  kezét,  megharapták 
az  ujjait. 

Pedig  olyan  szép  hely  volt  ez  az  ősi  padlás  egy 
motozó  bizottság  számára ;  keresztbe  rakott  gerendák, 
a  mikre  fel  lehetett  kapaszkodni ;  szűk  léczkorlátok,  a 
hová  csak  hason  lehetett  bejutni  ;  omlatag  tűzfalak, 
miknek  tátványai  mind  megannyi  kész  rejtekhelyek 
összeesküvők  és  vércsetojások  számára,  ócska  bútor- 
maradványok, miket  összerágott  a  szú ;  minden  padlás- 
ablaknak külön  házikója,  a  mit  külön  ki  lehetne  kutatni ; 
azután  ki  lehetett  bújni  a  szelelőn  át  a  háztetőre,  bele 
lehetett  nézni  a  kémények  lyukaiba  felülről,  nincs-e 
ott  a  keresett  tárgy?  Sőt  Mikucsek  urat  annyira  vitte 
az  elismerésre  méltó  buzgalom,  hogy  egy  helyütt  meg- 
lelve a  kandalló  kürtőjét,  derekára  kötött  zsinegen 
lebocsáttatá  bele  magát,  s  úgy  jött  vissza  onnan,  tele- 
pókhálózott  arczczal,  mint  egy  második  Klimius  Mik- 
lós, Kampós  uramnak  rettentő  mulatságára. 

Positiv  eredményt  a  padlás  sem  nyújtott. 

Innen  a  kamarákba  tértek  vissza.  Itt  egy  festett 
deszkaláda  vonta    magára    a   figyelmet,   mely  színültig 

volt  ócska  papírossal.  Lehetett  az,  szerényen  meg- 
becsülve, három  mázsa. 

—  Micsoda  iratok  ezek  ?  kérdé  Brauhausel  úr  vissza- 
borzadva. Kampóstól. 

Kampós  uramban  volt  annyi  malitia,  hogy  vállat 
vonjon  s  azt  felelje:  «biz  én  nem  tudom;  tessék  meg- 
vizsgálni*. 

Átkozott  feladati  De  hátha  épen  itt  van,  a  mit  ke- 
resni kell  ? 

Nag^'  fanyarodottan  neki  álltak  a  vizsgáló  férfiak  s 
elkezdek  a  fakó  iratok  fülledt  boglyáját  széjjel  szedni, 
egyik  levelet  a  másik  után  felbontogatni,  megnézegetni : 
ha  nem  ez-e  az,  a  mit  meg  kellett  találni.  Dehogy  volt 
az.  Mind  két-háromszáz  esztendős  dolgokról  tudósí- 
tottak azok,  olyan  emberek  által  aláírva,  a  kik  régen 
porrá  váltak,  s  olyan  tintával,  a  mi  régen  megveresült. 

Ez  már  keserű  munka  volt. 

Épen  délre  harangoztak,  mikor  ötvenedrészével 
elkészültek  a  rettenetes  talált  kincsnek. 

Brauhausel  úr  készen  volt  arra  a  grátiára,  hogy  ha 
Kampós  uram  kérezkedni  fog,  hogy  már  ebédelni  kel- 
lene menni,  nagy  nehezen  megengedi  neki,  hogy  őri- 
zet alatt  haza  mehet,  s  addig  majd  bezárják  a  szállást, 
s  ők  is  felmennek  a  kastélyba  ebédelni ;  azonban  a 
practikus  férfiú  egészen  meghiusítá  e  szándékát  az 
által,  hogy  a  mint  a  déli  harangszót  hallotta  csendülni, 
felült  az  ablak  hídjára,  kihúzott  a  bekecse  zsebéből 
egy  zsíros  papirosba  csomagolt  valamit,  s  azt  kibontva, 
nyilvánvalóvá  tette,  miszerint  alkalmasint  a  tanyákra 
készülve,  egy  nagy  darab  kenyérrel  és  sonkával  látta 
el  magát,  melyet  is  az  éhen-szomjan  kutató  társaság 
láttára  nagy  lelki  nyugalommal  fogyaszta  el,  csizma- 
szár mellől  előszólított  bicska  segítségével. 

Miután  pedig  az  utolsó  falatot  is  legyüré  Kampós 
uram,  nagy  lelki  nyugalommal  ismét  visszabocsátá 
kését  a  csizmaszár  mellé  s  azután  egy  kis  szalmás  buty- 
kost vonva  ki  másik  zsebéből,  jót  húzott  belőle;  ténye- 

reiről  leverte  a  morzsákat,  s  szépen  zsebbe  dugta  a 
kezeit  s  nézte  tovább,  hogy  vizsgálnak  egyik  paksa- 
métát a  másik  után  a  nagyon  tisztelt  urak. 

E  gonosz  flegma  kezdte  kihozni  türelméből  Brau- 
háusel  urat.  Ez  nagyon  is  természetes.  Egy  csoport 
éhező,  dolgozó,  turkáló  ember  közepett  látni  egy 
olyat,  a  ki  csak  néz  és  néz,  és  falatozik  hozzá,  a  nél- 
kül, hogy  a  dolgozóktól  azt  kérdezné,  hogy  miben 
fáradnak?  a  kutatóktól  azt,  hogy  mit  akarnak  fel- 
találni? vagy  valamelyiket  megkinálná,  hogy  «nem  tet- 
szik egy  korty  ebből  a  szilvapálinkából  ?» 

—  Fel  kell  fordítani  az  egész  ládát,  úgy  könnyeb- 
ben megtalálhatjuk!  rikácsolá  Bráuháusel  úr,  méregtől 
veresen,  jól  látva,  hogy  így  levelenkint  nagyon  soká 
lesznek  készen,  s  néhány  férfi  mindjárt  neki  is  veté 
a  vállát,  hogy  kiteremtse  a  földre  az  egész  ócska 
levélhalmazt. 

Kampós  uram,  a  mint  e  veszedelmes  vállalkozást 
meglátta,  mindjárt  tudta,  hogy  mi  lesz  ennek  a  leg- 
közvetlenebb következése,  s  nagy  hírtelen  felszedte  a 
lábait,  miket  eddig  kedélyesen  himbálva  lógatott  alá, 
az  ablak  hídjára  magához,  mely  elővigyázati  rend- 
szabálya hogy  nem  volt  indokolatlan,  az  a  következő 
perczben  mindjárt  bebizonyult. 

Ugyanis,  a  mint  a  roppant  láda  papirtartalma  kiöm- 
lött a  téglázatra,  abban  a  pillanatban  egy  légiója  az 
ifjabb  és  idősb  patkány-nemzetségnek,  mely  azt  már 
évek  óta  elfoglalva  tartá  s  magát  benne  egészen  etab- 
lirozta,  e  sürgős  birtokháborítási  tényre  czinczogva 
riadt  szét  ősi  fekhelyéből,  s  vaktában  iramodott  holt 
és  eleven  tárgyaknak,  nem  válogatva,  hogy  asztalláb-e 
vagy  emberláb?  butor-e  vagy  nadrág,  a  mire  felszalad? 
Lett  iszonyú  csata  és  tombolás ;  csizmasark,  székláb, 
puskaagy  pufogott,  recsegett,  topogott,  ember  károm- 
kodott a  künnlevő  strázsák  azt  hitték,  haramiabanda 
tusáz  a  benlevőkkel  s  rohantak  segítségökre,  a  mint 
aztán  az  ajtót  nyitották,  a  patkányok  vert    serege    ira- 

modott  a  támadt  nyíláson  kifelé,  hátrahagyva  halottait 
és  sebesülteit  és  menekülve  mindenféle  lyukakba 
odakünn. 

A  mi  részünkről  nem  esett  más  kár,  mint  hogy  egy 
puskatussal  Mikucsek  úrnak  úgy  meg  találták  ütni  hátulról 
a  bal  szemét,  hogy  mindjárt  feldagadt  a  képe;  a  zseb- 
kendőjével mindjárt  be  is  kellett  kötni  azt  a  szemét  s 
már  most  csak  egy  szemmel  folytathatta  a  vizsgáló  mo- 
tozást. 

Kampós  úrnak  olyan  nagyon  tetszett  ez  a  mulatság, 
onnan  a  biztos  páholyból  nézve,  hogy  most  már  ő  biz- 
tatta a  tisztelt  urakat,  hogy  van  ám  még  itt  egy  irtóz- 
tató lomtár,  a  mihez  még  ő  is  csak  elszánt  pillanatok- 
ban mer  közelíteni,  abban  lehet  még  csak  valami ! 

Bráuháusel  úr  gyanús  szemmel  nézett  az  indítványo- 
zóra. Azt  nem  gondolhatta,  hogy  a  veszélyben  forgó 
férfiúnak  ily  komoly  helyzetben  holmi  tréfálkozási  visz- 
keteg  csiklandja  a  bőrét.  Sőt  sokkal  helyesebben  úgy 
fogta  fel  az  ajánlatot,  mint  a  nyomozó  bizottmány 
figyelmének  félrevezetésére  intézett  kísérletet,  melyet 
csak  azért  sem  kell  elfogadni. 

Bizonyosan  közel  vagyunk  a  rejtekhelyhez,  azért 
akar  bennünket  másfelé  elutasítani,  vigyázni  kell,  na- 
gyon vigyázni. 

A  felturkált  papirosok  közt  már  látni  való,  hogy 
semmi  gyanúra  méltó  nincsen. 

—  Topp !  Megvan,  kiálta  fel  hirtelen  Brauhausel, 
Mikucsek  barátja  vállára  ütve,  mint  kinek  egyszerre 
villámlott  keresztül  agyán  a  felvilágosító  eszme.  Men- 
jünk vissza  a  legelső  szobába,  a  kasznárt  két  legény 
kisérje.  Gyerünk  a  legelső  szobába. 

Azzal  Brauhausel  úr  bal  kezét  kabátja  szárnya  alá 
dugva  hátul,  jobbjába  pálczáját  ragadva,  maga  legelői 
megostromolta  újból  a  felszedett  padlójú  szobát. 

Annak  a  közepén  állt  egy  ódon  íróasztal,  melynek 
olyan  furcsa  ki-  s  behúzható  tetője  volt,  mint  a  milyen 
egy  chinai   ablakernyő,   apró   léczekkel    összecsatolva. 

mjk  a  lezárás  pillanatában  egy  domború  tetőt  képez- 
nek, s  ha  fcltolatnak,  valami  nyíláson  bemennek  az 
asztal  belsejébe. 

Bráuhausel  úr  maga  körül  gyűjtve  személyzetét,  dia- 
dallal állt  meg  az  asztal  előtt,  melyből  minden  fiók  ki 
volt  már  szedve. 

—  Látja  ön  ezt  az  asztalt?  szólt  Mikucsek  úrhoz 
intézve  szavait. 

—  Igen  is,  látom,  szólt  az,  félszemével  intve.  A  má- 
sikkal nem  láthatta,  mert  az  be  volt  kötve. 

—  Ugy-e  ezt  már  megvizsgáltuk? 

—  És  nem  találtunk  benne  semmit. 

—  Semmit? 

—  Épen  semmit. 

—  Még  gyanúra  való  okot  sem  ? 

—  Azt  sem. 

—  Mikucsek,  Mikucsek  I  Ön  tapasztalt  ember,  de 
látni  fogja,  hogy  a  vén  róka  mégis  tovább  lát.  Ide 
nézzen. 

—  Mikucsek  úr  annyira  subordinálta  magát,  hogy 
még  a  kendőt  is  fölemelte  szeméről,  hogy  jobban 
lásson. 

—  Látja  ön  ezt  a  gömbölyű  ernyő-födelet  ?  Most 
ki  van  húzva. 

—  Igen  is. 

—  Mostan  pedig  be  van  tolva. 

—  Az  igaz. 

—  De  hát  hova  lett  most  ez  a  födél  ? 

—  Mikucsek  úr  megnézte  az  asztalt  kívül,  belül, 
alája  bújt,  ott  sem  látott  semmit. 

—  Eltűnt  valahol  a  deszkák  között. 

—  ligy-e  hogy  eltűnt  a  deszkák  között?  E  szerint 
ennek  az  asztalnak  van  olyan  rejteke,  a  hova  a  födél 
eltűnhet.  A  hova  a  födél  eltűnhet,  oda  más  is  eltűnhet. 

—  Ez  valóságos  igaz  1  kiálta  fel  Mikucsek  úr,  tisz- 
teletteljes bámulással  főnöke  leleményessége  fölött. 

—  Ennek  az   asztalnak  a  hátulsó    deszkáját   fel  kell 


I30 


feszítenünk,    monda    Bráuháuse]    úr,    minden    szónál, 
mintegy  taktusra,  egyet  ütve  tenyerével  az  asztalra. 

Mikor  már  Kampós  uram  látta,  hogy  de  most  mind- 
járt szétszedik  ám  azt  a  tisztességes  ócska  bútort,  nem 
állhatá  tovább,  hogy  meg  ne  kérdje  ; 

—  Ugyan  tisztelt  uraságak,  nem  mondhatnák  meg, 
hogy  mit  akarnak  itten  találni  ? 

Brauháusel  úr,  látva,  hogy  áldozata  már  meg  nem 
menekülhet  s  kénytelen  megadni  magát,  megfogá  an- 
nak bekecsén  az  egyik   lefFentyűt  s  így   horkanta   reá : 

—  Azt  a  bizonyos  ébenfa  ladikot,  a  mibe  ön  szokott 
leveleket  rejtegetni. 

—  Hisz  uraim,  az  itt  áll  az  önök  szemei  előtt,  csak 
hogy  meg  nem  szólal. 

A  keresett  szekrényke  valóban  ott  hevert  az  asztal 
emelvényére  téve,  két  kötet  ócska  kutyabőrös  corpus 
juris  között ;  ott  senki  sem  kereste. 

Brauháusel  úrnak  az  orra  szemlátomást  megnyúlt  e 
fölfedezésre,  ők  reggeli  három  óra  óta  délutáni  há- 
romig kutatnak  égen,  földön  és  padláson  valamit,  a  mi 
nyiltan  ki  van  téve  az  asztalra. 

Hogy  emberi  tévedését  álczázza,  hirtelen  rárivallt 
Kampósra : 

—  Mi  van  ebben  a  ládában? 

—  Tessék  megnézni.  Itt  a  kulcsa. 

—  Miért  van  e  szekrényke  lepecsételve?  kérdé  szi- 
gorú szemölddel  Brauháusel  úr. 

—  Azért,  hogy  valamit  bele  ne  tegyenek,  a  mit  nem 
én  tettem  oda. 

—  Mit  tartalmaz  e  szekrény? 

—  Azért  van  uraságodnak  a  kezében,  hogy  nézze  meg. 

—  Kinek  a  tulajdona?  Miért  van  ide  rejtve?  Mi 
titka  e  dugdosásnak  ? 

—  Már  megbocsásson  tisztelt  uraságod,  ezek  olyan 
kérdések,  a  mikre,  ha  kell,  akármely  törvényszék  előtt 
megfelelek ;  de  most,  és  itt,  ennyi  szájtátó  embernek 
azt  az  orrára  nem  kötöm. 

—  llgy?  Nem  akarja  megmondani,  őrmester!  Ez 
ember  itt  e  percétől  fogva  fogoly. 

Kampós  uram  egy  cseppet  sem  volt  megrémülve ;  a 
mint  a  csendőraltiszt  odalépett  mellé,  Kampós,  mint  ki 
a  szabályokat  legjobban  ismeri,  egyetlen  fegyverét,  a 
csizsmaszárba  dugott  fehérvári  bicsakot  elővoná  s  ren- 
dületlen nyugalommal  és  elszántsággal  nyujtá  át  fog- 
ságra vetőjének: 

—  Pogja  ön. 

Az  által,  hogy  bicskáját  önként  átszolgáltatá,  elég 
biztosan  fejezé  ki,  hogy  védelmezni  nem  akarja  magát. 

—  Ön  be  fogja  ez  embert  szállítani  a  városba  s  ott 
őrizet  alá  teszi. 

—  Ráérek ;  majd  kieresztenek,  szólt  szelid  daczczal 
Kampós  uram.  Gyalog  menjünk-e,  vagy  befogassak? 

Brauháusel  úrnak  már  a  nyelvén  lebegett  az  a  boszú- 
töltő  sententia,  hogy  gyalog  kisértesse  be  a  refraktá- 
riust ;  de  a/után  eszébe  jutott,  hogy  ezt  a  mulatságot 
a  kisérők  nem  köszönnék  meg,  annálfogva  megengedé 
Kampós  uramnak,  hogy  a  tiszti  lakba  izenhesscn,  hogy 
a  kocsis  a  lovakkal  és  a  csézával  rukkoljon  ide;  azután 
lelkére  kötve  az  őrmesternek,  hogy  minden  vagyonával 
felelős  ez  emberért,  hóna  alá  vévé  a  szekrénykét  s  in- 
dult volna  kifelé,  ha  Kampós  uram  egy  szerény  ellen- 
vetéssel még  egyszer  meg  nem  állította  volna. 

—  Hát  azután  engemet  azért  méltóztatik  elfogatni, 
a  mi  ebben  a  szekrénykében  van  ? 

—  No,  és? 

—  S  hátha  abban  a  szekrényben  semmi  sincs  ? 

—  Semmi  ? 

— -  Azért  adtam  oda  a  kulcsot,  hogy  bontsák  fel  ;  s 
ha  már  most  uraságod  ezt  a  szekrényt  hazaviszi  fel- 
nyitatlan,  engem  törvényszék  elé  állít,  ott  felnyitják  a 
zárt  és  találnak  benne  egy  nagy  ürességet,  majd  meg- 
lássák az  urak,  hogy  milyen  nagy  lármát  csapok  én 
ottan  ! 

—  Hát  mit  gondol  ön? 

—  Azt  gondolom,  hogy  elébb  nézzék  meg  az  urak, 
hogy  van-e  abban  a  ládában  valami,  a  mit  nagy  trium- 
phussal  elvigyenek,  vagy  nincs;  mert  ilyen  ládát  kapni 
ám  az  esztergályosnál  Pesten  sokat  s  nem  hiszem,  hogy 
ennek  a  puszta  fájáért  fáradtak  volna  ide. 

Ez  bizony  igaz. 

Nosza  feltörék  tehát  a  pecsétet,  felnyiták  a  zárt  s 
feltárták  a  láda  tetejét  hivatalosan. 

Akkor  aztán  megtudták,  hogy  van  abban  egy  arcz- 
kép,  mely  egy  fiatal  huszárt  ábrázol,  ez  a  láda  tetejére 
van  belül  illesztve,  a  fiókban  pedig  találtatik  mintegy 
húsz  darab  levél. 

—  Kinek  a  képe  ez  ?  kéidezé  Bráuháusel  úr. 

—  Ez  Garanvölgyi  Aladár,  Garanvölgyi  Ádám  úr 
fogadott  fia  és  rokona. 

—  S  micsoda  levelek  ezek? 

—  Azok  Aladár  úrfi  levelei,  miket  minden  évnegyed- 
ben ír  Ádám  úrnak  Kufsteinből,  a  hol  státus-fogoly. 
Tetszik  a  levelek  borítékán  látni,  hogy  azok  minden- 
nemű ellenőrségen  keresztül  érkeztek  ide.  Először  ol- 
vastattak a  kufsteini  várkormányzóság  által,  azután  fel- 
küldettek Bécsbe  a  főrendőrséghez,  ott  megvizsgáltattak 
critikai  és  chemiai  úton,  nincs-e  bennük  titkos  czélzás, 
kulcsos  cryptographia,  vagy  láthatlan  tintával  írt  sorok; 
ezek  nem  találtatván,  visszaküldettek  ismét  Kufsteinba, 
onnan  leküldettek  a  magyarországi  főrendőrigazgató- 
sághoz s  az  által  kézbesíttettek  az  illetőnek;  mindezek 
megpecsételve  és  vidimálva  láthatók  a  leveleken. 

Valóban  Bráuháusel  úr  és  vizsgáló  társai  egy  betűt 
sem  találtak  a  leveleken,  mely  gyanúra  adhatott  volna 
legkisebb  okot. 

—  De  hát  minek  volt  akkor  az  a  titkolódzis?  Minek 
dugdosták  önök  ide  ezen  leveleket? 

Kampós  uram  vállat  vont,  elmosolyodva. 

—  Hát  tetszik  látni,  hogy  ezek  a  levelek  valami  ide- 
gen nyelven  vannak  írva,  minthogy  másképen  nem  lehet. 
Az  én  uram  pedig  azt  monda,   hogy  ő  ilyen   formájú 

betűkkel  egy  Kázban  nem  hál ;  elégetni  pedig  nem 
akarta,  mivelhogy  az  öcscse  írta,  tehát  azt  parancsolá, 
hogy  dugjam  el  azokat  valahol  a  házon  kívül.  Én  e 
szerint,  valahányszor  az  érkezett  levél  tartalmát  elma- 
gyaráztam előtte,  mert  ő  kezébe  nem  fogta,  mindjárt 
hoztam  ide  s  tettem  a  ládába.  Gondoltam,  itt  senkinek 
sem  akadékoskodnak. 

Bráuháusel  úr  átkozottul  dühbe  jött  e  magyarázatra. 

A  ki  csak  távolról  is  hallott  valamit  a  vén  kurucz 
makacs  szeszélyeiről,  ezt  a  magyarázatot  a  legfőbb  mér- 
tékben természetesnek  fogja  találni. 

—  Hallja  az  úr,  rivallt  Bráuháusel,  most  már  komo- 
lyan sarkára  állva  Kampós  uram  ellen.  Ha  az  urak  bo- 
londok, ne  tartsák  bolonddá  a  hatóságot.  Mit  csinál- 
nak az  urak  mysteriumot  ilyen  hitványságokból,  s  ide 
fárasztanak  bennünket  és  engednek  kutatni  reggeltől 
estig,  étlen-szomjan.  Ez  nem  tréfa !  Ilyen  enyclgések 
nagyon  közel  zsurlódnak  a  hatóságok  tekintélye  ellen 
intézett  törekvésekhez.  Azért  ezennel  komolyan  és  hi- 
vatalosan megintem  önöket,  hogy  jövőben  minden  olyan 
működéstől  óvják  magukat,  mely  a  közigazgatás  intéz- 
ményeire zavarólag  hathatna  s  az  államföltételek  leg- 
felsőbbiket, minden  állampolgárnak  együttes  hatását  a 
közrend  és  csend  megszilárdítására,  ellenállhatlan 
előrehaladásában  akadályozná ;  s  ha  ezúttal  önök  és 
vonatkozólag  ön  maga,  minden  egyéb  tényleges  és  tett- 
leges következményei  nélkül  a  magukra  idézett  felsőbb- 
ségi  szigor  meghiusítási  törekvésének,  bocsáttatnak  el 
a  magánéletbe  :  ezt  vegyék  úgy,  mint  a  hatalom  kifo- 
lyásának azon  kettős  czélú  irányát,  mely  a  míg  egyfelől 
a  bűntettek  megtorlásában,  úgy  másfelől,  a  megtérés 
bánatának  szemléleténél,  jól  gyümölcsöző  kegyelmezés- 
ben  is  nyilatkozik. 

E  c^ifra  mondásból  Kampós  uram  annyit  értett,  hogy 
«e  szerint  tehát  nem  vagyok  többé  fogoly?* 

Bráuháusel  úr  néma  leereszkedés  mozdulatával  inte, 
hogy  fel  van  oldva. 

—  Tehát  fel  vagyok  oldva  minden  vád  alól  ? 
Mikucsck  úr  nagy  boszúsan   csapta  hóna  alá  a  pro- 

tocollumot.  Ezért  ugyan  érdemes  volt  akkora   ütleget 
kapni  a  szemére. 

Mikor  már  induló  félben  voltak  az  urak.  Kampós 
utánuk  kiálta : 

—  Kérem  uraim,  még  egy  szóra. 

—  Nos,  mi  tetszik? 

—  Önök  látják,  hogy  én  már  veszélyen  kívül  jutot- 
tam ;  a  láda  kezemben,  semmi  vád  nem  terhel,  semmitől 
nem  tarthatok.  No  hát  már  most  tudják  önök  meg,  hogy 
igen  is  van  ebben  a  ládában  valami,  a  mit  még  nem 
láttak. 

Azzal  egy  sarkát  megnyomva  a  láda-födélnek,  hir- 
telen fölpattant  az  arczkép  porczellán  lapja  s  mögötte 
volt  látható  néhány  sűrűn  beírt  vékony  szalmapapirlap. 

Mikucsek  úr  megint  nagy  örömmel  vette  elő  a  pro- 
tocollumot. 

—  Mik  azok? 

. —  Mik?  Tud  valaki  itt  magyarul  ?  Nem  !  Annál  jobb. 
Már  most  tehát  csakugyan  mégis  be  kell  engemet  ki- 
sértetni a  városba,  mert  én  itt  el  nem  fogom  mondani, 
mi  van  e  levelekbe  írva.  Én  akarom,  hogy  ezt  minél 
magasabb  urak  megtudják.  Hol  van  az  az  őrmester  ? 
Barátom,  itt  a  szekér,  van-e  kézre  való  vas?  Kössön 
meg  szaporán,  aztán  menjüj\k. 

Kampós  úrnak  értésére  adatott,  hogy  nem  fog  ugyan 
megvasaltatni,  de  aztán  el  ne  szökjék ;  ő  pedig  csak 
arra  kérte  meg  a  nagyságos  urakat,  hogy  a  kályhákat 
megint  rakják  össze,  s  aztán  mindent  jól  bezárjanak,  a 
kulcsokat  adják  át  a  kulcsárnak ;  azzal  kísérőit  felszedve 
magához,  a  szekérrel  sok  szerencse-kivánás  közben  el- 
távozott. 

—  Ördöngös  ficízkó !  dörmögött  utána  Brauháusel 
úr.  Ördöngös  Eczkó  !  —  Az  lett  volna  még  nagyobb 
ördöngösség,  ha  érteni  lehetett  volna,  hogy  miért  jelen- 
tette   fel    azokat  a  már   megmenekült   rejtett   iratokat? 

meg,  hogy  mi  lehet  azokba  /rva  ?  Hanem  hát  Brauhau- 
sel  úr  annak  oka  nem  volt,  ha  a  világ  folyását  intéző 
bölcseségnek  úgy  tetszett,  hogy  a  Bábeltornya  építé- 
sekor a  pallérok  a  kőművesek  nyelvét  ne  értsék. 

—  Ördöngös  egy  ficzkó ! 

Hanem  már  most  csakugyan  ideje  volna,  ha  az  ebédre 
gondolna  valaki,  mert  idestova  este  lesz. 

Oh  van  gondoskodva  e  felől ! 

Ankerschn\idt  maga  ugyan  nincs  itthon,  de  miss  Na- 
talie  tudja,  mivel  tartozik  a  ház  hasonló  helyzetben  ily 
ünnepélyes  vendégeknek,  valamint  azt  is,  hogy  a  Hof- 
Schematismus  szabályai  szerint  kit  miféle  kanál  illet 
meg.  Annálfogva  a  kis  Gyuszi  (mert  a  vadászt  magával 
vitte  a  lovag)  már  tizenegy  órakor  (Staatsvisit  órája)  e 
következő  utasítást  kapta  :  « lemégy  az  ócska  kastélyhoz, 
a  hol  az  urak  vannak,  azt  az  urat,  a  melyiknek  három 
csillaga  van,  meghívod  ide  fel  a  kastélyba  ebédre  ;  a 
másik  két  úrnak,  a  kiknek  egy  csillaguk  van,  tudtára 
adod,  hogy  az  inspektor  úrnál  van  számukra  terítve;  a 
csendőröknek  is  megmondod,  hogy  majd  az  ispán-ház- 
nál kapnak  enni)). 

Le  is  jött  Gyuszi  az  üzenettel  a  motozott  házig  leg- 
alább tízszer,  de  az  ajtóban  állt  egy  mérges  fegyveres, 
a  kinek  az  lett  adva  utasításul,  hogy  egy  lelket  se  bo- 
csásson se  ki,  se  be,  s  az  Gyuszit  is  léleknek  nézve, 
mindannyiszor  rárivallt  keményen:  «Czurukk!»  s  elő- 
készületeket tett  rá,  hogy  közelítés  esetében  arra  a 
hegyes  vasra  felszúrja,  a  mi  a  puskája  végén  van,  mire 
aztán  Gyuszi  legelőször  is  megfutamodott,  haza  szaladt, 
s  elmondta,  hogy  őt  nyársra  akarták  húzni. 

Miss  Natalie  másodszor  is  visszaküldé  azon  parancs- 
csal, hogy  ha  az  őrhöz  ér,  tegye  magát  állásba,  sipká- 
jához a  kezét  s  mondja  el  neki,  hogy  miért  jött,  majd 
akkor  beereszti. 

A  világ  folyását  rendező  hatalmak  azonban  úgy  in- 
tézik a  dolgot,  hogy  az  őrtálló  csendőr  ne  értse  azt  a 
nyelvet,  a  min  Gyuszi  beszél,  lévén  ő   becsületes  cseh 

ember ;  azért  is  ez  azt  most  már  kémnek  gyanítva, 
nagy  toporzékolva  kergeté  el  újra :  »nem  takarodni 
innen,  te  spion !» 

Már  harmadszor,  a  hogy  messziről  meglátta  Gyu- 
szjt,  előre  fenyegette  ököllel,  hogy  » gyere  csak  köze- 
lebb». 

A  negyedik  visszajövetelnél  neki  toporzékolt,  úgy 
kergette  el. 

Az  ötödik  kisérletnél  ravasz  fogást  tett,  meghúzta 
magát  az  ajtó  mellé  s  a  mint  Gyuszi  jött  az  ebédre 
hívással,  hirtelen  nyakon  ragadta,  jól  felpofozta,  s 
megtépte  az  üstökét. 

De  azért  a  kis  Gyuszinak  még  vagy  négyszer  meg 
kellett  kisértenie  a  vizsgáló  urakhoz  való  juthatást. 
Egyszer  a  ház  háta  mögé  került,  hogy  majd  az  abla- 
kon kiált  be  nekik ;  az  őr  onnan  is  elkergette ;  majd 
meg  azt  gondolta  ki,  hogy  felmászik  egy  gesztenye- 
fára s  onnan  mondja  meg,  hogy  miért  küldték.  De 
már  ezen  rajtakapatva,  csakugyan  megtelt  a  mértéke  ; 
g  haragos  vitéz  lehúzta  a  fáról,  s  gallérjánál  fogva  be- 
vitte a  nagyságos  urak  elé,  jelentve,  hogy  itt  fogott 
egy  veszedelmes  kémet,  ki  már  tizedszer  akar  áttörni 
a  vesztegzáron.  Gyuszi  rugdalódzott  kézzel-lábbal. 

—  Hát  te  gazember,  mi  akartál  ?  förmedt  rá  egy- 
szerre mind  a  három  úr. 

Szegény  kis  Gyuszival  jó,  hogy  valami  nem  történt, 
a  mint  három  ilyen  kerékbeforgatott  szempár  vette 
kereszttűzbe  s  minden  oldalról  azzal  biztatták,  hogy 
megeszik.  Szerencséje,  hogy  eszébe  jutott,  a  miért  jött. 

—  Az  urakat  kell  ebédre  hívnom. 

Oh  egyszerre  milyen  gömbölyűre  nyilt  mind  a  há- 
rom haragos  ábrázat ;  hogy  megczirógatták  a  kis  ficzkó 
pofácskáját  mindnyájan. 

—  Derék  kis  fiúi  hisz  ez  a  lovag  úr  kastélyából  való 
cseléd. 

Azzal  aztán  egyszerre  mind  a  hárman  neki  az  ártat- 
lan  csendőrnek,  ki   még  egyre    fogta   a  fiú   gallérját, 

annak  aztán  volt  mh  hallani  « ügyetlenségről,  csztelen- 
scgről  stb.»  ;  szerencséje,  hogy  nem  értett  belőle  sem- 
mit. A  szegény  tán  máig  is  töri  rajta  a  fejét,  hogy  mi 
megoldása  lehet  e  rejtélynek? 

—  Megijedtél  kis  fiacskám  ?  szólt  Bráuháusel  úr, 
ismét  Gyuszihoz  fordulva,  kinek  arczán  barázdákat 
vont  a  sírás,  mint  a  záporpatak  az  agyagföldön.  Meg- 
ijedtél nagyon? 

—  Az  ám, 

—  A  nagyságos  úr  küldött? 

—  Nem  az  küldött,  mert  az  nincs  itthon,  hanem  a 
miss  küldött,  hogy  nem  akarnak-e  ebédelni  ? 

—  Oh  igen.  Csókoljuk  a  kezeit,  kis  fiam,  mondd 
meg,  mindjárt  megyünk. 

—  Az  ám.  De  hát  melyiknek  van  három  csillaga? 

A  vizsgáló  urak  tudniillik  a  nagy  munka  után,  hogy 
torokgyíkot  ne  kapjanak,  shawljaikat  nyakukra  teker- 
gették, s  így  az  eltakart  gallérokról  Gyuszi  nem  tudta 
elintézni,  hogy  kit  hova  hívjon. 

Brauhausel  úr  elértette  a  kérdést.  Oh  Bráuháusel  úr 
nagyon  tapintatos  férfiú,  mindjárt  tekintélyes  előlépés- 
sel  monda  : 

—  Én  vagyok  a  chef,  fiam,  én  vagyok. 

—  Hát  a  másik  kettő  az  egycsillagos,  úgy-e?  Ezek 
meg  a  puskával  a  csendőrök.  No  hát,  tiszteli  alássan  a 
miss,  hogy  számukra  a  kastélyban  van  a  diner  servi- 
rozva ;  az  egy  csillagos  urakat  szivescn  látják  az  in- 
spektornál ebédre,  maga  meg  azzal  a  három  csillaggal, 
ha  éhes,  hát  elmehet  az  ispánhoz. 

—  Hehehe  I  te  kis  szamár ;  megfordítva  izenték : 
engem  hittak  a  kastélyba? 

—  Igen  is,  hiszen  úgy  mondtam. 

Ezzel  Bráuháusel  úr  elosztva  az  illő  utasításokat 
alárendeltjei  között,  engedett  kit-kit  saját  útján  távozni 
a  természet  kivánalmainak  kielégítési  c^élja  felé,  míg 
ő  maga  a  kis  Gyuszi  által  vezetteté  magát  a  kastélyba, 
útközben  a  kiállott  szenvedésekért   megajándékozva   a 


i28 


hű  apródot  egy  újdonatúj,  a  pénzverdéből  épen  most 
kikerült  fényes  krajczárral. 

A  min  azután  Gyuszinak  sok  bámulni  és  észlelni 
valója  maradt,  sehogy  sem  bírván  azt  megegyeztetni 
magában,  hogy  miféle  csodálatos  pénz  lehet  az,  a  mi 
kicsiny  hija,  hogy  aranyból  nincsen,  aztán  mégis  az  van 
rá  nyomva,  hogy  «egy  krajczár». 

Brauháusel  úr  a  salonba  lépve,  a  túlsó  ajtón  szem- 
közt jönni  látá  miss  Nataliet  és  a  két  házi  kisasszonyt. 
Bogumil,  vagy  Straff  nem  volt  jelen ;  ő  még  tegnap 
elment  a  Tiszára  vadászni,  hogy  jelenléte  által  semmi 
ismerős  viszony  közte  és  a  vizsgálók  között  még  csak 
gyanúba  se  jöhessen.  Brauháusel  úr  is  úgy  tett,  mint 
a  ki  a  jeles  férfiú  világonlételéről  még  eddig  értesülve 
nincs. 

—  Ezerszer  engedelmet  kérek  nagysádtoktól  azon 
eredeti  quiproquoért,  a  mi  a  kis  apróddal  történt ; 
kezdé  a  bevezetést  Brauháusel  úr,  igen  mulatságos 
thémája  levén  hozzá.  Az  őrök  kémnek  nézték  sze- 
génykét s  elébb  elkergették,  azután  meg  elfogták  ; 
szerencsére,  hogy  interveniáltam,  különben  még  ő  is 
elővizsgál ati  fogságba  kerül. 

—  Reménylem,  hogy  küldetése  mentségül  szolgált, 
folytatá  a  kegyes  enyelgést  miss  Natalie. 

—  Arra  a  küldő  neve  is  elég  volt,  bókolt  vissza 
Brauháusel  úr,  udvariasan  foglalva  helyet,  jobbról  miss 
Natalieval,  balról  Eliz  kisasszonynyal,  szemközt  a  le- 
vessel és  azon  túl  Herminc  kisasszonynyal  levén  ha- 
táros. 

Legkellemetesebb  szomszédság!  Főleg  az  apró  kol- 
bászkás  és  gombóc^kás  leves.  Ez  a  szakács  jól  látszik 
tudni,  hogy  milyen  levest  kell  olyankor  főzni,  mikor 
házmotozó  főnök  jő  hivatalos  ebédre,  a  ki  hajnaltól 
estig  nem  nyelt  mást,  mint  port  és  gorombaságot. 

—  Kellemetlen  foglalkozás  az  ilyen?  kérdé  miss 
Natalie  a  deték  urat,  midőn  az  letevé  kanalát  s  száját 
megtörülte. 

—  Oh  én  már  szokva  vagyok  hozzá.  Ilyen  ország- 
ban, mint  ez,  elkerülhetetlen ;  mindennapi  dolog.  Nem 
a  fáradság  a  fő  itt,  hanem  az  örökös  vigyázat,  ezek- 
nek a  furfangja  által  tévútra  nem  vezettetni,  lelemé- 
nyes ravaszságukat  hasonló  leleményességgel  lefegy- 
verezni, keresztkérdésekkel  a  legmakacsabból  kivenni 
a  valót.  Oh  ez  valódi  szenvedély !  De  aztán  talentum 
kell  hozzá!  Igazi  specificus  talentum,  a  milyen  keve- 
seknek van.  Oh  nagyon  keveseknek ! 

A  ragyogó  arcz  mondani  látszott:  de  én  azon  kcve- 
sok  közé  tartozom. 

Bráuhausel  úr  igen  természetes  óvatosságánál  fogva, 
a  kérdéses  szekrénykét  ide  is  magával  hozta,  nem  bíz- 
hatá  másra ;  egy  főnöknek  gyanakodónak  kell  lenni 
subalternusai  ellenében  is.  A  csinos  faragványú  ládikó 
természetesen  nagy  mértékben  magára  vonta  a  hölgy- 
társaság kiváncsiságát,  a  mi  a  főnök  úrra  nézve  nem  is 
kellemetlen,  sőt  inkább  alig  várta,  hogy  valaki  által  e 
tárgyban  interpelláltassék. 

A  várt  felszólítás  nem  maradt  el. 

—  Talán  e  szekrényke  is  a  fölfedezésekhez  tarto- 
zik? kérdezé  miss  Natalie,  a  székre  tett  tárgyra  mu- 
tatva, melyhez  oly  figyelemmel  viseltetett  Bráuhausel 
úr,  hogy  szinte  megkinálta  a  kezében  levő  mártással : 
«ne  adjak  előbb  önnek  ?» 

—  Oh  igen.  Igen.  Épen  azt  kerestük  s  nagy  fárad- 
ságba került  megtalálnunk.  Valóban  furfangosan  volt  el- 
rejtve. Nagyon  fortélyosan.  Hanem  végtére  is  « Árgus- 
nak száz  szeme  van!»> 

(Bizonyos  Mikucsek  úr  is  ugyanezt  mondta  ez  alatt 
oda  lenn  Maxenpfutschéknál,  csakhogy  ő  nála  99-et  a 
százból  kiütöttek,  mert  csak  egy  maradt.) 

—  Veszélyes  tartalmú  iratok  bizonyosan?  kérdezé 
miss  Natalie. 

—  Azok  is  és  egy  veszélyes  ember  arczképe. 
Veszélyes    arczkép!?    De   már    ezt    mind    a    három 

hölgy   látni    akarta ;   s   valóban   nemének    nagy    meg- 

Jókai  :   Az   új    f&ldcsúr.  a 

tagadása    lett    volna    mindháromnál,    ha    nem    akarta 
volna. 

Brauhausel  úr  lekötelezni  vélte  házi  kisasszonyait, 
ha  kivánatuknak  enged  s  felnyitá  előttük  a  szekrénykét. 

—  Ah!  Nem  rút  fiatal  ember!  Csakhogy  kissé  da- 
czos  kinézése  van.  Ez  a  nagyon  sűrű  szemöldök  valódi 
banditái  kifejezést  ad  ez  arcznak.  Nekem  valóban  fé- 
lelmesnek tetszik. 

Ez  észrevételeket  össze-vissza  a  miss  és  Herminc 
tették;  Brauhausel  úr  mind  a  kettőnek  igazat  adott. 

—  És  e  levelek  itt? 

—  Ezek  nem  valami  különösek.  Ezeket  az  úrfi  íro- 
gatta valami  nagyon  biztos  helyről,  a  hol  jó  gondvise- 
lés alatt  van.  Hanem  a  mi  legfőbb  mértékben  veszé- 
lyes, az  ez  arczkép  alatti  rejtekben  van.  Ha  az  ember 
itt  megnyomja,  az  arczkép  kiemelkedik  s  találjuk  alatta 
e  levélkéket  finom  papirra  írva ;  az  aláírott  névből 
látható,  hogy  az  öreg  Garanvölgyi  Ádám  sajátkezű 
iratai.   • 

Brauhausel  úr  legkisebb  kétséget  sem  tartogatott, 
hogy  e  jó  érzelmeiről  ismert  családnál  azon  gyanús 
iratokat  kiváncsi  hölgyeknél  kézről-kézre  engedje 
járni ;  hisz  úgy  is  idegen  nyelven  vannak  írva,  nem 
értenek  belőle  semmit. 

Mit  tudhatta  ő,  és  mit  tudhatták  a  ház  őrei  mind, 
hogy  van  egy  tagja  a  lovagi  családnak,  ki  arató  leány- 
kákkal a  mezőkön,  kertészleányokkal  a  kertben,  pa- 
rasztasszonyokkal az  udvaron  azon  merényletes  törek- 
vésben működik  régóta,  hogy  e  nyájas,  barátságos 
idegen  nép  nyelvét  megértse,  hogy  Eliz  kisasszony 
másfélévi  ittlét  alatt  már  magyarul  ért. 

E  veszélynek  teljes  tudatlanságában  senki  sem  ügyelt 
arra,  hogy  az  alatt,  míg  miss  Natalie  oly  hosszasan 
magyaráztatja  magának  Brauhausel  úrral,  hogy  akadtak 
rá  a  rejtekre,  hogy  nyitották  fel,  hogy  kapták  rajta 
ezen  és  amazon  Kampós  uramat  ?  mi  lesz  már  ebből  ? 
lehet-e  félni  valami  nagyobb  krawalltól  ?  jó  lesz-e  Ma- 

xenpfutsch  urat  felrendelni  éjszakára  a  kastélyba  pus- 
kával ?  Nagy  szerencse-e,  hogy  e  cabale  föl  fedeztetett? 
hogy  e  kedélyes  rémledezés  alatt  Eliz  egyet  azon  tele- 
írt vékony  levélkék  közül  olyan  sokáig  elnézeget.  Ki 
sejtette  volna  azt,  hogy  ő  e  levél  sorait  is  érti. 

Nem,   nem    ügyelt   rá   senki.   A   gyermek    bámész- 
kodik. 

Az  pedig,  a  mit  a  gyermek  olvasott,  ez  volt : 
« —  Kedves,  szeretett,  felejthetlen  fiaml  Mire  te 
ismét  meglátod  a  szabad  eget,  én  már  akkor  régen  nem 
látok  a  szemfödelen  keresztül  semmit.  Ha  rajtad  kívül 
és  azon,  kit  megbíztam,  más  valaki  meglátná  e  levele- 
ket, azt  mondaná  :  bolond  vagyok ;  egy  öreg  ember, 
ki  szerelmes  leveleket  ír  —  egy  arczképhez,  s  elkül- 
dözi leveleit  —  egy  arczképnek !  Ki  értene  meg  en- 
gem? Élő  testedhez  írjak-e  inkább  levelet,  a  mit  elébb 
minden  porkoláb  elolvas,  úgy  adják  kezedbe?  Irjak-e 
bele  dolgokat,  miket  megírnom  szabad ;  vagy  veszé- 
lyeztessem azt,  hogy  görcsösült  kezem  rászalad  egy 
keserű  szóra,  a  mi  lánczodat  még  nehezebbé  teheti, 
vagy  eláruljam  feljajdulásommal,  hogy  én  vagyok  ben- 
ned százszorosan  büntetve,  hogy  együtt  ülök  veled 
fogva,  hogy  a  mi  neked  hiányzik,  magamtól  is  megta- 
gadom, hogy  a  mikor  te  egyedül  vagy,  én  is  egyedül 
vagyok,  de  lelkemben  ott  ülök  melletted,  hideg  fek- 
helyed előtt  s  lánczod  egyik  végét  én  hordozom  ?  Nem 
szabad  ezt  megtudni  senkinek,  még  neked  sem  :  csak 
majd  akkor,  ha  vége  lesz.  Te  már  akkor  ősz  ember, 
én  pedig  hideg  por.  De  azért  meg  kell  tudnod  akkor 
is,  mennyire  szeretve  voltál.  Rendelkezéseimet,  mik 
javadra  vannak,  ide  rejtem.  Titkolnom  kellé  azokat  és 
dugdosnom,  mert  ha  magam  körül  tartanám,  az  atya- 
fiak, kik  már  életemben  örökséget,  osztályt  csináltak 
vagyonaimból,  ezeket  okvetlen  elsikkasztanák,  mihelyt 
szememet  lehunytam ;  e  levelekből  megtudsz  mindent, 
a  mi  téged  érdekel.  —  Ez  alatt  én  számlálom  a  na- 
pokat ;  azoknak  vége  túl  van  azon  a  határon,  a  meddig 

az  én  életem  terjed  ;  a  hajótörött  a  tenger  közepén 
tudja,  hogy  száz  mérföld  a  part,  hanem  azért  átöleli 
a  tört  deszkát  és  úszik  ...» 

—  Szabad  kérnem  ?zt  a  levelet  Eliz  kisasszony, 
szólt  Bráuhausel  úr. 

—  Oh  kérem. 

A  felrezzent  leányka  kiejté  kezéből  az  iratot. 

—  Oly  figyelemmel  nézte,  mintha  olvasna  belőle. 

—  Olyan  különös  írás. 

—  Nagysád  könnyezni  látszik. 

—  Oh  nem ;  valami  esett  a  szemembe.  Bizonyosan 
egy  szem  porzó  pattant  bele  erről  az  írásról. 

—  No  az  talán  nem  lesz  mérges.  Kár  volna  ily  szép 
szemekért. 

Pedig  bizony  e  szép  szemekben  már  azon  irás  mérge 
kárt  tett. 

Ki  gondolt  volna  arra? 

Bráuhausel  úr  megszámlálá  a  leveleket,  ha  megvan- 
nak-e? Egy  sem  hiányzott  s  azután  jónak  látta  azokat 
ismét  visszatenni  rejtekhelyükre  s  a  ladikot  elzárni. 

Hanem  már  ezután  kénytelen  volt  balfelőli  szomszéd- 
néja  helyett  is  maga  enni,  mert  annak  semmi  sem  íz- 
lett többé ;  —  hogy  olyan  nagy  baj  a  szemben  az  az 
egy  szem  porzó ! 

Most  nézzünk  egy  perezre  Kampós  uram  után. 
Ráérünk  addig,  a  míg  tisztelt  uraink  ebédjöket  végzik. 

—  Igen!  Könnyű  nekik!  ők  leülnek  a  kész  ebéd- 
hez. A  szegény  embert  meg  dolgára  küldik,  azt  se 
kérdik  tőle,  hogy  falt-e  már  valamit?  Egész  nap  sza- 
ladni, mint  a  kutya,  este  meg  lefeküdni  étlen,  mint  a 
ló,  éjfélkor  megint  felkiabáltatni,  mint  a  bagoly! 

Ez  érzékeny  panaszhangok  azon  emberséges  csendőr- 
káplár ajkairól  fakadának,  kinek  feladata  volt  Kampós 
uramat  in  flagranti  beszállítani  a  székvárosba. 

Kampós  uram  csendesen  pipázva  hallgatá  a  panaszt 
és  nem  talált  számára  vigasztaló  szókat. 

Annál  inkább  helyeslé  azt  másik  két  útitársa,  kik 
szintén  erősen  állíták,  bogy  mikor  az  ember  reggeltől 
estig  nem  eszik,  akkor  hadilábra  állított  napizsoldot 
kellene  húzni. 

Kampós  uram  nem  szólt  bele  a  beszédbe. 

—  Hát  maga  nem  éhes?  szólítá  meg  a  kasznárt 
végre  elhatározott  hangon  a  káplár. 

Kampós  uram  értette  a  kérdést. 

—  Van  ám  itt  az  út  mellett  egy  csárda,  a  hol  kapni 
egy  pohár  bort,  meg  egy  kis  paprikást. 

—  De  nem  árulja  el  valaki  ? 

—  Én  tudom,  hogy  nem. 

A  példálózásnak  utóbb  is  az  lett  a  vége,  hogy  a  mint 
a  «Megitató»  csárdához  értek  a  szekérrel,  káplár  uram 
széttekintett,  senkit  sem  látott ;  megállíttatá  a  kocsit  s 
azt  az  indítványt  tévé,  hogy  ha  Kampós  úrnak  nem 
volna  ellenére,  talán  betérhetnének  ide  egy  ital  borra. 

Kampós  úr  engedett  a  közóhajnak  s  betért  három 
kisérőjével  a  csárdába. 

A  nagy  ivóteremben,  a  hosszú  asztal  végén  ült  egy 
kondás-viseletű  ember,  ki  egy  öticczés  kulacsból  iszo- 
gatott, s  falatozott  paprikás   szalonnát  a  szűre  ujjából. 

Mi  már  láttuk  egyszer  ezt  az  embert.  Maxenpfutsch 
úr  aligha  rá  nem  ismerne  benne  arra  a  bizományosára, 
a  ki  azóta  is  mindig  jön  a  yorkshireickkel.  Valószinűleg 
az  a  darab  szalonna  is  azokból    való. 

Káplár  uram  előtt  gyanúsnak  tetszett  ez  az  ember. 
Mikor  egyszer  lehajolt,  hogy  elejtett  kését  felvegye,  a 
káplár  inte  két  legényének,  hogy  fegyvereiket  tartsák 
kéznél.  A  kondás  azonban  lehajoltában  folyvást  feléje 
sandított  s  észrevéve  az  intést. 

Láthatta,  hogy  itt  most  bajba  jutott. 

—  Isten  jónap,  vitéz  uraim  I  —  szólt  rájuk  köszöntve 
a  kulacsot.  —  Hallották-c  kegyelmetek  Szemes  Mis- 
kának a  hírét? 

—  Nagyon  isi 

—  No  hát  az  a  Szemes  Miska  én  vagyok  1  —  szólt 

a  kondás  felállva  egész  magasságában  a  lóczárói.  Majd 
a  n\estergerendát  érte  a  süvegével. 

A  csendőrök  fegyvereiket  emelték.  A  szegény  le- 
génynél nem  volt  egyéb  egy  baltánál,  azt  is  kihúzta  a 
szűre  ujjából,  a  hol  lógott  s  ledobta  az  asztal  alá. 

—  Ne  tessék  ellenem  készülni.  A  vége  felé  vagyok 
már.  Meguntam  a  világkerülést!  eddig  is  csak  attól 
féltem,  ha  megkapnak,  sok  időre  becsuknak ;  de  a  hé- 
ten olvastam,  hogy  ki  van  hirdetve  a  statárium,  már 
most  megadom  magamat,  mert  tudom,  hogy  könnyen 
elbánnak  velem.  Mennyi  díj  van  a  fejemre  téve,  káp- 
lár uram? 

—  Halva  kétszáz,  élve  ötszáz. 

—  No  hát  káplár  uram,  ötszáz  forint  nyomja  a  mar- 
kát I  pedig  ha  akarnám,  még  a  szalonnaevő  késemmel 
átmetszhetném  a  gégémet,  s  háromszáz  forintja  bánná. 
Hanem  hát  tegyen  már  most  annyit  értem,  ha  már 
annyi  pénzt  nyer  rajtam,  töltesse  meg  a  korcsmárossal 
a  kulacsomat ;  nézze,  milyen  száraz  már  az  istenadta, 
egy  csepp  sincsen  benne. 

S  a  felfordított  kulacsból  csakugyan  cseppenve  sem 
jött  semmi. 

—  Legalább  iszom  addig,  a  míg  ihatom ;  leiszom 
a  magam  bőrére  vagy  egy  forintot.  Tizenkét  krajczárost 
mér  a  csárdás,  öticczés  a  kulacs,  ez  épen  egy  forint, 
ugy-e,  káplár  uram,  azt  az  egy  forintot  nem  sajnálja 
egy  szegény  legénytől,  a  ki  egy  ötszáz  forintos  fejet 
ad  a  markába  ingyen? 

A  káplár  átlátta,  hogy  igen  jámbor  ördöggel  van 
dolga,  a  ki  már  meg  akar  halni,  s  veszkődtében  humo- 
rizál, a  hogy  azt  anekdotás  könyvekben  sokszor  olvas- 
hatni. 

—  Jól  van!  Korcsmáros!  Töltse  meg  e  ficzkó  kula- 
csát. 

A  korcsmáros  szemük  láttára  töIté  egy  bádogtölcsé- 
ren keresztül  a  kancsó  bort  a  kotyogó  kebelű  kulacsba, 
mely  is  száján   túlbugyborékolván,   Szemes  Miska  fel- 


kapa  azt,  s  olyat  húzott  belőle,  hogy  megfogyott  húsz 
perez  enttel. 

—  No  káplár  uram,  így  ék  hát  ebből  kegyelmed  is 
egy  szegény  veszendő  betyár  lelkéért  egy  tust !  —  szólt 
Miska,  megtörülve  a  kulacs  száját  s  odanyújtva  elé. 

A  káplár  vonakodott. 

—  Vagy  úgy?  Az  urak  nem  isznak  a  kulacsból,  ha- 
nem klázliból. 

Azzal  mind  a  háromnak  szépen  kitölté  a  poharakba 
a  bort ;  ugyanabból  a  kulacsból,  a  miből  maga  is  ivott, 
azután  megint  megtörlé  a  kulacs  száját  ingujjával  s 
Kampós  uramnak  is  tölte : 

—  Kegyelmed  is  igyék  egyet  szegény  lelkemért, 
nagy  uracskám ;  úgy-e  maga  komiszáros  ? 

(Pedig  tudta  jól,  hogy   kasznár.) 

És  azután  ismét  ivott  a  kulacsból,  annak  bizonysá- 
gára, hogy  nincs  benne  méreg,  sem  altató. 

Azután  nagy  resignatióval  kérte  a  csendőrök  egyi- 
két, hogy  már  most  hát  húzza  rá  a  keztyűket  a  kezére  ; 
értette  alatta  a  kézbilincseket,  miket  a  megszólított 
káplár  egy  intésére  elő  is  vett  tarsolyából.  Szemes 
Miska  aztán  keresztbe  tette  két  keze  csuklóját  s  en- 
gedte kegyesen  összecsatolni ;  csupán  arra  kérve  fel- 
diszítőjét,  hogy  majd  aztán,  mikor  megszomjazik,  akkor 
itassa  meg. 

Káplár  uram  öröme  most  már  határtalan  volt  e  jó 
fogás  következtében  :  a  kitűzött  díj,  a  dicsőség ;  gradus 
ad  majora,  érdemrend,  hivatalos  újságban  s  aztán 
Európaszerte  hirdetés,  hogy  ő  volt  az,  a  ki  a  hirhedett 
Szemes  Miskát  elfogta.  Ki  volna  az,  kit  ennyi  fény  cl 
ne  szédítene  ? 

Minélfogva  káplár  uram  nemcsak  a  kulacsba  töltetett 
bort,  hanem  az  egész  vendégséget  mind  saját  erszé- 
nyéből fizeté  ki  a  csapiárosnak,  sőt  vége  felé  annyira 
vitte  a  generositást,  hogy  fagylaltot  is  parancsolt,  de 
mi  szerencséjére  nem  volt  a  csárdában. 

Ilyen    jó    fogással    szaporodva,    félórai    időzés    után 

visszatértek  a  szekérhez  s  most  már  hatan  ültek  rajta; 
elől  a  kocsis  és  egy  csendőr,  azoknak  háttal  a  meg- 
vasalt betyár  és  egy  másik  csendőr,  a  hátulsó  ülésen 
Kampós  uram  és  a  káplár. 

A  kocsis  lovai  közé  vagdalt;  esteledni  kezdett  az 
idő,  a  láthatár  lilaszínbe  borult  már;  sűrű  köd  kez- 
dett kelet  felől  terjengeni,  melyben  mint  ezüst  er- 
dők maradoztak  el  a  zúzmarás  ligetek,  az  égen  lármás 
varjúcsoport  vonult  a  város  felé. 

—  Károg  a  holló,  káplár  uram!  —  dünnyögé  Sze- 
mes Miska ;  káplár  uram  pedig  nem  felelt  rá,  hanem 
dülöngélt  Kampós  uram  vállára,  mint  a  ki  nem  bírja  a 
fejét. 

Hasonlóul  cselekedett  a  másik  két  csendőr  is  a  betyár 
és  a  kocsis  mellett.  Mire  a  mezőn  kinn  jártak,  aludt 
mélyen  mind  a  három. 

Szemes  Miska  ekkor  szép  csendesen  kihúzta  a  két 
kezét  a  békóból  mintha  csak  téli  keztyű  lett  volna 
az  rajta,  s  a  mint  egy  hídhoz  értek,  megszólítá  a  ko- 
csiát : 

—  Állítsd  meg  a  lovadat  öcsém.  No  nagy  uram,  kö- 
szönöm, hogy  idáig  elhozott,  már  most  innen  majd 
odább  találok  magam  is.  Aluszik  ám  ez  mind  a  há- 
rom. Dupla  odúja  van  a  kulacsomnak ;  valahányszor 
megtörlöm  a  száját,  egyet  fordítok  a  csapján,  úgy  adom 
másnak.  Nagy  uram  velem  ivott,  a  többiek  az  altató- 
ból. Csendes  jojczakát  kivánok. 

Azzal  keresztülvetette  magát  a  lőcsön  s  egy  peroz 
múlva  eltűnt  az  útárok  rekettyéi  között. 

Kampós  uram  vállat  vont ;  nem  volt  rábízva,  hogy 
utána  szaladjon. 

Nem  is  tett  egyebet,  mint  hogy  a  köpönyegébe  húzta 
magát  s  oldalt  feküdt  a  saraglyában,  s  gondja  volt  rá, 
hogy  mikor  a  csendőr-kaszárnya  udvarán  megállnak,  ő 
legyen  az  utolsó,  a  kit  álmából  életre  tudnak  ránczi- 
gálni. 

A  felocsúdott  káplár  és  a  két  közvitéz  elébb  bámulva 


nézett  körül,  hogy  hová  lett  Szemes  Miska,  azután  az 
előbbi  erszénye  tartalmát  kezdte  számlálgatni.  Biz 
abból  hiányzott  az  a  forint,  a  mit  Szemes  Miskáért  ki- 
fizetett a  « Megitatott  csárdában. 

A  vakmerő  gazember  még  arra  is  vetemedett,  hogy 
az  üldöző  hatalommal  fizettesse  ki  a  borát. 

Annyi  életphilosophiája  mind  a  háromnak  volt,  hogy 
egy  szóval  sem  hozta  elő  Szemes  Miskát. 

A  jószágára  hazatérő  Ankerschmidt  épen  szemközt 
találkozott  a  már  visszatérő  vizsgáló  küldöttséggel. 

El  is  bámult  nagyon  a  nagy  fegyveres  kiséreten, 
mely  Bráuhausel  et  consortes  postakocsiját  követé ;  de 
különben  is  kénytelen  volt  megállítani  lovait,  mert  a 
tisztelt  urak,  messziről  megismerve  fogatát,  szintén 
megállapodtak  s  leugorva  kocsijukról,  odajöttek  Anker- 
schmidt hintájához  megköszönni  a  szíves  fogadtatást, 
melyben  házánál  távollétében  részesültek. 

—  Mi  a  gutát?  uraságod  hajtóvadászatot  tartott  a 
faluban? 

Első  gondolatra  azt  hitte,  hogy  a  lengyeléért  jártak 
ilyen  erővel. 

—  Igen  is,  és  teljes  sikerrel.  Méltóságod  nem  is 
sejté,  milyen  vezélyes  titkokat  rejtett  a  kastélya  mel- 
letti ócska  épület. 

—  Ah  dehogy !  Garanvölgyi  volna  tán  compromit- 
tálva? 

—  No  iszcn  majd  ki  fog  derülni.  Eddigelé  csak  a 
kasznárja  tétetett  vizsgálati  fogságba. 

—  Jól  van  ;  örülök,  hogy  szerencsém  volt,  magamat 
ajánlom. 

Ankerschmidt  boszúsan  veté  magát  hintaja  ülésébe  s 
tova  hajtatott.  Ha  az  ócska  házban  motozás  történt, 
úgy  azt  feladásnak  kellett  megelőznie.  Peladó  pedig 
csak  egy  ember  lehetett :  a  jöttment.  Ankerschmidt 
igen  kíméletlen  szemrehányásokat  tett  magának,  a 
miért  ezt  az  embert  az  első  bemutatás  után  rögtön  el 
nem  pusztította  a  háztól,  hanem  még  odafogadta  zon- 

goramcstcrnck.  Mikor  az  asszonynép  úgy  párt- 
fogolta. 

Már  most  ebből  mi  lesz  ?  Ha  az  öreg  Garanvölgyi 
valami  ügyetlenségbe  belemártotta  magát,  az  által  fog- 
ságban ülő  öcscsének  sorsát  vetette  hátra.  Süljön  ki  rá 
valami  összeesküvésféle,  akkor  aztán  rossz  idő  lesz  a 
folyamodásra. 

Különben  is  elég  keserű  tapasztalás,  hogy  épen  azok 
hagyják  el  a  szerencsétlen  embert,  a  kik  hozzá  legkö- 
zelebb állnak.  Ez  az  asszony,  az  eljegyzett  mátka,  nem 
akarja  a  vőlegényeért  tett  folyamodást  benyújtani.  Az 
ember  nem  hinne  ilyesmit,  ha  nem  tapasztalta  volna. 
Már  most  mit  csináljon  a  lovag  ezzel  a  folyamodással 
a  zsebében  ?  Kivel  adassa  be  ?  Még  ha  az  öreg  Garan- 
völgyi rávehető  volna  is,  várhatna-e  attól  sikert  épen 
most,  midőn  maga  is  vizsgálat  alatt  van? 

És  akkor  aztán  a  lovag  nem  bírta  elhatározni  magá- 
ban, hogy  nemes  méltatlankodását,  mily  mértékben 
oszsza  fel  Pajtayné  és  Bogumil  között?  mert  ha  az 
egyikre  kidühöngte  magát,  akkor  igazságtalanságot  vélt 
elkövetni  a  másik  ellen,  hogy  arról  az  alatt  megfeled- 
kezett. 

Alig  várta,  hogy  haza  érjen. 

A  legelsőhöz,  a  ki  a  podgyászért  kocsijához  jött,  az 
volt  az  első  szava : 

—  Itthon-c  a  zongoramester? 

Miután  megtudta,  hogy  az  ifjú  úr  a  vadászatról  ma 
reggel  megérkezett,  sietett  fel  a  szobájába. 

Még  le  sem  rakhatta  úti  öltönyét,  midőn  a  kis  Gyuszi 
jött  hozzá  azzal  a  kéréssel,  hogy  tiszteli  a  miss  a  mél- 
tóságos urat,  ha  érkeznék  egy  igen  komoly  szóra  a  te- 
rembe jönni. 

—  Mi  a  patvar  komoly  szava  akar  lenni  a  missnek? 
Komoly  szó?  Mintha  én  valami  tréfás  ember  volnék, 
a  ki  mindig  humorizál.  Majd  nagyon  is  komolyan  fo- 
gok beszélni,  attól  tartok. 

A  teremben  egyedül  várt  az  érkező   lovagra  a  miss. 

kinek  ez  ünnepélyes  alkalomra  á  l'anglaise  fürtéi  vol- 
tak, hogy  arcza  még  hosszabbnak  és  tragikaibbnak 
lássék. 

—  Mi  tetszik,  miss  Natalie  ?  Mi  közölni  valója  van 
velem? 

—  Lovag  úr,  szólt  a  miss  baljóslatú  hangon,  minő- 
vel a  hajdankor  pythonissái  zendítek  meg  dodonai  kör- 
mondataikat. Legyen  ön  készen  egy  igen  rossz  hírre, 
mely  kegyed  nemes  szívét  nagyon  meg  fogja  háborítani. 

—  Nos,  mi  az  ?  Csak  egyenesen  rohamra  !  Nem  sze- 
retem a  hosszas  tiraillirozást. 

—  Házánál  egy  áruló  van. 

—  Tudom,  az  ördögadtát !  Ne  is  mondja  tovább. 
Mindenről  értesülve  vagyok.  Az  útban  megtudtam. 

—  Lehetséges-e?  Én  titkolni  akartam. 

—  Azt  elhiszem ;  hanem  majd  dobra  ütöm  én,  ne 
tessék  félni. 

—  Uram,  gondolja  meg  ön,  hogy  családjának  jó  hire 
megőrzendő. 

—  De  isz  azt  meg  is  fogom  őrizni.  Azt  ugyan  nem 
engedem  mondani,  hogy  Ankerschmidt  házánál  olyan 
ember  vehet  lélekzetet,  a  ki  titkos  áruló. 

A  miss  kéri  éléshez  fogott. 

—  De  uram,  mégis  gondolja  meg  ön,  családjának 
tagja. 

—  Nem  tagja  e  percztől  fogva,  esküszöm,  nem  tagja. 
Elkergetem  még  ma.  Kiadom  a  parancsot,  hogy  ha  még 
egyszer  az  udvarba  jön,  ostorral  verjék  el. 

—  Az  istenért,  uram,  önnek  kedvencbe ! 

—  Nem  az  én  kedvenczem !  ördög  teremtettét  1  a  ti 
kedvenczetek !  én  régóta  tudom,  hogy  csal,  de  elnéz- 
tem a  ti  kedvetekért.  Hanem  már  most  idáig  vagyok 
vele.  Ebben  az  órában  el  fogja  hagyni  a  házat;  majd 
megmutatom  én,  hogy  micsoda  statárium  tudok  én  lenni 
a  házamnál,  ha  azt  valaki  meggyalázza  1 

—  No  uram,  fölhevült  állapotban  mégis  ne  tegyen 
semmit. 

—  Dc  pedig  ebben  a  helyben  állva  fogok  tenni 
n\indent,  ebben  a  pillanatban.  Héj  Gyuszi  ! 

A  miss  erre  a  szomszéd  szobából  segélyül  hívta 
Hermine  kisasszonyt,  hogy  az  is  segítsen  a  papa  indu- 
latját lecsendesíteni. 

—  Kimélje  uram.  Gondolja  meg  . .  . 

—  Ne  féljenek  olyan  nagyon.  Nem  verem  pofon, 
még  csak  meg  se  szidom.  Nem  én,  még  csak  egy  go- 
romba szót  sem  szólok  neki  ;  de  már  azt  csak  engedjék 
meg  excellentiátok,  hogy  ha  valaki  érdemtelenné  tette 
magát  arra,  hogy  velem  egy  fedél  alatt  lakjék,  annak 
nagy  nyájasan  megmondhassak  annyit,  hogy  «édes  lel- 
kem, ott  az  ajtó,  künn  a  hintó,  karsamadiener*.  Gyuszi  I 
Küldd  ide  a  zongoramestert ! 

—  Hogyan  ?  ő  előtte  ?  kérdé  a  miss. 

—  O  előtte,  hát  persze,  hogy  ő  előtte.  Nem  szok- 
tam én  az  ilyesmit  levélben  elvégezni.  Nem  beszélek 
én  senkiről  rosszat  titokban,  hanem  ha  mondok  vala- 
mit, tudja  meg  minden  ember.  Azért  adott  az  Isten 
akkora  hangot,  hogy  az  utczára  is  kihallik.  Jön-e  már 
az  a  zongoramester? 

jött  már. 

Straff  úr  mosolyogva  lépett  be  a  szobába,  mint  a  ki 
semmit  sem  gyanít  s  örvendeni  kezdett  a  haza  érkezett 
lovag  láthatásán,  a  minek  azonban  egyszerre  véget  ve- 
tett Ankerschmidtnek  egy  borzasztó  kiáltása,  mintha 
egy  en  carriére  vágtató  lovasezrednek  kiáltaná  a  ve- 
zényszót : 

—  Megállj  I 

Erre  csakugyan  meg  kellett  állni,  mert  a  lovag  a  ke- 
zét is  kinyújtotta,  még  pedig  ökölre  fogva. 

—  Hallod-e  te  —  ember !  Tegnap  Garanvölgyi  há- 
zában hivatalos  motozás  történt.  A  feladás  a  te  mun- 
kád volt.  Én  feladóval  egy  házban  nem  lakom.  Jobbra 
át!  Indulj! 

Mint  kik  villámcsapástól  szédültek  el,  úgy  meredt  el 
minden  jelenlevő  e  katonás  napiparancsra.  A  két  hölgy 

egymás  kezét  kapta  meg  ijedtében,  míg  Straff  mellére 
tette  tenyerét,  s  ujjait  esküre  emelve,  valami  rettene- 
teset akart  mondani. 

—  Zsinórra  a  kéz  !  ordítá  rá  a  lovag,  mikor  látta, 
hogy  az  esküdni  akar.  Mit  mondtam?  Jobbra  át! 

Straff  átlátta,  hogy  nincs  haladék,  azért  hirtelen 
abbahagyotí  minden  védelmet  s  most  már  csupán  azon 
volt,  hogy  a  hölgyektől  vehessen  búcsút  áhítat-  és  le- 
mondásteljes hajlongással,  keserű  sóhajt  fojtva  vissza 
keblébe. 

—  Indulj  I  Indulj  I  mondtam  már!  semmi  egyéb! 
kiabált  türelmetlenül  a  lovag,  mire  Straff  csakugyan 
jónak  látta  az  ajtóig  hátrálni ;  ott  azonban  még  egyszer 
visszafordult  s  fenyegető  gúnynyal  intézé  e  szavakat 
Ankerschmidthez : 

—  Ezért  még  meg  fog  ön  engemet  emlegetni. 

E  szóra  Ankerschmidt,  a  mint  a  düh  tetőpontján 
állt,  hirtelen  visszanyerte  hadvezéri  phlegmáját  s  önfel- 
találó  humorral  fordult  az  ajtófélnél  álló  kis  apródkához  : 

—  Gyuszi  1  Lökd  ki  azt  az  urat  az  ajtón. 

És  Gyuszi,  ki  midössze  csípőjéig  ért  annak  a  nagy 
magas  szál  úrnak,  erre  a  szóra,  mint  azok  a  kis  orosz- 
lánforma ölcbecskék,  a  miknek  mind  alakjuk,  mind  bá- 
torságuk oroszláni,  csak  épen  termetük  miniatűré 
hozzá,  gyorsan  rohant  neki  Straffnak,  s  neki  feszítve 
két  kezét  amaz  hátának,  bámulatos  prazcisióval  hajtá 
végre  a  parancsolt  műtéteit.  Magánboszú  is  dolgozott 
nála. 

Valamivel  jobbkedvű  nézőközönség  ezt  a  jelenetet 
bizonyosan  megtapsolta  volna. 

E  jelenet  alatt  Hermine  kisasszony  elfutott  a  terem- 
ből ;  érzékeny  szíve  lehetett,  mely  nagyon  megsajnálta 
a  más  megaláztatását. 

Hanem  miss  Natalie  ott  maradt.  Arc^a  még  halvá- 
nyabb volt  mint  egyébkor,  elkékült  ajkait  összeszorítá 
s  oly  dühvel  nézett  Ankerschmidtre,  mint  egy  mérges 
kigyó,  mely  harapáshoz  készül. 

—  Méltóságos  úr,  szólt,  dühét  nehezen  tiporva 
vissza.  Ön  csalódni  méltóztatott.  Az  árulás  mélyebben 
gyökerezik  ön  háza  szentélyében,  mint  hogy  azt  ilyen 
könnyen  kitéphetné. 

—  Kedves  miss,  ne  beszéljen  virágnyelven,  hanem 
mondja  meg,  ha  jobban  van  értesülve :  ki  volt  hát  az, 
a  ki  Garanvölgyit  feladta?  mert  csak  ettől  a  háztól  ad- 
hatta őt  fel  valaki.  S  ha  nekem  bebizonyítja,  hogy 
nem  ez  a  csavargó  volt  az,  hát  én  utána  megyek  s 
bocsánatot  kérek  tőle:  «ne  haragudjál,  barátom  csa- 
vargó ! » 

—  Nem  ez  a  kérdés  uram :  ki  adta  föl  Garanvölgyi 
Ádámot,  ki  nem. 

—  De  az  a  kérdési  Hát  mi  volna  a  kérdés? 

—  Mi  köze  ön  házának  Garanvölgyi  nevéhez? 

—  Mi  köze?  az  a  köze,  hogy  ő  politikai  és  csata- 
téri ellenfelem  ;  én  nem  engedem,  hogy  azt  mondhassa 
felőlem,  hogy  én  kémnek  jöttem  ide  mellé  lakni. 

.  —  A'l.ég  gonoszabbat  is  fognak  ön  felől  mondhatni, 
méltóságos  úr.  Azt,  hogy  azért  jött  ide  mellé  lakni, 
mert  összeköttetést  akar  vele  kezdeni. 

-^  Nem  értem.  Miféle  összeköttetést?  Conspiratiót 
ért? 

—  Oh  nem. 

—  Van  talán  leánya  az  öregnek,  a  kinek  udvarlok, 
hogy  elvegyem? 

—  Neki  nincs,  de  van  önnek. 

—  S  valaki  arra  a  gondolatra  fog  jönni  úgy-e,  hogy 
valamelyik  leányomat  az  öregre  akarom  erőtetni  fele- 
ségül ? 

—  Oh  nem,  méltóságos  úr,  de  Garanvölgyi nek  van 
egy  fogadott  fia,  ki  mint  statusfogoly  börtönben  ül. 

Ankerschmidt  azt  hitte,  hogy  a  hír  gyorsabb  volt, 
mint  az  ő  lovai.  Ezek  itthon  tudnának  már  valamit  az 
ő  szándokáról,  a  mit  a  fővárosban  csak  tegnap  mon- 
dott el  másnak? 

-  Hogyan  tudja  ön  ezt? 

—  Igen  egyszerűen.  Brauhausel  úr  a  női  kíváncsi- 
ságnak engedve,  felnyitá  előttünk  a  szekrénykét,  melyet 
Garanvölgyi  titkos  irataival  lefoglalt.  Azon  szekrény- 
ben volt  egy  arczkép,  mely  egy  csinos  fiatal  férfit  áb- 
rázol, és  idegen  nyelven  írt  levelek. 

—  Micsoda  idegen  nyelven? 

—  Magyarul. 
-Úgy? 

—  Méltóságod  azt  hiszi,  hogy  családjának  tagjai  nem 
tudnak  magyarul  ?  Csalatkozik.  Eliz  kisasszony  már  ért 
e  nyelven. 

—  Az  nem  csoda,  két  esztendő  alatt  ráragadhatott ; 
én  is  csak  így  szereztem. 

—  Jól  van.  Már  most  olvassa  méltóságod  ezt  az 
írást. 

A  miss  egy  hosszú  hivatalosan  összehajtott  iratot 
vett  elő  s  a  lovagnak  nyújtá. 

—  Ez  Eliz  írása. 

—  Tessék  elolvasni. 

Ankei-schmidt  a  bámulat,  meglepetés,  öröm  és  bo- 
szűság  visszásán  váltakozó  érzelmei  között  olvasá  azt 
az  írást. 

Mi  volt  az  ? 

Mi  volt?  Egy  folyamodás  a  legmagasabb  helyre, 
melyet  egyszerű,  nemes  szív  mesterkéletlen  szavakban 
sugallt  a  toll  alá,  melyet  gyöngéd  gyermeteg  kéz  leírt; 
egy  naiv,  őszinte  folyamodás,  egy  szegény  elitélt  fo- 
goly ifú  megkcgyelmeztetéseért. 

—  Mit  akarhatott  ezzel  ?  Mit  mondott  ? 

—  Fel  akarta  küldeni  Bécsbe. 

—  Mi  úton  ? 

—  A  postán. 

—  A  balga!  Hol  van  most? 

—  Házi  fogságban,  szobájában. 

—  Küldjék  őt  hozzám,  egyedül  akarok  vele  be- 
szélni. 

—  Íme  uram,  szólt  Natalie  rejthetlen  diadalérzettcl. 

cz  azon  árulás,  a  mit  ön  nem  sejtett  előre  s  mely  az 
én  éber  szemeim  nélkül  gyógyíthatlan  sebet  ejtett  volna 
ön  hírnevén,  nem  pedig  az,  a  miért  ön  annyira  el 
hagyta  magát  indulatai  által  ragadtatni. 

—  Jól  van  jól,  majd  erről  máskor  philippikázzunk ; 
most  küldje  hozzám  a  leányt. 

—  Nem  kivánja  méltóságod,  hogy  én  is  jelen  le- 
gyek? 

—  Nem.  Ha  egyedül  van  velem,  akkor  sokkal  őszin- 
tébb ;  hamarább  megvall  mindent. 

—  A  hogy  parancsolja  ön. 

Ankerschmidt  nem  adott  alkalmat  további  párbe- 
szédre, mert  eltávozott  szobájába. 

Ott  pedig  leült  az  asztalhoz  s  maga  elé  téve  a 
leányka  folyamodását,  újra  meg  újra  elolvasta  azt. 

Milyen  igaz,  milyen  mesterkéletlen  mondások  ezek  I 

ts  azután  mellé  tette  a  doctor  juris  által  fogalma- 
zottat  s  összehasonlítá  vele.  Micsoda  eszmeszegény, 
nyakatekert,  legalázatosabb,  legszárazabb  és  legunal- 
masabb alkalmatlankodás  volt  ez  amahhoz  képest! 

És  a  míg  a  fogoly  menyasszonya  nem  akarta  azt  le- 
írni, nem  akart  vele  elmenni  a  kegyelemosztás  zsámo- 
lyáig, az  alatt  egy  gyermek,  kinek  azon  ember  sen- 
kije, semmije,  kigondolta  maga,  hogy  mit  kellene  tenni 
egy  szegény  szenvedőért,  ki  ifjúsága  virágát  hármas 
zár  alatt  hullatja  el. 

Az  ajtó  nyilt  s  a  vádlott  belépett  rajta. 

Tudta  már  bűnének  súlyát,  tudta,  hogy  bírája  elé 
idéztetik ;  nem  is  védelmezte,  hanem  szépen  megadta 
magát,  odaborulva  apja  lábaihoz  s  piruló  arczát  annak 
térdére  fektetve. 

Ankerschmidt  pedig  kezét  folyvást  amaz  iraton  tartá 
s  nézett  hol  arra,  hol  gyermekére. 

így  hallgattak  egy  jó  félórát  együtt. 

Akkor  Ankerschmidt  rátevé  kezét  leánya  fejére  s 
megsimogatta  haj  fürtéit. 

Eliz  aztán  két  kezével  ajkaihoz  vonta  apja  kezét  és 

ott   tartotta    ismét   sokáig   és    ismét   sokáig   hallgattak 
együtt. 

Végre  mégis  csak  meg  kellett  szólalni. 

—  Kis  lánykám,  te  írtad  ezt  itt? 
-Én. 

—  Azt  nagyon  jól  tetted  és  nagyon  rosszul.  Jól  tet- 
ted arra  nézve,  a  ki  fogoly,  de  rosszul  tetted  magadra 
nézve,  mert  ezentúl  te  vagy  a  fogoly.  Én  magam  fo- 
gom átadni  egyszerű  soraidat  ott,  a  hova  azok  intézve 
voltak  s  bízom  a  jó  sikerben ;  de  te  e  percztől  fogva  foglya 
vagy  ennek  a  háznak,  mert  nem  szabad  annak  megtör- 
ténni, hogy  te  azon  embert  valaha  meglásd,  a  kit  meg- 
szabadítani törekedtél- 

Ankerschmidt  gyöngéden  fölemelé  leánya  gömbölyű 
állát,  hogy  szeme  közé  nézhessen. 

—  Értesz  engem?  Az,  a  ki  most  fogoly,  ki  fog  sza- 
badulni és  hazajön.  Te  pedig  attól  fogva  rab  vagy  és 
házamból  ki  nem  léphetsz ;  nehogy  megtörténhessék 
az,  a  miért  Ankerschmidtnek  szemére  vethesse  valaki, 
hogy  önérdekből  járt  ellenségének  fogadott  fia  után  s 
midőn  nemes  tettet  vélt  elkövetni,  akkor  speculált,  mint 
egy  börzeüzér! 

—  Crtelek,  szót  fogadok. 

Tehát  soha  nálam,  vagy  nevelőnéd  nélkül  sehova 
nem  fogsz  menni. 

—  Megfogadom. 

—  Azt  is  megígéred,  hogy  a  míg  én  a  birodalmi  fővá- 
rosból visszatérek,  c  ház  kerítésén  túl  sehová  nem  mégy. 

—  Nem  megyek. 

—  így,  jól  van ;  már  most  kelj  fel  és  csókolj  meg. 
Arról,  a  mi  kettőnk  közt  mondva  volt,  ne  szólj  senki- 
nek soha. 

Azzal  megfogta  a  kezét  leánykájának  s  kivezetve  őt 
a  terembe,  e  szókkal  adá  át  a  missnek : 

—  Miss  Natalie,  a  deliquens  mindent  megvallott. 
Én  elitéltem  őt  férjhezmenéseig  tartó  házi  fogságra. 
Tessék  rá  szigorúan  felügyelni. 

Jókai  :   Az   új   folduúr.  lO 

«Tehát  mégis  meglakolt  a  kis  lázadó*,  triumfált  ma- 
gában miss  Natalic. 

Ankerschmidt  pedig  azzal  a  keserű  örömmel  tért 
rissza  szobájába,  hogy  ime,  a  mit  «az  egyik »  elhajított, 
azt  fölemelte  «ez  a  másik ». 


vili. 

(Boszú,  a  magm  módja  szerint.) 

Anlccrschmidt  másnap  korán  reggel  elutazott  hazul- 
ról ;  mindenkinek  a  háznál  azt  mondta,  hogy  Pestre 
nicgy.  csupán  Eliznek  súgta  meg,  hogy  másfelé  visz 
az  ütja. 

Azt  senkisem  tudta,  nem  is  volt  szabad  tudni,  meny- 
nyire szereti  a  katonás  ember  rebellis  leánykáját. 

—  Önre  bízom,  miss,  hogy  a  kimondott  házi  fogsá- 
got szigorúan  fentartsa ;  így  szólt,  mielőtt  a  kocsiba 
ült  volna ;  a  miss  és  Herminc  lekisérték  odáig ;  a  fo- 
golynak csak  az  ablakból  volt  szabad  utána  nézni  és 
csókokat  hányni  felé,  de  a  miket  a  kegyetlen  apa 
észre  nem  akart  venni.  —  Önre  bízom  a  szigorú  fel- 
ügyelést.  Felruházom  önt  teljes  szülői  hatalommal,  úgy 
bánjék  vele,  mintha  édes  anyja  volna. 

A  miss  nem  értette  az  élczet.  Több  kell  ahhoz,  mint 
«english  spoken*. 

—  Te  is  Hermine,  vigyázz  Elizre ;  te  már  nagyobb 
vagy,  mindig  okos  voltál.  Téged  sohasem  kellett  dor- 
gálni, soha  figyelmeztetni  arra,  hogy  mit  tégy,  rendes, 
figyelmes  voltál  kis  gyermekkorod  óta.  őrködjél  test- 
véred fölött ;  tudod,  milyen  szeles ;  jó  szíve  van,  de 
nem  lánynak  való.  Az  ördögbe,  ha  fiú  volna,  tábornagy 
lenne  belőle.  Minden  jó  tulajdonság  megvan  benne,  a 
miért  a  fiúkat  megdicsérik,  a  leányokat  pedig  megróják. 
Bánj  vele  nyájasan,  szeretettel,  akkor  talán  megszelídül 
és  eltanul  tőled  sok  jót,  a  mit  te  birs"'.  No  már  most 

ölelj  meg,  aztán  vigyázzatok  itthon,  valami  gyászra  ne 
jöjjek  megint  haza. 

Ankerschmidt  kocsiba  ült;  a  hölgyek  visszatértek  a 
kastélyba.  Eliz  még  egyre  hányta  a  csókot  kezeivel 
a  távozó  hintó  után,  nem  bánva,  hogy  senkisem  ügyel 
rá.  Egyszer  aztán  Ankerschmidt  kihajolt  a  hintóból  s 
látva,  hogy  a  többi  kiséret  eltávozott  az  udvarról,  ki- 
vonta fehér  zsebkendőjét  s  ő  is  visszainte  egy  búcsú 
és  bocsánatadó  üdvözletet.  Arra  aztán  becsukódott  az 
ablak. 

Alig  verte  el  a  szél  azt  a  port,  a  mit  a  lovag  hintaja 
vert  fel  a  falu  végéig,  midőn  Maxenpfutsch  úr  be- 
koczogott  a  honmaradt  hölgyekhez. 

A  tisztelt  férfiúnak  fehér  mellénye  és  fehér  nyakra- 
valója volt  s  a  szokott  vadászkalap  helyett  simára  kefélt 
czilinder  a  hóna  alá  kerítve  s  nagy  kaliberű  nyilasával 
előre  forgatva,  mint  egy  ostromágyú.  Mindezekből 
előre  lehet  gyanítani,  hogy  a  tisztelt  úr  nem  tréfál. 

—  Alázatos  szolgájuk  kisasszonyaim,  alázatos  szol- 
gája, miss  Natalie.  Csókolom  a  kezeiket,  hogy  méltóz- 
tattak aludni? 

—  Jó  reggelt  Herr  von  Maxenpfutsch,  foglaljon  he- 
lyet. Már  el  is  felejtettük,  hogy  aludtunk,  olyan  régen 
volt.  Minek  köszönjük  a  szerencsét? 

—  Én  pedig  azt  hittem,  hogy  nagyon  korán  jövök, 
miss ;  úrnők  sokáig  végzik  a  toiiettet. 

—  Sietnünk  kellett,  mert  a  lovag  úr  elutazott. 

—  Értesülve  vagyok,  miss ;  épen  azért  is  voltam 
bátor,  miss,  ilyen  korán  alkalmatlankodni.  Oh  én  tu- 
dom, hogy  mi  a  Staatsvisitek  (jó  lesz  « államlátogatás »  ?) 
órája. 

—  Ön  itthon  van  nálunk,  director  úr,  a  házhoz  tar- 
tozik. 

—  Nagyon  kegyelmes.  Épen  ez  buzdított  e  bátor- 
ságra, mert  valóban  sürgetős  ügy,  a  miben  járok,  miss ; 
nagyon  sürgetős. 

Natalie  e  szóra  letette  a  fehér  hímzést,  melyen  cd- 

életfeladatnak  tartván,  nagy  mennyiségű  lyukat  varrni 
egy  batiszt-szcgélyre, 

Maxenpfutsch  úr  most  térdei  közé  fogta  czilinderét 
s  mintha  annak  fenekéről  olvasna  valami  szerepet, 
kezdé  mesterséges  akadozással : 

—  Igen,  miss  ;  azonban,  miss  ;  kissé  titkos  missióban 
jövök,  miss ;  ha  talán  szíveskednék  egyedül  kihallgatni. 
Az  ügy  kegyedet  személyesen  illeti. 

Miss  Natalie  Elizhez  fordult  s  édes  anyai  nyájas- 
sággal szólítá  fel : 

—  Kedves  Elizem,  legyen  olyan  jó  a  zongoraóráját 
néhány  perczczel  hamarabb  elkezdeni  a  szokottnál. 
Tudja,  tegnap  elmulasztotta  az  egészet. 

Eliz  értette,  mire  való  az.  Eltávolítani,  de  azért  mé- 
gis biztosítani  jelenlétéről  s  olyan  dolgot  adni,  mely- 
nek zajától  lehetetlenné  legyen  minden  hallgatódzás. 
Engedelmeskedék. 

Maxenpfutsch  úr  most  már  megfordítva  tette  tér- 
dére czilinderét  s  öt  ujjával  kecscsen  dobolgatott  an- 
nak arravaló  tetején. 

—  Igen,  miss ;  hm,  hm,  miss ;  és  Hermine  kisasz- 
szony  ? 

—  Oh,  ő  előtte  nincsen,  nem  is  lehet  titkom,  uram. 
O  valódi  testvérem,  lelkemnek  fele;  mi  annyira  egyek 
vagyunk,  mint  egy  hímzésnek  két  oldala. 

Miss  Natalie  igen  költői  hasonlatot  talált  ki ;  de  ő 
fehér  hímzést  értett  alatta,  míg  Maxenpfutsch  úr  olyan 
prózai  ember  volt,  hogy  tarka  himvarrást  értett  a  ha- 
sonlatban ;  egyik  oldalán  a  képpel,  másikán  a  kuszált 
tűzésekkel  s  mosolyogva  monda,  hogy  «az  igaz». 

—  Tehát  beszélhetek  a  kisasszony  előtt  bátran.  Hol 
is  kezdjem  ?  Igenis.  Bogumil  úr  az  éjét  nálam  tölte. 

—  Ah !  -  szólt  a  miss  érdekelten,  míg  Hermine 
^gy  regényt  vett  elő  s  azt  affectálta,  hogy  ő  most  ab- 
ból olvasni  fog. 

—  Bogumil    barátom    mindent    elmondott    előttem. 


miss;  mindent.  Hogy  a  íovag  ur  őt  házából  kiutasít  á 
azon  ürügy  alatt,  mintha  ő  rá  volna  gyanúja  a  Garan- 
völgyi  pajtájában  történt  motozás  miatt.  No  ez  csak 
ürügy,  azt  mindenki  látja.  Bogumil  barátom  nekem 
őszintén  megvallá  az  igazi  okot,  mely  e  sajnos  ese- 
ményt előidézte;  kimondjam? 

—  Nagyon  kérem. 

—  Megvallá,  hogy  ez  semmi  más,  mint  az,  hogy  a 
lovag  úr  észrevéve,  miszerint  az  én  Bogumil  barátom 
Miss  Natalieval  benső  viszonyt  kötött. 

—  Ah !  sohajta  megszégyenülten  Natalie,  s  szemér- 
mes aroza  elé  kapta  a  hímzett  batiszt  szegvényt,  mely 
elég  lyukacsos  volt  arra,  hogy  keresztül  lásson  rajta. 

Hermine  épen  lapot  fordított  a  könyvben,  nem  ügyelt 
oda. 

—  Kérem,  miss,  én  tiszteletreméltó  viszonyt  értet- 
tem s  meg  vagyok  felőle  győződve.  Bogumil  barátom 
előttem  mindent  fölfedett,  ó  kegyedet,  miss,  nőül 
akarta  venni. 

—  Ah  uram. 

—  Fait  accompli,  miss ;  én  tudom.  Zsebében  van  a 
dispensatio  ;  nekem  megmutatta,  minden  rendbe  volt 
hozva  ;  néhány  nap  múlva  a  szertartásnak  meg  kellett 
volna  történni.  Azonban  valaki  a  háziak  közül  árulko- 
dást  tett,  hamis  értelemben,  a  lovag  úr  előtt.  O  a  há- 
zában szőtt  viszonyt  botránynak  találá  s  azért  elűzte  a 
fiatal  embert ;  s  hogy  őt  kegyedre  nézve  is  impossibi- 
lissé  tegye,  még  meg  is  alázta  szemei  előtt.  így  volt-e, 
miss?  Én  úgy  mondom,  a  hogy  tőle  hallottam.  Nem 
tettem  hozzá  semmit. 

Miss  Natalie  lesütött  szemmel  sipogá,  hogy  mind 
úgy  van. 

—  Tehát  jól  van,  miss.  Már  most  az  a  kérdés,  akarja-e 
kegyed  e  szegény,  földresújtott  fiatal  embert  rehabili- 
tálni ? 

—  Mindent  akarok  uram,  de  nem  tudom,  hogy  mit? 

—  Majd  azt  is  megmondom,  miss ;  kegyed  csak  fe- 

leljen  rá,  hogy  «igen».   Ez   eset   által    sértve  van  az  ő 
becsülete  és  a  kegyedé. 

—  Oh  nagyon !  —  szólt  fájdalmasan  elforgatott  sze- 
mekkel s  szívére  szorított  kézzel  Natalie. 

—  Bogumil  barátom  komolyan  gondoskodott  a  jöven- 
dőről. Láttam  nála  a  kineveztetést  a  budai  reáliskolai 
tanári  állomásra.  Ha  ott  megtudatik,  hogy  innen  elűze- 
tett, könnyen  difficultálva  lehet  az  inauguratiója. 

—  Az  égre,  uram ! 

—  Itt  nincs  más  mód  a  baj  megorvoslására,  mint  ke- 
gyednek rögtön  megesküdni  Bogumil  barátommal, 

—  Ah,  uram. 

—  Nem  akarja,  miss  ? 

—  De  ilyen  sietve ! 

—  Hiszen  eléggé  el  volt  rá  készülve,  vagy  talán  azt 
gondolja,  hogy  Bogumilnek  elég  ideje  van  várakozni 
becsülete  visszaállítására? 

—  Nem,  nem,  uram.  Ha  az  ő  becsületéről  van  szó, 
akkor  mindenre  kész  vagyok,  szól  Natalie,  nagylel- 
kűen nyújtva  kezét  Maxenpfutschnak  s  azután  lelki  tá- 
maszt keresve  ilyen  nagy  elhatározáshoz,  tekinte  Her- 
minre,  ki  most  már  letevé  a  könyvet  s  hozzá  lépett, 
mire  az  érzékeny  hölgy  egyetlen  barátnéja  vállára  bo- 
rulva elkezde  sírni.  —  Ah  ön  nem  fogja  elitélni  bol- 
dogságomnak könnyeit. 

No,  így  jól  van,  miss.  Már  így  helyesen  van  ; 
már  most  csak  néhány  modalitásról  akarnék  még  szó- 
lani, a  mi  a  kivitelre  szükséges ;  de  addig  is  magamat 
ajánlom ;  ha  szükséges  lesz,  visszatérek. 

Natalie  értette  az  intést  s  a  távozót  kikisérve,  künn  a 
folyosón  hirtelen  tudtára  adá,  hogy  Ankerschmidt  ma- 
gaviselete most  már  egészen  tisztában  áll  előtte.  A  lovag 
neje  neki,  mint  egykori  társalkodónéjának,  ötezer  pen- 
gőt hagyományozott,  úgy,  hogy  a  míg  a  lovag  házánál 
van,  addig  annak  kamatjait  húzza,  ha  pedig  férjhez 
menne,  akkor  az  egészet  kifizessék  neki  ;  míg  ellenben, 
ha  érdemetlenül  viselné  magát,  azt  elveszítse.  A  lovagtól 


ez  csak  intrika,  hogy  ki  ne  kelljen  fizetnie  az  apanaget, 
sőt  tán  még  el  is  veszíttetni  azt  az  ártatlannal ;  de 
rajta  fog  veszteni,  mert  az  igazság  diadalmaskodni  fog. 
Ahán !  monda  Maxenpfutsch  úr  s  most  már 
világosságot  érzett  agyában  a  felől,  hogy  Bogumil  mért 
van  úgy  beleőrülve  a  missbe,  a  mit  ez  idáig  bizonyára 
nem  értett.  Tehát  ötezer  forintot  kap,  ha  férjhez  megy. 
Az  sokat  szépít  a  dolgon. 

O  is  elmondta  aztán  a  további  mondanivalókat. 

Hogy  az  esküvésnek  még  ma  éjjel  kell  történnie 
Maxenpfutsch  úr  lakásán. 

Azért  éjjel,  hogy  senkinek  fel  ne  tűnjék,  s  azért  ott, 
mert  Bogumil  nem  jöhet  a  kastélyba,  újabb  botránynak 
téve  ki  magát. 

Tanúkról  gondoskodva  van.  A  director  úr  saját  ko- 
csiját bocsátá  Bogumil  rendelkezése  alá,  hogy  azzal  a 
szomszéd  faluból  elhozza  a  lelkészt,  minthogy  a  hely- 
beli máshitű  s  nem  érti  a  nyelvet, 

E  végre  szükséges  miss  Natalienak  észrevétlenül  el- 
jutni a  directori  lakba ;  annak  pedig  ez  lesz  a  kiviteli 
módja: 

A  kastélynak  van  egy  hátulsó  ajtócskája,  mely  az 
angol  kertre  nyílik.  Ez  ajtóhoz  egy  csigalépcső  vezet 
le  az  urasági  lakosztályból.  Az  ajtónak,  betörések  elleni 
biztosítás  végett,  csak  belülről  van  zárja,  kívül  min- 
den kulcslyuk  hiányzik  rajta.  Ha  mégis  valami  olyan 
eset  adná  elé  magát,  hogy  valaki  akkor  akarna  ott  be- 
menni, mikor  zárva  van,  egy  csengetyűhúzó  van  a  falba 
alkalmazva,  mely  a  cselédszobába  szolgál. 

Már  most  minden  feltűnés  kikerülése  végett  miss 
Natalie,  midőn  mindenki  lefeküdt  a  kastélyban,  ez  ajtón 
át  fog  kijönni,  a  kertben  várni  fogja  a  director  s  a  ker- 
ten túli  lakig  vezetőjéül  ajánlkozik. 

Hogy  azonban  ismét  ugyanazon  úton  visszajuthasson, 
az  ajtót  ne  csapja  be  háta  mögött,  mert  akkor  reggelig 
kinnreked  ;  hanem  hagyja  félig  nyitva. 


Maxenpfuhch  úr  térdei  kpzé  fogta  czilinderét. 


Jókai  :   Az  új   földesúr. 

—  De  hátha  valami  tolvaj  talál  a  nyilt  ajtói\  be- 
menni ? 

-—  Az  igaz,  erre  nem  gondoltunk. 

—  Megtaláltam!  Hermine  szeret  engem,  úgy  ragasz- 
kodik hozzám,  mint  testvéréhez ;  nála  fogom  a  kulcsot 
hagyni  s  megkérem,  hogy  mikor  visszajövök,  ismét  bo- 
csásson be. 

—  De  hátha  elalszik. 

—  Oh,  bizonyosan  mondhatom,  hogy  nem.  Egy  re- 
gényt kért  tőlem  régóta  nagyon,  olvasni,  de  megtagad- 
tam tőle,  még  nem  neki  való  ;  most  odaadom  s  bizto- 
sítva vagyunk,  hogy  reggelig  fenmarad  mellette. 

—  Ez  hát  jó.  Még  egy  kérdést,  miss.  Megbocsás- 
son, miss.  Egy  igen  indiscrét  kérdés,  de  nem  lehet  ki- 
kerülni. Van  kegyednek  .  .  .  Van  kegyednek  .  .  .  ke- 
resztlevele? 

-  Alkalmasint  lesz.  Ámbár  úgy  hiszem,  hogy  té- 
vedésből aligha  nem  a  nagynénémet  írta  be  a  pap ; 
annak  is  Natalie  volt  a  neve. 

—  Az  igen  valószínű.  Egyébiránt  nem  kell  azt  más- 
nak bemutatni,  mint  az  eskető  papnak.  Ezt  ne  tessék 
elfelejteni  magával  hozni. 

Miss  Natalie  zokogva  bizonyítá,  hogy  erre  az  áldo- 
zatra is  kész. 

Vendelin  úr  aztán  csak  arra  kérte,  hogy  ne  sokat 
zokogjon,  mert  gyanút  fog  vele  kelteni,  az  pedig  egé- 
szen szükségtelen  s  azzal  násznagyi  tisztét  végezve, 
sietett  haza  az  örömapai  hivatás  előkészületeihez  fogni. 

Miss  Natalie  pedig  nem  fogadott  neki  szót,  mert 
visszatérve  a  folyosóról  a  szobába,  ott  oly  sírást  kez- 
dett el  Hermine  nyakába  borulva,  hogy  az  alig  győzte 
helyre  vigasztalni. 

Pedig  már  ez  így  szokás. 

-  Senki  sem  sejtheti,  hogy  én  mit  érzek.  Egyedül 
ön,  szeretett  Hermine,  lelkemnek  képmása.  Ha  e  házat 
el  kellene  hagynom,  egyedül  ön  miatt  vérzenék  szivem, 
de  ugyebár,  ön  nem   itélne  el  engem  az  esetben,  ha  a 

körülmények  kényszerítenének,  hogy  e  házat  elhagy- 
jam, ha  talán  azzal,  kivel  sorsomat  összekötöm,  a  rideg 
elbujdosás  sorsát  is  meg  kellene  osztanom?  Hiszen  mi 
lehet  nemesebb  hivatás,  mint  egy  nőnek  megosztani 
egy  szeretett  férj  fájdalmait,  szenvedéseit!  Ez  a  leg- 
dicsőbb  feladata  egy  gyönge  női  kebelnek,  melyben 
legerősebbnek  mutathatja  magát. 

—  Miss  Natalie!  ~     szólt  közbe   egy   profán  hang. 

Az  érzékeny  keblek  szétriadtak.  Eliz  kiáltott  a  má- 
sik szobából ;  őt  a  nagy  tervezésben  ott  felejtették  a 
zongora  mellett  s  ő  már  kezdte  erősen  unni  magát. 

—  Miss  Natalie !  Engedelmével.  Numero  Eins  vár- 
fogoly alázatosan  kérdi,  hogy  hány  órai  zongorasáncz- 
m  unkára  van  itélve? 

—  Ugy?  Ezt  föl  kell  menteni. 

—  Eliz  kisasszony  szobájába  térhet  és  festőállványá- 
hoz ülhet. 

Ah,  tehát  épen  gratia !  Eliznek  szenvedélye,  vigasz- 
talása volt  a  festés;  a  mellett  elült  volna  napestig  s  ha 
kezébe  vehette  a  rajzónt,  reszketett  érte,  hogy  ismét 
le  kell  azt  majd  tenni.  Csak  azt  a  sok  unalmas  minta- 
képet ne  rajzoltatnák  akkor  is  vele,  hanem  engednék  a 
fejéből  alakokat,  arc^okat,  torzképeket  előállítani.  Ezek- 
ért rendcsen  szidást  kap.  Legnagyobb  engedmény  az, 
ha  természet  után  szabad  neki  virágcsoportokat,  fel- 
szelt dinnyéket  s  más  afféle  ártatlan  tárgyakat  lemá- 
solni. 

Az  bizonyos,  hogy  mikor  rajztáblához  engedik  ülni, 
akkor  nem  kell  neki  őr.  Oda  van  lánczolva. 

Miss  Natalie  egész  nap  ráért  Herminnel  a  tervet  jól 
kifőzni.  Hermine  gondoskodni  fog,  hogy  a  miss  észre- 
vétlen kimehessen  és  visszajöhessen  a  vak  ajtón,  hogy 
a  háziak  semmit  meg  ne  tudjanak  s  még  az  éjjel  fog 
írni  atyja  után,  melyben  felvilágosítja  őt  a  történtekről 
s  engesztel ődésre  hangolja  haragjának  tárgya  iránt, 
kinek  ily  komoly  szándékai  voltak  s  ki  nem  titkos  kém, 
se  nem  nőcsábító,  hanem    egy  félreismert   nemes   szív. 


Soha  semmi  rcactio  ném  várta  nehezebben,  hogy 
sötét  legyen.  Az  estebéd  is  sokkal  hamarabb  és  gyor- 
sabban ment  végbe,  mint  máskor.  A  cselédeknek  meg- 
hagyatott, hogy  jókor  bezárjanak  minden  ajtót,  mert 
kétszeresen  kell  vigyázni,  mikor  a  lovag  úr  nincsen 
otthon. 

Eliznek  is  elengedték  a  vacsora  utáni  fejszámvetést. 
Minthogy  ma  jól  viselte  magát,  mehetett  korán  aludni. 

Tíz  óra  tájon  már  csöndesen  volt  a  kastély,  az  utolsó 
lámpafény  is  kialudt,  csak  az  éji  lámpáké  világított  még 
a  kisasszonyok  lakosztályában. 

Két  egymásba  nyiló  szoba  volt  az,  melyek  közül  a 
folyosóra  szolgáló  volt  Herminé  és  a  nevelőnőé,  ebből 
nyilt  egy  kis  szoba,  melyben  Eliz  aludt.  Ennek  nem 
volt  külön  kijárása, 

Eliz  szobájának  ablakán  be  volt  téve  a  zártábla  ;  a 
másik  szoba  egyik  ablakán  ezt  kinyitották.  Ez  volt  a 
jel  Vendelin  úrnak  arra,  hogy  idebenn  rendben  van 
minden. 

Viszont  Yendelin  úr  részéről  az  volt  az  összebeszélt 
jeladás,  hogy  általa  egy  kavics  fog  a  világított  ablakra 
felhajíttatni. 

A  kavicskoppanás  nem  sokára  hallható  volt.  A  miss 
arra  kérte  Hermint,  hogy  tegye  a  szíve  tájára  a  kezét, 
mennyire  dobog!     -  a  mi  csakugyan  úgy  is  volt. 

Azzal  shawljába  burkolózva,  lekisérteté  magát  Her- 
minnel  a  csigalépcsőn,  s  midőn  a  vak  ajtóhoz  értek,  át- 
adá  neki  annak  kulcsát,  melyet  Ankerschmidt  különösen 
a  miss  gondjaira  bízott  s  ott  még  egyszer  megölelve 
növendékét,  a  nyitott  álajtón  kilépett  az  udvarra.  Her- 
miné a  gyertyát  is  eltakarta  c  perczben,  hogy  fényt  ne 
vessen  ki  a  nyíláson.  Azzal  ismét  becsukódott  az  ajtó. 

—  Itt  vagyok,  miss,  —  susogá  Vendelin  úr,  ki  a  fal- 
hoz lapulva  állt,  s  karját  nyújtá  az  elrablandó  hölgynek. 
-  Oh,   mint   félek !  sipegé    az,  finomkodva.  — 

Ilyen  sötétben. 

Zsebemben  a  lámpa ;  a  kertben  előveszem. 

Ah,  nincsen  kigyó  a  kertben  ? 

—  Dehogy,  azok  most  téli  álmukat  aluszszák. 

—  Director  úr,  —  suttogá  a  delnő,  kisérője  karját 
iól  megcsípve ;  -  -  én  nem  tudom,  nem  ájulok-e  el,  ha 
«barátját»  meglátom. 

—  No  a  felől  legyen  nyugton,  ó  most  épen  tá- 
vol van. 

—  Távol  ? 

—  De  mindjárt  hazaérkezik.  Hintómmal  a  szomszéd 
faluba  ment  a  lelkészt  elhozni.  Fél  óra  múlva  itt  kell 
Icnniök.  Addig  pedig  megszokja   kegyed  az  állapotot. 

Miss  Natalie  azonban  mindamellett  visszavonhatat- 
lanul megigéré,  hogy  a  mint  Bogumil  meg  fog  érkezni, 
a  mint  ő  azt  meglátja,  azonnal  el  fog  ájulni. 

Már  disponálva  volt  hozzá. 

Vendelin  úr  gondja  volt  addig  tartani  benne  a  lelket, 
míg  e  katasztrófa  bekövetkezik,  a  mi  remélhetőleg  nem 
várat  sokáig  magára.  Hisz  a  szomszéd  falu,  jó  lovakon, 
alig  félóra  járás,  egy  óra  alatt  itt  lehet  a  pap  és  a  vő- 
legény; addig  csak  eltartja  a  menyasszonyt  násznagyi 
discursussal  a  director  úr. 

Azonban  az  óra  elmúlt  és  aztán  még  egy  óra  elmúlt 
s  a  vőlegény  még  sem  érkezett.  Miss  Natalie  el-elkezdte 
a  sírást,  meg-meg  abbahagyta,  Maxenpfutsch  úr  pedig 
azon  vette  észre  magát,  hogy  kelleténél  többet  ásít. 
Nagyon  hatnak  az  idegekre  azok  a  perczek,  a  mikben 
az  ember  egy  késedelmes  vőlegényre  vár,  még  ha  nász- 
na^  is  az  ember,  hát  még  ha  menyasszony. 

Éjfél  után  járt  már  az  idő,  Bogumil  még  sem  érkezett. 

Miss  Natalienak  egy  rémgondolatja  támadt. 

—  Uram,  ha  «ő»  valahogy  történetesen  ez  éjjel  meg 
nem  érkeznék,  mit  mondana  a  világ,  hogy  —  én  és 
ön  —  itt  —  együtt  ~  a  kastélyon  kívül  —  egy  egész 
reggelig  tartó  estét 

Vendelin  úr  hátán  a  hideg  futott  keresztül. 
Ez   ugyan    fatális  helyzet  volna!   Még  utóbb   neki 
kellene  a  misst  elvenni. 

—  No,  de  az  nem  lehet,  —  vígasztala  az  aggodal- 
mas hölgyet;  az  teljes  lehetetlenség,  tn  bizonyos  va- 
gyok barátomról.  A  kit  én  egyszer  barátomnak  neve- 
zek! U  szilárd  jellemű  férfiú. 

—  Ah,  nem  is  úgy  értem,  de  hátha  útközben  valami 
baja  történt?  Tán  a  szekér  árokba  dűlt,  s  ő  szerencsét- 
lenül járt?  Hátha  valahol  rablók  támadták  meg,  ő  hősi- 
leg  védte  magát  s  megöletett?  Vagy  eltévedt  a  sötét- 
ben ? 

—  Ah,  dehogy.  Ne  tessék  aggódni.  Én  már  tudom, 
miért  késnek.  Bizonyosan  a  papot  halálos  beteghez 
hívták  gyóntatni  s  a  miatt  késik.  Mert  tudja  kegyed, 
miss,  a  papnak  előbb  való  kötelessége  a  haldoklókat 
kielégíteni,  mint  a  házasulandókat. 

Abban  aztán  mind  a  ketten  megegyeztek,  hogy  való- 
ban annak,  a  ki  meg  akar  halni,  inkább  szabad  türel- 
metlennek lenni,  mint  annak,  a  ki  esküvőre  készül. 

Jajh,  de  azalatt  már  el  is  temethette  volna  a  halott- 
ját a  tisztelendő  úr,  a  míg  azok  a  hosszú  órák  egymás- 
után lefolytak ;  elmúlt  egy  óra,  ké*^  óra,  három  óra 
éjfél  után,  a  kocsi  még  sem  jött  vissza.  Már  bizonyo- 
san rablók  fogták  el  I 

—  De  ne  tessék  félni.  Kocsirobogás  hangzik,  most 
hajt  be  az  udvarra  a  hintó. 

—  No,  valahára  hát  megérkeztek !  Tudtam  én,  hogy 
nem  nyeli  el  őket  a  czethal !  Ugyan  m égsz epegt ettek 
már  magamat  is.  No,  miss,  most  már  bátorság  és  erő. 

—  Uram,  én  nem  állok  jót  magamról,  midőn  isme- 
rős lépteit  meghallom  ;  ah  ! 

Azonban  az  ismerős  léptek  sokáig  nem  akartak  hal- 
latszani s  azt  képzelheti  mindenki,  hogy  az  ájulás  elő- 
készületeit sokáig  tartogatni  valami  kellemetlen. 

Elmúlt  öt  peraz,  még  sem  kopog  a  folyosón  senki. 
No,  mi  történik  odakünn  ? 

Már  csak  kénytelen  volt  VendeÜn  úr  engedelmet  kérni 
Natalietől,  hogy  egy  pillanatra  egyedül  hagyja  a  szobá- 
ban, mert  meg  kell  már  nézni,  hol  maradtak  az  illetők? 

Vendcljn  úr  kilépett  a  folyosóra;  valakit  látott  an- 
nak végén  állani  s  messziről  üdvőzlé : 

—  Alázszolgája,  tisztelendő  úr,  tessék,  tessék. 
Csak  azután,  hogy  közelebb   lépett  hozzá  s  szen\ei 

hozzá  szoktak  a  külsötétséghez,  vette  észre,  hogy  saját 
köpönyegét  hívogatja  olyan  szívesen,  mely  a  porló- 
lábon fü^  száradás  végett. 

Az  udvaron  állt  az  üveges  hintó,  melynek  lámpásai- 
ból már  kiégett  az  olaj,  a  kocsis  jártatta  csendesen 
az  udvaron  a  kifogott  lovakat. 

—  No,  Anton,  Anton  I 

—  Jó  reggelt,   —  mordult  vissza  a  vén  kocsis. 

—  Mit  jó  reggelt,  te  ostoba,  én  még  le  sem  fe- 
küdtem. 

—  tn  sem,  de  azért  reggeledik. 

—  No  hát  mi  történik?  Mit  csináltok? 

—  Mit  csinálunk  ?  Hát  én  a  lovakat  jártatom ;  azok 
meg  velem  jönnek. 

—  Ne  bolondulj ;  hát  a  többiek? 

—  A  másik  két  lovat  a  lovászgyerek  jártatja. 

—  Ne  bomolj,  vén  bolond.  Bogumil  urat  kérdem. 

—  Úgy?  Hát  hiszen  azt,  a  hova  tetszett  mondani, 
oda  elvittem. 

—  Nos.  Hát  aztán  ? 

—  Hát  aztán  ?  Azt  mondta,  hogy  köszönteti  a  direc- 
tor  urat. 

—  Ott  maradt? 

—  Nem  maradt  biz  az,  mert  az  rögtön  postakocsit 
rendelt  s  odább  ment. 

—  Postakocsit?  'Sz  nincs  is  abban  a  faluban  posta- 
állomás. 

—  De  nem  is  a  faluban  voltam  én,  hanem  a  vá- 
rosban. 

—  Városban?  Hát  mit  mondott? 

—  Azt  mondotta,  hogy  köszöni  a  nagyságos  úr 
szíves  közremunkálását,  mindig  meg  fog  róla  emlé- 
kezni. 

—  Közremunkál  ásómat?  De  hát  a  miss?  De  hát  a 
miss?  Mit  izent  a  missnek  ? 

— -  A  missnek  ? 

—  lg«n,  a  miss  Natalienak. 

—  Hogy  mit  « izent  neki»  ?  —  Gyü,  te  fakó! 
Azzal  Anton  tovább  vezette  a  lovakat. 

—  Megállsz?  gazember!  —  rivalt  rá  a  távozóra 
Vendclin  úr ;  hová  indulsz  ? 

—  Eh!  A  lovak  megfáznak  az  állásban. 

—  Miért  nem  felelsz,  ha  kérdelek? 

—  Hát  mit  felelhetnék  én  arra,  hogy  mit  izent  a 
missnek  ? 

—  No  hát:  valamit  izent,  vagy  semmit  sem  izent? 
Harmadik  eset  nincs. 

—  De  van. 

—  Mi  van? 

—  Már  hogy  izenhctne  az  ember  akár  valamit,  akár 
semmit  valakinek,  a  kit  magával  visz  ? 

—  Mit  visz  magával  ? 
- —  Hát  a  misst. 

—  Micsoda  misst? 

—  Csak  tudom  tán,  hogy  mi  az  a  miss  ?  Csak  ösmc- 
rem  tán  azt  a  zöld  selyem  fátyolt,  a  mit  viselni  szo- 
kott, hogy  a  nap  el  ne  süsse  ;  meg  azt  a  pepitaroko- 
lyát azzal  a  zöld  bársony  tükörrel  elől,  meg  a  sárga 
virágos  kalapját,  aztán  meg  azt  a  buzavirágszin  selyem 
mantilláját,  csak  tudom  talán,  hogy  milyen  az  a  miss? 

—  Szent  uram  Bajorországban  1  kiálta  fel,  üstö- 
kébe kapva  Vendelin  úr;  —  mi  történhetett  itt?  Nem 
hallottad  a  hangját  annak  a  személynek  ? 

—  Lassan  beszéltek  előttem  és  francziául. 

—  Hol  vetted  fel  a  kocsira  és  mikor,  és  hogyan, 
micsoda  körülmények  között  ? 

—  Hát  a  hogy  tetszett  parancsolni,  én  úgy  tettem. 
Azt  monda  director  úr:  « Anton  fogj  be  négy  lóval  a 
födeles  hintóba  s  aztán  üresen  hajts  ki,  kerülj  le  az  an- 
golkert aljáig  az  alsó  úton,  ott  várj   csendesen.   Akkor 

majd  odajön  Bogumil  úr:  az  felül,  azután  majd  az 
megmondja,  hogy  hova  vidd :  azután  a  kit  még  el  kell 
vinned,  azt  is  fölveszed;  ő  megmondja,  hogy  kit?  Úgy 
tettem.  Megálltam  a  kert  alatt,  jó  sötét  volt  már,  mi- 
kor az  ifjuúr  kijött  a  kertajtón.  A  miss  kapaszkodott  a 
karjába;  6  kinyitotta  a  hintó  ajtaját  s  fölsegítette  a 
mjsst ;  én  kérdeztem,  hová  parancsolja :  6  felelte,  be  a 
városba.  A  városban  a  postaház  előtt  megálltunk,  ott 
az  ifjuúr  kiszállt,  relaist  parancsolt;  a  miss  ez  alatt 
ülve  maradt  a  hintóban ;  mikor  aztán  előjött  a  relais, 
akkor  a  misst  ismét  kisegítette  a  kocsiból,  egy  kis  úti- 
táska volt  vele,  a  mit  nem  engedett  másnak  kezébe 
venni,  ő  maga  vitte  utána.  Aztán  a  miss  egy  ezüst  tal- 
lért nyomott  a  markomba,  a  milyen  itt  nem  jár;  az 
ifjuúr  pedig  egy  papirosba  tekergetett  tantuszt,  a  mi- 
lyennel az  urak  játszanak.  Bizonyosan  elnézte,  azt  gon- 
dolta :  dupla  aranyat  ád.  Azzal  agyiőt  mondtak,  a  posta 
trombitájába  fújt,  én  meg  visszafordultam  s  most  itt 
vagyok. 

Vendelin  úr  e  szép  történet  hallása  után  csak  úgy 
esett  be  ajtóstul  a  szobába. 

A  bennülő  miss  a  nagy  robaj  hallatára  hátra  hajtá 
fejét  a  pamlagvánkosra  s  épen  en  trainc  volt,  hogy 
Morpheus  később  született  testvérének,  az  ájul  ásnak, 
kit  a  pogány  mythologia  az  istenségek  sorából  kifelej- 
tett, illő  fentartás  mellett  karjaiba  dőljön,  a  mint  Ven- 
delin úr  sipkáját  előre  hajítva,  berohant  s  képéből  ki- 
kelve ordítá: 

—  No  miss  Natalie,  most  már  én  is  elájulok!  Ez  a 
gazember  a  miss  ruháiban  elszöktetett  egy  más  nő- 
személyt  s  rettenetes  a  sejtelmem,  hogy  kit?! 


IX. 

(A  két  fogoly.) 

Eliz  az  igazak  álmát  aludta  ezalatt. 

Azt  a  tiszta  álmot,  a  mit  nem  zavar  még  más,  mint 
egy  szótalan  ideálkép  lebegése,  kinek  alakja  csupa 
aether  és  fény. 

A  legelső  napsugár,  mely  ablaka  függönyein  áttört, 
visszahívta  szemeiről  a  szűz  álomképet. 

Kora  hajnal  volt ;  még  nagy  a  csend  a  kastélyban : 
nem  kelnek  itt  korán.  Eliz  fölkelt,  pongyoláját  fölvevé 
s  mielőtt  őrei  fölébrednének,  a  rajztáblára  feszített 
képhez  ült  s  a  mit  tegnap  elkezdett  s  a  mit  álmában 
tovább  gondolt,  most  folytatá.  Egy  alacsony  ablak  volt 
az,  nehéz  vasrostélylyal,  a  vasrostélyon  belül  egy  hala- 
vány  ifjú  arcz :  künn  a  rostély  előtt  egy  dalos  madárka, 
körül  az  ablakon  virágos  folyondár,  mely  benyúlik  a 
vasrudak  között;  ők  ketten  vigasztalják  azt,  a  ki  belül 
van.  —  Egy  dalos  madár  és  egy  árva  repkényinda. 

Kinek  lehetne  ez  ellen  kifogása !  Hisz  az  arczra  nem 
szükség  ráismerni,  a  ki  a  rostélyon  belül  van,  az  még 
csak  körvonalaiban  látszik.  Első  a  dalos  madár  és  a 
repkény. 

A  leányka  egészen  elmélyedt  munkájában,  észre  sem 
vette,  hogy  a  kis  asztali  óra  finom  piczi  csengő  hangon 
már  kilencéét  üt  s  még  semmi    nesz  a  mellékszobában. 

A  miss  és  Hermine  ugyan  soká  alusznak. 

A  madárka  feje  igen  jól  sikerült.  Szinte  látszik  rajta, 
hogy  milyen  búbánattal  énekel  ott,  mintha  tudná,  hogy 
rabnak  teszi. 

Jókai  :   As   új    foldciúr.  1 1 

Eliz  meg  van  elégedve  nagyon  a  kis  madárral ;  most 
már  ideje,  hogy  félre  tegye  a  képet,  mert  mindjárt  itt 
lesz  a  porkoláb,  a  keményszívű  miss,  és  mondani  fogja : 
«allez!  zongora-sánczmunkát  végezni !» 

Jó  lesz  már  megnézni,  hogy  ébren  vannak-e? 

Eliz  sajátságos  gyermeteg  boszúállást  szokott  azzal 
gyakorolni,  hogy  míg  ő  rendesen  igen  korán  fölkelt,  a 
misst,  ki  óriás  időkig  szeretett  pihenni,  zajos  énekszó- 
val költse  fel  álmából ;  a  mi,  akárki  is  tudja  tapaszta- 
lásból, igen  kellemetlen  szolgálat  annak,  a  ki  épen  jó- 
izűn  aluszik ;  de  a  miért,  ha  egyszer  már  fölébredt  az 
ember,  minden  boszúsága  daczára  sem  lehet  haragud- 
nia, mert  hiszen  a  felköltőnek  csakugyan  igaza  van : 
«itt  a  reggel »,  sőt  még  meg  kell  neki  köszönni,  hogy 
nem  engedett  tovább  aludni. 

«ltt  a  reggel!  1  wish  you  a  good  morning!  miss!» 
enyelge,  zajosan  nyitva  át  a  szomszéd  szobába  Eliz,  s 
egy  víg  couplettet  kezde  rá,  melyet  gyermekeknek  ta- 
nítanak a  hajnal  szépségeiről. 

De  mint  bámult  el,  a  mint  a  szobát  egészen  üresen 
találta. 

Mind  a  két  ágy  használatlan,  a  hogy  este  fel  voltak 
bontva;  látszott,  hogy  senki  sem  feküdt  bennök. 

Eliz  nem  érté,  hová  lettek. 

Körültekintett.  Hermine  Íróasztalán  volt  egy  lepecsé- 
telt levél,  azt  fölvevé;  a  czímlapon  ez  állt: 

«Eliz  testvéremnek*. 

Eliz  szívdobogva  bontá  fel  a  levelet.  E  sorok  voltak 
benne: 

« Kedves  jó  testvérem! 

Ne  Ítélj  el  azon  lépésemért,  a  mit  ma  tettem.  Nem 
tudok  ez  ember  nélkül  élni.  Ha  gyilkos  volna  is,  vele 
mennék.  Tudom,  hogy  ez  őrültség;  nem  tudok  belőle 
kigyógyulni.  Atyám  ma  elűzte  őt,  és  nem  tudta,  hogy 
engemet  is  vele  együtt  űz  a  világba.  Atyámhoz  nem 
merek  irni ;  ő  nem  olvasná  el  levelemet,  megátkozna. 
De  tégedet  szeret,  te  olyan  jó  vagy :  és  nekem  senkim 

sincs,  a  ki  előtte  védelmezzen,  egyedül  te.  Nem  is  tu- 
dom:  mire  kérjelek?  olyan  zavart  vagyok. 

Te  legjobban  tudod  azt.  Állj  közénk  és  atyánk  közé ; 
a  te  jó  szíved  kitalálja,  hogy  mit  tégy?  Isten  áldjon 
meg;  csókollak  százszor,  ezerszer. 

Hcrmine. 

U.  i.  A  miss  és  a  dircctor  nem  tudnak  semmiről ;  ha 
lehet,  védd  őket  atyám  előtt.  H. 

Sirass  meg.» 

Ezt  az  utolsó  mondást  fölösleges  is  volt  odairni, 
mert  Eliz,  a  mint  e  levelet  végigolvasta,  oly  zokogás- 
ban tört  ki,  hogy  a  köny  két  piros  orczáján  mint  patak 
áradt  végig;  kezeit  tördelte,  kétségbeesve  járt  alá  s  fel 
a  szobában ;  testvérének  egy  elejtett  kendőjét  lelte  meg 
egy  széken,  art  százszor  összecsókolá,  kebléhez  szoron- 
gatta ;  és  újra  zokogott  és  sírt,  mint  a  nyári  zápor,  és 
csókolta  a  levelet,  meg  a  kendőt ;  úgy  hogy  a  nagy  zo- 
kogást meghallották  a  cselédek,  s  a  szobaleány  jónak 
látta  bejönni,  hogy  nincs-e  rá  valami  szükség? 

Az  ajtónyitásra  a  felindult  leányka  keserve  a  düh 
indulatába  ment  át ;  azt  hitte,  a  miss  jön.  Vadul  villogó 
szemekkel  rohant  az  ajtó  elé,  úgy  hogy  a  szobaleány 
visszarettent,  a  mint  eléje  dobbant. 

—  Hol  van  a  miss?  —  kiálta  rá  Eliz,  minden  izében 
reszketve  a  gáttalan  indulattól. 

Az  bámulva  nézett  szét  és  vállait  vonogatta. 
Eliz  mérgesen  ragadta  meg  a  cseléd  vállát. 

—  Hol  a  miss  ?  Mikor  ment  el  ?  Ki  bocsátotta  ki  az 
ajtón?  Ki  látta  Hermint? 

A  szobaleány  majd  összeesett  ijedtében. 

—  Mi,  kérem,  nem  láttunk  senkit,  mi  felénk  nem 
ment  ki  senki.  Hanem  a  hátulsó  ajtó  nyitva  van;  az 
elébb  mondta  a  kertész. 

Eliz  forró  homlokára  tette  összekulcsolt  kezét  s  las- 
sankint magához  kezde  térni. 

—  Megállj !   —  szólt  csendesülten  a  hátrálni  vágyó 

cselédhez.  Ne  beszélj  odakinn  semmit.  Küldd  be  a  kis 
Gyuszit.  A  hátulsó  ajtót  zárjátok  be  s  hozzátok  ide  a 
kulcsát. 

A  cseléd  elsietett  s  utána  nagyhirtelen  beállt  Gyuszi. 

Eliz  szemei  akkor  már  nem  könyeztek,  arcza  nem 
volt  lángvörös,  haja  le  volt  simítva,  kezeit  hátra  téve 
járt  alá  s  fel  Hermine  szobájában. 

—  Parancsol  kisasszonyom?  szólt  a  kis  legény,  ka- 
tonásan emelt  kézzel. 

—  Figyelj !  szólt  hozzá  Eliz,  olyan  parancsoló 
hangon,  mint  egy  tábornok.  Tudsz  lőfegyverrel 
bánni  ? 

—  Tudok,  kisasszonyom.  Puskám  is  van.  A  nagyságos 
úr  adta. 

—  Lőttél  már  vele? 

—  Oh,  akárhány  galambot ;  még  vércsét  is. 

—  Jó.  Töltsd  meg  a  puskádat  és  gyere  vissza. 

A  kis  apróság  néhány  perez  múlva  vigyorgó  képpel 
jött  vissza,  holmi  kis  karabint  emelve  a  vállán. 

—  Most  ide  figyelj.  Mától  fogva  ebben  a  szobában 
fogsz  lakni,  míg  atyám  haza  jön.  Éjjel  azon  az  ágyon 
alszol. 

—  Jaj.  Az  a  miss  fekhelye. 

—  Csitt!  ki  kérdte?  Nappal  itt  állsz  őrt  az  én  szo- 
bám ajtaja  előtt  s  mindenkit,  a  ki  be  akar  jönni,  fel- 
tartóztatsz. Tudod,  hogyan  kell  ? 

—  Oh  igen !  így :  a  kis  babszemjankó  előre  lépett 
egyik  lábával,  a  puskát  szuronyszegezve  kapta  előre : 
«Ki  vagy?  Megállj!)) 

—  Helyesen  van.  Senkit  be  nem  eresztesz  ide,  mert 
ez  börtön ;  te  pedig  őr  vagy.  A  ki  erőszakoskodik,  vagy 
nem  ügyel  felhívásodra  :  azt  lelövöd  ;  értetted  ? 

—  Igenis  értettem. 

—  Tehát  a  szerint  tégy. 

Eliz    ezzel    liliputi    őrét   a    külső    szobában    hagyva, 

becsukta  hálószobája  ajtaját,  s  leült,  atyjának  levelet  irni. 

Minő   gyöngédség   és   minő  erő  kellett  ahhoz,  hogy 

egy  ily  fájó  sebet  bekötözni  kisértsen  olyan  férfiúnál, 
ki  indulatainak  nem  tanult  ura  lenni ! 

Mennyire  óvakodnia  kellett  minden  bölcselkedéstől, 
nehogy  szemrehányásul  essék  az  apának,  ki  Hermint 
tartá  a  ház  czímerének,  az  okos,  szerény  leányt,  kinek 
szavát  ritka  volt  hallani,  kit  soha  sem  kellett  figyelmez- 
tetni arra,  mit  tegyen,  mit  ne  tegyen?  ki  dicsekedése 
volt  minden  nevelőjének,  meghalt  anyjának  kegyencze : 
és  a  kiért  most  a  könnyelmű,  szeleburdi,  mindig  szidott, 
mindig  fenyíték  alatt  tartott  hamupepejkének  kell  kö- 
nyörögni, hogy  legyen  neki  nagy  vétkeért  bocsánat! 

No  de  könnyű  annak  irni,  a  kinek  szíve  van !  A  hideg 
ész  tévedhet  ilyenkor,  de  a  szív  mindig  eltalálja  az 
igazi  hangot,  s  megsúgja,  hogy  másnak  mi  fáj,  mi 
esik  jól. 

•  Tudod,  mennyire  szerette  Hermint  édes  anyánk. 
Ne  taszítsd  őt  el.» 

Ez  volt  legerősebb  argumentuma.  S  nem  elég 
erős-e  ez  ? 

—  Ki  vagy?  megállj  I  hangzott  odakinn  a  kis  silbak 
kiáltása. 

—  Kávét  hozok ;  volt  rá  a  biztos  felelet. 

—  Passirt :  mehetsz. 

A  szobalány  jött  a  reggelivel, 

Eliz  inte  neki,  hogy  tegye  le  és  aztán  menjen.  És 
ismét  írt  tovább. 

•  Tudod,  mennyire  szeretted  őt  te  is.  Hiszen  ezután 
is  fogod  szeretni.* 

—  Ki  vagy?  megállj!  hangzott  ezúttal  a  szokottnál 
mérgesebb  hangnyomattal. 

—  Jeszszusz  Maria!  volt  rá  a  sikoltás. 
Ez  a  miss  hangja  volt. 

Eliz  hallgatta  egyideig,  hogy  mi  lesz  odakünn? 

—  Vissza  !  Jtin  strázsa  vagyok  ! 

—  Nonono,  Gyuszikám,  ne  tréfálj. 

—  En  nem  vagyok  « Gyuszikám »  !  én  patrol  vagyok  ; 
én  feuerpikét  vagyok,  a  ki  közelít,  meglövöm  ! 

—  Hah !  Az  égre  I  Ne  tartsa  erre  azt  a  fegyvert,  el 
talál  sülni  magától. 

—  No  hát  maradjon  ott  az  ajtóban  s  ne  jöjjön 
közelebb. 

—  De  micsoda  gondolat  az,  gyermeknek  puskát 
adni  a  kezébe. 

—  Ez  a  parancs.  Ez  az  ordré. 

—  Bocsásson  a  kisasszonyhoz. 

—  Semmi  kisasszonyhoz ;  az  fogoly. 

—  De  én  nekem  be  lehet  hozzá  menni. 

—  Mi  a  jelszó?  Mondja  a  jelszót! 

—  Gyuszi,  most  mindjárt  pofon  ütlek. 

—  Miss!  Nem  látja,  hogy  most  katona  vagyok?  Te- 
remtette. Lövök  és  szurok. 

Eliz  már  erre  kinyitotta  az  ajtót. 

A  miss  meglátva  növendékét,  bátorságot  vett  magá- 
nak a  várőrségen  keresztül  ostromra  rohanni,  a  mi 
szerencsésen  sikerült  is  neki  I  bejutott  sértetlenül  Eliz 
szobájába,  s  ott  tikkadtan,  lihegve  megállt  és  nem  tudta, 
hogy  mit  kérdezzen. 

Eliz  inte  neki,  hogy  üljön  le.  Érezte,  hogy  most  ő 
az,  a  ki  rendelkezik. 

—  Olvassa  miss  ezt  a  levelet ;  szólt  odanyújtva  neki 
a  Hermine  által  Írottat. 

Az  olvasás  alatt  a  miss  arczán  és  homlokán  szederjes 
vörös  foltok  támadtak ;  mély  harag  és  ijedtség  tanu- 
jelei.  Egészen  ki  volt  kelve   alakjából   minden  vonása. 

A  levél  kiesett  reszkető  kezeiből. 

—  Ez  szörnyűség,  ez  borzasztó. 

—  És  most  olvassa  ön  e  másik  levelet,  szólt  Eliz, 
azt  nyújtva  át,  a  mit  ő  írt  atyjának. 

—  Kérem,  Eliz,  az  Istenért,  hallgasson   meg  elébb. 

—  Semmit  sem  akarok  hallani,  miss. 

—  Meg  kell  önnek  mindent  tudnia. 

—  Mit  gondol  ön?  Nekem  egy  «kalandot»  akar  el- 
mondani, a  kinek  még  eddig  egy  regényt  sem  engedett 
elolvasni. 


A  mély  elpirul  ás  a  szűz  arczon  tanusítá,  mily  ösz- 
tönszerű tiltakozással  lép  fel  a  hajadoni  szemérmesség 
e  kiséri ct  ellen. 

Miss  Natalienak  át  kellé  látnia,  hogy  verve  van,  le- 
csüggesztett fővel  olvasá  Eliz  levelét,  melyet  atyjá- 
hoz írt. 

Feltűnt  a  missnek,  hogy  Eliz  különösen  sok  szót 
vesztegetett  arra,  hogy  atyját  a  csábító  személye  iránt 
kiengesztelje.  A  missnek  ez  nem  tetszett ;  ő  azt  akarta, 
hogy  ez  embert   üldözzék,    megöljék,  megsemmisítsék. 

—  De  hiszen  mindezen  szerencsétlenségnek  az  át- 
kozott csábító  az  oka.  És  kegyed  őt  menti ! 

—  Mentem.  Mert  most  már  Hermin  férje. 

—  De  ő  mindnyájunkat  megcsalt;  megcsalta  Hermint 
is ;  ő  az  oka  annak,  hogy  kegyed  most  atyja  haragját 
viseli.  Oh  az  átkozott,   most   engemet  is  semmivé  tettl 

—  Az  nagy  baj,  miss ;  de  önre  nézve  még  nagyobb, 
ha  atyám  épen  ő  iránta  nem  engesztelődik  ki,  mert 
akkor  haragja  ön  ellen  fog  fordulni,  ki  valamit  elmu- 
lasztott, a  mi  rá  volt  bízva.  Hermin  azt  irja  levele  vé- 
gén :  Miss  Natalie  és  a  direktor  nem  okai  semminek. 
Ebből  én  azt  értem,  hogy  önök  okai  valaminek.  Rám 
van  hagyva,  hogy  önöket  védelmezzem.  Én  nem  tu- 
dom, mit  hibáztak?  nem  tudom,  mit  kellene  védelmükre 
felhoznom  ?  Csak  annyit  tudok,  hogy  mentül  hamarább 
kibékül  atyám  azzal,  a  ki  hibázott,  annál  könnyebben 
megbocsát  azoknak,   kik  a  hibát  előmozdíták. 

—  Ön  okos  leány,  sipegé  a  miss,  megalázottan 
nyújtva  át  Eliznek  a  levelet. 

—  És  most  megbocsát,  miss  Natalie,  ha  tisztelettel 
felkérem,  hogy  szobámat  ezentúl  kerülje  el.  Foglalja 
el  a  kastély  bármelyik  részét  lakásul :  de  azt,  a  mely 
nekem  fogságul  van  rendelve,  hagyja  érintetlen.  Ne- 
kem szükségem  van  egy  hiteles  és  gyanútlan  személyre, 
a  ki  atyám  visszatértekor  bizonyságot  tegyen  a  felől, 
hogy  a  rám  szabott  szigort  elviseltem,  ön  e  tanú  nem 
lehet.   Láthatja   miss,   hogy  már  választottam  is   ajtóm 


elé  őrt,  a  kinek  atyám  hinni  fog,  mert  gyermek  és 
együgyű.  Isten  önnel. 

A  miss  ugyan  búcsúvétel  után  is  ülve  maradt  még  a 
divánon,  de  Eliz  a  csöngetyűzsinórhoz  lépett ;  a  szoba- 
leányt beidézte,  s  azután  az  atyjának  szóló  levelet  le- 
pecsételve, azt  kezébe  adta. 

—  A  lovász  rögtön  nyergeljen,  vigye  e  levelet  a 
városba  doktor  Grisákhoz,  az  majd  elküldi  atyám  után. 
Te  pedig  Luize,  légy  szives  miss  Natalie  garde  de 
robejait  és  ágyneműit  a  hölgy-vendégszobába  átszállí- 
tani. A  mit  parancsol,  teljesítsd.  Én  szobámban  fogok 
étkezni  egyedül,  míg  atyám  hazajön.  Mikor  Gyuszi  el- 
hagyja a  külső  szobát,  az  ajtót  zárja  be  maga  után  s  a 
kulcsot  vegye  mindig  magához.  Isten  önnel,  miss  Na- 
talie. 

A  miss  kedélye  egészen  össze-vissza  volt  zavarva  e 
leányka  magaviselete  által,  ki  egy  óra  lefolyása  alatt 
tudott  haragudni,  sírni,  kétségbeesni,  éiczeket  mon- 
dani, hidegvérrel  beszélni,  parancsolni  és  mindent  a 
legjobb  időben. 

Vévé  tehát  sátorfáit  s  a  szobaleánynak  azt  az  utasí- 
tást adta,  hogy  holmiait,  ha  már  költözni  kell,  ne  is  a 
vendégszobába,  hanem  egyenesen  a  direktor  úrhoz 
szállítsák  át. 

Képzelhetni  Maxenpfutsch  úrnak  az  örömét,  mikor 
az  ablakon  keresztül  meglátta,  hogy  miss  Natalie  bő- 
röndöstül, czókmókostól  jön  visszafelé  a  kastélyból  s 
egyenesen  az  ajtajának  tart. 

Eliz  pedig,  a  mint  egyedül  maradt,  bezárkózott  szo- 
bájába, elővette  rajztábláját,  ecsetét,  s  azt  a  legsöté- 
tebb sepiába  mártva,  a  megkezdett  képen  az  ablak- 
rostélyok  közeit  sötétre  festé  vele,  hogy  a  rajzolt  arcz- 
kép  egészen  eltűnjön  onnan,  s  ne  maradjon  ott  más, 
mint  a  kis  madár  és  repkény. 

Most  már  tudta  azt,  hogy  nagy  vétek  egy  arczot,  a 
mit  álmaink  élőnkbe  hoztak,  papirra  lefesteni. 


Olvassa  miss  ezt  a  levelel. 


Jókai  :   Az   új   földesúr. 

Doktor  Grisák  nagy  kedélynyugalommal  szürcsöl - 
gcté  reggelijét  a  theás  csészéből ;  még  jókor  volt  az  idő, 
tizenegy  óra  és  ő  még  papucsban  s  hálóköntösben. 
A  segédek  azóta  kifáradtak  a  szaladgálásban ;  mert 
most  a  fő  ügyvédi  praxis  szaladgálásból  áll ;  a  princi- 
pális maga  csak  audientiákat  szokott  adni,  mire  nézve 
lapidár  betűkkel  van  felírva  ajtajára:  itthon  található 
reggeli  i  i-től  i-ig. 

Doktor  úr  épen  a  második  findzsához  fogott,  midőn 
az  inas  két  cliens  névjegyét  hozta  be  ezüst  tálczán,  a 
kik  consultálni  kivannak. 

—  Ilyen  korán !  pöfögött  úri  dölyffel  a  doktor  úr, 
pompás  chronometerét  kirántva  oldalzsebéből,  még  csak 
lo  óra  52  perez.  Mondjad  nekik,  hogy  várjanak.  Add 
ide  a  jegyeiket,  hadd  látom,  kik? 

Az  inas  odatolta  a  tálczát. 

Doktor  Grisák  kedélyesen  felkaczagott,  midőn  a  két 
jegyet  megszemüvegezé ;  pedig  nem  állt  arczához  jól 
a  kaczagás,  mert  igen  nagy  és  ritka  fogai  voltak. 

—  Oh,  ez  derék  1  No  ezeket  csak  vezesd  be  mind- 
járt. Mondd  nieg  nekik,  hogy  még  csak  hálókabátban 
vagyok,  de  azért  «őket»  elfogadom.  Hisz  ez  mulatság 
lesz  a  reggeli  mellé. 

Doktor  Grisák  arcza  még  azután  is  kedélyesen  mo- 
solygó maradt,  s  úgy  tetszett  neki,  mintha  a  második 
csésze  theának  sokkal  erősebb  aromája  volna. 

Szerény  kopogtatás  hallatszott.  « Szabad !»  Ki  lép  be 
oly  osonva  ?  Direktor  Maxenpfutsch  úr  az.  Egészen 
meggörbült  a  háta  a  hajlongástól,  s  a  « legalázatosabb 
szolgáját*  olyan  vékony  hangon  tudja  elmondani,  mintha 
félne,  hogy  különben  nem  hiszik  el. 

—  Ah,  jó  reggelt,  jó  reggelt  direktor  úr.  Tessék 
helyet  foglalni.  Hát  a  miss?  Hol  maradt?  Az  6  jegye 
is  itt  van. 

—  Igenis,  könyörgöm  alássan,  ó  kinn  maradt  a 
várakozó-teremben,  miután  meghallotta,  hogy  nagysád 
még  hálókabátban  van.   A   világ   minden   kincsével   rá 


nem  bírnám  venni,  hogy  egy  férfiúval  beszéljen,  a  ki 
még  hálókabátban  van. 

—  Ah!  úgy?  No  persze,  igen  sokat  tart  az  ille- 
delemre;  —  neki  az  metierje:  tudni,  hogy  mi  illik,  mi 
nem.  Egyébiránt  az  mindegy,  akár  van  ő  is  itt,  akár 
nem.  Mi  ő  felőle  is  végezhetünk  nála  nélkül. 

—  Hogyan,  kérem  ?  kérdezé  bámulva  Maxenpfutsch. 

—  Ah,  én  már  mindent  tudok,  szólt  doktor  Grisák, 
kényelmesen  helyre  fészkelve  magát,  felrakott  lábakkal 
a  causeuseön.Onöknek  az  egész  bajáról  értesülve  vagyok, 
Straff  barátom  mindent  elmondott  még  tegnap. 

—  Straff?  Szólt  bámuló  tekintettel  Vendelin  úr. 

—  Hja  vagy  úgy?  önök  ezen  a  néven  nem  ismerik. 
No  az  a  bizonyos  fiatal  ember,  ki  mint  zongoramester 
Ankerschmidtéknál  tartózkodott. 

—  S  az  önnek  barátja ! 

—  No,  no,  no.  Kérem,  jegyezze  ön  meg  magának, 
hogy  a  kiről  én  azt  mondom,  hogy  « barátom »,  annak 
nem  tudok  hirtelen  más  czímet  adni. 

—  S  hol  van  most  ez  a  gazember?  kiálta  föl  egy- 
szerre, vérszemet  kapva  Vendelin  úr;  azt  hitte  tán, 
hogy  még  elkaphatja,  a  kisasszonyt  elveheti  tőle,  haza 
viheti,  s  minden  jó  lesz. 

—  Ugy  hiszem,  hogy  azóta  Bécsben  van.  Egyébiránt 
felesleges  lenne  őt  üldözni,  mert  még  tegnap  délben 
megesküdött  a  kisasszonynyal.  Bizonyosan  tudom. 

Vendelin,  mint  a  lőtt  róka,  bocsátá  le  karjait  e  rém- 
hírre. 

—  Itt  járt  nálam  a  kópé ;  folytatá  doktor  Grisák, 
finom  török  dohányból  c^igarettet  göngyölgetve ;  azt 
akarta,  vállaljam  cl  az  ügyét  Ankerschmidt  ellen. 

—  Minő  ügyét?  Tán  a  becsületsértés? 

—  Ah,  hah?  nevetett  a  doktor,  czigarettjét  a  szesz- 
lángon meggyújtva.  Törődik  is  ez  azzal !  A  neje  hozo- 
mánya végett. 

—  Átkozott  ember !  szólt  izzadó  homlokát  törülgetve 
zsebkendőjével  Vendelin   úr. 


—  Húszezer  pengőt  ajánlott  azon  esetre,  ha  elválla- 
lom az  ügyet,  s  kipeielem  Ankerschmidttől  a  hozo- 
n\ányt. 

—  Hogyan?  Húszezer  forintot! 

—  Az  nem  sok.  A  leányok  anyai  része  tesz  egyre- 
egyre  250  ezer   forintot:   megérdemelné  az  áldozatot. 

—  Átkozott  ember!  hebegé  Maxenpfutsch.  Annyi 
pénzt  elrabolni:  250  ezer:  20  ezer!  (Az  utóbbit  is 
rablásnak  czímezé  véletlenül.) 

—  Igen,  de  én  nem  vállaltam  el  ez  ajánlatot. 

—  Nem  vállalta  el  ? 

—  Hova  gondol  ön,  uram  ?  szólt  méltóságteljes  te- 
kintettel doktor  Grisák.  Én  Ankerschmidt  ügyvédje 
vagyok,  s  az  hűtlenség  volna  tőlem,  ha  clienseim  ellen- 
ségétől fogadnék  el  megbizást.  Ah  uram,  ily  mocskot 
nem  tűr  el  az  én  becsületem. 

Maxenpfutsch  úr  felette  szörnyen  csudálkozott  azon. 

—  Megmondtam  neki  határozottan,  hogy  nekem  a 
húszezer  forintja  nem  kell,  vigye  az  ügyet  más  próká- 
torhoz ;  azt  mondta,  hogy  majd  keres  Bécsben.  Hanem 
hát  beszéljünk  most  már  önökről.  Ez  a  furfangos  kópé 
önöknek  is  csúnya  levest  rántott  be. 

—  Tetszik  már  tudni  ? 

—  Hogyne  tudnám?  Mindent  elmondott.  Hogy  a 
kisasszonyt  elcsábíthassa,  clbolondította  a  misst.  A  miss 
kedvezései  mind  az  ő  javára  ütöttek  ki  a  kisasszonynál. 
Végre  önt  szólítá  fel,  hogy  mint  násznagy,  a  misst  híja 
át  lakására,  minthogy  neki  tiltva  van  a  kastélyban  meg- 
jelenni. Ez  pedig  csak  arra  való  volt,  hogy  míg  a  miss 
eltávozik  s  felügyelés  nélkül  hagyja  növendékeit,  az 
alatt  ugyanazon  ajtón  át,  melynek  rábízott  kulcsát  a  miss 
maga  adta  Hermine  kezébe,  ezt   szöktesse  el  magával. 

—  Átkozott  ember !  mormogá  egyre  Maxenpfutsch 
s  már  a  tarkóját  is  kezdte  törülgetni  zsebkendőjével. 

—  ördöngös  egy  ficzkó ;  nevetett  doktor  Grisák. 
S  még  hozzá  urasági  lovakon ;  önnek  saját  hintaján 
szöktette  el  a  kisasszonyt.  Ez  geniál  ötlet,  geniál ! 


Yendelin  úr  nem  találta   oly   mulatságosnak  a  tréfát. 
Grisák  úr  észrevette,  hogy  itt  kellemetlen  húrokon 
játszik. 

—  Az  igaz,  hogy  ezzel  most  önöket  igen  kellemet- 
len tentába  keverte. 

—  Azt  hiszi,  doktor  úr? 

—  Bizonyosan  tudom,  nemcsak  hiszem.  Önök  úgy 
fognak  feltűnni  Ankerschmidt  előtt,  mint  részesei  a 
cselszövénynek.  A  látszat  ellenük  van. 

—  Ügy  hiszi,  doktor  úr? 

—  Az  az  egy  szerencséjük,  hogy  Ankerschmidt  épen 
hosszabb  időre  eltávozott,  nekem  nem  mondta,  hogy 
hová.  Pedig  nálam  van  egy  levele  Eliz  kisasszonytól, 
melyben  bizonyosan  tudatja  vele  a  történetet,  de  nem 
tudom,  hova  küldj em  utána.  Az  nagy  szerencse  önökre, 
hogy  nincs  idehaza. 

—  Tehát  azt  hiszi  doktor  úr,  hogy  későbben  nem 
fog  majd  a  méltóságos  úr  ránk  haragudni  ? 

—  Azt,  hogy  szerencse.  De  azt  nem  mondtam,  hogy 
hiszem. 

—  Tehát  miért  szerencse  ránk  nézve,  hogy  nincs 
itthon  ? 

—  Miért?  Hát  azért,  hogy  ha  most  itthon  volna, 
önt  a  missel  egyetemben  rögtön  meglövöldözné ;  így 
pedig  addig,  a  míg  hazakerül,  önöknek  idejük  van 
előle  —  « sutty »,  odább  állani. 

Az  a  hang,  a  mivel  kiejté,  s  az  a  halfarkalakú  kéz- 
mozdulat, a  mivel  kisérte  Grisák  úr  ezt  a  szót  « sutty », 
minden  kétséget  eloszlatott  Yendelin  úrnál  a  felől,  hogy 
mi  itt  a  legközelebbi  teendő? 

—  Tehát  hiszi,  doktor  úr? 

—  Semmi  kétségem  felőle,  hogy  ez  a  legjobb  tanács. 
A  hogy  én  ismerem  Ankerschmidt  lovagot,  ő  képes  a 
legelső  emberen,  a  kit  előkap,  boszúját  tölteni ;  lő  és 
vág!  Karmonádlit  vág  az  emberből. 

—  De  hát  én  ez  átkozott  ficzkó  miatt  hivatalomat  elve- 
szítsem !  kiálta  fel  siránkozó  hangon  Maxenpfutsch  úr. 

—  Kezdhet  kegyed  ellene  kártérítési  pert. 

—  S  fog  az  nekem  használni  ? 

—  Kérem :  perről  és  orvosságról  soha  sem  kell  azt 
kérdezni,  hogy  fog-e  használni  ?  A  patiens  dolga  a 
bizalom. 

—  Tehát  azt  épen  nem  hiszi  doktor  úr,  hogy  a  méltósá- 
gos úrral  még  ki  lehessen  egyenlíteni  e  fatális  helyzetet  ? 

—  Sem  kegyednek,  sem  miss  Natalienak ;  mondha- 
tom egész  bizonyossággal. 

—  A  miss  kétségbe  fog  esni,  ha  megtudja. 

—  Persze :  ránézve  az  a  legkellemetlenebb  a  dolog- 
ban, hogy  neki  ötezer  forintja  van  a  lovagnál,  mely 
oly  feltétellel  van  hagyományozva,  hogy  ha  férjhez 
megy,  fölvehesse  készpénzül,  ha  pedig  hűtlenül  viselné 
magát  a  házhoz,  végkép  elveszítse. 

—  Tudom ;  ezt  már  mondta  nekem  is.  A  jámbor  te- 
remtés. Most  ez  is  szerencsétlenné  lesz  azon  átkozott 
ember  miatt. 

—  És  ön  miatt.  Mert  hisz  ön  hítta  el  a  háztól. 

—  Valóságos  igaz. 

—  Különben  is  nagyon  kompromittálta  a  szegény 
teremtést,  direktor  úr.  Mit  gondol :  reggeltől  estig  az 
ön  házánál. 

—  Az  is  igaz. 

—  Volt-e  még  valaki  jelen? 

—  Senki  sem!  hiszen  mi  azt  gondoltuk,  hogy  a  vő- 
legény és  a  lelkész   mindjárt  jönni   fognak. 

—  No  lám,  ez  baj ;  ez  igen  nagy  baj.  Soha  sem 
fogja  senki  elhinni,  hogy  Straff  csábította  cl  Nataliet,  a 
ki  ugyanakkor  Herminnel  állt  odább. 

—  Hát  hogy  ki !  ? 

—  Azt  fogják  mondani,  hogy  ön  csábította  el. 

—  Én?  A  misst?  kiálta  fel,  székéből  felugorva 
Maxenpfutsch. 

—  Én  nem  hiszem,  hogy  úgy  van,  szólt  nevetve 
doktor  Grisák,  de  mindenki  azt  fogja  mondani ;  s  ha 
a  miss  akarja  .  .  . 

—  Mit  ha  akar  a  miss? 

—  Önön  magának  elégtételt  venni,  azt  eclatanter 
teheti. 

Direktor  Maxenpfutsch  szédelegni  kezdett  a  bor- 
zasztó helyen,  a  hol  mindenből  pert  csinálnak. 

—  Az  is  pert  akaszthat  a  nyakamba? 

—  Kártalanítási  keresettel. 

—  Borzasztó  helyzet. 

Doktor  Grisák,  látva,  hogy  már  jó  porhanyóra  meg- 
párolta az  emberét,  jónak  látta  beleszúrni  a  villáját, 
hogy  feldarabolja.  Felkelt  tehát  a  causeuseről  s  lekö- 
telező mosolygással  lépve  a  sokképen  megtántorított 
férfiúhoz,  így  biztatá  meg: 

—  Kedves  Maxenpfutsch.  Van  egy  jó  eszmém  ön 
számára;  de  a  mit  elébb  meg  kell  érlelnem.  Most 
hagyjon  magamra,  s  jöjjön  vissza  két  óra  múlva,  pontban 
két  óra  muIva,  érti  ?  Akkor  meglássuk,  hogy  mit  lehet 
önért  tenni. 

—  Oh  ezerszer  köszönöm,  doktor  úr.  Nem  leszek 
háládatlan. 

A  megijesztgetett  férfiú  sokáig  kereste  kalapját,  míg 
rátalált  a  szék  alatt,  a  hová  leültekor  elhelyezte ;  még 
búcsúzott,  még  hajlongott,  midőn  a  doktor  csöngetett, 
az  inas  belépett,  a  doktor  frakkját  kérte  s  parancsot 
adott,  hogy  azután  bocsássák  be  a  misst;  Maxen- 
pfutsch úr  és  miss  Natalie  épen  az  ajtóban  találkoztak 
össze. 

—  Tessék  helyet  foglalni  miss,  tessék  leülni,  szólt 
doktor  Grisák,  a  pamlaghoz  vezetve  a  hajadont,  ki 
ezúttal  kávészín  fátyolt  viselt  arcza  előtt  (a  zöldet 
Hermin  vitte  el)  s  azt  fel  nem  lebbentette  volna  onnan 
egy  kincsért. 

—  Egészen  értesülve  vagyok  a  miss  fátumáról,  szólt 
doktor  Grisák,  a  hölgy  előtt  feszesen  megállva.  A  do- 
log nemcsak  azért  boszantó  kegyedre  nézve,  hogy 
Ankerschmidt  házát  el  kell  hagynia,  hanem  azért  is, 
mert  a  Maxenpfutschnál   töltött  időt  a  közvélemény  a 

kegyed  jó  hírnevének  rovására  fogja  betudni ;  de  kivált- 
kép még  azért,  hogy  a  tudvalevő  ötezer  forintot  is  el 
lehet  kegyednek  ez  esetnél  veszíteni.  Kérem,  ne  sza- 
kítson félbe.  Én  jogtudor  vagyok,  sentimentális  ügyek- 
kel nem  foglalkozom.  Annyit  mondhatok  csupán,  hogy 
kegyed  helyzetében  alig  lehet  egyebet  tenni,  mint 
kártalanítási  pert  kezdeni  Maxenpfutsch  Vendelin  ellen, 
mint  a  ki  kegyednek  azt  a  kárt  okozta. 

—  Lenne  szíves  doktor  úr  c  pert  elvállalni  ? 

—  Az  ön  kedveért,  miss,  igen  szívesen. 

—  Doktor  úr,  megnyugszom  mindenben,  a  mit  ön 
mond,  szólt  miss  Natalie,  gravitással  állva  föl  helyéről. 
Minek  sok  szót  vesztegetnünk?  Én  az  ön  rendelkezése 
alá  adom  magamat,  a  mit  ön  mond,  hogy  tegyem,  tenni 
fogom :  a  mit  elém  ád  aláirni,  aláirom ;  s  ha  megnyeri 
a  kérdéses  5000  frtot  számomra,  abból  önnek  500  forint 
honoráriumot  adok. 

No  ez  már  értelmes  beszéd. 

—  Helyesen  van,  miss.  Bízza  rám :  én  biztosítom 
kegyednek  a  veszendőben  levő  ötezer  forintját.  Jegyezze 
fel  névjegyére  szállását,  s  maradjon  otthon,  fél  óra 
múlva  elküldöm  az  aláírandó  okmányokat,  s  azután  le- 
gyen szerencsém  délután  két  órakor. 

A  miss  búcsúzott  és  ment. 

Grisák  úr  azonnal  clkészítteté  segédeivel  a  szükséges 
okmányokat,  a  mikből  nem  hiányzott  a  miss  által  alá- 
írandó kötvény  az  ügyvédi  honoráriumról  sem. 

Két  óra  múlva  visszajött  Maxenpfutsch  úr. 

—  Igen  sajnálom  önt,  szólt  doktor  Grisák  az  érke- 
zőnek, de  a  mitől  tartottunk,  megtörtént.  Miss  Natalie 
keresetet  fog  indítani  ön  ellen,  az  ön  hibája  miatt 
elveszendő  ötezer  forintért.  Itt  az  ügyvédi  megbízás 
részemre, 

Maxenpfutsch  úr  arczán  nagy  törckedés  volt  észre- 
vehető a  szájával  nézni,  a  szemeivel  pedig  beszélni,  a 
mi  egyrészben  sem  sikerült. 


—  Direktor  úr,  én  csak  egy  módot  látok  önre  nézve 
a  hínárból  kikapaszkodhatni,  csupán  csak  egyet. 

Maxenpfutsch  úr  nem  bánta,  ha  fél  lesz  is,  csak 
legyen. 

—  A  mi  által  ön  nemcsak  nem  veszít  ötezer  forintot, 
hanem  meg  kap  ötezret. 

Vendelin  úr  azt  hiszi,  hogy  ez  boszorkányság. 
Doktor  úr  megfogta  a  gallérját  az  érdemes  férfiúnak 
s  homlokával  csaknem  betörve  az  orrát,  monda : 

—  Nincs  más  mód,  mint  hogy  vegye  ön  maga  nőül 
a  misst! 

S  igen  jó  volt,  hogy  fogta  Vendelin  úr  gallérját,  mert 
az  hanyatt  akart  esni  e  szóra. 

—  No,  no,  barátom,  monda  féloldalra  fordított  fejjel 
kacsintva  Grisák  úr.  Gondolja  meg  a  dolgot;  ötezer 
forintot  veszteni,  vagy  ötezret  nyerni,  az  tízezer  forint 
különbség.  Aztán  a  missnek  státuspapirosai  is  vannak, 
a  múltkor  én  hoztam  el  a  couponjait.  Legalább  ötezer 
forint. 

Maxenpfutsch  úr  most  már  kevésbbé  találta  vissza- 
riasztónak  az  ajánlatot.  Ha  jól  veszi  az  ember,  a  miss 
egészen  az  ő  idejéhez  való  feleség. 

—  Gondolja  meg  ön  gyorsan  s  határozzon  gyorsan, 
mert  a  miss  sürget. 

—  De  hisz  nem  is  vagyok  arról  bizonyos,  hogy  vájjon 
ő  akar-e? 

—  Azt  bízza  ön  rám. 

—  Jó,  itt  a  kezem.  Legyek  én  az  áldozat,  szólt 
resignatióval  a  balsors  üldözte  férfi. 

—  Tessék  irni,  itt  az  én  Íróasztalomnál ;  csak  be  kell 
tölteni  az  ügyvédi  meghatalmazást ;  így  ni.  És  erre  a 
másik  papirra  ;  kérem  a  bélyegen  keresztül.  Úgy  hiszem, 
elég  lesz  ötszáz  forint  ügyvédi  honorárium. 

Vendelin  úr  megvakarta  a  füle  tövét.  Ötszáz.  Így 
aztán  csak  4500  marad  a  hozomány.  De  az  is  jobb, 
mint  még '^egyszer  annyit  fizetni.  Isten  neki !  Veszett 
ejsz  ének  a  nyele. 

—  így  ni !  már  most  este  hat  órakor  látogasson  ön 
meg  újra ;  addig  végzek. 

Maxenpfutsch  úr  szédelegve  támolygott  odább. 
Két  órakor  megjelent  miss  Natalie. 
Doktor  úr  igen  fanyar  képpel  fogadta. 

—  Kedvesem,  a  kegyed  ügye  egészen  rosszul  áll ; 
beszéltem  Maxenpfutsch  úrral ;  s  ő  azon  nyomatékos 
ellenvetést  tévé,  hogy  kegyed  már  akkor,  midőn  alkal- 
mat adott  Straffriak,  hogy  növendékét  elcsábítsa,  okot 
adott  arra,  hogy  a  stipulált  5000  forintot  elveszítse,  s 
így  ő  e  veszteségért  nem  lehet  felelős.  Oh  ez  igen 
furfangos  ember !  Valóságos  prókátor.  Kénytelen  vagyok 
azt  hinni,  hogy  igaza  van. 

A  miss  egy  pohár  vizet  kért,  nehogy  elájuljon. 

—  Hanem  én  még  látok  egy  módot  magam  előtt, 
mely  által  kegyed  veszendő  pénzéhez,  s  a  mi  több,  jó 
hírneve  rehabilitatiójához  juthatna.  Figyeljen  kérem 
rám  s  ne  aléldozzon ;  mert  ez  nagyon  komoly  dolog. 
Nincs  más  mód,  mint  kegyednek  Maxenpfutsch  úr 
nejévé  lenni. 

—  Ah  uram  1  kiáltá  a  szemérmes  hölgy,  fátyolát  még 
sűrűbbre  húzva  arcza  előtt. 

—  A  baj  meg  van,  hozzá  a  compromissio.  Kegyed, 
miss,  rossz  hírbe  jön,  pénzét  is  elveszti,  míg  ha  nőül 
megy  a  direktorhoz,  pénzét  megnyeri,  híre  csorbátlan 
marad,  s  kegyed  kap  egy  derék  férjet.  Gondolja  meg, 
olyan  állásban,  egy  jószágdirektor ! 

—  Ah  uram,  —  de  —  de  akar-e  ő  ? 
Jól  vagyunk  már. 

—  Azt  csak  bízza  kegyed  rám,  miss  Natalie,  Maxen- 
pfutsch nemes  lelkű,  hozzájárulható  jellem,  s  ha  én 
lelkére  fogok  beszélni,  átlátandja,  hogy  egy  charakteres 
ember  itt  nem  tehet  mást,  mint  hogy  a  kit  önkéntelenül 
elejtett,  saját  kezével  emelje  fel.  Miss,  bízza  kegyed 
rám,  legjobb  barátjára,   hogy  sorsa  felől    intézkedjem. 

A  miss  térdre  esett  előtte. 

Jókai  -    As   <i\    feldciúr.  %\ 

—  Uram!  Ön  az  ártatlanok  őrangyala.  Vegyen  ol- 
talma alá. 

őrangyal  úr  felemeld  a  hölgyet  s  igen  szépen  kérte, 
hogy  délután  hat  órakor  legyen  ismét  szerencséje  e 
helyütt;  mit  az  erősen  zokogva  meg  is  igért. 

Doktor  Grisák  délután  hat  óráig  utána  járt,  hogy  a 
szükséges  dispensatiókat  megszerezze  védenczei  szá- 
mára; akkorra  megiratta  az  illetékes  házassági  szerző- 
déseket ;  s  midőn  a  mondott  órában  a  miss  és  a  direktor 
megjelentek  lakásán,  készen  várt  reájuk ;  külön-külön 
mindegyik  érkezőnek  bizalmasan  megsúgva,  hogy  töké- 
letesen rendben  van  minden. 

Hálás  pillantások  jutalmazák  közlését. 

—  Miss  Natalie,  szólt  Vendel  in  úr,  ki  ezúttal  fehér 
mellényt  és  nyakkendőt  viselt,  én  kegyednek  mindig 
őszinte  tisztelője  voltam. 

—  Uram!  biztosítá  őt  a  miss.  Az  én  becsülésem  ön 
iránt  nagyon  régi. 

—  így  ni !  kiálta  közbe  Grisák  úr ;  teljesen  értjük 
egymást.  Két  nemes  szív  föltalálta  egymást.  Nagysáim! 
Itt  a  szerződvény ;  tessenek  aláírni ;  el  van  intézve 
minden.  A  lelkész  vár  reánk. 

—  Ilyen  sietve,  sipegé  miss  Natalie  s  igyekezett 
keztyűs  kézzel  aláírni  nevét  a  boldogságot  kötelező 
okiratnak.  Hasonlót  cselekvék  Vendelin  úr  is. 

Egy  óra  múlva  férj  és  feleség  voltak. 

Egy  óra  múlva  füttyöket  hányva  polkázott  egyedül 
alá  s  fel  szobájában  dr.  Grisák  s  danolt  hozzá  valami 
rázkódó  nótát.  Ezeket  szépen  összeboronálta.  A  jó  mu- 
latság mellé,  hogy  Maxenpfutsch-csal  elvétette  a  misst, 
még  az  a  kis  nyereség  is  járult,  hogy  így  a  miss  szá- 
mára megmentett  5000  forintból  a  vőlegénytől  is,  a 
menyasszonytól  is  juttatott  magának  500  forintocskát ; 
azt  pedig  a  házasság  utáni  nap  rögtön  kifizetteté,  ő 
levén  Ankerschmidtné  végrendeletének  végrehajtója. 
Az  illető  összeget  Ankerschmidt  soha  sem  is  kezelte. 

Csak   az   az   egy  látszik  különösnek  a  doktor  úrnál, 

hogy  ő,  ki  ilyen  mulatságosan  összetréfált  magának  hét 
óra  lefolyása  alatt  ezer  forintot,  mint  utasfthatá  vissza 
Straffnak  húszezer  forintos  ajánlatát,  ha  Ankerschmidt 
elleni  ügyét  elvállalja? 

Hanem  ezt  rögtön  értenők,  ha  úgy  láthatnék  An- 
kerschmidtné  végrendeletét,  mint  doktor  úr  láthatja ; 
lévén  abban  egy  végzetes  záradék,  mely  azt  rendeli, 
hogy  ha  a  leányok  valamelyike  apja  ellenére  választana 
férjet,  az  minden  igényét  az  örökséghez  elveszítse. 

Innen  az  a  magán  semmi  foltot  meg  nem  szenvedő 
nagy  becsület! 

Tapasztalt  férfiak  tudósításai  szerint  Kufstein  a  státus- 
börtönök akadémiája. 

Arad,  Komárom,  Josephstadt,  a  pesti  újépület  mind 
csak  gymnasiumok  és  elemi  tanodák  hozzá  képest ;  a  ki 
még  csak  ezekben  végezte  a  cursust,  az  ne  is  beszél- 
jen ;  az  csak  félig  van  értesülve. 

Már  az  ötödik  évet  tölti  Garanvölgyi  Aladár  e  nagy 
akadémiában. 

Szobája  hosszában  négy  lépés,  keresztben  három  s 
nagyon  kevés  fényűzéssel  van  ellátva :  egy  szék,  egy 
ágy,  egy  asztal.  Csak  az  ajtókra  nem  lehet  panasz,  az 
van  három,  mely  egymásra  nyílik.  Ez  fogalmat  ad  a 
fal  vastagságáról,  a  hol  a  középső  ajtó  nyílhatik  a  két 
másik  érintése  nélkül. 

Egy  délelőtt  szokatlan  órában  csörömpöltek  a  kulcsok 
Aladár  hármas  záraiban  s  eléje  lépett  egyike  azon  nagy 
uraknak,  a  kiket  ő  nem  ismert. 

Ez  volt  Ankerschmidt  lovag. 

Ankerschmidt  azt  képzelte,  hogy  egy  halvány,  beesett 
arczú,  megtört  alakot  fog  maga  előtt  látni,  kinek  lelkét, 
kedélyét  megfogta  a  börtön  penésze,  s  ki  a  regényes 
monománia  egyik  késő  stádiumában  teng  már ;  s  meny- 
nyire meg  voh  lépetve,  midőn  egy  vidám,  kedélyes 
ifjút  lát  fölkelni  az  asztal  mellől,  kinek  életpiros  arczán 

egy  árnyéka  sincs  a  búnak,  homlokán  hiányzanak  a 
ránczok  felkiáltó  jelei  és  komoly  pauzái,  szemei  derül- 
ten ragyogók,  s  sötét  hajzatában  egy  szál  sem  őszült 
meg  időnek  előtte, 

A  fogoly  sietett  megelőzni  látogatóját  az  üdvöz- 
lésben. 

—  Jó  napot,  uram. 

Ankerschmidt  inte  a  tömlöcztartónak,  hogy  hagyja 
magukra  s  az  visszahúzódott  az  ajtók  közé. 

—  Ön  Garanvölgyi  Aladár?  kérdé  Ankerschmidt 
katonás,  nyers  hangon  a  fogolytól.  A  lovag  ezúttal 
katonai  egyenruhát  viselt. 

—  Úgy  hínak,  uram. 

—  Mióta  van  ön  itt? 

—  Nem  tudom,  nincs  naptáram. 

—  Nincs  önnek  semmi  panasza  felügyelőire  ? 

—  Semmi  panaszom.  Meg  vagyok  velük  elégedve. 

—  Szabad  önnek  kijárni  a  szobájából? 

—  Hetenkint  egyszer  félórára. 

—  Nem  találja  azt  kevésnek? 

—  Sőt  ezt  sem  használom  fel  soha. 

—  Miért  nem  ? 

—  Szeretek  ide  benn. 

—  S  nem  árt  az  ön  egészségének  ? 

—  Soha  sem  szokott  bajom  lenni. 

—  Nincs  önnek  valami  kivánsága? 

—  Nincs  semmi.  Épen  semmi. 

—  Nem  unja  magát? 

—  Nem.  Hiszen  egyedül  vagyok.  Nincs,  a  ki  un- 
tasson. 

—  S  mivel  tudja  magát  elfoglalni  egész  nap? 

—  Gondolataimmal. 

—  Nem  adnak  önnek  könyveket  olvasni  ? 

—  Nem  tudom,  mert  nem  kírtem. 

—  Más  foglyoknak  meg  van  engedve  gondolataikat 
leirni,  képecskéket  festegetni,  apró  faragványokat  ké- 
szíteni. Ön  ezzel  nem  óhajt  szórakozni  ? 

—  Nem.  Mivel  az  íráshoz  toll,  a  festéshez  ecset,  a 
faragáshoz  véső   szükséges  és  azt  mind   kérni   kellene. 

—  Nos  aztán  ? 

—  És  miután  nekem  úgy  sincs  egyéb  társaságom, 
mint  saját  magam,  szeretek  azzal  az  emberrel,  a  kivel 
együtt  kell  lennem,  jó  barátságban  maradni. 

—  E  szerint  ön  saját   maga   nehezíti   meg  fogságát. 

—  Igaz,  uram,  hogy  súlyos  dolog  elitélve  lenni,  de 
még  súlyosabb  lenne,  ha  én  magam  is  elitélném  ma- 
gamat. 

—  S  nem  óhajtozik  ön  az  élet  apró  kényelmei  után? 

—  Nem.  Az  ember  akkor  legboldogabb,  mikor  leg- 
kevesebbel beéri. 

—  Rokonait  nem  kivánná-e  ön  látni  ? 

—  Sót  igen  sajnálnám  őket,  ha  ilyen  messze  útra 
elfáradnának  azért,  hogy  fél  óráig  idegen  emberek 
ellenőrzése  mellett,  idegen  nyelven  egy  pár  nevetsé- 
gesen közönyös  frázist  elmondjunk  egymásnak.  Nem 
érdemli  a  fáradságot. 

—  Nem  volt  önnek  valakije,  a  kit  szeretett? 
A  fogoly  nevetni  kezdett  erre  a  szóra. 

—  Dehogy  nem,  uram,  minden  fiatal  embernek  volt 
az.  Asszony,  agár  s  más  afféle. 

—  Ön  egy  kategóriába  sorozza  azokat? 

—  Bocsánat.  Tudom,  hogy  hibáztam ;  s  hogy  miért 
tettem,  mindjárt  be  is  vallom.  Ugyanis,  midőn  nagy- 
bátyámtól, a  ki  egy  kissé  furcsa  ember,  utoljára  elbú- 
csúztam, arra  kértem,  hogy  valahányszor  nekem  levelet 
fog  írni,  menyasszonyommal  is  irassa  a  levélbe  csak  ezt 
a  szócskát:  aadieu*.  A  legelső  levélben  már  ott  volt 
az  «adió»,  de  rendkívül  iromba  betűkkel  irva,  nagy- 
bátyám azután  egy  utóiratban  megmagyarázta,  hogy 
ezt  az  «adieut»  menyasszonyom  bizonyos  okoknál  fogva 
mellőzvén  lefirkantani,  a  tréfás  öreg  az  agaram  első 
lába  körmei  közé  fogta  a  tollat  s  azzal  irattá  oda ;  a 
miből  én  aztán  megtudtam,  hogy  biz  az  én  menyasszo- 
nyom  nem   igen   epedez  utánam   többé,  a  mit  nagyon 

okosan  is  tesz  szegény ;  hanem  az  agaram  még  most  is 
hű  hozzám  s  manupropriáját  minden  levélben  oda- 
mellékli,  aláírva:  «Cziczke». 

Ankerschmidt  azon  vette  észre,  hogy  ő  maga  is  ka- 
czag  a  fogoly  által  elmondott  mulatságos  adomán,  a  mit 
az  oly  jóízűen  tudott  előadni ;  hisz  ő  maga  kezdte  a 
nevetést,  Ankerschmidtre  csak  ő  róla  ragadt  át.  Mikor 
aztán  sokáig  nevettek  és  egyszer  elhagyták  s  egymás 
szeme  közé  néztek,  azt  látta  mind  a  kettő  a  másik  sze- 
mében, hogy  ott  valami  köny  van. 

Olyan  mulatságos  történet  az  arról  az  agárról,  a 
((ki»  a  fogolynak  menyasszonya  helyett  levelet  szokott 
írni. 

Ankerschmidt  ismét  szigorú  arczot  öltött ;  neki  nem 
volt  szabad  elárulni  magát. 

—  Fiatal  ember,  én  nem  jöttem  önhöz  tréfálódzni, 
hanem  azért,  hogy  a  foglyok  mintléte  felől  és  maguk- 
viseletéről tudomást  szerezzek.  Egyet  mondhatok  ön- 
nek. Azt,  hogy  ön  veszedelmes  ember. 

—  Miért,  uram?  Mi  vád  ellenem? 

—  Épen  az,  hogy  semmi  sincs.  A  panaszkönyvben 
minden  fogolynak  fel  van  jegyezve  kivánsága,  panasza, 
vádjai.  Öntől  egy  betű  sincs ;  ön  soha  sem  kér  semmit, 
soha  sem  panaszol  senkire ;  udvarias,  tartózkodó.  Ezek 
veszedelmes  körvonalai  egy  jellemnek.  Ha  én  rajtam 
állna,  ön  sohasem  szabadulna  ki  e  börtönből. 

—  Köszönöm,  uram ! 

—  Mit? 

—  E  megtisztelő  véleményt. 

Ezzel  magára  hagyta  Ankerschmidt  a  foglyot. 

Aladár  vállat  vont  s  elkezdett  rögtön  rá  igen  szépen 
és  kitanult  művészettel  népdalokat  fütyülni  onnan  az 
alföldről ;  ez  volt  legfőbb  mulatsága.  Szerencse,  hogy 
ezt  a  mindig  kész  hangszert  mindenüvé  magával  viheti 
az  ember. 

Ankerschmidt  még  hallhatta  az  ajtókon  keresztül. 
A   börtönőr    bizonyítá,   hogy    az    a  jókedvű   úr  oda- 

benn  igen  szépen  tud  fütyülni,  néha  egész  operákat 
elfúj. 

A  vártoronyban  délre  harangoztak:  Aladár  egész- 
séges életn\űszereit  ez  a  hang  figyelmeztetni  szokta  az 
ebéd  idejére.  Nem  igen  volt  elkényeztetve,  biz  a  fog- 
lyokat nem  tartják  marczipánnal ;  hanem  azt  igen  is 
megszokta  már,  hegy  pontosan  serviroznak.  A  mint  az 
óra  üt,  a  hármas  ajtó  kulcsai  csörömpölnek  s  jön  a 
porkoláb,  hóna  alatt  egy  hosszú  zsemlyével,  tenyeré- 
ben meg  egy  tállal,  a  miben  valami  van,  a  mit  ételnek 
hínak.  Aladár  pedig  azt,  lett  légyen  akármi,  a  végső 
falatig  el  szokta  költeni,  s  miután  kést,  villát  nem  bíz- 
tak a  kezére,  hanem  azokkal  egy  őr  állt  a  háta  mögött, 
ki  a  húsfélét  számára  elmetélte,  annak  rendesen  meg 
szokta  köszönni  a  szolgálatát  s  utalványozá  borravalóul 
a  napidíjából  fenmaradt  krajc2;árokat,  a  mi  a  jámbor 
fiúnak  nagy  örömet  okozott. 

Hanem  e  napon  szokatlanul  késni  találtak  a  mcnázs- 
zsal !  1  Már  egy  óra  is  elmúlt  délután,  a  mit  a  várud- 
varról hangzó  dobpörgés  jelentett,  az  ebéd  még  sem  jött. 

•  Hm,  bizonyosan  ez  a  haragos  vitéz  úr  szólhatott 
odakinn  valamit  s  most  meg  akarják  kisérteni,  vájjon 
mivel  lehetne  elrontani  jókedvemet  s  nem  adnak  ebédet. 
Az  se  nagy  baj." 

Azzal  elővett  egy  tegnapról  maradt  zsemlyét,  azt 
nagy  gyönyörűséggel  elköltötte,  nagyot  húzott  utána  a 
vizes  korsóból,  s  mint  a  ki  megebédelt,  végig  vcté  ma- 
gát az  ágyon. 

Még  azonban  el  sem  kezdhette  jóformán  az  ebéd- 
utáni  siestát,  midőn  csakugyan  csörömpölve  nyiltak  egy- 
másután az  ajtók  s  nagy  sietséggel  lépett  be  rajtuk  — 
ezúttal  nem  a  porkoláb,   hanem   a   felügyelő  százados. 

—  Gyorsan  !  gyorsan  I  keljen  fel  ön  uram,  szólt  az 
ágyon  fekvőhöz,  odasietve  hozzá  s  megfogva  egyik 
karját. 

Aladár  fölnézett  rá  és  meg  sem  mozdult. 

—  Nem  érti  ön?  keljen  föl  hamar! 

—  Uram,  szólt  Aladár,  humoros  pedantsággal,  ne- 
kem meg  van  tiltva  civilistákkal  beszélnem. 

—  Hát  hogyan? 

—  Ön  pedig  előttem  e  perczben  civilista,  mert  nincs 
kard  az  oldalán. 

—  Igen,  mert  letettem  a  várkormányzó  úrnál  s  onnan 
siettem  önhöz. 

—  Sajnálom,  de  én  tartom  magamat  a  rendszabály- 
hoz s  kikérek  minden  további  discursust. 

A  századosnak  nem  volt  mit  tenni,  mint  elküldeni  a 
börtönőrt,  hogy  hozza  el  sietve  a  kardját.  Addig  Ala- 
dár fel  sem  kelt  előtte.  Mikor  aztán  fel  volt  kötve  a 
kardja,  akkor  Aladár  is  leszállt  a  fekhelyéről. 

—  Parancsára  állok. 

—  Jól  van.  Tehát  parancsolom  önnek,  hogy  azonnal 
készüljön  fel,  jöjjön  velem  a  várkormányzóhoz. 

—  «Keztyűsen»  kell  megjelennem?  kérdé  Aladár 
azokra  a  bizonyos  karperec^ekre  mutatva,  a  mik  vasból 
vannak  s  nem  divatból  viseltetnek. 

—  Sőt  azok  nélkül.  Porkoláb,  nyissa  fel  a  fogoly  úr 
békóit.  Ez  megtörtént. 

Azután  karjára  ölté  Aladárt  a  tiszt  s  sietve  vonta 
magával. 

—  Menjünk,  menjünk.  Várnak  ránk. 

Aladár  vállat  vont.  «Elég  időnk  van,  míg  itt  idő- 
zünk.* 

—  Ki  tudja,  szólt  a  százados,  s  sietteté  a  foglyot, 
kit  aztán  a  várkormányzó  ajtajánál,  mint  illett,  előre- 
bocsátott. 

A  teremben,  melybe  léptek,  a  várkormányzón  kívül 
Ankerschmidt  lovagot  ismeré  fel  a  jelenlévő  fényes 
egyenruhás  urak  között  Aladár. 

—  A  várkormányzó  eléje  ment  s  megfogta  jobbját, 
katonai  nyiltsággal  szólva  hozzá : 

—  Garanvölgyi  úr,  ön  mától  fogva  megszűnik  ven- 
dégem lenni,  büntetésének  hátralevő  ideje  elengedte- 
tett, ön  ez  órától  fogva  szabad.  Azért  a  búcsúlakomát 

költsük  ma  el  együtt.  Ezért  hivattam  s  örülök  rajta, 
hogy  ön  elfogadta. 

Aladár  nagy  lélekzetet  vett;  azt  mégsem  tilthatá  meg 
keblének,  hogy  e  hírhallás  után  szabadon  föl  ne  lehel- 
jen. Szabadnak  lenni  ismét!  visszakapni  az  életet,  a 
világot! 

A  másik  perczben  már  ismét  humoránál  volt. 

—  Várkormányzó  úr,  c  kegyre  nem  vagyok  érde- 
mes, mert  már  ebédeltem. 

—  A  mennyköbe,  ön  fődolognak  veszi  az  ebédre 
hivást !  Hát  az,  hogy  szabadságát  visszanyeri  ? 

—  Ah,  hiszen  olyan  jól  ápoltak  itten. 

—  Bizony,  uram !  szólt  közbe  mord  arczczal  Anker- 
schmidt,  ha  rajtam  állt  volna,  ön  nem  is  szabadult  volna 
ki  egyhamar  innen.  Minden  embernek  annyit  kell  adni 
a  büntetésből,  a  mennyi  megjavítja.  A  ki  könnyűnek 
veszi  a  lánczot,  arra  még  nehezebbet  kell  tenni.  Ilyen 
embereket,  a  kik  csak  játszanak  a  bűnhődéssel,  a  kiken 
meg  sem  látszik  a  szenvedés,  majd  meg  tudnék  én  ta- 
nítani. 

Aladár  egészen  meg  volt  felőle  győződve,  hogy  ez 
a  vitéz  úr  valami  nagyon  kegyetlen  ellensége  lehet. 
Dolgába  került  a  várkormányzónak  őket  annyira  vinni, 
hogy  az  asztalnál  egymás  mellé  üljenek. 

—  Bizony,  uram,  szólt  a  hadastyán  várkormányzó, 
miután  leültek  s  a  levest  kioszták,  ön  csak  annak  kö- 
szönheti szabadulását,  hogy  valami  titkos  pártfogója 
mindent  elkövetett  sorsa  megváltoztatására. 

—  Nekem  ?  titkos  pártfogóm  ? 

—  Az,  az :  valami  úrhölgy,  valami  delnő,  a  ki  nem 
restelte  a  folyamodást  sajátkezűleg  leírni ;  sőt  mernék 
rá  esküdni,  hogy  maga  is  fogalmazta.  Az  ide  hozzám 
leérkezett  okiratok  közt  lehetetlen  volt  meg  nem  ismerni 
a  nő-írást  és  észjárást. 

Aladár  elgondolkodott ;  ki  lehetett  volna  az  más,  mint 
mégis  ő?  Talán  hát  mégis  mese  az  a  levelezés  a  kutya 
körmével  ?  Talán  a  nő  mégis  hívebb  ? 

—  Nos  ?  Ön  kiváncsi  úgy-e  azt  az  írást  látni  ?  Meg- 
mutathatom. Győződjék  meg  felőle ! 

A  várkormányzó  inte  segédének,  hogy  hozza  elő  a 
mondott  iratot,  s  engedjen  egy  pillantást  vetni  abba 
Aladárnak. 

A  fiatal  ember  beletekintett  az  iratba  s  azután  fejet 
csóvált :  ez  az  irás  nem  azé,  a  kiének  ő  gondolta  ;  pedig 
nőírás  és  minő  megható  könyörgés!  Ki  írhatta  ezt? 

—  Ejh !  nem  szabad  ezt  elolvasni  az  illetőnek!  kiálta 
mogorván  Ankerschmidt,  s  kikapta  kezéből  az  iratot  s 
visszanyújtó  a  segédtisztnek.  Ezek  státustitkok. 

Ez  ugyan  haragos  ember  lehet!  gondola  Aladár;  de 
azért  lelkébe  vésve  maradt  minden  betűje  annak  az 
írásnak,  hogy  évek  múlva  is  rá  fogna  arra  ismerni,  ha 
i?mét  meglátná  azon  kéz  vonásait. 

Még  aznap  este  elhagyta  a  várat. 

-K 

Ankerschmidt  elégülten  tért  haza. 

Minthogy  senkivel  sem  közié,  mi  dologban  és  merre 
jár,  két  heti  távolléte  alatt  ő  sem  tudhatá  meg,  mik 
várnak  rá  odahaza. 

Könnyű  kedélylyel,  mint  ki  magával  meg  van  elé- 
gedve, látogatott  fel  a  székvárosban  ügyvédéhez  s  ösz- 
tönszerű elégtételt  vélt  magának  szerezni  az  által,  ha  a 
doctor  urat  mindjárt  első  kézszorításra  e  kellemes  hír- 
rel lepi  meg: 

—  No,  tehát  Garanvölgyi  Aladár  kiszabadult. 
Doctor  Grisáknak  szemlátomást  nagyot  nőtt  az  orra 

e  mondásra :  szépen  vagyunk !  már  most  adieu  szép 
özvegy!  ez  természetcsen  jön  vagy  a  menyasszonyt, 
vagy  a  vinculumot  elfoglalni,  az  lesz  az  első  dolga;  s 
azzal  aztán  oda  a  partié  I  És  ezt  a  szép  mulatságot 
mind  Ankerschmidtnek  köszönheti,  a  ki  szeret  olyan 
lében  kanál  lenni,  a  mihez  neki  semmi  köze. 

Ördög  vigye  az  ilyen  katonaféle  ember  nagylelkű- 
ségi  hajlamait. 

Hanem  hiszen,  gondola  magában  doctor  Grisák,  ha 
neked  volt  az  én  számomra  meglepő  híred,  majd  lesz 
nekem  is  a  te  számodra,  a  min  elmulathatsz. 

—  Nem  méltóztatott  levelemet  kapni,  a  mit  Bécsbe 
utána  küldtem  méltóságodnak? 

—  Nem  kaptam  semmit.  Visszajövet  nem  jöttem  Bécs 
felé,  hanem  Fehérvárnak.  Nos,  mi  újság  itthon? 

—  Semmi  jó.  De  itt  van  egy  levél  méltóságod  szá- 
mára Eliz  kisasszonytól,  ebből  alkalmasint  megérti  az 
egészet. 

—  Eliztől  ?  Talán  megint  valami  hallatlan  bolondsá- 
got követett  el  az  a  gyerek? 

—  Oh,  az  nem.  Nem  ő  követett  el  bolondságot.  Tessék 
felbontani  a  levelet. 

Ankerschmidt  felszakítá  a  boritékot  s  folyton  növe- 
kedő nyugtalansággal  olvasá  végig  a  levél  tartalmát. 

A  míg  pedig  ő  olvasott,  az  alatt  doctok  Grisáknak 
az  a  nem  bolond  ötlet  támadt  a  fejében,  hogy  hát  a 
mit  most  ez  az  öreg  úr  elrontott,  azt  ő  vele  magával 
helyre  is  lehetne  hozatni.  Ankerschmidt  kiszabadítá 
nagylelkűen  Corinna  vőlegényét  s  így  elrontotta  Grisák 
úr  házasulási  tervét ;  Ankerschmidt  az  egyik  leányával 
épen  nagyon  megjárta,  nem  volna-e  az  egészen  szín- 
padi igazságtétel,  ha  kiki  párjához  jutna  :  ha  Eliz  kis- 
asszonyt Grisák  úr  kapná  már  most  nőül.  Ez  nem  el- 
vetendő terv. 

Ankerschmidt  karjai  lehanyatlottak  a  levéllel,  miután 
azt  kétszer  is  keresztül  olvasta. 

—  Hermin  megszökött;  rebegé  alig  hallhatóan. 
Doctor   Grisák   azt  várta,  hogy  a  hadastyán  fel  fog 

ugrani,  széket,  asztalt  feltaszigálni  maga  körül,  szitko- 
zódni, átkozódni  fog,  kocsit  rendel,  hogy  utánuk  rohan- 
jon s  meglövöldözze  a  szökevényeket ;  s  mint  csodálko- 
zott, midőn  az  e  helyett  bénító  fájdalommal  hajtá  homlo- 
kát tenyerébe  s  keserűen  ismétlé:  « Hermin  megszökött*. 
Erre  az  elegicus  hangulatra  nem  volt  készen  doctor 
Grisák ;  erre  nem  tudta,  hogy  mit  replikázzon. 

Ankerschmidt  szomorúan  hajtá  össze  a  levelet  s  keb- 
lébe tévé,  csendes  hangon  kérdezvén : 

—  Mondja  meg  doctor  úr  őszintén :  nagyon  kemé- 
nyen bántam  én  gyermekeimmel  ?  Szigorú  voltam  hoz- 
zájuk? Féltek  tőlem? 

—  Sőt  ellenkezőleg,  épen  az  volt  a  hiba,  hogy  nagyon 
is  engedékeny  volt  hozzájuk  méltóságod. 

—  Hát  hiszen  leányokkal  és  gyermekekkel  hogy  go- 
rombáskodnék egy  férfi,  egy  katona  ?  De  Hermin,  épen 
ő !  Hát  mit  vétettem  én  neki  ? 

—  Méltóságod  elűzte  a  házból  azt,  a  kit  ő  szeretett. 

—  Hát  tudhattam  én,  hogy  ő  szereti  ?  Hát  mondta  ő 
azt  nekem?  Mondta  valakinek?  El  kellett  azért  szökni 
utána?  Engemet  elhagyni  ?  meggyalázni?  Nem  tudta 
azt  mondani,  a  mit  húga  ír  e  levélben,  hogy  ne  hara- 
gudjam azon  emberre,  hogy  az  végtére  is  lehet  tisz- 
tességes ember,  nem  olyan,  a  milyennek  én  hiszem? 
Kissé  túlbuzgó  talán,  de  azért  becsületes  jellem.  Nem 
tudott  engemet  kiengesztelni  iránta?  Hanem  mindjárt 
el  kellett  engemet  hagynia?  az  apját! 

Tehát  Eliz  mentegeti  nénjét,  meg  a  csábítót  ?  Ohó ! 
Ennek  útjába  kell  állni. 

—  Kétségtelen,  hogy  a  complottba  méltóságod  háta 
mögött  már  rég  befolytak  méltóságod  legbizalmasabb 
emberei,  a  director  és  a  gouvernante. 

—  Hogyan?  Maxenpfutsch  és  miss  Natalie?  Igaz, 
Eliz  őket  is  mentegeti ;  tehát  mi  a  patvar  ért  ? 

—  Hogy  ők  ketten  értették  egymást,  azt  onnan  hi- 
hetni, mert  Maxenpfutsch  nőül  vette  miss  Nataliet. 

—  Nőül  vette?  Igazán?  Nőül?  kiáltá  fel  hitetlenül 
Ankerschmidt,  no  —  az  az  ő  dolga.  Ez  is  rendes  dolog. 

—  És  rögtön  eltávozott. 

—  ó  is  elszökött?  Miss  Nataliet  is  szöktették? 
Mennydörgős  adta !  Hát  én  tőlem  minden  fehércse- 
lédet az  ablakon  visznek  ki,  nem  is  kerülnek  az  ajtóra 
érte? 

—  Úgy  hiszem,  okuk  volt  rá. 

—  Okuk  ?  Mi  okuk  ?  csak  nem  féltek  tán,  hogy  n\eg- 
gátolom  összekelésüket? 

—  Attól  nem,  hanem  hogy  Hermin  kisasszony  viszo- 
nyáért fogja  őket  felelőssé  tenni  méltóságod. 

—  No,  az  igaz,  hogy  nagyon  megszidtam  volna ;  de 
azért  megszökni !  Elhagyni  egy  jószágigazgatónak  az 
állomását,  az  mégis  csak  sok ! 

—  Úgy  hiszem,  hogy  biztosították  magukat  a  kár- 
pótlás felől. 

—  Mi  úton  ? 

—  Nálam  voltak  s  a  nevelőnének  hagyományozott 
összeget  az  egybekelés  után  kifizettetek. 

—  Kifizette  ön  szó  nélkül  ? 

—  Tartoztam  vele. 

—  Nagyon  helyesen  tette.  Hanem  az  mindössze  öt- 
ezer forint.  Nálam  majdnem  annyira  ment  a  director 
évi  fizetése. 

—  Még  egy  kis  magyarázat  szükséges  a  dologhoz. 
Ezt  az  ötezer  forintot,  bizonyosan  tudom,  Maxenpfutsch 
úr  oly  jól  hiszi  befektetni,  hogy  abból  huszonötezer 
legyen.  Persze  csalódik  nagyon. 

—  Mi  az  ?  Mit  talált  fel  ? 

—  Egy  bolond  embert,  a  kire  elköltse  a  pénzét.  Tu- 
datnom kell  méltóságoddal,  miszerint  méltóságod  veje 
(már  az,  nem  tehetünk  róla),  kinek  igazi  neve  Straff... 

—  Straff!  Átkozott  furcsa  név. 

—  Bizony  az. 

—  Az  én  leányom!  Jól  van,  mondja  tovább. 

—  Tehát  az  az  úr  azóta  nálam  járt  s  nekem  húsz- 
ezer forintot  ajánlott,  ha  bizonyos  ügyét  felvállalom, 
de  a  mit  én  visszautasítottam.  Azóta  megtudtam,  hogy 
Maxenpfutsch  úr  ajánlkozott  ez  ügy  előleges  költsé- 
geit fedezni,  ha  ama  húszezer  forintot,  a  per  megnyerte 
esetében,  számára  kötelezi  Straff  úr. 

—  Ah,  tehát  így  kap  20-at  5-ért?  S  micsoda 
pör  az? 

—  Semmi  egyéb,  mint  Straff  úr  keresete  méltóságod 

ellen,  mely  által  neje  hozományát   kívánja    kiadatni    az 
anyai  örökségből. 

—  De  hisz  akkor  Straff  nagy  bolond  s  Maxenpfutsch 
még  nagyobb. 

—  Én  is  úgy  gondolom. 

—  Mert  hiszen  én  pör  nélkül  is  kiadom  leányom 
örökségét.  Azért  nem  kell  neki  húszezerét  kidobni  az 
ablakon. 

—  Hogyan?  méltóságod  nem  tudná,  hogy  joga  van 
a  végrendelet  szerint  azon  esetben,  ha  leányai  vala- 
melyike akarata  ellen  megy  férjhez,  őt  az  örökségből 
kirekeszteni  ? 

—  Ah,  uram!  Mit  gondol  ön?  Csak  nem  képzeli, 
hogy  én  bármily  ürügy  alatt  leányaim  valamelyikének 
vagyonát  bitoroljam? 

—  De  ha  a  végrendelkező  akarata  így  volt. 

—  Ah,  ez  csak  ijesztgetésnek  volt  szánva ;  de  ha 
megtörtént,  ki  tehet  már  róla?  Én  csak  nem  fogom  a 
leányom  birtokát  a  magam  számára  lefoglalni? 

—  Nem,  hanem  a  másik  gyermek  számára, 

—  Ah,  azt  Eliz  el  nem  fogadná.  Nem,  uram ;  a  mi 
a  gyermekeké,  az  a  gyermekeké.  Nekem  van  tisztessé- 
ges nyugdíjam,  a  miből  megélek,  ók  hadd  boldogul- 
janak. 

Doctor  Grisák  látta,  hogy  olyan  ember  áll  előtte,  a 
kin  nem  fog  a  golyóbis.  Ez  megsebesíthetetlen  !  Könnyű 
így  katonának  lenni.  Hanem  még  hátra  van  az  Achilles- 
sark,  hátra  van  az  utoljára  hagyott  mérgezett  nyíl,  a 
mely  bizonyosan  találni  fog. 

—  C.S  így  méltóságod  hajlandó  lenne  leánya  elcsá- 
bít ójával  kibékülni  ? 

—  Micsoda  ((kibékülni*?  pattant  fel  haragosan  An- 
kerschmidt.  Az  én  állásomban  szokás  « megbocsátani », 
de  nem  ((kibékülni*. 

—  Tehát  méltóztatik  «amnestiát  adni»  StrafiF  úr- 
nak? 

—  Ejh,  mit  Straff?  én  nem  ismerem  őt  azon  a  né- 

ven,  mondja  ön  Bogumil.  De  mi  a  patvarért  volt  ennek 
az  embernek  annyiféle  neve? 

—  Oh,  ennek  nagyon  alapos  okai  vannak. 

—  Üldözött  lett  volna? 

—  Sőt  ellenkezőleg. 

—  Ellenkezőleg?  Nem  értem. 

—  E  körülmény  inkább  « megbízás*  folytán  szár- 
mazott. 

—  Micsoda?  Az  az  ember  valami  fontos  személy 
lett  volna? 

—  Oh,  igen  fontos.  E  napokban  ismertette  meg  velem 
Bráuháusel  úr  egész  állását  bizalmasan. 

—  És  megnyugtatói ag  szólt  felőle  ?  sürgeté  ügynö- 
kétől a  szót  Ankerschmidt. 

Doctor  Grisák  húzódott  s  tartogatta  véleményét. 

—  No,  úgy,  hát,  a  hogy  veszszük. 

—  A  hogy  veszszük !  De  én  nekem  érdekemben  áll 
tudni,  hogy  mint  veszszük  ?  Azt  már  csak  megengedi 
doktor  úr,  hogy  nekem  kötelességem  megtudni,  mi  az 
az  ember,  a  ki  leányomat  akaratom  ellen  elvette,  mert 
attól  függ,  hogy  mennyire  érdemli  ki  utólagosan 
becsülésemet,  hogy  magam  elé  ercszszem-c  vagy 
sem? 

—  Én  valóban  itt  nem  tudok  tanácsot  adni,  szólt 
doctor  Grisák  s  egy  pár  török  pipát  hozott  elő,  czifra 
szárral,  hogy  elbarikádozza  magát  a  támadás  elől. 

—  Nem  tud  tanácsot  adni  ?  szólt  boszúsan  Anker- 
schmidt. Csak  nem  criminalista  az  az  ember? 

—  Oh,  akkor  tudnék  tanácsot  adni,  ha  az  volna.  Au 
contraire.  Tessék  rágyújtani. 

—  Ejh,  nem  akarok  én  most,  dörgött  mérgesen  a 
hadastyán  ;  hanem  azért  elvette  a  pipát  s  arra  használta, 
hogy  előadása  nyomatékossága  végett  nagyokat  ütöge- 
tett vele  az  asztalra.  Feleljen  ön  egyenesen.  Becsüli 
ön  «maga»  azt  az  embert  vagy  nem? 

Doctor  Grisáknak  épen  be  volt  dugva  a  szája  a  csi- 
bukkal,  mert  épen  akkor  gyújtott  rá,  hát  csak  a  szem- 

öldökeit  rángatta,    azzá)    felelt ;    s  csavargatta   a    fejét 
jobbra-balra. 

—  De  ugyan  az  Isten  álc.ja  nneg,  kapok  választ? 

Doctor  Grisák,  ha  azt  nem  akarta,  hogy  vagy  a  pipa- 
szár, vagy  az  asztal  meghasadjon,  kénytelen  volt  han- 
got adni. 

—  No,  én  nem  mondom,  hogy  nem  becsülöm. 

—  Ez  nem  felelet. 

—  Annyit  mondhatok,  hogy  hivatalos  állása  van. 

—  Micsoda  hivatala  van  ? 

—  Bocsánatot  kérek.  Nekem  ezt  az  illető  kútforrás 
titokban  engedé  merítenem  s  nem  jogosított  fel  annak 
tovább  adására. 

—  Teringettét !  dühönge  a  lovag  úr,  a  pipaszárát 
ívvé  hajtogatva  két  keze  közt  szíve  melegében,  micsoda 
hivatal  lehet  az,  a  mit  titokban  szokás  tartani  ? 

Doctor  Grisáknak  felelet  helyett  leesett  a  pipája  a 
csibukszárral,  s  nagy  sietsége  volt  a  tüzes  dohányt  össze- 
seperni, hogy  össze  ne  égesse  a  szőnyeget. 

—  Csak  nem  —  hóhér!? 

Doctor  úr  e  tragoediába  való  felkiáltásra  elnevette 
magát. 

—  Ah,  dehogy !  Annyira  nem  vitte. 

—  Uram,  szólt  Ankerschmidt ;  én  kérem,  kénysze- 
rítem önt,  hogy  mondja  meg  nekem  e  titkot.  Fogadom 
önnek  becsületszavamra,  hogy  soha  senkivel  nem  fogom 
azt  közleni,  sem  semmi  használatát  nem  veszem,  de 
nekem  azt  tudnom  kell ! 

Ez  a  «kell»  oly  erélyesen  volt  mondva,  s  a  lovag  úr 
oly  sokat  igérő  módon  fogta  marokra  a  pipaszárat,  hogy 
a  doctor  úr  beteknek  hivé  az  időt,  melyben  a  kegye- 
lemdöfést ki  kell  neki  szolgáltatni. 

Odahajolt  tehát  a  lovag  úr  füléhez  s  bizalmas  sutto- 
gással monda : 

—  Straff  úr,  a  hogy  én  tudom,  a  «cabinet  noir»-ban 
van  alkalmazva ! 

Ankerschmidt  felugrott  e  szóra  a  karszékből,  mintha 

elsült  bomba  lökte  volna  fel,  s  nem  tudta,  hogy  micsoda 
szót  találjon  legelőbb  érzelmei  kifejezésérc ;  azonköz- 
ben a  pipaszárat  úgy  összehajtotta,  hogy  ketté  reccsent, 
s  e  «pálczatörés))  szájába  adta  a  szót: 

—  Istennél  a  kegyelem !  szólt  odavetve  a  tört  pipa- 
szárat az  asztalra.  Eleget  tudok;  semmit  se  akarok  ró- 
luk többé  hallani ! 

Ah?  Ez  tehát  mégis  talált. 

—  Doctor  úr,  tegye  ön,  a  mit  a  törvény  parancsol ! 
Én  kardbojtom  tisztaságára  fogadom,  hogy  azt  az  em- 
bert soha  fiamnak,  feleségét  leányomnak  el  nem  isme- 
rem ;  hogy  jogaimmal  a  legszigorúbban  élni  fogok,  hogy 
soha  egy  fillért,  ha  a  haláltól  váltathatnám  meg  őket, 
nem  fogok  nekik  adni.  Cselekedjék  ön  úgy,  mint  ügy- 
véd, s  ne  próbáljon  engem  egyezkedésre  birni.  Én  ön- 
höz utasítok  mindent.  Hozzám  ne  írjanak  ők  soha ; 
mert  én  meg  vagyok  ölve,  meg  vagyok  halva.  Hat  ér- 
demjel a  mellemen  nem  takarja  el  azt.  Köszönöm  doctor 
úr,  hogy  ezt  tudatta  velem. 

Ankerschmidt  annyira  ingerült  volt,  hogy  az  ügyvéd 
szobájában  felcsapta  kalapját  a  fejére;  maga  sem  vette 
észre.  —  Aztán  tompa  hangon  monda  még : 

—  E  dolgot  ne  tudja  meg  senki.  Elég,  ha  mi  ketten 
tudjuk.  Az  ördögbe,  elég,  ha  én  magam  tudom !  Hogy 
kerüljek  ezután  saját  szemem  elé?  Hogy  nézzek  tükörbe? 
Vigye  el  önt  az  ördög  ezzel  a  hirrel.  Köszönöm,  nagyon 
köszönöm. 

Azzal  eltávozott,  s  bevágta  maga  után  az  ajtót. 
Két  perez  múlva  megint  visszajött. 

—  Doctor  !  Azt  gondolom,  hogy  meg  kell  változtat- 
nom a  nevemet.  Mi  annak  a  módja?  Járjon  utána.  Nem 
akarok  Ankerschmidt  lenni  továíab  !  Kukoricza  János, 
vagy  Ludas  Matyi,  vagy  akármi  a  sárkánykígyó  1  de  le 
kell  vetnem  a  bőrömet. 

Doctor  úr  azt  mondta  rá,  hogy  jól  van  jól,  csak  most 
már  tessék  hazamenni. 

Ankerschmidt  azonban  még  tovább  is  főzte  az  ötle- 

Jókai  :   A^    új    fúld^túr.  I « 

tét  s  midőn  az  irodában  letett  felöltönyét  egyik  szol- 
gálatkész írnok  fölsegítené  rá,  azt  kérdezte  a  jámbor 
fiútól: 

Hogy  fordítaná  magyarra  e  nevet   «Anker8chmJdt?». 

Az  ifjú  jogtudós  hivatalos  készséggel  megfelelt :  — 
«  Vasmacskakovácsy » . 

Ankerschmidt  szomorúan  nézett  végig  rajta  s  nád- 
pálczáját  átvéve  kezéből,  visszadörmögé : 

—  Szamár  vagy,  öcsém ;  —  de  annak  is  én  vagyok 
az  oka. 

Ankerschmidt  lovag  haragja  annál  jobban  nőtt,  mi- 
nél jobban  közeledett  haza  felé. 

Már  az  úton  úgy  járt  a  kocsisával,  hogy  keményen 
kérdőre  találta  fogni,  ki  volt  az  a  felkötni  való  akasztófa 
czímere  a  kocsisok  közül,  a  melyik  az  urasági  lovakkal 
elszállította  a  szökevényeket,  mert  azt  ő  haladék  nél- 
kül főbe  lövi. 

Olyan  bolond  kocsis  persze  nincs  a  világon,  a  ki  az 
ilyen  bcnevolizálásra  azt  felelné,  hogy  «a  biz  én  vol- 
tam*, hanem  ha  érzi  magában,  hogy  csakugyan  ő  volt, 
hát  nagyot  esküszik  a  kalendárium  minden  szent  ne- 
veire, hogy  fusson  ki  mind  a  két  szeme,  ha  ő  csak  tud 
is  felőle  valamit,  s  mikor  aztán  a  fele  úton  a  csárdánál 
itatni  megállnak,  kerül-fordul,  a  csárda  mögé  kerül  s 
azzal  vesd  el  magad !  neki  a  széles  világnak !  ott  hagy 
kocsit,  lovat,  gazdát,  nem  kérdezve,  hogy  miként  utaz- 
nak tovább. 

Tehát  Ankerschmidt  egészen  így  járt.  Agyon  ijeszt- 
getett kocsisa  a  Megitató  csárdánál  megszökött,  s  ő 
utoljára  is  hosszú  haszontalan  várakozás  után  kénytelen 
volt  a  korcsmáros  kukoriczanadrágos  kocsisát  ültetni 
fel  a  bakra  a  czifra  vadász  mellé  s  úgy  hajtani  hazáig. 

Ez  még  magasabbra  fokozta  dühét. 

Az  elszökött  kocsis  pedig  szaladt  egyenesen  torony- 
irányban haza:  fellármázta  a  cselédséget,  hogy  «jön 
az  úr!»  dupla  pisztoly  van  mind  a  két  kezében,  öl, 
vág,  lő  minden  embert,    meglövi   legelőbb  is  a  kapust, 

mért  nem  vigyázott  jobban  az  ajtón?  meglövi  a  bére- 
seket, miért  nem  jártak  az  udvaron?  meglövi  a  szoba- 
leányt, miért  nem  ügyelt  a  kisasszonyra?  meg  a  szakácsot, 
a  miért  útravaló  pogácsát  sütött  neki ;  és  utoljára  a  ko- 
mondorokat, hogy  miért  nem  ugattak? 

A  házi  nép  a  rémhírre,  mintha  a  tatár  jönne  Batu 
khánnal,  nagy  riadásnak  esett,  s  kevés  kellett  volna 
hozzá,  hogy  Ankerschmidt  lovag  abban  a  perczben,  a 
midőn  megérkezik,  egy  szolgálatra  teremtett  lelket  se 
találjon  a  háznál ;  a  mi  minden  bizonynyal  meg  is  tör- 
tént volna,  ha  jó  szerencsére  Eliz  kisasszony  meg  nem 
tudta  volna  a  riadalt  Gyuszitól,  ki  maga  is  fegyverviselő 
strázsa  létére  nem  szégyenlett  sírva  fakadni  s  dugta 
mindenfelé  a  puskáját,  mintha  olvasta  volna  már  vala- 
hol, hogy  ilyen  ostrom  idején  legelső  veszedelem  éri 
azokat,  a  kik  fegyverrel  kezükben  fogatnak  el. 

Eliz  kisietett  a  cselédekhez  s  iparkodott  őket  meg- 
nyugtatni. Ne  tegyenek  valami  balgaságot.  A  papa  jó 
ember,  s  ők  nem  tehetnek  semmiről.  Maradjanak  szé- 
pen az  előszobában  összegyűlve.  A  papa  nem  szokott 
bántani  senkit.  O  maga  fog  eléje  menni.  S  addig  nem 
engedi  feljönni  a  lépcsőn,  míg  ki  nem  engesztelte. 

E  biztatással  annyira  vitte  a  cselédséget,  hogy  sza- 
vára együtt  maradtak  az  előszobában,  hanem  azért  a 
szakács  indítványára  nem  tartatott  fölöslegesnek  a  fo- 
lyosó végén  levő  ajtót  előlegesen  nyitva  tartani,  hogy 
a  mint  az  első  lövés  történik,  mely  valószínűleg  a  kis- 
asszonyt fogja  érni,  a  többiek  gyorsan  elmenekülhes- 
senek. Hanem  az  incriminált  kocsis   csakugyan   fusson. 

Alig  történt  meg  ez  intézkedés,  midőn  az  udvarra 
hajtó  kocsi  dörgése  jelenté,  hogy  megérkezett  az  úr ; 
itt  a  veszedelem. 

Eliz  a  fedett  csarnokig  eléje  ment,  a  hol  a  kocsi  meg- 
állt, s  iparkodott  atyját  lesegíteni  a  leszálláskor. 

A  lovag  úr  indulatosan  utasítá  el  leányát  magától. 

—  Vissza !  ki  engedte  meg,  hogy  a  házból  kilépj  ? 
Miért  nem  maradsz  szobádban? 

•  3* 


í^6 

—  No,  ne  haragudjál,  engesztclc  őt  a  leányka,  ellenke- 
zései daczára  hozzá  simulva,  s  gyermeki  bizalommal 
nyúlva  a  kéz  után,  melynek  szabad  áldani  és  verni,  mely 
büntethet  és  oltalmazhat,  a  hogy  neki  tetszik.  Ne  légy 
oly  haragos. 

Ankerschmidt  lelkében  pedig  már  ekkor  potentiára 
volt  emelve  minden  kegyetlen  indulat. 

—  Ördög,  mennykő !  kiálta,  elrántva  kezét  leányáé- 
ból. Én  nem  enyelegni  jöttem,  hanem  megtorolni !  Ma 
nem  fogunk  tréfálni,  kisasszony!  hanem  szigorú  vizs- 
gálatot tenni,  itélni  és  büntetni!  Érti-e!? 

Eliz  félénken  visszahúzódott,  s  mint  egy  remegő  őzike, 
melynek  védni  kellene  magát  a  nagy  haragos  oroszlán 
ellen,  félénk  nagy  szemeit  apja  lángoló  arczához  emelve, 
a  remegés  naiv  hangján  így  szólt: 

—  Kérem  —  szépen  —  ((főparancsnok  úr»,  —  nem 
tetszik  tudni,  —  hol  maradt  —  a  «papa»>  ? 

E  gyermeteg  kérdés  oly  megkapó  természetességgel 
volt  mondva,  s  oly  valódian  szinezve  a  tréfa  és  érzé- 
kenység szemrehányásával,  hogy  Ankerschmidt  abban 
a  pillanatban  nem  tehetett  mást,  mint  hogy  magához 
ölelje  és  összecsókolja  leánykáját;  s  miután  ez  már 
megtörtént  vele,  többé  nem  talált  vissza  abba  a  han- 
gulatba, a  melyen  Ítéletet  osztani  akart;  nem  tudott 
dühösködni,  átkozódni.  Ez  a  gyermekölelés  minden 
epétől  megfosztja  az  embert. 

—  Te  jó  gyermek  voltál.  Téged  szeretlek,  suttogá. 
Látod :  elvittem  azt,  a  mit  írtál,  oda,  a  hol  használt. 
Az  az  ember  már  szabad. 

—  Szabad  ? ! 

—  Ugy-e,  te  ennek  örülsz  ?  Látod,  a  míg  én  az  után 
jártam,  hogy  neked  ilyen  örömet  szerezzek,  azalatt  ne- 
kem milyen  szomorúságot  szereztek  itthon.  Te  nem ; 
te  nem  ;  hiszen  te  jó  vagy.  Ne  szólj,  ne  szólj !  —  Láttál 
az  elébb,  milyen  voltam?  Ugy-e  nem  szeretnél  olyan- 
nak látni  többet?  No  hát  ha  azt  nem  akarod,  hogy  ismét 
azt  az  arczomat  lásd,  azt  a  hangomat  halld,  a  mitől  irtó- 

zo) :  elő  ne  hozd  nekem  azt  a  két  embert  soha ;  mert 
látod,  vén  katona  vagyok,  sokszor  verekedtem  nagyon 
meleg  csatákban,  de  soha  nem  tanított  meg  senki,  hogy 
mit  tesz  dühösnek  lenni,  hanem  most  már  tudom.  Egy 
szót  se  róluk,  mert  a  mint  azokat  eszembe  juttatják, 
nem  ismerek  magamra  többé. 

Ez  alatt  föl  érkeztek  a  lépcsőkön, 

A  cselédek,  kik  az  ajtónyiláson  át  lestek  a  dolog  ki- 
menetelét, látva,  hogy  a  lovag  szép  csendesen  jön  a 
karjára  fűzött  kisasszonynyal,  új  bizalmat  merítettek  az 
események  folyamához,  s  siettek  ajtót  tárni,  a  midőn 
is  a  legbátrabbak  legelői,  úgymint  a  kulcsárné  és  szoba- 
leány, hátrább  a  férficselédség,  eléje  somfordálának  s 
kézcsókolva  erősítek,  hogy  ők  épen  nem  okai  semminek. 

Ankerschmidt  szigorú  tekintettel  nézett  széjjel  a  re- 
megőkön  s  mennydörgő  hangon  kiálta  reájuk :  « Ördög, 
mennykő !  Ti  semmirevalók !  Azt  mondom,  átkozom  a 
lelkit!  hogy  ez  többet  meg  ne  történjék!* 

Azzal  ment,  leánykáját  kézen  fogva,  szobájába. 

Megengedte  neki,  hogy  segítsen  az  átöltözésnél. 
Azalatt  elmondta  neki,  hol  járt  ?  mi  sikerrel  ?  Milyen 
kegyetlen  szívű  embert  szabadított  ki. 

—  Most  már,  édes  leánykám,  így  vagyunk.  Én  többet 
a  házhoz  oly  őrt,  a  ki  te  rád  vigyázzon,  nem  fogadok. 
Be  sem  zárlak,  mert  vénségemre  nem  akarok  porko- 
láb hivatalt  viselni ;  hanem  megmondom  neked,  hogy 
mire  vigyázz  ?  Egyik  leányom  férjét  a  cabínet  noirból 
kapta,  s  ez  nekem  elég  gyász,  de  még  nagyobb  gyász 
lenne  az,  ha  valaki  azt  mondhatná,  hogy  a  másik  leá- 
nyom meg  egy  gazdag  ifjút  szabadított  meg  a  börtön- 
ből azért,  -  hogy  férjhez  mehessen  hozzá.  Értesz 
engem,  úgy-e? 

—  Értelek.         Nem  fogok  vele  találkozni  soha. 

—  Parolát  rá  .  .  . 

Eliz  kezét  nyujtá  atyjának,  a  hadastyán  megszorftá 
azt,  mint  valami  komoly  nagy  emberét;  «5  már  most 
becsületszavadra  járhatsz,  a  hol  akarsz*. 

Eliz  mosolyogva  csókolta  meg  atyja  arczát  mindkét- 
felől ;  oh  neki  soha  sem  lesz  szabad  azt  észrevennie, 
hogy  ez  adott  szót  megtartani  mennyi  szívfájásba  kerül. 

—  Aztán  még  egyet,  leánykám,  szólt  Ankerschmidt. 
Engem  nagyon  keserít  a  múlt ;  haragszom  még  a  ne- 
vekre is,  még  a  tükörre  is,  a  mi  tegnapi  arczomat  mu- 
tatja. Kérlek,  szokjál  hozzá,  hogy  ezután  « Erzsikének* 
foglak  szólítani.  S  már  most  láss  a  házi  gond  után, 
mert  magad  vagy  a  gazdasszony. 

A  lányka  dalos  enyelgéssel  szökellt  tova. 

« Erzsike!*  hangzott  utána  Ankerschmidt  szava. 

A  lányka  visszadugta  fejecskéjét  az  ajtón. 

—  Jól  van,  szólt  tréfálózva  Ankerschmidt.  Csak  azt 
akartam  tudni,  hogy  érted- e  már? 

Erzsike  vidám  arcza  aztán  egy  perez  alatt  megédesíté 
az  egész  háznép  kedélyét. 

George,  az  inas,  kinek  hivatala  volt  urát  borotválni, 
sietett  fel  hozzá  a  meleg  vízzel,  s  igen  rövid  idő  múlva 
jött  vissza  bögréstől  együtt  a  konyhába,  s  ott  elbeszélte 
a  cselédségnek,  hogy  az  úr  így  szólt  hozzá:  «Mi  kell, 
Gyurka  ?»  «Jövök  borotválni  méltóságodat.*  «Nem  en- 
gem többet  ebben  az  életben!*  felelt  az  úr. 

A  méltóságos  úr  szakált  akar  ereszteni  ! 

....  Az  ember  meggyűlöli  a  multat ;  meggyűlöli 
még  azt  a  tükröt  is,  a  mely  tegnapi  arczát  mutatta ;  és 
ilyen  —  nagyon  sok  van  a  «mi*  életünkben. 


X. 

(Ka]0ribfiz6  fogadtatátok.) 

Corinna  megtudta  doctor  Grisáktól  a  J ób-hírt,  hogy 
vőlegénye  kiszabadult. 

Ez  rettenetes  csapás  I 

Hogy  nem  lehetett  megelőzni,  az  nagy  baj ;  de  már 
most  gondoskodni  kell  felőle,  hogy  utólagosan  el  lehes- 
sen venni  a  veszély  fulánkját. 

Corinna  azt  hivé,  hogy  Aladár  ezóta  már  otthon  van. 
Nem  képzelheté,  hogy  valaki,  a  kinek  azt  mondják, 
hogy  szabad,  jobban  ne  siessen,  mint  az,  a  ki  kiszaba- 
dította. Ha  Ankerschmidt  megjöhetett  Pestre,  Aladár 
bizonyosan  otthon  van  már  nagybátyjánál. 

Mit  gondolt  ki  a  furfangos  asszony-ész? 

Corinna  egyedül  bezárkózott  szobájába  s  leült  leve- 
let írni  —  Garanvölgyi  Aladárnak.  Különös  módja  az 
írásnak  1  Corinna  ezúttal  nyomtatási  betűkkel  írt.  Ez 
arra  való,  hogy  az  Írásjegyekről  ne  lehessen  a  kézre 
ismerni,  mely  azokat  írta. 

•  Kedves  barátom  Aladár. 

Vigyázz  magadra,  hogy  egyik  rabságból  a  másikba 
ne  essél.  Nem  tanácslom,  hogy  a  régi  menyasszonyodra, 
Corinnára  gondolj.  O  nem  az,  a  kinek  te  képzeled. 
0  egy  csélcsap,  kaczér  teremtés,  a  ki  minden  udvarlót 
elfogad.  A  minap  is  azzal  dicsekedett,  hogy  a  gavallér- 
jaiból ötös  fogatot  csinál.  Nagyon  meg  volnál  vele 
átkozva,  ha  elvennéd.  Azt  se  hidd,  hogy  gazdag,  mert 
nagyon  sok  adóssága  van.   Higyj  nekem,   a  ki   régi  jő 

czimborád  vagyok,  Kogy  sokkal  jobban  teszed,  ha  össze- 
téped házassági  szerződésedet  s  elfelejtkezel  a  csapo- 
dárról, mintha  láncz  helyett  lánczot  cserélsz.  Hidd  el, 
hogy  sokkal  szebb  a  független  élet,  barátom ;  majd  ha 
feljösz  Pestre,  milyen  jól  mulatunk.  Itt  a  sok  szép 
tánczosné,  minek  kötnéd  le  egyhez  magadat  ?  Ne  háza- 
sodjál meg,  barátom  I  Ki  tudja,  micsoda  szerencsét 
tehetsz  még. 

Igaz  hű  czimborád  «Nc  tudd  ki». 

Ezt  a  levelet  azután  borítékba  zárta  s  hogy  még  a 
pecsétről  se  jöhessenek  szerzőjének  nyomára,  camaeá- 
val  nyomta  le  a  spanyolviaszt.  Azzal  szintén  nyomtatás- 
betűkkel odarajzolta  a  cz/mlapra  Aladár  nevét  és  laká- 
sát s  rábízta  az  inasára,  hogy  azt  a  levelet  adja  fel  a 
postára  és  recomandirozza. 

Alig  két  héttel  azelőtt  lepett  életbe  a  postáknál  az 
a  sajátságos  intézkedés,  hogy  ha  valaki  ajánlási  vevény 
mellett  akar  levelet  bízni  a  postára,  az  a  küldő  nevét 
•is  tartozik  följegyezni  a  levél  hátuljára,  a  pecsét  mellé 
jobb  oldalra  keresztben,  a  mit  ha  valaki  elmulasztott, 
a  «grimmiger  Schalterlöwe»  visszadobta  a  levelét  s  jól 
összeszidta  hozzá  s  haza  kergette  a  levélhozót,  hogy 
írja  fel  otthon,  a  mit  elmulasztott.  Mert  azt  a  státus- 
nak kell  tudni,  hogy  ki  küldi  a  levelet  a  saját  posta- 
hivatala által  ?  s  a  státus  épen  nem  teheti  föl,  hogy 
akadhatnak  malitiosus  levélírók,  kik  a  saját  nevük  he- 
lyett Cornelius  Nepost,  vagy  Bar  Cochebát  Írhatják 
kívül ;  hiszen  megesküdni  nem  kell  rá. 

A  postai  oroszlán  megfogja  a  ketreczébe  dobott 
levelet,  megméri,  jó  helyre  van-e  ragasztva  a  posta- 
bélyeg, egyik  jobbról  felül,  másik  balról  a  behajtásra  ? 
illetékes  bélyegek-e  lat  és  mérföldtáv  szerint.  «Hát  a 
név  mért  nincs  ráírva  ?»   förmed  rá  egyszerre  a  hozóra. 

—  Hiszen  rajta  a  név,  felel  az  ártatlanul. 

—  De  a  másik  név  ? 

—  Hiszen  kérem  csak  egy  embernek  szól. 

—  Micsoda?  Te  szamár!  a  küldő  neve  :  a  ki  küldi. 

Ide  kell   Írni.   Marsch   vissza !  vissza  kell  vinni  és  rá- 
írni. 

A  jámbor  cseléd  addig  szabadkozik,  hogy  ne  küldje 
vissza  azzal  a  levéllel  a  nagyságos  úr,  messze  laknak, 
sok  lépcsőt  kell  szaladni,  hiszen  írja  rá  inkább  maga, 
ott  a  toll  a  keze  alatt,  nem  kerül  az  nagy  fáradságba ; 
míg  a  levélketrecz  oroszlánja  meg  hagyja  lágyítani  kő- 
kemény szívét  s  elkapja  mérgesen  a  levelet,  no  hát, 
hogy  híják? 

—  Nagyságos !  .  .  . 

—  Mit  ?  Majd  én  még  neked  titulust  is  írok  ?  Nevét  ? 
Garanvölgyi  Corinna. 

—  Áron  Löwy  Khorin? 

—  Nem.  Nem  zsidó  az.  Asszonyság. 

—  Oh,  ördög  bújjék  beléd.  Majd  én  még  sylabizál- 
jak  itt  neked.  Nesze  a  toll,  írd  rá  magad. 

Az  inas  azután  marokra  fogja  a  tollat  s  olyan  szépen 
odakanyarítja  verébfejnagyságú  betűkkel  úrnője  nevét 
az  «?.nonym»  levél  hátuljára,  hogy  abból  egy  betű  sem 
maradt  ki,  így  aztán  felveszi  a  posta  s  vevényt  is  ad 
róla. 

Már  most  aztán  Corinna  meg  lehet  arról  nyugodva, 
hogy  anonym  levele  okvetlenül  kézhez  fog  jutni  s  hogy 
a  ki  azt  kezéhez  veszi,  okvetlen  elébb  fogja  tudni, 
hogy  ki  írta  a  levelet,  mint  azt,  hogy  mit  írt  benne. 

Kampós  uram  pedig  ugyanezen  a  napon  érté  meg 
Bráuhausel  úr  szájából,  hogy  az  egész  elővizsgálati 
ügy  kegyelem  útján  meg  lévén  szüntetve,  ezúttal  min- 
den komolyabb  következések  nélkül  hazamehet.  Ha 
valami  észrevétele  volna,  azt  mondja  meg,  majd  proto- 
collumba  veszik. 

Kampós  uram  köszönte  a  protocollumot,  de  nem  él 
vele ;  majd  csak  inkább  haza  siet  már. 

Nem  is  soká  késedelmeskedett,  hanem  kimenvén  a 
hetivásárosokhoz,  ott  lelt  mindjárt  a  falujából  való  em- 
bert, azzal  megalkudott  s  a  mint  ez  a  libáit  eladta, 
mindjárt  útra  is  kelt. 

A  megyei  székvárosban  megállt  a  posta  előtt  egy 
szóra,  hogy  nincs-e  az  úrnak  szóló  levél  ?  De  bizony 
van.  Azt  tehát  magához  vette  és  vivé  haza. 

Az  öreg  Garanvölgyi  kandallója  előtt  olvasgatá  Taci- 
tusát,  midőn  Kampós  uram  exiliumából  megérkezék. 

Nagy  zajjal  jött  a  derék  úr,  mint  illik  honfimartyr- 
hoz,  ki  négy  hétig  lakta  meg  az  Untersuchungshaftot 
s  hált  a  pricsen  és  evett  porkolábkosztot. 

Tudott  is  a  jeles  honfi  polgártárs  annyi  adomát  és 
megtörtént  dolgot  e  négy  heti  fogságban  létéről  egy 
lélekzet  alatt  elmesélni  Garanvölgyi  úrnak,  a  mennyit 
Aladár  öt  évi  terhes  dolgairól  nem  fog  élete  fogytáig 
közrebocsátani. 

No  de  nagyon  örült  az  öreg  úr  mégis,  hogy  ismét 
láthatá  hű  és  kedves  emberét.  Nagyon  nélkülözte  már, 
hogy  annyi  idő  óta  nem  hallá  nemes  alapú  hazafi- 
dicsekedéseit. 

Milyen  boldog  ez  most,  hogy  négy  hétig  fogva  volt 
s. erről  most  vég  nélkül  beszélhet.  Milyen  könnyű  az 
embernek  «apró  örömöket»  szerezni. 

—  De  nini  I  Majd  el  is  felejtem.  Egy  levelet  is  hoz- 
tam a  postáról  Corinna  ő  nagyságától. 

—  Hogy  tudja,  hogy  tőle  jön? 

—  Rá  van  írva  kivül  a  borítékra.  Most  ez  az  új  rend. 

—  Szép  rend.  Mutassa  hát. 

A  mint  az  öreg  megnézi  a  levelet,  fejet  csóvál. 

—  Hisz  ez  Aladárnak  van  czímezve. 

—  Hadd  lám.  A  biz  al  Bizonyosan  tévedés  lesz. 
Az  asszonyságnak  Aladáron  jár  az  esze  s  rászaladt  a 
keze.  Nagyságodnak  szól  az  bizonyosan.  Hisz  akkor 
nem  küldte  volna  ide  a  faluba,  hanem  egyenesen  Kuf- 
steinba. 

—  Talán  azért  küldte  ide,  hogy  majd  én  elküldöm 
neki. 

—  Nem  úgy  lesz  az.  Világos,  hogy  nagyságodnak 
szól.  Hiszen  az  van  oda  írva,  hogy  «teljcs  tisztelettel*. 
Már  pedig  ha  Aladár  úrnak  írna,  akkor  csak  azt  tenné 

oda,  hogy  t szeretettel*.  Nem  igaz?  Aztán  meg  az  is 
itt  van  nagy  betűkkel,  hogy  « sürgős »  három  felkiáltó- 
jellel. No,  Aladár  úrnak  cs^k  nem  írhatja  valaki  a  leve- 
lére, hogy  « sürgős*,  mert  azzal  ugyan  nem  fognak 
azért  jobban  sietni.  Nagyságodnak  szól  ez. 

A  legutóbbi  ok  Garanvölgyit  is  meggyőzte  a  felől, 
hogy  a  menyecskének  csakugyan  ő  vele  van  valami 
sürgős  elintézni  valója  s  úgy  siettében  vétette  el  a 
keresztnevét,  Aladárét  szalasztva  ki  a  tollból.  No  hát 
lássuk,  mit  ír? 

Garanvölgyi  minél  tovább  olvasta  a  levelét,  annál 
jobban  bámult  rajta ;  majd  a  borítékot  nézte,  majd 
megint  a  levelet  kezdte  újra ;  de  nem  tudott  belőle  ki- 
igazodni. 

•  Egyik  fogságból  a  másikba?*  Mit  akar  ezzel? 
•  Mondjon  le  menyasszonyáról.*  Arról  ugyan  szépen 
lemondhat,  mikor  még  tíz  esztendeje  van  váiakozni 
való.  «Egyik  lánczot  a  másik  után?*  Aztán  az  anonym 
aláirás  ;  kivül  meg  a  küldő  neve.  Bolond  ez  nagyon. 

Utoljára  is  az  öreg  úr  vállat  vont ;  valaki  valami 
ügyetlen  tréfát  akart  tán  csinálni ;  csak  azt  tudná  az 
ember,  hogy  mi  benne  hát  az  élez  ? 

Ezzel  a  gondolattal  rendén  a  kandalló  melletti  fás 
kosárba  hajítá  a  levelet;  jó  lesz  majd  reggel  alágyuj- 
tani  vele. 

—  S  már  most  beszéljen  Kampós  barátom  tovább, 
hogy  mit  mondott  Bráuháusel  úr?  Nem  adják  vissza 
a  szekrénykémet?  Csak  legalább  az  arczképet  adná 
belőle  haza,  a  helyébe  aztán  csináltatna  tükröt  s  hasz- 
nálhatná borotválkozáshoz. 

—  tln  is  kértem,  de  azt  mondta,  hogy  nem  adhatja 
ide,  a  •Beleg*-ek  felküldettek  Bécsbe. 

—  Ne   mondjál  Tán  épen   a   londoni    műkiállításra ? 

—  De  kérem  alássan.  Hogy  azokra  ott  nagy  szükség 
van.  S  még  majd^később  lesz  eredménye. 

—  Kiadják  tán  mint  nevettető  olvasmányokat  •fttr 
die  reifere  Jugend*  ? 

Aladár   agara    ez    alatt  ott   feküdt    Garanvölgyi    úr 

lábánál  a  medvebőrön  s  úriasan  keresztbetett  két  első 
lábára  fektetve  előkelő  tartású  fejét,  angol  nyugalom- 
mal hallgatá  a  ránézve  közönyös  beszédet. 

Valami  szekér  robogott  be  az  udvarra. 

Az  agár  hirtelen  fölemelte  karcsú  nyakát  s  elkezdett 
kérdőjel  alakú  farkával  csendesen  csóválni. 

—  Valami  ismerős  jön.  A  Cziczke  előre  érzi,  figyel- 
mezteté  Kampós  Garanvölgyit  e  tüneményre. 

—  Unja  magát  a  Cziczke  ide  benn  s  azt  hiszi,  a 
vadász  jön  s  viszi  az  ugarra. 

A  Cziczke  azonban  felugrott  helyéről,  megrázta  az 
orvét  a  nyakán,  fölemelte  magasra  a  fejét,  egyik  fülét 
hegyesre  föltaitotta  s  elkezdett  azon  a  nyafogó,  kényes- 
kedő hangon  szűkölni,  a  mivel  hasonló  lelkes  állatok, 
miktől  a  természet  megtagadta  az  érzés  mellé  a  beszé- 
det, szokták  tudtul  adni,  hogy  ők  tudnak  valamit,  a  mit 
még  senki  sem  tud. 

Perez  múlva  elnyiffantotta  magát  s  Garanvölgyi  úrra 
ugrott,  két  első  lábával  oldalba  taszítva  gyöngéden, 
aztán  a  másik  nyiffantással  meg  Kampós  úrra,  de  ennek 
már  a  nyaka  közé  s  röptében  végignyalta  az  ábrázat- 
ját ;  azzal  aztán  az  ajtóhoz  szökött  s  elkezdte  azt  fél 
lábával  kaparni  s  míg  az  urak  felé  visszaforgatta  a 
fejét,  úgy  látszott  rajta,  mint  igyekszik  agárpofájával 
kifejezni  a  kaczagást. 

—  Ugyan  kinek  örülsz  olyan  nagyon  szolgám  ?  szólt 
Garanvölgyi   szomorúan.  Ki  neked  olyan  jó  embered? 

Azonban  már  léptek  is  hangzottak  a  folyosón  s  most 
már  Cziczke  teljes  erejéből  elkezdett  csaholni.  Hiába 
csitította,  hajszolta  Kampós,  Cziczke  annál  jobban  adta 
a  hangot. 

Aztán  kinyilt  az  ajtó  s  belépett  a  vendég. 

Az  volt  —  Garanvölgyi  Aladái\ 

Nem  a  hogy  a  szinpadon  szokták,  előbb  hátra  esni, 
aztán  azt  kérdezni  :  «Tc  vagy?  igazán  te  vagy?  Nem 
csalnak    szemeim?    Álmodom-e    vagy    ébren    vagyok? 

Tündérek  játszanak  vclcm?»  Hanem  a  mint  meglátják 
egymást,  odarohannak,  átölelik  egymást  forrón,  szoro- 
san ;  nem  szólnak  semmit,  csak  sírva  borulnak  egymás 
vállára  és  úgy  maradnak  hosszasan,  boldogan.  Ki  tudna 
ilyenkor  szólni  ? 

Hanem  Kampós  uram,  az  meg  van  bolondulva.  Ugrál, 
tánczol,  kaczag ;  s  minthogy  szemközt  nem  férhet  Ala- 
dárhoz, ott  csókolja,  a  hol  éri,  a  vállait,  a  hátát,  a 
fejét,  a  hogy  az  agár  példaadása  után  látja ;  azután 
meg  kirohan  az  udvarra,  a  pajtába,  az  istállóba,  hir- 
detve embernek,  asszonynak,  gyereknek,  utoljára  a 
paripának  is:  «Megjött!  Itthon  van!  Haza  jött!  Te 
bolond  !  Láttad  ?  Nem  láttad  ?  Odabenn  van  !  Kiszaba- 
dult! Ügy  segéljen,  itthon  van!  Uram  és  én  Istenemi* 
Öt  perez  alatt  beszaladgálta  az  egész  falut  s  nem  nyu- 
godott meg  addig,  míg  visszakerülve  a  nagy  hireszte- 
lési  hevélytől,  egy  szemközt  jövő  béresnével  nem  talál- 
kozott, ki  messziről  kiabált  eléje:  «Nagy  uram!  Kasz- 
nár uram!  Nem  hallotta  még?  Megjött  az  Aladár  úrfi». 
Így  kerüli  meg  az  embert  a  tulajdon  újdonsága. 

Csak  e  sokszoros  kiürítése  után  a  hírmondás  és  öröm 
electricus  battériáinak  volt  nyugalma  Kampós  úrnak  a 
kastélyban  megint  megjelenni,  a  hol  már  akkor  a  két 
rokont  egymás  mellett  ülve  s  nyugodtan  beszélgetve 
találta. 

—  Tudtam  én,  hogy  megjön  ma  Aladár  úrfi  !  szólt 
ott  nagy  triumfussal.  Mondtam  én  a  nagyságos  úrnak. 
Vagy  legalább  akartam  mondani.  Megéreztem. 

—  A  Cziczke  érezte  biz  azt  meg  elébb,  kedves 
Kampós,  szólt  tréfálkozva  az  öreg  Garanvölgyi,  míg 
Aladár  szívélyesen  nyujtá  a  kezét  a  buzgó  fér- 
fiúnak. 

-  Lám,  a  nagyságos  úr  nem  akarja  megengedni, 
hogy  én  hamarabb  megéreztem  a  hazajövetelét,  mint 
a  Cziczke,  szólt  elszomorodva  Kampós  úr,  az  agárra 
tekintve  féltékeny  szemmel,  mely  már  elégülten  fek- 
teté   szép   okos  fejét  Aladár   térdére.    Pedig   azért    is 

igaz,  hogy  én  éreztem  meg  elébb !  Hát  nem  hoztam-e 
levelet  Aladár  úr  számára  ? 

Az  öreg  úrnak  csak  most  jutott  eszébe  a  levél,  mit 
a  fás  kosárba  vetett. 

—  Igaz  biz  az !  neked  valami  jóakaród  már  levelet 
is  írt  Pestről ;  keresse  csak  össze  Kampós,  ott  lesz  a 
lom  között. 

—  Ki  Írhatott? 

—  Majd  meglátod.  Bizonyosan  valaki,  a  ki  előbb 
megtudta  szabadulásodat,  mint  megérkeztél.  Eddig  nem 
értettem,  de  most  már  egészen  értem.   Olvasd  el  csak. 

Aladár  végig  olvasta  a  levelet,  azután  megsimogatta 
a  kutyája  fejét. 

Cziczke  nem  ilyen  levelet  szokott  írni. 

—  Mit  szólsz  hozzá?  kérdé  Garanvölgyi.  Erted? 

—  Nagyon  értem.  A  sógorasszony  megijedt,  hogy 
el  találom  venni. 

Erre  aztán  mind  a  négyen  nevettek.  Az  agár  is. 

—  Itt  van  bátyámnál  az  a  házassági  szerződés?  kérdé 
Aladár. 

—  Híven  megvan. 

—  Küldjük  vissza  szegénynek;  ne  nyugtalankodjék 
miatta. 

—  Jó,  nagyon  jó.  Ezt  szeretem.  A  comitivát  csak 
bizd  rám.  Nagyon  nehezemre  esett  volna,  ha  nekem 
kell  Corinnáról  lebeszélnem  téged ;  de  miután  saját 
maga  beszél  le,  igen  jól  történik.  Ritka  eset,  hogy  egy 
asszony  saját  magát  szólja  le  vőlegénye  előtt  s  Ixogy 
ez  neked  jutott,  az  nagy  szerencse.  Két  kegyelem  egy 
napi  Egyik  tíz  évi,  másik  életfogytig  való  « nehéz » 
fogságot  enged  el. 

Az  első  nap  a  viszontlátás  csendes  örömei  között 
folyt  le  Garanvölgyi  házánál  ;  másnap  Aladár  azzal 
lépé  meg  nagybátyját,  hogy  ő  Ankerschmidt  lovagot 
kivánja  meglátogatni. 

—  Elmehetsz  hozzá,  az  derék  ember. 

—  ó  is  meglátogatott  engem  Kufsteinban,  ezt  vissza 
kell  adnom. 

—  Annyival  inkább. 

Aladár  csodálta  nagybátyjának  az  engedékenységét, 
az  pedig  nem  adott  neki  bővebb  magyarázatot  hozzá. 
Engedte  menni. 

Ankerschmidt  lovag  tudta  már  Aladár  megérkeztét 
s  sejtette,  hogy  az  udvariasság  tartozását  az  sietend 
leróni  ;  mégis  erősen  meg  volt  lépetve,  midőn  az  elő- 
leges hírnök  kérdezősködött  a  másik  faluvégi  kastély- 
ból, ha  itthon  lesz-e  Aladár  számára  a  lovag  úr? 

Ezen  pedig  át  kell  esni  és  azután  végét  szakítani. 
Erzsike  ez  órára  szobájába  consignáltatik,  hogy  még 
csak  véletlenül  se  láthassák  meg  egymást. 

Helyesen  is ;  mert  Aladár,  a  mióta  a  szabad  levegő 
csókolgatá  arczát,  még  szebb  fiu,  mint  a  börtönben 
volt  s  jobban  is  ügyel  magára.  Azt  Ankerschmidtnek 
is  el  kell  ismerni,  midőn  kezet  szorít  vele,  hogy  a  lég- 
változtatás nagyon  javára  szolgált. 

—  Uram,  most  jövök  önnek  megköszönni,  hogy  múlt- 
kori magányomban  meglátogatott. 

—  Semmi  köszönni  való  rajta ;  szólt  a  lovag  nyers 
hangon,  széket  mutatva  vendégének.  Kiváncsiság  volt 
tőlem,  semmi  egyéb.  Óhajtottam  látni  azt  a  vakmerő 
ficzkót,  a  ki  negyvenkilencében  éjfélkor  az  ágyamból 
kiugratott  s  majd  elfogott  az  ezredem  közepén. 

—  Hogyan  ?  Ön  lett  volna  az  ? 

—  Persze.  Ha  tudtam  volna,  hogy  ön  csak  egy  sza- 
kasz huszárral  jön,  majd  elfogtam  volna  én  önt,  hanem 
hát  a  vakmerőség  sikerült.  Ebből  láthatja  ön,  hogy  mi 
régi  ellenségek  vagyunk. 

—  Igen  hosszú  fegyverszünetre. 

—  Az  igaz.  Verekednünk  nem  szabad,  hanem  egy- 
másra duzzognunk  akármennyit. 

—  Azt  is  csak  hatósági  engedély  körén  belől.  Egyéb- 
iránt nem  sok  alkalmunk  lenne  egymás  iránti  duzzo- 
gásunkat  kifejezni,  miután  én  néhány  nap  múlva  innen 

odább  megyek  s  azontúl  aligha  fogok  egy  helyben 
maradni. 

Ankerschmidt  sötétborúsan  nézett  az  ifjúra  s  csen- 
des hangon,  melyen  a  jóakarat  lágysága  keresztül- 
érzett,  szólt  feddőleg: 

—  Fiatal  ember,  valami  új  bajba  ne  keverje  ön  ma- 
gát. Kár  volna  érte.  («Kicrt»-e  vagy  «miért»  ?) 

—  Ah  nem,  szólt  nevetve  Aladár.  Ne  gondolja  ön, 
hogy  az  egy  helyben  nem  maradás  alatt  azt  értem, 
mintha  guerillának  mennék  a  Bükkbe  vagy  járókelő 
emissariusnak ;  hanem  azt,  hogy  látok  valami  munka 
után,  a  miből  megéljek. 

—  Micsoda. 

—  Természetes.  Fekvő  vagyonom  confiskálva;  kapi- 
tálisom soha  sem  volt,  az  meg  nem  gusztusom,  hogy 
valami  úri  házhoz  beálljak  lengyelnek. 

—  De  önnek  nagybátyja  gazdag  s  önt  nagyon  sze- 
reti ;  azt  tudom  bizonyosan. 

•  —  Épen  azért  nem  maradhatok  nála.  Mit  gondol 
ön,  uram,  ha  nagybátyám  rokonai  azt  mondanák  felő- 
lem, hogy  én  nem  szeretetből  vagyok  nagybátyám  körül, 
hanem  örökséghajhászásból  ? 

— •  No,  ez  az  én  emberem,  gondola  magában  Anker- 
schmidt ;  dölyfös,  mint  magam. 

—  Aztán  uram,  minket  nem  úgy  neveltek,  hogy  a 
mikor  semmink  sincs  a  földön,  a  fára  kivánkozzunk. 
Megélünk  a  jég  hátán  is.  Ha  elvesztettük  nagy  hiva- 
talunkat, jól  van,  hazamentünk  szántani,  nem  sírtunk 
utána;  ha  elvették  a  földünket,  tanultunk  valamit,  leszünk 
ki  prókátor,  ki  mérnök,  ki  bányász.  Én  részemről  ok- 
leveles mérnök  vagyok ;  itt  van  a  Tisza-szabályozó 
társulat,  ott  van  a  számomra  egy  szerény  kis  üres  állo- 
más, azt  sietek  minél  előbb  elfoglalni  s  ez  a  helyzet 
hozza  magával,  hogy  egy  helyben  nem  igen  maradok, 
mert  biz  ott  mindig  járni  kell. 

Ankerschmidt    sokat  törülgette   ősz    üstökét ;    félni 

kezdett,  hogy  nemcsak  a  leánya,  de  ő  maga  Is  nagyon 
bele  fog  még  egyszer  ebbe  a  fiúba  szeretni. 

—  De  nagyon  sok  viszontagsággal  járó  hivatal. 

—  Sőt  inkább  I  Nagyon  kedves  hivatal.  Még  csak 
helyhez  sincs  kötve,  sem  gazdához. 

A  függetlenség  édes  érzete  ragyogott  szemeiben. 
Ankerschmidt  látta  azt  jól. 

—  De  már  most  mondja  meg  ön,  szólt  a  lovag,  bizal- 
masabb mosolygással,  hogy  fog  egy  ilyen  szünetlen 
távolba  hivó  állapot  tetszeni  majd  egy  fiatal  menyecs- 
kének ? 

Most  már  aztán  Aladáron  volt  az  elkomorodás  sora. 

—  Az  nekem  nincs. 

—  No  de  csak  nem  lett  ön  máltai  lovag?  Fiatal, 
harmincz  éves  ember.  Aztán  nem  is  titok  előttem,  hogy 
önnek  igen  érdemes,  szép,  fiatal  menyasszonya  van, 
kit  személyesen  van  szerencsém  ismerhetni. 

—  Elmúlt  dolog  az  már,  szólt  Aladár  könnyű  vérrel. 

—  Csak  nem  szakadt  félbe  a  viszony  ? 

—  Nem  szeretek  erről  beszélni. 

—  De  én  meg  szeretek.  Gondolja  meg  ön,  hogy  én 
házasulható  ifjú  vagyok,  özvegy  ember,  nagyon  érde- 
kel tudni,  hogy  hol  támad  megürült  állomás  számomra, 
egyik-másik  fiatal  hölgy  szive  épen  vacantiában  van-e 
vagy  nincs? 

Aladár  mosolyogva  fogadta  a  tréfát. 

—  Uram.  Ön  azt  mondta,  hogy  mi  régi  ellenségek 
vagyunk.  No  hát  én  legalább  bebizonyítom  önnek, 
hogy  nem  vagyok  az.  Ne  vegyük  el  mi  egyikünk  se  az 
én  menyasszonyomat. 

—  Van  önnek  oka  azt  mondani  ? 

—  Van. 

—  Mivel  sértette  önt  meg? 

—  Ilyesmit  férfi,  ha  egy  cseppet  hiú  magára,  nem 
vall  be. 

—  Rágalmazták  ön  előtt? 

—  Oh  senki  sem. 

Jókai:  Az   új   fOldMÚr.  i^ 

—  összeveszett  ön  vele? 

—  Még  nem  is  láttuk  egymást. 

—  Ugy  hát  csak  levélben  történt. 

—  Igen. 

—  No,  ifjú  barátom,  ez  nem  elég  ok  a  szakításra. 
Az  írott  betű  sokszor  ad  félreértésre  alkalmat.  Egy 
levél  miatt  nem  kell  egy  egész  életet  elrontani.  Men- 
jen ön  hozzá  és  beszéljen  vele  maga.  Én  nem  szólok 
önnek  magán  ügyeibe,  azokba  semmi  jogom  avatkozni ; 
hanem  én  csak  az  ön  jogérzetére  apellálok :  önök  ma- 
gyarok nagyon  híresek  a  jogragaszkodásukról  s  önnek 
tudnia  kellene,  hogy  még  egy  váltóhamisítótól  is  meg- 
kérdezik elébb:  te  irtad-e  ezt?  mielőtt  elitéinek.  Annál 
kevésbbé  hiszem,  hogy  gyakorlatban  legyen  Ó-Magyar- 
országon valakinek  elitélni  a  menyasszonyát,  mielőtt 
kihallgatva  volna. 

—  Sokszor  a  hallgatás  a  legnagyobb  vád.  Különben 
önnek  mégis  igaza  van,  uram.  Nekem  el  kell  hozzá 
mennem ;  különben  ő  lesz  a  sértett  fél  —  s  azt  nem 
szeretném. 

—  No  ennek  örülök.  Tehát  az  első  assautnál  mégis 
én  győztem  meg  önt. 

—  Valóban  ön  maradt  a  téren ;  én  kapitulálok  és 
magamat  ajánlom. 

Kezet  szorítottak  s  azzal  egyik  sem  mondta  a  másik- 
nak, hogy  « viszontlátásig)). 

Aladár  gondolta  magában,  midőn  távozott :  ez 
kellemetlen  ember,  mert  titkaimat  tudja,  ide  nem 
jövök  többet ;  Ankerschmidt  gondolta  magában  :  ez 
kényelmetlenül  érezte  itt  magát,  ez  nem  jön  ide 
többet. 

Az  pedig  igen  jól  történt,  hogy  e  találkozás  végbe- 
ment, mert  Aladár  nagy  veszedelemből  szabadult  ki 
ezáltal ;  a  hogy  a  következés  majd  igazolni  fogja. 

Aladár  másnap  bement  Pestre  s  minthogy  egy  nap 
kétszer  nincs  délelőtt,  megvárá  a  másnapi  illemlátoga- 
tás óráját,  akkor  kereste  fel  Corinnát. 


A  szép  özvegy  idegeit  nagyon  meghatotta  Aladár 
látása, 

—  Ah !  ön  az !  megbocsát,  de  olyan  szívdobogást 
kaptam  egyszerre. 

Aladárnak  oda  kellett  hozzá  sietni,  hogy  egy  székbe 
vezesse.  A  delnő  közel  volt  az  elaléláshoz. 

—  Ez  a  meglepetés  1  Ah,  én  olyan  ideges  vagyok. 
Minden  úgy  hat  rám. 

Aladár  kérte  szépen,  hogy  csak  engedjen  magának 
időt  a  magához  térésre  s  ha  van  repülő  só  a  háznál, 
alkalmazza  erősítésre. 

—  Ah,  ön  nem  képzeli,  mennyire  meg  vannak  gyen- 
gülve az  idegeim,  mióta  önt  utoljára  láttam. 

—  Ön  igen  sokat  aggódott  miattam. 

-  Oh  igen  sokat,  sóhajta  a  delnő,  nem  értve  el  az 
iróniát.  Higyje  el  Aladár,  hogy  valahányszor  leültem 
önhöz  levelet  írni,  mindig  oly  szívnyomás  fogott  cl, 
hogy  nem  birtam  azt  véghez  vinni.  Ha  el  kellett  gon- 
dolnom, hogy  ön  micsoda  helyzetbe  jutott.  Ah !  —  Itt 
igen  kedélyesen  tudott  összeborzadni  az  asszonyság,  a 
mi  neki  igen  jól  illett.  Ezt  Rachel  sem  csinálta  jobban. 

—  Nem  volt  ám  az  olyan  rossz,  mint  gondolják ; 
látja  ön,  meg  sem  őszültem  bele. 

—  Ah,  de  mennyit  kellett  önnek  nélkülözni.  Ha  rá 
gondolok.  Ismét  ez  a  szívdobogás. 

—  Semmi  nélkülözés.  Minden  két  napra  egy  pro- 
funt, nem  elég  az  egy  embernek? 

—  Ah!  kérem.  Ne  tréfáljon  ön.  Ez  nem  szép  tréfa. 
(A  delnő  válogatni  látszott  nevetés  és  sírás  között.) 

—  Épen  nem  tréfálok.  Nagyon  jó,  hogy  így  szok- 
tattak, mert  ennek  legalább  most  hasznát  veszem. 

—  Hogyan  ?  De  kérem,  ne  tréfáljon.  Az  engem  na- 
gyon izgat. 

—  Nem  tréfálok.  Nagyon  komolyan  beszélek.  Mint- 
hogy újra  kell  kezdenem  az  életet,  bizony  eleinte  alig 
tudok  magamnak  egyebet  igérni  a  puszta  kenyérnél. 
Jószágaimat  nem  kaptam  vissza. 

—  De  talán. 

—  Nincsen  semmi  «talán»,  mert  én  nem  kérem; 
helyembe  pedig  nem  küldik. 

—  De  hát  miért  nem  kéri  ? 

—  Mert  el  lehetek  náluk  nélkül.  Van  már  hiva- 
talom, a  miből  megélek. 

—  Hol  ?  Micsoda  ? 

—  Nem  épen  vasúti  kalauz,  de  nem  is  sokkal  több ; 
egy  kis  mérnöki  állomás  a  Tisza-szabályozásnál. 

—  De  hisz  az  nagyon  fáradságos. 

—  Az  biz  a.  Többnyire  halászgunyhóban,  meg 
deszkabódékban  kell  laknom. 

—  De  hát  miért  nem  marad  nagybátyjánál  ? 

—  Azért,  mert  az  ember  szeret  maga  ura  lenni ; 
arra  is  kell  gondolnom,  hogy  valaha  megházasodom  s 
a  feleségemet  mégis  csak  inkább  vihetem  a  deszka- 
bódéba  a  tiszai  töltésen,  mint  a  nagybátyám  házához. 

Erre  a  szóra,  ha  Corinnának  szíve  lett  volna,  nem 
kellett  volna  azt  mondania,  hogy  iszonyú  szívdobogása 
van,  hanem  azt,  hogy  «ime  barátom,  a  mim  nekem  van, 
az  a  tied  is  és  én  magam  is  az  vagyok  ráadásképen, 
maradj  itt,  ne  menj  tovább;  élni  fogunk  boldogan*; 
hanem  annál  természetesen  sokkal  jutányosabb  a  szív- 
dobogásra  és  ideggyöngeségre  hivatkozni. 

Corinna  azt  várta,  hogy  most  mindjárt  elő  fogja 
hozni  Aladár  azon  régi  viszonyukat,  mely  egyúttal 
szerződésileg  is  meg  van  kötve;  erre  az  alkalomra  tar- 
togatta, hogy  egy  rögtöni  el  ájul  ássál  véget  vessen  a 
kérői  merényletnek. 

Aladár  azonban  nem  hozta  azt  elő. 

Megkérdezte  tőle,  hogy  jár-e  színházba?  micsoda 
új  operák  vannak  azóta,  a  mik  tetszenek?  Micsoda  új 
neveket  tanult  meg  azóta  a  kedvencz  papagálya?  Szo- 
kott-e lovagolni,  meg  van-e  még  a  hóka  paripája?  s 
számtalan  eféle  hiábavalóságokat. 

Mikor  aztán  már  nagyon  kezdett  Corinna  szívdobo- 
gásáról  panaszkodni,  akkor  fölkerekedett  Aladár;  szi- 

vélyesen  tanácsolta  menyasszonyának,  hogy  ne  enged- 
jen erőt  venni  idegein  a  bajnak,  hanem  iparkodjék  mi- 
nél előbb  Emsbe,  vagy  Ostendébe,  s  azzal  szépen  meg- 
csókolta kezét  és  eltávozott. 

Ez  volt  az  utolsó  kézcsók,  a  mit  Corinna  kapott 
Aladártól. 

Aladár  megnyugodhatott  felőle,  hogy  biz  ennek  a 
szerelemnek,  «qua»)  szerelemnek  már  vége  van  s  ilyen- 
formán jó  lesz  azt  «mint»  szerződvényt  is  in  optima 
forma  felbontani. 

Azt  már  tudta,  hogy  doktor  Grisák  Corinna  ügy- 
védje, tehát  egyenesen  azt  kereste  fel. 

Doctor  Grisák  nagy  előzékenységgel  fogadta  a  je- 
lentkezőt, mint  szokás  fogadni  azt,  a  kitől  az  ember 
fél  és  a  kit  nem  szeret. 

—  Igen  rövid  ideig  akarok  önnek  terhére  lenni, 
uram ;  szólt  Aladár  a  jogtudorhoz.  Nekem  egy  szerző- 
désem van  özvegy  Garanvölgyinével,  ki  önnek  vé- 
dencze. 

—  Tudom,  ismerem  azt  a  szerződést. 

—  Annál  jobb.  Nem  kell  hosszasan  magyaráznom  a 
dolgot.  Én  nem  vagyok  jelenleg  abban  a  helyzetben, 
hogy  egy  asszonynak,  ki  nőmmé  lesz,  fényes  állást 
biztosíthassak. 

(Ah  !  Ez  a  vinculumért  jön,  gondola  doctor  Grisák.) 
-  Beszélt  kegyed  az  asszonysággal  ? 

—  Találkoztam  vele  s  úgy  vettem  észre,  hogy  ő  sem 
óhajtja  e  viszony  folytatását. 

—  És  kegyed  ? 

—  Én  a  világért  sem  veszem  neki  rossz  néven.  Na- 
gyon kevés  poéta  szorult  belém ;  házassági  ügyekben 
igen  toleráns  vagyok.  Neki  teljes  joga  /an  szakítani. 

—  De  már  most  a  szerződések  ? 

—  Hiszen  épen  azért  jöttem  önhöz,  mert  ezt  egy 
ideggyönge  nővel  nem  lehet  elvégezni.  Azokat  a  szer- 
ződéseket meg  fogjuk  semmisíteni. 

S  mik  önnek  feltételei? 

—  Az  enyémek?  —  Hát  égyszerden  az,  Kogy  adja 
vissza  Garanvölgyiné  az  én  írásomat,  s  én  visszaadom 
az  övét. 

—  S  ön  nem  akar  semmi  igényt  támasztani  azon 
jogokból,  miket  önnek  e  szerződvény  nyújt? 

—  Erőszakkal  csak  nem  kényszerítek  egy  nőt  arra, 
hogy  feleségemmé  legyen? 

—  De  a  vagyonra  nézve? 

—  Ah !  Hogy  jószágot  kapjak  menyasszony  nélkül  ? 
Nem,  uram,  az  nem  az  én  mesterségem. 

—  Uram!  szólt  dr.  Grisák  felkelve  székéről  s  meg- 
hajtva  magát  Aladár   előtt;  ön  valóban  nemes  ember. 

Aladár  vállat  vont. 

—  Azért,  hogy  nem  lopok,  nem  rablók? 

—  Így  nagyon  röviden  áteshetünk  az  egyezkedésen. 
A  kérdéses  szerződvény  nálam  van.  Elhozta  kegyed  a 
párját? 

— -  Itt  van  az  is. 

—  Szíveskedend  ráírni,  hogy  semmi  e  szerződésből 
támadható  jogokra  igényt  nem  formál. 

—  Nem  írok  biz  én  semmit,  hanem  az  én  írásomat, 
ha  megengedi,  elégetem  itt  a  kandallóban ;  kegyetek 
is  tegyenek  az  enyimmel  hasonlóan  s  azzal  legyen  be- 
lőle hamu. 

—  De  miért  nem  akarja  kegyed  azt  ide  írni  ? 

—  Azért,  mert  nem  akarok  Garanvölgyiné  asszony- 
ságnak bizonyítv^ányt  adni  arról,  hogy  én  ő  rá,  utolsó 
találkozásunk  óta,  egy  perczig  is  gondoltam.  Ha  nem 
tetszik  önnek,  ügyvédemre  bízom  s  végezzenek  együtt. 

Dr.  Grisák  nem  bocsáthatá  ki  körmei  közül  az  al- 
kalmat s  ismét  leülteté  Aladárt,  beleegyezve,  hogy  tehát 
egyszerűen  cseréljék  ki  a  kötvényeket  s  ő  egyszerűen 
vesse  a  kandallóba  a  magáét. 

Miután  a  doktor  elzárta  biztos  helyre  a  visszanyert 
szerződés  példányát,  mit  Aladár  átadott,  nyájasan  mo- 
solyogva lépett  hozzá,  s  titkolódzó  szemhunyorítással 
súgott  neki. 


—  Uram.  Ön  ma  igen  géncrosüs  és  nagylelkű  volt 
egy  ügyben,  a  hol  a  törvény  mentheti enül  kezébe  adta 
önnek  ellenfelét.  E  tett  jutalma  nem  fog  elmaradni. 
Emlékezzek  meg  ön,  hogy  doctor  Grisák,  az  a  pápa- 
szemes doctor  Grisák,  a  kit  Garanvölgyi  úr,  önnek 
nagybátyja,  a  birkafejő  székre  ültetett  le,  mondta  önnek 
legelőször,  hogy  ön,  tán  hamarább,  mint  gondolná,  is- 
mét oly  gazdag  lesz,  mint  volt,  s  nem  fogja  megbánni, 
hogy  nagylelkűen  kiadta  kezéből  azt,  a  mi  a  másé. 

Aladár  nagyot  nevetett  e  beszédnek,  s  az  ragadta 
meg  a  figyelmét  belőle,  hogy :  csakugyan  a  birkafejőrc 
ültette  le  a  doctor  urat  az  öreg? 

—  Oda,  uram,  és  azt  akarta,  hogy  oltsam  be  neki  a 
himlős  birkáit,  ha  doktor  vagyok.  Hanem  én  azért  nem 
haragszom  rá,  világért  sem  haragszom. 

S  hogy  bebizonyítsa,  mennyire  nem  haragszik,  egész 
a  lépcsőig  kikisérte  Aladárt,  ki  még  ott  sem  birta  el- 
fojtani derültségét,  hogy  a  doctort  mint  ültették  a  fejős 
székre.  A  többit,  a  mit  mondott,  régen  elfelejtette  már. 


XI. 

(Az  «  bizonyos  sz<gíny   asszony.) 

—  Apácskám,  nekem  mégis  bajos  így  egyedül  lenni 
a  háznál. 

így  szólt  egy  napon  Ankerschmidt  leánykája  haragos 
apjához. 

—  Hát  mit  gondolsz? 

—  Kellene  valami  asszonyfélének  lenni  körülöttem, 
a  kivel  a  házi  felügyelést  megoszthatnám,  s  okos  dol- 
gokról beszélhetnék  vele. 

—  Igazad  van.  Valami  társalkodóné? 

—  Az  ám.  Valami  csendes,  okos  nő,  a  kinek  már 
megjött  az  esze. 

—  No  olyan  asszonyra  én  is  szeretnék  akadni.  De 
hát  hol  veszszük  azt? 

—  Majd  én  utána  járok. 

—  Te  jársz  utána?  Nohát  csak  szerezz  egyet. 
Pár  nap  múlva  Erzsike  folytatta  a  felvett  tárgyat. 

—  Apácskám,  találtam  már  olyan  nekünk  való  asz- 
szonyt. 

—  Már  találtál  ?  Hol  vetted  ? 

—  Egy  barátném,  a  kit  Bécsben  ismertem,  ajánlott 
egy  nagyon  jó  nőt. 

—  Jót.  Csodálom,  hogy  Bécsben  meg  nem  tartották. 

—  Szerencsétlen  nő,  szegény,  apja  akarata  ellen 
ment  férjhez,  aztán  az  apja  kitagadta. 

—  Azt  —  elhiszem. 

—  A  férje  pedig  semmirekellő  volt,  a  ki  csak  azért 
vette  el,  mert  azt  hitte,  hogy  sok  pénzt  fog  vele  kapni. 


fíigyje  el,  Jlladár 


Jókai  :   Az   új   földesúr. 

- —  Hát'sz  ez  mindig  úgy  történik.  Hát  újság  ez? 
Hogy  ezt  minden  asszony  csak  akkor  tudja  meg,  mikor 
már  megtörtént  rajta. 

—  A  férj  azután  port  indított  az  apa  ellen  nejt  ho- 
zománya végett,  hanem  a  törvény  előtt  kiderült,  hogy 
az  apának  joga  volt  neki  semmit  sem  adni,  s  elvesztette 
a  keresetét. 

—  Elhiszem  azt !  Másutt  is  van  az  embereknek 
eszük.  Ezt  nem  akarják  hinni  a  fiatal  gavallérok.  Azt 
gondolják,  hogy  mihelyt  valaki  öreg  ember,  már  láb- 
szárába szállt  az  esze. 

—  A  csúnya,  rossz  ember  aztán  a  fölötti  dühében 
elkezdte  a  feleségét  kínozni,  ütötte,  verte. 

-  No  de  azért  csak  ne  fakadj  ríva !  Hiszen  nem 
téged  vert. 

De  mikor  az  olyan  czudarság :  egy  asszonyt  meg- 
verni 1 

—  Már  az  igaz.  Hanem  ha  te  minden  megvert  asz- 
szonyt  el  akarsz  siratni,  akkor  korábban  kelj  fel,  mert 
nem  jösz  ki  az  idővel. 

—  Igen,  de  még  nem  volt  elég,  hogy  megverte ;  az 
asszony  azt  eltűrte  volna,  hanem  egyszer,  hogy  része- 
gen jött  haza  .  .  . 

—  Még  az  is? 

Igen,  a  korcsmából,  a  hol  a  felesége  utolsó 
ékszerét  is  elkártyázta,  akkor  az  asszonytól  azt 
a  gyűrűt  kérte,  a  mit  az  anyjától  kapott,  s  hogy 
ezt  nem  adta  neki,  kitaszította  az  ajtón  az  utczára 
s  a  szegény  aszszony  ott  virradt  meg  a  küszöbön 
fekve. 

—  Ejnye  az  akasztófáravaló! 

—  Ugy-e?  A  szegénynek  aztán  nem  volt  hova  lenni. 
Ismerőseihez  menni  szegyeit ;  apja  házához  visszatérni 
nem  mert;  kénytelen  volt  szolgálatba  állni. 

—  Látod,  ez  a  jutalma  a  könnyelműségnek. 

—  Az  én  bécsi  barátném  nagyon  ajánlja  nekünk  ezt 
a  szegény  nőt  társalkodónénak,  kit  a  sors  így  megtört. 

s   a  ki  bizonyosan  nagyon  háládatos  lesz,  ha   egy   ily 
nyugalmas  házhoz  juthat,  mint  a  mienk. 

—  Igen,  de  nem  valami  rossz  természetű  asszony-e  ? 

—  Oh,  a  legszelídebb  a  világon,  maga  a  türelem. 

—  Te  már  arról  is  jót  mersz  állani?  Honnan  tudod? 

—  No,  ügy  következtetem,  hogy  annak  kell  lennie, 
miután  annyi  bántalmat  szótlanul  ki  tudott  állni. 

—  Hja,  az  egészen  más,  azt  te  nem  érted.  Még  a  ki  a 
férjétől  meg  hagyja  magát  verni,  lehet  valóságos  hárpia. 

—  No  ez  nem  az,  ez  nem  az.  Ugy-e  beleegyezel, 
hogy  ide  fogadjuk? 

—  Jól  van,  jól ;  nem  bánom.  De  meglásd,  hogyha 
tejbe,  vajba  mártod  is  itt,  mégis  visszaszökik  a  férjéhez. 

—  Tehát  nem  bánod?  Irhatok  dr.  Grisáknak,  hogy 
küldjön  neki  útiköltséget? 

—  Írhatsz,  írhatsz. 

—  Nem  tekintesz  e  nőnek  születésére? 

—  Bánom  is  én,  akárminek  született!  Csak  tisztes- 
séges emberek  voltak  a  szülei. 

—  Oh  nagyon  tiszteletre  méltó  emberek  voltak.  Az 
anyja  régen  meghalt,  hanem  az  atyja  igen  derék,  ked- 
ves ember. 

—  Ugy  találod  ?  Daczára  annak,  hogy  a  leányát  ki- 
tagadta ? 

—  Hiszen  még  kiengesztelődhetik  iránta. 

—  Ha  én  volnék  a  helyében,  alig  hinném. 

—  Tehát  megengeded,  hogy  ide  fogadhatjuk.  Kö- 
szönöm, ezerszer  köszönöm. 

Erzsike  annyiszor  megcsókolta  apja  kezét,  hogy  az 
utoljára  kénytelen  volt  meggyőződni  felőle,  hogy  az 
a  bizonyos  szegény  asszony  teljes  mértékben  megér- 
demli azt  a  jó  elővéleményt,  melylyel  őt  leánya  oly 
buzgón  igyekszik  behízelegni. 

Néhány  nap  múlva  Erzsike  levelet  kapott  Pestről. 

Midőn  azt  magánszobájában  elolvasta,  sok  idő  kel- 
lett hozzá,  míg  apjához  ki  mert  jönni,  nehogy  az  észre- 
vegye szemein,  hogy  sokat  sírt. 

Néhányszor  megindult  már,  de  megint  csak  vissza 
kellett  térnie,  s  újra  egy  verset  sírni  magában,  mert 
nem  birta  elfojtani. 

Hanem  mire  apja  elé  ért,  mégis  oly  tökéletességre 
vitte  a  tettetést,  hogy  az  öreg  úr  azt  kérdezte  tőle : 
«nos,  miért  van  oly  jó  kedved?* 

—  Hát  az  a  bizonyos  szegény  asszony. 

—  S  mi  történt  azzal  a  bizonyos  szegény  asszonynyal? 

—  Megérkezett  már  Pestre. 

—  Hozta  Isten,  Majd  érte  küldjük  a  kocsit. 

—  Ugy-e  a  fedett  kocsit  ? 

—  A  biz  eljöhet  a  neuditscheinin  is. 

—  No,  de  engedd  hát,  hogy  a  fedett  kocsiba  fo- 
gassunk. 

Erzsike  olyan  szépen  megczirógatta  az  apja  arczát, 
melyen  már  akkor  az  új  szakáll  hüvelyknyi  tarlót  eresz- 
tett, hogy  ez  kénytelen  volt  átlátni,  miszerint  minden 
udvariasság  és  bevett  szokás  ellen  volna  egy  újon  ér- 
kező társalkodónét  nem  a  fedett  hintóval  hozatni  cl. 
Legyen  hát  az  is.  Kell-e  még  valami  ? 

-  Igenis,  kell  még.  De  ne  húzd  össze  a  szemöldö- 
ködet. Azt  írja  a  barátném,  hogy  annak  a  szegény  te- 
remtésnek még  csak  tisztességes  öltözete  sincs,  a  mi- 
ben nálunk  megjelenhessen. 

—  Teringettét !  Ez  hát  ugyan  könnyű  szerrel  uta- 
zott. Hát  pénzt  is  küldjek  neki,  úgy-e? 

—  Nem;  minek?  Én  azt  gondoltam,  hogy  úgy  is 
annyi  ruha  van  itt  nálunk,  a  mi  Hcrminetől  itt  maradt, 
abból  küldhetnénk  eléje;  én  úgy  sem  viselhetem  azokat; 
itt  csak  elpusztulnak  magukban. 

—  De  hiszen  kedves  jószágom,  te  nem  ismered 
annak  a  jámbor  személynek  a  termetét,  hátha  valami 
vaskos  perszona  ? 

—  Oh  dehogy  az. 

—  Honnan  tudod  te? 

—  Aki  annyit  szenvedett,  az  nem  lehet  kövér ;  az 
bizonyosan  igen  sovány. 

—  De  hátha  valami  alacsony  termetű?  tudod,  hogy 
Hcrmine  magas  volt. 

—  Azon  majd  tud  <5  segíteni.  Ez  nők  dolga ;  nem 
érted  te  azt,  apácskám. 

—  Nem  bánom  én,  hát  küldj  neki,  a  mit  akarsz. 
Erzsike    aztán    nem   is   mondatott   magának  többet ; 

futott,  bőröndöt,  kalaptokot  keresett,  összepakolt  min- 
dent, mi  egy  női  öltözék  tökéletességeihez  szükséges, 
Hermine  ruhatárából  a  legapróbb  alkatrészekig,  a  mik- 
nek múlhatlan  egybefüggése  csupán  női  szívek  előtt 
ismeretes  titok  ;  aztán  befogatott ;  a  kocsisnak  sokáig 
magyarázott  valamit,  s  végül  egy  pohár  bort  is  adatott 
néki,  hogy  tisztábban  felfoghassa  feladatát;  s  aznap 
aztán  késő  estig  kimagyarázhatatlan  jó  kedve  volt ; 
mikor  nem  sírt,  akkor  mindig  nevetett. 

Ankerschmidt  egész  nap  vadászni  járt ;  kezdődött  a 
szalonka-idény.  A  vadásza  pedig  azt  jövendölte,  hogy 
e  tavaszon  nagyon  bő  szalonkaszüret  lesz,  mert  nedves 
esztendő  van. 

Igen  késő  este  jött  haza  a  cserkészetből  ;  volt  is 
diadala,  nem  kevesebb,  mint  öt  darab  áldozat  ékesíté 
vadásztáskája  hurokjait. 

Erzsikének  meg  kellett  tudnia  minden  egyes  szalonka 
esetének  történetét,  mit  a  leányka,  nagy  figyelmes  sze- 
meit le  nem  véve  atyja  hevült  arczárói,  olyan  részvéttel 
tudott  hallgatni,  mintha  ő  értene  ahhoz  legjobban. 

—  Pedig  még  egy  hatodikat  is  meglőttem ;  de  csak 
szárnyazva  volt  a  kópé,  s  mire  fel  akartam  venni,  úgy 
elment  a  bokrok  között,  hogy  rá  nem  birtam  találni, 
pedig  mindaddig  kerestem,  míg  csak  a  hold  le  nem 
ment.  No,  holnap  majd  megtalálom. 

—  Holnap  is  el  fogsz  menni  ? 

—  Hajnalban  ;  még  te  akkor  alszol. 
— -  De  ebédre  hazajösz  ? 

—  Az  ebédet  viszem  a  tarisznyában, 

—  S  megint  ilyen  későn  jösz  haza  este  ?  - 


—  Valamivel  még  későbben,  mert  a  hold  utóbb 
megy  le. 

—  Ah,  ne  maradj  olyan  későre. 

—  De  kedves  madaram,  akkor  húznak  a  szalonkák 
legjobban. 

—  Igen,  de  az  alatt  meg  fog  érkezni  az  a  szegény 
asszony. 

—  Az  a  flbizonyos  szegény  asszony*.  Terringettét ! 
azt  a  szegény  asszonyt  itt  találom  én  holnap  is,  meg 
egy  hónap  múlva  is,  de  a  szalonka  odább  megy,  mert 
az  vándormadár.  Ugy-e  pedig  magad  is  szereted  a 
szalonkát?  mikor  olyan  kicsi  gyermek  voltál,  valahány- 
szor a  puskát  megláttad,  mindig  azt  mondtad  :  papa, 
aztán  lőjj  szalonkát! 

—  Hát  tudod  mit?  A  mit  nekem  szántál,  azt  hagyd 
estére,  aztán  mikor  az  én  részemre  kerül  a  sor,  azt  ne 
lődd  meg,  azt  hagyd  ott  és  gyere  haza. 

—  No  már  ilyen  czeremoniával  egy  herc^egasszonyt 
sem  vártak  még,  mint  ezt  a  te  bizonyos  szegény  asszo- 
nyodat. Jól  van  no;  haza  jövök  kilencz  órára. 

—  Oh  nem,  nem ;  hétre  kell  hr.zajönnöd. 

—  Szent  Hubertre  mondom !  nem  jövök  haza  hama- 
rabb fél  kilencznél. 

—  No  még  azt  a  kis  fél  órát  engedd  le. 

—  De  mikor  már  szent  Hubertnek  adtam  szavamat. 

—  Ki  tudja,  hallotta-e?  Aztán  kipótolhatod  holnap- 
után. 

—  No  legyen  meg,  hát  haza  jövök  nyolczra.  Ha  egy 
pár  perczczel  el  találnék  maradni,  abból  aztán  szemre- 
hányás ne  legyen.  Terringettét !  mennyit  kell  nekem 
egy  szegény  asszonyért  szenvednem,  a  kit  sohasem 
láttam  életemben. 

—  No  látod,  milyen  jó  atyuska  vagy  te. 

Ekként  kiérdemelve  leánya  dicsérctét,  Ankerschmidt 
lovag  oly  módon  iparkodott  magának  kárpótlást  sze- 
rezni, hogy  másnap  reggel  egy  órával  hamarább  ki- 
ment  a   cserjére.  Hanem   szent  Hubert   mégis   boszút 


állt  rajta,  a  miért  neki  adott  szavából  le  engedett  al- 
kudni, mert  délelőtt  nem  kapott  puskavégre  két  sza- 
lonkánál többet ;  azok  közül  is  az  egyiket  mérgében 
úgy  szétlőtte,  hogy  nem  volt  érdemes  a  földről  fel- 
szedni, délután  öt  óra  tájon  pedig  oly  zivatart  küldött 
rá,  a  milyent  még  a  legelvetemültebb  kalendárium- 
csináló sem  mer  ilyen  kora  tavaszszal  megjövendölni. 
Csupán  annak  köszönhcté,  hogy  szárazon  megmenekült 
előle,  mert  útban  találta  egyik  hazatérő  szekerét,  a  mi- 
vel különben  nem  valami  sokat  törődött  volna.  Az  ő 
csontjai  nincsenek  czukorból,  ázott  ő  eleget. 

Épen  csak  azt  várta  az  eső,  hogy  ő  belépjen  a  ka- 
puján, a  mint  rákezdte  egyszerre  önteni  szapuló  számra 
a  záport,  mennydörgéssel,  villámlással  vegyest. 

Erzsike  aggódó  arczczal  futott  eléje. 

—  No  te,  rossz  leány,  szitkozódék  mérgesen  a  lo- 
vag ;  te  ugyan  a  nyakamba  imádkoztad  a  garaboncziás 
diákot.  Valld  meg,  te  boszorkányfajta !  hogy  imád- 
koztál érte,  hogy  ez  a  zivatar  rám  jöjjön,  s  haza  ker- 
gessen. 

—  Oh  dehogy,  rebegé  reszketve  a  lányka.  Dehogy 
imádkoztam  ezért,  dehogy.  Istenem,  Istenem.  O  az 
úton  van;  mi  történik  vele  ebben  az  iszonyú  viharban? 

—  Ö?  Kicsoda  <(ő»  ? 

—  Ah,  az  a  szegény  asszony. 

—  Az  a  « bizonyos  szegény  asszony »?  Mennykő  ál- 
dotta !  ennek  semmi  gondja  arra,  hogy  az  apja  nem 
ázik-e  meg,  mint  egy  ürge ;  hanem  hogy  «az  a  szegény 
asszony))  nem  lesz-e  nyavalyás  féltében  a  fedett  hin- 
tóban?        ördög  látta  kölyke! 

A  megharagudott  vadász  iszonyú  dühvel  vágtatott 
fel  saját  szobájába,  a  mit  mindenki  jogosultnak  fog  ta- 
lálni, ha  elgondolja,  micsoda  válogatott  szerencsétlen- 
ség az  az  életben,  mikor  az  ember  ugyanazon  a  helyen, 
a  hol  tegnap  hat  szalonkát  lőtt,  ma  csak  kettőt  kapott, 
azok  közül  is  az  egyiket  úgy  szétlőtte,  hogy  vadász- 
hachée  lett  belőle ;  akkor  meg  a  zivatar  hazakergeti  s 

itthon  a  tulajdon  gyermeke  nem  akar  bánatot  érezni 
apja  szerencsétlensége  fölött.  Ilyen  szívtelen  a  világ  a 
vadászok  szenvedései  iránt !  Ott  azután  duzzogva  járt 
alá  s  fel  egyedül,  haraggal  eltelve  szerencsétlensége 
közvetett  és  közvetlen  okaira :  a  puskára,  mely  nagyon 
összehord,  a  szélre,  mely  elhajtja  a  vadat,  Hubertre, 
ki  oly  boszúálló,  az  esőre,  a  mire  semmi  szükség,  s 
arra  a  bizonyos  szegény  asszonyra,  a  kit  most  hoz  a 
tatár  a  házhoz.  Szép  kis  beköszöntője  lesz! 

A  vihar  még  egyre  töltötte  kedvét,  midőn  az  ablakon 
át  megpillantá  hazaérkező  hintaját.  No,  a  szegény  asz- 
szony  hát  itt  van ;  de  a  szegény  lovaim !  Annak  csak 
nem  történhetett  semmi  baja ;  de  a  lovaimat  bizonyo- 
san agyonhajtotta  most  az  a  gazember  kocsis.  Ha  kér- 
dőre fogom,  azt  fogja  mondani :  nem  ő,  lépésben  jöttek 
idáig ;  aztán  most  meg  sem  jártathatja  ebben  az  esőben. 

Ankerschmidt  boszúsan  vetette  magát  végig  pamla- 
gán  s  föltette  magában,  hogy  stoicus  lesz,  semmivel 
sem  fog  törődni ;  a  világot  úgy  sem  lehet  megjavítani. 

Egyszer  hallja,  hogy  valaki  nyitja  az  ajtót  csendesen. 
Ez  Erzsike  lesz.  Persze,  hogy  az  volt. 

Félénken  dugta  be  fürtös  fejecskéjét  a  félig  nyitott 
ajtón  s  apját  kereste  szemeivel. 

—  Haragszol  ?  kérdé  gyermeteg  siránk  hangon. 

—  Haragszom  !  szólt  mogorván  a  lovag. 

—  No  hát  ne  haragudjál,  szólt  szelid  engcsztelőleg 
a  leányka,  s  odament  apjához  és  tréfásan  enyclgésre 
akarta  fordítani  a  dolgot,  apja  keze  után  nyúlva. 

Ej,  takarodjál  I  kiálta  mérgesen  Ankerschmidt,  el- 
kapva kezét  hevesen,  mire  a  leányka  egyszerre  oda- 
omlott  melléje  s  arczát  eltakarva,  elkezde  oly  keservesen 
zokogni,  hogy  apja  ijedten  ugrott  fel:  «Hát  ezt  mi  lelte? 
Hát  mit  sírsz  most  olyan  nagyon  ?  No  látott  már  valaki 
ilyen  vékony  porczellánt  életében?  ha  erősen  rákiáltanak, 
hát  eltörik.  Hát  bántottalak  én?  Hát  mivel  bántottalak? 
No  ne  sírj,  no.  Hiszen  nem  haragszom  már.  Még  meg- 
szakad a  szíve  az  ostoba  gyermeknek,  úgy  zokog.  No 

hát  mondom  már,  hogy  nem  haragszom,  nem  is  hara- 
gudtam, csak  tréfáltam.  Kelj  fel,  no.  Ulj  ide  mellém. 
Hát  ilyen  érzékenynek  kell  lenni?  Hát  te  veled  már 
tréfálni  sem  lehet?  Jól  van  no,  csókolj  meg  szépen, 
aztán  ne  sírj  többet. » 

Erzsike  megfogadta  a  szót,  s  apja  nyakát  átfűzte 
karjaival,  aztán  meg  is  csókolta,  hanem  a  sírást  nem 
olyan  könnyű  megállítani ;  ahhoz  még  idó  kellett ; 
utoljára  is  Ankerschmidtnek  tréfás,  nevettető  mondá- 
sokat kellett  előhozni,  hogy  Erzsikét  a  rendes  életre 
térítse,  a  mikor  aztán  a  mosolygás  úgy  tört  keresztül 
az  utolsó  könycseppeken,  mint  felhőből   a   szivárvány. 

—  No  hát  most  mondd  el,  hogy  mit  akartál 
mondani? 

—  Itt  van  már.  —  Megérkezett. 

—  Az  a  bizonyos  szegény  asszony  ?  No  hála  a 
mindenhatónak !  Csak  hogy  már  egyszer  itt  van, 
hogy  nem  kell  rá  várni.  Hát  már  most  semmi  baj 
sincs  ? 

—  Oh,  dehogy  nincs,  sóhajtá  a  leányka.  A  szegény 
asszony  nagyon  beteg. 

—  Hát  le  kell  fektetni ;  herbatét  kell  neki  főzni ; 
bizonyosan  meghűtötte  magát  az  úton. 

—  De  nem  haragszol  ? 

—  Már  hogy  haragudnám  ? 

—  Megteszed,  a  mire  kérlek?  Csak  egyet. 

—  Meg  no ;  ugyan  mire  kérhetsz  ? 

—  Az  a  szegény  asszony  elébb  szeretne  téged  látni, 
mielőtt  lefeküdnék. 

—  Kíváncsi  rám?  úgy  a  kiváncsiság  nagyobb  nála, 
mint  a  fejfájás,  ez  jó  jelenség;  hát  más  kabátot  vegyek 
rám,  úgy-e? 

—  Oh  nem,  így  is  jó :  még  jobb. 

—  Így  is  jó?  hát  nem  valami  kényeskedő  dáma? 
Hát  oda  menjek?  jó  estét  kívánjak  neki?  Nem  fogja 
magát  zsenirozni  ? 

—  Épen  nem :  gyere  oda. 

—  No,  ha  csakugyan  az  kell  a  meggyógyul ására, 
hogy  engem  lásson,  hát  Isten  neki, 

Ankerschmidt  rászánta  magát,  hogy  felkeljen  a  pam- 
lagról. Erzsike  átölelte  mindkét  kezével  karját,  úgy 
vezette  őt  azon  lakrészig,  hol  az  ő  szobája  volt. 

Az  első  szoba  az  volt  Hermine  egykori  lakása,  ott 
állt  a  fehér  függő  nyös  ágy  még  azóta  fel  vetetlen. 

Az  ágyhoz  vezette  Ankerschmidt  lovagot  kisebbik 
leánya. 

Ott  félrehúzta  a  fehér  függöny  egyik  szárnyát,  s  ott 
azokon  a  fehér  vánkosokon  látta  Ankerschmidt  lovag 
feküdni  betegen,  eszméletlenül,  beesett  szemekkel, 
viaszsárga  arczc^al,  forrón  lihegő  ajakkal  azt  a  •bizo- 
nyosszegényasszonyt*   tulajdon  édes  leányát, — 

a  szerencsétlen  Hermint  .  .  . 

—  Kocsis !  fogj  a  hintóba  újra,  s  vágtass  a  városba 
vissza  orvosért. 

Hangzott  Ankerschmidt  szava  a  tornác«on. 

—  Azokkal  a  fáradt  lovakkal  ? 

—  Igen.  Azokkal  a  fáradt  lovakkal  ! 

—  Ebben  a  zivatarban? 

—  Igen.  Ebben  a  zivatarban  I 

Ankerschmidt  házában  nagyon  hosszúk  az  éjszakák 
e  nap  óta.  Beteg  van  a  háznál :  olyan  beteg,  a  ki 
éjente  nem  alszik. 

Ankerschmidt  lovag  és  kisebbik  leánya  felváltva  ott 
ülnek  a  beteg  ágya  mellett,  néha  együtt  is,  egymás 
kezét  szorítva  s  virrasztanak  fölötte. 

A  beteg  mindig  arról  álmodik,  hogy  ő  most  meny- 
asszony. Beszél  suttogva  titokban  imádott  kedveséről, 
a  kit  szeret,  a  kitől  bálványoztatik.  Elmondja,  hogy 
milyen  legyen  menyasszonyruhája?  milyen  legyen  a 
koszorú?  mirtusból,  fehér  rózsából.  Elbeszél  a  nász- 
népről, mely  az  oltárhoz  kiséri ;  ott  körülállja,  a  pap 
milyen  szépen  kérdezi :  szercted-e?  szeretem.  Elbe- 
széli, milyen  szép  a  vőlegény  kis  háza,  hova  menyasz- 

Jólui  :    Az    dj    fMdciúr.  1^ 

szonyát  viszi ;  van  körüle  kis  kert,  udvarán  galambok, 
ablakán  téli  zöld,  odabenn  énekelnek  a  jókedvű  cse- 
lédek. És  utoljára  mindig  visszatér  ő  reá  magára,  a  ki 
oly  délczeg,  oly  szeretetreméltó,  majd  boldog,  majd 
szenved,  majd  hős,  majd  üldözött.  De  6  mindenütt 
vele  van,  vele  érez,  vele  él.  Az  nem  járhat  ott,  a  hol 
6  ne  látná,  nem  jelenhet  meg  úgy,  hogy  ő  ölelve  ne 
tartaná;  egyedül  ő  velük  kettőjükkel  van  tele  a  világ. 

És  ez  így  megy  egyik  éjjel,  mint  a  mással. 

Azt  tartják  az  álomjósok,  hogy  a  mely  leány  halva 
álmodja  magát  a  koporsóban,  az  menyasszony  fog 
lenni  nem  sokára ;  hát  a  ki  menyasszonynak  álmodja 
magát,  arról  mit  mondanak? 

És  azután,  mikor  fölébredt,  mint  irtózik  attól,  a  mit 
álmodott,  hogy  panaszolja  el  testvérének  a  kisértetlátó 
borzadályával,  minő  szörnyű  álmai  voltaki  Ismét  őt 
látta,  őt  szerettei 

Szereti  álmaiban  azt,  kit  ébren  gyűlöl,  utána  megy 
lelkével,  felkeresi,  boldog  utána,  kitől  eszmélve  irtózik, 
kire  gondolni  fél. 

Egy  gondolat  kínozza  különösen.  Midőn  már  amaz 
ember  kínzásaitól  testileg,  lelkileg  össze  volt  törve,  az 
egy  törvénykönyvet  mutatott  neki  sok  szakaszokkal,  s 
egyet  azok  közöl  ujjával  megjelölt:  «Nézd,  ha  engem 
el  találnál  hagyni,  s  apádhoz  visszaszöknél,  én  ezen 
törvény  hatalmánál  fogva  kényszeríteni  foglak  téged, 
hogy  a  te  uradnak  küszöbéhez  visszatérj  !  Mert  ha  én 
nem  akarom,  engem  soha  el  nem  hagyhatsz :  ha  én  azt 
mondom  a  birónak,  hogy  én  szeretlek,  az  visszaad 
birtokomba,  mert  nem  elég,  hogy  te  azt  mondjad  : 
•  gyűlölsz  I» 

Ez  a  fenyegetés  üldözi  egész  napon  át,  a  míg  ébren 
van ;  ezt  beszélte  százszor  atyjának,  testvérének,  s  nem 
hisz  nekik,  midőn  azok  biztatják,  hogy  olyan  törvény 
nincs  a  világon  ;  oh  ő  látta,  olvasta  azti  nem  lehet  attól 
menekülni.  És  aztán  mikor  ismét  aludni  kell  menni, 
hogy  fél  a  bekövetkező  álomlátásoktól  I 

—  Ébrcszsz  fel  sokszor,  kéri  testvérét ;  ne  engedj 
mélyen  aludnom ;  a  mint  látod,  hogy  nyugtalan  vagyok, 
szólíts  meg,  attól  magamhoz  térek  ;  ha  beszélek  álmom- 
ban, rázz  fel,  ne  engedj  álmodnom.  Oh  az  rettenetes, 
hogy  mindig  álmodni  kell ! 

Az  orvos,  ki  gyakran  kijárt  a  városból,  azt  monda, 
hogy  mélyen  elhatalmasodott  idegbaj  vett  erőt  rajta, 
melyen  csak  egy  kedvező  kedélyváltozás  segíthetne. 

Legtanácsosabb  volna,  ha  férjétől  törvényesen  elvá- 
lasztanák, s  azután  a  világban  keresne  szórakozást. 

Ankerschmidt  is  gondolt  ilyesmire  s  elhatározá, 
hogy  a  válóper  megindítása  végett  tanácskozni  fog 
dr.  Grisákkal. 

Egy  kiválóan  szép  tavaszi  délután  annyira  magához 
tér  már  Hermine,  hogy  szabad  volt  neki  egy  órára 
a  kertbe  lemenni  s  Erzsike  karján  a  friss  pázsiton 
sétálni. 

—  Ez  a  napsugár,  ezek  a  zöld  füvek  meggyógyíta- 
nának engem,  szólt  Hermine,  testvére  vállára  dőlve ; 
csak  egy  gondolatom  ne  volna. 

—  Majd  elmúlik. 

—  Nehezen  múlik,  s  mikor  az  elfog,  akkor  sárgának 
látom  a  füvet  s  a  napsugártól  fázom. 

—  Nézd,  az  ibolyák  már  nyílnak ;  szólt  Erzsike, 
hogy  testvére  eszméinek  más  irányt  adjon  s  azzal 
lehajolt  a  fűbe  s  néhányat  leszakasztott  e  szerény  gyer- 
mekeiből a  tavasznak,  s  Herminnek  nyiijtá.  Milyen 
pompás  illatuk  van. 

Hermine  megszagolta  a  nyújtott  ibolyákat  s  azzal 
undorodva  veté  el  magától. 

—  Pfuj !  Épen  olyan  szaga  van,  mint  azoknak  a  szi- 
varoknak, a  miket  ő  szítt. 

Erzsike  csodálta  azt  nagyon.  Azokat  a  kedves  ibo- 
lyácskákat  ilyennel  még  nem  rágalmazta  senki.  Nem 
mert  aztán  többet  leszakítani. 

Leültek  Herminnel  egy  kerti  padra,  Hermine  foly- 
tatá  töprengéseit. 

—  Pedig  jobb  volna,  ha  meg  nem  gyógyulnék.  Most, 
hogy  beteg  vagyok,  kíméletből  nem  tesz  senki  szemre- 
hányást, de  ha  semmi  bajom  sem  volna,  atyámnak 
eszébe  jutna,  a  mit  ellene  vétettem. 

—  Rég  megbocsátott  ő  neked. 

—  Tudom,  hogy  te  addig  nem  nyugodtál,  míg  azt 
nem  mondta  neked,  hogy  nem  haragszik  rám  többé ; 
de  nem  felejthette  ő  azt,  valamint  én  nem  bocsáthattam 
meg  magamnak  soha. 

—  Nézd,  épen  jő  felénk,  látod,  hogy  mosolyog  rád 
most  is. 

Ankerschmidt  épen  akkor  jött  feléjük  egy  útkanya- 
rulatnál. 

—  Épen  nem  látom,  hogy  mosolyogna ;  én  azt 
látom,  hogy  haragszik. 

—  Azért  látod  úgy,  mert  a  nap  ellen  van   fordulva. 
Pedig    ezúttal    csakugyan    Herminnek    volt    igaza ; 

Ankerschmidt  arcza  nagyon  borult  volt. 
Olyannak  látta  azt  Eliz  is,  de  nem  akarta. 

—  Gyere  csak,  papa,  kiálta  elé,  csengő,  vidor  cse- 
vegéssel ;  mi  itt  vitázunk  Herminnel,  ő  azt  állítja,  hogy 
te  haragos  vagy,  én  pedig  azt,  hogy  mosolyogsz. 

—  Hó?  Persze,  hogy  mosolygok,  szólt  Anker- 
schmidt, oda  lépve  hozzájuk :  és  megtette,  hogy  jó 
kedvet  mutatott. 

—  De  csak  most  kezdte,  súgá  Hermine  Erzsike 
fülébe.  (Még  apjához  egyenesen  nem  mert  szólni, 
mióta  hazajött.) 

Ankerschmidt  meghallá  e  súgást  s  sietett  őt  meg- 
nyugtatni. 

—  Igen,  egy  kicsit  rossz  kedvem  volt,  mert  épen 
valami  pörös  ügyről  értesítettek,  a  mi  miatt  el  kell 
mennem  Pestre,  s  az  tett  rossz  kedvűvé,  hogy  itt  kell 
benneteket  hagynom. 

—  Látod,  hogy  nekem  volt  igazam,  suttogá  Her- 
mine. A  fű  is  sárga  olyankor,  mikor  én  annak  né- 
zem. 


—  Ne  búsulj  leányom ;  a  míg  én  Pesten  leszek, 
addig  megkérem  az  orvost,   hogy    maradjon   ide   kinn. 

HermJne  ismét  súgva  szólt  Erzsikéhez : 

—  Kérd  meg  atyánkat  szépen,  ne  küldjön  ide  orvost. 
Én  szeretek  beteg  lenni. 

—  Miért  gyermekem?  kérdé  aggódva  Anker- 
schmidt,  s  megsimogatá  Hermine  homlokát ;  miért 
mondod  azt  ? 

Hermine  megint  csak  testvérének  ktíldé    a   feleletet. 

—  Azért,  mert  addig,  a  míg  beteg  vagyok,  atyám 
nem  haragszik  reám. 

—  Oh  édes  gyermekem,  monda  Ankerschmidt,  ma- 
gához karolva  elveszett  gyermekét,  mit  irtózol  te  apád 
haragjától  ?  Az  apa  haragja  méz  és  balzsam  a  sors 
haragjához  képest,  s  te  elébb  érezted  ezt,  mint  amazt. 

Hermine  meghatottan  tekinte  e  szókra  atyja  sze- 
mébe, s  megragadá  két  kezével  annak  kezét. 

—  Igaz,  igaz  ;  rebegé  halkan,  s  azután  lecsüggeszté 
fejét;  és  mi  olyan  későn  tanuljuk  ezt  meg! 

—  Hanem  gyermekeim,  nekem  rögtön  utaznom  kell, 
mert  ez  ügy  igen  sürgetős. 

— ■  Oh  atyuskám  I  szólt  bele  Erzsike,  hova  indulnál 
este  felé  ?  Mi  nem  eresztünk. 

—  Teringettét,  nem  fogadok  ám  szót.  Holnap  reg- 
gel Pesten  kell  lennem,  ha  törik,  szakad. 

—  Éjszaka  rossz  az  út. 

—  Dehogy  rossz.  Hát  a  posta?  egész  éjjel  megy. 
Nem  első  utam  ez  éjjel. 

—  De  hát  miért  sietsz  úgy? 

—  Miért?  Miért?  Mit  értenéd,  ha  megtudnád  is? 
úgy  mondják  diákul,  hogy  «periculum  in  mora>.  Látod, 
már  a  kocsi  is  előjárt.  Menjetek  fel  szobátokba. 
Vigyázz  Herminre,  ha  rossz  idő  van,  ki  ne  jöjjön. 

—  De  hát  útravaló  ruha,  s  egyéb? 

—  Semmi  sem  kell,  minden  van  már  ;  sietett  rövi- 
den végezni  Ankerschmidt,  s  azzal  mind  a  két  leányát 
megcsókolva,    felugrott    a    nyitott   kocáiba,    mely    elé 


négy    csikó-paripa    volt    fogva    s    nagysebesen     elro- 
bogott. 

Hermine  ott  állt  a  bejárat  lépcsőinél  s  el  nem  moz- 
dult onnan  mindaddig,  míg  egy  porfelhőt  lehetett  látni 
a  távolban,  melyet  a  távozó  szekér  maga  után  fölvert. 

Ankerschmídt  azon  porosan,  a  hogy  a  szekérről 
leugrott,  sietett  fel  dr.  Grisákhoz. 

—  Tetszett  a  levelemet  venni  ?  kérdé  a  jogok  ma- 
tador ja. 

—  Az  hozott  ide. 

—  Megértette  méltóságod  a  ben  foglaltakat? 

—  Tökéletesen.  Azon  ember  tehát  port  akar  indí- 
tani, hogy  eltávozott  feleségét  hazatérésre  kény- 
szerítse. 

—  A  polgári  perrendtartás,  az  osztrák  törvény- 
könyv .  .  . 

—  Nem  kérdeztem,  mit  mondanak?  Mit  akar  ez  az 
ember  azzal  ? 

—  Világosan  beszéljek? 

—  Nagyon  kérem. 

-^  Tehát  én  megvallom  őszintén,  hogy  én  e  lépés- 
ben semmi  egyebet  nem  látok,  mint  hogy  Straff  úr 
pénzt  akar  méltóságodtól  kicsikarni. 

—  Nagyon  örülök,  hogy  ön  ezen  a  véleményen  van. 

—  Straff  komisz  fráter,  ezen  nincs  mit  tagadni ; 
méltóságod  igen  derék  ember.  Straff  épen  úgy  meg 
van  győződve  az  elsőről,  mint  a  másodikról,  s  erre 
alapítja  egész  számítását.  Nagysád  kezében  semmi 
olyan  bizonyíték  nincs,  a  mi  törvény  előtt  indokul  szol- 
gálhasson arra,  hogy  egy  nőt  férjétől  elválaszszanak. 
A  nélkül  pedig,  tetszik  ismerni  nagyon  morális  kor- 
mánynézeteinket, nőnek  férjétől  külön  élni  nem  sza- 
bad. Válóperben  mind  a  két  félnek  engesztel  hetién 
gyűlölséget  kell  bevallani  a  biróság  előtt.  Mindaddig, 
a  míg  Straff  úr  azt  mondja,  hogy  ő  a  feleségét  szereti, 
nem  fognak  ellene  semmire  mehetni. 

—  Tehát  kell,  hogy  megvegyük  tőle  ezt  a  szót,  hogy 
•  gyűlöli*  nejét. 

—  Valóban  —  ez  így  szokás. 

—  Nagyon  jó,  mi  lesz  az  ára? 

—  Azt  még  előre  nem  tudhatom,  de  úgy  sejtem, 
hogy  tízezer  forintot  rá  kell  szánnunk  ez   egyezségre. 

—  Megadatik.  Indítsa  meg  az  ügyet  doktor  úr  azon- 
nal ;  a  mint  a  válóper  részünkre  kedvezően  dűl  el, 
szolgálati  díjául  szintén  tízezer  forintot  fog  tőlem 
kapni.  És  most  adjon  papirt  és  tollat,  hadd  írjak  utal- 
ványt bécsi  bankáromnak  s  kötelezvényt  önnek.  Tessék 
diktálni,  hogyan  írjam? 


Xll. 

(Mit  neveznek  archimcdcti  csavarnak  ?) 

Doktor  Grisák  c  rá  nézve  nagyon  kedvező  ajánlat 
után  rögtön,  a  legelső  gyorsvonattal  sietett  fel  Bécsbe. 

Straff  szállására  érkezve,  még  más  régi  ismerősre  is 
talált:  Maxenpfutsch  úr  volt  ott. 

Doctor  Grisák,  a  mint  az  előszobába  belépett,  már 
akkor  mindjárt  az  első  tekintetre  kitalálta,  hogy  hánya- 
dán van  itt  a  dolog ;  tudniillik  a  bútorokon  kivétel 
nélkül  mind  bizonyos  hivatalos  pecsétek  voltak  alkal- 
mazva, a  mi  annak  a  jele,  hogy  itt  hitelezők  jártak. 

Már  az  ajtón  kívül  hallá  Grisák  úr,  hogy  odabenn 
két  ember  nagyon  lármáz,  még  pedig  egyszerre,  hogy 
nem  valami  tréfás  dolog  felett  vitatkoznak,  a  miről 
annál  jobban  meggyőződhetett,  a  mint  az  ajtót  kinyitá 
s  tanúja  volt  azon  jelenetnek,  hogy  a  két  kedves  isme- 
rős oly  közelségből  lármáz  egymásra,  mintha  mind  a 
kettő  föltette  volna  magában,  hogy  ellenfelének  az 
orrával  kell  azt  meghallani,  a  mit  mondanak  neki. 

—  Ah,  uraim,  miről  vitatkoznak  önök  oly  tudomá- 
nyos zélussal  ?  kérdé  tréfásan  doctor  Grisák,  a  láttára 
széthökkent  veszekedőktől.  Mi  a  kétséges  thésis?  nem 
segíthetnék  megoldani  ? 

Míg  a  sodrából  egészen  kihozott  Maxenpfutsch  sza- 
vakat látszott  keresni  méltó  elkeseredése  számára,  addig 
StraflF  vállat  vonva  dugá  kezeit  lábszáröltönye  zsebeibe, 
s  tréfásan  felelt : 

—  Hát  a  tisztelt  barátommal  előadásokat  tartunk  egy- 

másnak  a  váltótörvényből,  s  6  nem  akarja  megérteni, 
hogy  ámbár  ő  foglaltatta  le  legkorábban  a  bútorokat, 
de  ha  egy  másik  utóbb  jött  hitelező  bebizonyította 
azt,  hogy  ezek  a  nőm  bútorai  voltak,  s  a  váltóján  a 
nőm  neve  is  ott  áll,  hát  az  viteti  el.  Ez  már  csak  ter- 
mészetes. 

—  De  ördög,  pokol  I  ordítá  közbe  Maxenpfutsch. 
Ez  nem  tréfál  Tessék  nézni  doctor  úr,  itt  vannak  a 
váltók,  a  mikre  én  ennek  az  embernek  tízezer  forintot 
adtam. 

—  No  no,  csak  ötezret,  hanem  mindig  annyit  íratott. 

—  Én  nem  mondok  semmit !  A  váltók  beszélnek. 
Tíz  darab,  per  ezer  forint.  Mit  érnek  nekem  ezek  a 
rongy  bútorok? 

—  Hát  hisz  én  is  azt  mondom, 

—  De  így  én  ruinált  ember  vagyok ! 

—  Hát  én  nem  az  vagyok? 

—  De  én  meg  nem  foghatom  ennek  az  úrnak  a  jó 
kedvét!  Nekem  minden  pénzemet  kölcsön  veszi,  nem 
tudja  visszafizetni  és  még  kaozagl 

—  Kérem,  kérem,  szólt  dr.  Grisák ;  engedjenek 
engemet  szóhoz  jutni.  Hátha  nincs  még  minden  el- 
veszve. Mennyi  pénzzel  tartozik  Straff  úr  Maxen- 
pfutsch úrnak? 

—  Higyje  el,  doctor,  csak  ötezer  forint  volt. 

—  De  hát  annyit  is  mire  tudott  kegyed  elkölteni? 

—  No  hát  az  ipám  ellen  indított  peremre.  Abba  is 
maga  vitt  bele,  doctor ;  nem  tudta  megmondani,  mikor 
elutasított,  hogy  azért  nem  vállalja  el,  mert  a  vég- 
rendelet annak  a  vén  bolondnak  adott  jogot  élet  és 
halál  fölött? 

—  No  de  arra  csak  nem  költhette  cl  mind  ? 

—  Oh,  hagyja  el  1  ön  tudhatja  jól,  hogy  ha  az  ember 
a  doctor  jurisnak  csak  köszön  is  az  utozán,  már  az 
pénzbe  kerül.  Ha  valaki  krida  alá  jut,  csak  annyit 
mondjon:  «perem  volt»,  igazolva  lesz.  Aztán  meg  ran- 
gomhoz illően  élnem  is  kellett.  Mi    az    az    egynéhány 

ezer  forint  Bécsben  egy  olyan  en\bernek,  a  ki  egy 
méltóságos  úr  leányát  vette  feleségül  ?  Tehetek  én 
arról,  ha  a  méltóságos  úr  nem  adott  semmit? 

—  No  meg  egy  kicsit  kártyáztunk  is,  úgy-e  bár? 

—  No  az  is.  Hát  ki  nem  kártyázik  ?  szeretnék  olyan 
embert  ismerni.  Jó,  hogy  még  azt  nem  vetik  a  sze- 
memre, hogy  szivaroztam  is. 

—  De  ne  az  enyimből  szivarozott  volna  ön  1  ordítá 
közbe  mérgesen  Maxenpfutsch  úr,  kit  csak  az  bosz- 
szantott  leginkább,  hogy  adósa  most  is  cabanost  szí. 

—  Kérek  egy  kis  csendet,  uraim,  szólt  csitítólag 
doctor  Grisák.  Engedjenek  engem  szólni.  Hátha  lehetne 
ez  ügyet  szép  barátságosan  elintézni.  Maxenpfutsch 
úr,  úgy  hiszem,  nagyon  meg  lehetne  elégedve,  ha  az 
ötezer  forintot  és  annak  törvényes  kamatjait  meg- 
menthetné. 

—  Mit  nevez  ön  törvényes  kamatoknak? 

—  No  —  teszem  fel :  tíz  procentot. 

—  Vagy  úgy!  És  mint  gondolja  ön,  doctor  úr? 

—  Az  egészen  tisztelt  barátomtól,  Straff  úrtól  függ. 
Legyen  szíves  ide  figyelmezni,  barátom  uram.  Engem 
Ankerschmidt  úr  ő  méltósága  mcgbizott,  hogy  kezdjek 
válópert  ön  ellen. 

—  De  abból  semmi  sem  lesz,  mert  én  az  asszonyt 
haza  kivánom. 

—  Haza  kívánja  1  üvölte  Maxenpfutsch,  fejét  dühö- 
sen rázva;  hisz  nincs  önnek  egy  széke,  a  mire  le- 
ültesse. 

—  Majd  lesz,  ha  ő  eljön. 

—  Nem  fog  eljönni,  uram,  szólt  nagy  malicziával 
dr.  Grisák ;  Ankerschmidt  önnek  azon  esetre,  ha  e 
válóperben  akadályokat  nem  tesz,  igen  csinos  kerek 
összegecskét  ajánl  kiegyenlítésül. 

—  Hallja  önl  hallja  ön  I  lovalá  StrafiFot  Maxen- 
pfutsch erre  a  szóra. 

Straff  pedig  csak  úgy  félvállról  kérdczé : 

—  Mi  az  a  kerek  összegecske? 

—  Megérdemli,  hogy  összegnek  neveztessék,  szólt 
dr.  Grisák,  mellét  előre  vetve  s  kigombolva  kabátját. 
Itt  az  utalvány  nálam  ;  tessék  olvasni :  « tízezer  forint 
pengő  pénzben*. 

—  Hallja  ön !  Hallja  ön !  nógatá  Maxcnpfutsch 
Straffot.  Tízezer  forint.  Vegye  el,  vegye  el  rögtön. 
Fogadja  el  uram. 

StrafiF  pedig  hidegvérrel,  gúnyosan  felelt  neki : 

—  Fbgadjam  el  úgy-e?  aztán  mindjárt  adjam  oda 
az  egész  tízezer  forintot  önnek?  csókoljon  meg  hát 
legalább  »á  contoo  ezért  a  bolond  gondolatért. 

—  Nem,  nem,  nekem  csak  a  magam  ötezeré  kell. 
Még  a  kamatokat  is  elengedem,  uram !  Tehetek-e 
többet  ? 

—  Ejh,  menjen  ön,  ne  rontsa  az  én  üzletemet !  szólt 
Straff,  eltolva  magától  hitelezőjét  s  azzal  összefont 
karokkal  doctor  Grisák  elé  állt,  s  nagy  lélekzetet  szíva, 
beharapott  ajkai  között,  így  szólt : 

—  Doctor  úr!  Ez  ajánlatára  számítottam.  Tudom  én 
azt  jól,  hogy  ennek  így  «kell»  következni.  Hanem  a 
dolog  még  nincsen  megérve.  Én  nem  vagyok  az  a  bo- 
lond, a  ki  a  mai  verébért  odaadja  a  holnapi  túzokot. 
Elébb  szükséges,  hogy  ez  az  egész  oaffaire*  a  lehető 
legkellemetlenebbé  váljék  Ankerschmidtékre  nézve; 
mert  bizonyos  vagyok  a  felől,  hogy  ha  ma  tízezer  fo- 
rintot ajánlanak,  hogy  tőlem  megszabadulhassanak, 
majd  egy  hónap  múlva  húszezret  fognak  kinálva  kinálni  : 
erről  assecurálom  önt. 

—  De  uram,  kiáltá  egyszerre  Grisák  is,  meg  Maxcn- 
pfutsch is. 

—  És  most  vége  minden  értekezésnek ;  velem  nem 
lehet  többet  beszélni.  Cn  hazárd  játékos  vagyok.  Az 
egész  nyert  tételt  benn  hagyom  a  roulett  tábláján :  áll 
a  tízezer  forint!  Dupla  vagy  semmi!  Húszezret  akarok 
kapni,  vagy  asszonyt  házamhoz.  És  most  ne  is  vitat- 
kozzanak velem  többet,  mert  nekem  hiába  minden  biz- 
tatás, mint  a  beteg  lónak.  Paites    vos  jeus,    messieurs  I 


—  Kérek  egy  szót,  könyörge  még  Maxcnpfutsch  úr 
összetett  kezekkel. 

—  Semmi  többé.  Be  van  zárva  a  bolt  I 

—  Ön  egy  kiállhatatlan  ember  I 

—  Tudom.  Épen  arra  számítok. 
Maxenpfutsch  úr  kétségbeesve  rohant  el  a  szobából, 

de  a  lépcsők  alján  megállt,  megtudni  dr.  Grisáktól, 
hogy  vájjon  lehet-e  reménye  ennek  a  hóbortos  ember- 
nek, hogy  Ankerschmidt  még  azt  a  nagy  áldozatot  is 
meghozza  az  ő  infámis  két  szép  szeméért  ? 

Doctor  Grisákot  pedig  még  ott  tartá  egy  szóra 
Straff. 

—  Kérem,  doctor,  értsük  meg  egymást.  Ön  okos 
ember,  én  is.  Most  olyan  alkalom  van  a  kezünkben,  a 
mit  elhalasztanunk  ostobaság  vo'na.  Ankerschmidt  bizo- 
nyosan szép  honoráriumot  kötelezett  önnek  azon  esetre, 
ha  e  válópert  bevégzi.  Én  nem  okoskodom  a  kék  leve- 
gőbe. Ha  az  egyesség  az  én  ajánlatom  szerint  fogad- 
tatik cl,  én  is  kötelezem  magamat  kegyednek  az  alku- 
dott összegből  tíz  perczent  remuneratiót  adni.  Tehát 
húszezer  forintnál  kétezer  forint.  Az  sem  megvetendő 
honorárium  egy  ilyen  rövid  regényért. 

Doctor  Grisák  látta,  hogy  practicus  emberrel  van 
dolga,  a  ki  érti  a  maga  mesterségét,  s  ennélfogva  mo- 
solygott az  ajánlatra  s  mikor  elváltak  egymástól,  még 
kezet  is  szorított  vele;  azt  mondva,  hogy  «no  majd 
meglássuk*. 

Odalenn  a  lépcsőknél  a  ráleső  Maxenpfutsch  elfogta 
a  lejövő  doctor  urat,  s  korlátozhatlan  tudnivágygyal 
tudakolá  tőle,  vájjon  lehetséges-e,  hogy  úgy  megdup- 
láztassék  az  önkéntes  kölcsön  ?  mire  dr.  Grisák,  ha- 
misan hunyorítva  szemével,  olyasmit  mondott,  hogy 
csak  ő  rá  kell  azt  hagyni,  majd  jó  lesz  minden. 

—  Oh,  ha  még  az  ötezer  forintomat  megkaphatnám 
ön  által,  kedves  doctor  úr,  az  egész  kamatot  önnek 
engedném,  higyjc  el. 

—  ötszáz  forint?  az  is  csak  pénz. 

Doctor  Grisák  ezt  az  ajánlatot  is  registrálta. 
.  Még  aznap  visszautazott  Pestre. 

Ankerschmidt  türelmetlenül  várt  reá  már.  Justinian 
jeles  utóda  előadá,  miképen  járt  el,  hogyan  találkozott 
Straffal,  ki  úgy  látszik  nincs  pénz  dolgában  megszo- 
rulva, mert  Maxenpfutsch  hitelez  neki,  a  mennyit  csak 
kivan ;  ezért  igenis  erősen  tartja  magát  s  nem  akar 
egyezkedésbe  ereszkedni  húszezer  forinton  alul. 

Ankerschmidt  a  szemét  sem  hunyorította  meg  e 
szóra.  Íróeszközöket  kért,  s  még  egy  utalványt  írt  má- 
sik tízezer  forintról. 

—  Tessék,  doctor  úr,  adja    meg  neki,    a   mit   kivánt. 

Doctor  Grisák  el  volt  ragadtatva  a  dolgok  ily  pom- 
pás menetelén  s  még  az  éjszakai  vonattal  visszatért 
Bécsbe. 

Ankerschmidt  azt  mondta,  hogy  meg  fogja  várni 
Pesten,  míg  visszajön ;  ne  időzzék,  ha  lehet,  sokáig. 

Doctor  Grisák  gyorsabb  volt  Hermes  istennél  a  hír- 
vivésben.  Nagyon  sietett  Straffot  az  eredményről 
tudósítani.  Persze  nem  úgy  mondta  el,  a  hogy 
történt. 

—  Nos  uram,  szólt  belépve  hozzá,  mondhatom,  ez 
kemény  munka  volt.  Az  öreg  dühös  volt,  mint  egy 
róka  1  Fuchswild  1  a  hogy  mi  mondjuk.  Szitkozódott, 
majd  megvert. 

Straff  nagyon  egykedvűen  hallgatta  az  előadást,  hátra 
tett  kezekkel  az  egyik  szék  támlájának  dűlve. 

—  Mondhatom,  hogy  nehezen  tudtam  capacitálni, 
szólt  a  doctor  levetve  magát  egy  biróilag  lefoglalt 
székre. 

—  Igazán? 

—  De  végtére  mégis  csak  engedett. 
-Úgy? 

—  Elmondtam  neki,  hogy  leánya  szerencséje  forog 
kérdésben,  elmondtam,  hogy  ön  milyen  rettenetes  em- 
ber, hogy  milyen  boszúálló  természetű,  egy  szóval  le- 
szóltam önt  kegyetlenül  előtte. 

—  Köszönöm. 

—  Bizony  köszönheti  is,  mert  így  értem  cl,  hogy  az 
öreg  kiizzadta  azt  a  másik  tízezer  forintot  is.  Itt  van 
az  utalvány  nálam. 

—  Szép. 

—  Nos,  mit  mond  ön  ehhez? 

—  Semmit. 

—  Semmit?  kérdé  doctor  Grisák,  tenyereit  térdérc 
rakva,  hogy  jobban  megbámulhassa  ezt  az  embert. 
Semmit  sem  mond  arra,  hogy  én  önnek  megnyertem  a 
hazárdjátékát,  s  a  feltett  tízezer  forint  tételt  kétsze- 
rezve hozom  vissza? 

Erre  StrafF  oda  lépett  doctor  Grisákhoz,  s  miután 
ily  confidens  lábra  álltak,  két  kezével  annak  vállára  tá- 
maszkodva, a  mint  a  széken  ült,  így   szólt  az  orra  alá : 

—  Azt  mondom,  doctor,  hogy  a  hol  húszezer  forint 
volt,  ott  harminczezer  is  van. 

—  Micsoda?  kiálta  fel  elszörnyedve  Grisák,  s  fel- 
ugrott a  székről,  mintha  titkos  rugók  vetették  volna  fel. 

—  Ott  harminczezer  is  van.  Ismétlé  hidegvérrel  a 
kalandor. 

—  Meg  van  ön  őrülve? 

-^  Dehogy  vagyok ;  sőt  inkább  nagyon  is  eszemen 
vagyok.  Mit  gondol  ön,  doctor?  Mikor  egy  üzlet  ily 
nagyon  is  «couIant»,  ki  fogná  azt  akkor  berekeszteni? 
ki  zárná  el  a  zsilipet,  mikor  az  az  aranyözön  legjobb 
folyásában  van  ? 

—  De  uram !  kiált  doctor  Grisák,  egészen  magán- 
kívül ragadtatva  a  boszúságtól,  én  nem  tudom,  minek 
nevezzem  önnek  ezen  eljárását? 

—  Minek?  szólt  a  kalandor  cynikus  gunyorral.  Hát 
ennek  a  neve  « archimedesi  csavar*  ;  —  nincsen  vége. 
Soha  se  haragudjék,  kedves  doctor ;  én  ismerem  a  ma- 
gam embereit,  bizonyosra  játszom.  Aztán  önnek  sem 
lehet  rám  semmi  panasza ;  ma  kétezer  forintot  kapna 
tőlem,  néhány  nap  múlva  fog  kapni  hármat. 

—  No   —   ön    ördöngös   egy   ficzkó.   Már   én    nem 

merném  így  túlfeszíteni  a  húrt.  Azonban  én  megkísér- 
tem még  egyszer  Ankerschmidtet  engedékenységre 
hangolni ;  ha  azonban  <5  azt  találja  mondani,  hogy  már 
most  nem  ád  semmit,  tessék  utána  menni  Amerikába, 
ha  ő  elviszi  a  leányát  oda,  vagy  legrosszabb  esetben 
tessék  hazahozni  az  asszonyt :  engemet  ne  okoljon  ön. 

—  Oh  az  öreg  fogatlan  oroszlán  egyiket  sem  fogja 
tenni :  nem  utazik,  nem  válik  meg  leányától.  Megváltja 
magát  harmincízezer  forinttal  s  quittek  vagyunk. 

—  Én  csak  annyit  mondok  önnek,  szólt  dr.  Grisák, 
hogy  imádkozzék,  nehogy  ma  látott  légyen  utoljára. 

—  A  viszontlátásig,  édes  doctor!  szólt  kezet  szo- 
rítva Straff  Grisákkal,  s  még  csak  ki  sem  kisérte  az  elő- 
szobába. 

Érezte,  hogy  most  ő  a  helyzet  ura. 

Doctor  Grisák  haza  érve  Pestre,  szállásán  találta 
már  Ankerschmidtet. 

Azon  kezdte,  hogy  rágyújtott  szörnyen  gazemberczni 
azt  a  raffinirozott  zsebmetszőt. 

—  Ne  beszéljen  felőle,  kérte  őt  Ankcrschmidt. 
Mondja  el  röviden,  mit  végzett  vele  ? 

—  A  gaz  szemfényvesztő,  a  mint  látta,  hogy  készek 
vagyunk  húszezer  forintot  megadni  neki,  vérszemet 
kapott  s  ismét  feljebb  csigázta  követeléseit ;  most  már 
harmincííezer  forintot  kér. 

Ankerschmidt  nem  jött  dühbe.  Nyugodtan  elővonta 
tárczáját. 

—  Előre  tudtam.  Gondoskodtam  újabb  utalványról, 
mely  tízezer  forintról  szól.  Vigye  ön  neki,  s  minthogy 
nagyon  valószinűnek  találom,  hogy  a  midőn  azt  fogja 
ön  mondani,  hogy  ime  harminczezer  forintra  is  ráállok, 
akkor  meg  negyvenezret  fog  kérni,  tehát  elővigyázat- 
ból  még  egy  negyedik  tízezer  forintos  utalványt  is  adok 
önnek.  Elégítse  ki  teljesen. 

Doctor  Grisák  átlátta,  hogy  ez  a  katonaember  prac- 

ticus  és  egyúttal  sentimentalis;  «practico-sentimentaIis». 

Szépen  remboursirozta  a  két  új  tízezres   utalványt  s 

most  már  egy  methodjsta  komolyságával  állítá,  kinél  a 
mondott  szó  esküvel  egyenértékű,  hogy  de  már  ezen 
az  áron  csakugyan   teljesen   biztos  a  kivánt  eredmény. 

—  Hát  csak  tessék  sietni  vele, 

Doctor  Grisák  már  ekkor  hat  éjszaka  egymásután 
nem  aludt  egyebütt,  mint  a  waggonban  ;  hanem  a  hol 
ügyletről  volt  szó,  ott  ő  nem  sokalta  a  fáradságot.  Biz- 
tosítá  a  lovag  urat,  hogy  csak  menjen  haza,  a  legköze- 
lebbi telegramm,  a  mit  Bécsből  fog  kapni,  a  legörven- 
detesebb  sikerről  fogja  tudósítani. 

Ebben  meg  is  nyugodott  Ankerschmidt  s  haza  uta- 
zott a  családjához. 

Doctor  Grisák  pedig  harmadszor  is  felrepült  a  resi- 
dentiába. 

Ezúttal  első  dolga  volt  assistentiát  venni  maga  mellé  ; 
elébb  felszedte  Maxenpfutschot,  kinek  is  nem  rukkolt 
elő  a  legjobb  hírrel,  hanem  az  egyptomi  hét  sovány 
tehén  egyikének  az  ábrázatjával  kapaczitálgatá,  hogy 
érje  be  az  eredeti  tőkéjével,  örüljön  neki,  ha  azt  meg- 
kaphatja, ő  aztán  viszont  magára  vállalja,  hogy  StrafFot 
insinuálja  a  controversia  complanálására. 

Csakugyan  rá  is  vette  Vendel  in  urat,  hogy  írásba 
adja,  miszerint  kész  felében  kiegyezni  a  váltó  követe- 
léseire nézve.  Ekkor  fűzte  aztán  karjára  s  vitte  Straff 
szállására.  Vendelin  még  nem  tudott  semmit  az  archi- 
medesi csavarról,  mely  húszról  harminczezerre  emelte 
a  követelést. 

—  No,  ön  szerencsés  kópé !  ön  Fortuna  kegyencze ! 
E  szókkal  tárt  ajtót  Straff  barátjára  doctor  Grisák.  Ön 
ugyan  elmondhatja,  hogy  burokban  született!  Kár  ön- 
nek a  lutrira  nem  rakni,  minden  nagy  nyerőt  ön 
csípne  el. 

Straff  látva  Grisák  ragyogó  arczát,  maga  sem  tartóz- 
tatta magát  egy  önelégült  mosolygástól. 

—  Oh  a  nagy  lutrin  csak  az  együgyűek  nyernek,  én 
ott  játszom,  a  hol  okos  embereké  a  szerencse.  Mi  jót 
hoz,  doctor? 

—  Hát  azt  kérdem  legelébb  is,  hogy  mit  enged  ön 
a  harminczezer  forintból  ? 

—  Harmincz  ....  vakkant  fel  e  szóra  Vendelin  úr, 
de  a  torkán  akadt  a  többi. 

—  Egy  fillért  sem.  Válaszolt  szilárdul  a  rendfthetlen 
férfiú. 

—  Nem  tréfál  ön  ? 

—  tn  a  teljes  harminczezer  forintot  kérem. 
Maxenpfutsch  úr  még  csak  most  lett  harozképessé  a 

nagy  ijedségtől,  neki  rohant  Straffnak  s  átölelte  nya- 
lábra. «Mit  gondol  ön,  barátom?  Hisz  a  minap  csak 
húszat  kért.  Ne  kötekedjék !  Fbgadja  el !  Én  mondom, 
hogy  fogadja  el  U 

—  Ejh,  ne  beszéljen  ön  az  én  ügyembe.  Hagyjon 
békét.  Az  egészet  vagy  semmi. 

Doctor  Grisák  nagyon  tréfás  kedélyben  volt  ma. 

—  S  ha  én  önnek  itt  huszonkilenczezer  kilencz- 
százkilenczvenkilencz  forintot  és  két  húszast  letennék 
az  asztalára,  nem  fogadná  el  ön  az  egy  húszas  hijjával  ? 

—  Nem. 

Maxenpfutsch  úr  kétségbe  volt  esve. 

—  Uram  !  Ne  legyen  ön  bolond.  Ihol  van.  Ihol  van. 
Én  magam  kész  vagyok  hozzátenni  azt  a  hiányzó 
húszast. 

E  minden  komikum  határát  meghaladó  nyilatkoz- 
ványa  a  nagylelkűségnek  homeri  hahotára  egycsíté  a 
két  másik  férfiút.  A  tréfa  tökéletes  volt,  Vendelin  úr 
nagy  buzgalmában  majd  az  egyik,  majd  a  másik  úrnak 
akarta  markába  nyomni  azt  az  egy  húszast,  mely  egye- 
düli differentia  volt  már  közöttük. 

Itt  már  látnivaló,  hogy  az  egyezség  tökéletesen  be 
van  fejezve. 

—  No  hát  uram,  szólt  doctor  Grisák  kedélyesen 
mosolyogva,  midőn  jól  kimulatta  magát,  ha  ön  oly 
megátalkodott,  hogy  nem  akar  harminczezer  forintot 
elfogadni,  hát  én  megmutatom,  hogy  ön  még  sem  fog 
harminczezer   forintot   kapni,  hanem  —  negyvenezret. 

Jókai  :    Ar    ú)    fMdctúr.  1^ 


Ezzel  diadalmasan  vágta  ki  a  tárcsájából  elővont 
négy  utalványt  az  asztalra. 

Maxenpfutsch  úr  arcza  e  látványra  egyszerre  galva- 
nicus  niosolyra  torzult,  a  mi  azután  nagyon  mulatságos 
phxnomenon  volt,  ha  valaki  vigyázott  rá,  hogy  e  göm- 
bölyű torzmosolygásból  hogy  nyúlt  le  négy  másodperce 
alatt  ismét  haragosan  duzzogó  fancsali  képpé.  Az  ju- 
tott eszébe,  hogy  «de  ha  tudtad  azt,  mi  a  patvarért 
vettél  rá  engem,  hogy  tízezer  helyett  ötezerrel  ér- 
jem be?» 

Mi  pedig  azt  kérdhetnék  méltán  a  doctor  úrtól, 
hogy  ha  látja,  miszerint  Straff  harminczezerrel  meg 
van  elégedve,  mit  áll  elő  neki  a  negyedik  utalványnyal 
is,  a  mit  csak  szükséges  árverés  esetére  bízott  rá  vé- 
dencze?  ha  eszünkbe  nem  jutna,  hogy  néha  az  eszé- 
lyesség  parancsolja  az  áldozatokat,  már  pedig  eszélyes- 
ség  azt  gondolni,  hogy  mikor  Straff  tíz  procentot  igér, 
azt  harminczezertől  fizesse-e,  vagy  negyvenezertől  ? 

—  Most  aztán  egy  szava  sincs  önnek  többé  úgy-e? 
kérdé  fensőbbség  érzetével  doctor  Grisák  Straff  urat. 

—  Parancsolhat  ön  velem,  szólt  ez,  minden  szolgá- 
latra készen. 

—  Tehát  legalább  is  egy  okmányt  kell  szerkeszte- 
nünk, melyben  ön  elismeri,  hogy  neje  iránt  engesztel- 
hetetlen gyűlölettel  viseltetik ;  vele  élni  nem  akar,  s  az 
elválásba  beleegyezik. 

—  Tegye  ön  fel,  doctor  úr,  a  hogy  legjobbnak  látja, 
én  aláírom. 

Doctor  Grisák  leült  és  extempo  fogalmazott. 

—  Helyesli  ön  így? 

—  El  sem  olvasom ;  ha  önnek  jó,  nekem  jó. 

—  Nem  tudna  ön  némely  olyan  tényeket  is  felhozni, 
a  mik  önt  a  törvény  előtt  gyűlöletes  színbe  állítanák  s 
még  jobban  indokolnák  a  nő  gyűlöletét? 

—  Oh  igen  szívesen,  csak  tessék  írni.  Elismerem 
először  is,  hogy  őt  verni  szoktam. 

—  Mivel?  kérem. 

—  Néha  az  óra  pondusának  a  zsinórját  csavartam  a 
kezemre  s  az  ólommal  ütöttem. 

—  Ah,  ez  erős. 

—  Azután.  Bezártam  reggel  s  estig  nem  adtam  neki 
enni. 

—  Ez  is  igen  jó. 

—  Továbbá:  elvettem  tőle  erővel  a  jegygyűrűjét  s 
szemeláttára  a  szobaleánynak  az  ujjára  húztam. 

—  Ah.  No  elég  lesz  már. 

—  Ha  tetszik,  akár  még  erősebbeket  is  diktálhatok. 

—  De  már  ez  elég  erős.  A  többit  bízza  ön  reám. 
Majd  lefestem  én  önt  úgy,  hogy  maga  is  megborzad 
tőle. 

—  Kétlem. 

—  Egyébiránt  elég  lesz  ez  a  nyilatkozat;  mi  ketten 
előttemezzük  Maxenpfutsch  úrral,  erre  aztán  akár  fel- 
akaszszák  önt. 

Straff  úr  olyan  hidegvérrel  diktálta  az  infámiákat 
saját  magáról,  mintha  csak  egy  harmadik  jelen  nem 
lévő  embert  kellene  rágalmazni ;  még  egy  szivart  is 
kiszítt  mellette. 

Legelébb  doctor  Grisák  írta  alá  az  okmányt  mint 
tanú,  aztán  Maxenpfutsch  úrnak  adta  kezébe  a  tollat, 
hogy  írja  ő  is  oda  a  nevét.  Az  is  megtörtént. 

Akkor  aztán  átengedte  a  széket  Straff  úrnak. 

Straff  nagy  lanyhasággal  letette  magát  a  székre ;  kö- 
zelebb húzta  az  asztalhoz,  végig  futotta,  magában 
dönögve  a  sorokat  ötödéből,  hatodából ;  azután  rábillen- 
tettc  a  fejét,  mint  a  ki  helyesli  az  egészet.  Akkor 
kezébe  vette  a  tollat,  meghegyezte,  ablak  felé  tartotta, 
nincs-e  pihe  rajta?  belemártotta  a  kalamárisba  s  meg- 
próbálta neutrális  papirszelcten,  hogyan  fog?  Akkor 
aztán  neki  fogott;  nagy  kanyarítást  mért  a  tollal  a 
légben,  a  kezdőbetű  rajzolásának  indulva.  Ott  megálla- 
podott. Megint  neki  hajolt,  megint  meggondolta  magát. 
Utoljára  lecsapta  a  tollat  és  felugrott. 

—  Ejhl  nem  irom  alál 

—  Mit  mond  ön?  kiáltanak  rá  egyszerre  két  ol- 
dalról. 

—  Most  már  nem  írom  alá  —  hatvanezer  forinton 
alul! 

Azzal  ízekre  tépte  az  okmányt  s  elszórta  széjjel  a 
szobában. 

Ankerschmidt  oly  jókedvű  volt  odahaza,  hogy  « ma- 
darat lehetett  volna  vele  fogatnia,  a  hogy  mi  szoktuk 
nagy  parasztosan  mondani. 

Mint  ki  bizonyos  arról,  hogy  a  legjobban  intézte  el 
dolgát  s  a  leggonoszabb  boszorkánynyomástól  menekült 
meg.  Ah  e  gondolatba  volt  foglalva  sértett  büszkesége, 
megalázott  becsérzete,  apai  szeretete,  ebben  összpon- 
tosult mindaz,  a  mit  fájdalomban,  szégyenben  és  meg- 
boszulhatlan  haragban  érzett.  És  ime  mindettől  meg- 
menekült potom  negyvenezer  forintért.  Nem  nagy  ár 
az  előtt,  a  ki  ért  hozzá. 

Fel  is  vidult  kedvétől  a  ház ;  mikor  a  gazdának 
örömét  látja,  átveszi  azt  minden  cseléd,  mindenkire 
elterjed  az. 

De  legbámulatosabban  látszott  a  sympathicus  hatás 
a  család  betegén.  Hermine  néhány  nap  alatt  annyira 
magához  tért,  hogy  mindenki  megcsodálta. 

O  volt  most  Ankerschmidt  gyöngédségének  kivá- 
lasztott tárgya.  Látszott,  hogy  ő  körüle  forognak  az 
eszméi. 

—  Hiszen  semmi  baj  sincs  már;  monda  reggelen- 
kjnt,  midőn  leányát  szobájában  meglátogatta.  Ne  félj, 
leányom,  levetjük  azt,  a  mi  bennünket  bánt,  mint  egy 
ócska  ruhát,  és  nem  fog  bántani  többet.  Egy  nap,  két 
nap  múlva  olyan  örvendetes  hírt  fogunk  hallani,  hogy 
ünnepet  tartunk  bele.  Tánczolni  fogunk  !  Igenis.  Mu- 
zsika lesz  a  háznál.  Czigányokat  hozatok,  a  legjobb 
bandát.  Az  fogja  húzni  és  megvendégelek  minden 
embert,  még  a  kikre  haragszom  is !  Nem,  azon  naptól 
nem    lesz    kire    haragudnom.    Pfuj !    csak    egy   volt,    s 

arról  nem  fog  beszélni  senki.  Csak  te  gyógyulj  meg 
akkorra,  mert  tánczolni  kell  azon  a  napon  minden  em- 
bernek. 

Az  öreg  úr  azt  is  közölte  leányaival,  hogy  egy  te- 
legrammot vár  Bécsből,  doctor  Grisáktól,  a  mi  azt  az 
örvendetes  hírt  fogja  hozni. 

S  miután  ennyit  elmondott,  nagyon  erős  Wertheim-  és 
Wiesc-féle  szekrénybe  kellett  volna  elzárva  tartania 
titkát,  hogy  abból  Erzsike  legalább  annyit  ki  ne  vegyen, 
miszerint  bizonyos  egyezségről  van  szó,  melynek  foly- 
tán Hermine  férje  beleegyezik  jó  pénzért,  hogy  nejétől 
törvényesen  elválaszszák. 

S  ha  már  ennyit  tudott  Erzsike,  az  megint  nagy 
szívtelenség  lett  volna  tőle,  ha  azt  apródonkint  nem 
tudatta  volna  Herminnel ;  úgy  hogy  elvégre  a  két  test- 
vér olyan  jól  tudta  a  titkot,  mint  maga  az  apa,  s  épen 
olyan  nyugtalansággal  vártak  az  érkezendő  telegrammra, 
mint  ő  ;  annyival  kevésbbé  segíthetve  magukon,  hogy 
a  míg  apjuk  mindennap  kétszer  eléje  lovagolt  az  érke- 
zendő telegrammnak,  hogy  azt  még  a  stafétás  lovas 
tarisznyájában  elfoghassa,  addig  nekik  helyükbe  kellett 
azt  várni,  nehezen  fékezhető  türelemmel. 

Úgy  járt  azután  Ankerschmidt  ezzel  is,  mint  a  nyug- 
hatatlan vadász,  ki  el-elhagyogatja  leshelyét  s  épen 
akkor  nincs  ott,  mikor  a  vad  megjelen.  Valahol  az  útban 
elkerülte  a  lovast,  ki  a  postaállomásról  érkezett,  s  midőn 
a  nehezen  várt  telegramm  megérkezett  a  kastélyba, 
akkor  ő  épen  nem  volt  honn. 

A  ki  valaha  távirati  sürgönyt  kapott,  az  tudja,  hogy 
mi  különbség  van  a  közt  és  egy  közönséges  postai  levél 
közt  a  kedély  fölizgatása  műtételében  ?  Egy  rejtélyes 
izenet,  a  minek  tudása  oly  sürgetős  volt,  hogy  a  villá- 
mot kellé  megkérni,  hogy  vigye  odább  ?  Tudósítás, 
mely  a  légen  keresztül  jött ;  melylyel  várni  nem  lehe- 
tett, melynek  nagy  örömet,  nagy  meglepetést,  nagy 
gyászt,  nagy  ijedelmet  lehet  hirdetni. 

Kinek   ne   reszketett  volna   a  keze,    midőn    az  első 

telegramm  borítékját  felszakítá?  Ki  ne  félt  volna  először 
beletekinteni  ? 

No,  de  ez  a  sürgöny  nem  az,  a  mitől  félni  lehet. 
Ez  örömhírt  hoz,  mely  előre  tudva,  jósolva  van  már; 
ez  az,  a  mire  vártak  napokon  át ;  ez,  a  mivel  egy  család 
boldogsága  újra  vissza  lesz  adva. 

Ankerschmidt  nem  volt  odahaza :  a  vevényt  pedig 
nyomban  alá  kellett  írni,  mert  a  sürgönyhozónak  ki  kell 
mutatnia,  hogy  hány  perczre  érkezett  meg  ?  mennyire 
igyekezett  sietni  a  rábízottal?  ez  az  ő  érdemeinek  a 
versenytere.  A  vevényt  tehát  atyja  honn  nem  létében 
Herminnek  kellett  aláirni ;  a  sürgönyt  ő  vette  át. 

Hogy  dobogott  a  szíve,  hogy  kigyulladt  az  arcza, 
midőn  azt  kezében  tártál  Ez  hát  a  levél,  mely  élte 
nyugalmát  visszaadja ;  ebben  van  megírva,  hogy  ő  neki 
szabad  lesz  még  valaha  boldognak  is  lenni. 

Ki  venné  rossz  néven  a  sokat  szenvedett  nőtől,  hogy 
egy  ily  hírt  minél  előbb  óhajt  olvasni  ? 

A  két  nővér  tanácsot  tartott  a  sürgöny  felett,  ha 
szabad-e  ezt  nekik  atyjuk  nélkül  feltörni  és  elolvasni  ? 

Az  osztrák  büntető  törvénykönyv  az  idegen  levelek 
feltörésére  nagy  büntetést  szab :  de  másfelől  meg  való- 
szinű,  hogy  Ankerschmidt  nem  fogja  őket  e  criminalitá- 
sért  törvény  elébe  állítani. 

Hisz  a  titok  úgy  sem  titok  már ;  s  ha  valakit  érdekel, 
hát  az  legelső  sorban  bizonyosan  maga  Hermine. 

Erzsike  ugyan  azt  az  ó-konzervativ  észrevételt  tette, 
hogy  ámbár  a  levélben  foglalt  titok  az  ő  tulajdonuk, 
tán  mégis  meg  kellene  várni,  míg  azt  a  papa  alkotmá- 
nyos úton  maga  át  fogja  nekik  szolgáltatni ;  de  Hermine 
azt  veté  ellen,  hogy  ő  addig  meghal  nyugtalanságában, 
míg  a  papa  megérkezik. 

Erzsike  ugyan  az  ilyen  neme  ellen  a  terrorizálásnak 
ünnepélyesen  óvást  tett,  hanem  azért  mégis  oda- 
kölcsönözte himző-ollóját  a  pecsétfel  metszési  állam- 
csinyhez. 

Rircsa  levél  I   Egészen   kék  plajbászszal   van    irva ; 

mintha  azt  akarná  mutatni,  hogy  a  tclegrafos  oly  siet- 
ségben van,  miszerint  nem  ér  arra  sem,  hogy  a  tollát 
untalan  a  tintába  mártogassa. 

Herminc  reszkető  kézzel  tárta  fel  a  sürgönyt,  s  bele- 
tekinte. 

Hamar  elolvashatta,  csak  ennyi  volt  benne : 

•  Straff  nem  enged.  Újra  követel.  Pokoli  ember.  Nem 
tudok  vele  mit  csinálni.  Dr.  Grisák.» 

Erzsike  átellenben  ült  testvérével  a  kis  kerek  asz- 
talka mellett,  s  látta,  hogy  Hermine  arcza  e  pillanat 
alatt  hogy  válik  halálra ;  mintha  egy  sötét,  hideg  kéz 
egyszerre  letörülte  volna  arczárói  ez  élet  minden 
színét. 

Hirtelen  kikapta  kezéből  a  sürgönyt  s  elhajítá.  Késő 
volt :  a  méreg  szívig  hatott ;  csak  annyi  ideje  volt  még, 
hogy  a  székéről  aléltan  lehanyatlót  karjaiba  foghassa  fel. 

A  hazaérkező  Ankerschmidtet,  a  mint  lováról  le- 
ugrott, azzal  a  hírrel  fogadták,  hogy  leánya  ismét  beteg 
lett,  elájult,  még  most  sem  birták  eszméletre  hozni. 

A  postaállomáson  megtudta  már,  hogy  a  sürgönyt 
elküldték. 

Sietett  fel  egyenesen  leányai  szobájába.  A  fáradt 
nyögés  egy  küzdő  ajkairól  már  az  ajtón  keresztül  hang- 
zott elé. 

Erzsike,  apja  lépteit  hallva,  eléje  sietett. 

—  Mi  történt?  kérdé  az  apa  remegő  ajakkal.  Erzsike 
eléje  mutatta  a  felbontott  sürgönyt,  s  csak  ennyit 
szólt : 

—  ó  olvasta  ezt. 

Ankerschmidt  egy  pillantást  vetett  az  átvett  levélbe, 
s  azután  összegyűrve  azt  markában,  csüggedten  só- 
hajtá: 

—  Akkor  meg  van  ölve. 

Straff  úr  a  múltkori  scéna  után  csaknem  összevere- 
kedve doktor  Grisákkal  és  Maxenpfutschcsal,  azt  gon- 
dolta ki,  hogy  két  napig  nem   ment  haza  a  szállására. 


Csak  a  harmadik  nap  estéjén  szólt  be  a  házmester- 
hez, hogy  hányszor  kereste  azóta  Grisák  és  Maxen- 
pfutsch  úr? 

A  doktor  úr  kereste  azóta  nyolczszor,  Maxenpfutsch 
úr  pedig  minden  félórában,  még  éjfélkor  is. 

Ezt  gondolni  lehetett. 

Straff  föltette  magában,  hogy  még  ma  sem  fog  otthon 
hálni. 

Pedig  már  az  elmúlt  két  éjszakát  is  egy  sörkorcsmában 
a  padon  hálva  tölte,  mert  pénze  nincs  a  fogadóba  szállni. 

Egész  disponibilis  cassája  áll  egy  legújabb  divatú 
negyedrész  bankóból,  melyből  nem  igen  futja  ki  vacso- 
rára egyéb  egy  pár  Kreuzerwirstlinél,  obligát  seres 
stiblivel  együtt. 

A  kalandor  nevette  magában  a  dolgot,  a  mint  az 
utczán  végig  lőgérezett. 

« Nincs  több  egy  felnégyelt  bankó  töredékemnél  s 
azon  gondolkozom,  hogy  két  pár  krajcíjáros  kolbászt 
hozassak-e  és  egy  pohár  sört,  meg  egy  stinkadorest, 
vagy  egy  pár  virslit,  de  két  pohár  sört  és  semmi  stin- 
kadorest?* 

« Pedig  csak  ki  kellene  a  kezemet  nyújtanom,  hogy 
rögtön  negyvenezer  forint  legyen  a  markomban  s  akkor 
beülhetnék  az  első  hotelbe  s  olyan  traktát  csaphatnék, 
hogy  híre  menne. » 

« Negyvenezer  forint  szép  pénz.» 

«De  ha  négyezret  ki  kell  adnom  Grisáknak,  ötezer- 
ötszázat Maxenpfutschnak,  ezerötszázat  apró-cseprő 
hitelezőknek,  harminczezer  sem  marad  belőle. » 

« Hanem  az  mégis  szép  pénz.» 

«Még  azzal  is  nagyságosuraznak  akárhol.* 

«De  hátha  még  várunk,  s  engedjük  nőni  a  füvet. » 

«Az  az  archimedesi  csavar  szép  találmány.* 

«lgen  jó  az,  mikor  az  embert  olyan  nagyon  utálják, 
mint  engem  Ankerschmidt.* 

«ó  elég  gazdag  ember,  marad  neki  még  egy  milliója, 
ha  azt  a  hatvanezer  forintot  kidobta  is.» 


Legbámulatosabban  láhzotl  a  hatás  a  család  belegén. 


Jókai  :  Az  új  földesúr. 


144.  lap. 

«A  leányát  pedig  nagyon  szereti. » 

«Ha  már  valaki  kétharmadát  megtette  az  útnak,  való- 
szinűbb,  hogy  a  harmadikát  is  előre  teszi  meg,  mint 
hogy  a  két  elsővel  hátramenjen. » 

«És  hát  legrosszabb  esetben  is  a  negyvenezer  forint 
már  itt  van ;  azért  csak  az  üres  tárczát  kell  kinyitni, 
hogy  berepüljön.* 

« Tehát  csak  az  a  kérdés  még  :  vájjon  még  ma  Kreuzer- 
wirstli-e  és  hatvanezer  forint,  vagy  pedig  negyvenezer 
és  pompás  vacsora  ?»  .  .  . 

No  ha  erre  a  kérdésre  nehéz  volt  a  határozatot 
hozni,  tehát  a  sors  kegyeskedett  segítségére  jönni  egy 
nemtő  alakjában,  a  kit  mi  Maxenpfutsch  név  alatt 
ismerünk. 

—  Megkaptam  önt  valahára  ?  kiáltá  egyszerre  valaki 
félöröm,  féldüh  hangján  az  őgyelgőre,  s  midőn  a  gal- 
léron kapott  férfiú  hátratekintett,  Vendelin  barátját  látta 
maga  előtt.  No,  csakhogy  ráakadtam !  Kerestem  önt 
mindenütt;  minden  korcsmában,  minden  kávéházban, 
a  hova  járni  szokott ;  lesbe  álltam  a  szállása  előtt.  Hol 
volt  ön,  hol  rejtőzött?  No  már  most  nem  szabadul 
tőlem,  a  míg  doktor  Grisákkal  ki  nem  egyezik. 

S  menten  alá  is  dugta  kezét  Straff  úr  karjának,  ekként 
bizonyítva  be,  hogy  e  barátságos  érintkezésből  tényleg 
nem  lehet  menekülni. 

—  De  uram !  pattogott  Straff,  mit  erőszakoskodik 
velem?  Ön  nekem  nem  gyámapám,  hogy  oda  vigyen, 
a  hova  nem  akarok  menni. 

—  No  no  no  ;  csak  semmi  tüzeskedés  !  Majd  mind- 
járt meg  fogja  ön  tudni,  hogy  mije  vagyok    én   önnek. 

—  Hát  hitelezőm  no  1  Ugyan  nagy  érdem.  Én  nem 
félek  ettől  a  nemétől  a  fenevadaknak.  Pereljen  ön  be. 

—  Csak  legyen  szépen  nyugodt.  Nem  vagyok  önnek 
hitelezője.  Nézze,  itt  a  levél  a  zsebemben,  ebben  kül- 
döm mind  a  tíz  váltót  Ankerschmidtnek.  O  majd  ki- 
fizeti azokat  nekem.  Tanácsot  is  adok  neki,  hogy  mit 
csináljon  velük.  Ne  pörölje  be  egyszerre,   hanem  csak 

mindig  egyet-egyet;  ön  soha  sem  fog  fizetni,  hanem 
becsukatja  magát.  A  hitelezőnek  joga  van  önt  egy  évig 
saját  költségén  csukva  tartani.  Egy  év  múlva  bepereli 
önt  a  másik  váltóval,  akkor  önt  megint  becsukják  és  így 
tovább.  Tíz  évig  van  ön  biztosítva  koszt  és  kvártély 
felől,  ha  addig  meg  nem  unja.  Mégis  vagyok  én  önnek 
valamije,  ugyebár? 

StrafF  egészen  képesnek  hitte  Vendelin  barátját  e  fe- 
nyegetés kivitelére,  a  hogy  a  szemei  forogtak. 

—  Akkor  aztán  nincs  szüksége  Ankerschmidtnck 
önnel  egyezkednie.  Meg  lehet  ön  c  felől  nyugodva, 
mert  az  adósok  börtönébe  nem  parancsolják  a  felesé- 
get a  férje  oldalához.  Hát  jön-e  doktor  Grisákhoz, 
kedvesem  ?  hee  ? 

—  Majd  meglátom. 

—  De  nézzen  utána,  hogy  rögtön  meglássa,  mert  én 
miss  Natalie  férje  vagyok,  s  az  engem  megöl,  ha  vagy 
a  pénzt  nem  viszem  haza,  vagy  önön  boszút  nem  állok. 

Ez  csakugyan  erős  indok  volt.  A  kit  otthon  oly  ve- 
szedelem vár,  az  nem  gyakorolhat  az   utczán  irgalmat. 

—  No  —  hát,  az  ördög  nevében  —  menjünk! 

—  Végtére  I  Hanem  én  nem  tágítok  ám  öntől. 

—  Nem  bánom,  menjünk  karon  fogva.  Hol  van  szállva 
dr.  Grisák? 

—  Az  arany  báránynál. 

—  Odáig  gyalog  nem  mehetünk;  bérkocsit  kell  fo- 
gadnunk. 

—  Nagyon  jó,  legalább  annál  kevésbbé  szökhetik  ön 
el  tőlem. 

—  Van  önnél  pénz? 

—  Oh  igen.  Ámbár  ez  az  ön  kiadása  volna  igazság 
szerint. 

—  Valóban  ? 

—  No,  de  nem  bánom,  ha  megfelezzük. 

—  Hahaha!  Megfelezzük?  Alig  hiszem,  hogy  nálam 
kifussa. 

—  Hát  mennyi  pénze  van? 

—  Egy  firtli  ... 

—  Egy  firtli  ?  Semmi  több !  És  nem  akar  negyven- 
ezer forintot  elfogadni  ?  No  ön  csakugyan  ördöngös 
ficzkó!  Az  utolsó  garasig  hagyja  menni  a  játékot. 

—  Itt  jön  egy  bérkocsi.  Aztán  csak  arra  az  egyre 
kérem,  hogy  ne  jöjjön  be  velem  ezúttal  Grisákhoz :  ön 
mindig  rontja  a  maga  spieszburgeres  mohóságával  az 
én  üzletemet.  Mikor  az  ember  alkuszik,  úgy  kellene 
tennie,  mintha  nem  volna  szüksége  arra,  a  mit  követel. 
Ön  képes  volna  kivakkantani,  hogy  az  utolsó  fillérem- 
nél vagyok,  s  még  lealkudtatna  az  eddig  megajánlott 
összegből. 

—  No  jó.  Be  nem  megyek  önnel.  De  az  ajtóig  el- 
kísérem, a  míg  belép ;  mert  én  már  mindent  fölteszek 
önről. 

—  Hanem  már  most  kináljon  meg  egy  szivarral, 
mert  nekem  nincs. 

Néhány  perez  múlva  az  arany  bárány  fogadó  előtt 
szállt  ki  a  bérkocsiból  Orestes  és  Pylades. 

A  kapus,  Vendelin  úr  örömére,  monda,  hogy  a  doktor 
itthon  van :  épen  most  kapott  egy  telegrammot. 

RÍ  is  kisérte  StrafiFot  mindjárt  a  mondott  numeróig, 
s  csak  akkor  nyugodott  meg,  midőn  látta  őt  belépni  az 
ajtón.  Azután  lement  a  bérkocsishoz  s  elszánta  magát 
a  bérkocsiban  ülve  várni  meg  barátját,  míg  kijön. 

Straff  úr  doktor  Grisákot  az  ablak  felé  fordulva  ta- 
lálta, ki  úgy  látszik,  nagyon  érdekes  tanulmányt  talált 
abban,  hogy  este  az  utczai  lámpásokat  nézegesse. 

—  Szép  jó  estét,  doktor !  köszönt  az  érkező. 
Grisák  a  vállán  keresztül  nézett,  s  azt  mondta  rá,  hogy  : 

—  Servusl 

( —  Um,  be  nagyra  tartja  magát.) 
Straff  úr  nagy  bizalmassággal   veté  le  magát  a  pam- 
lagra s  discursust  kezdett. 

—  Nos  doctor?  Hát  mit  csinál  az  archimedesi  csa- 
var? Széna-e  vagy  szalma?  —  Negyven-e,  vagy  hat- 
van? 

Erre  hirtelen  megfordult  a  sarkán  a  doctor,  s  üre- 
geiből kikelt  szemekkel  meredve  a  kérdezőre,  dühösen 
förmedt  rá : 

—  Elmehet  már  ön  zabot  hegyezni  Sziléziába !  Nem 
kell  már  önnek  se  archimedesi  csavar,  se  negyvenezer 
forint,  se  negyven  réz  krajozár.  Ma  reggel  meghalt 
önnek  a  felesége. 

Azzal  odaveté  eléje  a  telegrammot. 

«Hermine  éjfél  után  három  órakor  meghalt.* 

Straffnak  legelőször  is  az  jutott  eszébe :  nem  lehet-e 
mesterfogás  a  doctortól,  az  ő  megijesztésére ;  hátha  ő 
maga  táviratoztatott  így  magának  megrendelésre? 

Ennélfogva  mosolyogva  kérdezé : 

—  Nem  lehet  ez  tréfa,  doctor  úr? 

De  már  ez  aztán  kihozta  türelméből  a  jámbor  Trc- 
boniánt : 

—  Takarodjék  ön  innen ;  ön  ostoba,  marha,  gazem- 
ber !  Az  ön  veszett  őrültsége  tizennégyezerötszáz  forin- 
tot lopott  ki  a  zsebemből,  a  mi  már  benne  volt.  Ön 
szemtelen,  akasztófáravaló,  stb.  stb.  stb. ! 

Hallott  ugyan  már  Straff  úr  hasonló  hizelkedéseket 
másutt  is ;  de  oly  compact  tömegben,  mint  ezúttal, 
még  soha. 

Végül  a  düh,  mely  oroszlánokat  szül,  annyira  poten- 
tiázta  doctor  Grisák  tetterejét,  hogy  midőn  a  phrasi- 
sokból  kifogyott  volna,  nehogy  azokat  elől  kelljen  kez- 
denie; megragadá  Straff  barátját  nyakánál  fogva,  s  úgy 
kilökte  az  ajtón,  hogy  az  kettőt  ugrott  bele. 

Straff  úr,  e  barátságtalan  expeditio  után,  a  mint  a 
lökés  közben  félszemére  csúszott  kalapja  alól  előre  te- 
kintett, a  mint  két  keze  ujjbegyeit  mellénye  zsebébe 
dugta,  elmosolyodva  monda  magában : 

«E  szerint  mégis  csak  a  Kreuzcrwirstlinél  kell  ma- 
radnunk!* 

Azzal  fütyörészve  haladt  le  a  lépcsőn, 

A  mint  Vendelin  úr  megpillantá,  ugrott  ki  a  kocsi- 
ból s  sietett  eléje. 

—  Na  ?  Na  I  Megvan  ? 

Midőn  e  kétségbeeséssel  és  leménynyel  torzított 
arczot  megpillantá  Straff  úr,  meg  nem  állhatta,  hogy 
hangosan  fel  ne  kaczagjon.  Megfogta  a  két  vállát  a 
bámuló  férfiúnak,  úgy  kaczagott  a  szeme  közé : 

—  Hahahaha,  hahahaha !  ön  nagyon  mulatságosan 
járt,  kedves  barátom.  Az  éjjel  meghalt  a  feleségem. 
Agyiő  negyvenezer  forint.  Már  most  fiakkercztessen, 
a  hova  akar. 


Xlll. 

(Az  a  hant,  mely  ide  köt.) 

És  ha  az  élők  cl  akarnák  hagyni  ezt  a  hazát,  a  ha- 
lottak visszatartanák  őket! 

Ankerschmidt  akkor  tudta  csak  meg,  mennyire  sze- 
rette leányát,  mikor  az  a  ravatalon  feküdt  már. 

Olyan  könnyű  azt  kimondani :  « elűzlek,  kitagadlak, 
elfeledlek !»  hanem  aztán  mikor  ott  van  fehéren,  némán, 
halottan,  s  zárt  ajka  szól:  « feledj  hát!»  akkor  nehéz 
azt  elviselni. 

Mint  a  kétszerkettő  négy,  olyan  világosan  bebizo- 
nyítja azt  az  ész,  hogy  a  vádlott  hibázott,  vétkezett, 
méltó  volt  a  bünhődésre;  nem  volt  más  megoldása  az 
életnek;  jót  tett  vele  az  Isten,  hogy  magához  vette,  — 
de  csak  nehezen  fekszik  az  emlék  a  szíven  örökké, 
s  évek  múlva  is  visszahozzák  az  álmok  az  eltűnt  alakot, 
bizonyságot  tesznek  róla,  hogy  nem  olyan  könnyű  el- 
múlni, mint  meghalni. 

Szemébe  mondja  az  álmodó  az  álomképnek  :  «te  már 
nem  élsz,  meghaltál,  láttalak  eltemetni*  :  nem  ügyel  az 
arra;  újra  eljön,  tesz-vesz,  mint  szokta  élve,  ébren,  s 
beleavatkozik  az  élet  dolgaiba. 

Ankerschmidt  nagy  hivatalt  vállalt,  midőn  leánya 
mef^halt. 

Éjjelét,  nappalát  ez  foglalta  el. 

Tudós  doctorokat  hozatott,  kik  a  holttestet  bebalzsa- 
mozzák ;  művészeket,  kik  sírboltot  építsenek  neki ;  míg 
az  el  nem  készül,  addig  nem  lesz  temetés. 

Maga  jegyezte  fel  egy  könyvbe  mindazoknak  a  ne- 
veit, kik  a  halottat  meglátogatták,  s  albumot  készíttet 
a  levelekből,  mik  gyászjelentésére  válaszul  érkeztek. 
Első  helyen  állt  azok  közt  az  öreg  Garanvölgyié,  má- 
sikon Aladáré. 

Mikor  a  sírbolt-tervet  elkészíté  az  építész,  ő  maga 
indult  ki  annak  alkalmas  helyet  keresni. 

Patak  partján,  a  zúgó  ér  mellett  választotta  ki  leánya 
örök  fekhelyét,  a  hol  a  fűzfák  úgy  szeretnek  egymással 
•susogni.  A  szomorú  fűzek  nagyon  fognak  ottan  nőni. 
A  patak  mindig  fogja  dúdolni  az  örök  álomdalt  az 
alvónak. 

A  mely  nap  a  sírbolt  alapját  elkezdték  ásni,  meglá- 
togatta Ankerschmidt  urat  Garanvölgyiék  kasznárja. 

Elmondta  a  kegyes  férfi,  a  mit  Isten  rábízott,  hogy 
a  szomorkodókat  vigasztalja  vele,  s  azután  áttért  arra, 
a  miért  urasága  küldé. 

—  Nagyságos  uram,  a  tekintetes  Aladár  úrfi  köszön- 
tésével jövök. 

—  Köszönöm. 

—  Tetszik  tudni,  hogy  az  Aladár  úrfi  indzsellér  .  .  . 

—  Tudom. 

—  ó  ezt  az  egész  határt  össze-vissza  mérte  egy 
időben,  csak  úgy  mulatságból,  úgy  hogy  azt  is  tudja, 
melyik  ház  esik  magasabban,  melyik  alacsonyabban 
egész  falu  hosszant. 

-Úgy? 

—  Az  ám  .  .  .  Csodálatos,  hogy  ő  azt  is  tudja,  hogy 
a  nagyságos  úr  kastélyának  az  erkélye  épen  egyenlő 
magas  vonalban  esik  az  öreg  úr  pádimentumával. 

—  Szép. 

—  De  nem  locskálkodni  jöttem  én  ide  nagyságos 
uramhoz  ilyen  szomorú  alkalmatossággal,  hanem  azért, 
hogy  megtudtuk,  miképen  a  nagyságos  úr  kriptát  mél- 
tóztatik építtetni  az  Istenben  boldogult  Hermine  tens- 
asszony  számára,  s  tudtára  esett  Aladár  úrfinak,  hogy 
a   patak    mentében    tetszik    építkezni ;  ő   tehát    azért 

küldött  engemet  ide,  hogy  erríJl  beszélném  le  nagyságos 
urat,  mert  azt  a  helyet,    mikor  a  Tisza   kiont,  kctölnyi 
magasan  ellepi  a  víz,  s  a  drága  hamvakat  el  fogná  seperni. 
Ankerschmidt  csak  akkor  kezdett  rá  figyelni. 

—  Mikor  a  Tisza  kiont? 

—  Igenis.  Minden  ötödik-hatodik  évben  el  szokta 
venni  azt  a  részt. 

—  De  hiszen  most  új  védgátaink  vannak. 

—  Nem  érnek  azok  semmit.  Nem  mi  csináltattuk  .  .  . 
Elég  az  hozzá,  az  ér  mellékét  a  föld  árja  felveszi,  az 
nem  sírboltnak  való. 

Ankerschmidt  kedvetlenül  hallgatá  az  ellenvetéseket, 
neki  olyan  kedvencz  eszméje  volt  az.  A  lombos  fűzfák 
a  hűvös  parton. 

—  Azért  a  tekintetes  úr  azt  az  ajánlatot  teszi,  hogy 
ha  nagyságod  sírboltot  akar  emeltetni,  tessék  elfoglalni 
a  nyírdomb  napkeleti  felét,  melynek  napnyugati  olda- 
lába a  Garanvölgyi  család  sírboltja  van  építve.  Az 
egészen  száraz,  vízmentes  hely,  s  olyan  szép  ott  a 
szomorú  nyírfák  alatt. 

Ankerschmidt  megköszönte  az  ajánlatot,  s  elfogadta. 

Tehát  a  szomorú  nyírfák  alatt ! 

A  domb  egyik  fele  a  régieké ;  a  másik  fele  az  új 
földesúré. 

Ugyanazon  fehér  levelű  fák  susognak  az  6  halottja 
fölött,  a  mik  a  régen  alvók  szellemeivel  már  ismerősök. 

Egy  hét  alatt  készen  kellett  lenni  az  épületnek. 
A  holtak  sietsége  nagy. 

Egy  hét  múlva  ment  végbe  a  temetés.  Párosult  abban 
a  pompa  és  gyász.  Papok,  énekesek  messze  földről ; 
virágok  a  föld  minden  zónáiról ;  arany  és  selyem  a 
koporsón,  fáklyák  és  lobogó  czímerek ;  csak  a  köny 
telt  ki  hazulról. 

Ankerschmidt  katona  ember  volt ;  katonának  emberek 
előtt  sírni  nem  szabad. 

Az  ő  szaván  nem  volt  szabad  megérezni  annak,  hogy 
e  hang  most  temetésre  vezényel. 

Mikor  a  gyászmenet  a  sírbolt  elé  ért,  mikor  a  ko- 
porsót leeresztették  az  üregbe,  mikor  a  nagy  kőfedelet 
rábocsátották  az  üreg  nyílására,  mikor  az  utolsó  Ámen 
elhangzott  fölötte,  akkor  Ankerschmidt  vette  fel  az  első 
göröngyöt,  hogy  a  sírdombra  hajítsa. 

És  ez  a  hant  az,  mely  nem  ereszt  bennünket  odább. 

Ez  a  göröngy  tart  bennünket  idekötve,  mely  halot- 
tunkat takarja ;  ez  a  göröngy  avatja  fel  a  földet,  melyet 
eddig  csak  tapodtunk,  hazánkká,  melyet  térdelésünk 
szentel.  Ez  a  göröngy  magyaráz  meg  mindent,  a  ki 
még  ezt  nem  értette. 

E  naptól  fogva  Ankerschmidt  lovag  bár  hová  távo- 
zott volna  is  a  föld  kerekén,  visszavonta  ót  egy  hon, 
egy  táj,  egy  domb,  egy  hant,  a  mit  meghalt  leánya 
sírjára  dobott. 

XIV. 

(A  kOzSs  baj.) 

Az  életben  maradt  leány  öröklé  testvére  részét  nem- 
csak vagyonban,  de  atyja  szeretetében  is. 

Ankcrschmidt  a  temetés  után  ott  marasztal á  doctor 
Grisákot  (ki,  ha  nem  csalódunk,  a  legőszintébb  könye- 
ket  sírta  a  halott  felett)  s  azon  tanácskozott  vele,  hogy 
Erzsikét  fiusítsa.  Ha  nőül  megy,  akkor  is  viselje  nevét, 
utódai  az  apai  név  mellett  az  anyait  is. 

Két  nap  foglalkoztak  e  tervvel :  másnap  délben,  épen 
fekete  kávé  után  ellátogatott  Kampós  uram. 

A  hőkeblű  férfiú  élénk  piros  arcza  szokottnál  hevül- 
tebb,  üstöke  a  rendesnél  borzoltabb  és  csapzottabb 
volt;  valami  nagy  sietségben  jöhetett. 

—  R)gadj  Isteni  jó  barátom.  Mi  jót  hozott?  Kö- 
szönté Ankerschmidt. 

—  Hogy  van  inspector  ür?  Kérdezte  doctor  Grisák. 

—  Köszönöm.  Csak  kasznár  vagyok  ;  felelt  két  oldalra 
meghajtva  magát  Kampós  uram  s  sietve  húzott  elő  egy 
levelet  victoriája  zsebéből.  Engedelmet,  méltóságos  úr, 
Aladár  úrfitól  kaptunk  most  egy  levelet,  mely  igen 
sürgetős;  az  il^u  teins  úr  azt  írja,  hogy  e  levél  tartal- 
mát tudassuk  méltóságoddal  is ;  a  mit  különben  is  meg- 
tettünk volna,  mert  ez  ügy  méltóságodat  jobban  érdekli, 
mint  minket. 

—  Mi  lehessen  az?  kérdé  doctor  Grisák,  kíváncsian 
orrára  csíptetve  lorgnonját. 

—  Engedelmével  fel  fogom  az  egész  levelet  olvasni. 

Tehát:  « Kedves  bátyám.  A  Tisza  árja  gyorsan  emelke- 
dik. Tokajból  vett  tudósítások  szerint  még  mindig  nö- 
vekedő áradástól  tarthatunk.  Ha  még  két  lábnyira  nő, 
a  füzesi  töltést  épen  a  zsilipnél  át  fogja  hágni,  ha  ugyan 
a  zsilip  addig  kiállja,  miután  már  eddig  is  inognak  a 
levert  czölöpök.  A  mi  vidékünkre  ez  beláthatlan  baj 
lenne,  mert  a  Nagy-Kunság  felől  a  túlparton  erős  véd- 
gátak vannak  emelve,  s  így  a  Tisza  arra  nem  önthetvén 
ki,  olyan  helyeket  fog  árjával  meglátogatni,  a  mik  még 
soha  sem  láttak  árvizet:  mint  ezt  már  több  helyen 
bámulva  tapasztalják.  Ha  pedig  e  gáton  áttör  a  víz, 
bátyám  szérűs  kertjéig  meg  nem  áll ;  még  egy  láb  emel- 
kedéssel a  juhaklokat  is  felveszi,  s  két  lábnyi  áradással 
a  szobákban  van.  Azért  jó  lesz  elővigyázati  rendszabá- 
lyokhoz nyúlni.  Szerencsérc  a  szérűs  kert  erős  fecske- 
rakással van  kerítve,  s  a  ház  előtti  kőkerítés  is  kiállja 
a  próbát,  három  láb  magas  trágyarakás  köröskörül 
visszatartja  az  árvizet.  E  felől  rögtön  intézkedni  taná- 
csos, mert  ez  a  mi  védgátunk  nagyon  rosszul  biztat. 
A  kapukat  trágyatöltéssel  eltorlaszolni  akkor  is  elég  idő 
lesz,  a  mikor  már  híre  fut  a  gátszakadásnak.  Kérem  e 
felől  a  szomszéd  urat  is  rögtön  tudósítani,  mert  az  ő 
kastélya  épen  hetedfél  lábbal  fekszik  mélyebben,  mint 
a  bátyám  laka,  s  neki  sokkal  több  oka  van  az  önvé- 
delemre.* 

Doctor  Grisák  azt  válaszolta  erre  a  levélre,  hogy  az 
lehetetlen. 

—  De  ide  van  írva,  kérem  alássan ;  bizonyítá  a 
kasznár,  végig  simítva  tenyerével  a  levelet.  Itt  van. 

—  Elhiszem,  hogy  ott  van  ;  de  azért  nem  lehet  igaz. 

—  Micsoda?  Hogy  Aladár  úrfi  ne  mondana  igazat? 
szörnyedt  fel  Kampós  uram.  Ah,  tekintetes  úr,  akkor 
nem  tetszik  őt  ismerni. 

—  Én  nem  mondom,  hogy  készakarva  ír  valótlansá- 
gokat, de  csalódhatik,  mint  minden  ember.  Hiszen  hol 
van  ide  a  Tisza  ? 

—  Hat    mérföldnyire.   Igen,   de    a  tenger  meg  sv:nz 

mérföldnyire  van,  azért  mégis  megmondja  Aladár  úrfi, 
hány  lábbal  fekszik  a  mi  tornyunk  gombja  magasabban 
a  tenger  színénél.  Aladár  úrfi  kitanult  mérnök,  kérem 
alássan.  Első  hónapban  ez  ernyői  czszáz  forint  fizetést 
kináitak  neki  a  Tisza  szabályozásnál ;  ha  ő  azt  mondja, 
hogy  árvíz  lesz  a  falunkban,  hát  akkor  az  lesz ;  mert 
Aladár  úrfi  azt  érti. 

Doctor  Grisák  egyszerre  mérnökké  lett  rossz  ked- 
vében. 

—  Én  is  értem.  Én  is  tudom,  mi  az  a  nivellálás. 
Nálunk  Csehországban  is  vannak  árvizek. 

Kampós  uram  rettenetesen  sértve  érezte  erre  a  szóra 
nemzeti  büszkeségét. 

—  Csehországban  árvizek?  Micsoda  árvizek?  Egy 
kis  patak  megdagad,  ha  nagy  zápor  esett  s  elhordja  a 
kis  hidacskákat ;  másnap  megint  helyére  megy.  Mi  az 
egy  magyarországi  árvízhez  képest !  Azt  tessék  meg- 
nézni, mikor  minálunk  árvíz  van !  Tenger  az,  a  min 
gályázni  lehet.  Aztán  akkor  tessék  beszélni  csehországi 
árvizekről. 

—  Oh,  édes  tiszttartó  úr,  a  világért  sem  akarom  el- 
vitatni ezt  a  dicsőséget  Magyarországtól,  hanem  csak 
azt  akarom  mondani,  hogy  állhat  egy  folyó  vize  hat 
lábbal  a  tér  felett,  melyet  átszel,  ha  a  gátak  erősek, 
semmi  veszély  sem  támadhat. 

—  Igen,  de  az  új  gát  nem  erős,  a  pilóták  már  is  in- 
gadoznak. 

Itt  Ankerschmidt  is  közbe  szólt  dr.  Grisákhoz  for- 
dulva. 

—  Azon  védműveket  pedig  az  ön  védencze  ké- 
szítette. 

Dr.  Grisák  nagyon  kellemetlenül  érezte  magát  e 
figyelmeztetés  által  érintve. 

—  Azok  bizonyosan  elég  jók  is,  sietett  bizonyítani 
a  dr.  juris  azon  jeles  jog-maxima  szerint:  «si  fecisti, 
nega».  Tudja,  édes  kasznár  úr,  a  mérnök  urak  mind 
olyanok,  egyik  a  másik  munkáját  mindig  ócsárolja.  Még 


soha  sem  találtam  olyan  indzscllért,  a  ki  az  előtte 
ottjártnak  a  munkáját  elvetendőnek  ne  nyilatkoztatta 
volna. 

De  már  ezt  nem  állhatta  tovább  Kampós  uram. 
Mélyen  megsértve  hajtogatá  össze  a  levelet  s  eldugta 
zsebébe. 

—  Engedelmet  kérek,  nem  akarok  a  fiskális  úrral 
disputálni,  bn  csak  méltóságodnak  akartam  átadni  ez 
izenctet,  kötelességemhez  képest.  Ha  méltóztatik-e  azt 
figyelembe  venni,  vagy  nem,  az  méltóságodnak  a  dolga. 
Mi  részünkről  már  megtettünk  minden  intézkedést. 
Most  sietnem  kell  még  a  tanyákról  felhajtatni  a  birká- 
kat a  majorsági  udvarra. 

—  De  csak  nem  oly  sürgetős  tán  a  baj  ?  kérdé  An- 
kerschmidt,  ki  maga  is  nagy  mértékben  hihetetlennek 
találta,  hogy  ez  a  sok  szép  zöld  mező,  a  mi  most  is 
virágosán,  tarka-barkán  terül,  a  merre  a  szem  lát,  pár 
nap  alatt  tengerszinné  válhasson. 

Kampós  uram  vállat  vont. 

—  Egyébiránt,  biztatá  Ankerschmidtet  Grisák  úr, 
egy  ilyen  kastélynak,  mint  méltóságodé,  még  az  árvíz 
sem  ártana  meg.  Egészen  más  az  olyan  ős  paloták 
sorsa,  miket  vályogból,  meg  polyvás  sárból  építettek ; 
azok  persze  mind  rendre  omlanak ;  de  ezt  egy  bécsi 
építész  emelte,  ezt  nem  ingatja  meg   minden  kis  tréfa. 

Kampós  uram  türelmének  ez  volt  a  kegyelemdöfés. 
Már  hiszen  fiskális  úr,  a  mi  házunkat  az  igaz, 
hogy  csak  idevaló  pallér  építette,  nincs  azon  semmi 
czifra  kívül ;  de  azt  mondhatom,  mert  ott  voltam,  hogy 
olyan  téglából  épült,  mint  a  porczellán,  csak  úgy  pen- 
gett ;  a  vasat  sem  kiméltük  annál,  s  a  javát  válogattuk 
hozzá  a  fenyőfának.  Azt  is  láttam,  mikor  az  a  híres 
bécsi  architectus  ezt  a  kastélyt  emelte  ;  láttam,  micsoda 
téglákat  égettek  hozzá  ;  láttam,  hogyan  rakták  meg  az 
oszlopok  közeit  törmelékkel ;  láttam,  milyen  keveset 
ügyeltek  arra,  hogy  a  fundamentumot  mélyebbre  ássák, 
mert    alatta   homok    van ;   s    azt    mondom,    hogy   árvíz 


i6i 

napján  nem  laknám  égy  óráig  ebben  a  kastélyban,  ha 
ingyen  nekem  adnák.  Engedelmet  kérek  méltóságodtól, 
hogy  így  kimondom  az   igazat. 

—  De  ispán  úri  pattant  fel  dühösen  dr.  Grisák. 

—  Megyek  már,  mert  ha  soká  maradok,  még  kul- 
csárnak szólít,  monda  felczihelődve  Kampós  uram  s 
még  egyszer  bocsánatot  kért  Ankerschmidttől,  ki  szépen 
megköszöné  a  hozott  tudósítást,  s  azt  mondta,  hogy 
majd  személyesen  fog  meggyőződést  szerezni  a  veszély 
mekkoraságáról,  s  még  ma  ki  fog  kocsizni  a  Tiszára. 

Grisák  úrnak  erre  a  hírre  rögtön  nagy  mehetnékje 
támadt.  Eszébe  jutott,  hogy  holnap  sürgetős  megjele- 
nési határideje  van  Pesten.  Ankerschmidt  nem  is  ma- 
rasztotta nagyon,  hiszen  Erzsike  maradhat  még  egy 
ideig  leánynak,  nem  oly  sürgetős  az  a  fiúvá  létei. 

A  doctor  jurjs  lázas  sietséggel  iparkodott  kocsira 
jutni,  még  Ankerschmidt  tréfált  vele,  hogy  tán  attól 
tart,  hogy  már  itt  reked  ? 

ö  azonban  csak  délfelé  szánta  rá  magát,  hogy  Ic- 
kocsizzék  a  Tiszára ;  a  mi  jó  négyes  fogatával  öt  óra 
alatt  megtörtént. 

Midőn  az  országútról  lekanyarodva,  a  töltés  felé 
vette  irányát,  messziről  láthatá,  hogy  száz  meg  száz 
ember  jön,  megy,  talyigát  tolva,  rőzsecsomagokat  czi- 
pelve,  több  helyeken  karóütő  bakok  működnek  ütenyrc 
hangzó  kiáltozás  mellett,  s  a  réteken  anyaggal  terhelt 
szekerek  hordják  a  töltéshez  valót  egymásután. 

A  mint  a  töltés  elejéhez  ért,  egy  gubás  ember 
megállíttatá  hintaját  s  becsülettudó  szóval  tudakolá 
tőle: 

—  Mit  tetszik  itt  akarni  ? 

Ankerschmidt  nem  haragudott  meg  ez  interpellátióért, 
hanem  felelt  rá  illően  : 

—  A  munkát  akarom  megnézni. 

—  Szabad  kérdeznem,  hová  való  urasága  ?  Tiszán 
innen,  vagy  túl  ? 

—  Innen. 

—  Ákkof  jól  vart.  Nem  mondaná  meg  becsületes 
nevét,  ha  szépen  kérném? 

—  Szívesen.  Én  vagyok  Ankerschmidt. 

—  Úgy?  Az  úr,  a  ki  Garanvölgyi  úr  szomszédja. 
Akkor  leszállhat,  a  kocsi  itt  marad ;  annak  nem  szabad 
a  töltésre  jönni. 

—  Kinek  a  parancsa  ez? 

—  Az  ifjú  Garanvölgyi  úré,  az  itt  a  mérnök ;  most 
annak  fogadunk  szót.  Mert  most  nagy  úr  ám  a  Tisza ! 
S  ha  megharagszik,  annak  a  generális  se  parancsol, 
hanem  csak  az  indzsellér. 

Ankerschmidt  egészen  helyesnek  találta  a  gubás 
embernek  azon  okoskodását,  hogy  mikor  az  elemekkel 
szükséges  küzdeni,  akkor  a  mérnök  vezényszavát  fo- 
gadja minden  ember ;  —  s  a  mint  az  új  töltésre  felhá- 
gott, kénytelen  volt  elismerni,  hogy  a  Tisza  valóban 
igen  nagy  úr. 

A  felháborodott  szőke  folyam  a  közepén  egészen 
kidomborodva  zúdult  nyílsebesen  gátjai  közt  alá. 

A  töltésen  kívül  maradt  topolyfák  koronái,  miknek 
csak  a  hegye  látszott  már  ki  a  vízből,  mutatták,  mek- 
korát kellett  annak  néhány  nap  alatt  áradni. 

A  nagy  száguldó  víz  szinén  egyetlen  hajót,  egy  jár- 
művet sem  látni,  máskor  e  hely  malmokkal  szokott 
rakva  lenni,  a  mik  sorjában,  mint  vadludak  a  légben, 
libegnek  a  kék  víz  fölött ;  terhes  hajókat  vontatnak 
n\áskor  alattságra  fogott  lovak ;  míg  vízmentében  már- 
marosi  oláhok  tutajai  szoktak  csendesen  vízmentén 
szállani ;  közben  egy-egy  könnyű  gőzös  füstje  is  jelt 
ád  a  távolból,  míg  a  part  mentében  halászcsónakok 
vontatják  a  kivetett  háló  apacsúrját,  mely  magasan  áll 
ki  fanyelével  a  vízből ;  —  most  mind  ez  eltűnt.  A  mal- 
mok összezúzva,  letépve  lánczaikról,  a  járművek  partra 
vontatva,  az  egész  víz  színe  járatlan,  még  csak  az  egyik 
partról  a  másikra  átjáró  komp  sem  próbálkozik  a  víz 
erejével.  A  kötél  feszesen  megdagadva  húzódik  egyik 
parttól  a  másikig ;  a  varjuk  százával  ülnek  rajta  sorban. 

mintha  az  ő  számukra  volna  az  csupán  ottan.  Csak  néha 
rémlik  meg  az  egymás  hátára  tolakodó  hullámok  között 
valami  fekete,  a  mi  a  vízből  kétes  alakú  félrészszel  ki- 
látszik. Az  ember  találgatja,  mi  lehetne  az?  darab  fa? 
házból  elhozott  bútor,  vagy  holt  ember? 

És  a  parton  mindenki  úgy  dolgozik,  úgy  izzad,  mintha 
hadjáratban  hányna  sánczot  ellenség  tábora  ellen : 
nyikorgó  talyigakcrék  sírása,  csattogó  sulyok-bak  pufFo- 
gása  több  az  emberzajnál,  a  ki  mind  nem  ér  rá  most 
a  beszédre,  midőn  a  Tisza  a  gát  utolsó  araszát  mossa. 

Ankerschmidt  első  tekintetre  megértett  annyit,  hogy 
a  munka  legsürgősebb  része  abból  áll,  miszerint  egy 
zsilip  torkolatát,  mely  nem  látszik  eléggé  biztosnak, 
hátulról  húzott  nyúlgáttal  kerítsék  el ;  s  e  gát  már 
annyira  is  ment,  hogy  csak  a  rőzseborítékot  fonják 
még  oldalára. 

—  Ott  jön  a  mérnök  úr  maga  ;  szól  a  gubás  ember, 
egy  szemközt  jövő  alakra  mutatva,  kiben  Ankerschmidt 
a]ig  ismerte  volna  meg  ezúttal  Garanvölgyi  Aladárt, 
ha  előre  nem  figyelmeztetik  rá ;  annyira  ki  volt  az  for- 
gatva minden  úrias  alakjából  a  sok  nap  és  éjen  át  rajta 
száradt  sártól,  öltözete  meglépve,  kopva  a  rőzseemel- 
getéstől,  kalapja  formátlan  az  esőtől  s  hangja  rekedt  a 
kiabálástól. 

Kevés  asszony  szeretne  ez  emberbe,  ha  így  látná  ;  de 
a  ki  egyszer  már  szereti,  az  még  jobban  megszeretné. 

—  Jó  estét,  méltóságos  úr!  üdvözlé  a  fiatal  mérnök 
Ankerschmidtet.  Kegyed  nem  hitt  levelemnek,  ugy-e 
bár  ?  s  eljött  személyesen  meggyőződni  a  baj  felől. 
Tehát  tessék  körül  nézni. 

—  Fbgadj  Isten,  szólt  Ankerschmidt,  levetve  szarvas- 
bőr keztyűjét,  hogy  az  ifjú  feltört  tenyerét  ne  keztyűs 
kézzel  szorítsa  meg.  Úgy  hiszem,  hogy  eleget  láttam. 
Avad-e  még  a  Tisza  ? 

—  Ma  csak  öt  hüvelyket  áradt ;  valahol  a  túlsó  par- 
ton gátat  kellett  szakítania,  mert  tegnap  Tokajnál  egy 
lábat  nőtt. 


JJnkerschmidt  a  rőzseköteg  másik  végén  ült. 
Jókai  :  Az  új  földesúr.  ,69.  lap. 

—  S  az  ránk  nézve  könnyebbség,  ha  a  túlsó  parton 
ronthat  gátat  a  víz? 

—  Természetesen,  mert  akkor  amarra  szabad  folyást 
kap  ;  valamint  amazoknak  is  az  a  menekülésük,  ha  min- 
ket önt  ki  a  Tisza. 

—  Tehát  e  szerint  mi  most  mind  a  két  parton  egyen- 
lőn imádkozunk  :  uram  Isten,  vidd  a  bajt  a  másik  partra  ! 

—  Sőt  többet  is  teszünk,  mint  imádkozunk. 

—  Iparkodunk  megerősíteni  töltéseinket. 

—  Az  volna  a  leghelyesebb  ;  de  annál  sokkal  rövi- 
debb és  költségtel  énebb  munka,  meggyöngíteni  az  át- 
ellenes part  védműveit.  —  Nem  ütközött  meg  rajta 
méltóságod,  hogy  kiállított  őreim  feltartóztatták? 

—  Ah  tehát  azok  őrök  lettek  volna?  Valóban  egy 
a  nevemet  tudakolta  és  azt,  hogy  innen  lakom-e  vagy  túl  ? 

—  S  csak  azután  bocsátotta  fel  a  gátra,  hogy  meg- 
tudta ön  kilétét. 

—  Itt  egészen  táboriasan  megy. 

—  Kénytelenek  vagyunk  vele.  Nem  csupán  az  elem- 
mel van  dolgunk  ;  hanem  emberekkel  is.  Mind  az 
innenső,  mind  a  túlsó  parton  százezerek  egész  évi 
keresménye,  háza,  birtoka,  mindene  van  koczkára  téve. 
A  veszélyt  csak  egy  hosszú  földsáncz  választja  el  tő- 
lünk. Ha  ezt  a  földsánczot  valamelyik  oldalon  áttörheti 
az  ár,  akkor  a  másik  oldal  Te  Deumot  énekelhet,  mert 
ő  megmenekült ;  hanem  az  elveszett  oldalon  aztán 
milliókra  megy  a  pusztítás.  A  kétségbeesés  pedig  rossz 
tanácsadó. 

—  Csak  nem  tart  ön  attól,  hogy  a  túlsó  partról  át- 
jöjjenek s  gátjainkat  elszakítsák? 

-  Az  is  megtörténhetik,  hanem  az  ellen  őrök  van- 
nak kiállítva,  mint  rendes  harc^  idején.  Nálam  katonai 
rend  van ;  éjjel  minden  száz  lépésnyire  őrtűz  ég  s 
puskás  őrök  czirkálnak  a  gáton,  a  meddig  felügyelésem 
terjed  ;  hanem  azt  tudhatja  ön,  hogy  nem  azok  a  leg- 
veszélyesebb merényletek,  miket  fegyverrel  lehet  vissza- 
verni. Majd  egy  gazdag  úr  jön  elénk,  ki  fényes  pénz- 

Összeget  kínál,  titokban,  bizalmasan  s  nem  kivan  érte 
egyéb  szolgálatot,  mint  hogy  itt  vagy  ott,  a  mi  hibát  a 
mérnök  észrevett,  azt  ne  lássa  meg.  Ha  az  árvíz  kitör, 
azt  mondják,  szerencsétlenség;  ki  bizonyíthatja  be, 
hogy  azt  a  mérnök  előre  látta  ?  ki  vizsgálhatja  a  szivek 
és  vesék  titkait?  Ha  az  ily  csábítót  elutasítjuk,  jönnek 
szakértő  tanácsadók,  kik  a  jáiatlan  mérnököt  úgy  el- 
ámítják, úgy  tévútra  vezetik,  hogy  egészen  másutt  erő- 
dít, mint  a  hol  szükség  van  rá.  Nem  győzöm  az  ilyen 
embereket  kergetni  a  tanyámról.  Máskor  jó  emberek 
ezek,  jó  pajtások,  de  a  veszély  roszszá,  ravaszszá 
teszi  az  embert,  ha  valami  féltője  van.  Hála  Isten- 
nek, nekem  semmim  sincs.  Tán  én  sem  volnék  jobb  a 
többinél. 

—  De  miért  nem  erősítik  meg  inkább  a  zsilipeket, 
mint  hogy  új  töltést  hánynak  föl  mögötte  ?  kérdezé 
Ankerschmidt  Aladártól. 

—  Ezt  már  sokan  kérdezték  tőlem,  még  pedig  hiva- 
talosan. Íme  itt  feküsznek  a  partra  kihúzott  pilóták, 
a  mik  mindent  megmagyaráznak  helyettem. 

E  szóval  Aladár  mintegy  négy-öt  czölöphöz  vezette 
Ankerschmidtet,  miket  puskás  ember  őrzött. 

—  Tessék  ide  nézni.  E  czölöpöket  az  áradás  mosta 
ki  a  zsilipgátból.  Mindenikre  fel  van  vésve  a  rendelt 
hosszúság :  négy  öl,  három  láb.  Most  vegyük  az  öl- 
mértéket  s  mérjük  utána  :  a  tetejétől  az  aljáig  tesz  csak 
három  öl  négy  lábat.  Ebből  az  a  tanulság,  hogy  a  zsi- 
lip czövekei  öt  lábbal  kevesebb  mélységre  vannak  le- 
verve, mint  a  tervben  határozva  van  ;  itt  a  vállalkozó 
takarékoskodott.  E  takarékosság  következése  most  az, 
hogy  az  áradás  alul  töri  keresztül  a  gátat,  hiába  volna 
minden  erősítés  felülről,  a  pilótákat  a  mostani  vízárral 
megerősíteni  nem  lehet.  Ezért  vagyok  kénytelen  egé- 
szen új  töltést  húzatni  azon  a  vonalon,  a  melyen  e 
takarékos  munka  tart;  különben  ott  ázunk  meg,  a  hol 
legjobban  védve  hiszszük  magunkat. 

Ankerschmidt  boszúsan  sodorgatta   bajuszát  e  tudó- 

másra    s  több   ízben   dörmögte:    «ezt  pedig    annak   a 
mennykő  Grisáknak  a  védencze  készítette*. 

—  Én  is  gondolom,  hogy  még  másoknak  is  fő  c 
miatt  a  fejük,  mint  a  kik  közvetlen  vannak  benne  érde- 
kelve. Olyan  emberektől  is  kellé  kisérteteket  kiállnom, 
a  kiknek  tulajdonképen  semmi  közük  a  vízépítéshez. 
Többek  között  valami  Mikucsek  úr  járt  már  itt  egy 
párszor. 

—  Ah  1  Ismerem,  S  mit  akart  az  ? 

—  Semmi  egyebet,  mint  hogy  hagyjam  abba  ezt  a 
munkát  s  más  fenyegetett  pontokat  menjek  védelmezni. 

—  S  hogy  szabadult  ön  meg  tőle? 

-  Igen  egyszerűen ;  nem  feleltem  semmit  a  szavára 
s  úgy  tettem,  mintha  nem  hallanám,  mit  beszél.  í2n 
parancsokat  osztottam,  ő  is;  aztán  mikor  látta,  hogy 
minden  ember  az  én  rendeleteimet  teljesíti,  meghara- 
gudott és  elment. 

—  Nem  Ígérte,  hogy  visszajön  ? 

—  De  nagyon  fenyegetőzött. 

—  Hát  csak  hadd  jöjjön,  majd  én  is  itt  leszek. 

—  Nagyon  köszönöm  e  segítséget,  de  tudatnom  kell 
méltóságoddal,  hogy  szállásom,  melyen  éjszakára  el- 
fogadhatom, egy  csomó  rőzsekévéből  áll,  melyből  ott, 
a  hol  elesteledünk,  kunyhót  hevenyészünk. 

—  Az  pompás  tanya.  Hadjáratban  sokszor  meg- 
fizetné az  ember  az  ilyen  hotelt,  ha  kapna  ;  minden- 
esetre itt  akarok  maradni.  Van  jó  köpönyegünk,  köny- 
nyen  eltöltjük  az  éjszakát. 

A  hadastyán  könnyű  léptekkel  követte  a  mérnököt 
a  lekötözött  fashinákon  keresztül  rőzsekunyhójáig,  ott 
egy  keresztbevetett  fűzfavesszőkévére  mindketten  le- 
telepedtek. 

Egész  este  volt  már,  vadludak  falkái  tértek  haza  a 
vetésekről  nádasaikba  s  a  távol  falvakból  méla  est- 
harangszó tévedczett  a  Tiszáig;  a  töltés  mentében 
bükkfakéreg-tülök  messzehangzó  szava  adott  jelt  mért- 
földről   mértföldre,    hogy   a    nappali    munkának    vége ; 

a  kik  reggeltől  napestig  dolgoztak,  mehetnek  pihenni 
s  következik  az  éjjeli  niunka ;  mert  a  fáradságos  küz- 
delem éjszaka  sem  szűn  meg :  pihent  kezek  veszik  át 
a  letett  ásót,  kapát  s  a  töltés  munkája  halad  tovább, 
elébb  hold-,  aztán  fáklyafénynél. 

—  Mi  sem  hittük  volna,  hogy  valaha  egy  sátor  alatt 
fogunk  bivouacozni,  szólt  Ankerschmidt  Aladárhoz,  a 
fanyársra  szúrt  szalonna  zsírját  csepegtetve  a  ropogó 
tűz  mellett  pirított  kenyerére. 

—  Közös  az  ellenség,  felelt  rá  Aladár. 

—  És  közös  a  félteni  való. 

—  Nem  minden  értelemben.  Nekem  az,  a  mit  védek, 
csak  hazám ;  de  nem  birtokom. 

—  Ez  vágás  akar  lenni  ellenem,  hogy  nekem  meg 
csak  birtokom,  de  nem  hazám.  Lássa  ön,  fiatal  ember, 
önnek  nincsen  igaza. 

—  Akkor  annál  jobb.  Különben  most  csakugyan 
kevés  előnyünk  van  egymás  fölött ;  ha  így  árad  a  víz, 
holnap  mind  a  kettőnknek  a  birtoka  egy  helyen  lesz: 
a  tenger  fenekén. 

—  De  ez  a  tengerfenék  is  egy  helyen  lesz  :  —  szí- 
veinkben ;  monda  rá  Ankerschmidt  s  Aladárnak  meg 
kellé  ismernie  a  hangon,  melyen  e  szavak  mondva  vol- 
tak, hogy  az  nem  légre  bizott  phrasis. 

Bizony  az  nem  lehetetlen  !  Ha  Newton  bebizonyí- 
totta azt,  hogy  a  földnek  vonzereje  okozza  a  pondus 
specificumot,  miért  ne  lehetne  a  « magyar  földnek »  oly 
csodás  vonzereje,  mely  oka  a  szívek  « pondus  specificu- 
mánako  ? 

A  két  férfi  abban  egyezett  meg,  hogy  az  éjjel  fel- 
váltva fognak  őrködni.  Aladár,  mint  a  fáradtabb  rész, 
előbb  dűl  le  pihenni  ;  a  mint  a  hold  lemegy,  felkölti 
Ankerschmidt  s  azután  reggelig  ismét  az  virraszt. 

Aladár  köszönettel  fogadta  az  ajánlatot  s  köpenyébe 
burkolózva,  lefeküdt  a  puszta  földre,  fejét  a  rőzse- 
kötegre  nyugtatva  s  alig  kivánt  jó  éjszakát  társának, 
már  elaludt. 

Anlccrschmidt  a  rőzsekötcg  másik  végén  ült  s  fát 
rakott  a  tűzre,  hogy  folyvást  lángja  legyen  ;  hogy  foly- 
vást világítson,  hogy  ő  folyvást  láthassa  az  alvó  arczát. 

Nagy  tanulmány  egy  alvó  ember  arcza  ;  minden  vo- 
nás megtér  akkor  a  maga  eredeti  kifejezésébe ;  az  alvó 
arcz  nem  tud  teltetést. 

Néha  a  szél  lekapta  a  köpenyt  az  ifjú  melléről ; 
Ankerschmidt  mindannyiszor  gondosan  betakarta  újra 
s  zavarta  a  tűzben  az  üszköket. 

A  félhold  éjfél  táján  aludni  ment  már,  az  ezüst 
csónak  a  széles  folyamárban  látszott  libegni,  míg  a 
habok  egész  az  innenső  partig  elhozták  hosszúra  nyúlt 
fénybarázdáját;  Ankerschmidt  azzal  a  szándékkal  volt, 
hogy  holdleteltével  sem  fogja  felkölteni  a  fáradt  ifjut, 
hanem  virrasztani  fog  helyette,  míg  magától  föl  nem 
ébred  s  akkor  azt  fogja  neki  mondani,  hogy  épen  most 
ment  le  a  hold. 

Az  ezüst  csónak  már  meg  is  merült  a  vízben,  már 
csak  fele  állt  ki,  mint  egy  égő  promontor  csúcsa ;  majd 
az  is  lejebb,  lejebb  sülyedt;  utoljára  csak  egy  szikra 
volt  már,  a  félhold  hegye,  aztán  az  is  elmerült  a  habon  túl. 

Abban  a  perczben  talpra  állt  az  alvó  ifjú  s  jó  reg- 
gelt kivánt  Ankerschmidtnek. 

—  Ah,  ön  fölébredt  ? 

—  Most  ment  le  a  hold,  szólt  Aladár  a  még  fénylő 
égre  mutatva,  melynek  glóriája  jelölé  a  sírt,  melybe 
az  égi  vándor  egy  perez  előtt  temetkezék. 

-  S  ön  megérzette,  hogy  mikor  megy   le   a    hold? 
kérdé  Ankerschmidt  bámulva. 

-  Gonosz  alvó  volna  az,  felelt  Aladár,  a  ki  meg 
nem  érezné  álmában  a  perecet,  melyre  kötelezve  van 
felébredni. 

A  hold  lementével  száz  meg  száz  fáklyafény  gyuladt 
a  töltés  mentében,  a  munka  folyt,  mint  nappal ;  a  tali- 
gák nyikorogtak,  a  kallóverést  igazgató  vezényszó  von- 
tatott hangja  elvette  az  éjszaka  némaságát. 
Ha  az    ember    behunyja   a   szemét,   azt  képzeli, 


270 

hogy  nappal  van,  a  munkazaj  miatt;  monda  Anker- 
schmidt,  Aladár  elhagyott  fekhelyérc  leheveredve ; 
tudott  ön  aludni  a  kallózuhogástól  ? 

—  Oh  igen  jól.  Az  úgy  hangzik,  mintha  az  ember 
a  nagy  édes  anya,  a  föld  szívét  hallaná  dobogni. 

—  Épen  csak  a  déli  harangszó  hiányzik,  mely  a 
munkásokat  ebédre  hívja. 

—  Valóban,  nekem  úgy  tetszik,  mintha  harangszót 
hallanék  a  távolból. 

—  Csak  a  füle  cseng  önnek  ;  ennyi  taligarívás  közül 
ki  ismerné  fel  a  távoli  harangszót? 

Aladár  azonban  nem  nyugodott,  hanem  néhány  lépés- 
nyire eltávozva,  a  hol  az  éjjeli  őrtűz  világa  nem  káp- 
ráztatta szemét,  figyelmesen  látszott  valamit  vizsgálni 
a  Tisza  távoli  tükrén. 

—  Úgy  tetszik,  mintha  valami  csónakot  látnék  köze- 
ledni. 

—  Jó  szeme  lehet  önnek,  ha  lát  valamit,  én  csak  a 
vizet  látom. 

—  Amott  a  part  mentében,  a  hol  a  lebotolt  fűzfák 
kiállnak  a  vízből.  Most  mindjárt  eléri  a  fűzfákat. 

—  Valami  tuskó  lehet. 

—  De  én  látom  az  evező  nyomát  a  vizén,  az  valami 
csónak.  Az  őrök  bizonyosan  alusznak,  hogy  még  eddig 
rá  nem  lőttek. 

Néhány  perez  múlva  már  Ankerschmidt  is  hinni 
kezdé,  hogy  csakugyan  csónak  jő  feléjük ;  s  azzal  mind 
a  két  férfi  hirtelen  felkapta  puskáját  s  a  töltésen  a 
közeledő  csónak  elé  mentek. 

A  Tisza  sebesen  hullámzott,  a  csónak  gőzerővel  lát- 
szott közeledni.  Kevés  idő  múlva  már  ki  lehetett  venni, 
hogy  egy  ember  ül  benne  s  két  evezővel  hajtja  a  ladi- 
kot, mely  egy  darab  fából  vájt  lélekvesztő  volt. 

—  Hahó  I  Ki  vagy  ?  Hová  ?  kiálta  rá  Aladár,  fegy- 
verét lövésre  emelve. 

A  csónakos  visszakiáltott : 

—  Ne  legyen  az  úrnak  baja  azzal,  hogy  én  ki   va- 

gyök?  hanem  gondoskodjék  szegény  életéről,  míg  van 
ideje;  átszakították  odafenn  D — nál  a  töltést. 

—  Átszakították  ?  kiálta  fel  Aladár  a  düh  és  kétségbe- 
esés hangján. 

—  Ugysegéljen,  át  azt.  Láttam,  ki  volt  az.  Tudom  a 
nevét. 

—  Ki  volt? 

—  Nem  mondom  meg.  Ha  megmondanám,  az  urak 
becsukatnák  börtönbe.  Jó  dolga  lenne;  ha  kiszabadulna, 
még  dicsekedésre  venné,  hogy  ő  is  ott  volt,  a  hol 
annyin  mások  ;  de  ha  én  tudom,  hogy  ki  volt,  abból 
halál  lesz.  Jó  reggelt,  ifjú  úr! 

Megállj  I  kiálta  rá  Aladár;  fordulj  ide:  köss  ki 
a  parton.  Ha  tovább  mégy,  lelőlek. 

—  Csak  tessék.  Monda  a  csónakos  s  azzal  végig 
feküdt  csónakában.  A  kis  lélekvesztőt  nyílsebesen  ra- 
gadta el  az  ár  az  utána  bámulok  szemei  elől.  Haszta- 
lan lett  volna  minden  rálövöldözés. 

Aladár  neszelve  foga  meg  Ankerschmidt  kezét. 

Uram,  most  jól  hallom  a  harangszót.  Ez  vész- 
harang. Az  az  ember  aligha  valót  nem  mondott.  Most 
nincs  önre  nézve  egy  perez  elveszteni  való  idő  sem  ; 
ha  D-  nál  keresztülvágták  a  gátat,  úgy  az  árvíz  hama- 
rább   lehet   az    ön   kastélya  kapujánál,  mint  jó  paripái. 

—  Hát  ön  ? 

--  Én  itt  maradok,  míg  valami  tennivaló  lesz;  ám- 
bár itt  nem  segít  többé  senki,  a  víz  megkerül  bennün- 
ket. A  munkások  szét  fognak  szaladni,  mihelyt  e  hírt 
megtudják  és  igazuk  lesz  :  mert  mindegyiknek  családja, 
gazdasága  van  otthon.  Siessen  uram  ;  ez  nem  tanakodni 
való  idő. 

—  S  hát  ön  hogyan  fog  később  menekülni? 

—  Van  itt  több  ladik  is,  valamelyikre  fölkapok  s 
megyek  torony  irányában.  Isten  önnel. 

Azzal  megszorítá  a  lovag  kezét  s  puskáját  szíjra  vetve, 
abban  az  irányban,  melyről  a  rejtélyes  csónakos  jött, 
sebes  léptekkel  kczde  haladni. 

Ankerschmidt  sokáig  ott  maradt  állva  és  utána  nézett 
mindaddig,  míg  egyszer  Aladár  visszatekintett  s  kezé- 
vel újra  intc  a  lovag  felé.  Akkor  ő  is  iparkodott  kocsi- 
jához eljutni. 

Mikor  Ankerschmidt  a  szekérderékban  alvó  kocsisát 
felköltötte,  még  a  töltésen  dolgozó  nép  között  semmi 
nesze  nem  volt  a  vészi ái-mának  ;  a  sulyok  zuhogott,  a 
fáklyák  és  szurokszövétnekek  lobogtak  a  part  men- 
tében. 

Ankerschmidt  sietve  fciszerszámoztatta  lovait  s  maga 
vette  kezébe  a  gyeplőt,  hogy  a  part  tekervényes  utain 
kitaláljon  kocsijával. 

Egyetlen  leánya  tölte  most  be  lelkét,  ki  most  egye- 
dül van  a  vész-fenycgette  háznál. 

Az  országút  és  a  töltés  közötti  rét  süppedékes  volt, 
a  kerekek  mélyen  levágtak  az  aszfaltként  ruganyos 
tőzegben  ;  a  hajnalcsillag  is  feljött  már  az  égre,  mire 
Ankerschmidt  az  országútra  ki  tudott  vergődni. 

Itt  azután  kiereszté  ostora  sudarát  s  rohamban  en- 
gedé  fogatát  a  kavicson  hazafelé  rohanni. 

Egy-egy  kapaszkodónál,  mikor  a  paripák  tüszkölve 
haladtak  lépést,  időt  vett  magának  széjjel  tekinteni  s 
látta,  hogy  semmi  szekér  sem  jön  utána. 

Kezdé  azt  hinni,  hogy  vaklárma  elől  futott  meg. 

A  hajnalhasadásnál  egy  érmentéhez  érve,  néhány 
pillanatra  megáll/tá  fogatát  s  a  hidat  elkerülve,  le- 
bocsátá  lovait  a  patakba,  hogy  a  míg  azok  néhány  per- 
céig szürcsölnek,   a   hidról  széjjel  tekintsen  a  vidékre. 

Még  minden  zöld  volt. 

A  rétek  sárga  és  lilaszín  virágszőnyeggcl  bevonva ; 
a  szántóföldek  mindenféle  színárnyalatú  zöld  táblákra 
hasogatva,  a  lapályokon  elszórt  fehér  és  fekete  nyájak 
legelésztek,  fehér  tehenek  és  fekete  bivalyok. 

S  a  felkelő  nap  sugaraival  millió  gyémánt  ragyogott 
a  fűszálakon  s  a  mint  az  ember  árnyéka  messze  el- 
nyúlt, körülötte  fénylő  nimbusz  támadt  a  harmatos 
fűben. 

Milyen  boldog  vidék !  Ki  békülne  ki  azon  gondo- 
lattal, hogy  mindez  egy  nap,  félnap  alatt  elmúljon, 
semmivé  legyen,  hogy  a  mi  most  boldogság  és  poézis, 
az  egy  álomidő  alatt  ne  legyen  más,  mint  sár  és 
kétségbeesés  ? 

Pedig  az  így  volt  már  egyszer  megírva. 

Alig  haladt  Ankerschmidt  vágtató  fogata  a  hídon 
túl  negyedórányira,  midőn  ismét  egy  hidhoz  értek, 
mely  valami  ér  fölé  volt  építve ;  a  mint  a  hídon  lép- 
tetve mentek,  kocsisa  visszafordult  és  figyel mezteté  a 
patakra. 

—  Nézze  csak,  méltóságos  uram,  ez  a  patak  most 
visszafelé  folyik. 

Ankerschmidt  kihajolt  a  hintóból  s  valóban  úgy  tet- 
szett neki  is,  mintha  a  patakocska  medre  nagyon  meg 
volna  telve  zavaros  vízzel  és  fordított  irányban  haladna. 

Most  már  figyelmesebb  kezdett  lenni  s  látta,  hogy 
az  út  mellett  lévő  árkok  mind  tele  vannak  vízzel,  a  mik 
hogy  nem  rég  telhettek  meg,  látni  való  volt  a  nem 
vízben  élő  virágokról,  mik  az  árkok  fenekét  mcgtölték ; 
az  apróbbak  már  mélyen  elmerülve,  míg  a  szálas  kórok 
még  magasan  kiálltak  a  vízből,  bámulva  tekintenek  le 
a  lábaikat  mosó  elemre,  mely  gyökereiket  fogja  kiölni 
s  más  vegetátiót  honosít  meg  helyükben. 

Egy  újabb  negyedórányira  az  árkok  már  az  út  mel- 
letti réteket  is  elönték,  a  sekély  víz  itt-ott  csillámlott 
a  zöld  vetés  között. 

Odább  haladva,  már  itt-amott  az  úton  is  átért  a  víz 
s  ott  némi  lefolyás  látszott  s  a  lapály  csillámlott  a 
távoli  kiöntéstől. 

—  Siessünk,  jobban  siessünk  1  nógatá  kocsisát  a  lovag 
8  folyvást  aggódva  nézte  szekeréből,  hogy  húzódnak 
az  égen  egész  falkái  a  vadkacsáknak  és  liléknek,  mintha 
nagy  sietségük  volna  minél  előbb  megtelepülni  e 
tájon. 

Az  volt  a  legaggasztóbb,  hogy  egy  lélekkel  sem 
találkozott  szemközt. 

Jókai  :   A<   új   fOldciúr.  •  |8 

Sem  szekeres,  sem  gyalogos  nem  látszott  az  út  hosz- 
szában  sehol,  mintha  valahol  el  fogdosnák  őket. 

Egy  helyütt  már  egész  tó  állta  útját,  mely  fodrokat 
verve  a  szellőben,  terült  egyik  berektől  a  másikig  s 
tudomást  sem  látszott  venni  a  töltésről,  mely  közbe  esik. 

—  Vágj  neki !  parancsolá  Ankerschmidt ;  a  kocsis 
belehajtott  a  vízbe,  a  lovaknak  csaknem  hasig  ért  az 
s  a  szekér  derekán  keresztül  csapott;  eltartott  kétszáz 
lépésnyire,  míg  ismét  szárazra  lehetett  érni.  De  sze- 
rencsésen átgázoltak  rajta. 

Most  dombos  hely  következett,  melyet  még  nem 
vett  fel  a  víz,  ott  egy  kis  erdő  feküdt  az  út  két  olda- 
lán; az  erdő  zengett  a  csalogánydaltól,  rigófüttytől,  a 
jegenyék  akkor  hányták  virággyapjaikat,  az  akáczok 
illatától  át  volt  fűlve  a  meleg  lég;  emberi  ideg  nem 
sejtheté  azt,  hogy  mi  van  az  erdőn  túl. 

Alig  értek  ki  a  sűrűből,  hol  a  dombos  hely  lejtőre 
vált,  midőn  egy  új  táj  nyilt  meg  a  szem  előtt.  Az  már 
.  a  vész  panorámája  volt. 

Távol  és  közel,  száz  meg  száz  helyen,  mint  elszórt 
tükördarabokban  csillámlott  a  napfény  a  kiöntött  ár- 
ban s  az  út  jobb  oldala  hosszú  vonalban  tengerpart 
volt  már,  széles  vízártól  ostromolva ;  az  erdőn  túl  alig 
ezer  lépésnyire  mintegy  harmincz  ölnyi  szakadás  volt 
az  úttöltésen  keresztül,  melyen  zuhogva  ömlött  át  a 
túlnan  jövő  özön. 

E  szakadáson  túl  az  egész  út  el  volt  lepve  keresztbe, 
hosszába  forgatott  szekerekkel,  azokon  kezeiket  tör- 
delő, jajveszéklő  asszonyok,  gyermekek  s  a  kiabáló 
férfisereg ;  magával  jóltehetetlen  nép. 

A  mint  Ankerschmidt  a  szakadáshoz  ért,  megérté, 
hogy  miért  nem  találkozott  eddig  szemközt  senkivel. 
Az  elöntött  falvak  menekülő  népe  nem  tudott  a  szaka- 
dékon keresztül  jönni. 

Egy  pár  összetört  szekér  maradványa,  mely  az  árok 
szélibe  volt  kivetve,  tanusítá,  hogy  akadtak  merész  pró- 
bálkozók, kik  át  akartak  hajtani  a  keresztül  omló  zuha- 

tagon ;  hanem  az  nem  engedett  magával  megalkudni ; 
minden  irgalom  nélkül  elsodorta  a  vele  kikötni  mercsz- 
kedőt  s  azután  mindig  odábbszaggatta  a  töltést. 

—  Nem  lehet-e  itt  átmenni?  kérdezé  Ankerschmidt 
a  túlnan  révedezőktől. 

—  Örüljön  az  úr,  hogy  odaát  lehet  I  kiálta  át  valaki 
mogorván.  —  (Nagy  veszélyben  az  emberek  nem  udva- 
riasak.) Köszönje,  hogy  jó  dolga  van  ! 

Egy  kaputos  ember  azonban  ráismert  Ankerschmidtrc 
s  tisztességesebben  kezde  beszélni. 

—  Veszedelem  van  a  hátunk  mögött,  uram;  meg- 
került bennünket  az  árvíz ;  menekednénk,  ha  volna  hova? 

—  Mit  tudnak  B*  falváról  ?  tudakozódék  aggodalom- 
teljesen  Ankerschmidt. 

—  Szomszédjában  lakunk,  hajnal  óta  halljuk  a  harang- 
szót, de  oly  hirtelen  jött  a  víz,  hogy  arra  felé  lehetet- 
len volt  menni. 

—  Nekem  pedig  okvetlen  oda  kell  jutnom. 

—  Kocsin  ugyan  bajosan;  hanem  ha  jót  akar  urasá- 
god, forduljon  vissza,  míg  ide  nem  reked,  valamelyik 
tiszavidéki  állomásról  jöjjön  vissza  dereglyével  s  adjon 
hírt,  hogy  itt  nagy  a  veszedelem,  ha  addig  el  nem  söpör 
bennünket  innen  az  Isten  haragja. 

Ankerschmidt  átlátta,  hogy  ezt  a  tanácsot  meg  kell 
fogadni ;  az  átszakított  töltésen  egyre  sebesebben  om- 
lott a  tóduló  árvíz,  gyorsan  terülve  szét  a  túlsó  olda- 
lon ;  itt  nem  volt  mit  időzni  tovább.  Megigérte  a  szo- 
rongatott embereknek,  hogy  nemsokára  csónakokkal 
fog  értük  visszajönni  s  azzal  parancsot  adott  kocsisá- 
nak, hogy  forduljon  vissza  és  hajtson  újra  a  tiszai  gát- 
hoz, oda  bizonyosan  legkésőbben  fo^  eljutni  az   árvíz. 

Tehát  vissza  ugyanazon  az  úton,  a  melyen  jött. 

Most  már  a  virágos  kórok  az  út  mellett,  a  nagy 
királydárdák  sárga  virágaikkal,  mik  elébb  kiemelkedtek 
az  árból,  az  iszap  alá  voltak  gyűrve ;  most  már  a  kocsi- 
derékig érő  pocséta  az  úton  felvett  lovat  és  szekeret, 
úszva  kellett  belőle  kimenekülni ;   most  már   a   gazdag 

árpavetésnek  csak  a  kalásza  ingott  ki  a  vízből  s  a  hol 
félnap  előtt  sárga  és  lilaszín  virág  öntötte  el  a  kövér 
mezőket,  ott  most  vízszíntől  visszatükrözve  látszott  meg 
az  ég,  mindenütt  az  égi 

Nem  legelésztek  már  a  fehér  és  fekete  nyájak  a 
lapályon,  hanem  bömbölve  futottak  mind  az  út  felé  s 
a  dülőutaknál  porfelleget  vert  a  szekerek  szakadatlan 
sora,  mik  a  közelebb  falvakból  menekvőket  hozták  s 
hordták  minden  irányban  tova. 

A  rendetlen  futamodásból  ki  Ichete  venni,  hogy  senki 
sem  tudja,  honnan  jön  a  veszedelem?  merre  kell  előle 
menekülnie  ? 

A  körülfekvő  falvakból  egyre  hangzott  a  vészharang- 
szó, az  égből  az  ezernyi  vizi  szárnyas  rekedt,  zajgó 
hangja  s  a  földről  az  a  megnevezhetetlen  aggasztó 
hangzűr,  mikor  ezernyi  ember  kiált  segítség  után. 

Egy-egy  fehér  ház  a  mezők  közepén,  valami  magá- 
nyos tanya,  körül  volt  már  véve  vízzel,  a  háztetőn 
valami  asszonyok  ültek  s  úgy  lobogtattak  fehér  ken- 
dőkkel a  menedéktelen  távolba. 

És  Ankersehmidt  arra  gondolt,  hogy  talán  most  az 
ő  gyermeke  is  így  áll  a  vészkörnyezte  ház  ablakában 
és  kiált  segítség  után  és  lobogtat  fehér  kendőt ;  és  nincs, 
a  ki  megmentésére  tudjon  menni. 

Pedig  mind  ezt  megmondta  neki  az  a  bölcs  ember, 
a  kit  azért,  mert  olyan  becsületes  képe  van,  a  finom 
urak  szeretnek  ostobának  hinni  és  ő  nem  hitt  neki ;  a 
helyett,  hogy  rögtön  éjjel-nappal  sietett  volna  házát 
körülsánczolnl,  elhagyta  azt,  hogy  tudomást  szerezzen 
arról,  a  mit  cl  kellett  volna  hinnie.  Pedig  az  a  kemény- 
fejű ember,  a  kasznár,  még  azt  is  megmondta,  hogy  az 
egész  úri  kastély  rosszul  van  építve ;  ha  egy  árvíz  neki 
jön.  Isten  legyen  irgalmas,  kegyelmes  a  benne  levőknek. 

És  ő  akkor  ezt  sem  hitte  neki,  midőn  védhette  volna 
a  házát,  midőn  segíthetett  volna  a  bajon,  most  aztán 
az  a  büntetése,  hogy  mindent  hisz  és  maga  előtt  lát, 
midőn  nem  fordíthat  el  semmit! 


Mire  Ankcrschmidt  a  zsilipgáthoz  visszajutott,  már 
akkor  nem  volt  ott  egyéb,  mint  Aladár  és  mérnöki 
segédmunkásai  s  a  készen  tartott  dereglyék  legénysége. 
A  többi  menekült,  a  merre  látott. 

Aladár  nagy  munkában  volt ;  alig  ért  rá  a  visszaérke- 
zett urat  észrevenni,  épen  akkor  kötöztette  le  a  töltés 
karóihoz  azokat  a  pilótákat,  miket  a  víz  eddig  abból  a 
bizonyos  zsilipgátból  kiemelgetett. 

—  Bocsánat,  uram,  rögtön  szolgálatára  állok,  csak 
ezeket  a  «documentumokat»,  miket  magammal  nem 
vihetek,  teszem  addig  biztosságba  s  a  mentő  legény- 
ségnek adok  rendeletet,  ki  merre  induljon,  nogy  a  leg- 
nagyobb veszélyben  levőknek  legelébb  nyújthassunk 
segélyt. 

A  csónakok  és  dereglyék  csoportja  nemsokára  Ala- 
dár rendeletére  minden  irányban  széledezni  kezdett  a 
folytonosan  emelkedő  ár  ellen  küzdve,  s  a  félig  zöld, 
félig  kék  síkon  tekervényesen  haladva  a  fenyegetett 
falvak  tornyai  felé. 

Ankerschmidt  ez  alatt  nyugtalanul  járt  alá  s  fel  a 
gáton  s  hosszú  bajuszát  sodorgatta  aggodalmában,  mintha 
az  volna  mind  ennek  az  oka. 

Nem  sokára  visszatért  hozzá  Aladár. 

—  Most  már  rendelkezésére  állok,  uram  :  ugy-e  bár, 
nem  lehetett  többé  kocsin  hazamenni  ?  A  jegenyési 
erdőn  túl  már  eléje  került  önnek  az  árvíz. 

—  Valóban,  onnan  tértem  vissza.  Egy  kicsit  úsz- 
tunk is. 

—  Már  most  a  kocsit  jó  lesz  Szolnok  felé  elbocsá- 
tani, a  töltésen  bizton  eljuthat  odáig,  itt  nincs  vele  mit 
keresni  egy  ideig. 

—  De  én  haza  akarok  menni.  Mi  van  otthon?  ott- 
honi 

—  Tudom,  hiszen  majd  együtt  megyünk.  Magam  is 
sietek  szegény  bátyámhoz.  Az  én  hivatalom  három 
hétté  fel  van  függesztve,  addig  nem  tehetünk  jobbat, 
mint  ha  vízbehaló  lakosokat  halászgatunk  ki. 

—  De  ön  minden  dereglyét  elbocsátott  nxár. 

—  Igen.  Azok  a  legközelebb  eső  falvakba  vannak 
rendelve,  mikhez  már  el  lehet  dereglyével  egészen 
jutni :  de  ha  mi  hazáig  akarunk  vergődni,  kénytelenek 
leszünk  beérni  egy  kis  könnyű  alkotmány  nyal. 

—  Alkotmány  nyal  ? 

—  Ne  tessék  megijedni !  nem  constitutióról  beszé- 
lek, hanem  erről  a  kis  sütőteknőről  idelenn  ;  ebbe  bele- 
ülünk ketten,  épen  csak  annyi  emberre  való ;  s  az  a  jó 
benne,  hogy  a  hol  szárazföldet  érünk,  az  ember  vál- 
lára kapja  s  elviszi  odáig,  a  hol  megint  következik  a  víz. 

Valóban  furcsa  kis  « alkotmánya  volt  az;  egyetlen 
faderékból  vájt  csónak,  egy  csálclyával,  egy  evezővel. 
Lélekvcsztőnek  is  nevezik  az  ilyen  alkotmányt. 

Ankerschmidt  csóválta   a  fejét,  mikor  azt  meglátta. 

—  Úgy  hiszem,  szólt  Aladár,  hogy  mi  mind  a  ket- 
ten azt  akarjuk,  hogy  minél  előbb  ott  legyünk,  a  hol 
va'lakink  van,  a  kinek  életéért  aggódunk :  kegyednek 
leánya,  nekem  nagybátyám. 

Furcsa  fiu!  gondola  Ankerschmidt;  nagybátyja  éle- 
teért remeg,  a  kinek  vagyonát  örökölni  fogja ! 

~  Már  pedig,  ha  toronyirányában  akarunk  haladni 
s  azt  sem  akarjuk  bevárni,  a  míg  egy  sík  tenger  lesz 
előttünk  a  róna,  a  mi  holnapig  meglesz,  akkor  készen 
kell  lennünk  arra,  hogy  hol  a  csónak  visz  minket,  hol 
mi  aZt.  Tehát  uram!  ha  van  önnek  kedve  rám  bízni  a 
lelkét,  a  gőzhajó  fűtve  van ;  harmadszor  csengettek, 
tessék  belépni. 

—  Mordkerl !  —  dörmögé  bajusza  alatt  a  hadastyán  ; 
s  azzal  kocsisát  a  lovakkal  együtt  Szolnok  felé  elbo- 
csátva, elfogadta  az  i^u  segélykezét,  kit  nyugodt  kedé- 
lyéből semmi  küzdelem,  még  az  elemek  haragja  sem 
birt  kiforgatni. 

A  hosszú,  keskeny  csónak  tökéletesen  tele  volt  két 
emberrel ;  Aladár  kezébe  vette  a  csáklyát  s  megindítá 
a  járművet,  csak  arra  az  egyre  kérve  útitársát,  hogy 
maradjon  szépen  ülve  a  lélekvesztő  orrában. 

Ankerschmidt  tapasztala,  hogy  nagyon  jó  kis  eszköz 
ez  hozzá  értő  kezében.  A  kis  csónak  madárkön nyűség- 
gel  siklott  végig  a  víz  tükre  felett,  nem  mindenütt  az 
átmentében  haladva,  hanem  keresztül  szelve  a  réteket, 
miken  az  ifjú  mérnök  bámulatos  biztossággal  tudta  tá- 
jékozni magát  s  úgy  tetszék  neki,  mintha  ugyanazon 
házak  és  tanyák  közötti  tér,  mik  mellett  az  imént  ko- 
csin jött  el,  így  csónakon  sokkal  rövidebb  volna. 

Néhol  a  csáklyát  le  kellett  tenni  a  kézből  s  evező- 
höz nyúlni. 

-—  Sokkal  gyorsabban  nő  a  víz,  mint  gondoltam  s 
még  mindig  szemközt  megyünk  neki,  — ■-  szólt  Aladár, 
erősen  feszítve  a  lapátot. 

—  Ön  talán  fáradt?  felváltsam? 

—  Nem  azt  akartam  vele  mondani.  Hanem  azt,  hogy 
minél  jobban*  távozunk  a  Tiszától,  annál  mélyebb  az 
ár ;  messziről  került  elénk,  tehát  minél  távolabb,  annál 
régibb  a  veszély. 

Ankerschmidt  szomorúan  nézett  le  a  vízfenékre.  A  víz 
színe  alatt,  melyen  a  csónak  átsikamlott,  meglátszott  a 
szép  kalászos  vetés ;  a  búzavirág  még  ott  kéklett,  a 
pipacs  még  ott  piroslott  közte  s  a  hajladozó  kalászok, 
a  kék  búzavirágok  és  piros  pipacsok  között  ott  vicz- 
kándoztak  a  tiszai  apró  halacskák  százai. 

A  vészharang  zúgott  minden  faluból ;  a  tornyok  úszni 
látszottak  az  áiban,  mint  mikor  délibáb  mutogat  káp- 
ráztató tengert.  Csakhogy  az  most  ezúttal  igazi  tenger 
volt. 

Egy-egy  félig  elmerült  fa  meg  volt  rakva  szokatlan 
zsellérekkel ;  nem  veréb  és  seregélyhad,  hanem  ürge, 
patkánysereg  foglalta  el  minden  ágát,  mely  úszva  oda- 
menekült ;  minden  irányban  lehcte  látni  ez  úszó  fejecs- 
kéket, a  mint  a  vizet  átszelték,  nyugpontot  keresve. 

Egyszer  egy  ilyen  kis  kárvallott  pele  egyenesen 
Aladár  csónaka  felé  tartott ;  a  mint  az  evező  hord- 
távolába  ért,  elkezdett  párvonalban  úszni  a  csónakkal, 
picziny   orrát    magasan    feltartva   a    vízből,   gömbölyű 

füleit  hátra  húzva  s  nagy  tcrcbély  farkával  kormányozva 
a  vízben  s  c  közben  oly  kérőleg  tekintve  okos,  ra- 
gyogó szemeivel  Aladárra. 

—  Ez  ártatlan  minket  megmentéinek  néz,  —  szólt 
Aladár  mosolyogva  s  azzal  nyugalomba  hozta  az  evező 
lapátot  s  odatartotta  a  kis  menekvőnek. 

Az  abban  a  pillanatban  felkapaszkodott  az  evezőre, 
s  azután  meg-meggondolt  rohammal  felkapaszkodott 
annak  rúdján,  onnan  átcsúszott  a  csónak  párkányára  s 
ott  mind  a  négy  lábát  elnyújtva,  fáradtan  lehasalt. 

Még  a  vadállatnak  is  bizalma  van  hozzá!  elméike- 
dék magában  Ankerschmidt. 

A  kis  fenevad  pedig  csak  feküdt  ott  lucskosan,  sebesen 
lihegve,  s  okos  szemeivel  folyvást  Aladárt  nézve,  mintha 
mondaná :  te  nem  vagy  az,  a  ki  engem  meg  fog  enni. 

—  Ez  a  jámbor  ficzkó  csakugyan  utasszállító  gőzös- 
nek nézett  bennünket,  —  szólt  Aladár  s  azután  kivette 
zsebkendőjét  s  ráveté  a  fekvő  állatkára,  hogy  ne  dide- 
regjen olyan  nagyon;  a  mit  az  hálás  köszönettel  el  is 
fogadott,  csak  később  dugta  aztán  ki  a  fejét,  széttekin- 
tendő a  nagy  világban ;  s  mint  a  ki  átlátta,  hogy  biz- 
tos helyre  jutott,  első  gondja  volt,  hogy  toilettet  csinál- 
jon ;  parányi  tenyérkéivel  százszor  megmosta  furcsa 
füleit,  bajuszos  pofácskáját,  azután  fogaival  fölberzen- 
getve  hátán  és  oldalain  az  összecsapzott  szőrt,  utoljára 
hosszú  lombos  farkát  kerítve  előre  s  végig  fésülgetve 
gyors  körmöcskéivel,  azután  megint  újra  kezdve  a  mos- 
dást, utoljára  pedig  két  hátulsó  lábára  ült  s  ürgék,  pelék 
szokása  szerint  elkezdett  szorgalmatosan  fonni. 

—  Az  én  barátom,  úgy  látszik,  hogy  egészen  itthon 
találja  magát,  —  szólt  Aladár,  túlsó  oldalra  fordítva 
az  evezőt,  hogy  el  ne  riaszsza  vele  az  ijedős  termé- 
szetű állatkát. 

Nemsokára  ismét  szimatolva  kezdé  fejét  emelgetni  a 
menekült,  mintha  valamit  keresne,  s  azt  a  sajátszerű 
czinczogást  hallatta,  a  mi  olyan,  mintha  titkos  hegedűt 
hordozna  magával. 

.  —  Az  én  barátom,  úgy  látszik,  nem  annyira  szom- 
jas, mint  éhes.  —  Azzal  előkeresett  Aladár  zsebéből 
egy  darab  kenyeret,  —  tegnap:  vacsora  maradványát  — 
abból  morzsákat  tördelve,  odahinté  a  piczi  állat  elé. 
üs  ez  elfogadta  a  kinálást,  fölszedegettc  a  morzsákat, 
mindegyiket  külön  két  kézre  fogva  s  úgy  költve  el,  az- 
után elégülten  bújt  a  sátorba  vissza,  melyet  Aladár 
odavetett  zsebkendője  képezett  számára. 

Ankerschmidt  azt  gondola  magában,  hogy  milyen 
jó  dolga  van   annak,  a  ki    útjába   esik  a  szánakozónak. 

—  Mikorra  reméli  ön,  hogy  haza  érünk?  —  kérdé, 
saját  gondjára  térve. 

—  Most  délre  jár,  a  jegenyés  erdő  fele  út  s  már 
közel  látszik ;  ha  odáig  eljutottunk  négy  óra  alatt,  a 
másik  felét  az  útnak  három  óra  alatt  bevégezzük,  mert 
a  szakadáson  túl  nem  ellenünk,  hanem  utunk  irányá- 
ban fog  folyni  a  víz. 

—  Váljon  mi  történhetett  azóta  azon  emberekkel,  a 
kik  ott  az  útra  kiszorulva  várták  a  szabadulást? 

—  Bizonyosan  még  most  is  várják,  mert  ezen  a  kör- 
nyéken dereglyének  híre  sincsen.  Egyébiránt  feléjük 
fogunk  menni. 

—  De  hisz  mi  ezzel  a  kis  lélekvesztővel  meg  nem 
szabadíthatunk  annyi  száz  embert. 

—  Ezzel  a  lélekvesztővel  nem ;  de  talán  egy  jó  öt- 
lettel. Támad  az  embernek,  mikor  nagy  szüksége  van  rá. 

Azzal  derült,  arczczal  evezett  tovább,  mint  ki  mulat- 
ságra jár  s  tréfának  veszi  a  veszélyt. 

f^él  óra  múlva  elérték  a  jegenyés  erdőt,  a  honnan 
Ankerschmidt  visszafordult;  mint  egy  magányos  sziget 
állt  ki  a  vízből ;  legszélsőbb  fái  már  a  vízben  áztatták 
lábaikat. 

A  mint  az  erdőt  megkerülték,  már  messziről  hang- 
zott füleikbe  valami  határozatlan  zaj,  mindenféle  em- 
beri hang  siket  vegyülete,  mint  távoli  népes  vásár 
hangja;  csakhogy  sokkal  szomorúbb  annál.  A  sík  ki- 
tárultával  új   színhelye   mutatkozott  a  vésznek.  Az  át- 

szakasztott  út  töltése  most  már  mind  a  két  oldalán  sík 
tengertől  volt  ostromolva,  a  hab  széles  fodrokban  jött 
felé,  mindig  új  meg  új  rohammal  s  el  sepréssel  fenye- 
geté  az  egész  ellenálló  gátat. 

Alig  \olt  hatszáz  ölnyi  a  száraz  tér,  mely  még  kiáll 
a  vízből  s  melyről  előre  vagy  hátra  menni  már  akkor 
sem  lehetett,  mikor  Ankerschmidt  először  itt  volt.  ns 
e  keskeny  veszendő  gáton  száz  meg  száz  szekéren  jaj- 
veszéklő  nők,  siró  gyermekek  csapata  tördelte  kezeit ; 
férfiak  magas  póznákon  lobogtattak  fehér  kendőket, 
segélyt,  szabadulást  kiáltott  minden  torok.  A  víz  nőt- 
tön  no ;  ha  az  éjjel  meg  nem  szabadulhatnak  onnan,  a 
reggé!  nem  fog  ott  találni  se  embert,  se  szekeret,  se 
töltést. 

Ilyenkor,  mint  gúny  a  sorstól,  kanyarodott  feléjük  a 
kis  lélekvesztő,  midőn  dereglyére  lett  volna  szükség. 

Midőn  olyan  közel  ért  a  veszélyben  forgó  néphez 
Aladár,  hogy  szavait  megérthessék,  neki  ereszté  hangját. 

—  Hahó  I  Van-e  itt  egy  okos  ember !  Ha  van  álljon 
elő,  hadd  beszéljek  vele,  a  többi  meg  fogja  be  a  száját. 

Erre  csakugyan  elhallgattak  s  akadt  egy  ősz  hajú 
ember,  a  ki  levette  kalapját  s  elvállalta,  hogy  ő  okos 
ember. 

—  Nem  kell  jajgatni,  hanem  segíteni  magunkon !  — 
szólt  Aladár,  közelebb  húzva  csónakát ;  —  mire  való 
ott  a  jegenyés  erdő?  oda  kell  menekülni  mindenkinek. 

—  Oda  ám,  uram  I  —  szólt  fejét  vakarva  az  öreg,  — 
de  úszni  nem  tudunk ;  s  ha  tudnánk  is,  a  sok  asszony- 
cselédet csak  nem  hagyhatjuk  itt  vesztére. 

—  Hát  ki  mondta,  hogy  itt  hagyjátok?  azoknak  is 
át  kell  jutni.  Én  persze  ezer  embert  át  nem  hordhatok 
az  erdőig  ezen  a  ladikon,  mert  az  három  napig  tartana 
és  addig  a  víz  nem  vár;  hanem  ha  tízszer  fordulok, 
átvihetek  tíz  markos  legényt,  a  ki  azután  hevenyében 
ledönt  néhány  szál  fát,  tutajt  üt  össze  s  a  tutajon  át- 
hordhatja az  egész  társaságot  az  erdőbe ;  onnan  aztán 
csak  nem  visz  el  senkit  a  víz,  míg  érte  jönnek. 


A  megrémült  népnek  tetszett  nagyon  a  mentő  javas- 
lat ;  egyszerre  ugrottak  ötvenen  is,  hogy  készek  át- 
menni a  tutaj-készítésre. 

—  Csak  sorjára  a  dolgot  I  Majd  elébb  a  méltóságos 
úr  kiszáll,  mert  hárman  nem  férünk ;  az  evezőt  pedig 
nem  adom  a  kezemből,  mert  nem  tud  minden  ember 
ezzel  a  lélekvcsztővel  bánni,  s  ha  felfordítja,  akkor  az- 
tán mind  itt  rekedünk.  Tehát  előbb,  uram,  ha  meg- 
engedné, az  erdőnél  megállanánk. 

—  Ott  nem  használhatok,  —  szólt  Ankerschmidt,  — 
hasznosabbnak  látnám  itt  szállni  ki  a  nép  közé,  leg- 
alább lenne,  a  ki  rendet  tartson. 

-  Az  még  jobb  lesz.  Aladár  nem  is  vesztegetett 
több  szót,  néhány  evező-nyomással  parthoz  állítá  a 
csónakot  s  ki  hagyta  lépni  Ankerschmidtet.  "Atyafiak, 
ezennel  kijelentem,  hogy  a  mit  a  méltóságos  úr  paran- 
csolni fog,  annak  engedelmeskedni  kell.  Ostromállapot 
van,  sok  száz  élet  forog  kérdésben,  a  ki  szót  nem  fo- 
gad, azt  teketória  nélkül  főbe  lövöm. » 

A  fenyegetés  használt,  a  tolakodók  szépen  távol  ma- 
radtak s  Ankerschmidt  kiválaszthatta  csendesen  a  leg- 
markosabb  legényt,  kit  Aladár  legelőbb  szállítson  az 
erdőig. 

öt  perez  alatt  kellett  oda  s  visszatérni. 

Visszajövet  kérdezé  Aladár  Ankerschmidttől,  hogy 
viseli  magát  a  publicum  a  kivételes  törvények  alatt? 

—  Mint  bölcs  emberekhez  illik. 

—  Ezt  szeretem  hallani.  Nem  is  magyar  embernek 
való,  hogy  veszedelem  idejében  kiabáljon. 

—  De  mikor  úgy  retteg  a  cselédség  ettől  a  nagy 
víztől?        jegyzé  meg  az  ősz  földmíves. 

—  Micsoda  nagy  víz?  Hát  a  tenger  nem  nagyobb 
víz  ?  Hát  még  ha  az  megharagszik  ?  Hát  mikor  az  angol 
hajósok  alatt  meggyulad  a  hajó  a  tenger  közepén,  száz 
mértföldnyire  a  parttól  ?  mit  csinálnak  azok  ?  No,  majd 
elmondom,  ha  megint  visszafordulok,  ulj  veszteg,  öcsém, 
ott  a  ladik   orrában  s  ne  félj    addig,  míg  engem  látsz  1 

öt  peroz  múlva  megint  átjött  a  ladik,  Aladár  foly- 
tatá  beszédét  addig,  míg  a  harmadik  legény  elhelyezte 
magát. 

—  Hát  azt  teszi  az  angol,  hogy  az  égő  hajóról 
előbb  csónakra  szállítja  az  asszonyokat,  gyerekeket, 
aztán  a  férfi  utasokat,  azután  az  élelmi  szert,  azután  a 
leveleket  és  a  hajószerszámokat  s  csak  azután  hagyja 
el  a  hajót  maga  a  hajóslegcnység  s  a  ki  utoljára  távo- 
zik el,  az  maga  a  hajóskapitány. 

—  Jól  van,  uram,  —  szólt  az  öreg;  —  én  leszek 
hát  az  a  hajóskapitány  itt  ezen  a  vízen. 

Az  erdőben  minden  fordulónál  több  fejsze  kezdett 
kongani ;  a  nagy  szálas  jegenyefák  egymásután  omlot- 
tak a  földre,  mire  a  tizedik  legényt  is  átszállítá  a  csó- 
nak, már  akkor  annyi  fa  volt  levágva,  hogy  két  tutajt 
össze  lehetett  belőle  tákolni.  Aladár  azt  is  megmutatta, 
hogyan  kell,  mert  ez  a  soha  vizet  nem  látott  nép  gyá- 
moltalan volt  az  ilyen  munkában ;  készített  nekik  kor- 
mányt, evezőt,  elrendelte,  hogyan  kell  a  tutajt  a  fa- 
hengereken  a  vízre  ereszteni  s  azután  két  legényt 
maga  mellé  véve,  csónakát  a  tutajhoz  köté  s  átkormá- 
nyozta azt  a  töltésig. 

Nagyobb  örömriadal  nem  fogadott  még  parthoz  kö- 
zelítő járművet,  mint  e  szerény  úszó  talpat.  Annyi  száz 
veszendő  lélek  látta  benne  jövendő  napjait  megtartva ; 
annyi  szem  lett  nedves  e  látásra. 

—  Atyafiaki  —  szólt  Aladár  a  parthoz  érve,  — 
most  már  csak  rendet  kell  tartani  s  azután  nem  lesz 
semmi  baj.  Legelőször  az  asszony  és  gyermeknépet 
kell  átszállítani,  a  kik  legjobban  félnek  s  szaporítják  a 
bajt.  Azután  megint  egy  csoport  erős  fiatalt,  a  kik  még 
egy  nagyobb  tutajt  készítsenek,  utoljára  maradnak  az 
öregek,  a  kiknek  legtöbb  eszük  van.  Egyszerre  har- 
mincánál több  embert  nem  szabad  fölvenni.  Mikor 
minden  ember  biztos  helyen  lesz,  akkor  át  lehet  jönni 
a  lábas  jószágért,  csak  a  tutaj  mellé  kell  kötni,  az  át- 
úszik, ha  van  mihez  ragaszkodnia.  Ugyan  ekkor  a  sze- 

kereket  is  fel  lehet  rakni  szétszedett  állapotban.  Nem 
fog  semmi  itt  veszni.  A  kormányos  vigyázzon  mindig, 
hogy  a  tutaj  balszegletét,  a  víz  folyása  ellen  tartsa. 
Holdvilággal  minden  elkészülhet.  Hát  kend,  öreg,  mit 
sirat  még? 

Az  öreg  előljáró  megtörlé  veresre  sírt  szemeit  inge 
ujjával  s  megcsóválta  fejét. 

—  Igaz,  tens  uram,  hogy  az  életünk  ekképen  ment- 
séget talál,  de  ha  elnézem  ezt  a  gyönyörű  síkságot  s 
elgondolom,  hogy  ez  tegnap  még  mind  zöld  vetés  volt, 
olyan,  mint  az  áldás!  s  ma  már  víz  alatt  van  ;  lehetet- 
len, hogy  ki  ne  essék  a  szememből  a  köny. 

—  Jaj  öreg,  a  szegény  tótokat  odafenn  Árvában 
soha  sem  viszi  el  az  árvíz.  Az  ott,  hogy  is  mondja  a 
Kis  Tükör:  «él  a  szegénységnek  zabkenyerével ».  Kend- 
teknek pedig  ide  lenn  a  síkon  ötven  esztendeig  jó  dol- 
guk van ;  ha  egyszer  csapás  éri,  a  másik  esztendőben 
majd  kiheverik,  azért  a  magyar  ember  csak  nem  megy 
koldulni  a  szomszédba.  Nekem  is  van  nagy  jószágom, 
nem  egy  napja,  hanem  nyolcz  esztendeje  már,  hogy 
rajta  van  az  árvíz,  nem  is  megy  le  róla  soha ;  azért 
még  sem  pityergek,  hanem  látok  dolog  után.  Kiteremti 
az  Isten,  kinek  mire  szüksége  van  ;  nem  hal  meg  Ma- 
gyarországon éhen  senki,  csak  a  két  tenyerét  ne  sajnálja. 

Az  öreg  meggondolta  a  dolgot  s  azt  mondta,  hogy 
«biz  igaz  al» 

—  No  nem  sírunk  hát  többet.  Ezt  se  teszszük.  Ha- 
nem ha  szabad  megtudakolnunk  becsületes  nevét,  mon- 
daná meg,  hadd  hirdetnénk  az  ismerőseinknek,  ki  sza- 
badított meg  e  mostani  szorcngattatásunkból  ?  hogy 
még  az  unokáinknak  is  meghagyhatnók,  kit  emlegesse- 
nek meg,  a  midőn  az  új  házak  mestergerendáin  olvasni 
fogják  az  «építődött  Anno  Domini  hányban?  a  nagy 
árvíz  után  I » 

Aladár  és  Ankerschmidt  e  kérdésnél  már  a  csónak- 
ban ültek,  Aladár  megnyomta  útitársa  lábát,  hogy  hall- 
gasson, ő  pedig  visszafordulva  e  nevet  monda: 

—  Az  én  nevem  Weltumsegler  Jonathan. 

Az  öreg  megcsóválta  a  fejét  s  azt  jegyzi  meg : 

—  No,  ez  sem  igaz  ám,  tisztesség  nem  esik  mondván. 
Aladár  pedig  a  vízbe  nyomta  a  lapátot  s  a  parton 

állók  üdvriadala  mellett  vágott  neki  ismét  az  özönnek. 

—  Ön  a  szerénységet  egész  a  restelkedésig  viszi, 
feddé  az  ifjút  a  lovag  úr,  hogy  még  a  nevét  sem  fe- 
dezé  föl  a  jámborok  előtt,  a  kik  valóban  oly  hálaérzet- 
tel kérték  azt. 

—  Nem  restelkedésből  tettem  én  azt,  hanem  azért, 
mert  a  jámborok  szája  eljár  s  így  azután  a  nevemet 
majd  nemcsak  az  unokák  emlegetnék,  hanem  a  Bezirks- 
Vorstandok  is. 

—  AhI  igen?  ön  attól  tart,  hogy  a  hatóság  meg- 
tudná önnek  e  dicséretes  tettét  s  fél  tőle,  hogy  valami 
kitüntetést  kap  s  még  a  hivatalos  lapban  nyilvánosan 
megdicsérik.  Már  így  értem. 

—  Dehogy  érti.  Attól  tartok,  hogy  a  mint  lefut  a 
víz,  meglátják  a  sok  levágott  fát  a  kamarái  is  erdőben, 
megidéznek  «wegen  ForstfreveU  s  úgy  rám  olvassák  a 
paragraphust,  hogy  meg  sem  mocczanhatok  ellene, 
már  pedig  én,  ki  előkelő  várfogoly  voltam,  restéinek 
most  megint  alsóbb  fokozatú  fegyenczházi  fogságba 
kerülni. 

Már  ez  ellen  aztán  Ankerschmidtnek  sem  volt  semmi 
szava. 

—  Siessünk  haza  felé.  Két  órát  eltöltöttünk  itten, 
azt  most  éjszakával  kell  helyrepótolnunk. 

—  Ön  kifáradhatott. 

—  Még  nem  érzek  belőle  semmit. 

—  Szivesen  felváltanám. 

--  Kardot,  evezőt  soha  sem  adok  ki  a  kezemből. 
Különben  most  már  könnyebb  munkánk  lesz,  a  víz- 
folyás mentébe  jutottunk. 

—  NenL  látni  még  a  falu  tornyát? 

—  Nem.  De  azért  jól  ismerem  az  utat.  Sötét  éjjel 
is  oda  találnék,  hát  még  fényes  holdvilágnál. 

A  csónak  csakugyan  sebesebben  haladt,  mint  dél- 
előtt, most  már  nem  tiszta,  átlátszó  vízen,  alulról  fel- 
tündöklő zöld  vetés,  pipacsvirág  fölött ;  hanem  rút,  sze- 
metes habarékban,  a  mint  az  egyenesen  jött  a  Tiszá- 
ról, felszíne  ellepve  nádgyökérrel  és  réti  szénával. 

Valami  távol  vadaskert  lakóit  felverhette  a  víz,  azok 
ott  úsztak  el  a  csónak  előtt  hosszú  sorban,  oly  közel, 
hogy  Aladárnak  várni  kellett,  míg  a  hosszú  convoi  el- 
haladt előttük  ;  a  pompás  szarvasok  ágbogas  agancsai, 
az  őzünők  okos  fejecskéi  meg  sem  rebbentek  az  em- 
beri közelléttől  s  a  szarvascsorda  közepén  ott  úszott 
nagy  lubiczkolással  —  egy  csikasz  farkas. 

—  Ha  ezek  a  jegenyésre  menekülnek  :  az  én  embe- 
reimnek lesz  ma  vadpecsenyéjük,  két  hét  múlva  bűn- 
vádi perük  —  vadórság  miatt. 

A  nap  jól  lehaladt  már,  mire  Aladár  jelezte,  hogy  a 
falu  tornya  látszik  már  a  tenger  látkörén. 

Hanem  még  az  nagy  messzeség.  A  síkság  optikája 
csalárd. 

Aladár  tanácsolá  Ankerschmidtnek,  hogy  még  ne 
nézegessen  hátra,  mert  bele  telik  három  óra,  a  míg 
kastélyát  megpillanthatja ;  addig  sokkal  jobb  lesz,  ha 
végig  fekszik  a  csónakban  s  megkisért  egyet  aludni,  a 
mire  nagy  szükség  lehet  a  tegnapi  álmatlan  éj  után. 

Ankerschmidt  megfogadta,  hogy  lefeküdjék,  azt  ugyan 
erősen  állítá,  hogy  azért  nem  fog  elaludni,  minélfogva 
aztán,  a  mint  a  fejét  letette,  csakugyan  rögtön  cl  is 
nyomta  az  álom. 

S  ha  valaha  fog  valamiért  köszönettel  tartozni  az 
életben  Garanvölgyi  Aladárnak,  úgy  ez  azon  tanács- 
adása lesz,  hogy  aludja  át  ezt  az  időt. 

Azt  az  időt,  a  mi  alatt  a  csónak  a  lakóhely  felé  kö- 
zeledik. 

Hogy  ne  lássa  perczről-perczre  közeledni  azt  a  ké- 
pet, mely  a  fényes  holdvilágnál  oly  kísértőn  emelkedik 
ki  a  vízből ;  egy  összeomlott  kastély  képét. 

Aladár  látta  ezt  már,  oly  messziről,  a  minőre  jó  sze- 

mei  elláttak,  hogy  Ankcrschmidt  kastélyának  teteje  meg- 
görbült; minden  evezőnyomás,  mely  közelebb  hozta  a 
tárgyat,  világosabbá  tette  a  romlást ;  már  a  dűlt  abla- 
kok, a  szétvált  falak  repedéseit  lehete  látni ;  már  a 
leomlott  szárnyak,  a  beszakadt  homlokzat  romjai  is 
kitűntek  s  Aladár  örült  nagyon,  hogy  egyik  evező- 
nyomásról a  másikra  nem  látja  ezt  Ankerschmidt  köze- 
lebb jönni,  úgy  miként  ő. 

Késő  éjre  járt  az  idő,  az  egész  tájt  nagy  csend  ülte: 
az  a  csend,  a  mi  az  ébrenlevő  lelkét  megnépesíti  bán- 
talmas  gondolatokkal;  az  elhagyottság  csendje. 

Pusztító  elem  foglalta  el  az  egész  síkot ;  a  láthatá- 
ron két  hold  látszott  egymás  felé  közelíteni  :  egyik  az 
égen,  másik  a  vízen. 

E  szomorú  világításnál,  mint  nyomasztó  álomlátás 
közeledett  egyre  az  Ankerschmidt  kastély  romalakja, 
minden  evezőcsapásnál  jobban  kitüntetve  düledékeit. 
A  félrecsúszott  ablakok,  a  lefordult  tető  felmeredő 
szarufái,  a  szétvált  nyilas  a  tűzfalon,  a  magára  maradt 
kémény,  egy-egy  meztelen  boltozat,  mindig  világosab- 
ban rajzolódtak  az  estderünél.  Nem  sokára  az  is  ki- 
vehető lett,  hogy  a  vízár  a  földszínt  ablakain  át  hatolt 
be,  a  mint  a  csónak  végig  haladt  a  homlokzat  előtt, 
a  mint  a  kastély  közepén  be  volt  roskadva,  azon  ke- 
resztül, mintegy  perspectivben  meglátszott  az  ősi  ala- 
csony kastély  alakja,  az  nem  omlott  össze. 

Aladár  kétszeres  igyekezettel  feszíté  a  lapátot  s 
tekintetét  le  nem  vette  az  alvó  útitársáról.  Az  volt  a 
szándéka,  hogy  nem  költi  őt  fel ;  elevez  szótlanul  a 
rom  mellett,  ne  lássa  ő  azt  meg  s  csak  akkor  fogja  őt 
felkölteni,  midőn  nagybátyja  házához  értek,  ki  bizo- 
nyosan megfogadta  a  jókor  küldött  tanácsot.  Ott  aztán 
bizonyosat  fognak  hallani  a  kastélyban  voltak  sorsa 
felől. 

De  talán  az  álomra  hunyt  szemek  is  látnak  valamit, 
s  az  álmodók  megérzik,  ha  közelít  az  a  nagy  gond, 
mely  lelküket  álmodva  is  eltölti  s  épen  úgy  látja  most 

Ankcrschmidt  a  csónakban  végig  fekve,  azokat  a  ha- 
lomra dűlt  köveket,  azokat  az  összereccsent  gerendá- 
kat s  a  házán  keresztül  omló  hideg  fekete  árt,  mintha 
nyitott  szemmel  nézné :  csakhogy  ő  még  többet  is  lát, 
a  kövek  közt  gyermekének  véres  testét  s  a  fekete  víz- 
árban a  mint  annak  szép,  hosszú  selyemhaja  végig- 
végig úszik.  Az  alvó  homlokán  nehéz  veritek  gyöngyö- 
zött alá  s  szaggatott  lélekzetében  tehetetlen  kiáltások 
hangjai  töredeztek. 

Aladár  aggodalmas  sietséggel  evezett  el  a  dűlt  kas- 
tély előtt,  s  már-már  sikerült  azt  elhagynia,  midőn  az 
utczából,  melynek  végén  a  kastély  állt,  egy  másik  csó- 
nak bukkant  ki,  melyet  a  kanyarodástól  eddig  nem  le- 
hetett látni. 

A  holdvilágnál  ép  oly  hamar  ráismert  Aladár  a  má- 
sik csónakosban  Kampósra,  mint  az  ő  reá,  de  mielőtt 
inthetett  volna  neki,  hogy  maradjon  veszteg,  már  késő 
volt ;  Kampós  uram  örömében  akkorát  rikoltott,  hogy 
arra  minden  alvónak  fel  kelle  riadnia. 

—  Hahói  ifjú  ténsuram !  Hahói  kiálta  a  lelkes  úr 
csáklyája  végére  tűzve  kalapját. 

—  Csitt,  az  Istenért,  ne  kiabáljon,  dörmögé  Aladár 
a  házsorba  igyekezve  jutni. 

Már  késő  volt.  Ankerschmidr  az  első  kiáltásra  fel- 
riadt fektéből,  s  a  mint  szemeit  felnyitotta :  a  legelső 
kép,  a  mit  meglátott,  összeomlott  kastélya  volt.  Talán 
ugyanazon  látás,  a  miről  folyton  álmodott,  testté 
válva. 

Néhány  pcrczig  mereven,  jégszemekkel,  halott  arcz- 
czal  nézett  a  rémképre :  aztán  felugrott,  maga  elé  ka- 
pott, s  az  őrület  hangján  kiálta  fel:  "leányom  1»> 

Ha  Aladár  jókor  meg  nem  ragadja,  a  vízbe  esik. 

•  Leányom  11 »  ordítá  magán  kívül  a  hadastyán. 

—  Ott  van  nálunk  I  nincsen  semmi  baj !  lármázott 
Kampós  uram,  ki  most  észrevéve,  milyen  rettenetes  os- 
tobaságot követett  el,  s  iparkodott  minden  tőle  kitel- 
hető tudományával  Aladár  lélekvesztőjéhez  csáklyázni, 

Jókai  :   A<    ú)    foldctúr.  la 

erősen   szerencséltetve   azt    a   felfordulás  minden  esé- 
lyével. 

Ankerschmidt  arcza  e  szóra  egyszerre  kaozagásra 
vált,  kaczagott,  mint  egy  gyermek,  mint  egy  őrült. 

—  Igazán?  Igaz-e  az!  Megszabadították?  semmi 
baj  sincs?  Mely  kérdések  mindegyikét  a  naptár  min- 
den szentéire  esküdve  bizonyítá  Kampós  uram ;  oly 
pazarul  bánva  az  úgysegéljenekkel,  mintha  nagy  rab- 
lásért vallatnák. 

—  Nincsen  semmi  baj,  méltóságos  uram.  Ámbár  elég 
orozva  jött  ez  a  gonosz  veszedelem,  éjnek  idején  ;  még 
sem  történt  semmi  szerencsétlenség.  A  mint  a  haran- 
got meghúzták,  az  öreg  úr  egyszerre  talpon  volt;  ki- 
jött hozzám,  kérdezte,  mi  baj  ?  Én  mondtam,  hogy  a 
görgitői  csőszök  lóháton  nyargalva  jöttek,  hogy  már  a 
határban  a  víz.  No  hát  akkor  be  kell  tömetni  az  utolsó 
kaput.  A  mint  ez  meg  volt,  már  jött  nagy  harsogással 
az  alsó  utcza  végén,  épen  a  méltóságos  úr  kastélya 
felől  az  Isten  haragja,  a  házak  az  utczán  végig  mind  el 
voltak  már  töltésekkel  rekesztve,  hanem  az  utcza  egy- 
szerre víz  alatt  állt  s  ma  estig  az  ablakok  aljáig  emel- 
kedett, de  azokon  fölül  nem.  A  mi  töltéseink  úgy  áll- 
ják köröskörül,  mint  egy  vár.  A  mint  a  víz  csónakáz- 
ható lett,  azt  mondta  az  öreg  úr:  «no  Kampós,  mit 
csinálnak  most  Ankerschmidték  ?  Azok  nem  fogadták 
meg  az  intést. » 

—  Erről  beszéljen,  erről ;  sürgeté  őt  a  lovag,  kit 
épen  csak  leánya  érdekelt. 

—  Igen  is.  Tehát  mondám,  hogy  azok  bizonyosan 
úsznak.  No  hát  akkor  le  kell  ereszteni  a  csónakot. 
(Ugyan  jó,  hogy  ezt  a  csónakot  előre  küldte  Aladár 
úrfi !)  Majd  én  magam  kormányzók  I  monda  az  öreg 
úr,  s  ekkor  törte  meg  először  fogadását,  hogy  nem 
megy  ki  a  házból,  nyolcz  esztendő  óta.  Magam,  még 
egy  evezőlegénynyel,  egy  hosszú  kötéllel,  egy  lábtóval 
megindul ánk  a  kastély  felé.  Nagy  volt  ám  már  akkor  a 
hiba.  Mondtam  a  nagyságos  úrnak,  hogy  a  bécsi  pallér 

megérdemelné,  hogy  bezsindelyeznék  a  fejét.  A  mint 
a  pincze  megtelt  vízzel,  egyszerre  félrement  minden 
boltozat.  S  a  falakon  akkora  repedések  támadtak,  hogy 
keresztül  lehetett  rajtok  látni.  A  cselédnép  jajveszé- 
kelve kiabált  az  ablakokban  és  senki  sem  látott  utána, 
hogy  valami  módját  keresse  a  menekülésnek.  Mint  ké- 
sőbb megtudtuk,  csak  a  kisasszonynak  volt  helyén  a 
lelke,  hogy  egy  nagy  zongoratokot  lehozasson  a  pad- 
lásról, abból  valami  dereglyét  készítendő,  de  neki  sem 
fogadott  senki  szót,  hogy  föl  menjen  a  padlásra,  mind 
attól  félt,  hogy  a  lépcső  leomlik,  s  ő  ott  reked.  Az 
öreg  úr  látva  a  veszedelmet,  neki  támasztá  a  lábtót  az 
erkélynek,  s  maga  felmászva  rajta,  belépett  az  inga- 
dozó házba,  s  a  sok  rendetlen  futkosó  cselédet  jól  le- 
hordva, megparancsolá  nekik,  hogy  legyen  eszük  ;  a  mi 
bár  nehezükre  esett,  de  megfogadták.  Azután  a  kis- 
asszonynak nyujtá  kezét,  s  lesegítette  a  csónakba. 
Utána  a  többi  leánycselédet,  meg  a  kis  Gyuszit.  Akkor 
engemet  ott  hagyott,  s  ő  maga  a  házáig  kormányozta 
a  csónakot.  Ott  elhelyezve  a  kisasszonyt  és  a  vászon- 
népet,  megint  visszatért  a  férfihadért.  Szakács,  kukta, 
vadász  s  más  efféle  kenyérvesztegető  csónakra  raka- 
tott; ő  ekkor  maga  maradt  hátra  két  lovászlegénynyel. 
Azoknak  megparancsolta,  hogy  álljanak  az  ajtóragasz- 
ték  alá,  ha  félnek  a  házomlástól.  Hogy  harmadszor  is 
visszatértem  a  csónakkal,  akkor  azt  monda:  «no  Kam- 
pós ;  ez  a  ház  nem  állja  sokáig,  ha  ledül,  kirabolhatják, 
innen  tehát  minden  szekrényfélét,  a  mi  be  van  zárva, 
át  kell  szállítani  az  ócska  kastélyba ;  azt  nem  viszi  el 
a  víz.»  Azzal  ő  maga  minden  szekrényt,  ládát  gyűrű- 
jével lepecsételt,  s  áthordatott  a  régi  házba,  ott  állnak 
a  padláson,  jó  helyen;  mindent  megtalál  a  méltóságos 
úr.  Mikor  ezzel  is  felkészültünk,  akkor  az  istállóból 
kivezetteté  a  paripákat,  s  azokat  a  csónak  után  kötve 
átúsztattuk  a  magunk  házáig ;  ott  azután  egy  lehordott 
ól  tetejéből  egy  hidat  csinálva,  úgy  ugrattunk  be  az 
udvarra  a  töltésen  keresztül  ;  igen  szép  volt  azt  nézni. 


Míg  Kampós  uram  rövid  kivonatban  iparkodott  a 
nap  eseményeit  előadni,  az  alatt  a  két  csónak  megér- 
kezett Garanvölgyi  háza  elé,  mely  mint  kis  sziget  a 
tenger  közepén  feküdt  az  árvíz  lepte  téren.  Az  ősi  vert 
falnak  most  tűnt  ki  a  haszna ;  olyan  volt  az,  mint  a 
szikla:  még  három  lábnyira  állt  ki  a  vízből. 

Az  emlékezetes  óltetőből  készült  híd  szolgált  állo- 
mási kikötőül,  azon  lehetett,  mint  egy  dobogón,  az 
udvarra  lejutni. 


XV. 

I A   kik  egymást  nem  itmert^k.) 

A  csónakok  megérkezését  nem  fogadták  valami  csa- 
tánynyal,  már  a  hogy  tudniillik  színpadon  történt  volna, 
általános  egymás  nyakába  borulást  scénázva  impromtu ; 
a  minek  az  volt  a  legfőbb  oka,  hogy  az  udvaron  belől 
folyvást  annyi  volt  a  dolog,  hogy  éjjel  tájon  is  talpon 
tartá  az  embereket.  A  roppant,  húsz  holdnyi  tér,  me- 
lyet az  udvar,  park  és  szérűskertek  képeztek,  mint  egy 
körülkerített  sziget  a  tenger  közepén,  el  volt  lepve 
ökrökkel,  lovakkal,  birkákkal,  miket  a  tanyákról  ide 
hr.jtottak  a  víz  elől,  a  béresek  egy  része  azoknak  rend- 
bentartásával foglalkozott,  más  része  a  cselédségnek 
rőzsekötegekkel  erősíté  a  töltést,  a  hol  félteni  lehetett ; 
jóformán  észre  sem  vette  senki  a  vendégek  érkeztét, 
az  ispánon  kívül,  kinek  erősen  lelkére  köté  Kampós 
uram,  hogy  a  csónakokat  lakatra  kösse,  s  a  lakatkulcsot 
a  zsebébe  tegye. 

—  Csakhogy  itthon  volnánk!  Már  most  méltóságos 
uram,  leszek  oly  bátor,  a  kisasszonyhoz  magam  elve- 
zetni ;  látom,  megég  a  gyertya  a  szobájában ;  ifjú  tens- 
uram  maga  is  oda  talál  az  alatt  az  öreg  úrhoz. 

Ankerschmidt  kezet  szorított  Aladárral  és  a  folyosón 
kétfelé  válva,  egyik  jobbra,  másik  balra  tért.  Mi  tartunk 
Aladárral. 

Az  öreg  úr  is  ébren  volt  még,  midőn  öcscse  benyi- 
tott szobájába  s  örvendve  jött  eléje. 

—  Hozott  Isteni  hogy  jöttél  ide? 

—  Egy  lélckvcsztőn.  Ankcrschmidtct  is  magammal 
hoztam. 

—  Azt  ugyan  jól  tetted ;  a  leánya  agyonsírja  magát 
apja  után ;  azt  meg  én  hoztam  ide.  Fáradt  vagy 
úgy-e? 

—  Arról  nem  tudok  semmit ;  hanem  inkább  szomjas. 
Hajnal  óta  nem  találtam  vizet,  pedig  rajta  jöttem. 

—  Tehát  éhes  is  vagy?  A  vacsora  kész. 

—  Hogy  vártak  vele  ily  későig? 

—  Kampósra  vártunk,  ki  csónakkal  körjáratot  tett, 
hogy  nincs-e  veszedelem  a  faluban. 

—  Találkoztunk.  Együtt  jöttünk  vissza,  ó  riasztotta 
fel  álmából  Ankcrschmidtet,  ki  szerencséjére  aludt  az 
alatt,  mig  kastélya  romjait  megkerültük  s  nem  látta  so- 
káig azt  a  pusztulást. 

—  A  vacsora  kész,  de  te  válts  öltönyt,  mert  kis- 
asszony van  a  háznál.  Itt  a  szobád  kulcsa. 

—  Egy  perez  múlva  készen  leszek,  szólt  Aladár  s 
ai  ismerős  szoba  kulcsát  átvéve,  megölelé  bátyját  s  el- 
távozott. Úgy  tett,   mint  a  ki   tudja,  hogy  otthon  van. 

Aladár,  míg  bátyja  házánál  hagyott  ruhatárában  vá- 
logatna, elgondolá  magában,  hogy  mégis  szépen  van 
az  elintézve  a  világon,  hogy  mikor  egy  embert  minden 
porczikájában  megtörtek,  földhöz  csaptak,  meggyűrtek, 
eltettek,  megtépáztak,  megint  kilöktek,  akkor  az  ember 
a  legelső  ellenséget,  a  kit  előtalál,  fölveszi  a  csónak- 
jába, reggeltől  estig  izzad  vele,  hogy  hazahozza,  szá- 
razra tegye,  s  mikor  aztán  már  fáradtan,  éhesen,  szom- 
jasan szeretne  végig  nyúlni  a  legelső  szalmaágyon, 
akkor  még  szépen  frakkot  kell  húznia,  hogy  az  ellen- 
sége leányától  megkérdezhesse : 

«W^ie  befindcn  Sie  sich,  mein  Fraulein?» 

Aladár  semmi  rosszat  sem  kivánt  a  kisasszonynak 
magában  ;  de  azt  csakugyan  nagyon  szívesen  hallotta 
volna,  ha  azt  izené  vala,  hogy  nem  jöhet  a  vacsorához, 
mert  migrainje  van,  vagy  már  lefeküdt. 

E  várakozás  azonban   meghiúsult ;  nem  sokára  hallá 

nagybátyja  szavait,  ki  őt  sürgetni  jött.  Az  étel  az  asz- 
talon, a  vendégek  híva  vannak. 

Jól  van,  tehát  essünk  át  ezen  is. 

Az  öreg  úr  megrázta  Aladár  vállát  s  azt  dörmögé 
neki :  képzeld,  mintha  abba  a  dáridóba  mennél,  a 
melyben  a  branyiszkói  nap  után  reggelig  tánczoltál. 

—  Lehetett  akkor;  súgá  vissza  Aladár. 

Ezzel  az  ebédlő  felé  siettek,  melyhez  egy  közös 
folyosón  keresztül  lehetett  mind  a  két  szárnyról  jutni. 
Itt  történt,  hogy  csaknem  az  ajtónál  találkoztak  össze 
a  lovaggal  és  leányával. 

Ilyen  szűk  helyen  sokkal  kevesebb  czeremóniát  le- 
het az  embernek  egymással  lenni,  nem  is  nézheti  senki, 
merre  van  jobb,  merre  van  bal  ;  de  meg  a  dolog  ter- 
mészete is  úgy  hozza  magával,  hogy  a  bemutatásokon 
hamar  át  kell  esni,  mert  az  ajtóban  nem  lehet  meg- 
állni. 

Ankerschmidt  egyik  kezével  leánya  kezét  fogta,  má- 
sikat szivélyesen  nyújtá  Garanvölgyinek  s  megrázta 
emberül. 

—  Uram,  ön  tudja  azt,  hogy  én  önnek  mit  tartozom 
köszönni  ? 

—  Semmit  többet,  mint  a  mennyit  ön  tett  volna  én 
értem  hasonló  helyzetben. 

—  Én  gyermekemet  köszönöm  önnek. 
Ankerschmidt  e   szónál   kénytelen   volt  leánya  előtt 

tért  nyitni,  s  a  mint  e  perczben  Erzsike  és  Aladár  egy- 
mással egyszerre  szemközt  kerültek,  a  természcthű 
gyermek  hirtelen  óvhatlanul  oda  nyujtá  kezét  Aladár- 
nak, s  e  szókat  rebcgé : 

—  Én  pedig  önnek  atyámat  köszönöm. 

Ha  e  kéz  reszketéséből,  ha  e  hang  csodálatos  vará- 
zsából, ha  e  szemek  igaz  bűbájából  nem  értett  volna 
az  ifjú  valamit,  úgy  nem  érdemelné,  hogy  egy  ilyen 
tündértitkú  könyv  még  valaha  nyitva  legyen  előtte  fe- 
ledve. 

A  másik  percében  már   észre  vette   a  leányka,  hogy 


el  hagyta  ragadtatni  magát,  s  félénken  húzta  vissza 
kezét,  és  szemeit  nem  merte  többet  fölemelni  azon 
arczra,  melynek  képe  oly  régóta  él  már  szivében. 

Szerencsére  az  estebéd  zaja,  s  Kampós  uram  kinál- 
gatási  kedve  hamar  más  irányt  adtak  a  társalgásnak,  ki 
is  a  bortól  nem  sokára  jó  kedvet  kapván,  kezdett  na- 
gyon beszédessé  válni.  Máskor  is  a  volt,  de  most 
duplán. 

—  Csak  azt  az  egyet  sajnálom,  hogy  Aladár  úrfi 
nem  volt  itthon  a  veszedelemkor. 

—  Miért,  öreg  ? 

—  Hogy  maga  szabadította  volna  meg  a  kisasszonyt. 
Ez  már  úgy  illett  volna.  Én  ezt  regényben  mindig  úgy 
olvastam.  Hiszen  mink  öregek  .  .  . 

Aladár  látva,  hogy  ez  most  mindjárt  veszedelmes 
dolgokat  fog  pengetni,  belevágott  a  beszédébe. 

—  Oh  azért  én  is  követtem  el  útközben  hős  tetteket, 
a  mikről  valaha  regényt  lehet  írni ;  én  is  mentettem 
meg  veszélyben  forgó  lényt  a  végső  pillanatban. 

Ankerschmidt  gondola  magában  :  no  ez  a  fiatal  em- 
ber szereti  itthon  elmondani  a  viselt  dolgait,  bizonyo- 
san a  megmentett  népségről ;  ha  szereti,  hát  tegye. 

—  Hol  ?  kit  ?  kérdé  mohón  Kampós  uram  I  ki  ször- 
nyen kapott  rajta,  hogy  Aladárnak  egyszer  már  a  saját 
szájából  authentice  hallhatja  egy  hős  kalandját. 

—  Hát  a  jegenyésen  túl  —  egy  pelét,  szólt  Aladár 
mosolyogva. 

—  Ah !  Oh !  hangzott  több  oldalról  a  kedvetlen 
észrevétel.  Maga  Ankerschmidt  is  megrestelte  a  dol- 
got s  sietett  helyreigazítani  a  tudósítást. 

—  No,  azt  elhallgatja  fiatal  barátunk,  hogy  a  jege- 
nyésen innen  meg  vagy  ezer  embert  szabadított  meg 
egy  erőfeszítéssel  és  egy  jó  ötlet  által. 

—  Ah,  könyörgöm  alássan,  hogyan  volt  az,  tessék 
elmondani !  szabódék  Kampós  úr,  nagyon  rajtaesve  a 
hallottakon. 

(Dehogy    nem,    gondola     magában    Ankerschmidt; 


Erzsike  megczirógatta. 

Jókai  :   Az   új   földesúr.  298.  lap. 

majd  itt  a  leányom  előtt,  hogy  még  jobban  belé  szc- 
rclmesítsem ;  már  akkor  csak  inkább  beszéljünk  a  pe- 
léről.) 

—  De  vájjon  hova  lett  a  mi  kis  pclénk?  egészen 
elfeledkeztem  róla  a  nagy  Kevélyben,  kérdezé  Ala- 
dártól. 

—  Ott  alszik  a  köpenyem  zsebében  most  is,  szólt 
Aladár,  menjen  Kampós  úr,  hozza  el. 

—  Mit?  Én?  Egy  pelét?  kiálta  felugorva  a  puritán 
férfiú.  Mondja  a  tekintetes  úr,  hogy  hozzak  el  egy 
oroszlánt,  egy  bölény-bikát :  elhozom  ;  de  egy  pelét  1 
a  nyavalya  törne  ki,  ha  hozzá  kellene  érnem.  Nincs 
ahhoz  fogható  utálatos  állat  a  nap  alatt. 

—  Oh  ne  mondja,  könyörge  érte  Erzsike ;  én  olyan 
szépnek  találom. 

—  No  lássa,  biztatá  Aladár,  a  kisasszony  szeretné 
látni. 

Csúnyának  már  nem  merte  ezután  állítani  Kampós 
uram ;  de  ráfogta,  hogy  harap.  Hát  Aladárt  mért  nem 
harapja  meg?  Az  más.  Az  neutrális;  de  őtet  meg- 
ismeri, mert  ő  díjt  tűzött  ki  a  pelefamilia  kiirtására, 
ótet  harapta  már  meg  farkas  is,  fel  se  vette,  de  az 
ttrge,  patkány  harapásától  meghal. 

—  jól  van  no,  hát  majd  érte  megyek  magam,  szólt 
Aladár  és  rögtön  felugrott  az  asztaltól  s  két  perez 
múlva  visszatért. 

—  Aha!  kiálta  Kampós  uram,  nem  látva  a  visszatérő 
kezében  a  fertelmes  fenevadat ;  nincs  meg  úgy-e  ?  El- 
szökött azóta,  lyukat  fúrt  a  ház  alá,  abba  elbújt,  már 
most  az  ott  el  fog  szaporodni  s  aláminázza  az  egész 
kastélyt. 

—  Itt  van  biz  az  a  kabátom  ujjában,  szólt  Aladár  s 
elővette  az  ott  magát  rögtön  elhelyezett  állatocskát  s 
tenyerébe  fekteté.  Ni,  hogy  bámul  a  gyertyába. 

—  -  Oh  be  gyönyörű  kis  állat ;  monda  Erzsike,  gyer- 
meteg örömmel  kapva  a  tréfás  állatocskán  ;  milyen  szép 
fekete  szemei  vannak ! 


Aladár  aztán  oda  vitte  hozzá  a  kis  polgártárst ;  Er- 
zsike megczirógatta  azt  sima  kezecskéjével. 

—  Hozzá  ne  nyúljon  kisasszony,  meglássa  szeren- 
csétlenül jár,  óvá  a  gyanútlan  lelket  a  tapasztalt  férfiú. 
Kampós.  Jaj,  ha  én  hozzám  olyan  közel  volna,  engem 
a  hideg  láz  futna  végig. 

Erzsike  is  érzett  akkor  valami  delejes  lázt  átfutni 
idegein  a  közelléttől,  —  de  nem  a  peléétől. 

A  bizalmas  kicsi  állat  lassankint  Aladár  kezéről  a 
cizirógató  kézre  kapaszkodott  át,  s  onnan  lassan  fel- 
mászott a  habzó  musselinon,  fel  egész  a  válláig,  ott  a 
bámulatos  szép  gömbölyű  elefántcsont  halomra  leült ; 
be  jól  kiválasztotta  a  helyét  az  ördögtől  született. 

Kampós  uramnak  valóban  halavány  lett  az  arcza  e 
látványra,  míg  Erzsike  gyönyörködve  nézett  oda:  ta- 
lán nem  is  a  pelére.  Ankerschmidt  pedig  sajnálta  már, 
hogy  ezt  a  themát  elő  találta  hozni. 

—  Megeszi-e  a  kenyeret?  tudakolá  Erzsike,  próbára 
egy  falatot  törve  számára. 

—  Meg  bizony!  erősíté  a  kasznár  úr,  egész  fami- 
liája  a  kenyerünkön  osztozik  ;  azt  sem  várja,  hogy  meg- 
süssük és  kínáljuk  vele ;  elébb  eszik  belőle,  mint  mi 
magunk. 

A  kis  kenyérpusztító  cl  is  vette  mohón  a  falatot  s  a 
szék  támlájára  szökve  vele,  ott  mókusok  módjára  nya- 
kába kapta  bolyhos  farkát  s  elkezdett  kezéből  élni, 
hogy  azt  még  az  öregek  is  megnevették. 

—  Adja  ön  nekem  ezt  a  kis  jövevényt,  könyörgé 
Erzsike  Aladárnak. 

—  Szívesen. 

—  Hanem  jó  erős  kaliczkát  csináltasson  neki  nagy- 
sád, sürgőié  Kampós  úr,  mert  ez  keresztül  rágja  a 
tölgyfát  is. 

—  Ah!  Ki  tartaná  kaliczkában  a  vendéget.  Nálam 
szabadon  kell  neki  járni. 

Ebbe  aztán  Ankerschmidt  is  beleszólt. 

—  Gondold   meg   leánykám,  hogy  most  magunk  is 


vendégek  vagyunk,  s  a  mit  úgy  hfnak,  hogy  « nálunk*, 
az  a  víz  alatt  van. 

—  Oh  nem  urami  igazftá  őt  helyre  az  öreg  Garan- 
völgyi.  Az  én  vendégem  otthon  van  a  házamban.  Azt 
akarom,  hogy  önök  idehaza  találják  magukat  nálam 
mindaddig,  míg  kastélyukat  újra  fölépíthetik.  Tanyám 
elég  tágas,  s  én  úgy  is  egyedül  vagyok. 

E  szónál  gyöngéd  szemrehányással  tekinte  Ala- 
dárra, s  e  szóra  nagy  elhallgatás  történt. 

Az  ilyen  perczekben  szokott  az  megtörténni,  hogy 
mindazok,  a  kik  úgy  elhallgattak,  egy  dologról  gon- 
dolkoznak. 

Leghamarább  Ankerschmidt  tőré  meg  a  csendet. 

—  Igen  köszönöm  önnek  szives  ajánlatát  s  nehéz 
volna  okot  találnom  rá,  a  miért  visszautasítsam.  Erzsike 
úgyis  « bácsi  »-nak  híja  már  önt. 

—  Oh,  ön  jól  tudhatja,  hogy  a  mi  ismeretségünk 
nagyon  régi  keletű.  Én  Erzsi  kisasszonynak  régi  le- 
kötelezettje vagyok,  ó  is  mentett  meg  engemet,  pe- 
dig akkor  még  nem  tudta,  hogy  vájjon  érdemes  le- 
szek-e rá  ? 

—  Mi  volt  az  ?  kérdezé  Aladár  Erzsikére  tekintve. 

—  Oh  semmi.  Tréfa,  rebegé  a  gyermek  szépen  el- 
pirulva. 

—  De  rám  nézve  komoly  dolog  volt  az ;  monda 
Garanvölgyi. 

—  Hogyan,  uram?  szólt  a  hadastyán,  poharát  le- 
takarva tenyerével,  hogy  Kampós  uram  orozva  tele  ne 
töltse.  Ön  emlékeznék  még  ama  bohóságra? 

—  Oh  igen,  még  most  is  meg  van  nálam  a  levél, 
melyet  először  nem  akartam  elolvasni,  s  melyért  má- 
sodszor tisztelt  szomszéd  uram  le  akarta  vágni  a  feje- 
met, s  melyet  végtére  azóta  is  mindig  a  tárcsámban 
hordozok. 

Azzal,  hogy  állításáról  mindenkit  meggyőzzön,  elő- 
vonta régi  bőrtárczáját  s  annak  negyedik  rejtekéből, 
hol  legrégibb  ereklyéi  álltak :  egy   pár  magyar  feliratú 

bankó  anno  elmúlt  jó  időkből,  egy  kopott  arczkép, 
egy  selyemrongy  valami  zászlóból  stb.  stb.,  onnan 
vette  elő  a  gondosan  megőrzött  levélkét,  melyet  a 
gyermekleányka  írt  hozzá  titokban,  hogy  őrizkedjék  a 
házi  árulótól. 

A  levelet  Aladárnak  nyujtá,  a  többiek  úgyis  tudtak 
felőle. 

Hanem  egyebet  nem  tudtak  a  többiek :  azt,  hogy 
Aladár  e  levél  Írásáról  rá  fog  ismerni  arra  a  kézre, 
mely  a  szabadságát  visszaszerző  folyamodást  írta.  Azt 
egyik  sem  sejtheté,  hogy  ő  e  folyamodást  látta  már 
valahol. 

Aladár  minden  csepp  vérét  szivéhez  érzé  tódulni, 
midőn  e  levelet  megpillantá  ;  nem  olvasta  ő,  mit  tartal- 
mazhat, vagy  talán  olvasta  is,  de  nem  gondolt  reá  ;  e 
vonásoknál  azon  sorok  álltak  szeme  előtt,  mik  gyer- 
meteg őszinteséggel  könyörögtek  egy  mindenkitől, 
saját  magától  is  elhagyott,  elfelejtett,  veszendő  fo- 
golyért. 

Tehát  ez  a  kéz,  ez  a  szív  volt  az,  mely  csak  tenni 
és  érezni  tud,  de  nem  enged  magára  találni  ?  Tehát 
nem  a  kik  úgy  mosolyognak  már  messziről,  hanem  a 
ki  beteszi  az  ablakot,  mikor  arra  jönni  látja,  az  volt  a 
valódi  ? 

—  Nos,  nem  adod  vissza  a  levelemet,  vagy  meg  aka- 
rod könyvnélkül  tanulni  ?  kérdé  az  elmélázottat  Garan- 
völgyi. 

—  Azon  gondolkozom,  hogy  ez  írás  úgy  hasonlít 
más  valakinek  az  írásához. 

E  pillanatban  Aladárnak  lehetetlen  volt  észre  nem 
venni  azt  a  megdöbbenést,  melylyel  egyszerre  pillan- 
tottak egymásra  Ankerschmidt  és  leánya ;  a  leányka 
azután  mily  zavarodottan  suté  le  szemeit,  míg  Anker- 
schmidt alig  tudott  nyugalmat  tettetni  többé. 

—  Hjah,  öcsém,  szólt  Garanvölgyi  visszatéve  a  le- 
vélkét ercklyés  rejtekébe,  egyforma  kézzel  írnak  sokan ; 
egyforma  szívvel  kevesen. 

Ankcrschmidt  nyugtalanságát  Garanvölgyi  arra  ma- 
gyarázta, hogy  a  nap  fáradalmai  után  nyugalomra  vá- 
gyik, azért  jelt  adott  a  felkelésre,  a  mit  mindenki 
búcsúvételre  használt,  s  néhány  perez  múlva  mindenki 
szobájába  sietett. 

Aladár  éjszakai  nyugalmáról  ugyan  nagyon  rosszul 
volt  gondoskodva  ama  levélke  megmutatása  által  ;  az 
éjszakát  jobban  átábrándozta,  mint  átaludta.  Ki  tudja, 
talán  van  valami  abban  a  babonában,  mit  fiatal  lánykák 
tartanak,  hogy  ha  kedvesükről  álmodnak  és  fölébred- 
tek, megfordítják  a  vánkost  fejük  alatt,  s  akkor  a  ked- 
vesnek kell  a  leánykáról  álmodni.  Az  álom  tündére  bű- 
bájos tündér. 

Garanvölgyi  elbámult,  midőn  jókor  hajnalban  föl- 
kelve, csendesen  lábhegyen  lépdelt  végig  a  folyosón, 
hogy  az  alvók  felzavarása  nélkül  juthasson  ki  az  ud- 
varra, a  külső  veszélyt  megtekintendő,  s  már  akkor 
Aladárt  egészen  felöltözve  látta  szobájából  kilépni. 

—  Hát  te  már  fölkeltél  ? 

—  Igen;  jókor  el  akarok  menni. 

—  Menni  ?  Hová  ?  És  min  ? 

—  A  lélekvesztőn,  a  min  jöttem ;  valahová,  a  hol 
hasznomat  vehetik. 

—  De  hát  miért  ily  sietve? 

—  Menjünk  szobájába,  bátyám.  El  fogom  mondani. 
Az  öreg  úr  visszament  Aladárral  szobájába. 

—  Nos,  mondd  el  hát,  ki  kerget? 

Kedves  bátyám,  tegnap,  midőn  azt  a  levélkét 
megmutatta,  én  annak  vonásaiban  ugyanazon  írásra 
ismertem,  melyet  azon  ismeretlen  folyamodáson  láttam, 
a  mi  szabadságomért  sikeresen  esdett. 

Garanvölgyit  magát  is  nagyon  meglepte  e  fölfedezés. 

—  E  szerint  e  leány  írta  volna  azt  is? 

—  Igen.  Én  már  most  többet  tudok,  mint  a  meny- 
nyire szükségem  van. 

—  És  most  azért  el  akarod  hagyni  a  házat? 

—  Mit  tehetek  mást?  Egy  nővel  találkozom  életem- 

ben  először,  a  kinek  szíve  van.  Ha  öreg  asszony  volna, 
örülnék  rajta,  mert  azt  mondhatnám  neki:  «édes 
anyám !»  s  kérném,  hogy  nevezzen  fiának.  De  egy  szép, 
okos,  értelmes  gyermek  és  én :  minek  találkozunk  mi 
össze  ? 

—  Én  nem  látok  benne  semmi  veszedelmet.  Ha  egy- 
másba szerettek,  elveszed  és  neked  adják. 

—  Jó  bátyám ;  én  szegény  legény  vagyok,  fáradság- 
gal keresem  a  kenyeret.  Ezek  gazdagok.  Ha  én  most 
itt  maradok,  a  hol  nem  ő  rajtuk  áll,  hogy  engem  el- 
fogadjanak-e vagy  sem?  midőn  az  árvíz  őket  épen 
hozzánk  kergette,  s  nincs  módjukban,  hogy  ha  akar- 
nak, elutasítsanak,  hanem  kényszerítve  vannak  egy  fő- 
nél alatt  lenni  velem,  s  ha  nem  akarnak  látni,  nem  akar- 
nak hallani,  még  csak  azzal  sem  segíthetnek  magukon, 
hogy  itt  hagyjanak,  mert  köröskörül  tenger  van !  és, 
ha  én  mégis  felhasználom  ezt  a  szomorú  helyzetet  és 
itt  maradok,  nem  jutok-e  egy  erkölcsi  értékbe  azzal  a 
Karaib  szigeti  indiánnal,  ki  z  hozzámenekült  hajótör- 
teket megeszi? 

—  Igazad  van,  eredj. 

Az  öreg  úr  megszorítá  öcscse  kezét  s  még  egy- 
szer azt  monda  neki:  « eredj »  ;  azzal  karjába  fogód- 
zott s  kiment  vele  az  udvarra  további  intézkedéseket 
tenni. 

A  cselédek  tudósításai  szerint  az  éjjel  a  szél  nagyon 
veszélyeztette  a  töltéseket. 

Aladár  rögtön  intézkedett,  hogy  néhány  hombár, 
melyet  megraktak  kővel,  oly  hevenyészett  sarkantyút 
képezzen  a  töltés  előtt,  melyen  a  hullám  rohama  meg- 
törjék ;  mire  e  munka  készen  volt,  eljött  a  reggelizés 
ideje;  s  ott  még  egyszer  kellett  találkoznia  Aladárnak 
Ankerschmidtékkel. 

Aladár,  minthogy  szökve  nem  mehetett  el  a  háztól, 
búcsúzás  fejében  megmondá  Ankerschmidtnek,  hogy 
ismét  csónakra  ül  és  ha  lehet,  felevez  Tisza-Dobig,  a 
hol  a  romlás  eredete  van. 

—  Mit  használhat  ön  ott  most?  kérdi  tőle  Anker- 
schmidt,  hogy  ellenkezzék  vele. 

—  Semmit ;  de  legalább  tanulmányozhatok. 

—  Én  pedig  arra  számítottam,  hogy  ma  reggel  ki- 
rándulást teszünk  a  külső  tanyákra. 

Ez  marasztalás  volt  in  optima  forma,  a  mit  nem  le- 
hetett elutasítani. 

—  Nem  sietős  az  utam ;  nem  bánom,  ha  kicsónaká- 
zunk, az  idő  szép. 

Az  öreg  úr  puskát  is  akart  magával  vinni,  jó  alkalom 
kínálkozván  vadászatra,  de  Erzsike  lebeszélte  róla. 
Minek  az?  vagy  magát,  vagy  «valakit»  megtalálna  még 
vele  lőni. 

Aladár  körülhordta  a  csónakot  ezúttal  az  omlott  kas- 
tély mellékén,  mely  bámulatos  szépen  össze-vissza  volt 
roskadva  ;  Ankerschmidt  káromkodott  mindenféle  nyel- 
ven, minden  « teremtette*  és  «Kreuzsakrament»  után 
bocsánatot  kérve  uti  társától  az  illetlen  szóért.  Aladár 
biztatta,  hogy  csak  tessék,  az  tisztítja  az  embert ;  azért 
a  magyar  ember  kedélye  olyan  traktábilis,  hogy  ki- 
káromkodja magát,  nem  tartogatja  sokáig. 

—  No,  csakhogy  magunk  megvagyunk,  szólt  végre  a 
hadastyán  megnyugodva,  menjünk  a  mezőre,  akarom 
mondani  :  a  tengerre. 

Azzal  zsebkendője  szegletébe  egy  bogot  kötött, 
mely  alkalommal  Aladár  észrevéve,  hogy  ugyanannak 
a  másik  három  szeglete  is  csomóba  van  kötve.  Nem 
állhatta  meg,  hogy  meg  ne  kérdezze,  hogy  mire  való 
lesz  az? 

- —  Ez  a  csomó,  a  mit  most  kötöttem  ?  Ez  arra  em- 
lékeztet, hogy  legközelebb,  a  mint  Grisák  barátommal 
összejövök,  annak  a  hajába  kapok  s  megkérdezem  tőle, 
miféle  derék  emberrel  építtette  fel  a  kastélyomat? 
Ez  a  másik  csomó  amice  Mikucseknek  szól,  hogy  mi 
keresete  volt  a  töltés  hosszában  a  múlt  éjjeleken !  Ez 
a  harmadik  Brauháusel  úr  számára  van  kötve.  No  iszcn 
azt  a  spektáklit  kell    majd  megnézni,  a  mit  én  ott  esi- 

nálok,  ama  bizonyos   protectio   útján   készült    zsilipért. 
A  negyediket  elhallgatta. 

—  Hát  a  negyedik? 

—  Az  ?  Azt  csak  úgy  kötöttem,  véletlenül ;  az  nem 
jelent  semmit. 

Délig  sok  szép  vidéket  be  lehete  csónakázni ;  néhol  a 
határkő  meglátszott  a  vízben,  ott  Ankerschmidt  meg- 
jegyzé :  itt  kezdődik  az  én  földem. 

Egy  helyen  azonban  szép  dombos  emelkedés  volt, 
az  mint  sziget  állt  ki  a  tengerből,  ottan  kikötött 
Aladár. 

A  domb  árpával  volt  benőve,  mely  gazdag  négy- 
soros kalászait  már  kihányta,  az  egész  tér  lehetett  ötven 
lépés  körüljárva.  —  Azon  elbizonyoztak  mind  a  ketten, 
kié  lehet  az  a  menekült  föld?  Ankerschmidt  azt  állítá, 
hogy  Garanvölgyié,  Aladár  Ankerschmidténak  mondta. 

—  Akárkié,  vigyünk  haza  belőle  mutatványt,  hogy 
íme  zöldet  láttunk,  mint  a  Noé  galambjai. 

Azzal  Ankerschmidt  egy  marok  árpát  leszakasztott ; 
Aladár  is  leszedett  kilencz  szálat  s  a  kalapja  mellé 
tűzte. 

—  Tenger  biz  ez ;  szólt  a  lovag,  széttekintve  a  sík 
víz  felett.  És  most  elmondhatjuk,  ifjú  barátom  mind- 
ketten, hogy  birtokaink  egy  helyen  vannak,  az  enyim 
is  a  tenger  fenekén,  mint  az  öné. 

—  Minden  hasonlítás  sántít. 

—  Az  enyém  nem  sántít.  Most  én  sem  juthatok  a 
földemhez,  ön  sem :  ez  homogén  eset ;  a  mikorra  én 
az  enyimhez  juthatok,  akkorra  ön  is  hozzá  fog  jutni  a 
magáéhoz. 

—  Hogy  érti  ön  ezt? 

—  Bizonyosan  tudom,  hogy  ön  kegyelem  útján  vissza 
fogja  kapni  elkobzott  jószágait. 

Aladár  fejében  egy  gondolat  szikrája  villant  meg. 

—  Ha  ön  ezt  tudja,  uram,  akkor  azt  is  tudni  fogja, 
kinek  köszönhetem  c  nem  remélt  kegyet :  kérem,  adja 
át  neki  e  forró  kézszorítást. 

Ankerschmidt  észrevette,  hogy  Aladár  előtt  többet 
talált  elárulni,  mint  a  mennyit  akar  s  sietett  hevesen 
tiltakozni. 

—  ]f]ú  barátom,  én  kijelentem  önnek,  hogy  kegyet 
csak  annak  köszönhet  ön,  a  kitől  jön.  E  leczkét  én 
tőlem,  mint  vén  katonától,  vegye  jó  néven  s  ne  keressen 
titkos  pártfogókat,  a  mik  önnek  nincsenek. 

Aladár  megköszönte  a  tanítást,  eleget  tudott  már. 

E  hír  új  eszméket  öntött  szivébe.  Nem  a  birtok 
öröme  volt  az ;  Aladár,  mint  minden  gavallér,  jól  tudta 
azt,  hogy  a  birtok  csak  kötelezettség  s  a  ki  éveinkben 
Magyarországon  terjedelmes  földnek  ura,  annak  köte- 
lessége megszámlálhatatlan  s  ahhoz  mérve  a  legter- 
hesebb  foglalkozás  is  valóban  sinecura!  hanem  bol- 
doggá tette  az  a  gondolat,  hogy  többé  nem  nevezheti 
senki  önzésnek  azt,  a  mi  szerelem. 

És  boldoggá  tette  az  a  gondolat,  hogy  keresztül  lá- 
tott egy  család  jellemén,  melyet  eddig  nem  ismert. 

Egy  gyermek,  angyali  részvétből,  nem  érdekből,  nem 
is  női  hajlamból,  hanem  csupán  a  jóknak  azon  ösztö- 
néből, mely  az  érző  lelket  a  szenvedők  felé  hajlítja, 
megóvni  igyekezik  egy  öreg  embert  akkoriban  nagyon 
járványos  veszélytől.  Ez  öreg  embernek  szeretett 
rokona  van,  ki  státus-börtönben  sínylik,  kit  mindenki 
elfelejtett  s  kiért  az  öreg  maga  nem  tehet  semmit, 
mert  minden  lépésével  csak  ártana  neki ;  az  idegen  úr 
gyermeke  titokban  folyamodást  ír  érte,  az  apa  nem 
haragszik  ezért,  maga  eljár  vele  ;  meglátogatja  a  foglyot 
börtönében,  ott  gorombáskodik  vele,  nehogy  azt  sejtse, 
ki  hozta  el  szabadulása  olajágát ;  itthon  elzárja  előle 
leányát,  nehogy  megszeressék  egymást  s  valaki  azt 
mondhassa,  azért  esdett  a  trón  előtt,  ősz  érdemeire 
hivatkozva,  egy  elitélt  vagyonának  visszaadásáért,  hogy 
azt  saját  leányának  szerezze  meg.  Ezért  utasítá  el  a 
látogatót  az  első  találkozás  után  s  óvakodott  vele  össze- 
köttetésbe jönni. 

S  nem  is  történt  volna  az  meg  soha,  hogy   egymást 

Jókai  :    A2    új    földc*úr.  %q 

megismerjék,  ha  csak  a  romboló  árvíz  egy  kis  szigetre 
össze  nem  sepri  mindnyájukat. 

Aladár  visszatértiben  nem  találta  oly  szemetesnek  a 
víz  felszínét,  mint  eddig. 

Mit  nyom  az  mind,  a  mi  a  földön  elveszett,  ahhoz 
mérve,  a  mit  a  szív  nyert? 

Délre  haza  jutva,  legelébb  is  Kampós  uram  azzal  az 
örvendetes  hírrel  fogadá  őket,  hogy  míg  oda  voltak,  az 
alatt  az  ár  két  hüvelyket  apadt. 

Aladár  nem  örült  már  annak  s  még  beleveszett  a 
kasznárba,  hogy  mit  tud  ezen  úgy  jubileálni,  mikor  az 
kétségtelenül  arra  mutat,  hogy  másutt  új  gátat  szakított 
az  ár  s  más  vidéket  is  elöntött. 

Erzsike  kijött  atyja  elé,  kinek  Aladár  megmentett 
paripáit  mutogatta  meg  az  akolban  s  onnan  atyja  kar- 
jába fűződve,  ment  fel  a  lakházba.  Fején  rózsaszín 
szalagos  szalmakalap  volt  vadrózsabimbókkal,  miket  a 
kert  sövényéről  tépett. 

,  G  arán  völgyinek  mindjárt  feltűnt,  hogy  Aladárnak 
jobb  kedve  van,  mint  reggel  volt.  A  helyett,  hogy  az  ő 
szobájába  jött  volna,  elbeszélni,  hol  járt  s  miket  látott, 
kinn  marad  a  folyosón  s  mintha  se  árvíz,  se  veszedelem 
nem  volna,  Ankerschmidt  leányával  cseveg  és  nem  bor- 
zad a  Karaib  sziget  lakójának  étvágyától,  ki  a  hozzá 
menekült  hajótöröttet  megeszi. 

Az  ebédlőben  az  asztalra  téve  egymás  mellett  volt 
Aladár  kalapja  az  árpabokrétával  s  Erzsikéé  a  vad- 
rózsabimbókkal. Garanvölgyi  megszámlálta  az  árpa- 
szálakat,  kilenczen  voltak ;  a  rózsákat  is,  az  hét  volt. 

Nemsokára  Erzsike  atyjához  távozott  s  azután 
Aladár  is  csak  felkereste  nagybátyját,  a  csengetyű 
szavára  mind  a  négyen  összetalálkoztak  ismét  az  ebéd- 
lőben. 

Garanvölgyi  megint  megszámlálta  az  árpaszálakat :  — 
csak  nyolcz  volt,  aztán  a  rózsabimbókat,  —  csak  hat 
volt  már.  (Ezek  már  egymást  lopják !  Gondola  magá- 
ban az  öreg  úr.) 

Bátran  fogadhatott  volna  rá,  hogy  a  hiányzó  árpa- 
szálat valahol  Erzsike  imakönyvében,  a  rózsabimbót 
pedig  Aladár  tárczájában  lehet  megtalálni. 

A  mint  Aladár  egyedül  maradhatott  nagybátyjával, 
azonnal  közié  vele,  a  mit  Ankerschmidttől  hallott  bir- 
tokának visszanyerése  felől. 

—  Sajnállak  érte,  szegény  fiú ;  monda  rá  az  öreg 
keserűen.  Milyen  szépen  meg  voltál  már  abban  nyu- 
godva, hogy  «volt,  nincs».  —  «Több  is  elveszett  már 
Buda  alatt. »  Sok  ilyen  példabeszéd  van  a  magyarban. 
Tudom,  hogy  keveset  álmatlanított  az  a  gondolat,  hogy 
hát  ha  még  egyszer  lenne!  Szereztél  magadnak  ke- 
nyeret, megszolgáltad,  beérted  vele.  Helybentaláltad 
magadat  ez  új  életben  s  hozzászoktál,  hogy  a  mi  nincs, 
az  nem  kell  I  —  És  most  egyszerre  kapsz  egy  darab 
Amerikát !  Kasznárom  ott  járt  három  ízben  hajdani 
jószágodon  s  elmondta,  hogy  miket  tapasztalt.  — 
Nyolcz  év  alatt  négyféle  bérlője  volt  a  jószágnak ; 
mind  a  négy  azon  volt,  hogy  a  jószágot  elpusztítsa ; 
három  megszökött,  a  nélkül,  hogy  az  államnak  haszon- 
bért fizetett  volna.  Elég,  ha  a  budgetben  ott  figuráltak 
a  tételek.  —  Szép  mürzthali  tehenészeted,  merino  juh- 
nyájad,  vérlovaid  még  a  legelső  bérnök  elprédálta,  a 
második  elprédálta  gonddal  ültetett  erdődet,  parkodat 
kimérte  ölfának ;  az  utolsónak  már  nem  maradt  más, 
mint  a  házon  levő  redőnyöket  eladni.  Ez  az  élelmes 
ember  még  az  üvegházakon  levő  ablakokat  is  értékesí- 
tette. Mikor  Kampós  legutoljára  ott  járt,  persze  ugar 
sem  volt  már  hagyva  s  a  halomra  gyűlt  trágyát  épen 
akkor  adta  el  a  bérlő  szomszéd  határbeli  parasztoknak. 
Benn  a  házban  egy  szék  nem  volt,  a  mire  leüljön  va- 
laki ;  hanem  annál  inkább  teli  egérlyukkal  minden  szeg- 
let. Az  ablakokban  négy-öt  emeletet  csináltak  maguk- 
nak lyukakból  a  patkányok,  úgy  megszerették  a  helyet 
s  a  czímertermed  plafondján  keresztül  csurgott  az  eső. 
Most  ezt  a  «prairiet»  átveszed;  mely,  mikor  elvesztet- 
ted,   megért    bcruházásiddal    háromszázezer    forintot. 

most  is  megér  kettőt.  Van  rajta  húszezer  forint  adós- 
ságod, annak  nyolcz  esztendő  óta  persze  senki  sem 
fizette  a  kamatját.  Legelső  dolgod  lesz  valami  jótékony 
bankárt  fölfedezned,  a  ki  megszán  s  keresztyéni  har- 
minczhárom  perczentre  honorálja  váltóidat  vagy  tízezer 
forintig.  Akkor  aztán  törheted  a  fejedet,  hogy  mit 
kezdj  vele  előbb:  szántóvető  állatokat  végy-e?  a  háza- 
dat tatarozd-e?  vagy  a  kamataidat  törleszd,  nehogy  a 
tőkét  felmondják?  Azért  még  egyszer  kedves  öcsém, 
fogadd  őszinte  sajnálkozásomat. 

—  Nem  az  itt  a  főkérdés,  szólt  Aladár  vállat  vonva. 

Persze,  hogy  nem  az  volt  a  főkérdés,  hanem  az, 
hogy  ha  fáradni  és  küzdeni  kell,  lesz  hol  ?  és  lesz  kiért? 

Tudta  ezt  az  öreg  úr  maga  is.  Ügy  olvasott  ő  Ala- 
dár lelkében,  mint  a  kinyitott  könyvben. 

Aladár  az  nap  ott  maradt,  hova  is  indult  volna  már 
olyan  későn? 

Másnap  ismét  annyi  dolgot  talált  a  faluban,  hol  az 
egyes  házak  itt-ott  engedtek  az  árnak,  hogy  dél  vetette 
haza  a  nagy  munkából ;  délután  eltelt  az  idő  szelidebb 
tracirozással.  —  Két  szív  összeköttetési  vonalainak  elő- 
munkálatai voltak  azok,  mikre  csak  a  felsőbb  helyről 
nyerendő  helybenhagyás  hiányzott  még. 

Dehogy  gondolt  az  elutazásra  többé.  Az  ugyan  jól 
esett  volna  neki,  ha  valaki  marasztalta  volna ;  hanem  a 
helyett  nagybátyja  szüntelen  azzal  a  sarcasmussal  fag- 
gatta, hogy  « mikor  indul  már  a  v/zár  pusztításait  tanul- 
mányozni? várja-e,  míg  érdekesebb  lesz  a  stádium  ?»  — 
Legfeljebb  Erzsike  ejtett  olyan  czélzásokat,  hogy  azon 
a  kis  csónakon  járni  nagyon  életveszélyes  lehet. 

Három  nap  multán  azonban  már  maga  is  átlátta 
Aladár,  hogy  miután  kimondá,  hogy  el  fog  menni, 
tovább  csakugyan  nem  maradhat,  ha  szavainak  hiteles- 
ségét tökéletesen  kompromittálni  nem  akarja.  Este 
tehát  kijelenté  bátyja  előtt,  de  úgy,  hogy  mellesleg  a 
többiek  is  hallhatták,  hogy  holnap  reggel  csakugyan 
útra  kel,  csak  egy  evező  legényt  visz  magával. 

Garanvölgyi  azt  mondta  rá,  hogy  jó  lesz,  majd  süttet 
neki  az  útra  pogácsát. 

Reggel  fel  is  neszelt  jókor  Aladár;  térképeit,  mű- 
szereit összekapcsolta,  úti  köpenyét  nagy  ostentatióval 
kiporoltatá,  mire  az  öreg  úr  előjött  szobájából  s  tréfá- 
san szólftá  meg : 

—  Hát  indulsz  már?   No   kész  számodra  a  pogácsa. 

—  Köszönöm.  Csak  Ankerschmidtéktől  veszek  né- 
hány szóval  búcsút. 

—  Jól  teszed;  azután  is  ráérsz  tőlem  búcsúzgatni. 
Aladár   alkalmasint  eltéveszté   az   ajtót,   mert   azt  a 

nagy  vétséget  követé  el,  hogy  Ankerschmidt  helyett 
előbb  leányához  lépett  be,  a  mi  nem  úgy  illett  volna 
világi  szokás  szerint.  Bizonyos  volt  felőle,  hogy  Erzsike 
már  rég  kész  a  toilettjével. 

A  leányka  nem  tudta  elrejteni  arcban,  hogy  várt 
reá. 

--  Kegyed  tehát  már  indul?  szólt  jobbját  az  ifjú  elé 
nyújtva. 

—  Rég  vagyok  már  itt. 

—  Hiszen  itthon  van. 

—  Oh  nem,  ez  nagybátyám  háza,  ő  pedig  már  csak- 
nem kerget.  Nem  szereti  a  henye  embert. 

—  Ez  a  ház  most  nem  csak  nagybátyjáé,  ez  a  ház 
most  a  mienk  is.  Igaz  ez,  vagy  nem? 

—  Igaz. 

—  Akkor  én  valamit  kérnék  öntől,  de  ne  tartson  érte 
nagyon  vakmerőnek. 

—  Parancsoljon  velem. 

—  Hiszen  ha  parancsolhatnék,  akkor  nem  kérnék; 
oh,  én  kegyetlen  vagyok  ahhoz,  a  kinek  parancsolha- 
tok :  —  az  nem  önnek  való.  Én  csak  kérek,  folyamo- 
dom, mint  panasztevő  jobbágy:  ön  kihallgat  és  kegyes- 
kedik tekintetbe  venni. 

—  Alá  van  írva  in  bianco.  Mi  az? 

Erzsike  most  elereszté  Aladár  kezét  s  hátrahúzta 
magát  félénken,  mintha  attól  tartana,  hogy  kérelmének 


az  a  színe  lehet,   hogy    az    erőszakos    « körülmények* 
között  adatott  meg. 

—  Arra  akartam  önt  kérni,  hogy  —  maradjon  itt 
még  egy  nap. 

Erre  pedig  Aladárt  nem  nagyon  kellé  biztatni. 

—  Mondtam,  hogy  látatlanul  alá  van  irva:  —  ma- 
radok. 

—  Ah,  szólt  a  leányka,  örülve  a  jó  kezdetnek  s  most 
már  azon  tűzben  játszottak  szemei,  a  minek  ragyogása 
túltesz  minden  gyémánton.  Most  már  bánom,  hogy 
nem  kértem  —  egy  hetet. 

—  Jó,  szólt  Aladár.  Tehát  itt  maradok  egy  hétig. 

—  Ha  én  azt  tudtam  volna,  hogy  ön  ily  nagylelkű 
kedélyhangulatban  van,  azon  kellett  volna  kezdenem, 
hogy  maradjon  itt  egy  hónapig. 

Már  itt  Aladár  érezte,  hogy  a  kémjáratból  eldöntő 
ütközetbe  jutott  s  nem  parancsolt  hangjának  hazug 
közönyt  többé,  hanem  engedte  azt  olyan  melegen 
szólni,  a  mint  szivéből  eredetileg  fakadt. 

—  Itt  maradok  hát  egy  hónapig  —  kettőig,  egy 
évig. 

A  leányka  szavába  vágott,  könyező  szemmel  lépve 
egyszerre  hozzá  s  megragadva  két  kezével  az  ifjú  kezét. 

—  Maradjon  itt  örökre !  .  .  . 

—  ...  Bizony  örökre ;  viszonzá  Aladár  kebléhez 
ölelve  gyengéden  a  kedves  gyermeket. 

A  leányka  még  kezében  tartá  Aladár  jobbját,  midőn 
az  ifjú  őt  magához  ölelte ;  azonban  hirtelen  kisiklott 
öleléséből  s  mielőtt  Aladár  sejthette  volna  gondolatát, 
félig  lehajolva,  félig  magához  emelve,  megcsókolá  kezét 
szemérmesen  susogva:  «én  uram». 

Tehette  már  azután  Aladár,  hogy  visszacsókolja  a 
kedves  gyermek  kezét  —  mindkettőt  —  százszor  egy- 
másután :  nem  hozhatta  azzal  helyre,  hogy  egy  nőnek 
megengedte  kezét  csókolni,  a  ki  szeret,  imád,  tisztel 
vég  nélkül,  megmérhetetlenűl ;  s  ki  mindezért  bocsá- 
natot kér. 


—  Jöjjön,  jöjjön !  szólt  Erzsike  karját  Aladáréba 
fonva ;  s  átvitte  őt  magával  apja  szobájába. 

Az  öreg  Ankerschmidt,  ki,  ha  szavakat  nen\,  de  han- 
gokat hallott  ajtaján  keresztül,  nem  volt  meglepetve, 
midőn  leánya  Aladár  karján  lépett  be  hozzá. 

—  Nézd,  atyám,  szólt  a  gyermek,  én  megkértem  őt 
s  ő  elvesz  engem. 

—  Ezt  gondoltam,  szólt  az  öreg,  kezét  nyújtva  Ala- 
dár elé  s  midőn  ezt  megfogta,  magához  öleié,  meg- 
csókolá  mindkét  oldalról  az  \f]ú  arczát  és  gyöngéden 
súgá:  « kedves  fiam». 

Aladár  nem  szólt  semmit ;  nem  volt  az  az  ember,  a 
ki  gondolatait  fenhangon  árulja,  de  gondolt  arra,  hogy 
ez  embernek  nagy  joga  van  őt  fiának  nevezni,  mert  a 
bevégzett  élet  után  ő  adta  neki  az  újrakezdettet. 

És  ez  a  másik  élet  —  jól  kezdődik. 

A  politikai  látkör  czudar,  a  közélet  szomorú ;  bol- 
dogság van  ilyenkor  ott,  a  hol  egy  édes  női  szellem 
mindent  megaranyozó  bűvköre  kis  világot  képez  a  nagy 
világban  s  feledteti,  hogy  micsoda  szerencsétlen  pla- 
nétán élünk.  Sok  szép  van  az  életben,  a  miről  még  nem 
írtak  vezércaikkeket. 

Aladár  egészen  ott  felejtette  magát  Ankerschmidt 
szobájában;  nem  is  csoda:  hiszen  mennyi  újat,  mennyi 
megbámulni  valót  talál  ez  új  világban !  Lehetséges-e, 
hogy  ily  pioii  parányi  kezek  legyenek  a  világban  ;  s 
ezek  a  láthatatlan  tündéri  ujjacskák  birjanak  erővel 
belenyúlni  a  sors  érczgépez étébe ;  onnan  kihúzni  egy 
összemorzsoltatásra  szánt  halandót?  Lehetséges-e,  hogy 
ily  átlátszó  szemek  legyenek  a  világon,  miken  a  fényes 
léleknek  minden  tündöklő  gondolatja  keresztül  olvas- 
ható? Lehetséges-e,  hogy  egyetlen  egy  angyal  magával 
hozza  le  az  égből  az  egész  mennyországot  ? 

És  ha  e  némán  is  beszédes  ajkakra  tekinte  Aladár 
és  arra  gondolt,  hogy  e  tündérvilági  bársony  csókja  az 
ő  munkától  barnult  kezét  érinté,  akkor  erős  fogadást 
kclle  tennie  magában,  hogy  hosszú   évek    sora   egyen- 

líti  ki  e  nagy  tartozást.  Mert  egy  nő  csókja  a  szerető 
kezén  éktelen  mennyiségű  nagy  adósság! 

Az  öreg  Garan völgyi  megsokalta  utoljára,  hogy 
öcscse  olyan  sokáig  búcsúzik  Ankerschmidtéktől,  mert 
bizony  egy  pár  óra  is  elmúlt  már  azóta,  hogy  tőle 
eltávozott  s  utoljára  rávette  magát,  hogy  maga  átmen- 
jen a  vendégeihez. 

ó  Ankcrschmidt  szobájába  lépett  be  s  elmosolyodott, 
midőn  ugyanott  Aladárt  Erzsike  mellett  látta  ülni, 
kinek  Ankcrschmidt  épen  akkor  magyarázta  tréfás 
komolysággal,  mennyire  hasonlít  a  házasság  a  várfog- 
sághoz, a  mit  persze  ő  maga  sem  hitt,  de  neki  sem 
hitt  el  senki. 

Garanvölgyi  tréfásan  interpellálta  Aladárt,  mintha 
nem  értené  a  dolgot. 

—  Csónakod  készen  áll  .  .  . 

—  Már  nem  megyek  sehova,  szólt  Aladár  bátyja  elé 
vezetve  piruló  kedvesét. 

—  Mi  itt  marasztottuk  őt  —  minálunk,  szólt  Erzsike, 
vőlegényéhez  simulva  szerelmesen. 

—  Pedig  én  már  idehozattam  csónakodat  —  a  fo- 
lyosóra, szólt  jószívű  sarcasmussal  az  öreg. 

Ankerschmidt  felkaczagott  rá. 

—  A  folyosóra  csónakot ! 

—  Tudtam  én,  hogy  ez  lesz  a  vége,  szólt  az  öreg. 
Erről  a  házasságról  elmondhatjuk,  hogy  nemcsak  az 
«ég»>  akarta,  hanem  még  a  «víz»  is  így  akarta.  Jövőre 
azonban  öcsém  uram  hiúságát  erősen  hűteni  fogja  az 
a  gondolat,  hogy  nem  tudott  másutt  feleségre  szert 
tenni,  mint  egy  puszta  szigeten,  a  hol  rajta  kívül  nem 
volt  házasulandó  férfi. 

—  Au  contraire !  ellenkezék  nevetve  Ankerschmidt, 
lányomasszony  lesz  az,  ki  magának  szemére  vetheti, 
hogy  nem  tudott  másként  férjhez  menni,  mint  hogy 
egy  halálra  itélt  rabot  váltott  meg  kezével,  mint  valami 
franczia  regényben  olvastam  valaha. 


—  Merre  evezzünk.  ? 


kérdezte  Jlladár. 


Jókai  :   Az  új   fölJesúr. 


314.  lap. 

A  két  kigúnyolt  szerető  pedig  e  kereszttűz  közepett 
olyan  boldognak  érzé  magát,  egymást  átölelve. 

Ez  ábrándos  jelenetet  Kampós  uram  érkezése  sza- 
kítá  félbe,  ki  nem  találva  a  többi  szobákban  senkit  s 
azt  hallva,  hogy  az  urak  mind  Ankerschmidtéknél  van- 
nak, nagy  robajjal  jött  s  azon  hírrel  botlott  be,  hogy 
a  víz  reggeltől  fogva  egy  lábnyit  apadt. 

—  Nem  bánom  én  már,  szólt  Aladár,  ki  a  zajra  eléje 
sietett,  ha  egészen  elapad  is. 

—  Nem  «bánja»?  szólt  elbámulva  Kampós  uram, 
hanem  aztán  egyszerre  vége  lett  a  bámulatának,  a 
mint  Erzsike  jókedvűen  kaczagva  tette  kezét  Aladár 
vállára  s  arczával  odafeküdt  kedvese  karjára.  —  Most 
derül  fel  egyszerre  a  derék  férfiú  agyában!  —  Áh  há! 
hát  azért  haragudott  a  téns  úr,  mikor  tegnapelőtt  azt 
mondtam,  hogy  a  víz  apad.  No  ez  .  .  . 

De  többet  nem  mondott  szóval,  hanem  véleményét, 
mint  erélyes  hazafihoz  illik,  tettekben  akará  nyilvání- 
tani ;  ugyanis  azon  törekvéssel  járult  úrfia  menyasszo- 
nyához, hogy  annak  most  mindjárt  kezet  csókol ;  de 
azt  Erzsike  semmikép  nem  engedte  megtörténni,  akként 
hiúsítva  meg  a  merényt,  hogy  mindkét  kezét  eldugta 
Aladár  karja  alá  s  nagy  leczkét  tartott  igen  komolyan 
Kampós  uramnak  arról,  hogy  azt  csak  igen  igen  nagy 
és  hatalmas  urak  engedhetik  meg  igen  igen  alárendelt 
szolgáiknak,  hogy  nekik  kezet  csókoljanak. 

Aladár  szerette  volna  a  kedves  tüneményt  belélek- 
zeni  és  viselni  magában,  mint  lelket! 

Annyi  változást  azonban  még  is  okozott  a  kedélyek- 
ben Kampós  uram  hírhozása,  hogy  mindenkit  a  sza- 
badba készte  a  vágy,  a  vész  apadását  megtekinteni. 

Az  ár  még  mindég  tenger  volt  körül,  de  már  nem 
hullámzott,  oly  sík  volt,  mint  a  tükör. 

—  Menjünk  csónakázni ;  indítványozá  Garanvölgyi. 
Mienk  ez  a  víz ! 

Az  indítvány  általános  pártolásra  talált.  Aladár  lélek- 
vesztőjét  is  a  vízre  tették,  abban  ő  maga  ült.  Erzsikét, 

mint  könnyű  bokrétát  emelve  át  átellenesének.  A  csó- 
nakban Kampós  uram  és  a  két  öreg  úr  foglaltak  helyet. 
A  lélekvesztőt  előre  ereszték  s  Kampós  uramnak  becsü- 
letszavát vették,  hogy  nem  fordítja  fel  a  csónakot. 

—  Merre  evezünk?  kérdczé  Aladár. 

—  A  régi  kastély  fölé,  válaszolt  Garanvölgyi, 
Aladár  igen  rosszul  tudott  irányt  tartani  ma  és  igen 

lassan  evezett ;  hiszen  nem  is  tehetett  máskép,  mikor 
maga  előtt  láttta  azt  a  két  szemet,  a  mikbe  nézni  élet 
és  álom  együtt. 


XVJ. 

(Az  ócska  hix.) 

Hja,  biz  az  ócska  kastély  még  most  is  áll. 

A  tetejével  ugyan  nem  bánt  irgalmasan  az  idő,  de 
alapjai  nem  engedik  magukat  megrendíteni. 

Pedig  azt  beszélik  már  róla,  hogy  össze-vissza  van 
furdalva  patkánylyukaktól,  elkorhadtak  téglái,  geren- 
dáit megőrölte  a  szú ;  csak  egy  jóravaló  zivatar  kell 
neki,  hogy  halomra  omoljon  s  megadja  magát  a  mulan- 
dóságnak :  és  íme,  az  új  építmény  hamarább  össze- 
roskadt s  az  ócska  ház  még  most  is  daozol  az  elemek- 
kel, tanúságot  téve  róla,  hogy  a  hajdankor  emberei  nem 
úgy  építettek,  hogy  csak  « tessék-lássék ». 

Garanvölgyi  felnyitá  a  rozsdás  lakatokat  s  bebocsátá 
vendégeit  a  kastély  tornáczába,  melyről  már  ekkor 
lefutott  az  apadó  ár,  vékony  iszapréteget  hagyva 
maga  után. 

—  Kedves  nászuram  I  szólt  Garanvölgyi,  midőn  az 
emlékezetes  szobába  értek,  melyben  Bráuháusel  úr 
Aladár  arczképét  meglelé ;  évek  előtt  ön  ezt  a  kastélyt 
meg  akarta  tőlem  venni,  minthogy  útjában  volt ;  akkor 
azt  mondtam,  hogy  nincsen  ára.  Most  már  engedéke- 
nyebb vagyok.  Arát  szabhatom.  Oda  adom  e  kastélyt  — 
s  az  ára,  mint  a  népdal  mondja:  *egy  kemencze  kalács 
s  egy  szép  leány ». 

—  Meg  van  adva  !  szólt  kedélyesen  kaczagva  Anker- 
schmidt  s  a  két  öreg  úr  hosszú  kézszorítással  erősíté 
meg  az  alkut. 

—  E  kastélyra  önnek  lesz  egy  kis  szüksége  most, 
mert  addig,  a  míg  úri  kastélyát  fölépítteti,  összeszorít- 
kozhatik  benne,  s  innen  legalább  szeme  láttára  vezet- 
heti az  építkezést. 

—  Én  nem  azt  gondoltam.  Az  összedűlt  kastély  he- 
lyébe én  másikat  nem  építtetek,  őszintén  beszélek. 
Engem  az  árvíz  százezer  forinttal  szegényebbé  tett. 
Eddig  gazdálkodásom  mellett  tőkepénzes  is  voltam ; 
vagyonom  egy  része  státuspapirokban  feküdt,  azokat 
most  kénytelen  vagyok  vásárra  vinni,  s  gazdálkodást 
kezdeni  ott,  a  hol  szomszédaim :  megfogni  az  eke- 
szarvát.  Miután  ön  e  kastélyt  birtokomba  bocsátá,  én 
ezt  fogom  felépíttetni,  új  tetőt  rá,  új  pallókat,  szőnye- 
geket belé,  az  ablakokat  kissé  magasabbra  s  itt  fogunk 
együtt  lakni  az  én  kedves  fiammal. 

- —  Ohó,  lovag  uram !  szólt  Garanvölgyi ;  ebből  az 
sül  ki,  hogy  ön  a  házat  is  meg  akarja  kapni,  meg  az 
árát  is  magánál  tartani.  Én  a  házat  «szép  leányért* 
adtam.  Következőleg  a  fiamuram  és  menyemasszony  én 
nálam  fognak  lakni. 

—  Ah  uram,  ön  azt  akarja,  hogy  én  leányomtól 
megváljak,  mikor  senkim  sincs  kívüle  ? 

—  Hát  nekem  van  Aladáron  kívül  valakim? 

—  De  ön  már  próbálta  őt  nélkülözni,  sokáig  távol  volt. 

—  Annyival  több  ok,  hogy  most  nálam  legyen. 

—  Lássa  ön,  szólt  Ankerschmidt,  kérésre  fordítva  a 
dolgot,  ön  jó  gazda,  én  pedig  semmihez  sem  értek. 
Szükségem  van  valakire,  a  ki  gazdaságomra  felügyeljen. 

—  Inkább  odaadom  Kampóst. 

Kampós  uram  sietett  e  szóra  protestálni,  hogy  de  a 
tens  úrtól,  ha  kiverik,  sem  megy  sehova,  még  a  muszka 
császárhoz  sem. 

—  De  hiszen  közel  fogunk  lakni.  Kegyed  minden 
perczben  átjöhet  hozzánk. 

—  Feledi  ön,  hogy  nekem  fogadásom  tartja,  a  míg 
Magyarországon  más  világ  nem  lesz,  ki  nem  menni  a 
házból. 

—  Ah,  de  e  fogadás  már  meg  van  törve  e  percében, 
hisz  ön  ime  itt  van ! 

—  Az  nem  igaz,  mert  csak  azt  fogadtam,  hogy  ki 
nem  megyek,  ki  nem  kocsizom,  ki  nem  lovagolok  há- 
zamból, de  azt  nem  fogadtam,  hogy  ki  nem  csónaká- 
zom. Már  pedig  ez  a  víz  holnapután  nem  lesz  itt  többé, 
s  én  ismét  magányomba  vagyok  zárva.  Ebből  már  most 
ön  világosan  láthatja,  hogy  nekem  előnyöm  van  ön  fe- 
lett azt  követelni,  hogy  az  ifjú  pár  az  én  házamban  le- 
gyen otthon. 

Ankerschmidt  még  nem  adta  fel  a  partiét. 

—  Táblabiró  úr !  ön  alkotmányos  ember ;  tudja  azt, 
hogy  semmit  rólunk,  nélkülünk.  Mi  itten  az  érdekelt 
felek  nélkül  határozunk.  Helyes-e  ez? 

—  Igaza  van.  Ok  adjanak  véleményt. 

—  De  hátha  nem  egyeznek  meg?  Ha  egyik  ide,  má- 
sik oda  szavaz? 

—  Akkor  «accessorium  sequitur  suum  principale», 
a  férj  a  fő,  a  nő  « elhagyja  apját  s  követi  férjét*,  ezt 
mondja  az  irás. 

—  Oh  nem!  «A  votum  Minerváé*  asszonyi  szavazat 
és  az  dönt. 

A  két  öreg  úr  a  nagy  disputában  a  szobákon  végig 
járva,  észre  sem  vcvé,  hogy  az  érdekelt  fél  hátrama- 
radt amaz  emlékezetes  szobában. 

A  szekrényke,  mit  a  biróság  vizsgálata  után  ismét 
visszaszolgáltattak,  most  is  ott  állt  az  Íróasztalon.  Er- 
zsike rögtön  ráismert  s  arra  vezeté  Aladár  figyel- 
mét. 

Nézze  ön,  ez  azon  szekrényke,  mely  miatt  hiva- 
talos kutatás  volt  e  kastélyban,  ezt  foglalták  le  a  bölcs 
urak. 

Úgy  látszik,  nem  nyertek  vele  semmit,  mert  vissza- 
adták. 

—  Nem  találtak  benne  mást,  mint  egy  csomó  sze- 
relmes levelet,  a  mik  önhöz  voltak  irva. 

—  AKI 

—  Én  kiváncsi  voltam  egyet  elolvasni  belőlük.  Nem 
haragszik  érte? 

—  Nem  érdekelnek.  (Aladár  nem  gondolt  egyebet, 
mint  hogy  Pajtayné  hiábavalóságai  lehetnek  azok  a 
régi  időkből.) 

—  Pedig  az  sok  érzéssel  volt  irva.  A  ki  azt  irta,  az 
önt  nagyon  szerette. 

—  De  talán  nagyon  régen  lehetett  az. 

—  Sőt  még  most  is  nagyon  szereti. 

—  Azt  mondani  könnyű. 

—  Ne  hirtelenkedjék!  A  ki  önhöz  azon  leveleket 
irta,  az  önnek  kedvesebb  még,  mint  én. 

Aladár  nyugodtan  tette  szívére  kezét:  «az  én  lel- 
kem nem  tud  arról  semmit*. 

Azt  gondolta  mindig,  hogy  asszonyról  van  szó. 

—  De  ha  mégis  e  levelek  olvasása  után  bebizonyo- 
sodnék ön  előtt,  hogy  ezeknek  irója  méltó  volt  arra, 
hogy  őt  szeresse,  akkor  is  elhagyná-e  őt  én  értem? 

Lehetett-e  e  kérdésre  mást  tenni  Aladárnak,  mint  a 
kérdező  kezét  szívéhez  szorítani,  s  e  szívére  tett  erek- 
lyére esküdni,  fogadni,  hogy  elhagyna  ő  érte  mindent, 
mindent,  még  ha  élete  hozzá  volna  is  nőve. 

Ezalatt  visszaérkeztek  az  öreg  urak. 

—  Kedves  bácsi,  jöjjön  ide,  szólt  enyelgő  mosoly- 
gással Erzsike  Garanvölgyihez,  s  legyen  tanuja  annak, 
a  mit  Aladár  nekem  e  perczben  fogadott. 

—  Nos,  mi  az? 

—  Hogy  ő  azt,  ki  e  szekrénykében  foglalt  szerel- 
mes leveleket  irta,  én  értem  el  fogja  hagyni. 

Garanvölgyi  meglepetve  fordult  Aladárhoz. 

—  S  te  megigérted  azt? 

Aladár  pathetikus  arczczal  készült  felelni,  a  mit  Ga- 
ranvölgyi nem  állhatott  tovább,  hanem  vállára  téve  ke- 
zét, elnevette  magát: 

—  No,  akkor  öcsém,  vigyázz  magadra  ezzel  az  ol- 
dalbordával, mert  ebben  mesterünkre  találtunk  mind  a 
ketten. 

Azzal  clővcvé  az  óralánczára  csatolt  kulcsot  s  ki- 
nyitá  vele  a  szekrénykét,  melynek  felső  lapja  Aladár 
arczképc  volt  és  alatta  a  levelek. 

—  Ezeket  én  irtam  hozzád. 

Aladár  azt  akarta  válaszolni,  hogy  akkor  ezek  nem 
szerelmes  levelek,  de  a  mint  az  elsőt  félig  elolvasá, 
nem  tehette  ezt  az  ellenvetést ;  egy  fájó,  szerető  szív 
sorai  voltak   azok ;  nem   lehetett  ebben  ellentmondani. 

Erzsike  a  diadal  első  perczében  pajkos  kaczagással 
tanusítá  jó  kedvét,  hanem  a  mint  látta,  hogy  telnek 
meg  Aladár  szemei  könynyel,  egyszerre  heves  zoko- 
gásra változott  jó  kedve,  odaborult  Garanvölgyi  keb- 
lére és  bocsánatot  kért  tőle  százszor,  ezerszer ;  hiszen 
annyiszor  vetett  ellene! 

Aladár  az  első  levél  olvasása  után  némán  szorítá 
meg  nagybátyja  kezét,  ki  az  érzékeny  jelenetnek  az- 
zal vetett  véget,  hogy  «úgy-e,  öcsém,  milyen  bolond 
az  ember,  mikor  magára  van.» 


XVll. 

(Kaiftnös  pöre»et.) 

Hetek  multak  eJ  azután  :  az  árvíz  lassanként  vissza- 
tért medrébe ;  először  általános  iszap  lett  belőle,  az- 
után apró  halastavacskák  itt-amott  a  termő  földek  kö- 
zepén, miket  majd  csak  a  harmadik  nyár  fog  tökéletesen 
kiszárítani  ;  pusztulás,  romlás  képe  mindenfelé,  a  mire 
utoljára  undorral  néz  már  az  ember,  mikor  restéi  rajta 
sopánkodni. 

Még  sokáig  nehéz  volt  egyik  faluból  a  másikba 
menni  a  megromlott  utak  miatt,  mikről  a  hidakat  mind 
elhordta  a  víz,  és  Ankerschmidt  nem  sietett  Brauhausel 
úrnak  a  « fekete  levest »  csinálni. 

—  Ha  ez  az  árvíz  nem  lett  volna,  soha  se  kerültünk 
volna  össze. 

Nem  törődött  ő  most  egyébbel,  mint  hogy  leánya 
boldog  fog  lenni,  az  első  vasárnap  mindjárt  kihirdet- 
ték a  házasulandó  párt,  s  öröm  volt  az  öregeknek  a 
fiatalokban  újra  élni. 

Annálfogva  Ankerschmidt  egyenkint  kibontogatá  a 
zsebkendőjére  tűzött  bogokat,  ez  Grisáknak,  ez  Bráu- 
hauselnek,  ez  Mikucseknek  szól.  Csak  a  negyedik  ma- 
radt meg ;  ez  Aladárt  illeti  ;  de  hisz  azon  sincs  már 
mit  tartogatni  tovább.  Tudnak  mindent. 

Nem  sokára  kapott  is  egy  levelet  doctor  Grisáktól, 
melyben  az  érdemes  férfiú  nagy  prosopopoeiával  elő- 
adja, mily  szigorú  vizsgálat  tartatik  illető  helyeken  a 
felett,  hogy  kinek  hibája,  vagy  vétsége  okozta   e   több 


millióra  menő  kárt;  a  bűnös  példásan  fog  lakolni.  Az 
eddigi  nyomozásokból  azonban  az  tűnik  ki,  hogy  «cgy 
kis  félreértés*  okozta  az  egészet,  mely  Mikucsek  úr- 
ral történt,  ki  rosszul  értette  át  megbízását;  azután  az 
ő  utasításait  is  rosszul  értették  meg;  téves  volt  az 
egész,  a  mi  annyival  világosabb  fog  lenni,  mivel  Miku- 
csek úr  időközben  Galicziába  tevődött  át,  s  hogy  con- 
frontáltathassék,  előbb  a  külön  helytartóságok  útján  a 
minisztériumot  kell  megkeresni,  és  végtére,  ha  hibás- 
nak találtatnék  is,  mit  nyernének  vele  a  károsultak? 
testén,  lelkén,  meg  az  esernyőjén  kívül  semmije  a  föl- 
dön ?  majd  kiheveri  ezt  is  az  ország,  mint  mást  stb. 

Ankerschmidt  azt  mondta  rá,  hogy  igaza  van,  biz 
azzal  kár  is  volna  már  a  papirost  fogyasztani,  hogy 
honnan  eredt  a  szerencsétlenség?  elég,  hogy  megvan. 

Hanem  e  közben  valami  történt,  a  mit  doktor  Gri- 
sák  nem  tudott. 

Mikucsek  úr  csakugyan  jegyet  váltott  a  postakocsira 
Lembergig;  hanem  a  mint  a  kocsi  Forrónál  a  lejtőn 
fölfelé  csendesen  haladt  éjszaka,  egy  lövés  történt  az 
ablakon  keresztül,  oly  közelről,  hogy  a  lőpor  füstje 
egészen  megfogta  az  üveget,  a  golyó  egy  kis  gömbölyű 
lyukat  ütött  rajta,  mintha  csak  papir  lett  volna.  Négyen 
Ültek  a  kocsiban,  s  a  négy  közül  Mikucsekot  találta  a 
lövés,  úgy  hogy  rögtön  halva  maradt. 

A  gyilkos,  kinek  a  kocsi  felhágóján  kellett  tenni  a 
lövést,  rögtön  úgy  eltűnt,  hogy  nyomára  nem  lehetett 
akadni ;  e  körülmény  miatt  a  kassai  törvényszék  a  posta- 
kocsist és  a  kalauzt  fogatta  el,  mint  közvetlenül  gya- 
núval terhelteket. 

Erre  azután  egy  sz  . . .  i  földész  jelenté  föl  magát  a 
törvényszéknél,  hogy  ne  üldözzenek  semmi  ártatlant: 
a  gyilkos  ő  volt. 

Elmondta,  hogy  boszúból  tévé  a  gyilkosságot,  hogy 
erre  készült ;  Icirta  körülményesen,  hogyan  történt ; 
mint  lesett  rá  a  postakocsira  sötét  éjjel,  hogy  hágott 
föl  a  hintó  lépcsőjére,  hova  hajította  el  a  pisztolyt,  hol 

Jókai  :  Ac    új    fOld<»úr.  2  I 


3»« 

húzódott  meg  az  árokban?  Teljesebb  vallomást  kívánni 
sem  lehetett.  Bizton  kimondhatta  rá  minden  biró  a 
halált. 

Azonban  ugyanakkor,  ugyanazon  a  napon  egy  másik 
SZ...Í  földész  meg  a  miskolczi  törvényszék  előtt  je- 
lent meg,  s  ugyanazt  a  történetet  saját  magával  ugyan- 
azon szavakkal  monda  el,  azt  állítván,  hogy  ő  volt  a 
gyilkos. 

Az  egyik  följelentett  neve  volt  Bárd  Péter,  a  má- 
siké Bárd  Pál :  testvérek  voltak. 

De  már  most  melyik  volt  hát  az  igazi  gyilkos? 

A  törvényszék  szembesíté  mind  a  kettőt ;  mind  a 
ketten  álltak  elébbeni  vallomásuk  mellett. 

Ha  kérdek  tőlük,  miért  állítja  a  másik  ok  nélkül, 
hogy  ő  követte  el  a  bűnt  ?  az  volt  kölcsönösen  a  fele- 
letük, hogy  a  másik  testvér  saját  magát  akarja  fel- 
áldozni, hogy  testvérét  megmentse.  Az  kétségtelen 
volt,  hogy  egyik  a  valóságos  gyilkos,  de  az  is  kétség- 
telen volt,  hogy  a  másik  meg  nem  az.  —  Valakit  el 
kellé  Ítélni,  s  valakit  fölmenteni ;  csak  azt  nem  lehete 
földeríteni,  hogy  kit? 

Mikor  szembeállt  a  két  testvér,  olyan  érzékenyen 
tudta  egymást  kérni,  hogy  mondjon  le  szándékáról,  mi- 
nek vállal  magára  olyan  vétket,  a  mit  nem  követett 
el  ?  Majd  meg  vitatkozni  kezdtek,  egymást  kereszt- 
kérdésekkel faggatták :  hogyan  volt  ez,  hogy  történt 
ez?  de  mind  abból  csak  az  derült  ki,  hogy  a  körül- 
ményeket egyik  a  másiknak  elmondhatta,  s  azért  tudja 
oly  pontosan  mind  a  kettő. 

Végre  Bárd  Péter,  hogy  a  birákat  meggyőzze,  utol- 
jára tartogatott  eszközhöz  folyamodék :  azt  mondta, 
hogy  neki  terhelő  tanúi  vannak,  Ankerschmidt  lovag 
és  Garanvölgyi  Aladár  urak  ;  azok  bizonyítani  fognak 
a  mellett,  hogy  neki  kell  a  gyilkosnak  lenni. 

A  törvényszék  felhivatá  a  két  urat,  kik  épen  nem 
tudták  elgondolni,  hogy  kerül  az  ő  tanúskodásuk  a 
criminalitásba  ? 

Bárd  Péter   azt   kérdé,  midőn  tanúival  szembesítek : 

—  Emlékeznek-e  uraim,  mikor  a  tiszai  gátnál  vir- 
rasztottak, éjszaka,  hogy  egy  csónakos  jött  el  előttük, 
a  kivel  szóba  eredtek? 

—  Az  én  voltam!  vágott  bele  Bárd  Pál. 

Te  voltál?  szólt  fejcsóválva  Péter,  még  ez  is  te 
akarná]  lenni  ?  Hát  ha  te  voltál,  mondd  meg,  hogy  mit 
beszélt  ez  a  csónakos  ott  az  uraknak  ? 

—  Hát  én  hoztam  hírűi,  hogy  a  d . , .  i  gát  át  van 
törve,  s  én  mondtam,  hogy  valaki  meg  fog  halni. 

—  Akkor  ott  hallgatóztál  valahol,  mert  a  csónakos 
én  voltam, 

—  Vagy  pedig  te  hallgatóztál,  s  én  voltam  a  csó- 
nakon. 

—  De  uraim !  kiáltá  fel  kétségbeesetten  Péter,  én 
esküszöm,  hogy  én  voltam  a  csónakon. 

—  Én  is  esküszöm. 

Sem  Ankerschmidt,  sem  Aladár  nem  tudott  bővebb 
felvilágosítást  adni ;  sötét  volt,  mikor  az  emberrel  be- 
széltek, arczát  sem  vehették  ki,  a  mondott  szavakat 
pedig  mind  a  kettő  egyforma  hűséggel  tudta  ismételni. 
Egyiknek  bizonyosan  a  gáton  kellett  akkor  lennie.  De 
hogy  melyik  volt?  az  csakugyan  nem  tűnt  ki. 

A  törvényszék  kénytelen  volt  őket  újra  visszakisér- 
tetni  börtönükbe. 

Mikor  elvitték  őket  kétfelé,  Bárd  Péter  felemelte 
lánczos  kezét  s  ujjával  gyöngéden  megfenyegetve  test- 
vérét, elkeserült  hangon  monda  hozzá  : 

Bátyám,  bátyám,  te  csak  azon  vagy,  hogy  maga- 
dat elöld  miattam,  de  meglásd,  hogy  semmi  sem  lesz 
belőle. 

Este  Írószereket  kért  Bárd  Péter,  mint  monda,  a 
törvényszék  elnökének  akar  fontos  fölfedezést  tenni. 
Adtak  néki. 

Reggel  aztán  ott  találták  az  ajtókilincsre  felakasztva 
nyakkendőjénél  fogva. 

Az  asztalon  hagyott  levélben  ez  volt  írva  : 

•Méltóságos  uraim ! 

Azt  mondják,  hogy  a  mely  tanúvallomásra  halál  kö- 
vetkezik, az  olyan  erős,  mintha  megesküdtek  volna  rá : 
én  tehát  meghalok  és  vallomásomat  megerősítem ;  ma- 
gam voltam  a  gyilkos,  testvérem  ártatlan.  Bárd  Péter. » 

A  törvényszéknek  nem  maradt  más  feladata,  mint 
elfogadni  a  bevégzett  tényt.  A  ki  meghalt,  az  volt  a 
bűnös,  a  ki  meg  élt,  az  az  ártatlan. 

Ez  értelemben  adatott  ki  az  Ítélet.  Igazságos  volt-e? 
azt  egyedül  a  sziveket  látó  Ur  tudja. 

Bárd  Pál,  mikor  meghallotta  öcscse  halálát,  s  saját 
föl  mentését,  könyezve  monda,  hogy  pedig  még  sem  ő 
volt  a  gyilkos. 

Hanem  ilyen  bolondokat  beszélni  egyszer  minden- 
korra megtiltatott  neki  két  havi  büntetés  alatt.  Ha  azt 
akarja,  hogy  be  ne  csukják,  hát  ismerje  el,  hogy  ár- 
tatlan. 

Beszélték  azután  egy  ideig  azt  is,  hogy  a  börtönben 
öngyilkossá  lett  Péter  ugyanaz  volt,  a  ki  egy  időben 
Szemes  Gyurka  név  alatt  annyi  csinyt  követett  el. 
Onnan  hitték,  mert  e  halál  után  Szemes  Gyurkáról 
többé  semmit  sem  lehetett  hallani. 

Ki  tudja  ezt  is?  ilyen  monda  mindig  van  elég. 


XVIU. 

(Egy  kis  tréf*  a  cabinct  nohrban.) 

Pajtayné  ez  idő  szerint  Bécsben  lakott.  Mindjárt 
Aladár  szabaddá  tétele  után  elköltözött  Pestről,  hogy 
magát  n\inden  alkalmatlanságtól  megszabadítsa. 

Bécsben  egy  rövid  év  alatt  megtanult  két  dolgot. 

Először  azt,  hogy  a  börzén  spekulálni  csak  ahhoz 
értő  embereknek  való.  Dilettánsok  itt  rosszul  járnak. 
Mikor  Magyarországtól  megvált,  minden  ingatlan  bir- 
tokát pénzzé  tette,  s  elbizott  könnyelműséggel  monda, 
hogy  erre  a  szegény  országra  többé  semmi  gondja ; 
ezentúl  mint  tőkepénzes  fog  élni. 

A  bekövetkezett  időszak  pedig  különösen  alkalmas 
volt  arra,  hogy  valakit,  a  ki  azt  hiszi,  hogy  pénze  van, 
becsaljon  abba  az  iskolába,  a  hol  megtanítják  rá,  hogy 
de  bizony  nincs. 

Egy  év  alatt  az  ügyetlen  spekulácziók  oda  vitték 
(persze  mindig  rosszkor  ugrott  át  hol  a  haussera,  hol 
a  baissere),  hogy  vagyonának  csak  töredékeit  ment- 
hette meg  a  csalóka  tengerből. 

Másik  dolog,  a  mit  megtanult,  az,  hogy  meglett 
korú  politikusoknak  ugyan  lehet,  és  néha  jutalmas  is 
elébbi  pályájukkal  végleg  szakítani ;  de  hölgyre  nézve 
a  harmincz  éven  túJi  korszakban  már  erősen  koczkáz- 
tatott  vállalat  a  korábbi  ismeretségeket  mind  desa- 
vouálni,  mert  már  ekkor  az  új  pártalakftás  erősen  meg- 
nehezül. 

Ilyen    tapasztalások    után    nincs    jobb    tanács,    mint 


3i6 

« vissza  ismét,  az  imádott  hazának  szentelni  éJetünk 
pillanatjait.o 

Tudni  való,  hogy  a  jó  bolond  magyar  egy  megtérő 
eltévelyedettnek  jobban  örül,  hogy  sem  mint  kilenczven- 
kilencz  igaznak,  a  kik  soha  sem  tévedtcnek. 

Tehát  egy  szép  napon  elhatározá  magában  a  szív- 
dús  honleány  (a  hogy  őt  a  báli  referensek  szokták  czí- 
mezni),  hogy  a  fürdői  idényt  Balaton-Füreden  fogja 
tölteni. 

Ez  igen  jó  ürügy  belekötni  ismét  az  imádott  hazába. 
Az  embernek  betegsége  van,  a  mit  a  világ  minden 
fürdője  meg  nem  gyógyíthat,  egyedül  Balaton-Füred. 
Az  ember  nem  játsza  ezért  a  bűnbánó  megtérői ;  csu- 
pán ásványos  vízre  volt  szüksége,  azért  került  vissza ; 
azalatt  aztán,  míg  az  ember  az  Anna-báli  kúrán  ke- 
resztül esik,  hozzá  szoknak  a  látásához  ;  a  régi  imádók 
megjelennek,  azokat  ismét  lábaihoz  fűzi,  a  fürdőidény 
végén  könyörögni  fognak,  hogy  ne  menjen  ismét  Bécsbe  : 
annyi  szív  marasztásának  meghódolni  asszonyi  erény: 
tán  valami  liaison  is  megerősül,  s  akkor  aztán  meg- 
hozza az  ember  « szerelmének*  azt  az  « áldozatot*, 
hogy  ismét  itt  marad   ebben  a  kiállhatatlan  országban. 

Ez  idáig  jól  van,  hanem  erről  már  most  eleve  érte- 
síteni kell  az  illetőket,  hogy  a  megjelenés  napján 
Balaton-Füreden  ők  is  ott  legyenek.  Ez  pedig  nem 
kerül  egyébbe,  mint  mindegyiket  tudósítani  egy  levél- 
kében és  kifejezni  találkozási  óhaját. 

Férfiak  rendesen  igen  nehezen  veszik  rá  magukat, 
hogy  ilyen  tárgyban  Írjanak ;  asszonyoknál  az  valódi 
élvezet. 

Corinna  reggeltől  estig  mindig  írt,  s  csak  akkor  lett 
készen  leveleivel. 

Maga  is  meg  volt  magával  elégedve,  midőn  azokat 
végig  olvasta. 

Nro  1  szólt  a  falusi  földesúrnak. 

•  Kedves  barátom! 

Orvosaim  rendeletére  az   idényt  B. -Füreden  fogom 

tölteni.  Azért  is  szeretem  inkább  c  fürdőt,  mert  ol- 
csóbb, mint  a  külföldiek,  s  én  nagyon  megnézem,  hogy 
hová  teszem  a  pénzt.  Ott  az  ember  bárminő  toilette- 
ben  járhat;  a  fesztelen  magyar  kedély  nem  ítéli  meg 
érte,  míg  Ischlben  herczegnőkkel  kénytelen  verse- 
nyezni. Ha  önt  ott  találnám,  nagy  vigaszomra  szol- 
gálna; tudja  ön,  mennyire  unom  a  mai  fiatalság  mes- 
terkélt fellengzését :  rettegek,  ha  az  a  szegény  poéta, 
a  ki  Szellemfi  név  alatt  úgy  fel  szokott  dicsérni  a  di- 
vatlapokban, ott  talál  lenni.  Mennyit  nevettünk  a  jám- 
bor verseményein  «együtt!»  de  «külön»  megszökném 
előlük.  Azért  jöjjön  ön,  ha  lehet,  s  legyen  oltalma- 
zom. Corinna.B 

A  nro  2  szólt  annak  a  bizonyos  poétának. 

•  Kedves  Szellemfim  ! 

Orvosaim  azt  állítják,  hogy  mellemben  a  baj,  me- 
lyet csak  a  balatoni  lég  orvosolhat  meg.  Igazuk  van, 
mellemben  a  baj :  szívemben,  s  azt  csak  forrón  imá- 
dott hazám  lege  gyógyíthatja  meg.  Azóta  nincs  nyug- 
tom, nincs  örömem,  hogy  egyesek  ármánya  s  az  üldöző 
sors  hazámat  elhagyni  kényszerítenek,  s  nem  vágyom 
egyéb  után,  mint  hogy  porain  egykor  hazám  földében 
nyugodjanak.  Nagy  vigasztalásomra  lenne,  ha  önt  is 
ott  találnám.  Ezt  annyival  inkább  szeretném,  mert 
Grisák  is  ott  lesz,  mint  biztosan  tudom ;  az  az  ember, 
kit  én  nem  kevésbbé  gyűlölök,  mint  ön,  s  kinek  tola- 
kodásától az  ön  lovagiassága  képes  leend  engemet 
megmenteni.  Hálámra  számolhat.  Sokszor  gondoltam 
önre,  sokszor  álmodtam,  ezúttal  tán  nem  lesz  álom. 
Corinna.» 

A  nro  3  németül  volt  irva  dr.  Grisáknak. 

•  Kedves  barátom ! 

Orvosaim  tanácsából  Balaton-Füredre  megyek ;  az 
nem  messze  van  Pesttől  ;  ha  időt  vehet  magának,  lá- 
togasson ott  meg.  Nevezetes  ügyekről  kell  önnel  be- 
szélnem, miket  önnek  el  kell  vállalnia,  s  azután,  ha 
kegyednek  is  találna  valami  processusa  lenni,  cserében 


3.é 

én  is  elvállalom  az  ügyvédséget.  Azt  tudni  fogja  Ön, 
hogy  Garanvölgyi  Aladárral  rég  szakítottam,  most  tu- 
datom, hogy  a  táblabirónak  is  kiadtam  az  utat.  Jöjjön, 
ha  csak  lehet,  legalább  lesz  kivel  társalkodnom;  mert 
egy  év  alatt  csaknem  egészen  elfelejtettem  már  ma- 
gyarul. Corinna.» 

A  4-dik  szám   alatti    Íratott  Ankerschmidt  lovagnak. 

« Kedves  barátom ! 

Szívem  melyéből  osztom  azt  a  gyászt,  melyet  az  ég 
az  ön  családjára  mért;  engedje,  hogy  egy  őszinte,  régi 
barátnéja  könnyeit  az  önéivel  egyesítse.  Hisz,  ki  érez- 
hetné inkább  annak  fájdalmát,  ki  családja  legkedvesebb 
tagját  elvcszíté,  mint  az,  ki  maga  is  mindent  elveszített  és 
mindenről  lemondott.  De  a  boldogtalanságok  érintke- 
zésében is  van  valami  boldogság.  Ha  ön  üldözni  akarja 
azon  embert,  ki  önnek  keblén  ily  sebet  ütött,  én  meg- 
mondhatom, hogy  hol  van?  Ha  találkozni  kivánna  ön 
velem,  e  hó  folytán  Balaton-Füreden  leszek,  hová  or- 
vosaim küldenek.  Sok  mondani  valóm  van,  a  mikből 
ön  látni  fogja,  hogy  van  egy  barátnéja  a  távolban,  ki 
mindennap  önről  gondolkozik.  Pajtayné.» 

Az  ötödik  végre  szólt  Aladárnak. 

Tudni  kell  pedig,  hogy  azután  nagyon  ne  csodálkoz- 
zunk, mikép  Pajtayné  már  hallotta  említtetni  Grisák- 
tól,  hogy  Aladár  vissza  fogja  kapni  jószágait. 

Tehát  e  szerint: 

•  Kedves  Aladár! 

Vannak  az  életben  félreértések,  miket  csak  a  halál 
derít  fel.  Az  én  életem  is  egy  ilyen  talány,  melynek 
megfejtésére,  hogy  ön  gondot  nem  fordított,  az  lesz 
az  én  halálom.  A  külszín,  a  látszat  sokaknak  megásta 
már  sírját,  kik  leszálltak  oda,  a  nélkül,  hogy  megértet- 
tek volna.  On  férfi,  ön  heves  vérű,  én  nő  vagyok  és 
gyönge,  azért  hozzám  jobban  illik,  hogy  megalázzam 
ön  előtt  magamat,  s  azon  jelenet  után,  mely  bennün- 
ket elválasztott,  kimondjam  e  szót  :  « bocsánat*.  Ha 
tudná  ön :  titokban   mit   szenvedett  önért   c   szív,   mit 

gondolt  önért  e  lélek,  mit  tettek  önért  e  kezek!  De 
nem,  ne  tudja  ön  azt  meg  soha.  Az  idén  Balaton- 
Füreden  leszek;  ha  egy  perezre  megjelenne  ön  ott, 
még  egyszer  láthatná  azt  a  nőt,  ki  ide  jött  —  az  ön 
közelébe  —  meghalni  —  és  elfelejteni  ;  s  kinek  egye- 
düli óhajtása  az,  hogy  egykor  ön  meg  fog  állani  elha- 
gyott sírja  előtt,  s  azt  fogja  rebegni:  «e  szegény  nő- 
nek, ott  a  porban,  én  megbocsátok*.  Corinna.»  |;^,5 

így  ni !  Ez  is  jól  ütött  ki.*^^  *u  f  {  '^2  ' 

Már  most  csak  arra  kell  ügyelni,  hogy  [mindegyik 
levél  a  neki  szánt  borítékba  jusson ;  nehogy  valami 
tévedés  történjék,  mint  ezt  már  vígjátékokban  látta  az 
ember ;  a  hol  valaki  a  leveleket,  meg  a  borítékokat  el- 
cserélte. Az  szép  lenne,  ha  például  minden  ember  a 
másiknak  szóló  levelet  kapná  meg. 

Azért  is  Corinna  oly  óvatos  volt,  hogy  a  levélborí- 
tékokra előre  mind  ráírta  a  czímeket,  s  aztán  jól  meg- 
nézte, melyik  levelet  melyikbe  teszi  ?  hogy  egy  se 
tévedjen  máshová.  Kétszer  is  kivette  némelyiket,  hogy 
meggyőződjék,  nem  cserélte-e  el  ?  azután  rögtön  saját 
maga  lepecsételte  azokat  s  meg  lehetett  felőle  győ- 
ződve, hogy  semmi  tévedés  nem  történt  az  osztályo- 
zásban. 

Még  arra  is  óvatos  volt,  hogy  saját  maga  bérkocsit 
hozatva,  vivé  fel  a  postára  a  leveleket  s  maga  bocsá- 
totta be  azokat  a  gyűjtőszekrénybe.  S  azzal,  mint  ki 
dolgait  legjobban  rendezé,  nyugodtan  tért  haza :  leve- 
lei jó  útban  vannak. 

De  hátra  volt  még  a  «cabinet  noir». 

Kjt  levél,  mely  egyszerre  csúszik  a  ládába,  hasonló 
kéz  vonásaival  czimzetén,  s  hozzá  még  oly  gyanút  ger- 
jesztő czímekkel,  mint  egy  elitélt  s  megkegyelmezett 
forradalmi  főnök,  egy  régi  császári  főtiszt,  most  ma- 
gyar földesúr  ;  egy  ügyvéd,  egy  journalista  s  egy  zúgo- 
lódó táblabiró,  akárki  előtt  is  szemet  fogna  szúrni. 
Nevelné  a  gyanút  még  az,  hogy  e  levelek  mind  Bécs- 
ben keltek  s  Magyarországra  szólnak.  Az  ilyen  gyanús 

közlemények  tartalmát  csakugyan  érdekében  áll  a  sta- 
tusnak megismerni,  mert  ez  legalább  is  valami  össze- 
esküvés elágazó  fonalaira  fog  vezetni. 

A  cabinet  noir,  már  tudjuk,  hogy  micsoda  intézmény. 

Straff  úr,  kárbaveszett  házassága  után,  ismét  vissza- 
került oda. 

Az  embernek,  hiába,  élni  kell !  Ez  a  mai  kor  jelszava. 

Egyikünk  így  szerzi  a  kenyeret,  másikunk  amúgy; 
szégyen  csak  az  éhenhalás. 

Azután,  ha  az  ember  utczasepréssel  keresi  a  kenye- 
rét, akkor  besározza  a  ruháit  s  annálfogva  komisz  em- 
ber ;  mig  ha  csak  a  jellemét  sározza  be,  azért  lehet 
gavallér  és  gentleman. 

Tehát  Straff  úr,  régi  ismerősünk,  ott  ül  az  öt  levél 
előtt.  Gyakorlott  szeme  a  kéz  vonásain  megismeri 
azoknak  íróját.  Valaha  hozzá  is  érkeztek  levelek  ily 
kézírással.  Mikor  még  azok  írónéjának  szüksége  volt 
a  titkokra,  mikért  Straff  úr  magát  külön  is  megfizetteté. 

Azonban  az  ő  dolga  vizsgálni  és  értesíteni,  tehát 
szóljanak  a  lezárt  ajkak. 

Straff  úrnak  igen  jó  mulatság  volt  e  levelek  végig 
betűzése. 

Nagyokat  nevetett  magában.  Szokása  volt  csak  olyan- 
kor nevetni,  mikor  egyedül  van  és  sohasem  kinyitott 
szájjal,  mindig  csak  az  orrán  keresztül. 

Szegény  bolondok!  Hogy  engedik  magukat  lóvá 
tétetni !  mindenkinek  inylése  szerint  választja  a  tála- 
lást s  mindegyiknek  « nesze  semmi,  fogd  meg  jól». 
"Wgy  talán  szeretné  valamelyiket  definitive  megfogni  ? 
Az  is  meglehet. 

Utoljára  jutott  Straff  körmei  közé  az  Ankerschmidt- 
hez  írt  levél. 

Míg  az  előbbieket  csak  úgy  vette,  mint  pokolbeli 
élvezetet,  mely  támad  olyan  titkok  megtudásakor,  a 
mikből  az  érdekelteknek  veszedelme,  a  távol  nézőknek 
nevctsége  Ígérkezik  :  addig  az  utolsó  levél  ördögi  düh- 
vel önté  el  epéjét. 

«A  madám  még  engem  üldöztetni  akar!  Engemet 
talál  legolcsóbb  portékának,  a  kit  a  vén  gyereknek 
játékszerül  vigyen,  mikor  Bécsből  megérkezik.  Hohó, 
asszonyom !  Harapós  majmot  váksztctt  ki  a  menage- 
riából !  Ez  még  megkörmölheti  útközben  I  Tehát  ő  el- 
árulna engem!  Velem  akar  versenyezni  az  árulkodás- 
ban  ?  Hahaha  !  Hahaha !  No,  majd  meglássuk,  melyikünk 
ért  ehhez  a  mesterséghez  jobban  ?» 

Majd  meglássuk. 

Straff  folyvást  tüszkölt  és  nevetett  magában,  a  míg 
egy  izzó  lámpalcmezen  megszárítá  a  lágy  matriceot, 
mely  a  levelek  újra  lepccsételéséhez  szolgált :  jó  tréfát 
gondolt  ki  ;  nagy  mulatság  lesz  annak  a  vége. 

Azt  gondolta  ki  magában,  hogy  midőn  a  leveleket 
újra  visszarakta  borítékaikba,  először  is  a  táblabírónak 
szólót,  mely  Szellemfi  poétát  ócsárolja,  az  utóbbinak 
rendelt  borítékba  pecsételé  le. 

A  journalistához  intézett  levelet,  melyben  Grisák 
tolakodásai  ellen  lovagias  védelem  kéretik,  azt  bezárta 
Grisák  levélborítékába. 

A  német  nyelven  írt  levél,  melyben  constatáltatik, 
hogy  az  anyanyelv  elfeledése  miatt  óhajtandó  egy  ide- 
gen nyelvben  jártas  társalkodó  jelenléte :  ez  a  vad 
táblabíró  levélborítéka  alá  került. 

És  végül  Ankcrschmidt  és  Aladár  levelei  egyszerűen 
megcseréltettek. 

Ankerschmidt  olvassa  azt,  hogy  a  leányával  jegyben 
járó  ifjat  hűtlen  menyasszonya  hogy  iparkodik  vissza- 
csábítani ;  Aladár  pedig  mulassa  magát  azzal,  hogy  egy- 
kori menyasszonya  hogy  törekszik  azon,  miszerint  va- 
laki vőlegényének  napává  lehessen. 

]gen  tréfás  gondolat  volt  ez ! 

Két  héttel  a  levelek  útbaindítása  után  alkalmasnak 
vélte  az  időt  Pajtayné  a  Balaton-Füreden  való  meg- 
jelenésre. Ezóta  imádói  már  lesik  e  posta  érkezését 
mindennap,  s  készen  tartják  a  színházi  vocal-quartettet 
megérkezése  estéjén  adandó  serenadera. 


Legclsőbbcn  is  azonban  kénytelen  volt  azt  tapasz- 
talni, hogy  a  ki  legkevésbbé  udvarias  a  hölgyek  iránt, 
az  az  időjárás. 

Azért  kiállhatatlan  egy  ország  ez ;  mihelyt  eső  esik, 
mindjárt  sár  van.  Az  ember  Bécsben  soha  sem  lát  sa- 
rat, mindjárt  feltisztogatják.  Itt  pedig  elkezdve  attól, 
a  mikor  a  Tigrisben  felül  a  gyorskocsira,  nem  lát  egye- 
bet, mint  esőcsapkodta  ablakot,  s  azon  keresztül  sáros 
utat,  sáros  úton  ázott  szűrű  parasztokat  s  krinolintalan 
parasztasszonyokat,  kik  a  felső  szoknyájukat  a  fejükre 
kerítették. 

Legnagyobb  baj  pedig  az,  hogy  ilyen  esőben  az 
imádók,  ha  maguk  ott  várnák  is  a  gyorskocsit  a  kávé- 
ház előtt,  de  csődületet  csakugyan  nem  támaszthatnak 
a  sétányon ;  mire  a  gyorsszekér  meg  fog  érkezni,  este 
lesz,  senki  sem  lesz  a  fardőudvaron  már,  mint  a  sava- 
nyúvizes emberek,  kik  akkor  dugaszolják  a  palacz- 
kokat. 

Egészen  így  történt.  A  gyorskocsi  csengős  fogatának 
érkezési  zaja  alig  csalt  ki  valakit  a  kávéház  ajtajába ; 
az  is  megsokalta  az  áldást,  mely  onnan  felülről  jön,  s 
nem  bátorkodott  kijebb  az  eresznél. 

A  gyorsszekér  fogadtatlanul  gördült  be  a  nagy  Hor- 
váth-ház  udvarára. 

Ugyanott  volt  Pajtayné  előre  megrendelt  szállása, 
a  legszebb  és  jobb,  a  mi  Füreden  kapható ;  követke- 
zőleg a  legdrágább  is.  —  Alig  helyezé  el  magát  szo- 
báiba, első  gondja  az  volt,  hogy  a  vendégek  lajstromát 
fölkeresse. 

Annyi  száz  nevet  végig  futni  nem  csekély  munka,  s 
nem  találni  közte  a  keresettek  közül  többet  egynél ; 
nagyon  szerény  nyereség. 

Az  az  egy  volt:  Szellemfi,  a  rímkészítő. 

A  többi  váljon  hol  késik? 

Bizonyosan  levelet  írtak,  melyben  tudatják,  hogy 
már  útban  vannak. 

Corinna  nem  várhatott  végig  egy  éjszakát  ily  kétsé- 

gck  között ;  még  azon  este  fölkeresteté  a  posta- 
kiadót,  hogy  ha  számára  levelek  érkeztek,  adja  ide 
mindjárt. 

A  fürcdi  posta-kiadó  igen  jó  fiú ;  épen  táncz  volt  a 
vendéglő  termében,  épen  a  csárdást  járta,  mikor  az 
attiláját  rángatni  kezdték,  hogy  valakinek  gyors  segélyre 
van  szüksége,  a  ki  meghal  reggelig,  ha  netalán  érke- 
zett leveleit  még  ma  meg  nem  kaphatja.  A  szolgálatra 
kész  ifjú,  megértve  a  veszedelmet,  nem  késett  a  «há- 
rom  a  táncz*  végét  abbah?gyni  s  leszaladni  a  szállá- 
sára, kikeresni  a  fiókból  a  Pajtayné  asszonyság  nevére 
szóló  leveleket ;  valának  pedig  számszerint  öten.  Azzal 
ment  megint  vissza  a  tánczterembe. 

Corinna  dobogó  szívvel  vévé  a  leveleket.  Tehát  mind 
az  öt  sietett  válaszolni.  De  váljon  miért  a  verstakács 
is,  ha  személyesen  itt  van  ?  Alkalmasint  a  levele  ko- 
rábban érkezett. 

Melyiket  bontsa  föl  elébb? 

Ankerschmidt  írásának  adott  előnyt.  Ez  a  legjobb 
lábon  álló  a  partiek  közül. 

A  mint  felbontotta,  nagy  meglepetésére  saját  levelét 
látta  abból  kihullani. 

Hogyan?  visszaküldi  a  vett  levelet  is?  Ez  nagy  gyön- 
gédtele nség! 

Mit  írhat  mellé  ? 

•  Tisztelt  asszonyság! 

Máskor,  ha  egyszerre  két  embernek  ír  kegyed  leve- 
let, vigyázzon  rá,  nehogy  eltéveszsze  a  borítékokat. 
Ankerschmidt. » 

Egyebet  semmit. 

Hogy  van  ez?  Corinna  kirántá  saját  levelét  a  borí- 
tékból, melyre  világosan  Ankerschmidt  neve  volt  írva 
8  ijedten  ejté  ki  kezéből.  Ez  az  Aladárhoz  írt  szö- 
veg volt. 

Azután  sebtén  feltöré  Aladár  levelét.  Abból  is  hozzá 
intézett  saját  levele  fordult  ki,  de  Aladár  olyan  jó  volt, 
hogy  semmi  kisérő  észrevételt  sem  írt  mellé. 

Ez  a  két  levél  elcserélődött. 

Ez  már  világos.  Hogyan  történhetett?  Ez  megfog- 
hatatlan. Mikor  ő  kétszer  is  megnézte,  hogy  jó  helyre 
teszi-e  ? 

Ejh!  Ezek  a  férfiak  egy  faluban  laknak;  bizonyosan 
elég  lovagiatlanok  voltak  a  kapott  leveleket  egymásnak 
megmutatni,  s  ők  maguk  gondolták  ki  ezt  a  tréfát,  a 
mivel  egy  nőt  megsértsenek.  Ez  bizonyosan  Aladár 
ötlete,  mert  ő  gonoszszívű  és  gunyoros  hangulatú. 

Tőle  telhetett  ki  ilyen ! 

Ezzel  megvigasztalta  magát  s  feltöré  a  harmadik  le- 
velet. Ez  a  táblabiróé  volt. 

Mintha  kígyó  esett  volna  ölébe!  E  borítékból  a 
doctor  Grisákhoz  írt  levél  fordult  ki.  Az  a  levél  a  né- 
met szöveggel. 

A  táblabiró  felelete  massacrirozó  volt.  Németül 
felelt. 

«Also  gnádiger  Frau !  nicht  mehr  wajsz  ungrisch. 
Hat  vergcssen  Allén,  vergessen  Mutterzungen,  Vatcr- 
landen;  ergo:  mich  auch  sollen  vergessen !« 

Volt  ott  még  több  is,  de  az  nem  ide  való. 

Corinna  az  ájuláshoz  volt  közel. 

A  negyedik  levél  feltörésénél  úgy  reszketett  a  keze, 
majd  elhullatá  azt. 

Hogy  e  szerint  Grisák  is  nem  neki  szánt  levelet 
kapott,  az  kétségtelen.  S  ha  épen  a  divaturacshoz  in- 
tézettet kapta,  melyben  róla  van  szó  ? 

A  feltört  levél  igazol á  a  félelem  alaposságát.  Grisák 
is  szépen  küldé  vissza  a  hozzá  intézett  levelet,  mely 
az  ő  czíme  alatt  a  Szeli emfihez  irott  volt. 

Dr.  Grisák  hosszan  válaszolt ;  hosszan,  sebzőn. 

Egy  ív  két  rétben  tele  volt  válaszával,  melynek  foly- 
tán pontról  pontra  kimutatta,  dátum  szerint,  mikor, 
hányszor  és  mennyi  ideig  volt  látogatáson  a  nagyságos 
asszonynál ;  a  végén  összeadva,  summa  summarum, 
ennyi  meg  ennyi  « ügyvédi  consultatióértw  per  tíz  fo- 
rintjával, kér  magának  egy  kerek  summácskát  megtéri- 

teni ;  ellenkező  esetben  kénytelen  levén  per  útjához 
folyamodni. 

Ez  kellett  még  csak!  Hogy  egy  szép  asszony  az 
imádójával  töltött  tété  á  tétc  óráit  fizesse  meg  lo  fo- 
rintjával, mint  ügyvédi  tanácskozmányt ! 

Pedig,  a  hogy  mi  ismerjük  a  viszonyokat,  ezt  aligha 
meg  nem  fogja  fizetni. 

Az  ötödik  levél  felől  kétség  sem  lehetett,  hogy  az 
is  cserepéi dánynyá  vált. 

De  Szellemfi  mégis  eljött.  Ki  tudja,  az  íróféle  tán 
még  sem  oly  engesztelhetetlen,  csak  diákul  rágalmaz- 
zák « genus  irritabilc  vatum»-nak.  Azután  meglehet, 
hogy  tréfára  vette  a  cserét ;  van  nála  humoristicus  hajlam. 

A  feltört  levél  csakugyan  más  variatiót  mutatott,  mint 
az  előbbi  négy. 

Ebben  egy  irtóztató  csúnya  pasquil  volt  küldve. 

Pasquilról  elég  annyit  mondani,  hogy  pasquil.  To- 
vább nem  kell  beszélni  róla. 

Most  már  érthető  volt,  hogy  miért  jött  el  az  utolsó 
imádó  ? 

Ezóta  a  verses  gúnyirat  bizonyosan  kézről-kézre 
jár ;  olvassák  a  stítányon,  a  fürdőben,  a  kávéházban,  az 
arénában,  a  lövöldében,  az  egész  környéken.  A  nevet- 
séget mindenki  tudja  már,  egész  a  pinc^érekig  és  fürdő- 
szolgákig. 

Holnap  a  sétányon  minden  ember  azt  fogja  kér- 
dezni :  melyik  az  a  delnő,  a  kivel  ilyen  gonosz  tréfa 
történt  ? 

Corinna  életében  ekkor  volt  először  egy  rövid  óra, 
a  melyben  érezte,  hogy  van  szíve. 

Hiúsága  oly  mély  megaláztatást  szenvedett,  hogy 
annak  hideg  oltalma  alá  nem  menekülhetett  többé. 

Künn  a  felhők  felszakadtak,  szép,  tiszta  éjszaka  lett ; 
a  csillagfényes  Balatonon  jó  kedvű  társaság  kezdett  el 
fáklyafény  mellett  csónakázni  ;  a  tó  közepén  elkezdek 
dalolni  egyikét  azon  méla  népmelódiáknak,  mik  együtt 
teremnek  a  dallr.l,  mint  virággal  az  illat. 

És  ő  neki  eszébe  jutott,  hogy  egy  évben  ő  maga  is 
épen  így  csónakázott  késő  éjjel  zivatar  után,  víg  tár- 
saság közepett,  azzal  az  ifjúval,  —  ki  őt  akkor  oly 
forrón  szerette,  s  kit  ő  balsorsa  idején  oly  hidegen  elárult. 

Most  is  hallani  vélte  hangját,  mintha  a  távolról  fel- 
hangzó quartettből  felismerné;  most  is  képzelte  őt 
maga  mellett  ülve,  a  mint  a  hajót  kormányozá,  s  gyöngé- 
den ügyelt,  hogy  hölgyének  meg  ne  ártson  az  esti  szellő. 

És  most  egyedül  ő  volt  az,  a  ki  levelét  válasz  nélkül 
küldte  vissza. 

A  többiek  mind  gyöngébben  —  erősebben  sérteni 
törekedtek  a  felfedett  árulásért;  egyedül  ez  nem  felelt 
semmit.  Közönyösen  visszaküldé  az  eltévedt  levelet. 

S  milyen  boldog  lehetne  most  az  ő  oldalán,  ha  tu- 
dott volna  vele  szenvedni,  várni  és  szeretni ! 

S  milyen  szerencsétlen  most,  a  midőn  senkije  sincs,  a 
kire  gondolnia  édes,  és  senkije,  a  ki  ő  reá  szeretve  gondol. 

Egy  óra  hosszat  töprengve  így,  egy  óra  hosszat 
nézte  a  Balaton  fekete  tükrét,  a  melyben  rezgő  gon- 
dolatjeleket vontak  a  fényes  csillagok  vízképei,  me- 
lyen tűzkigyóként  úszott  tova  a  fáklyás  csónak,  éne- 
kes hajósaival ;  s  egy  óráig  gondolkozott  azon,  hogy 
milyen  szép  volna  az  zgct  mutató  víztükör  fenekén 
feküdni  s  egyike  lenni  azon  bolygó  fényeknek,  mik 
sötét  éjszakákon  a  víz  fölött  a  szellő  elől  végig  futnak. 

Ez  volt  egyetlen  órája  életének,  melyben  szívével 
beszélt. 

Nem  volt  utolsó  órája  ez. 

A  csónak  megfordult,  az  énckhangok  újra  közelí- 
teni kezdtek ;  Corinna  bezárta  a  balatonfelőli  redő- 
nyöket, s  a  mint  a  csábító  kép  ki  volt  zárva  a  sötét 
éjszakába:  elhallgatott  a  szív  beszéde  is. 

A  gyertyák  fényénél  visszatért  lelke  hidegsége,  át- 
gondolta, hogy  sokáig  lehet  élni,  s  kevés  vagyonnal, 
egy  kis  uzsoráskodás  mellett,  tisztességesen  cl  lehet 
tengődni. 

Cselédjét  szólítá,  meghagyva,  hogy  a  holnap  Pestre 

Corinna  az  ájuláshoz  volt  közel. 


Jókai  :  Az  új   földesúr. 

visszainduló  gyorskocsin  minden  kiadó  helyet  foglaljon 
le  számára,  reggel  utazni  fognak  vissza.  Akár  le  se 
feküdjenek  addig. 

A  leveleken  kívül  még  egy  divatlap  is  feküdt  az 
asztalon,  azon  lap  volt  ez,  melybe  Szcllemfi  szokott 
írni,  ki  Corinnának  küldözé  tiszteletpéldányát.  Ez  Fü- 
reden is  utána  talált. 

Felbontotta,  hogy  unalmát  elűzze. 

Az  újdonságokon  kczdé  —  szokás  szerint.  A  legelső 
sor,  a  mi  tekintetét  magához  vonta,  ez  volt: 

«Hir  szerint  egyike  legtiszteltebb  honfitársainknak, 
Garanvölgyi  Aladár,  e  napokban  jegyzé  el  Anker- 
schmidt  lovag  egyetlen  báj-  és  szellemdús  leányát, 
Erzsikét.  —  Százszoros  áldás  és  üdvkivánás  kiséri  az 
ország  minden  részéből  e  valódi  «belle   alliance»-ot.> 

Ez  volt  az  utolsó  ütés  kőszivére. 

Most  már  nem  gondolkodott  többé  regényes  ön- 
gyilkolásról  ;  eszébe  juttatá,  hogy  van  még  egy  ember 
a  világon,  ki  szerencséjének  fogja  tartani,  ha  egykori 
udvarlásának  megújíthatására  tér  nyiland ;  egy  ember, 
ki  hű,  mint  eb,  okos  mint  a  róka,  nem  sentimentalis, 
erősen  praktikus  jellem;  a  ki  nagyon  jól  tudná  kezelni 
uzsorára  kiadandó  összegeit,  exequálni  szökevény- 
adósokat, utána  járni,  ki  mennyit  képes  fizetni,  ki 
mennyire  van  megszorulva?  a  mellett  csinos  ember, 
az  utczán  büszkén  lehet  vele  karöltve  sétálni  egy  del- 
nőnek  ;  szóval  egy  egészen  férjnek  teremtett  ember, 
kinek  csak  a  kis  ujját  kell  mutatnia,  hogy  fogva  legyen. 

Ez  a  jeles  utolsó  férfi  «in  pctto»  —  Straff  úr. 

Gratuláljunk  hozzá. 

Négy  órakor  reggel  még  mindenki  alszik  a  kies 
fürdőhelyen,  a  gyorsszekér  csengős  öt  lóval  vágtat 
végig  a  hársfák  között,  benne  egy  halovány  hölgy  ül, 
ki  tegnap  érkezett  betegen  s  ma  már  —  egészen  ki- 
gyógyulva tér  ismét  vissza. 

Vannak  szerencsés  boldogtalanok,  kiknek  szívük 
nem  szokott  sokáig  fájni. 

Jókai  :   Az   új    Foldc*úr.  2« 


XIX. 

(Mikor  a  medve  kijSn  a  barlangjából.) 

A  medve  igen  nagy  philosoph. 

Míg  derültek  az  élet  napjai,  addig  élvezi  azokat,  s 
ha  zordulni  kezdenek,  nem  keres  idegen  hazát,  mint 
a  gólya,  nem  is  megy  rabolni  az  erdőre,  mint  a  farkas, 
nem  megy  szolgálni,  mint  a  kutya,  hanem  behúzza 
magát  egy  csendes,  előre  kiszemelt  odúba,  ott  össze- 
kuporodik, s  nagy  megnyugvással  várja,  hogy  melyi- 
kük unja  meg  hamarább  a  passiv  ellentállást:  ő-e,  vagy 
a  tél? 

Rendszerint  a  tél  türelme  szokott  rövidebb  lenni, 
mert  az  rendesen  elmúlik  magától,  míg  havon  meg- 
fagyott medvét  még  senki  sem  látott. 

Néha  vannak  igen  hosszú  telek,  de  az  a  medvét  nem 
konfundálja;  tudja  jól,  hogy  azért  mégis  csak  el  kell 
annak  múlni ;  ha  nagyon  csípősen  fú  be  odújába  a 
szél,  nem  ir  hozzá  szelidítő  brochureöket,  hanem  be- 
tartja a  hátával  a  nyilast  s  akkor  csak  azon  az  egy  he- 
lyen fázik. 

Van  aztán  egy  napja  a  télnek,  a  minek  « gyertya- 
szentelő»  a  neve.  Miről  tudja  meg  a  medve  e  nap  fel- 
tűnését a  naptárban?  az  még  a  természetbúvárok  föl- 
fedezésére váró  titok.  Elég  az  hozzá,  hogy  gyertya- 
szentelő napján  a  medve  elhagyja  odúját,  kijön  szét- 
tekinteni a  világban. 

Azt  nézi,  milyen  idő  van  1 

Ha  azt  látja,   hogy   szép   napfényes  idő  van,  a  hó 

olvad,  az  ég  tavaszkék,  ostoba  czinkék  elhamarkodott 
hymnuszokat  czinczognak  a  képzelt  tavasznak,  s  lomb- 
nak nézik  a  fán  a  fagyöngyöt,  pedig  lép  lesz  abból, 
melyen  ők  megfogulnak;  ha  lágy,  hizelgő  szellők  len- 
gedeznek, akkor  a  medve  —  visszamegy  odújába,  pi- 
hent oldalára  fekszik,  talpa  közé  dugja  az  orrát,  s 
még  negyven  napot  aluszik  tovább ;  —  mert  az  még 
csak  a  tél  kaczérkodása ;  mint  a  régi  rendszer  minisz- 
tériuma szabadelvű  programm  mellett. 

Ha  azonban  gyertyaszentelő  napján  azt  látja  a  medve, 
hogy  rút,  zimankós  förmeteg  van ;  hordja  a  szél  a  hó- 
pelyhet,  csikorognak  a  fák  sudarai,  s  a  lóbált  száraz 
ágon  ugyancsak  károg  a  fekete  varjúsereg,  mintha 
mondaná :  reszkessetek !  soha  sem  lesz  többet  nyár ; 
a  tél  megigérte  nekünk,  hogy  már  most  örökké  fog 
tartani  :  mi  kivettük  árendába  a  szelet,  fujtatjuk,  a  míg 
nekünk  tetszik ;  a  nap  megvénül,  nincs  többé  semmi 
ereje,  elfelejtkezett  rólatok!  kár  várnotok!  —  ha  jég- 
csap hull  a  fenyők  zúzmarás  szakálláról ;  ha  a  farkas 
ordít  az  erdő  mélyén :  akkor  a  medve  megrázza  bun- 
dáját, megtörli  szemeit  és  kinn  marad;  nem  megy  töb- 
bet vissza  odújába,  hanem  neki  indul  elszánt  jó  kedv- 
vel az  erdőnek. 

Mert  a  medve  tudja  azt  jól,  hogy  a  tél  most  adja  ki 
utolsó  mérgét.  Csak  hadd  fújjon,  hadd  havazzon,  hadd 
dörömböljön ;  minél  jobban  erőlteti  haragját,  annál 
hamarább  vége  lesz. 

S  a  medvének  igaza  van. 

Honnan  vette  a  medve  a  természettudományt,  böl- 
csészeti contemplativ  irányeszméket?  azt  nem  tudjuk 
megmondani,  hanem  hogy  a  magyar  időjárási  észlele- 
tek között  az  rég  fel  van  jegyezve,  az  bizonyos. 


Garanvölgyi  Ádám  még  mindig   nem  lépte   át  háza 
küszöbét. 

Hiszen  ha  eddig  cl  tudott  remetéskedni,  ezután  már 

könnyen  folytathatta,  mindig  volt  körülötte  olyan  arcz, 
melyikre  azt  mondhatta :  ezt  szeretem  látni. 

Aladárt  ugyan  ritkábban  láthatá ;  ezt  elfoglalta  mun- 
kaköre, mert  azért,  hogy  ismét  földesúrrá  lett,  a  munka- 
vágyó ifjú  hivatását,  hivatalát  el  nem  hagyá;  hanem 
Erzsike  annál  többet  lakott  nála,  s  az  öreg  urat  min- 
dennap jobban  meggyőzé  a  felől,  hogy  Aladárnak  igen 
boldognak  kell  lennie. 

A  mi  pedig  Ankerschmidtet  illeti,  az  többet  volt 
nála,  mint  otthon. 

A  hadastyán  belekóstolt  a  politikába,  mint  minden 
ember,  a  ki  tíz  esztendőt  töltött  ezen  a  mi  föl- 
dünkön. 

Ankerschmidt  azok  közé  tartozott  a  politikában  a 
kiket  «sangvinicus» -oknak  szoktak  nevezni.  A  kik  min- 
dent közel  látnak,  minden  csekélységet  nagyba  vesznek, 
s  mindent  elhisznek,  a  mi  az  újságban  van. 

Garanvölgyi  csak  mosolyogta  a  vén  ujonczot. 

« Gyertyaszentelői  napfény  ez  mind.» 

Ankerschmidt  pedig  minden  momentumot  megraga- 
dott, mely  a  «mi   sorsunk*  változását  jelezni    látszott. 

Mert  ez  úgy  van. 

Az  idegen,  a  települt,  tíz  év  múlva  már  a  «mi  sor- 
sunk »-ról  beszél.  És  ez  természetes. 

Nem  varázslat  ez,  nem  ördögi  mesterség :  igen  egy- 
szerű következmény. 

Azt,  a  ki  maga  is  nemes  szívet,  lovagias  szellemet 
hozott  magával  ide,  magához  ragadja  az  új  honfitársak 
egyező  jelleme,  közös  bajok,  közös  szenvedések  egy- 
máshoz törnek  bennünket,  s  végül  meghódít  mindenkit 
a  közös  remény  egy  közös  jövendő  után. 

És  szokás  szerint  ezekből  lesz  a  legbuzgóbb  hazafi. 
A  következő  ivadékuk  bizonyosan  az. 

Ankerschmidt  úgy  beszélt  a  magyar  közügyről,  mint 
valami  táblabiró.  Persze  a  lehető  legnagyobb  mérték- 
ben képviselte  a  legszélső  baloldalt. 

Garanvölgyi  pedig  nem  mozdult  az  odújából. 

Még  tél  van,  még  nincs  miért  fölébredni  a  med- 
vének. 

A  közben  jött  egy  förmetcges,  havas,  zúzmarás  kor- 
szak: csüggetegség  köde  ült  minden  kedélyen,  fagyva 
volt  minden  reménység,  korán  kihajtott  könnyenhivés- 
nek  leforrázta  leveleit  a  dér,  a  szürke  ködben  csak  a 
vészhollók  károgása  hangzott:  «kár  várni !  kár  akarni !» 

Ekkor  egyszer  szokatlanul  rossz  kedélylyel  jött  az 
öreg  úrhoz  Ankerschmidt,  s  nyomtatott  újságban  rossz 
hirt  hozott  neki. 

•  Minden  kő  meg  van  már  bolygatva,  ami  még  hazafi- 
reménynek  alapul  szolgált,  csak  egy  állta  ki  a  rontás- 
bontás nehéz  időszakát:  a  vallásszabadság;  most  a 
rettenetes  újítók  e  végső  kőnek  feszítek  sarkaikat,  hogy 
azt  is  kivessék  helyéből.  És  az  idő  nagyon  kedvező  rá, 
mert  nagyon  sötét  van  és  nagyon  hideg ...» 

Erre  a  hírre  Garanvölgyi  közönyös  arcza  kigyulladt. 

•  Akkor  ez  az  az  idő,  melyben  a  medve  elhagyja 
odúját.* 

—  Húzzátok  elő  szekeremet,  holnap  utazunk  Mis- 
kolczra,  —  a  conventbe. 

S  a  vén  táblabíró  újra  megjelent  ősz  szakállával 
azokon  a  helyeken,  a  hol  egy  rendületlen  bátor  szív- 
nek nagy  ára  volt  ez  időben. 

Zúgott,  förmedt  a  zivatar  még  azután ;  de  utoljára 
is a  medvének  van  igaza. 

Később  bekövetkeztek  az  összehívott  országgyűlésre 
való  választások. 

A  ki  a  környékben  legádázabbul  tudott  korteskedni, 
az  Ankerschmidt  volt. 

Erzsike  egész  nap  nem  csinált  egyebet,  mint«  j  848»-as 
kokárdákat  hímzett,  miket  az  öreg  úr  osztott  elől-utól 
találtaknak;  ő  maga  kalapján,  kabátján  viselte  s  felfalta 
az  embereket,  a  kik  kétségbe  merték  hozni,  hogy  Ga- 
ranvölgyi legyen  a  képviselő. 

Aladár  váltig  csitította,  hogy  mit  izzasztja  magát, 
hisz  úgy  is  megválasztják  Ádám   urat,  egy  pár  eszem- 

iszom  legényen  kívül  nincs  egyéb  pártja  ellenjelöltjé- 
nek, azok  úgy  fognak  állni,  mint  egy  a  száz  ellen ; 
hagyja  menni  a  dolgot:  ez  alkotmányos  tusa:  hadd 
lépjen  fel  más  is. 

—  De  nem  szabadi  száz  közül  nem  szabad  egynek 
kiválni !  hatalmaskodék  Ankerschmidt,  nem  szabad  egy 
hangnak  sem  elcsúfítani  az  általános  kiáltást;  semmi 
rancune,  semmi  malitia,  a  ki  látja,  hogy  nem  megy, 
pusztuljon,  mert  én  megeszem. 

Meg  is  rágta  a  vitéz  úr  Garanvölgyi  ellenfeleit  úgy, 
hogy  azokból  választás  napjára  irmagul  sem  maradt. 
Sokon  a  szidás  is  fogott ;  vagy  három  hires  henczegőt 
kihítt  párbajra,  azok  aztán  harmincízhárom  felé  szöktek 
előle:  utoljára  annyira  vitte,  hogy  az  ellenjelölt  meg- 
követte a  kaszinóban  s  az  egész  világ  előtt  bocsánatot 
kért  azért,  hogy  Garanvölgyi  ellen  föl  mert  lépni ;  úgy, 
hogy  Ankerschmidt  csakugyan  megérte,  a  miért  fáradt, 
hogy  a  választás  napján  csak  egy  név  hangzott,  s  a 
megválasztottnak  ő  mondhatá  el  az  ablaka  alá  vezetett 
választó  sereg  élén : 

« Üdvözlünk,  hazánk  ősz  bajnokai* 


Ez  nagyon  furcsa  történet  és  azt  sem  lehet  rámon- 
dani :  «régen  volt;  talán  nem  is  igaz  .  .  .» 


UTÓHANG  AZ  UJ  FÖLDESÚRHOZ. 


Egy  regényemben  sem  igyekeztem  a  kort,  melyben 
történetem  meséje  fejlődik,  annyira  híven  ecsetelni, 
mint  az  «Uj  Földesúr »-ban. 

Azok  az  alakok  valóban  mind  itt  éltek,  az  a  küzde- 
lem valóban  itt  folyott  le  a  szemünk  előtt,  magunk  is 
szerepeltünk  benne  ;  ennek  a  comicuma  és  tragicuma 
mind  valóság. 

Az  egésznek  az  eszméjét  egy  nevezetes   ötlet  adta. 

Én  láttam  egy  este  Tíaynau  tábornagyot  (a  nyugal- 
mazottat) magyar  ruhában,  széles  szalagú  darutollas 
túri  süveggel  a  fején,  a  legki zárólagosabb  magyar  urak 
társaságában  megjelenni.  Még  élnek  többen,  a  kik 
hallották  tőle  ezen  erős  mondást:  ((wir  Zlngam  lassen 
unsere  Rechte  nicht  confisciren!»  Már  akkor  a  nyu- 
galmazott tábornagy  magyarországi    földbirtokos   volt. 

Ehhez  a  néhány  szóhoz  is  magyarázat  kell :  « magyar 
ruhában,  széles  szalagú  darutollas  túri  süveggel*. 

A  Bach-korszakban  annyira  ment  az  állambölcsek 
figyelme,  hogy  még  a  magyarok  öltözetére  is  kiterjedt. 
Miniszteri  rendelet  folytán  betiltatott  a  széles  szalagú 
kalapok  viselése;  de  különösen  a  tollviselés  a  kalapok 
mellett.  E  classikus  rendelet  végrehajtására  az  alföldön 
épen  egy  magyar  nemesi  családból  származott  kerületi 
főnök  vállalkozott,  a  ki  sok  századon  át  érdemekkel 
tetézett  ősi  családnevét  Bonyhádyra  változtatta,  s  a  ki 
az  országos  vásárokon  szedette  le  a  kalapok   mellől  a 

tollakat;  a  miért  aztán  megörökíttetett  az  országszerte 
énekelt  népdalban. 

"Kecskeméten  kidobolták. 
Hogy  a  tollat  ne  hordozzák. 
Most  a  tollat  kettő  szedi, 
Amsli  zsidó  s  a  Bonyhády.a 

Ebből  aztán  el  lehetett  képzelni,  micsoda  ellendc- 
monstráczió  lehetett  az,  mikor  egy  ilyen  betiltott  tollas 
süveget  egy  olyan  ismeretes  szakállbajuszos  alak  nyo- 
mott fel  a  tarkójára,  a  minő  a  rettegett  nevű  cidevant 
tábornagy  volt! 

Mi  mindennek  kellett  történni  ebben  az  országban, 
a  mi  ezt  a  Pontiusi  alakot  a  Golgothától  a  Tábor  he- 
gyéig elvezette  —  a  Makkabéusok  dac<z -váráig  ? 

Ez  azonban  csak  az  eszmét  költötte ;  az  alak,  ki 
Ankerschmidt  tábornokban  van  személyesítve,  nem 
ennek  a  históriai  személynek  a  képmása :  több  hasonló 
ismerősből  van  az  összetéve,  ámbár  egy-egy  erős  vo- 
nás, mint  a  trompfból  jóltevés  az  üldözöttel,  ennél  is 
megvolt. 

A  börtönből  kiszabadított  ifjú  hősben  rá  lehet  is- 
merni a  szabadságharcz  legmerészebb  bajnokára,  ki 
egy  maroknyi  csapattal  dandárokat  vert  ki  állásukból, 
s  tömlöczében  is  oly  csuda  jó  kedvvel  viselte  magát; 
későbbi  szabadulási  tervekben  vezérszerepet  vitt,  s 
utoljára  a  legrejtélyesebb  módon  eltűnt:  a  Duna  hul- 
lámai vetették  ki  a  szigetparton,  keze  lába  összekö- 
tözve. Máig  is  rejtély  Beniczky  Lajos  élete  és  halála. 
Tőle  magától   hallottam,  a  mi   fogságában  történt  vele. 

Az  ál -Petőfi  alakja,  s  aztán  a  bevándorolt  hivatalnok- 
csapat, kiséretével,  az  új  törvényt  és  rendet  használó 
juris  doctorokkal,  a  külhoni  gazdászok,  kiket  a  hibás 
tudományuk  és  ismeretlenségük  jégre  visz,  s  azok  mel- 
lett a  kárörvendő  hazafi,  a  ki  szövetséges  társának 
tartja  a  szegénylegényt  és  az  elemi  csapást,  s  belekaczag 
a  pusztító  zivatar  süvöltésébe,  mind  ennek  a  korszak- 
nak a  jellemalakjai. 

Közel  negyven  éve  már  annak,  hogy  ez  a  regény 
Íródott ;  a  kor,  a  melyet  lefest,  akkor  még  friss  emlé- 
kezetben élt,  ez  magyarázza  a  hatást,  a  mit  akkor  az 
olvasó  közönségre  gyakorolt.  Nemcsak  Magyarorszá- 
gon. Lefordították  legelébb  angolra.  Minden  angol  lap 
a  legkedvezőbb  ismertetéseket  írta  róla;  az  angolból 
ment  át  a  svéd,  dán,  hollandi  közönséghez,  finn  nyel- 
ven is  megjelent.  Mindenütt  megértették  ezt. 

És  ma  már  szépen  kell  kérnem  az  olvasót,  hogy 
higyje  el  nekem,  hogy  ez  az  egész  regény,  évtizedek- 
kel az  ő  születése  előtt,  valóban  így  történt  meg. 

Hogy  voltak  emberek,  a  kik  lemondtak  az  élet  min- 
den kényelméről  —  azért,  hogy  a  hatalomnak  akadályt 
gördítsenek  az  útjába.  Nem  különczök  voltak :  az  egész 
nemzet  érzelmeinek  a  megtestesülése  voltak. 

Hogy  volt  egy  korszak,  a  mikor  áldottuk  a  sorsot 
azért,  hogy  semmink  sincs,  se  vasutunk,  se  gyáriparunk, 
se  kereskedelmünk,  se  hitelünk:  csak  az  alattunk  levő 
föld,  az  a  mienk ;  az  a  mi  védelmünk,  az,  a  mi  meg- 
hódítja a  hódítót ;  a  mikor  a  szegénységünk  volt  a  büsz- 
keségünk, a  meztelenségünk  a  pánczélunk,  mint  a  va- 
rágerek  hadának. 

És  hogy  lehetett  egy  kormány,  mely,  miután  tabula 
rasát  csinált  országunkból,  utoljára  még  az  árvizet  is 
ráereszté,  hogy  az  Isten  áldását  is  letörölje  róla.  És 
véges  végül  még  az  égbejáró  utat  is  el  akarta  tőlünk 
zárni :  megtámadva  a  vallásszabadságot.  S  hogy  ezen 
a  merényleten  összetört  a  hatalma. 

De  szép  idők  voltaki  Mikor  a  protestánsok  nagy 
gyülekezetén  megjelentek  a  római  katholikus  egyház- 
fejedelmek, mint  jóakaró  hallgatók,  s  a  honszeretet  és 
szabadság  szent  lángjától  áthevülve,  egyesítek  buzgó 
imáikat  az  üldözöttekével,  kitartásra  buzdítva  őket 
mind  halálig  I 

De  szép  idők  voltak! 

Hála  az  Égnek,  hogy  elmultak  1 

J895.  Vr.  Jókai  Mór. 

Jókai:  A<  új   foldctúr.  ^^g 

